
TRI ZABRANJENE KNJIGE 
SAVICA MARKOVICA STEDIMLIJE 


jelovanje, u publicističkom obliku, mladog Savića Markovića Šte- 
dimlije', između dva svjetska rata, u najvišem stepenu je iznuđeno 
(blaže rečeno: uslovljeno) surovijem prilikama u Crnoj Gori, koje su do- 
nosile reokupacione vlasti, poslije prisajedinjenja Kraljevini Srbiji, 1918. 
godine. Zlom maštom dopunjene inkvizitorske metode, u dugom traja- 
nju bijelog terora, izazvale su Štedimlijino izrazito osjećanje povrijeđe- 
ne pravde i osnovnih etičkih načela, što je usmjerilo njegov analitički duh 
da uporno radi na saznavanju svega što se može izučiti iz crnogorske po- 
vijesti i kulturnog nasljeđa. On spada među malobrojne crnogorske stva- 
raoce njegove generacije, koji su najdublje osjetili poniženja kojima je bio 
izložen crnogorski narod poslije reokupacije Crne Gore. Objavljivao je 
članke da bi pisanjem u štampi budio kod čitalaca interes za saznanjem 
značajnih događaja iz crnogorske prošlosti. Ujedno je težio ka vraćanju 
samopouzdanja kod razbijenog i uniženog naroda. 
U periodu od 1928. do 1937. godine, kada je, nakon nasiljem obavljene 
pacifikacije Crne Gore, bila na sceni potpuna negacija crnogorske kultu- 


Na početku svoje knjige Crna Gora u Jugoslaviji (1936) donio je svoju dotadaš- 
nju kratku biografiju: ,, Savić Marković Štedimlija rođen je u selu Stijeni, pleme Pi- 
peri, okrug Podgorički, 12 januara 1907. Osnovnu školu svršio je u rodnom mjestu. 
Gimnaziju je učio u Podgorici, Peći, Nišu, Aleksincu, Jagodini i Leskovcu. Prava i fi- 
lozofiju je studirao na univerzitetu u Zagrebu. Pisao je pjesme, novele, kritike i članke 
u raznim listovima i posebno. Do sad je objavio knjigu stihova 'Rub jave" (1929), po- 
litičku brošuru 'Gorštačka krv — Grna Gora 1918-1928" (1928), knjigu članaka i pole- 
mika o umjetničkom i kulturnom životu Crne Gore 'Skidanje maske" (1932), iz oblasti 
književne kritike: brošure 'Simulanti u socijalnoj literaturi" (1932), 'Mistifikatori li- 
kvidiraju umjetnost" (1934) i 'Anti-krležijanci" (1933), zatim zbirku eseja o jedanaesto- 
rici hrvatskih pjesnika 'O nama govore pjesnici" (1932) i brošuru Školovanje crnogor- 
ske omladine" (1935). Uskoro će izaći iz štampe njegova opsežna literarno-filozofska 
rasprava 'Njegoš, pjesnik slobode". Sarađivao je sa mnogim listovima i časopisima, iz- 
među kojih treba spomenuti ove: 'Preporođaj', 'Mlada Zeta', 'Zapisi', Južni pregled', 
"Letopis Matice srpske', 'Savremenik', "Književnik", 'Stožer', Modra ptica', 'Rabotni- 
česki literaturen front" (Relef), 'Obzor', Jutarnji list', 'Novosti', Književni horizonti', 
(Nova Evropa', 'Mladost' i mnogi drugi. Neko vrijeme bio je član redakcije 'Savreme- 
nika' i 'Stožera'. Izdavao je i uređivao časopis 'Krug' i tjednik Putevi". Sada živi u Za- 
grebu od zarade koju dobiva kao tvornički radnik jednog industrijskog poduzeća". 

re, istorije, crkve, jezika, kada su mentalitetske osobine Crnogoraca izvr- 
gavane ruglu, a opljačkani narod živio u bijedi ili raseljavan, što je sve bi- 
la tragična posljedica prihvatanja srpskog nacionalnog programa od stra- 
ne kralja Nikole, S. Marković Štedimlija objavio je tri knjige, koje su pred- 
met ovoga osvrta: Gorštačka krv — Crna Gora 1918-1928 (Beograd, 1928), 
Crna Gora u Jugoslaviji (Zagreb, 1936) i Osnovi crnogorskog nacionali- 
zma (Zagreb, 1937), koje su tematski vezane i imale su istu sudbinu, bi- 
le su zabranjene. 

Prva njegova knjiga Gorštačka krv — Crna Gora 1918-1928 (objavljena 
1928) dovela ga je u konflikt s velikosrpskom vlašću zbog opisanih primje- 
ra zločina koje je počinila srpska vojska, četnici i žandarmerija nad crno- 
gorskim narodom. Druga knjiga, Crna Gora u Jugoslaviji (1936), davala je 
sliku ekonomske i političke potčinjenosti Crne Gore u centralistički orga- 
nizovanoj državi. Treća knjiga, Osnovi crnogorskog nacionalizma (1937), 
iako je stvarala novu, netačnu sliku o porijeklu crnogorskog naroda, reme- 
tila je stalnu propagandu o Crnogorcima kao dijelu takozvanog ,,srpstva". 

Knjigom Gorštačka krv, koja se pojavila na 10-godišnjicu nestanka su- 
verene crnogorske države, 21-godišnji Štedimlija htio je podsjetiti javnost 
na veličinu zločina koji su učinjeli nad crnogorskim narodom ratni save- 
znici. Ova nevelika knjiga, čije objavljivanje je značilo hrabar čin i otpor 
srpskoj okupaciji, pojavila se pred uvođenje diktature i u drugijem ze- 
mljama koje je obuhvatila država SHS, pa je to svjedočanstvo bilo odmah 
sudski zabranjeno, a njegov (mladi) autor, u javnim napadima koji su usli- 
jedili, obilježen kao ,,separatista"? i opasna osoba za društveni poredak, i 
odstranjen iz državne službe. U štampi je pisano da je autor te knjige ,,ko- 
munista, da je liberalac ili tako nešto"? Štedimlija je o tim napadima osta- 
vio zapis u kome, opisujući tragične događaje u Crnoj Gori, daje sumar- 
nu sliku patnja i zločina / 


2 Pojam ,,separatista", kad su u pitanju Crnogorci, , služio je za trajnu politič- 
ku denuncijaciju". — Vidi: D. Radojević, Štedimlijino djelo je nužno naučno ocijeni- 
ti, , Liberal", br. 8, Cetinje, novembar 1990, 23. 

3M. Kavaja, , Slobodna misao", Nikšić, 23. IX 1928. 

45. M. Štedimlija, Mistifikatori likvidiraju umjetnost, Zagreb 1934, 86. — Svoje vi- 
đenje stvarnosti iskazao je u zbirci pjesama Rub jave. U prikazu te Štedimlijine zbir- 
ke pjesama, u januarskom broju ,,Zapisa", 1930, Risto Ratković je dao ocjenu da Šte- 
dimlija ,ne spada u onu tamjansku generaciju", ali da nije dovoljno shvatio razliku 
između proze i poezije. Ratković kaže da je autor te zbirke ,,preživio sudbonosne du- 
hovne napore", pa da ima stihova ,,od prave očigledne vrijednosti". Docnije je od ne- 
kih polemičara omalovažavan kao pjesnik; zbog trajnog negativnog odnosa vlasti pre- 
ma Štedimliji, antologičari nijesu tragali za stihovima na koje je mislio Risto Ratković. 


6 


Gorštačka krv ima značaj kao jasna poruka u kojoj je, sažeto i doku- 
mentovano, dat prikaz reokupacije Crne Gore i, pored međunarodno pri- 
znatih crnogorskih državnih institucija (Dinastije, Skupštine, Vlade), na- 
silnog formiranja kolonijalne uprave. Tom knjigom Štedimlija se suprot- 
stavio zvaničnom proslavljanju 10-godišnjice ujedinjenja. U ovoj knjizi 
autor koristi neke termine kojima su srpski pijemontisti označavali svo- 
je političke ciljeve, kao što je tzv. ,,srpstvo", kad kaže da su Crnogorci is- 
palili prvi topovski hitac ,,u ratu za oslobođenje srpstva". Štedimlija ko- 
risti (nametnutu) asimilatorsku zabludu da je Crna Gora , najčistija slo- 
venska pokrajina", kao i martirijsku krilaticu da su Crnogorci spremni da 
,ginu za svako slovensko pleme". U skladu sa rasističkom tezom o ,,čisto- 
ti" Crnogoraca, Štedimlija, u duhu tadašnje propagande među Crnogor- 
cima, prihvata stav, u negativnom smislu, o emulziji raznih etnosa u kor- 
pusu srpskog naroda, što je bila forma naivnog kandidovanja za primat 
(Crnogoraca) u državi. Pomenutu slavensku ,,čistotu" kod Crnogoraca, 
on pokušava objasniti dugim crnogorsko-ruskim vezama, pa zato (vje- 
rovatno pod uticajem dr Vukašina Markovića) ocjenjuje da će, zbog (ta- 
dašnje) odsječenosti od Rusije, Crna Gora biti ,,lišena svakog osvježenja". 
Tako je Crna Gora u centralističkom sistemu, zaključio je Štedimlija, po- 
stala ,,ocaza bijede i obespravljenosti kojom još gospodare ljudi koji nije- 
su odbranili i opravdali svoju mračnu prošlost pred narodom", a da crno- 
gorska omladina luta, duhovno se razara i , gubi svaku specifičnost onog 
crnogorskog u sebi". 

Da bi došlo do takvoga stanja stvoreni su uslovi tokom prvog svjet- 
skog rata, kada je crnogorska vojska došla pod komandu srpskih ofici- 
ra koji su je podredili srpskim ratnim ciljevima. Srpski oficir Petar Pešić, 
koji je bio samo umješni i lukavi izvršilac odluka srpske vlade, zaključio 
je Štedimlija, priredio je kapitulaciju Crne Gore i spriječio odstupnicu cr- 
nogorske vojske. Dalje on kaže da su savezničke trupe reokupirale Crnu 
Goru, pa je mogao biti održan ,, miting", kako on naziva tzv. podgoričku 
skupštinu. Kad je u pitanju neprijateljska uloga saveznika, Štedimlija na- 
vodi prijevarno pismo predsjednika Francuske Republike, od 4. novem- 
bra 1918, u kome uvjerava kralja Nikolu da će Francuska osujetiti poku- 
šaj , koji bi imao za cilj da prisili volju crnogorskog naroda i da se protivi 
njegovim legitimnim pravima". Međutim, Crna Gora je bila isključena iz 
međunarodnih konferencija, na kojima je rješavana njena sudbina. Tako 
je izvršena pogodba diplomatije Italije i Francuske u Ekslebenu, u Švaj- 
carskoj (1920), donijeta je odluka da se ne obnovi crnogorska država, pro- 
tivno svim ,obećanjima i međunarodnom pravu". Štedimlija veli da je tu 
italijanski glas za nestanak crnogorske države bio odlučujući, a kao kom- 

penzaciju, Italija je tražila hrvatska ostrva i Istru. Kada je donošena ta od- 
luka, o definitivnom uništenju crnogorske države, Crna Gora je već bila u 
dvogodišnjoj okupaciji — ,okupana svojom rođenom krvlju i pretvorena u 
zgarišta, dok se po njoj na svaku stranu razlijegao jauk i pisak bijednih i 
uvrijeđenih". Okupacione trupe organizovale su kontrakomitske čete od 
crnogorskih omladinaca, koje je narod nazvao ,,državni hajduci". Te čete 
su pomagale srpskoj žandarmeriji i vojsci. 

Kada je pripremao za štampu dokumentarnu knjigu Gorštačka krv, 
Štedimlija je zamolio nekoliko Crnogoraca, sudionika političkih zbiva- 
nja u posljednjoj deceniji, da daju svoje mišljenje o uzrocima teškog sta- 
nja u Crnoj Gori, koja je , preživjela najmučnije faze svoga života". Petori- 
ca od njih su odbili: Marko Daković, dr Nikola Škerović, Risto Jojić, No- 
vica Šaulić i Andrija Radović. Odgovore su dali: dr Sekula Drljević, Spa- 
soje Piletić, Jovan S. Plamenac, dr Pavle Čubrović. Štedimlija je objavio 
te odgovore kao dodatak svojoj knjizi. U ovom izdanju su izostavljeni jer 
on nije uz njih dao komentar da bi ih uključio u svoja razmatranja. Gor- 
štačka krv pisana je, za razliku od druge dvije knjige koje su obuhvaćene 
ovim izborom, srpskim jezikom koji je u to vrijeme nametan i kroz crno- 
gorsko školstvo." 

S. Marković Štedimlija je napuštio Beograd 1930. godine i došao u Za- 
greb, đe se školovao na Sveučilištu i nastavio da piše i objavljuje svoje pu- 
blicističke radnje u više listova i časopisa. U to vrijeme je trajao spor oko 
uloge u društvenim procesima socijalne literature, što je iniciralo Štedi- 
mliju da, u nekoliko članaka, brošura i knjiga, iznese svoj kritički sud. On 
je, braneći ovaj literarni pokret, skretao pažnju da napadi na socijalnu li- 
teraturu dolaze od zagrebačkih klerikalaca koji djeluju u ,,klerikalno-fa- 
šističkoj štampi", kao što su ,,Hrvatska straža", , Hrvatska smotra" i td., u 
kojima na svaku pojavu u ovoj literaturi iznalaze da su njeni autori ,,ne- 
prijatelji države i poretka". Isto tako, protivu socijalne literature borilo se 
i šutnjom, prelaženjem preko činjenice da ona postoji. Zbog pomenutih 
radnja Štedimlija je bio izložen javnim napadima, pa je na neke polemič- 
ki odgovarao. U odgovoru Stojanu Ceroviću kaže da je on ,,socijalno-bje- 
laški ideolog" i raniji saradnik ,,Pijemonta", glasila militantne srpske or- 


"Jezik ove knjige, kao i druge dvije, zadržan je iz prvog izdanja. Samo su isprav- 
ljene štamparske omaške. U knjizi je bilo objavljeno osam fotografija: 1. Kralj Niko- 
la, dr Anto Gvozdenović i fran. general Guro — obilaze francusku vojsku na fron- 
tu, 1917; - 2. Anonimni ucijenjeni odmetnik; — 3. Miko Vlahović; — 4. Major Šćepan 
Mijušković; — 5. dr Novica Radović; — 6. dr Vukašin Marković, kao ljekar, sa 0so- 
bljem rezervne vojne bolnice, u Beogradu 1913; — 7. Vukašin Marković; — 8. Stoja 
Marković, ,,hajdučica". 


8 


ganizacije , Ujedinjenje ili smrt" i da izražava njen program." Stupivši u 
odbranu stavova M. Krleže o ulozi socijalne literature, Štedimlija je do- 
šao u konflikt sa ideološkom koncepcijom Komunističke partije, pa je bio 
iz nje isključen. 

Do drugog svjetskog rata, osim velikog broja članaka, Štedimlija je ob- 
javio i posebne knjige i brošure: Simulanti u socijalnoj literaturi (Zagreb, 
1932), Skidanje maske (Zagreb, 1932), Antikrležijanci ili kako se kod nas 
pišu ,marksističke" kritike (Kragujevac, 1933), Mistifikatori likvidiraju 
umjetnost (Zagreb, 1934), Školovanje crnogorske omladine (Zagreb, 1935), 
Crna Gora u Jugoslaviji (Zagreb, 1936), Crvena Hrvatska (Split, 1937), a 
pošto je ta knjiga zabranjena, objavio je opet pod naslovom Osnovi cr- 
nogorskog nacionalizma (Zagreb, 1937); Crnogorske štamparije u petna- 
estom vijeku — Fragmenti iz kulturne povijesti Crne Gore (Zagreb, 1938), 
Božidar Vuković i mletački štampari u XVI vijeku (Zagreb, 1939), Tragom 
Popa Dukljanina (Zagreb, 1941). 

U toku drugog svjetskog rata sarađivao je sa Sekulom Drljevićem u po- 
kušaju da se, uz pomoć okupacionih vlasti, obnovi crnogorska državnost, 
što je bio njihov veliki politički promašaj. U memorandumu Crnogorskog 
nacionalnog komiteta, objavljenom pod naslovom ,Crnogorsko pitanje" 
(1941), S. Marković Štedimlija dao je sažetak tragičnih događaja u Crnoj 
Gori, od početka prvog svjetskog rata i nakon njega, na osnovu svoje dvi- 
je (zabranjene) knjige, Gorštačka krv i Crna Gora u Jugoslaviji, i druge li- 
terature. Pošto je glavni oslonac srpske invazije na Crnu Goru i likvidaci- 
je njenih državnih institucija bila Francuska, njen brzi vojni poraz, na po- 
četku II svjetskog rata (1940), dao je nadu Štedimliji da bi moglo doći do 
restauracije crnogorske države. Svojim angažovanjem kod tadašnjih hr- 
vatskih (ustaških) vlasti, uspio je da spasi od pogroma veći broj Crnogora- 
ca. Na kraju rata zarobljen je, u Austriji, od strane Crvene armije, i spro- 
veden u zarobljeništvo, đe je proveo deset godina u sibirskim i drugim lo- 
gorima. Pošto je predat jugoslavenskim vlastima (1955), osuđen je zbog 
saradnje sa ustaškim režimom, pa je nekoliko godina zatvora izdržao na 
Golom Otoku. Nakon toga teškog perioda života, bilo mu je zabranjeno 
objavljivati radnje pod svojim imenom, sve do kraja života, izuzev u ča- 
sopisu , Crkva u svijetu". Značajne naučne radnje, koje su rezultat njego- 


$S. Cerović je napadao i druge crnogorske autore. — ,,Slobodna misao", br. 30, 1932. 

"Đorđije Lopičić, u prikazu (,, Zapisi", knj. X, Cetinje, 1932, 384) kaže da Šte- 
dimlija, u svojim polemikama koje objavljuje u listu ,, Zeta", ima stav ,vođe u crno- 
gorskom dijelu naše književnosti", te da , nema osnovnog znanja o dijalektici i ma- 
terijalizmu". 

vih dubljih istraživanja, potpisivao je imenom svoje žene Ljubice Klančić. 
Taj naučno-istraživački rad S. Markovića Štedimlije (publikovan pod tu- 
đijem imenima, ili je ostao u rukopisu), koji je on ostvario u deceniji na- 
kon izlaska sa dugogodišnje robije, traži posebnu analizu." 

U Napomeni uz knjigu Crna Gora u Jugoslaviji, koju je dovršio 20. 
januara 1936. godine, autor je zapisao da su se bile javile nepredviđene 
smetnje pri štampanju, zbog čega je ,, izostao i jedan znatan dio materi- 
jala", ali da uredništvo ,,Političke biblioteke" priprema za štampu još jed- 
nu knjigu o Crnoj Gori, ,,pa će u nju ući i onaj materijal, koji u ovu nije 
mogao ući". Ovim redovima, u stvari, Štedimlija najavljuje svoju knjigu 
Osnovi crnogorskog nacionalizma, koja se pojavila slijedeće godine (1937), 
a istovremeno svjedoči i o tematskoj povezanosti ove dvije publikacije. 

U obimnoj literaturi iz vremena kada su se pojavile knjige S. Marko- 
vića Štedimlije koje su predmet ovog osvrta, položaj crnogorskog naro- 
da i Crne Gore nijesu pominjani, bili su u sjenci rasprava i sporenja o hr- 
vatsko-srpskim odnosima. Tada je trajao agitacioni pritisak da se učvrsti 
unitarni pristup realizaciji ideje jugoslavenstva, tj. taktički pokušaj nadi- 
laženja pojedinih narodnih entiteta, njihovih istoriskih, kulturnih i dru- 
gih sadržaja i bitnosti, što je uslovljavalo otvorenije ispoljavanje veliko- 
srpskog projekta. Nosioci velikosrpske ideje razvijali su strategiju asimi- 


Jedan broj tih radnja su slijedeće: Na koga se odnosi Njegoševo pismo od 13. 
oktobra 1851, Istorijski zapisi, knj. XVII, sv. 4, 1960; Dvije prevedene pjesme Stevana 
Perovića Cuce, Stvaranje, XV, 10, 1960; Prvi prevod Njegoša na francuski jezik, Stva- 
ranje, XVI, 9-10, 1961; Kritika , Šćepana Maloga" od jednog Njegoševog savremenika, 
Stvaranje, XVI, 9-10, 1961; Njegošev češki prevodilac i prikazivač Hermengilo Jireček, 
Stvaranje, 3, 1962; Drugi Njegošev pogreb, Istorijski zapisi, 2, 1962; Anonimni članci 
o Crnoj Gori Vuka St. Karadžića, od I do III poglavlja, Glasnik Etnografskog muzeja 
na Cetinju, knj. II, 1962; Čiji je crtež Cetinja objavio Biazoleto, Glasnik Etnografskog 
muzeja na Cetinju, II, 1962; Legenda o Ivanu Crnojeviću, Glasnik Etnografskog mu- 
zeja na Cetinju, II, 1962; Labuđi pjev Stevana Perovića Cuce, Književne novine, Be- 
ograd, 29. XI 1963; Njegoš i Cetinje (prema putopisu V. Ebela), Glasnik Etnografskog 
muzeja na Cetinju, III, 1963; Spolia opima, Glasnik Etnografskog muzeja na Cetinju, 
III, 1963; Njegoševe medalje, Glasnik Etnografskog muzeja na Cetinju, III, 1963; Cilj 
i uspjeh Njegoševe misije u Beču, Glasnik Etnografskog muzeja na Cetinju, III, 1963; 
Anonimni članci o Crnoj Gori V. St. Karadžića, od IV do VIII poglavlja, Glasnik Et- 
nografskog muzeja na Cetinju, IV, 1964; Šest priloga o Vuku Karadžiću, Glasnik Et- 
nografskog muzeja na Cetinju, IV, 1964; Savremeni putopisci o Crnoj Gori Njegoševa 
doba, Glasnik Etnografskog muzeja na Cetinju, IV, 1964; Njegoševe diplome, Knji- 
ževne novine, Beograd, 15. IV 1967; i td. Posebno treba pomenuti da je prvu knjigu 
Štedimlijinog monumentalnog djela Istorija školstva i prosvjete u Crnoj Gori objavio 
1969. godine Zavod za izdavanje udžbenika SR Srbije, pod imenom njegovog daljeg 
rođaka Tomaša Markovića, učitelja, koji je za tu knjigu dobio Trinaestojulsku nagra- 
du. Rukopis druge knjige toga djela nalazi se u Štedimlijinoj zaostavštini, u Zagrebu. 

lacije, u namjeri da iskoriste povijesni momenat kada je više naroda do- 
spjelo u jedne državne granice, sa centrom u Beogradu. Ova fakta u osno- 
vi su motivacija S. Markovića Štedimlije da napiše pomenute knjige. 

Kao primjer zapostavljanja crnogorskog problema može poslužiti bro- 
šura dr Mirka M. Kosića, u kojoj je objavio svoja tri govora u Narodnoj 
skupštini. U predgovoru svojoj publikaciji M. Kosić veli da je ,osnovno 
pitanje Jugoslavije" njeno unutrašnje preuređenje koje se ,,kod nas nazi- 
va hrvatsko pitanje". Hrvati su, vrlo brzo poslije stvaranja države SHS, u 
kojoj su izgubili sva autonomna prava koja su ostvarivali u Austro-Ugar- 
skoj, počeli isticati svoju narodnu individualnost, a sa srpske strane do- 
lazila su upozorenja da su ,izneverili narodno jedinstvo", pa je nametana 
(lažna) krilatica o ,,troimenom narodu" što bi značilo da ,,svaki Srbin mo- 
že biti i Hrvat i Slovenac, i svaki Hrvat i Srbin i Slovenac".'" Kosić je pod- 
sjećao da ne vrijedi falsifikovati stvarnost, pa kaže da je srpska politika od 
1918. godine bila da uz pomoć Slovenaca drže Hrvate u kliještima (,,da se 
drže klješta oko Hrvata — Srbi i Slovenci"). Propagandu da su Hrvati i Sr- 
bi — ,plemena" on odbača, i pravda hrvatski zahtjev za ravnopravnošću. 
Međutim, on ima negativan odnos prema crnogorskom narodu, tretira ga 
kao skup plemena, pa zato i ne govori da Crnogorci imaju jednaka prava 
kao i drugi narodi u državi: ,,A narod Crne Gore deo je srpskoga naroda 
ili, kako se kaže: srpskoga plemena". 

Pošto je ukazom kralja Aleksandra Karađorđevića, 3. oktobra 1929, 
Kraljevina SHS dobila naziv Jugoslavija, propaganda je usmjerena na ob- 


2M. M. Kosić, Hrvatsko pitanje i nacionalno jedinstvo, Novi Sad, 1937. 

'0Kosić navodi primjer i ranije srpske propagande — neuspjelog falsifikovanja 
etničke pripadnosti Bugara i Srba: ,,Ušlo je bilo u modu godine 1862, pisalo se i go- 
vorilo 'srpsko-bugarski narod'" jer se mislilo da će se Srbi i Bugari ujediniti, ali je taj 
politički program bespredmetan pa je ,,iščezla (je) i ta terminologija" (op. cit., s. 37). 
On dalje opominje na učinjenu prijevaru na mirovnoj konferenciji u Parizu, koju je 
učinjela srpska diplomatija: da bi bio ,, ispunjen" zahtijevani princip narodnosti, uče- 
snicima mirovne konferencije plasirana je neistina da u jugoslavenskim zemljama 
živi samo jedan narod. — U krug tih falsifikata spada i Načertanije, politički program 
srpskog vladajućeg sloja, na osnovu koga je, od sredine XIX vijeka, vođena politika 
teritorijalne ekspanzije. Srpski pravni istoričar Dragoslav Janković konstatovao je da 
je vladajuća srpska građanska klasa bila ,,nosilac ideologije reakcionarnog naciona- 
lizma, proglašavajući za Srbe sve stanovnike u susednim pa i udaljenim oblastima". 
D. Janković piše da su na Krfskoj konferenciji, juna 1917, učesnici ,, Zvanično govori- 
li o jednom, srpsko-hrvatsko-slovenačkom, narodu"; dalje on kaže da nije potrebno 
reći ,da ni o crnogorskom narodu na Konferenciji nije bilo reči" (D. Janković, Jugo- 
slovensko pitanje i krfska deklaracija 1917, Beograd, 1967, 226. 


UM. M. Kosić, op. cit., 34. 

likovanje jedne nacije i kulturnog sadržaja jugoslovenstva. Mislilo se na 
stvaranje od tri priznata ,,plemena" (Hrvata, Slovenaca i Srba) jedne na- 
cionalne države. Tada je postavljano pitanje koji je to pouzdani kulturni 
tip koji bi mogao biti osnova za standardizovanje novog, jugoslovenskog 
modela, pa se dolazilo na misao da bi tu ulogu mogla imati Bosna. Neki 
autori nijesu viđeli da su smetnje za realizaciju takvog plana — postojanje 
pretenzija prema Bosni, kao i njena dioba po religijama i nacionalna ne- 
definisanost (,,Srbi je zovu srpskom, a Hrvati hrvatskom"), već su to uzi- 
mali kao , razlog više da Bosna posluži kao podloga za jugoslovenski ka- 
lem".'2 Međutim, jugoslovenstvo je bilo ,,samo maska ispod koje se jasno 
krije velikosrpska politika".'3 U velikom broju tekstova koji se u tome pe- 
riodu bave ovom temom, nalazimo i insistiranje na istrajnom djelovanju 
s jugoslovenskih pozicija, pa makar se ,,ne priznavalo narodno jedinstvo 
kao gotov čin i makar naglašavalo potrebu očuvanja hrvatskih, srpskih i 
slovenačkih odlika". Nestrpljenje je izrazio i Vladimir Dvorniković, kad 
zapisuje da još postoje četiri nacionalizma (srpski, hrvatski, slovenački i 
jugoslovenski, ali ni on ne primjećuje crnogorsko pitanje), pa da se još nije 
došlo do jedinstvene ideje o nacionalizmu koji treba da bude ,,nosilac dr- 
žave".'? Jovan Erdeljanović se pitao, — pošto je 1937. godine došlo do osni- 
vanja Srpskog kulturnog kluba (navodno bio mu je cilj da obrađuje srp- 
sku kulturu), te Jugoslovenskog kulturnog kluba (po svom programu tre- 
balo je da se bori protivu cijepanja ,,na plemenske i pokrajinske kulture"), 
što znači da su imali suprotne ciljeve, — da li će doći do posebnog kultur- 
nog i političkog razvoja. Pomenuti autor naslanjao se na ideje iz prve po- 
lovine XIX vijeka, da se ,,tri plemena" imaju smatrati ,,kao jedan narod".'$ 

Veći dio Štedimlijine knjige Crna Gora u Jugoslaviji oslanja se na jedan 
broj zvaničnih dokumenata i jedan dio literature u kojoj su tretirane ne- 
ke od oblasti života u Crnoj Gori. Otpor stanju u kome je bila Crna Gora, 
u vrijeme kada je on objavio ovu svoju knjigu, uporno su iskazivali pri- 


12 Dr Milan Budimir, Kakvo i čije Jugoslovenstvo, , Vidici", I, br. 2, 25. juna 
1938, 35. 

139. Pribićević, Diktatura kralja Aleksandra, Beograd, 1952, 28. - U poznatom 
Pismu Srbima, 1933, Pribićević, iako se bio razvio od unitariste do federaliste, ne vi- 
di crnogorski problem, već skreće pažnju na hrvatsko-srpske odnose. — Vidi: D. Ra- 
dojević, Nešto o jugoslavenstvu, , Vjesnik", Zagreb, 20. IV 1989. 

14N, Bartulović, Jugoslovenstvo kao napredak i demokratska misao, , Vidici", 
10. VIII 1938, 134. — Bartulović ne pominje crnogorski problem. 

15V, Dvorniković, Borba ideja, Beograd, 1937, 66. 


19... Erdeljanović, Koju ćemo kulturu: samo srpsku, ili jugoslovensku? — 
Krug", Beograd, 1938. 


12 


padnici Crnogorske federalističke stranke i ilegalne Komunističke parti- 
je." Štedimlija je izrazio upravo one stavove o položaju crnogorskog na- 
roda koji su sadržani u programu CES, tražeći jednak status Crne Gore u 
državi ,udruženih zemalja". 

Tada su se javljali i tekstovi pojedinih unionista koji su 1918. godine 
bili za rušenje crnogorske države i dinastije, ali su docnije počeli shvata- 
ti stanje Crne Gore, kao što je to pokazao advokat Nikola Đonović. On 
je zapazio da se srpske partije u Crnoj Gori nijesu uspjele učvrstiti, pa su 
skoro iščezle. Đonović zaključuje da se to sve danas ,,slilo u jedan pokret 
za (crnogorsku pravdu"", jer narod osjeća da mu je , učinjeno nepravo", pa 
kaže: , Mi Crnogorci moramo voditi složno borbu ne da se održavamo ili 
da iz države izlazimo, već da u njoj dođemo do vlasti, koja nam je potreb- 
na da riješimo svoja pitanja".'$ 

U Srbiji su pažljivo praćeni i nagovještaji otpora u Crnoj Gori i radilo 
se na njegovom suzbijanju, da ne bi ojačala ideja o promjeni statusa Cr- 
nogoraca ako bi došlo do unutrašnjeg preuređenja države. Srpski politi- 
čar i pravnik Dragoljub Aranđelović ubjeđivao je Crnogorce da ne tre- 
ba pomišljati na federativno uređenje: ,,Ponajmanje bi se našao razuman 
Srbin iz Crne Gore koji bi tražio federativno uređenje Crne Gore u Ju- 
goslaviji. Prvo i pre svega drugoga zbog srpskog patriotizma, zbog srp- 
ske ideje, zbog srpskog imena i ujedinjenja, za koje su se Crnogorci veko- 
vima borili i svoju junačku krv prolevali (...). A drugo što, kao trezveni 
ljudi, znaju da Crna Gora kao federativna država u Jugoslaviji samo mo- 
že materijalno gubiti (...). Napredak srpskog naroda u Crnoj Gori mo- 
že se postići samo u zajednici sa srpskom braćom i drugim srpskim po- 
krajinama (...). To je kosovski amanet Srba Crnogoraca (sic!) koji oni ne- 
će izneveriti".!? Aranđelović dalje predlaže da treba da se dogovore tri 
,državotvorna naroda: Srbi, Hrvati i Slovenci", da formiraju ,,tri save- 
zne države". 

U rezoluciji V kongresa Kominterne (jula 1924) rečeno je da crnogor- 
ski narod strada pod srpskom okupacijom, da je Crna Gora, uz pomoć 
francuskog i engleskog imperijalizma, poslije rata lišena svoje državne 


Y Značajno je istaći da su te godine, tj. 26. juna 1936, pomenute partije organi- 
zovale poznati protestni zbor na Belvederu kod Cetinja, na kome je osuđen režim i 
tražena ravnopravnost Crne Gore, da prestane tortura i krvoproliće. Zbor je razbi- 
jen mitraljeskom paljbom vojno-policijskih odreda. Poginulo je šest, a ranjeno tri- 
deset demonstranata. 


!SN, Đonović, Zahtjevi Crne Gore, privredni i politički, Beograd, 1936. 


"%D. Aranđelović, Bauk federalizma ili hrvatsko pitanje, drugo izd., Pančevo, 
1937. 

samostalnosti, pa da u njoj velikosrpska buržoazija sprovodi okupatorski 
režim i pljačka seljaštvo (reparacije, garnizoniranje i td.). Zato crnogorsko 
seljaštvo, pritisnuto progonima i glađu, teži ka nezavisnosti. Djelovanje 
Komunističke partije Jugoslavije, od ustanaka protivu okupatora (1941), 
bilo je usmjereno na obnovu države u istim granicama. Iako je proklamo- 
van princip federalizma, taj projekat je u sebi nosio skrivenu ideju o (du- 
goročnom) stvaranju jugoslovenske nacije sa osloncem na najbrojniji (srp- 
ski) narod, čiji je glavni grad, još dok je rat trajao, postao centar države, a 
srpski jezik obavezan u vojsci, što je donosilo srpskom narodu asimilator- 
ske prednosti u odnosu na ostale narode koji su sačinjavali državu. 

Suprotno od partijskih rukovodstava drugih republika, crnogorski 
rukovodeći timovi su, zbog prihvatanja primarnosti jugoslovenske ideje, 
zanemarili bitne nacionalne sadržaje: jezik, kulturu, istoriju, literaturu, 
usklađivanje djelovanja crkava na crnogorskom tlu sa interesima crno- 
gorskog naroda, i dr. Takvo zapostavljanje bitnih supstrata za egzistenci- 
ju naroda i artikulisanje njegovih interesa, došlo je do potpunog izraza u 
članku Milovana Đilasa ,,O crnogorskom nacionalnom pitanju",?" koji je 
imao ulogu ideološke direktive. Đilas je, po nalogu partiskog vrha, uputio 
(zvanično) obavještenje crnogorskom narodu da su zelenaši ,,separatisti" 
koji su htjeli da ,odvoje crnogorski narod od srpskog naroda". On pona- 
vlja srpski asimilatorski stav, kao aksiomatsku tvrdnju: ,,Srbi i Crnogorci 
su jednog (srpskog) narodnog porijekla, jednog korijena, ali je razvitak u 
nacije, razvitak nacionalne svijesti, išao različitim putevima". 

Sekula Drljević, na suđenju generalu Radomiru Vešoviću, u odbrani 
(11. i 14. II 1921), nadahnuto i dokumentovano je govorio o različitim is- 
toriskim putevima, različitim mentalitetima, etičkim postulatima, razli- 
čitom pogledu na svijet, različitom kulturnom nasljeđu Srba i Crnogora- 
ca.?! U knjizi Osnovi crnogorskog nacionalizma, S. Marković Štedimlija ta- 
kođe je pisao, osam godina prije Đilasa, o posebnim istoriskim putevima 
Crnogoraca i Srba, ali je M. Đilas izbjegao pomenuti njihova imena, da ne 
bi zvanični stav Komunističke partije o crnogorskom nacionalnom pita- 
nju povezivao sa ,,separatistima". Osim toga, Đilasu nije odgovaralo da u 
takvom tekstu, koji ima formu i funkciju ,odlomka" iz partiskog progra- 
ma, komentariše Štedimlijinu tvrdnju o navodnom ,,doseljavanju" Hrva- 
ta u Duklju, već uopšteno kaže da ,,srpstvo" cijepaju oni koji tvrde da su 
Crnogorci hrvatskog porijekla: ,,Srpstvo takođe cijepaju oni kukavni, iz- 


20 Borba", Beograd, 1. maja 1945. 
2 Dr Sekula Drljević, Politička misao, izabrana djela; uvodna studija D. Rado- 


jević, Podgorica, 2007. 

lapjeli starci koji su preostali iza kralja Nikole i koji su proglašavali Crno- 
gorce crvenim Hrvatima i radili na tome da zauvijek iskopaju jaz između 
dva najbliža, dva najrođenija brata".?2? Kao što se može viđeti, Đilas je ostao 
pri političkoj osudi, pa ljutito kaže da su o porijeklu Crnogoraca od ,,cr- 
venih Hrvata" govorili samo ,,kukavni, izlapjeli starci". Izuzimajući stari- 
je hrvatske istoričare, kad je pisao pomenutu knjigu Štedimlija je imao sa- 
mo trideset godina, pa može izgledati da Đilas nije mislio i na njega, ma 
da je on jedini Crnogorac koji je opširno pisao o toj pretpostavci (o mogu- 
ćem porijeklu Crnogoraca od crvenih Hrvata, koju su iznijeli neki hrvat- 
ski autori). Treba skrenuti pažnju i na (političko) Đilasovo zastrašivanje 
Crnogoraca i insistiranje na primarnosti genetske, dakle rasne veze među 
narodima, tj. kada govori o ,cijepanju" tzv. ,,srpstva" i o kopanju , jaza" iz- 
među ,,najrođenije" braće, pri čemu koristi superlativ, iako je samo pravil- 
na (i dovoljno se njime naglašava rodbinska veza) upotreba pozitiva (,,ro- 
đena braća"). Može se izvesti zaključak o Đilasovoj tadašnjoj nesprem- 
nosti da analizom pokaže stvarnu legendarnost teze o ,,crvenim Hrvati- 
ma" kao pretcima Crnogoraca, koja je početkom XX vijeka dobila politič- 
ki i asimilatorski sadržaj. A za sintagmu , Crvena Hrvatska" jedini je izvor 
latinski prijevod Kraljevstva Slavena (Ljetopisa Popa Dukljanina). Drugih 
potvrda u izvorima nema. Pomenutu aporemu da su Crnogorci ,,po tradi- 
ciji, po porijeklu" Srbi, Đilas iskazuje naredbodavno, ne učinivši napor da 
izvede bilo kakav dokazni postupak. On nije htio pomenuti knjigu Osnovi 
crnogorskog nacionalizma, u kojoj je Štedimlija pokušao dokazati tezu da 
je u Duklji (Crnoj Gori) prvi sloj stanovništva bio hrvatskog porijekla, a da 
su drugi sloj činili srpski doseljenici, pa tako nije ni komentarisao te dvi- 
je Štedimlijine zablude. To se može objasniti odlukom da izbjegne njegovo 
kazivanje o takozvanom drugom (srpskom) sloju doseljenika jer ne bi mo- 
gao u cjelini da ga odbaci pošto su tu na istijem pozicijama, kad je u pita- 
nju (srpsko) porijeklo Crnogoraca, bez obzira na vrijeme ,,srpskog" dose- 
ljavanja i raniji ,, hrvatski" sloj. U tekstu o crnogorskom nacionalnom pita- 
nju, koji je šest decenija značajno određivao sudbinu crnogorskog naroda, 
M. Đilas nije pokušao dokazati da slavenska dukljanska plemena, pretci 
crnogorskog naroda, nijesu ni srpska ni hrvatska, već se zadržao u krugu 
srpske asimilatorsko-hegemonističke istoriografije. Taj tekst imao je ulo- 
gu smirujuće poruke Srbima, da između njih i Crnogoraca ostaje ,,kori- 
jenska" (genetska!) veza, pa da priznanje crnogorske nacije i proglašenje 
Republike, kao ravnopravne federalne jedinice, ne treba da izaziva strah 
da će taj političko-pravni status Crne Gore dovesti do ,,cijepanja srpstva". 


22 M. Đilas, ibid. 


15 


TRI ZABRANJENE KNJIGE SAVIĆA MARKOVIĆA ŠTEDIMLIJE 


Savjetnici za istoriju Centralnog komiteta SK Crne Gore unijeli su u 
crnogorski ideološko-politički vokabular, češće i izrazitije od sredine 60- 
tih godina XX vijeka, ime Savića Markovića Štedimlije. Mnogim crno- 
gorskim političarima koji su pravili analize političkog stanja u Crnoj Go- 
ri, trajno je ostalo nejasno kakve je stavove o crnogorskom nacionalnom 
pitanju iznosio u svojim člancima Štedimlija, nijesu znali za njegove mije- 
ne u shvatanju pomenutog problema, da su se njegove faze razvoja suprot- 
stavljale. Zato su njegove teze koristili uprošćeno, jednostrano i netačno, 
služeći se njegovijem imenom za dnevno-političko etiketiranje, kao ,,se- 
paratista", naučnika koji zastupaju autohtonost crnogorskog naroda? 


2sNa članak Savića Markovića Štedimlije, , Znamo tko vodi kampanju pro- 
tiv Njegoševa mauzoleja" (, Vjesnik", Zagreb, 26. IV 1970), u kome podržava ideju o 
podizanju mauzoleja, javio se episkop žički Vasilije, člankom ,,Nekvalifikovani re- 
porter" (,,Pravoslavlje", br. 75, Beograd, 14. V 1970, 4), sa ciljem da, preko ustaljene 
satanizacije Štedimlijine ličnosti, (lakše) dovede u pitanje odluku o podizanju ma- 
uzoleja. Tekst episkopa Vasilija počinje tonom denuncijacije: , Povremeno se javlja 
člancima u nekim zagrebačkim listovima jedan čovek koji bi trebalo da ćuti. To je 
Sava (sic!) Marković Štedimlija!"" U daljem predstavljanju autora članka čitaocima, 
Vasilije kaže da on piše ,,bez kontrole zdravog razuma", da nikad nije znao napisa- 
ti pravu istinu. Episkop Vasilije kaže da je Štedimlija, u knjigama koje je pisao ,,pod 
okriljem ustaša", ,tvrdio da su Crnogorci 'crveni Hrvati"". Da bi moralno poništio 
Štedimliju, episkop je došao na ideju da uporedi stavove Štedimlije i patrijarha Ga- 
vrila Dožića, opisavši razgovor njemačkog oficira i Dožića, u manastiru Vojlovici 
(kod Pančeva), u kome je bio Dožić konfiniran. U interpretaciji Vasilijevoj, oficir je 
pokazao Dožiću Štedimlijine knjige, a Dožić mu je odgovorio da je rođeni Crnogo- 
rac, ali da je Srbin ,,po nacionalnosti". Njemački oficir je na to rekao: ,,Kada je tako, 
mogu vas obradovati vešću da će uskoro biti obavljeno ujedinjenje Srbije i Crne Go- 
re". Dožić je odgovorio da ne priznaje novo ujedinjenje jer je on to , uradio 1918". — 
Samo osam mjeseca pred svoju smrt, Štedimlija je bio prinuđen da sumira svoje te- 
ze o crnogorskom nacionalnom pitanju i odbači njihova krivotvorenja, te da pokaže 
smisao svoga djelovanja tokom drugog svjetskog rata. Znao je da ,,Pravoslavlje" ne- 
će objaviti njegov odgovor, pa kaže da ga je deponovao na mjesto na kome će biti sa- 
čuvan. Nakon njegove smrti, pismo je objavio list ,,Hrvatska revija, br. 1, Minhen, 
1971. U njemu on iskazuje svoju uvjerenost da je , uzaludno podučavati neuke epi- 
skope" kako treba ,,govoriti i pisati istinu", ali da to čini radi pouke drugima. Dalje, 
on kaže da ni u jednoj rečenici, od onih koje je objavio tokom drugog svjetskog rata, 
ne spominje ,Crvenu Hrvatsku", i navodi svoje riječi odbrane od onih koji su ga jav- 
no napadali, iz knjige Tragom popa Dukljanina, objavljene u početku 1941, da mu je, 
iz političkih pobuda, podmetano da je dokazivao da su ,,današnji Crnogorci Hrvati", 
ali da je on, obratno, dokazivao, da oni ,,nijesu ništa drugo nego samo Crnogorci". 
Za Dožića kaže Štedimlija da je pogazio zakletvu koju je položio crnogorskom suve- 
renu i da se priklonio srpskoj dinastiji, te da je zbog toga postao srpski patrijarh. Šte- 
dimlija još kaže da je dragocjen podatak u članku episkopa Vasilija, da su patrijarh 
Dožić i episkop Velimirović ,,sudjelovali u provođenju gestapovskog plana o podči- 
njavanju Crne Gore četničko-nedićevskoj strahovladi u vrijeme rata i okupacije". Što 

Ovđe ćemo navesti samo neke ,,reprezentativne" primjere ovih politič- 
kih osuda bez priziva. Na seminaru ,,Socijalizam i nacija" (14. TV 1971), V. 
Đuranović, tadašnji predsjednik Centralnog komiteta, osuđuje rasprave o 
etnogenezi Crnogoraca i o crnogorskom jeziku, da se ne zasnivaju na na- 
učnom rasvjetljavanju društveno-istoriskih tokova. Đuranović ocjenjuje 
radove nekoliko autora, da u njima ima elemenata antisrpskih, te da izra- 
žavaju ,antimarksistički pristup nacionalnom pitanju". Dalje on veli da se 
shvatanja ,,nacionalističko-separatistička" podudaraju ,,dlaku uz dlaku sa 
shvatanjima koja je prije tri i po i četiri decenije zastupao Štedimlija", ia- 
ko je ta shvatanja crnogorski narod ,,pokopao u narodno-oslobodilačkoj 
borbi".24 Ova osuda Štedimlije izrečena je dva i po mjeseca poslije njego- 
ve smrti. Navedena izjava karakteristična je po zanemarivanju stvarnih 
sadržaja tekstova u kojima je analizirana tematika etnogeneze Crnogora- 
ca. Preciznije rečeno, radilo se o pokušaju da se spriječi tretiranje proble- 
matike etnogeneze Crnogoraca, jer se željelo zaustaviti istraživanja na ni- 
vou pomenutih stavova M. Đilasa, kao trajnih ,, naučnih" riješenja. Bavlje- 
nje etnogenezom bilo je omalovaženo, kvalifikovano je kao ,pomodno". 

Posebno je pitanje nerealno upoređivanje osuđivanih tekstova, sa rad- 
njama i stavovima S. Markovića Štedimlije. Iste godine, kada je, na tala- 
su osude Masovnog pokreta u Hrvatskoj, trebalo zaustaviti i kritičku mi- 
sao o crnogorskoj povijesti i kulturi, na sjednici Prosvjetno-kulturnog vi- 
jeća Crne Gore, N. Kilibarda, poslanik, rekao je da su javnosti nametnute 
besmislene rasprave o jeziku, te da je Matica hrvatska ,,štampala mono- 
grafiju svega što je izdao Savić Štedimlija, inače bliski saradnik Pavelića, 
čovjek koji nikad ništa dobro nije napisao o Jugoslaviji. Primjerci te mo- 
nografije su kružili po Crnoj Gori".2? Međutim, pomenuta monografija o 


se tiče , mučeništva" Dožića i Velimirovića u njemačkom zatvoru, Štedimlija donosi 
podatak da je bio očevidac ,,da su oni obojica sa svojom pratnjom, bar od decembra 
1944. do februara 1945, stanovali u Beču u luksuznom hotelu Tmperijal!', da su ima- 
li na raspolaganju kola, da su se slobodno kretali po gradu, da su svakodnevno bili 
okružni Nedićevim, Ljotićevim i Dražinim suradnicima i sumišljenicima, te da su 
na koncu iz Beča sa svojom pratnjom luksuznim automobilima otputovali u pravcu 
Istre, da bi se otud prebacili engleskim četama i predali im neke poruke Hitlerove di- 
plomatije". Zanimljiva je izjava Štedimlijina o svome djelovanju za vrijeme rata, kad 
kaže da je on preko 9000 pravoslavaca ,,štitio i najvećim dijelom spasio od uništenja". 
Štedimlijin podatak o posebnom tretmanu od strane Njemaca, patrijarha Dožića i 
episkopa Velimirovića, potvrđuje istraživanje Predraga Ilića, koje je donio u knjizi 
Srpska pravoslavna crkva i tajna Dahaua. Mit i istina o zatočeništvu patrijarha Ga- 
vrila i episkopa Nikolaja Velimirovića u Dahauu, Beograd, 2006. 


24, Borba", Beograd, 15. IV 1971. 
25 Politika", Beograd, 29. XII 1971, 6. 

Štedimliji nikad nije publikovana. Isto tako, na skupu koji je bio organizo- 
van povodom objavljivanja knjige Špira Kulišića, O etnogenezi Crnogora- 
ca, nekoliko sudionika je pominjalo, u negativnom smislu, rad S. Marko- 
vića Štedimlije, među kojima su bili Đ. Pejović, M. Komatina, D. Petrović, 
M. Stanišić.25 Neznatne varijacije tih sudova o Štedimliji iskazali su neki 
od učesnika skupa ,,Prošlost Crne Gore kao predmet naučnog istraživanja 
i obrade", u Crnogorskoj akademiji nauka i umjetnosti".27 Tom prilikom 
je D. Vujović kazao: autori koji tvrde da Crnogorci nijesu istog etničkog 
porijekla sa Srbima, preuzimaju ideje , jednog nedoučenog Savića Marko- 
vića Štedimlije",28 U odbrani asimilatorsko-hegemonističke teze o zajed- 
ničkom etničkom porijeklu Crnogoraca i Srba, davana je kvalifikacija su- 
protnih mišljenja, da su ,prežvakavanje teorija poznatih fašističko-usta- 
ških ideologa Sekula Drljevića i Savića Markovića Štedimlije".2? 

Nepoznavanje Štedimlijina djela prisutno je u osudama na partiskim 
forumima jednako kao i na skupovima koje su organizovale naučne in- 
stitucije. Tome je doprinijela i nedostupnost njegovih zabranjivanih knji- 
ga, pa je politički stav apriorno prihvatan od onih koji su se prilagođavali 
zvaničnim ocjenama. Njegovo ime, i izvedenica štedimlijevci, postaju to- 
posi crnogorskog političkog jezika. Osim toga, osude Štedimlije jednako 
koriste i crnogorski potuđenici, pa njegovo ime spaja krajnosti crnogor- 
skih ideoloških podjela. Znači, apriorna osuda Štedimlije bila je u funkciji 
negativnog primjera u aktuelnim obračunima sa autorima koji su zastu- 
pali tezu o autohtonom porijeklu i razvoju Crnogoraca. Zato je poređe- 
nje tih autora sa Štedimlijom apsurd jer je on s njima u suprotnosti u sve 
tri svoje razvojne faze: a) u mladićkom (ranom) periodu, mislio je da su 
Crnogorci dio Srba, pa u knjižici Gorštačka krv (1928) kaže: ,,...postoji na 
jugu kod Srba iz Crne Gore odgojena u čistom slovenskom elementu jed- 
na specijalna slovenska rasna kultura"; b) pod uticajem nekih hrvatskih 
povijesničara prihvatio je tezu o doseljavanju Hrvata u Duklju; c) prihva- 
tio je legendu da je, u vrijeme invazije na Rašku cara Simeona, a drugi put 
u vrijeme turskog osvajanja, došlo do preseljavanja Srba u Duklju koji su 
potisnuli hrvatsko stanovništvo. 

Knjiga Crna Gora u Jugoslaviji, s predgovorom dr Sekule Drljevića, bi- 
la je sudski zabranjena, pa treba potražiti odgovor šta je iz njenog sadrža- 
ja iniciralo vlast da je metne na index? Pojavljivanje knjige koja tretira po- 


26 Praksa, br. 4, Titograd, 1980. 

27 Skup je održan 26-27. IV 1985, a referati su objavljeni 1987. 
28, ,NIN", br. 1793, Beograd, 12. V 1985, 37. 

29 Ovdje", br. 197, Titograd, 1985, 24. 


18 


ložaj Crne Gore u Jugoslaviji, predstavljalo je izazov za vlast koja je radila 
na tome da crnogorsko pitanje otura kao sporedno. Više autora je izdvaja- 
lo, kao jedine probleme države, način rješavanja hrvatskog statusa, te ka- 
ko stvoriti jugoslovensku naciju. Štedimlija, na početku knjige, ocjenjuje 
da je vlast, od proklamovanja ujedinjenja, zastupala , lažne i protunauč- 
ne teze o postojanju jugoslavenske narodnosti". On kaže da se rješavanje 
nacionalnog pitanja ne zaustavlja na definisanju tzv. ,troimenog naroda", 
već da postoji vojvođansko, makedonsko i crnogorsko pitanje, pa da se ne 
može riješiti problem na bazi trijalizma. Jer, dok je Crna Gora samo jedan 
izborni okrug, njeni predstavnici će uvijek biti preglasavani u skupštini. 

Štedimlija slobodno dopisuje Crnogorcima da im je ,oduvijek" bio 
ideal stvaranje jedne države Južnih Slavena. Isto tako je netačna i njego- 
va konstatacija da Crnogorci smatraju ,,istoriskom tekovinom" usposta- 
vu državne zajednice 1918, jer je to bio politički stav manjeg dijela crno- 
gorske populacije. Tačno je predviđao da će, u buduće, Crnogorci voditi 
borbu za oblik države u kojoj bi mogli ostvariti slobodu i ravnopravnost. 
Taj pogled je, u stvari, dio programa Crnogorske federalističke stranke. 

I u ovoj knjizi Štedimlija piše o velikoj prijevari i uništenju države Cr- 
ne Gore od strane saveznika u I svjetskom ratu. Za ponudu mira Austro- 
Ugarskoj, početkom 1916, Štedimlija kaže da su strani diplomati savjeto- 
vali kralja Nikolu da to učini, ali da je glavni krivac što je ta odluka do- 
nijeta srpski pukovnik Petar Pešić. Govoreći o Krfskoj deklaraciji (1917), 
u čijem donošenju nijesu sudjelovali crnogorski predstavnici, Štedimlija 
osporava njenu legitimnost jer je rezultat dogovora članova srpske vlade 
i ,neslužbenih predstavnika" Južnih Slavena iz Austro-Ugarske. Tada su 
,separatistima" nazivani oni koji su tražili slobodno izražavanje narod- 
ne volje, da bi pred svijetom bio opravdan ,,režim vatre i krvi" koji je Sr- 
bija zavela. A da bi bio stvoren lažni utisak da Crnogorci sami rade na po- 
ništavanju vlastite države, Nikola Pašić je sačinio plan i povjerio ga na re- 
aliziranje crnogorskom potuđeniku Svetozaru Tomiću, ali je taj plan iz- 
veden upotrebom sile. Na obmanjujuću tvrdnju S. Tomića da on i ostali 
potuđenici, uspostavljajući državni poredak u Crnoj Gori, nijesu povrije- 
dili ustavno pravo Crne Gore, Štedimlija daje valjan odgovor: da su oni, 
pomoću okupacionih vlasti, primijenili nasilničke metode, organizovali 
,izbore" iako je trajao mandat Crnogorskoj skupštini, pa da je, na taj na- 
čin, skršen crnogorski Ustav, zemaljski zakoni i međunarodno pravo. Da- 
lje Štedimlija piše o ,organizovanom nasilju" koje su počinile čete, sasta- 
vljene od zavedenih omladinaca pod komandom srpske okupacione voj- 
ske, pa kaže da o njihovim zločinima svjedoči i sami Statut organizaci- 

je. U tom nasilju se, pored ostalih, istakao i Stojan Popović, major u srp- 
skoj vojsci.?? 

Štedimlija odbača napade na kralja Nikolu, da je , prodao" i , izdao" 
Crnu Goru. Posebno osuđuje Marka Dakovića koji je, uz srpski diktat, 
vodio tzv. , Mladu Crnu Goru" i pripremao rušenje crnogorske države. U 
ovoj knjizi Štedimlija je dao vrijedne ocjene nekih političara, kao što za 
Dakovića kaže da se povukao iz političkog života, ali bi se pojavio čim bi 
bio ugrožen centralizam; ili, ako mu bude naređeno, boriće se da u Crnoj 
Gori budu postavljeni oni što su kao ,,fašistički ideolozi Ljotić i Hođera". 
Štedimlija tačno utvrđuje da Daković nije imao autonoman politički stav, 
te da je, kao plaćenik, organizovao nošenje bomba na vlastitu nacionalnu 
državu. U fazi bijelog terora Daković je ,dirigovao paljenjem seljačkih ku- 
ća i ubijanjem ljudi, žena i đece", pa Štedimlija zaključuje da njegova bor- 
ba za centralizam znači borbu za uspostavu ,,fašističke diktature", u ko- 
joj bi sobodoumni elementi u Crnoj Gori bili ,,stavljeni pod nož i na uga- 
rak"3! Daković je bio pozvan da se kandiduje na listi Udružene opozici- 
je (1935), ali je on odbio da to učini, uz obrazloženje da ne želi biti na li- 
sti na kojoj se nalaze Crnogorski federalisti, koje naziva ,,separatistima". 
Za crnogorske pripadnike zemljoradničke stranke Štedimlija kaže da su 
instrument politike beogradskog kapitalističkog imperijalizma", na su- 
prot Crnogorskoj federalističkoj stranci koja traži ravnopravnost ,,udru- 
ženih zemalja". Osim toga, on kaže da je potrebno potisnuti iz Crne Gore 
negativno djelovanje ,tuđinskih kapitalističkih stranaka" (radikalne, de- 
mokratske, zemljoradničke). 

Posebno je zanimljiva Štedimlijina poruka, koja ima značenje moral- 
ne opomene, hiljadama crnogorskih intelektualaca, da se oni plaše da će 
se Crna Gora osposobiti za samostalni ekonomski život, pa da su posta- 
li branioci centralizma da bi zadržali svoje službe u krajevima van Crne 
Gore. Tako on kritikuje stavove Nikole Đonovića i kaže da se on ,,zala- 
že za centralizam, tražeći samo da jugoslavenske vlade imadu članova i iz 
Crne Gore", te da minorizira crnogorski problem. On zaključuje da Đo- 
novićevo mišljenje ne dijele Crnogorci. 

U knjizi nalazimo i segment sa suprotnom tvrdnjom u odnosu na dru- 
ga mjesta: on tu kaže da su bile stvorene političke objektivne mogućnosti, 
pa da je do ujedinjenja (1918) ,,moralo doći". Međutim, taj sud isključuje 


soŠtedimlija donosi citat iz pohvalnog nekrologa S. Popoviću, u kome stoji da 
je Stojan ,,palio i pucao po Crnoj Gori (...). Umirio je Crnu Goru, te i na tom polju 
zadužio otadžbinu". — ,, Politika", Beograd, 20. III 1928. 


319. M. Štedimlija, Crna Gora u Jugoslaviji, 81. 

značajne momente iz politike velikih sila koji su doveli do realizacije toga 
čina, kao što je plan zapadnih saveznika o stvaranju ,,cordon sanitaire-a", 
u koji bi bila uključena veća državna tvorevina na Balkanu kako bi bilo 
spriječeno širenje oktobarske revolucije u ovaj dio Evrope. 

U drugom dijelu knjige, pod naslovom ,, Ekonomski problemi Crne 
Gore", Štedimlija koristi zvanične podatke kojima ilustruje katastrofal- 
no stanje razorene Crne Gore. Navodeći činjenice, on je pokazao da je be- 
ogradska vlast otela dodijeljenu sumu za ratnu odštetu. Osim toga, Cr- 
na Gora je pljačkana preko naplate poreza, carinskih i monopolskih oba- 
veza. Štedimlija se suprotstavio i stalnoj agitaciji da Crna Gora ne može 
sama egzistirati, pa da je zato opravdano srušen njen suverenitet. Nakon 
analize mogućnosti ekonomskog razvoja i crnogorskih resursa, on dono- 
si važan zaključak da Crna Gora ,,nije pasivan kraj", ali da je dovedena u 
teško stanje: ili da joj , stanovništvo izumre od gladi, ili da se raseli", te 
da je jedini izlaz ,,ako joj se da prilika da se sama pobrine za svoju buduć- 
nost". U posebnom odjeljku on govori o iseljavanju Crnogoraca, o nega- 
tivnom učinku te pojave. 

Štedimlija je pisao tekstove o crnogorskom nacionalnom pitanju i ob- 
javljivao ih u zagrebačkom listu ,,Obzor" i splitskom , Jadranskom dnev- 
niku". On je preštampao članke iz ,Jadranskog dnevnika" u posebnoj 
knjizi, pod naslovom Crvena Hrvatska (Split, 1937), uz napomenu da su 
sve , stavke i rečenice koje je cenzura brisala, ispuštene". Ipak, to izdanje 
je bilo zabranjeno, pa je iste godine ponovljeno pod drugim naslovom, 
Osnovi crnogorskog nacionalizma. Vlast je, međutim, i ovo izdanje met- 
nula na index. Napadi na autora ovih tekstova dolazili su iz krugova ve- 
likosrpske orijentacije. Te su polemike bile politički motivisane, bez nu- 
žne argumentacije. 

Prvi pomen geografskog naziva Crvena Hrvatska javlja se u Kraljev- 
stvu Slavena (Ljetopisu Popa Dukljanina), u opisu podjele države na obla- 
sti, koju je (prema legendi) učinio kralj Svetopelek. Riječ je o (spornom) 
skupu na Duvanjskom Polju (taj legendarni skup je bio, po nepotvrđenim 
pretpostavkama, sredinom VIII vijeka), a sazvao ga je pomenuti kralj, da 
uz pomoć izaslanika koje su uputili papa i bizantiski car, izvrši podjelu 
svoje države na oblasti i pokrajine, po starijem granicama. Vjerovatno su 
papski izaslanici trebali da svjedoče o granicama biskupija, a bizantiski o 
podjeli upravnih jedinica (tema). Tom prilikom je kralj Svetopelek nare- 
dio da se uspostave dva crkvena centra: jedan u Solinu, a drugi u Duklji. 
Tada je, kako stoji u Kraljevstvu Slavena, kralj podijelio Primorje na dvije 
pokrajine: ,,od mjesta Duvna (...) do Vinodola nazva Bijela Hrvatska, ko- 
ja se pokrajina naziva i Donja Dalmacija, u kojoj, uz saglasnost gospodina 

pape Stefana i njegovih izaslanika, ustanovi Solinsku crkvu kao sjedište 
metropolije". Jurisdikcija ove metropolije obuhvatala je i crkvu u Ragu- 
siumu (Dubrovniku). A teritoriju od Duvna do grada Banbalone (Drača) 
— nazvao je Crvena Hrvatska, koja se naziva i Gornja Dalmacija.?? Drugi 
put Dukljanin pominje naziv Crvena Hrvatska kada opisuje Prelimirovo 
vojšćenje na Pevalitansku oblast (današnja Crna Gora),"? pa kaže da je za- 
uzeo ,čitavu Crvenu Hrvatsku" i bio okrunjen za kralja.?? 

Značajno je pomenuti da u odlomku Kraljevstva Slavena koji je saču- 
van na hrvatskom jeziku (tzv. hrvatskoj redakciji) - nema naziva Crvena 
Hrvatska (;,...i još od mista Dalme do Bandalona grada, ča se sada zove 
Drač, dotla prozva Gornju Dalmaciju"). Hrvatski povijesničar Vjekoslav 
Klaić veli da ,,hrvatski prevodilac nije znao što je to 'Croatia rubea', jer bi 
ju jamačno prozvao "Hrvati črvljeni"". Međutim, nama nije poznat pred- 
ložak s koga je učinio prijepis, 1546. godine, Jerolim Kaletić, pa se mo- 
že pretpostaviti da je to bio stari sačuvani rukopis toga značajnog spisa, 
u kome nije pomenut naziv Crvena Hrvatska. Zanimljivo je da, u nave- 
denom stavu, Vj. Klaić spornom geografskom nazivu (Crvena Hrvatska) 
daje značenje etnika (,,Hrvati črvljeni"), što će docnije činiti i neki dru- 
gi autori? 

Pomen Crvene Hrvatske u spisu Annales mletačkog dužda Andrea 
Dandola (1307-1354), ne potvrđuje da je sredinom XIV vijeka taj geo- 
grafski naziv bio u živoj upotrebi jer je Dandolo, kako je utvrdio F. Ši- 
šić, slobodno koristio izvore (,,slobodna naučna kombinacija"), pa i Kra- 


22 Ljetopis Popa Dukljanina, prijevod dr Slavko Mijušković, Biblioteka ,,Luča", 
Titograd, 1967, 196. 

% Dioklecijanovom podjelom Rimskog Carstva (297), iz provincije Dalmaci- 
je izdvojena je oblast od Lješa do Dubrovnika, pod nazivom Praevalis, koja se većim 
dijelom poklapa s teritorijom današnje Crne Gore. U referatu za naučni skup o Ska- 
darkom Jezeru (1980) dotakao sam pitanje etimologije toga najstarijeg poznatog po- 
litičko-administrativnog naziva crnogorske teritorije i našao da se taj naziv čuva u 
hidronimu Prevalina, imenu jednog od osam rukavaca na koje se, pri ušću, dijeli- 
la rijeka Morača prije podizanja nivo-a Skadarskog Jezera (Vidi: D. Radojević, Ska- 
darsko jezero — inspiracija narodnog stvaralaštva i međuratne socijalne poezije, u: 
Skadarsko Jezero. Radovi sa simpozijuma, Titograd, 1983). Nazive i ostalih rukavaca 
saopštio je Mirko Mijušković (Riječ dvije o Skadarskom Jezeru, ,, Književni list", Ce- 
tinje. 1901, 322). Etimološko riješenje povijesno-geografskog naziva Praevalis možda 
bi trebalo tražiti u lat. prae-validus, što znači: vrlo rodna (terra — zemlja). 


340p. cit., 223. 


35 VJ. Klaić, Crvena Hrvatska i Crvena Rusija, ,,Hrvatsko kolo", knj. VIII, Za- 
greb, 1927, 112-134. — Kod Klaića, kad citira hrvatsku redakciju odlomka Kraljev- 
stva Slavena, stoji pogrješno: , donju Dalmaciu", umjesto ,Gornju Dalmaciju", s. 117. 

ljevstvo Slavena (Ljetopis Popa Dukljanina).5 I kasniji pomeni Crvene 
Hrvatske, koji se javljaju u dugom vremenskom rasponu, kod šest auto- 
ra (Jakov Lukarević, Mavro Orbini, Pavle Ritter Vitezović, i dr.), takođe 
su rezultat korišćenja nekog od prijepisa Kraljevstva Slavena, ili štampa- 
nog teksta, od vremena amsterdamskog izdanja Ivana Lucija (1666), što 
znači da pomeni kod tih autora nijesu rezultat bilježenja stvarno posto- 
jećeg naziva. 

Sporni naziv Crvena Hrvatska koristi, 1902. godine, kao činjenicu ko- 
ju ne treba dovoditi u sumnju, autor istorije katoličke crkve u Crnoj Go- 
ri, dr Ivan Marković. On tvrdi da je Duklja bila dio Gornje Dalmacije i 
da se zvala Crvena Hrvatska (Croatia Rubea), te da ,,sve do X vieka bija- 
še oblast hrvatske kraljevine". A u vrijeme Kraljevine Duklje, misli Mar- 
ković, da je najprije , živjelo mnogo više Hrvata nego Srba, ali da se Sr- 
bi, zbog rata s bugarskim carem Simeonom (925. g.), preseljavaju u Zetu. 
On dalje kaže da su u Duklji ostali i dalje Hrvati, , ispremieštani" sa Srbi- 
ma i Albancima.'7 

Kod Natka Nodila nalazimo pretpostavku da je pomen Crvene Hrvat- 
ske mogao nastati zbog prisustvovanja zahumskog kneza Mihaila Viševi- 
ća Splitskom saboru. Ovaj podatak navodi na pomisao da je Višević bio 
prisutan na tome saboru kao vazal ili privrženik hrvatskog kralja Tomi- 
slava, pa Nodilo zaključuje: ,,Biti će da se iz ove okolnosti porodi mutni 
spomen o Crvenoj Hrvatskoj"? 

Vj. Klaić, podstaknut ironičnim pobijanjem Ilariona Ruvarca njegove 
teze o ,opsegu" Crvene Hrvatske," u radnji koju je, 33 godine nakon po- 
jave Ruvarčevog teksta, posvetio tome problemu,'" odbača sumnje nekih 
istoričara da segment u Dukljaninovom djelu o Svetopelekovoj diobi kra- 
ljevine i pomen Crvene Hrvatske može biti docnija anonimna interpola- 


36, Šišić, Ljetopis Popa Dukljanina, Beograd-Zagreb, 1928, 55-56. 

27Dr Ivan Marković, Dukljansko-barska metropolija, Zagreb, 1902, 12-13. — 
Zanimljivo je navesti osporavanje Relje Novakovića, Gde se nalazila Srbija od VII 
do XII veka, Beograd, 1981, 274, ovoga stava. Novaković kaže da I. Marković ,,svoja 
razmatranja gradi na zasad još uvek nedovoljno jasnom Dukljaninovom podatku o 
postojanju Crvene Hrvatske u Gornjoj Dalmaciji". R. Novaković je u pravu kad isti- 
če da pomenuti podatak kod Dukljanina nije jasan, ali on ovako komentariše zato 
što mu smeta Markovićev stav o (ranijim) , granicama" Hrvatske, jer, u svojoj knjizi, 
Novaković na širokom prostoru traga za granicama Srbije do XII v. Tako se na crno- 
gorskom istoriskom tlu sukobljavaju pretenzije i teze dvaju nacionalizama. 


3 N, Nodilo, Historija srednjeg vijeka..., knj. III, Zagreb, 1905, 461. 
2 Zbornik Wissenschaftliche aus Bosnien, II, 1894, 165. Navod prema Klaiću. 
40 VJ. Klaić, op. cit. 

cija. Da bi potvrdio navode popa Dukljanina, u ovom tekstu Klaić navodi 
docnije pomene, počevši od mletačkog ljetopisca Andrea Dandola, preko 
djela I! regno de gli Slavi (1601) Mavra Orbinija i spisa Capioso risttreto de- 
gli annali di Rausa (1605) Jakova Lukarevića, do teksta Chroniche di Ra- 
gusa Juniusa Restia (1671-1735), koji je, kao i drugi autori koji su ovđe na- 
vedeni, koristio spis popa Dukljanina. Samo je Resti, u drugom pomenu 
đe kaže da je Radoslav vladao u Crvenoj Hrvatskoj i Zeti (;,,nella Croazia 
Rossa e nella Zenta"), odstupio od popa Dukljanina koji kaže da je Rado- 
slav vladao u Zeti i Travuniji, što znači da je Resti umjesto Travunije na- 
pisao Croazia Rossa. Zanimljivo je navesti pomen Crvene Hrvatske ko- 
ji se nalazi u djelu P. Rittera Vitezovića (1652-1713), koji se takođe nasla- 
nja na popa Dukljanina. Vitezović je, u knjizi Oživljena Hrvatska (1700), 
predlagao da se sve južnoslavenske zemlje, koje su oslobođene od Turaka, 
ujedine pod hrvatskim imenom. 

S. Marković Štedimlija bio je pod jakim uticajem tekstova hrvatskog 
istoričara Milana Šufflay-a (1879-1931), što se vidi i iz argumentacije ko- 
ju koristi kada objašnjava Dukljaninov pomen Crvene Hrvatske. Možda 
su se i lično poznavali jer je, godinu dana prije atentata na Šufflaya, do- 
šao Štedimlija u Zagreb. Njegov odnos prema ŠufHayevom djelu vidi se i 
iz posvete na knjizi Tragom Popa Dukljanina! 

M. Šufflay je 1925. godine pokušao da dokumentuje teze Vj. Klaića o 
postojanju i ubiciranju Dukljaninove Crvene Hrvatske.'? Ta svoja zapa- 
žanja ponovio je (Šufflay) četiri godine docnije.!? On se poziva na istraži- 
vanja dvojice lingvista, Milana Rešetara i Vatroslava Jagića, koji su utvr- 
dili da se, u dokumentima od XII do XVI vijeka, na širokom prostoru — 
od Drave do Zete — javljao samo opšti etnički termin Slaveni: ,,.. .nije bilo 
u običaju ni hrvatsko ni srpsko ime, već opći etnički termin 'slovjenski"". 
Šufflay kaže da je hrvatsko ime imalo svoj centar , između Zrmanje i Ceti- 
ne, a naročito istočno od Zadra, u okolini Nina (Nunac) i Knina (Tinini- 
um)". Zatim, interpretirajući, uz navođenje podataka i analogija, nekoli- 
ka bizantiska izvora, on nalazi da se granice hrvatskog imena šire i preko 


21 Ovu radnju posvećujem uspomeni velikog sina hrvatskog naroda, mučeni- 
ka za pravdu i istinu, zaslužnog ispitivača prošlosti Crne Gore i Albanije, kojima je 
posvetio najljepše stranice svojih djela, dr-u Milanu Šufflayu, prigodom desetogo- 
dišnjice njegove tragične smrti, umjesto kite cvijeća sa zetskih brda na njegovu gro- 
bu, a kao znak iskrene zahvalnosti". 

22Dr M. Šufflay, Zagonetka popa Dukljanina. Crvena i Bijela Hrvatska, ,,Ob- 
zor", Zagreb, 23. maja 1925, 6; — Isti: Srbi i Arbanasi, njihova simbioza u srednjem vi- 
jeku, Beograd, 1925. 


4DrM. Šufflay, Crvena Hrvatska, , Pantheon", br. 1, Zagreb, 1929, 2-4. 

teritorije današnje Crne Gore. Takvo smjelo razmišljanje bazira na ocjeni 
naziva Crvena Hrvatska kod Dukljanina, da ,,imade dakle realnu hrvat- 
sku etničku podlogu", kao i na etimologiji nekih crnogorskih toponima: 
Crmnica i Kuči (alb. kuć znači crven), koji označavaju crvene župe. Šufflay 
se ovđe oslanja na pretpostavke Vj. Klaića o doseljavanju dijela Hrvata iz 
tzv. oblasti Červonaja Rus (Crvena Rusija) pa kaže: , Tako su i Hrvati, sje- 
ćajući se svoje sjeverne domaje oko Crven-grada, prozvali i jedan dio svo- 
je nove domovine Crvena Hrvatska". 

Hrvatski publicista Ivo Pilar (pseudonim L. v. Sudland), tvrdio je 
(1918), ne izvodeći dokazni postupak, da je postojala Crvena Hrvatska, pa 
kaže da su na stvaranje srpske države uticale ,, hrvatske državne tvorevi- 
ne, poimence Crvena Hrvatska, koja isprvice obuhvaćaše današnju Her- 
cegovinu i Crnu Goru". Pilar razvija pomentu tezu o Crvenoj Hrvatskoj 
koristeći stavove Vj. Klaića./? Svoju knjigu I. Pilar je pisao tokom prvog 
svjetskog rata, s ciljem da istakne pravo Hrvatske da, u slučaju pobjede 
centralnih sila, dobije ravnopravan status. 

Komentar Dukljaninova pomena Crvene Hrvatske Ferdo Šišić je pažlji- 
vo formulisao, uz napor da ostavi utisak objektivnosti, da ne bi izazvao ot- 
por hrvatskih ili srpskih istoričara. Šišić kaže: ,,Ali, ako se i ne može poreći 
— bar s valjanim razlogom — postojanje hrvatskog imena u Gornjoj Dalma- 
ciji XI i XII veka, taj rezultat još uvek ne znači da je ona bila i sastavna čest 
države hrvatske, pa čak ni to da se ovde radi o etničkim Hrvatima u onom 
smislu kao u Hrvatskoj (...). To znači samo toliko da je i među Srbima Du- 
kljanima (sic!) bila izvesna skupina naroda, koja se zvala Hrvati"45 Štedi- 
mlija daje prigovor na komentar F. Šišića, tvrdeći da ima više ,vjerodostoj- 
nih izvora" da su Duklju , uistinu naseljavali Hrvati", pa se iza toga poziva 
na logičko izvođenje zaključaka iz , istoriskih imena i događaja". 

Ljudmil Hauptmann, u tekstu iz 1931, poveden činjenicom da car 
Konstantin Porfirogenit, u spisu De administrando imperio, glava 35, ni- 


24L. v. Sudland (alias Ivo Pilar), Južnoslavensko pitanje. Prikaz cjelokupnog pi- 
tanja, Zagreb, 1943, 45; preveo Fedor Pucek. — Knjiga je prvo objavljena u Beču, na 
njemačkom jeziku: Die Sudslawische frage, Wien, 1918. 

15 Ljetopis popa Dukljanina, uredio Ferdo Šišić, Beograd-Zagreb, 1928, 170- 
172. - Ovo izdanje Kraljevstva Slavena radio je Šišić za Srpsku kraljevsku akademiju, 
pa zato Dukljane nominira i ,,Srbima", na isti način kako se to činilo i s Crnogorci- 
ma. Od dolaska dinastije Karađorđević, pošto su pripadnici terorističke organizacije 
Crna ruka" likvidirali posljednjeg Obrenovića (1903), Šišić je u više tekstova iska- 
zivao unitarni i prodinastički stav, proglašavao je velikosrpski program ,,Načertani- 
je" jugoslavenskim programom. Vidi: Trpimir Macan, ;,, Pogled u djelo Ferda Šišića", 
u: Ferdo Šišić, Pregled povijesti hrvatskoga naroda, treće izdanje, Zagreb, 1975, 503. 

je za Dukljane kazao da su Srbi ili Hrvati, a oslanjajući se na Kraljevstvo 
Savena i na pomen kod bizantiskog istoričara Skilice đe on miješa Hrva- 
te i Srbe, — slobodno zaključuje da je Duklja bila naseljena Hrvatima./$ 

Iste godine kada je štampana Štedimlijina knjiga Osnovi crnogorskog 
nacionalizma, podgorička ,,Zeta" objavila je nekoliko članaka u kojima 
je raspravljana tema o Crvenoj Hrvatskoj i pomenuti hrvatski autori Vj. 
Klaić, M. Šufflay i Z. Bjelovučić. Pošto prva dvojica nijesu bili živi, Z. Bje- 
lovučić"7 uputio je redakciji , Zete" članak, u kome kaže da je riješio da 
saopšti neke istorijske podatke. On kaže da su se Hrvati naselili uzduž ja- 
dranske obale, od Dobre Vode (između Bara i Ulcinja), pa da odatle te- 
če ,starohrvatska narodnosna granica preko Skadarskog Jezera, dolinom 
rijeke Morače i Zete, prema izvoru Neretve". On misli da su Dukljansku 
oblast sačinjavale i Travunija i Zahumlje, te da se zvala Crvena Hrvatska. 
Dalje, Bjelovučić ponavlja stav nekih svojih prijethodnika, da je ta hipo- 
tetična Crvena Hrvatska bila dio hrvatske države sve do 990. godine, ka- 
da se knez Vladimir proglasio dukljanskim vladarom, pa da je tada pre- 
stala vlast hrvatskih ,,kraljeva" nad tom teritorijom. Za potvrdu ove teze 
Z. Bjelovučić takođe navodi popa Dukljanina, kao i pomene Hrvata kod 
nekih bizantiskih istoričara (Skilica, Brienie, Kedren, Zonara, Honijat), a 
nabraja i docnije pomene koje smo već srijetali kod Vj. Klaića. Da bi ova- 
kvo tumačenje učinio utemeljenijim, Bjelovučić navodi jezičke relikte, da 
se kod nekih starijih stanovnika Podgorice srijeću osobine hrvatskog je- 
zika, ikavizmi (lipo, bilo, mliko), kao i čakavizmi.'? Prema Z. Bjelovuči- 
ću, Srbi su se počeli doseljavati u Duklju u vrijeme osvajanja tih prostora 
cara Samuila (996. godine). 

U članku Milivoja Matovića, objavljenom u ,,Zeti";/? iskazana je ista 
teza na kojoj je, godinu dana docnije, Štedimlija zasnovao svoju knjigu 


4sLj. Hauptmann, ,,Porfirogenit o porijeklu stanovništva Dubrovačkog zale- 
đa", Zbornik iz Dubrovačke prošlosti M. Rešetara, Dubrovnik, 1931. 


= Dr Z. Bjelovučić, Crvena Hrvatska, ,,Zeta", br. 37, Podgorica, 13. IX 1936. — 
Z. Bjelovučić je rođen na Pelješcu, 1882. Gimnaziju je završio u Dubrovniku, pravo 
u Beču i Pragu, a istoriju u Zagrebu; bio je advokat u Trstu i Dubrovniku. Sarađivao 
je u dubrovačkom listu ,Crvena Hrvatska", pa se time može objasniti njegovo inte- 
resovanje za pisanje ,,Zete" na ovu temu. 

48 O čakavizmima i ikavizmima u Crnoj Gori pisao je i S. M. Štedimlija: Trago- 
vi čakavštine u Crnoj Gori i Albaniji, ,Obzor", Zagreb, 20. siječnja 1937; - Oaze ikav- 
štine na jugoistoku (povodom rasprave prof. D. Majića o ikavštini podgoričkih mu- 
slimana), ,Obzor", 1-2, 5. kolovoza 1939. 

42 M. Matović, Što je narod? — ,,Zeta", Podgorica, 15. I 1939. — Milivoje Mato- 
vić (1901-1972), publicista i pisac, urednik ,,Zete" u vrijeme okupacije, od 24. apri- 

Osnovi crnogorskog nacionalizma, da su Crnogorci ,,porijeklom od sla- 
venskog plemena Crvenih Hrvata". Tu tvrdnju pokušao je Matović do- 
kumentovati s dva toponima sa onog dijela Kosova koji je pripadao Zet- 
skoj banovini (Rvati, Rvatska) i s dva (Hrvatske livade, Rvati) iz Crne Go- 
re.59 I docnije objavljeno je u tom listu nekoliko članaka koji su se dotica- 
li pitanja etnogeneze naroda, prava davanja suvereniteta novim država- 
ma i dr. Jedan od takvih je i tekst M. Matovića, koji se može shvatiti kao 
dopuna njegovog navedenog članka (iz 1936). Matović, između ostalog, 
kaže da narod, tokom svoje istorije, može ,,promijeniti jedno ili više ime- 
na (Dukljanski Sloveni, Zećani, Crnogorci), ali ako on svaki put ima svo- 
je posebno ime, ako ne prima ime drugog naroda, on ipak po imenu za- 
država svoju individualnost". Traženje nekih crnogorskih autora oslonca 
na stavove Vj. Klaića i drugih hrvatskih istoričara, o Crvenoj Hrvatskoj, 
moglo je biti rezultat procjene Crnogorske federalističke stranke, jer su se 
u to vrijeme vodile rasprave o federalizaciji države, pa je trebalo naći na- 
čina da se istakne i crnogorska povijesna individualnost. 

Nacija je, prema Štedimlijinom mišljenju, rezultat istoriskog razvoja 
zajednice jezika, teritorije, ekonomskog života i psihičke konstitucije, tj. 
nastala je od ljudi koji su spojeni zajednicom sudbine i karaktera. Pošto 
su ti elementi, u crnogorskom slučaju, realnost, Štedimlija izvlači zaklju- 
čak da su Crnogorci ,,najbolji primjer jedne već formirane nacije". Tri go- 
dine docnije isti stav nalazimo kod Ž. M. Perića.5! Može se reći da je Šte- 
dimlija, svojom tezom o porijeklu crnogorskog naroda, jednako izazvao 
otpor prosrpskih krugova i unitarno orijentisanih komunista. On misli 
da Crnogorci, iako su tada službeno smatrani ,,dijelom srpskog naroda", 
u dalekoj prošlosti nijesu bili Srbi, već da su to ,,postali" tokom vijekova — 
,ali samo po imenu", a da su iz postojbine u Crnu Goru ,,došli kao Hrva- 
ti i pod tim imenom u njoj živjeli nekoliko vjekova". Transformacija nji- 
hove svijesti uslijedila je, kaže Štedimlija, kad su došli u sastav srednjevi- 


la do 24. juna 1941. Zbog toga je pred vojnim sudom vojne oblasti Drugog udarnog 
korpusa, odgovarao i osuđen ,,na deset godina robije, gubitak građanske časti za 
uvijek i konfiskovanje imovine. Matović je aprila 1941. stupio u mjesni Administra- 
tivni komitet u Podgorici i time se stavio u službu okupatora. Kao član separatistič- 
ke stranke zelenaša radio je na organizovanju oružanih četničkih banda". U ovom 
,sudskom" obrazloženju miješaju se zelenaši i četnici. — ,, Politika", Beograd, 12. ma- 
ja 1945, 4. 


50,,Zeta", br. 9, Podgorica, 1936. 


, Crna Gora u jugoslovenskoj federaciji, , Ekonomist", ser. B, br. 6, Zagreb, 
1940. — Ž. Perić, stručnjak za međunarodno pravo, objasnio je da su odluke ,,podgo- 
ričke skupštine", 26. XI 1918, nelegalne. 

jekovne srpske države. Pod tim ,,političkim autoritetom" dobijali su srp- 
sku svijest, ali se njihova suština nije promijenila jer se nijesu mijenjali 
bitni uslovi (geografski položaj, posebna istoriska sudbina, kulturna ori- 
jentacija). 

S. Marković Štedimlija je radio na knjizi Osnovi crnogorskog naciona- 
lizma u vrijeme veoma razvijene propagande oko tzv. hrvatskog pitanja i 
razmatranja mogućnosti da Hrvatska dobije poseban status. U tijem ras- 
pravama Crnogorci su bili zanemarivani, pa je Štedimlija smatrao da je 
pravi trenutak za izlazak u javnost, da, u formi istoriskog prikaza, poka- 
že da i crnogorski narod baštini prava na ravnopravan položaj pri even- 
tualnoj federalizaciji države. 

Štedimlija je imao puno povjerenje u mišljenje Vj. Klaića da je Kra- 
ljevstvo Slavena pouzdana potvrda da se naziv Crvena Hrvatska odnosi 
na crnogorsko tlo. I on, kao što su to činili Klaić i Šufflay, pokušava pro- 
naći potvrdu za Dukljaninovo kazivanje kod autora koji su pisali poslije 
Dukljanina. Pošto se radi svaki put o tome da su ti docniji autori koristili 
Kraljevstvo Slavena ili jedan od drugoga prepisivali, onda Štedimlija nije 
uspijevao potkrijepiti tu tezu novijem dokazima, pa je pribjegao naslanja- 
nju na stav drugih, konstatujući da je Dukljaninov ,,izričaj Crvena Hrvat- 
ska bio prihvaćen od kasnijih pisaca i analista kao istina", iako se to pri- 
hvatanje redovno nije temeljilo na dokumentovanom saznanju, već samo 
na slobodnoj ocjeni. Uz navod pomena Crvene Hrvatske kod dužda An- 
drea Dandola, Štedimlija misli da je Dandolo, ,,u najmanju ruku tada još 
vjerovao da se zaista Gornja Dalmacija zvala Crvena Hrvatska". Za Far- 
latijevo mišljenje, koji je zapisao da je naziv Crvena Hrvatska ili ,,postan- 
kom mnogo pozniji (od K. Porfirogenita koji ne zna za Crvenu Hrvatsku 
— primj. D. R) ili je posve izmišljen, jer nigdje ga nećeš naći u starijih pisa- 
ca", Štedimlija (neoprezno) veli da Farlati dopušta mogućnost postojanja 
ovog naziva, te da samo utvrđuje da ga ne spominju stariji pisci. Dakle, 
polazeći od toga kao da je pomen u Kraljevstvu Slavena potvrđen drugi- 
jem izvorima, Štedimlija ide dalje pa kaže da je naziv Crvena Hrvatska 
,narodu davao karakter hrvatskog". 

U vrijeme vladavine Dukljom (Crnom Gorom) raške dinastije Nema- 
njića, stanovništvo se, veli Štedimlija, , prećutno (se) podavalo srbizira- 
nju" i došlo je do prihvatanja jednog , zajedničkog državnog imena Raša- 
ni". Oba navedena zaključka ne temelje se na realnoj povijesnoj slici tada- 
šnjeg stanja svijesti kod Dukljana (Zećana), jer raško feudalno osvajanje 
nije bilo praćeno razvojem obrazovnih institucija koje bi vršile asimilaci- 
ju. Tada je jedino otpočelo instaliranje pravoslavlja u katoličkoj Duklji, ali 
ono nije bilo od stanovništva šire prihvaćeno da bi moglo obaviti taj zada- 

tak. U sklopu Raške imala je Duklja (Zeta) autonomni status, a stanovni- 
štvo je nominirano kao Slaveni, odnosno Dukljani i Zećani. 

Odstupajući od stvarnih fakata, Štedimlija raškog župana Nemanju 
naziva ,zetskim velikašem" i zaključuje da je premjestio sjedište srpske 
države iz Zete u Rašku, iako ono nikad nije bilo u Zeti. Nemanjin osvajač- 
ki pohod na Duklju pretvara u , potporu" Dukljana županovim preten- 
zijama za stvaranje veće i jače ,državne zajednice". Dalje on govori o ot- 
poru , prema toj zajednici", pa da se, u drugoj fazi, javila težnja za istica- 
njem imena Zeta jer su ojačale aspiracije Raške da na nju proširi obiljež- 
ja bizantiske kulture.?? 

Kad je u pitanju odnos raškog župana Nemanje prema Dukljansko- 
barskoj nadbiskupiji, Štedimlija u ovoj knjizi ne daje pravu sliku, jer ne 
govori da je pri pohodu raške vojske na Duklju porušeno oko 140 katolič- 
kih crkava. On ne govori ni o tome da se institucionalno nametanje Ze- 
ćanima pravoslavne crkve iz Raške moglo početi odvijati tek nakon neka- 
nonskog odvajanja crkve u Raškoj od Ohridske ariepiskopije, tj. pošto je 
kupljena autonomija od patrijarha Germana II i nikejskog cara Teodora 
Laskarisa (1233). Dakle, početak toga procesa nije odlagan dok ,,ojača" dr- 
žava Raška, kako kaže Štedimlija. Isto tako nema potvrde u izvorima nje- 
gova tvrdnja da su hrišćanstvo ,,Dukljani primili pod imenom Hrvata"? 

Prema navedenoj Štedimlijinoj slobodnoj periodizaciji crnogorske po- 
vijesti, do početka faze vladavine Nemanjića trajao je period , Crvene Hr- 
vatske kao samostalne zemlje". Štedimlija taj stav preuzima od Vj. Klai- 
ća,?+ koji dalje kaže da se tada ,,ime srpsko stalo (se) ... polagano širiti", te 
da je tom širenju doprinijelo , jedinstvo srpske narodne crkve". Pošto po- 
četak ove faze Klaić i Štedimlija stavljaju u vrijeme Nemanjinog osvajanja 
Duklje, ne može se govoriti da je, u tome povijesnom momentu, postoja- 
la , srpska narodna crkva", jer je crkva u Raškoj bila dio Ohridske arhie- 
piskopije, pa nije, po dokumentima, tako nominirana. Štedimlija dobro 


s2Nekritička istoriografija proglašava hrvatskim ili srpskim sve one zemlje nad 
kojima su povremeno ili trajno hrvatski i srpski vladari uspijevali da prošire svoju 
vlast. Međutim, to što su ,vladari osvajali, pokoravali sebi susjedne zemlje, nije ni- 
šta neobično", kaže dr Nada Klaić, pa pravi poređenje između tretmana onih osvaja- 
nja koja su se događala u srednjem vijeku i onih iz novijih imperijalnih pohoda. Ona 
kaže da zemlje koje su bili osvojili Napoleon ili Hitler — niko ne naziva francuskim 
ili njemačkim, ali da se svojataju zemlje koje su osvajane u srednjem vijeku (N. Kla- 
ić, Sjever ijug Hrvata i Srba, , Oko", br. 388, Zagreb, 1987, 9). 

50 širenju hrišćanstva u Crnoj Gori, opširnije vidi: D. Radojević, Iz povijesti 
hrišćanskih crkava u Crnoj Gori, Podgorica, 2000. 

s4Vj. Klaić, Hrvati i Hrvatska, Zagreb 1890, 41. 

primjećuje da je pravoslavna crkva širena ,,od države iz političkih razlo- 
ga", te da je bila povlašćena. 

Takođe on odstupa od činjenica kada za Nemanju kaže da je ,, morao 
ostaviti Zeti naslov kraljevine i Vukana imenovati kraljem", jer je njegov 
sin Vukan sam uzeo kraljevsku titulu dukljanskih (crnogorskih) vladara, 
za koju je tražio potvrdu od pape. Za Dukljansku Državu (Regnum Dioc- 
litiae) netačno tvrdi da je voljno ušla u sastav Raške (,,ušla je voljom i od- 
lukom svojih gospodara i velikaša u državu Nemanjića"), jer je u pitanju 
razarajuće osvajanje, što znači da nestanak suverene države Duklje nije 
rezultat nagodbe njenih velikaša. U propagandnim tekstovima o navod- 
nom mjestu rođenja Nemanjina u Duklji, kao i obredima srpske pravo- 
slavne crkve koji su tome posvećeni, svaki put se, i na taj način, šalje po- 
ruka da je Crna Gora ,,srpska teritorija". Ljiljana Juhas je dokazala da se u 
Žitiju sv. Simeona, koje je napisao njegov (Nemanjin) sin Stefan Prvovjen- 
čani ne govori o njegovom rođenju već o krštenju po katoličkom običaju, 
,u mjestu zvanom Ribnica, u hramu presvete Bogorodice".? 

Kao još jednu fazu, Štedimlija vidi period nakon turskog pokorava- 
nja Srbije, kada je crnogorski narod bio slobodan i usvojio novo ime — Cr- 
na Gora. On griješi kada preuzima dio srpske propagande iz XIX stolje- 
ća, označavajući viševijekovnu crnogorsku oslobodilačku borbu kao bor- 
bu ,,za oslobođenje Srba". Takvu konstataciju Štedimlija je izveo iz apri- 
ornog stava o etničkoj ,jedinstvenosti" Crnogoraca i Srba, čime je po- 
tvrdio svoje nenaučno shvatanje etnogeneze crnogorskog naroda. Među- 
tim, Crnogorci su se stvarno borili za vlastiti opstanak i oslobođenje svo- 
jih, od neprijatelja zaposjednutih, teritorija. Ta je faza, po Štedimliji, traja- 
la do 1912. godine, kada je prestala težnja za ,održavanjem srpskog ime- 
na u Crnoj Gori". 

U vrijeme kada je Štedimlija objavljivao ove svoje opservacije, nije na- 
učno istraživanje bilo došlo do nivoa da otkriva činjenice koje svjedoče 
o autohtonosti crnogorskog naroda, o slavenskim plemenima koja su se, 
kao posebna grupacija, doselila iz Polablja na tlo Duklje i stvorila sim- 
biozu sa zatečenim stanovništvom. Ovaj put slovenskih predaka dana- 
šnjih Crnogoraca potvrđen je postojanjem onomastičkih relikata u Nje- 
mačkoj, registrovanih u istraživanjima tamošnje toponimije njemačkih 
lingvista i češke naučnice Hane Skalove koja je sačinila 32 mape raspore- 

ssArheološki prilozi, 3, izd. Arheološkog odelenja NB Srbije, Beograd, 1981, 


129. — Opširnije o ovom mjestu kod Štedimlije, vidi: D. Radojević, Dukljanski hori- 
zonti, s. 123. 

da slavenskih toponima u Polablju i Pomorju."5 Identifikaciju tih relika- 
ta sa crnogorskom onomastikom i komparaciju sa toponimima na crno- 
gorskom tlu izvršio je Radoslav Rotković i, na temelju tih naučnih rezul- 
tata, u Polablju i Pomorju (Pribaltiku) ubicirao vjerovatnu postojbinu du- 
kljanskih Slavena."7 

Netačna je Štedimlijina primjedba da je ime Duklja (Dukljani) ima- 
lo samo geografski karakter, pa da ,,nije ničim išlo za tim da i nacional- 
no fiksira njene stanovnike". To on kaže jer bi mu prihvatanje etnika Du- 
kljani remetilo (preuzetu) tezu da su Hrvati bili naselili tu teritoriju. Ipak, 
on na ovom mjestu zaključuje da je Duklja bila naseljena slavenskim i sla- 
veniziranim stanovništvom, ne pominjući Hrvate. On dalje tvrdi, što je u 
suprotnosti sa Porfirogenitovim pomenima, da to stanovništvo nije bilo 
etnički homogeno, pa da nije bilo moguće stvaranje etnika Dukljani. Za 
naziv Zeta kaže da je ostao geografski pojam, a da naziv Zećani nije pre- 
ovladao kao narodno ime, što je u suprotnosti s poznatim činjenicama. 
Oba povijesna naziva crnogorskog naroda (Dukljani, Zećani) su etnoni- 
mi, označavali su ondašnje crnogorsko stanovništvo u punom značenju 
njegove kulturno-istoriske i etničke posebnosti. 

Razmatrajući te nazive, Štedimlija kaže za Dukljaninovu Crvenu Hrvat- 
sku da ,,nije u prošlosti bila nikad istaknuti nosilac ni hrvatstva ni srpstva, 
jer nije bila nikad u čvršćem spoju sa centrima koji su bili nosioci tih zna- 
čajki". Preko Milana Šufflaya, poziva se Štedimlija na rezultate istraživa- 
nja M. Rešetara i V. Jagića, koji govore o tome koji prostor je obuhvatao op- 
šti etnički termin Slaveni. Jagić piše da istorija , priznaje samo dva narodna 
imena: hrvatsko i srbsko", i određuje hrvatsku granicu do Dubrovnika. Što 
se tiče širenja Srba, V. Jagić kaže da su srpski vladari imali namjeru da šire 
svoju vlast prema jugu, ali se vara ,tko bi pomislio, da je svuda dokle dopre 
državna vlast srbska, umah već i narodnost srbska zavladala"% 

Kad je pokušao da riješi problem potiskivanja iz Duklje tzv. Crvenih 
Hrvata, koje su , zamjenili" Srbi, Štedimlija opet preuzima mišljenje Vj. 
Klaića, koji veli da je širenju srpskog imena u Crvenoj Hrvatskoj (dakle — 
u Duklji) , doprinijelo još i neprestano seljenje Srba u tu zemlju", koje su, 


ssH. Skalova, Topograficka mapa..., Nakl. Československe akademie, Praha. 
1965. (Prilog 32 skice). 

57R. Rotković, Odakle su došli preci Crnogoraca, Cetinje, 1995. 

ss V, Jagić, Istorija književnosti naroda hrvatskog i srbskoga, Zagreb, 1867, s. 
3-4. Pozivajući se na Šafarika, on kaže da , idući k jugu do Dubrovnika, svuda što je 
k zapadu posjedovaše Hrvati, a što je od istih granica na jugu i istoku, svuda posje- 
doše Srbi". 

navodno, potiskivali Bugari. Međutim, on dalje kaže da je došlo do nji- 
hovog vraćanja: ,Vjerovatno je da se je, za malo vremena, opet najveći 
dio srpskih bjegunaca vratio u svoj zavičaj, no nema sumnje da ih je što- 
god ostalo"? Štedimlija u svoj tekst unosi i legendu o preseljavanju Srba 
u Crnu Goru pred turskom invazijom: ,, Naročito je ovo bilo mnogobroj- 
no u novije doba, pred navalom Turaka. Zeta je postepeno postala zasiće- 
na srpskim stanovništvom, kojem je ona ukazala gostoprimstvo". On ide 
dalje, slobodno dopisujući ovu agitacionu fikciju, pa kaže da su doseljeni- 
ci imali , jače razvijenu političku svijest i veću borbenost". Nekritički pri- 
hvatajući legendarije, Štedimlija je pokušao da riješi pitanje geneze srpske 
svijesti koja je prisutna kod Crnogoraca, pa aktuelni proces srbizacije, ko- 
ji je počeo u XIX vijeku, premješta u prošlost, tj. da su, navodno, srpske 
izbjeglice s kraja XIV vijeka, zatečeno (hrvatsko) stanovništvo nacional- 
no preobrazile,"" 


VJ. Klaić, op. cit, 43. 

$9Da bi ,premostili" period mirovanja Srbije pod Turskom Imperijom, počet- 
kom XIX vijeka prvi obrazovaniji (građanski) agitatori u Vojvodini isticali su legen- 
du o ,,preseljavanju ,,srpskog plemstva" iz pokorene Srbije i s Kosova. Tako je ,,Ser- 
bski narodni list", br. 20-22, 1848, objavio tekst ,Crna Gora — njeni obitatelji", bez 
potpisa autora, uz napomenu uredništva da ga je napisao , jedan naš sootečestvenik" 
(sugrađanin), na osnovu francuskog predloška. U ovome članku stoji da Crna Gora 
,Srbljima za pribježište neprestano služi". U tome članku je izvedena paralela, da su 
,tražili pribježišta izgnani Srbi poslije kosovske bitke" kao i ,pobijeđeni Trojanci" 
što su , pod Enejom tražili utočišta pošto su izgnani iz Troje". Prihvatanje eponima 
iz legenda o poznatijem ličnostima drugih naroda, javlja se u antičkom svijetu. Da- 
kle, klasični primjeri iz antičke literature, koja je u to vrijeme postajala pristupačnija, 
naročito Homer i Vergilije, u osnovi su legende o prebjegavanju u Crnu Goru ,,srp- 
skog plemstva". Zanimljivo je da se u ovom tekstu javljaju termini ,izgnani" i ,pri- 
bježište"; autor je produžio izvoditi paralelu pa kaže da između Rimske Republike 
i Crne Gore ,,primječava se čudno podobije", da istorija crnogorska ,,mnogo osvet- 
ljava tamno i basnoslovno proishoždenije Rima", jer nekad ,,gonjeni i pritiskivani iz 
Etrurije tražili su spasenje u Rimu".- Još je Nićifor Dučić, Crna Gora, Beograd, 1874, 
64, odbačio kao nenaučnu legendu o preseljavanju srpske vlastele u Crnu Goru; on 
piše da se misli da se ,, mnogo srpske vlastele sklonilo u Crnu Goru, pošto su Turci sa 
svijem osvojili srpske zemlje. Ko se iole ozbiljno bavio poznavanjem postanka Crne 
Gore i njezina naselja prije i poslije propasti srpske kraljevine (...) taj ne može tako 
misliti", jer je poznato da se ta vlastela, od kraja XIV vijeka, , gotovo sva poturčila", 
a pojedinci koji nijesu to učinjeli, postali su raja. O tome piše M. G. Medaković, Od- 
ziv na Komarovljevu etnografsku kartu Balkanskog Poluostrva, Novi Sad, 1890, 10, 
da se u Crnu Goru nijesu mogli drugi narodi naseljavati. — I. Jastrebov, Staraja Ser- 
bija i Albanija, Beograd, 1904, 163, piše da je stanovništvo iz regije Skadarskog Jeze- 
ra, od XV vijeka prisiljeno da se preseli u planinski dio Crne Gore, da bi izbjeglo či- 
tlučenje. Isti podatak nalazimo i kod S. M. Ljubiše. To je preseljavanje Njegoš imao 
u vidu u poznatim stihovima iz Gorskog vijenca. - Dominik Mandić (1889-1973), u 

Štedimlija je pokušao da smjesti Duklju u granice rane hrvatske države, 
pa je upotrijebio neodređenu formulaciju, da Hrvatska ,,od Tomislava pa 
dalje" nije zahvatala teritorij Duklje, već da je ona od tada bila posebna dr- 
žava. Iz toga vremena rijetki su pouzdani izvori, što otvara mogućnost slo- 
bodnijim kombinacijama. Pošto je, 923. godine, Bizantiska Dalmacija do- 
šla pod jurisdikciju pape, neki istoričari pretpostavljaju da je tada hrvatski 
knez Tomislav mogao dobiti tu oblast na upravu. Zatim je Štedimlija inter- 
pretirao mišljenje koje postoji u istoriografiji, da je, sredinom treće deceni- 
je X stoljeća, došla Neretvanska oblast pod vlast Tomislava, a da je Mihai- 
lo Višević istovremeno, oko 910-928, upravljao Travunijom i Dukljom, pa 
zato tada nije mogla biti Duklja u granicama hrvatske države. 

U spisu De administrando imperio Konstantina Porfirogenita, glavnom 
izvoru za ranu istoriju južnih Slavena, u 35. glavi, piše da su Duklju rani- 
je držali Romani koje je iz Rima preselio car Dioklecijan, ali da je, u na- 
padu Avara, ta zemlja opušćela. Poslije toga, bizantiski car Iraklije naselio 
je Duklju slavenskim plemenima, ali Porfirogenit ne kaže da se radi o Hr- 
vatima ili Srbima. Ovu činjenicu potvrđuje u 32. glavi istoga spisa, u kojoj 
nabraja oblasti koje je Iraklije naselio Srbima, među kojima Duklju ne spo- 
minje. Zato Ljudmil Hauptmann zaključuje da Porfirogenit ,,ne raspolaže 
nikakvom tradicijom, da bi bila Duklja srpska".5! Ovaj Hauptmannov za- 
ključak jednako se odnosi i na eventualne Hrvate u Duklji. Sav kasniji isto- 
rijski, kulturni, crkveni, jezički, antroploški i drugi razvoj Dukljanske Dr- 
žave i Dukljana (Zećana, Crnogoraca) potvrđuje Porfirogenitove podatke. 

Ostaje nejasno na osnovu čega je Štedimlija izvukao zaključak da je 
Konstantin Porfirogenit bio ,,u očitoj neprilici pri opisivanju oblasti Du- 
kljaninove Crvene Hrvatske". Kad Porfirogenit nabraja arhontije, kaže za 
Duklju da leži prema kastelima Drača, tj. do Lješa, Ulcinja i Bara i ide do 
Kotora, a da se planinskim stranama graniči sa Srbijom. Kada nabraja sla- 
venska plemena koja su se osamostalila od Bizanta, Porfirogenit u svom 
spisu De administrando imperio (sredinom X vijeka) bilježi arhontiju Du- 
klju, ali ne i Crvenu Hrvatsku. U Spisu o ceremonijama, među adresama 
stranih vladara kojima se obraćaju bizantiski carevi, Porfirogenit nabra- 
ja i arhonta Duklje. Takođe, u djelu Porfirogenita Život Vasilija I, nalazi- 
mo pomen Duklje."? 


knjizi Hrvati i Srbi (ponovo objavljena u Zagrebu 1990) proglašava hrvatskom staru 
crnogorsku istoriju, period prvih dinastija. 


s'Lj. Hauptmann, Konstantin Porfirogenit o porijeklu stanovništva dubrovač- 
kog zaleđa, u: Zbornik iz dubrovačke prošlosti, Dubrovnik, 1931, 22. 


$2 Vizantiski izvori, tom II, Beograd, 1959. 

Pošto u spisu De administrando imperio, u gl. 35., Porfirogenit ne da- 
je podatak da su Duklju naselili Hrvati ili Srbi, to bi, ako ne dovodimo u 
pitanje validnost ovog značajnog bizantiskog izvora, bila indirektna i ne- 
dvosmislena potvrda novijih rezultata istraživanja da se u Duklju doseli- 
la grupa srodnih slovenskih plemena iz Polapsko-pomorske regije, a za- 
tim, sa zatečenim romansko-ilirskim stanovništvom, formirala povijesno 
i kulturno jedinstvo iskazano etnikom Dukljani. Inače, govoreći o dose- 
ljavanju Slavena na Balkan, Porfirogenit, pored Hrvata i Srba, više puta u 
pomenutom spisu posebno pominje Dukljane. 

Prihvatajući tezu Vj. Klaića i još jednog broja hrvatskih istoričara, Štedi- 
mlija je napisao da se naseljavanje Hrvata, o kome piše car Konstantin Por- 
firogenit, odnosi i na Duklju, pa bi, dakle, to bila hipotetična Dukljanino- 
va Crvena Hrvatska. Toga naziva nema ni u Porfirogenitovom Spisu o cere- 
monijama, već on govori o Duklji i Dukljanima. Štedimlija je, međutim, či- 
njenicu da se kod Porfirogenita ne pominje Crvena Hrvatska, vidio kao ca- 
revu ,,očitu nepriliku" kada je opisivao Duklju i pritom nije nabrajao nje- 
ne oblasti ni kao srpske ni kao hrvatske. On tačno primjećuje da je Porfi- 
rogenit bio načisto s tim da Dukljane ,,ne može nazvati Srbima", ali je mo- 
rao primijetiti da ne pominje ni Hrvate kad je u pitanju naseljavanje Du- 
klje. Štedimlija misli da je Porfirogenit stanovnike Ilirika koji su živjeli van 
tzv. Bijele Hrvatske, nazivao opštim imenom Sclavi, što bi, po njemu, zna- 
čilo da se u tom slučaju radilo o nekoj varijanti Hrvata u Gornjoj Dalmaci- 
ji, te da su oni osnovali nezavisnu kraljevinu. 

F. Rački, komentarišući naporedne pomene Dukljana i Hrvata u tek- 
stu bizantiskog povijesničara Nićifora Brienia,"? veli da se ime Dukljani 
odnosi na , stanovnike Dioklije (Zete, današnje Crne Gore)", a da je, pod 
imenom Hrvati, ovaj autor mislio na , stanovnike susjednih Diokliji ze- 
malja", što znači da je ove etnonime jasno odvojio. Pošto Štedimlija nije 
prihvatao povijesnu realnost postojanja etnika Dukljani, ovo ispravno tu- 
mačenje Račkog odbača i kaže da bi to mjesto trebalo razumjeti tako da 
se ime Dukljani odnosi na romanizirana ilirska plemena i na (neodređe- 
na) nehrvatska plemena koja su se borila zajedno s Hrvatima protivu Bi- 
zanta. Dalje on kaže da Hrvati, prilikom naseljavanja dijela Ilirika, nije- 
su mogli ,,preskočiti rodnu i bogatu Zetu" pa da su se u nju naselili. Nave- 
dena pretpostavka nema oslonca na povijesne izvore. I za iskaz istoriča- 


SSN. Brienie piše: ,,S druge, opet, strane Hrvati i Dukljani, pobunivši se, ceo Ili- 
rik zlostavljahu"; , Kako su Hrvati i Dukljani zlostavljali Ilirik..."; , Zadržavši se ta- 
mo kraće vreme, da bi se pripremio za borbu, povede vojsku protiv Dukljana i Hrva- 
ta". — Vizantijski izvori za istoriju naroda Jugoslavije, tom III, Beograd, 1966, 238-24. 

ra Skilice: ,Hrvati koje zovu i Srbima", Štedimlija je pokušao da nađe od- 
govor: pošto je dukljanski kralj Mihailo osvojio Rašku, navedena zamje- 
na etnika odnosila bi se na ,,Hrvate iz Dukljanske Države" koji su se mi- 
ješali sa Srbima iz Raške."+ 

Kazivanje K. Porfirogenita, da se odvojio jedan dio Hrvata i da je u Ili- 
riku i Panoniji osnovao svoju državu koja je bila odvojena od druge hr- 
vatske države, Vj. Klaić tumači da se to odnosi na dio Ilirika koji je pripa- 
dao ,,staroj Dalmaciji", ili kasnijoj Raškoj s Kosovom, što usvaja Štedimli- 
ja i dodaje da se to naseljavanje Hrvata odnosilo i na Duklju. Za iznošenje 
te tvrdnje on nije mogao naći potvrdu u izvorima. 

Kod nekih istoričara koji su koristili bizantiske izvore, može se naći i 
tendenciozno čitanje pojedinih pomena Duklje, ili dukljanskih ličnosti. U 
tijem slučajevima može se prepoznati da ti autori projektuju na stara zbi- 
vanja neke, njima savremene, političke pretenzije. Za to su korišćene Za- 
mjene ili miješanja etnonima, površna obaviještenost starih autora, i dr. 
Takav je i opis J. Skilice poznatog ratnog pohoda na Duklju dračkog ar- 
honta Mihaila, za koga kaže da arhont ,,krene na Tribale" (u stvari: na Du- 
kljane) i da upade ,,u zemlju Tribala" (tj. Duklju). U komentaru ovoga mje- 
sta S. Antoljak je utvrdio da pod Tribalima ,,treba podrazumijevati Du- 
kljane". Zamjenu Dukljana sa imenom Tribali, Skilica koristi zato što su 
Dukljani porazili veliku bizantisku vojsku u Tuđemilskoj bitki (7. X 1042), 
pa na taj način želi da izazove otpor prema pobjednicima (Dukljanima)."? 

Kad je riječ o identifikovanju Crvene Hrvatske iz Kraljevstva Slavena sa 
teritorijom Crne Gore, tome se suprotstavlja podatak koji se nalazi kod naji- 
staknutijeg geografa XII vijeka, savremenika popa Dukljanina, A. M. el Idri- 
sia (1099-oko 1166) koji je zapisao za Dubrovnik: ,,To je zadnji grad Hrvat- 
ske"55 Štedimlija navodi i Šišićevu neodređenu konstataciju, da ,,izričaj 'Cr- 


$+Potrebno je navesti i tumačenje F. Šišića, Ljetopis popa Dukljanina, Beograd- 
Zagreb, 1928, ovog mjesta kod Skilice. Šišić misli da se taj iskaz može tumačiti da je 
u Duklji ,među Srbima Dukljanima bila izvjesna skupina naroda koja se zvala Hr- 
vati". Šišić je, pošto je Ljetopis (Kraljevstvo Slavena) priredio po narudžbini Srpske 
kraljevske akademije, uz ime Dukljani dodao, sasvim neopravdano, — Srbi, u skladu 
s ustaljenom propagandnom praksom od XIX vijeka, da se uz ime Crnogorci doda- 
je i taj drugi pojam, da bi se tako ukidala posebnost Crnogoraca i uputila poruka či- 
taocima da su ,,dio" Srba. 


ssIme Tribala, tračkog plemena, u antičkoj Grčkoj bilo ja sinonim za barbar- 
stvo i pobunjeništvo, što su preuzimali učeni bizantiski istoričari. - Vidi: D. Radoje- 
vić, Smisao sporova nekih istoričara oko izvora za staru crnogorsku istoriju, u: Du- 
kljanski horizonti, Podgorica, 1995, 5-18. 


SEF, Hiti, Istorija Arapa, Sarajevo, 1973, 427. 

vena Hrvatska! (Croatia Rubea) ne mora biti prosta izmišljotina popa Du- 
kljanina", a iza toga navodi mišljenje Vj. Klaića koji kaže da Crvena Hrvat- 
ska znači — Južna Hrvatska. Za sigurniji oslonac uzima tekstove M. Šufflay-a 
koji taj naziv podrazumijeva ,,kao istorisku istinu". I porijeklo imena Crna 
Gora Štedimlija vezuje za naziv Crvena Hrvatska. Time se bavio, pored osta- 
lih, i hrvatski istoričar Armin Pavić, koji je dokazivao da je od oblika crm- 
na postalo crna, a kao potvrdu naveo je oronim Crveni Brijeg, u Crmnici.$7 

Problemu naziva Crvena Hrvatska Štedimlija se vratio i u knjizi Tra- 
gom popa Dukljanina,"" koju je pisao poslije obilaska istorijskih spome- 
nika (u avgustu 1938) u Crnoj Gori i sjevernoj Albaniji. Vjerovatno je cilj 
toga njegovog putovanja bio da dođe do podataka koji bi potvrdili posto- 
janje Dukljaninove Crvene Hrvatske. U napomeni uz ovu knjigu, S. M. 
Štedimlija kaže da je impresije sa toga putovanja iznio u nekoliko članaka 
koji su izašli u hrvatskim listovima."? To istraživanje možda je učinio zato 
jer su mu bila zabranjena dva izdanja knjige (Osnovi crnogorskog naciona- 
lizma), u kojoj je dokazivao postojanje Crvene Hrvatske. I u knjizi Tragom 
popa Dukljanina dokazivao je istu tezu. Iz knjige dr Mladena Lorkovića 
prenio je skicu na kojoj su predstavljene ,,zemlje koje su naseljavali Hrva- 
ti", od Slovenije do rijeke Bojane. Te zemlje Lorković je nazvao: Karantan- 
ska Hrvatska, Panonska Hrvatska, Bijela Hrvatska i Crvena Hrvatska. M. 
Lorković je kartirao velikohrvatski stav Ante Starčevića, koji je tvrdio da 
hrvatski narod živi od Koruške do Bojane, i od Dunava do mora.'"" Star- 
čević se na taj, takođe imperijalan način suprotstavio velikosrpskoj kon- 
cepciji koja je više puta kartirana, pa je to učinio i Miloš St. Milojević,' 
mapom na kojoj je predstavio da se Srbi prostiru od Alpa do Crnoga Mo- 


S7A. Pavić, Cara Konstantina VII Porfirogeneta - De administrando imperio 
glave 29 do 36, Zagreb, 1906. - Kao potvrdu da je postojao naziv Crvena Hrvatska, 
Štedimlija pominje i prezime Crvenko, ma da ono može biti izvedeno n. pr. od boje 
kose nekoga pretka. Inače, u Crnoj Gori postoje i (slična) prezimena: Crvenac i Cr- 
venica. — M. Šufflay je povezivao s hipotetičnim nazivom Crvena Hrvatska i naziv 
Črlena Pećina koji je našao u jednoj povelji, međutim, takvi primjeri ne govore o et- 
ničkoj podlozi njihova nastanka. 

$3 Zagreb, 1941. 


SPrvobitni smještaj Hrvata na jugoistoku, , Obzor", 16. travnja 1938; Tragom 
hrvatskog imena na jugu, , Jutarnji list", 27, 1938. U ovom članku kaže da se blizu El- 
basana nalazi manastir u kome se čuva tijelo sv. Vladimira, i produžava: , Ovom sve- 
cu hrvatske krvi hodočaste pripadnici sve tri vjere". 

79 'T. Ladan, Ante Starčević — državnik, govornik, književnik, ,, Kritika", 15, Za- 
greb, 1970, 816. 


71 M. St. Milojević, Istorisko-etnografsko-geografska mapa Srba, Beograd, 1873. 

ra, uz nazive ,,Srboslovenci", ,,Srbohrvati", ,Srbobugari", itd. Milojević je 
unio i Dukljaninov naziv Crvena Hrvatska, ali ga je smjestio sjeverno od 
Zadra, a naziv Bijela Hrvatska pružio je do Blatnog Jezera (Mađarska). 

Pred kraj života, Savić Marković Štedimlija napisao je dužu radnju 
povodom objavljivanja Ljetopisa popa Dukljanina (Kraljevstva Slavena) 
u prijevodu dr Slavka Mijuškovića,"? u kojoj ne govori da su se u Duklju 
naselili Hrvati, već koristi širi pojam, da su se naselili ,, Sloveni koji još 
nijesu bili ni kroatizirani ni srbizirani. Oni nijesu bili ni Srbi ni Hrvati". 
Zatim on kaže: ,,U Dukljanskoj državi mnogo se dulje očuvao naziv Scla- 
vi (Slaveni) nego u susjednoj Hrvatskoj". Međutim, u ovoj radnji Štedi- 
mlija tvrdi, bez dokaznog postupka, da je Ljetopis popa Dukljanina ,,po- 
sve prožet hrvatskim duhom". On nije naveo karakteristike ,,/hrvatskog 
duha", niti je objasnio metod kojim ga je mogao identifikovati kad je u pi- 
tanju spis koji je sačuvan u latinskom prijevodu. Možda je mislio na hr- 
vatski prijevod jednog dijela Dukljaninova djela, u nauci poznatog kao 
Hrvatska kronika, što je učinio Jerolim Kaletić (1546), jer se u tom slučaju 
prirodno nameće tema o osobinama (tadašnjeg) hrvatskog jezika. Štedi- 
mlija dalje kaže, suprotno gore navedenoj tvrdnji, da u Dukljanskoj Dr- 
žavi ,nije poznat nikakav drugi narod osim slavenskog (hrvatskog)". Pri- 
jevodom riječi slavenski u hrvatski Štedimlija čini falsifikat, kao što su to 
činili neki srpski istoričari koji su pomenuti pojam (slavenski) prevodi- 
li sa ,, srpski". 

Štedimlija griješi kada kaže da je u fantaziji srpskog naroda, dok je bio 
pod turskom vlašću, ,,zasijala" uspomena na Dušanovo carstvo, jer do na- 
roda, u vrijeme kad nije bilo škola i kad su postojale samo rijetke crkve i 
manastiri, teško da je mogla doprijeti makar i idealizirana slika o vreme- 
nu feudalne Raške. Agitacija koja je uzdizala kult , jednog srednjevjekov- 
nog satrapa", kako Dušana precizno Štedimlija definiše, počela se razvija- 
ti u Karlovačkoj mitropoliji, oko fruškogorskih manastira u Austriji, tek 
u XVIII vijeku. 

Potrebno je skrenuti pažnju na Štedimlijin stav da je srpsko ime kod 
Crnogoraca popularizirano od dolaska dinastije Petrović-Njegoš. Takav 
zaključak ne može se odnositi na prva četiri vladara iz ove dinastije, jer 
za to nema potvrde u dokumentima. Velikosrpski propagatori, koji se če- 
sto služe falsifikatima, uporno nepravilno čitaju jednu posvetu rodona- 
čelnika dinastije Petrovića, vladike Danila, na jevanđelju koje je poklonio 


72 Biblioteka ,,Luča", knj. 19, Titograd, 1967. 


"38. M. Štedimlija, Zagonetka popa Dukljanina. Separat iz: ,Crkva u svijetu", 
br. 1, Split, 1969, s. 67-89. 

Pećkoj patrijaršiji, a koja glasi: , Danil vojevodič srpskoj zemlji". Navod- 
no, on se tu predstavlja kao vladar srpske zemlje i na taj način etnički de- 
klariše sebe i svoj narod. Međutim, mitropolit Danilo u posveti naznaču- 
je sebe ,vojevodičom" jer je smatrao da pripada uglednoj porodici, pa se 
tu ne radi o vladarskom tituliranju; drugo, u tom kratkom zapisu je re- 
čeno kome je upućen dar, jevanđelje: ,,srpskoj zemlji", tj. patrijaršiji koja, 
institucionalno, simbolizira Srbiju. Da je ovđe htio sebe titulirati kao vla- 
dara, Danilo bi sigurno upotrijebio riječ vladika, koju je redovno koristio 
u okviru svoje titule u zvaničnoj korespondenciji, a da je htio tom prili- 
kom pomenuti i svoju zemlju i da je smatrao ,,srpskom", sigurno bi upo- 
trijebio genitiv: ,, srpske zemlje". Za mitropolita Savu velikosrpski propa- 
gatori nalaze da se deklarisao kao Srbin u molbi koju je, navodno, uputio 
moskovskom mitropolitu Platonu, tražeći da se ruska crkva zauzme kod 
Porte da se obnovi Pećka patrijaršija. Međutim tu se radi o molbi bivšeg 
pećkog arhimandrita Avakuma Milakovića, koju je on, dok je bio u egzilu 
u manastiru blizu Moskve, uputio (1776) moskovskom mitropolitu, i na 
kojoj je, kao autora, potpisao Savu.'? Mitropolit Vasilije, u svojim pismi- 
ma, kao i u Istoriji o Černoj Gori (1754) jasno razdvaja crnogorski i srpski 
etnos. U obimnoj prepisci Petra I ispoljeno je bogatstvo njegovih opserva- 
cija na društvene odnose u Crnoj Gori. Pomene srpskog određenja, u ne- 
kolika njegova pisma, umetnuo je sekretar S. Milutinović Sarajlija, a M. 
Medaković unio je u svoju Povjesnicu (1850) dva govora Petra I pred bitke 
u Martinićima i Krusima (1796); u jednom od njih Petar I navodno kaže 
da u okupljenim ratnicima ,,srbsko srce kuca, srbska krvca vrije", a u dru- 
gom da se Turci boje Crnogoraca, ,,boje se srbskijeh vitezova"."" Petar II 
Petrović Njegoš prvi je iz te crnogorske dinastije koji koristi za Crnogor- 
ce etnik Srbi. S. Marković Štedimlija definiše da je Njegoš", po njegovom 
mišljenju, prije svega iz ,državno-političkih razloga", zbog nužnosti pod- 
sticanja okolnog življa na borbu za slobodu, dolazio u situaciju da nagla- 
šava ,,da su Crnogorci Srbi. On ističe da je Njegoš postavio temelje nacio- 
nalne svijesti u crnogorskom narodu, ,,ali ne pod pravim imenom"./5 Ako 


"Vidi: D. Radojević, Uzroci pojave srpskog imena u Crnoj Gori, u: Crnogorci 
na limesu, Podgorica, 1999. 

7J. M. Milović: Petar I Petrović Njegoš, knj. I, Titograd, 1987. 

"SKao primjer Njegoševog prihvatanja propagande srpske crkve na širenju kul- 
ta dinastije Nemanjića u crnogorskom narodu, možemo navesti njegovo odobrenje 
iz 1848. godine, koje je dao kaluđerima iz manastira Dečana, da kroz Crnu Goru, u 
vidu prošnje, nose tzv. ,, Dušanov krst". Kad su kaluđeri završili ,,prošnju", Njegoš im 
je platio da još pola godine produže svoju propagandnu misiju. On je bio povjerovao 
da je krst autentičan, međutim, srpski naučnik Stojan Novaković je utvrdio da se ra- 

razmišljamo o tijem temeljima, morali bismo imati u vidu povijesne slo- 
jeve koji su se naslanjali jedan na drugi i čuvali saznanja o vlastitom iden- 
titetu: počevši od epohe dinastije Balšića, kada je došlo do obnove sjeća- 
nja na Dukljansko kraljevstvo, na temelju koga je mogla da se formira sa- 
mostalna Zeta, o čemu svjedoče raznovrsni ostaci kulturnih slojeva; za- 
tim period dinastije Crnojevića, čiji je reprezent u svijesti naroda Ivan, o 
kome traju legende; u XVIII stoljeću značajno je djelovanje vladike Vasili- 
ja koji je svojom Istorijom o Černoj Gori dao osnov modernom nacional- 
nom osjećanju, koje je docnije razvijao mitropolit Petar I Petrović. 

Što se tiče nacionalnog rada Njegoša i kralja Nikole, Štedimlija je uči- 
nio valjano poređenje sa radom, kod Hrvata, Ante Starčevića, za koga ka- 
že: da je djelovao pod ilirskim ili jugoslavenskim imenom, kao što su Nje- 
goš i kralj Nikola propagirali među Crnogorcima ideju ,,svesrpstva", Hr- 
vati bi postali nehomogena skupina naroda i bili bi vraćeni u fazu dokazi- 
vanja da su poseban narod. I za crnogorsku pravoslavnu crkvu on nagla- 
šava da ,,stvarno nije bila nosilac i čuvar srpske, nego crnogorske državne 
misli, ali pod srpskim imenom", što se može odnositi na vrijeme od Nje- 
goševe pojave na čelu crnogorske političke scene. 

Kao jedan od Štedimlijinih padova pri pokušaju rekonstrukcije događaja 
o kojima piše, može se naznačiti romantičarska teza, preuzeta iz srpske asi- 
milatorske agitacije, da su Crnogorci, dok su Srbi bili pod turskom upravom, 
preko narodnih pjesama održavali ,,srpsku narodnu i državnu misao". 

Metode srpske asimilacije, u vrijeme pojave knjige Osnovi crnogorskog 
nacionalizma, Štedimlija ilustruje jednim stavom Siniše Kordića, koji ka- 
že da preko srpske kulture treba od drugih slavenskih naroda na Balkanu 
stvoriti ,veliki" srpski narod.'7 Tijem (asimilatorskim) pretenzijama Šte- 
dimlija misli da treba suprotstaviti crnogorsko istorisko ime i vlastiti na- 
cionalni program. On u stavovima srpskih nacionalista vidi opasne ide- 
je, upoređuje ih sa italijanskim i njemačkim fašizmom: ,,Kao treći nacio- 
nalizam javlja se onaj njemački i talijanski ((državni nacionalizam") koji 
je, u suštini svojoj, vještačka tvorevina državne vlasti". On dalje kaže da 


di olažnom krstu koji nije stariji od sredine XVIII vijeka (D. Radojević, Na izvorima 
falsifikata, u: Od književnog do povijesnog, Podgorica 2003, 76, 77. 

"Siniša Kordić, srpski književnik, o čijim je literarnim produktima zapisao 
Marko Ristić, Književna politika, Beograd, 1952, 267, da su bombasti, nakaradni, 
pretenciozni i prazni. — Štedimlija je ocijenio da M. Crnjanski i S. Kordić, ,,sa osta- 
lim ideolozima i kulturnim radnicima sa iste idejno-političke linije, nastoje dati poj- 
mu ,,srpstvo" one atribute koje je Hitler dao ,germanstvu" ili Musolini , rimskom 
narodu". On zaključuje da je za praktično ostvarivanje njihovih ideja potreban ,,re- 
žim sile i oružja". 

se nacionalizam oslanja na pravo jačega, maskirano brigom za očuvanje 
državne cjeline, a da za pomenute osvajačke težnje nalazi uporište u fik- 
ciji predodređene misije ,,preporoditelja i civilizatora čovječanstva". Na- 
značujući ,,imperijalistički nacionalizam velikih naroda pod imenom fa- 
šizma", on griješi kad kaže da kod malih naroda ,,nije moguća pojava im- 
perijalističkog nacionalizma sa fašističkom ideologijom, u smislu njemač- 
ke i talijanske" ideologije." 

Štedimlija tvrdi da je Zeta (Crna Gora) pod Balšićima postigla samo- 
stalan državni položaj ,,sa srpskim nacionalnim karakterom", ali nije na- 
veo elemente koji bi činili takav karakter. Inače, u epohi te dinastije na- 
stao je specifičan kulturni sloj koji je obilježio tu etapu crnogorske povije- 
sti. Što se tiče vremena Nemanjića, pravoslavna konfesija nije uspjela ob- 
uhvatiti cijelo stanovništvo, a sama dinastija prihvatila je katoličanstvo, 
ali pripadnost ma kome dijelu hrišćanstva nije odlučujući faktor za dono- 
šenje suda o ,, nacionalnom karakteru". Istorijske nominacije crnogorskog 
naroda (Dukljani, Zećani, Crnogorci) očuvale su vlastitu etničku osnovu, 
koja nije ni hrvatska ni srpska. Da se srpsko ime proširilo na Duklju (Ze- 
tu) dok je imala poseban status u državi Nemanjića, u istoriskim izvori- 
ma za to nema potvrde. Prvi pomeni srpskog imena u Crnoj Gori javlja- 
ju se tek početkom XV vijeka,"? o čemu je i sam Štedimlija pisao kad je 
došao do rezultata istraživanja Vasilija Đerića, sažetih u knjizi O srpskom 
imenu po zapadnijem krajevima našega naroda (Beograd, 1914). 

Stav Štedimlijin da je crnogorska nacija formirana na tlu sudara hrvat- 
skog i srpskog nacionalizma, u kontekstu njegove teze da se u Duklju (Cr- 
nu Goru) prvo doselila hrvatska populacija, a da su docnije dobjegli Sr- 
bi, znači da se iz pomiješanih dijelova tih etnosa formirao crnogorski na- 
rod. Dakle, po njegovom mišljenju, Crnogorci nemaju autohtonu etničku 
osnovu, što ne odgovara činjenicama do kojih je došla savremena istori- 


"sŠtedimlija ukazuje na veliku opasnost i da je uznemiravajuća popularna nje- 
mačka teorija, kojoj nije dovoljna integracija Njemaca, već se iskazuje težnja za ek- 
spanzijom jer se smatraju ,gospodskim narodom" kome je svjetska istorija ,,dodi- 
jelila vladavinu nad drugim narodima", te da im je dala pravo da unište one koji bi 
ometali njihov trijumfalni put. — Na tu Štedimlijinu osudu fašizma mislio je Seku- 
la Drljević kada mu je poručio iz Cetinja, prije održavanja petrovdanske skupštine 
1941. godine, da ne bi bio bezbijedan od talijanskih okupacionih vlasti, ako bi do- 
šao u Crnu Goru. 


7 D. Radojević, Uzroci pojave srpskog imena u Crnoj Gori, u: Crnogorci na li- 
mesu, Podgorica, 1999, 36-65. 


898. M. Štedimlija, Hrvatsko i srpsko ime u Crnoj Gori od IX-XVIII vijeka, 
, Alma Mater croatica", IV, br. 10, Zagreb, 1940, 334-344. 

ografija, lingvistika i etnologija. Nacije nastaju iz etničkih konglomerata 
koje objedinjuje državna ideja i dominantan etnos. U crnogorskom slu- 
čaju postoji preovlađujuća etnička osnova koja sadrži odlučujuće faktore 
(kulturne, jezičke, mentalitetske i druge posebnosti), pa se, pri negiranju 
ove povijesne realnosti, radi o falsifikatima koji nastaju u susjednim sre- 
dinama u kojima su njegovane velikodržavne ideje, s ciljem da se poku- 
ša odložiti proces transformacije crnogorskog društva u modernu naciju 
i time ostavi poligon za dalje teritorijalne pretenzije.?! 

Štedimlija je mislio da dokumentuje, preko dužine trajanja katoličke 
crkve u Crnoj Gori, navodno hrvatsko porijeklo Crnogoraca, pristaju- 
ći na srpsko-hrvatsku propagandnu identifikaciju konfesijske i narodne 
(etničke) pripadnosti. Međutim, autohtoni dukljanski (zetski/crnogor- 
ski) narod primio je hrišćanstvo i razvio crkvenu organizaciju do ste- 
pena biskupija i nadbiskupije, koju su potvrđivale papske bule. Slablje- 
njem, a zatim i gubljenjem državnog okvira, ta je crkva potiskivana i su- 
žavan joj je prostor, naročito od početka 40-tih godina XIII vijeka, kada 
se počela širiti pravoslavna konfesija. Taj proces je intenziviran turskom 
invazijom na crnogorsko tlo, jer je stanovništvo prinuđavano, ostajući 
bez katoličkog sveštenstva, da prihvata privilegovano pravoslavlje ili da 
se islamizira. U tome procesu se najbolje vidi kakve je radikalne vjerske 
promjene donio prodor Turaka na crnogorsku obalu, kada je značajno 
prošireno pravoslavlje u onim dijelovima koje je zaposio osvajač. Osta- 
le su, zahvaljujući Mletačkoj Republici, tri katoličke oaze na Crnogor- 
skom primorju: u Kotoru, Perastu i Budvi."? O stanju katoličke crkve, u 
tom kritičnom vremenu, dao je detaljnu sliku nadbiskup barski Marin 
Bici, u Izvještaju o vizitaciji, koji je podnio papi Pavlu V, 1610. godine. U 
tom Izvještaju, između ostalog, stoji da je nadbiskupska crkva sv. Đor- 
đa u Baru, pretvorena u džamiju."? Tada je i stolica barskih nadbiskupa 
premještena iz starog sjedišta Bara, koji je osvojen od Turaka 1571. go- 
dine, u Budvu. 

Jedan broj istoričara negirao je, s velikosrpskih pozicija, postojanje Cr- 
vene Hrvatske, kao što je pisao Đorđe Popović (1896), otvoreno ispoljava- 
jući strah da bi Hrvati mogli, na osnovu istoriskih prava, izraziti aspiracije 
prema crnogorskoj teritoriji. Ti autori ne dovode u pitanje , legalnost" srp- 


31 D. Radojević, Etnička osnova ili državni kontinuitet, u: Od književnog do po- 
vijesnog, Podgorica, 2003, 95-108. 


82 D. Radojević, Iz povijesti hrišćanskih crkava u Crnoj Gori, Podgorica, 2000. 


8 M. Bici, Iskušenja na putovanju po Crnogorskom Primorju, Albaniji i Srbi- 
ji 1610. g, Budva, 1985. 

skih pijemontskih programa i ratnih planova. Takav pristup nije mogao 
doprinijeti rješavanju ovog naučnog pitanja. Štedimlija je u svojim radnja- 
ma prihvatio zaključke hrvatskih povijesničara Vj. Klaića, I. Markovića, 
M. Šufflaya i drugih, pa je, njihovijem tragom, pokušao da nađe istorisku 
potvrdu za Dukljaninovu Crvenu Hrvatsku. Međutim, njegovi napori ni- 
jesu mogli dati pouzdanijeg rezultata, prije svega zbog toga što je prihvatio 
osnovnu zabludu ovih autora, koji su, iz pojave, u latinskom prijevodu Kra- 
ljevstva Slavena, naziva Crvena i Bijela Hrvatska, izvodili moguće etničko 
prostiranje Hrvata. Za neka tumačenja naziva Crvena Hrvatska može se 
primijeniti ocjena VI. Mažuranića koji kaže da su predanja često ,varave 
obsjene", na osnovu kojih se ne mogu donositi utemeljeni istoriski sudovi. 

U nauci se smatra da je prvi poznati pomen hrvatskog imena iz osam- 
desetih godina IX vijeka i da se odnosio na stanovništvo u okolini Zadra. 
O hrvatskom imenu, koje je naročito prošireno tokom XIX vijeka, pisao je 
veliki broj autora, počevši od Konstantina Porfirogenita koji ga je izvodio 
od grčke riječi hora (zemlja).?? Slovenački lingvist Karel Oštir (1888-1973) 
dao je zanimljivo etimološko tumačenje riječi Hrvat, na osnovu koga bi 
se moglo doći i do eventualnog riješenja zagonetnog naziva Crvena Hr- 
vatska. Oštir je u ilirsko-tračkom jezičkom sloju pronašao riječ chrvata, 
što znači gora (planina). Ovome tumačenju treba dodati da je u nauci po- 
znato da su nazivi boja (npr. kod Mongola koji su osvajali i Balkan) služi- 
li iza naznačavanje strana svijeta (crvena = jug; bijela = zapad; crna = sje- 
ver; modra = istok). Prema tome, naziv Crvena Hrvatska mogao bi zna- 
čiti - južne gore (planine). U nesačuvanom slavenskom originalu Kraljev- 
stva Slavena, Gornja Dalmacija je možda bila označena (ilirsko-tračkim 
nazivom) sa južne planine. Docniji prepisivač latinskoga prijevoda mogao 
je, zbog očigledne glasovne sličnosti riječi chrvata (gora) i etnika Hrvati, 
učinjeti omašku i prevesti je sa Croatia. Na ovo riješenje navodi nas i či- 
njenica da u sačuvanoj hrvatskoj verziji Dukljaninova djela nema spome- 
na Crvene Hrvatske. 

Posljednja knjiga u ovom izboru, Osnovi crnogorskog nacionalizma, či- 
ni, u jednom dijelu, tematsko jedinstvo s knjigom Crna Gora u Jugoslavi- 
ji. U njima se ogleda uticaj teza Sekule Drljevića, koje je on izrekao u od- 
brani generala Radomira Vešovića, pred sudom u Beogradu, početkom 
1921, o razdvajanju Crnogoraca i Srba, koji su, na posebnom istoriskom 
putu, formirali posebne poglede na svijet, posebnu umjetnost, crkvu i dr. 


s1+Popis literature vidi: F. Šišić, Pregled povijesti hrvatskog naroda, treće izda- 
nje, Zagreb, 1975, 81-83. - Opširnu literaturu koristio je dr Vojislav Nikčević, u radu: 
Porijeklo i značenje imena Hrvat i Srbin, , Dubrovnik", br. 6, Dubrovnik, 1987, 5-28. 


42 


Na kraju ove svoje knjige Štedimlija skreće pažnju na Drljevićevu konsta- 
taciju ,,0 djejstvu vjekova za formiranje crnogorskog subjekta", ali kaže da 
su te poruke ,,nešto zakasnile". I naslov poglavlja ,Vjekovi čine svoje" aso- 
cira na tezu S. Drljevića iz pomenute advokatske besjede. Razlika između 
pogleda ova dva autora je u tome što je Štedimlija u svojim knjigama, od 
1937. do 1941, branio tezu da su Crnogorci hrvatskog, a zatim i srpskog 
porijekla, a S. Drljević je pred sudom, u februaru 1921, razvijao misao da 
su Crnogorci i Srbi istog porijekla, ali da su ih vijekovi razdvojili. 

Pojava knjige o crnogorskom nacionalnom pitanju S. Markovića Štedi- 
mlije, Osnovi crnogorskog nacionalizma, izazvala je reakcije. Na neke od 
njih on je odgovarao, dokazujući da njegove teze nijesu shvaćene. Zamje- 
rano mu je, od velikosrpski orijentisanih autora, što je dovodio u vezu po- 
rijeklo Crnogoraca sa Hrvatima i izražavana bojazan da će se, na osnovu 
toga, Hrvati pozivati na istoriska prava kad je u pitanju crnogorska terito- 
rija, ali on takav prigovor na jednom mjestu naziva ,,smiješnim i neozbilj- 
nim". U knjizi Tragom popa Dukljanina vraće se na taj problem, pa kaže 
da je napadan u mnogim listovima s političkih pozicija, da mu je podme- 
tana tvrdnja ,,da su današnji Crnogorci Hrvati i da se takvima osjećaju"? 

Ovaj izbor obuhvata tri publikacije iz ranog perioda istraživačkog i 
publicističkog rada S. Markovića Štedimlije, od 1928. do 1937. godine. Sve 
tri knjige objedinjuje tematika, jer su posvećene položaju crnogorskog na- 
roda, posebno u vremenu poslije prvog svjetskog rata, pa su zbog toga bile 
zabranjene i danas ih posjeduju samo rijetke biblioteke. U ovoj radnji smo 
najviše pažnje posvetili kritičkoj obradi Štedimlijinih stavova o crnogor- 
skom nacionalnom pitanju, iz vremena kada on nije bio u prilici da usvoji 
naučna saznanja do kojih se kasnije došlo. Istraživanja S. Markovića Šte- 
dimlije iz posljednje decenije njegova života, nakon izlaska iz zatočenja u 
sovjetskim gulazima i zatvora na Golom otoku, okrenuta su crnogorskoj 
kulturnoj problematici, a posebno Njegoševom djelu. Te njegove radnje, 
objavljivane u raznim časopisima, među kojima ima značajnih studija ko- 
je su doprinos nauci, nužno je posebno publikovati. 


Dr Danilo Radojević 


85 Štedimlija dalje saopštava: ,,Ne samo da to nikad nijesam napisao, nego sam, 
obratno, u uvodu spomenute knjige (Osnovi crnogorskog nacionalizma) dokazivao 
da oni nijesu ništa drugo nego samo Crnogorci, premda u nekim djelovima Crne 
Gore i Albanije i danas živi sjećanje na njihovo daleko hrvatsko porijeklo" (Tragom 
Popa Dukljanina, Zagreb, 1941, 8-9). On kaže da je cenzura smatrala da su njegovi 
tekstovi o Crvenoj Hrvatskoj ,,politički" pa ih je , redovno plijenila", tokom 1938, iz 
lista ,Obzor". 

U DVANAESTOM ČASU... 


Kako za poslednjih deset godina javnost nikad nije bila tačno obavešte- 
na o Crnoj Gori i o uzrocima njenog nezadovoljstva, nego je, preko dnevne 
neobjektivne i često puta plaćene i zavedene štampe, bila netačno informi- 
sana, čime se pravo stanje u Crnoj Gori uvijalo debelim velom tajanstveno- 
sti, kao da se htelo da se zabašure i zaborave događaji - našao sam za po- 
trebno da desetogodišnjicu od dana kada su savezne trupe pobednice reo- 
kupirale Crnu Goru, obeležim — u koliko mi je to bilo moguće, s obzirom 
na građu kojom sam raspolagao, kratko vreme, sredinu i prilike, — jednim 
površnim osvrtom u nazad, ukazujući pri tome na glavne momente koji su 
bili od presudne važnosti za njenu sudbinu. 

Decenija koju ostavljamo za sobom, sa svima peripetijama kroz koje je 
u njoj prošla Crna Gora, zaslužuje da se detaljno prouči i, dok nije dockan, 
sačuva za istoriju sve što se u toku nje dogodilo, te ću, pošto pribavim po- 
trebna dokumenta i sredim građu koja je vrlo obimna i delikatna, izdati 
jednu opširniju političko-istorijsku studiju, koja će obuhvatiti u glavnom 
vreme od 1915.-1929. godine, ne bi li se time sačuvala od zaborava ova i 
ako bliska, ali dosta nerazjašnjena namernim prećutkivanjem i zatajiva- 
njem, prošlost. 

Pre nego se uđe u novu deceniju zajedničkog državnog života svih po- 
krajina Kraljevine Srba, Hrvata i Slovenaca, potrebno je, ako se i dalje želi 
taj zajednički život, učiniti jedan osvrt u nazad, da bi se uvidelo zaslužuje 
li produžiti ići ovim putem ili treba menjati pravac. 

Prošlost nas upućuje na radikalne promene, koje moramo izvršiti ako 
ne želimo preživeti katastrofu, koja je neizbežna, kao nužna posledica sve- 
ga onoga što je bilo i što se danas dešava. 

Dvanaesti je čas... 

Crna Goro ponosito stenje!... 
Ti si žertva blagorodnog čuvstva! 


Crna Gora je pre ratova imala van svojih granica ljudi, koje je odbaci- 
la kao štetne po državne interese; imala ih je van, koji su bili osuđeni na 
smrt i robiju zbog pokušaja i zločina prema svojoj otadžbini kao državi; 
imala ih je, koji se nisu usuđivali vratiti u nju zato što su se kompromito- 
vali kao eksponenti i službenici drugih država protivu svoje zemlje. Veći- 
na njih bili su intelektualci koji su se školovali u Beogradu, vaspitavajući 
se daleko od tradicija svoga ognjišta. 

U svojoj prošlosti nije Crna Gora dozvolila nikad da ma i najmanja 
mrlja ostane na njenom licu, koju ne bi izbrisala... 

Njena je prošlost epopeja! 


+ 


Inicijativu i prvi topovski pucanj u ratu za oslobođenje Srpstva od Tu- 
raka 1912. god. dala je Crna Gora, a u pomoć su joj priskočile u tome ratu 
druge balkanske države, tek kada su videle da ima izgleda da će im even- 
tualni uspeh doneti lične koristi. Ona je sa uspehom istrajala do svršet- 
ka rata i, uz velike žrtve, ubrala je lovorove vence i odužila se svojoj naci- 
ji kao vekovni stražar na braniku neugašene iskre slovenske slobode na 
Jugu, koja je svetlela u zaklonu onih sivih krševa ,,o koje zaman zub svoj 
krši" svako ko je pokušao da ugasi svetilju slobode Crnogorskog Naroda. 


+ 


Srbija je odmah posle toga rata mučki napadnuta 1913. god. od zavede- 
nog brata Bugarina i zaboden joj je nož u leđa. Crnogorske pobedonosne 
ijoš od rata neodmorene trupe pohitale su da na Bregalnici proslave svo- 
je oružje u odbranu Srbije — mlađe sestre Crne Gore; da tu na zemlji po- 
kropljenoj pomešanom bratskom krvlju, osvedoče svoju vazdašnju goto- 
vost da ginu za svako slovensko pleme, u borbi za njegova prava i slobodu 
kao za svoju sopstvenu domovinu što su ginuli. 

Dobrovoljno prolivena krv Crnogoraca na Bregalnici daleko od njiho- 
ve države — dokaz je o neizmernoj bratskoj ljubavi Crne Gore prema Sr- 
biji. 

+ 


Austro-Ugarska se 1914. god. hitnula da oružanom pesnicom zada Sr- 
biji smrtni udar i zbriše je kao državu sa Balkana, pre nego je ova povra- 
tila krvavi nož u kaniju, kojim je u dva prošla rata branila slobodu svoga 
naroda. Na njen poziv, vazda gotova, Crna Gora poletela je u rat da ju spa- 
se ili pogine. Predala joj je u ruke sudbinu svoje vojske i njenog ničim ne 
okaljanog oružja sa najviše poverenja, a od granitnog bedema svojih pla- 
nina napravila je , tvrdi orah" na koji su se trebali polomiti zubi Kazne- 
ne Ekspedicije. Srbija je podlegla višoj sili i okrenula leđa svome ognjištu, 
a jedan njen oficir - komandant crnogorske vojske — priredio je kapitu- 
laciju nesalomljivim četama kojima je komandovao, da bi njihovu ratnu 
čast stavio ispod nivoa srbijanske, čija je vojska odstupala, te da bi, po za- 
vršetku rata, osigurao prvenstvo svojoj otadžbini, stavljanjem Crne Go- 
re u drugi, ili, možda, poslednji red, kako je mislio, zavodeći je ,,za Goleš 
Planinu". To poniženje, umesto zahvalnosti i priznanja, taj bolni udarac 
bio je smrtonosan za poverenje prema Srbiji i Crna Gora se, skoro izbezu- 
mljena od iznenađenja i zaprepašćenja, uznemirila jer: 


Čast ranjena žeže hrabra prsa, 
U njima joj nema mirovanja! 


Tuđin je zagospodario njenom slobodnom zemljom prvi put od kako 
postoji i stavio nepokornom gorštaku teške negve na ruke, koje nikad do 
tada nije naučio da nosi... 

Nenaučena na robovanje, ona se očajnički trza i žestinom razjarenog 
tigra u kavezu traži da uoči krivca za svoju katastrofu i za pomračenje sla- 
ve svog oružja, jer je momentalno bio vešto zaturio trag da bi se spasao od 
gnjeva uvređenog naroda i da bi pred svetom maskirao svoje delo. 

Dok Crna Gora nosi trnov venac, srbijanska vlada na Krfu stvara pr- 
ve konture odavno naslućene nove slovenske države na Balkanu, koja bi 
imala nastati posle oslobođenja okupiranih Srpsko-Hrvatsko-Slovenač- 
kih pokrajina, i povlači njene granice po geografskoj karti, tako da zahva- 
te i Crnu Goru, ma da o tome ona nije ništa znala. Predviđena je smet- 
nja njen međunarodno priznati suverenitet i Kralj sa vladom i parlamen- 
tom, ali crnogorski emigranti brzo se stavljaju na raspoloženje da te smet- 
nje uklone i uravnaju put za prisajedinjenje Crne Gore Srbiji u prvom po- 
voljnom momentu. 

Počelo se agitovati među Crnogorcima u inostranstvu, a docnije i u 
Crnoj Gori: ,Crnu Goru izdao je na Lovćenu Kralj Nikola, koji je, dok je 

bila slobodna, gonio inteligenciju jer se protivila njegovoj tiranskoj vlada- 
vini. Inteligencija dolazi da spase narod tiranina i izdajnika i da ga pove- 
de, da, u trijumfu svoje vekovne ideje, stane zajedno sa bratskom Srbijom 
pod kraljevski žezal srbijanskog Kralja!.. 

Obaveza za usluge učinjene u Beogradu i bojazan od vaskrsnuća Cr- 
ne Gore, koja bi i dalje očuvala u pamćenju zločince otadžbine, napravi- 
li su od ovih ljudi grobare svoje države, njene časti, dobra glasa, imovine 
i budućnosti... 


%+ 


Pre nego narod stigne da reče svoju reč, pre nego zakoni, kojima su 
odgovorni, steknu punu snagu i pre nego što potpuno oživi njihova biv- 
ša otadžbina, dolaze specijalni agitatori da, na već pripremljenom tere- 
nu, ,zavođenjem Crne Gore za Goleš Planinu" ostvare odredbe bez nje- 
nog znanja donete u ,,Krfskoj Deklaraciji", ne ulazeći u to da li je korisno 
po naciju to što čine ili ne; da, zavaravajući uvređenog gorštaka, nešto voj- 
nom silom, a nešto njegovom sopstvenom rukom, zabodu mu krvavi nož 
u državni suverenitet i slobodu i, preuzimajući vlast u Crnoj Gori, vežu joj 
ponova tek od austro-ugarskih lanaca odrešene ruke. 

Ona se trza kada je prozrela zadnje namere, ali lanci su bili jaki, te se 
od njih napraviše duboke rane kojih krv još miriše po njenim šumama i 
brdima. Nad njom se iskaljuje bes najzločinačkijih instikata i pretvaraju 
je u nepregledno gubilište, groblje i zgarište, koje se razlegalo vriskom ne- 
jačii škripanjem kostiju junaka, u kojima su bili još nepovađeni kuršumi, 
zadobiveni u tri rata za slobodu Srpstva i Južnih Slovena. 

Njen je udes tragedija! 


%+ 


Tako izmučena, videći da je lišena, što u korist tuđina, što u korist gro- 
ba i ognja, svojih tekovina u ratovima; videći u svome srcu slobode, časti 
i ponosa, nož rođenog brata koji je zahtevao da se umiri ,,u interesu naci- 
je", — pristala je i, hoće-neće, morala poslati one koji su joj priredili slom, 
da je zastupaju u Beogradu. Tim je pristala, najzad, da bude prisajedinje- 
na ostalim pokrajinama države Srba, Hrvata i Slovenaca, verujući, i ako 
bez razloga i potrebne garancije za ostvarenje svojih nada, da će se nje- 
na prošlost znati ceniti onako kako je zaslužila. To su jedva dočekale dr- 
žave koje su od novoobrazovane kraljevine na Balkanu izvukle lične ko- 
risti nestankom Crne Gore, te su pristale da se gašenje njene samostalno- 
sti smatra kao svršen čin. 

Tako se završava 1920. godine život Crne Gore, koja je time podnela 
najveću žrtvu na oltar nove domovine. 


+ 


Njena se prošlost podcenjuje, rane joj se ne leče, žrtve joj se ne cene, u 
njenu dobronamernost se ne veruje, njena čast se ne prima kao garancija, 
rane — sve više rasecane, izazivaju užasne bolove, od nje se oduzima, pre- 
daje se naposletku u ruke svojih dželata, od kojih će jedan, u jubilarnoj 
godini, parabelumom u parlamentu da puca u srce državnog jedinstva, 
ubijajući, na način protivan svim tradicionalnim običajima i moralima 
principima Crne Gore, vođe jednog velikog dela Jugoslovenskog Naroda. 

Ona trpi, jer veruje da to čini u interesu nacije, čeka da se stekne u nju 
poverenje, čeka da se skine zabrana sa njene slobodne volje, čeka da se 
razvedri nebo nad njenim horizontom pa da počne svoj normalan mirni 
život na korist naroda i države, da bi njim skinula svaku sumnju sa svoje 
nacionalne ispravnosti. 

Čeka, čeka... 


%+ 


Čekanje se nastavilo do kraja decenije od dana reokupacije 1918. god. 
Nikakva se promena na bolje nije desila u njenom životu. Njene nade su 
ostale prazne, stekla je puno uverenja da je dadena u miraz svojim odpad- 
nicima i da ne može od njih doći do reči, koju je smišljala stotinama go- 
dina da svečano i značajno izgovori u zgodnome momentu. Uvidela je da 
će joj gnezdo, slamka po slamka, biti rastureno, te se tako izgubiti njene 
moralne i materijalne tekovine, osetila je veliki nedostatak i počela opet 
da podiže ruku kojom će pokazati pravac novih puteva, uverila se da ovo 
nije ono zašto se ona borila, da bi bolje bilo da nisu padale žrtve na boj- 
nim poljima, jer ovo što ima posle njihove smrti, mogla je imati i pre njih, 
a i bez njih!... Desetogodišnjica, koja se ove godine slavi, biće prvi korak 
u novi život — nada se Crna Gora!... Ona će učiniti sve da bude tako jer 
eksperimenat nije uspeo, njeni današnji predstavnici su i dalje ostali bi- 
ti ono što su i do ratova bili za svoju otadžbinu, samo sada na drugi na- 
čin; takvim njihovim radom oslabljena, neće se dati definitivno uzidati u 
državnu zgradu, jer bi kad tad popustila njena konstrukcija i pretrpeo se 
slom; tražiće izvore za osveženje da bi mogla dati maksimum svojih vred- 
nosti, umesto toga što daje obratno u moneti ,predstavnika i vođa" Cr- 
nogorskog Naroda. 

Njena budućnost je neizvesna, jer: 

Zla nadživjeh tvoja svakolika, 
A s najgorim hoću da se borim... 


Treba ići napred, a događaji za poslednjih deset godina i njihovi rezul- 
tati dovoljan su razlog da se sa novom snagom i novim inspiracijama ba- 
cimo na sve iz čega je dosadanji sistem rezultirao, jer je po nas njegov bi- 
lans pokazao katastrofalan deficit. Grupacije novih snaga i njihova save- 
tovanja radi nove orijentacije, potrebne su sada više nego ikada. 

Omladina mora imati čula da vidi moralnu katastrofu današnjih ,vo- 
đa" Crne Gore, koja datira od onda kad su se oni odrekli od svake odlike 
koja čini njene pozitivne vrednosti, samo ne od prava da je eksploatišu i 
drže kao politički miraz. 

Pokoljenje za pjesmu stvoreno!... 


ZRAK BOG DADE ORLOVIMA... 


Bez poretka najbolja nauka. 


Crna Gora je, bez sumnje, najčistija slovenska pokrajina na Balkanu, 
sa najmanje anacionalnih elemenata, upravo sa toliko da se slobodno mo- 
že reći da ih nema. Od uvek je bila ograđena neprolaznim zidom od svo- 
jih suseda, sa kojima je skoro stalno stojala u neprijateljstvu. Tuđinski uti- 
caj, bilo kulturni bilo politički, nikada se nije na noj mogao zapaziti, a na- 
ročito uticaj njenih neprijatelja sa kojima je bila u zavadi i neđusobnim 
borbama. Na taj način, bila je potpuno izolovana od svakog neslovenskog 
uticaja na izgradnju njene etičke kulture i formiranju moralnih principa 
oličenih u značenju reči ,,čojstvo i junaštvo". Dok je bila tako blindirana 
neprobojnim oklopom, o koji se svaki tuđinski, ali ne i slovenski — uticaj 
lomio, dotle su druge pokrajine jugoslavenske grcale pod pritiskom ra- 
znih uticaja i to sve neslovenskih, koji su negativno delovali na njihov duh 
i često puta ga vaspitali ili po vizantijskom ili zapadnjačkom sistemu, koji 
se po svemu u osnovi razlikuju, te se zbog toga moraju jednoga dana su- 
dariti, posle čega bi jedan stekao prevagu nad drugim. 

Srbija, budući prošarana neslovenskim življem: Turcima, Cincarima, 
Grcima, Rumunima (Vlasima), Jevrejima it. d., a kako nije nikad duže 
vremena imala državne slobode, uvek je bila podložna direktnom utica- 
ju tuđina: prvo Grka pa posle Turaka, a docnije drugih manjih nenacio- 
nalizovanih grupa sa manje ili više uticaja. Ova izmena uticaja štetno je 
delovala na stalnost njenog karaktera. Taj štetan uticaj bio je u mnogom 

olakšan raskomadanošću, nekompaktnoj državnoj organizaciji, nema- 
njem jednog duhovnog i poličkog centra, koji bi bio pribežište i duhovno 
pojilo, i drugim nedostatcima jedne države bez slobode i bez homogenog 
nacionalnog elementa. Zapadni deo Jugoslovenskog Naroda, u koliko ni- 
je bio iste sudbine kao Srbija, bio je izložen uticaju kulturnog Zapada, vi- 
še vaspitavan za rad u duhu miroljublja, bez jače naglašene nacionalne li- 
nije u svome kulturnom životu. Sa svojim susedima lako se stapao, isto 
kao što su to činili i jugoistočni delovi današnje Srbije, te se stvarao izve- 
stan prelaz između slovenskog i neslovenskog elementa. Dakle, uticaj je 
bio u velikoj meri samo od tuđinštine i u istočnom i u zapadnom delu to- 
liki, da je negativno uticao na razne osobine naroda i prilično ih izopa- 
čio. To nije moglo biti ničim ublaženo, jer se nije imalo pogodnih uslova 
za stvaranje samostalne kulture pošto se nije imalo politički uvek slobod- 
ne države, a uticaj kakve moćne i žive slovenske kulture bio je onemogu- 
ćen nemanjem veza sa slovenskim narodima, kojih i u koliko je bilo, bi- 
le su posve beznačajne. Na taj način su stvorene, u istočnom i zapadnom 
delu Balkanskog Poluostrva, kod slovenskog naroda dve potpuno poseb- 
ne kulture, dva mentaliteta, dve vrste rasnih osobina i dva različna siste- 
ma za izgradnju rasne kulture. Ove različnosti učinile su da ima i dve vr- 
ste nastojanja pri političkoj, ekonokskoj i socijalnoj organizaciji, koja su 
se, posle deset godina različnog eksperimentisanja, sukobila i došla u fa- 
zu definitivnog razlaza. 

Crna Gora stoji potpuno van ove dve sfere i čini zasebnu jedinku. Kao 
ekonomski zavisna od Rusije, izvora slovenske kulture, u svojoj prošlosti 
bila je s njom u neprekidnim vezama. Iz nje je, preko ljudi koji su se tamo 
školovali, crpla materijal ne samo za ekonomski, nego i za kulturni život i 
to u tolikoj meri, da se Crna Gora lako mogla smatrati po svemu za jednu 
nedovoljno snabdevenu i u krševima priklešćenu filijalu Rusije na Balka- 
nu. Ljudi koji su u njoj određivali pravac duhovnog i etičkog razvoja, bili 
su učenici Rusije, okupani u prostranom moru njene čisto slovenske kul- 
ture, a prožeti idejama stvaranja slobode balkanskim plemenima, radi iz- 
gradnje jedne velike slovenske države. ,,O, Rusijo, jedino uzdanje", bio je 
jednodušni poklič svakog Crnogorca; ona im je bila utok i pribežište u ne- 
volji, vaspitač i hranitelj, u koliko se za tim osećala potreba, majka, ponos i 
dika... Njen neposredan uticaj na Crnu Goru očuvao joj je čistotu sloven- 
ske rase, omogućio stvaranje jedne epske, viteške i hrišćanske etike, izra- 
đene na osobit način i sa osobitim principima, koji se danas mogu smatrati 
kao novost i tekovina u našoj duhovnoj nacionalnoj kulturi. Sama sredina 
kao što je Crna Gora, mogla je, svojom etikom ,,čojstva i junaštva", stvoriti 
i stvoriti čitavu plejadu znanih i neznanih ljudi za primer čvrstog karakte- 

ra, visokog morala, časti, poštenja, hrabrosti, milosrđa, ljubavi, miroljublja 
i humanitarnosti. Sve te osobine, neophodne čestitom građaninu, mogle 
su se stvarati samo na izvorima rasne etike iz jedne čisto slovenske duše. 

Prema tome, pored dve različne t. zv. balkanske i evropske kulture, 
kod Srba iz Srbije s jedne i Hrvata i Slovenaca s druge strane, postoji na ju- 
gu, kod Srba iz Crne Gore, odgojena u čistom slovenskom elementu, jed- 
na specijalna slovenska rasna kultura, u koliko je ona mogla doći do izra- 
žaja s obzirom na političke, ekonomske i socijalne prilike toga kraja. Ona 
se u mnogome razlikuje od ove dve prve, ali se, po slovenskim rasnim 
osobinama, nalazi bliže istočnoj, a po uticaju, ako ga je i u koliko ga je bi- 
lo, bliže zapadnoj. Ovo dolazi otud što je sa Srbijom imala u toliko veza 
što su se manje više krvno spajale selidbama i emigracijom, u čemu je iz 
Srbije prelaz u Crnu Goru bio posve beznačajan, dok obratno vrlo znatan, 
jer čitav deo Toplice, Zapadna Srbija, deo Šumadije i t. d. vode poreklo iz 
Crne Gore i to ne od davne prošlosti. Uticaj kulturni nije se mogao vrši- 
ti od Srbije na Crnu Goru, jer bi bio vizantijski ili turski u pretežnosti, a 
Crnogorci su se svim silama borili protiv svega što je mirisalo na tuđinski 
istok i u svemu što je otud dolazilo gledali su turkofilstvo. Međutim, bilo 
je ljudi obrazovanih na Zapadu u duhu zapadno-evropske kulture, koji su 
dolazili u Crnu Goru, obično kao stručnjaci za pojedina pitanja u pogledu 
državne organizacije, te su svojim dugogodišnjim radom mogli imati iz- 
vesnog uticaja, iako minimalnog, jer ga je plavio onaj sa Severa, na formi- 
ranje moralnih principa naroda, na osnovu kojih je izgrađivano i zakono- 
davstvo koje je potpuno odgovarano duhu i nazorima naroda. 

Crna Gora ima dovoljno uslova za samostalan duhovni i kulturni život 
ito takav koji ako bi bio lišen današnjeg uticaja, samim tim bi bio progre- 
sivno izgrađivan u pozitivnom smislu, po nagonu svoga sopstvenog Za- 
maha, kojega danas nema usled suvišne, rasi neprilagodljive pretovareno- 
sti tuđinskim nakalemljenim uticajima. 

Dok je god ona odsečena od Rusije, biće lišena svakog osveženja, obna- 
vljanja i nogućnosti da manifestuje svoje duhovne vrednosti, a to tim pre 
što se danas nalazi pod takvim okolnostima, da svaki sadašnji uticaj na 
nju ide na to da deformiše strukturu njenog etičkog i moralnog ja. Njen 
aktivni život datiraće tek od onoga dana kada se bude napojila na izvori- 
ma ruske kulture, koju ona jedino može pojmiti i kao svoju primiti u sve- 
mu, a do tada preživljavaće bunovno dane, kao brodolomnik na ostrvu 
spasa, na sred pučine bez kompasa, jer ona danas nema ekonomske snage 
da bi mogla stvoriti mogućnosti sebi za normalan progres, kakav bi uči- 
nila ako bi se njene duhovne vrednosti još jednom potencirale... 

Sva njena aktivnost posvećena je borbi za opstanak, koja je skopčana sa 
ogromnim teškoćama usled centralističkog državnog uređenja, u kojemu 
se sve tekovine i preimućnosti pojedinih pokrajina rasplinjavaju na štetu 
njih, a u korist drugih. Svojom ćutljivom trpeljivošću ona kao da upućuje 
Severu još onaj svoj poklič": 


n 


,O Rusijo jedino nadanje!... 


"Do Balkanskog Rata Crna Gora je imala jedan specijalan tip države 
sa organizovanim sudstvom i administracijom, koji su uredno harmoni- 
rali i zadovoljavali potrebe naroda. Zakonodavstvo i pravosuđe potpu- 
no su odgovarali njenim duhovnim nazorima, naročito posle ozakonje- 
nja crnogorskog običajnog prava ,Imovinskim Zakonikom" Dr. V. Bogi- 
šića. Administracija je bila do maksimuma uprošćena i time joj omogu- 
ćeno brzo i pravilno funkcionisanje; javna bezbednost bila je bolja nego 
danas i ako nije imala žandarmerije; vojska je bila narodna, te se na nju 
nije činilo znatnih izdataka; škole je bilo, bezmalo, u dovoljnoj meri; ze- 
mljoradnja nije mogla podmirivati stalno potrebe naroda, nego je uvože- 
no nešto sa strane, ali su izvozili domaće, i ako neznatne, sirovine: stoka, 
vuna, kože, ribe, buharice, drvo i t. d. Bilans Crne Gore bio je aktivan, če- 
mu su doprineli stalna subvencija Rusije, koja je trošena na izgradnju pu- 
teva najviše, i slanje novaca u zemlju iz Amerike i drugih delova sveta gde 
je bilo Crnogoraca koji su išli radi zarade. 

Crna Gora je mogla imati uvek bilans bez deficita samo na taj način ako 
bi putem kakvog većeg zajma stvorila mogućnosti da razvije industriju na 
svojoj teritoriji, izgradi dobra komunikaciona sredstva, isuši Skadarska Je- 
zero i t. d. Na taj način ne samo da ne bi imala deficita, nego bi pokazala u 
svome budžetu i znatan suficit. ,,I pri današnjem stanju zapuštenosti i ne- 
rada, Crna Gora materijalno više od polovine donosi nego odnosi Kralje- 
vini Srba Hrvata i Slovenaca. Ministarstvo Finansija može to utvrditi kad 
bi izvelo potpun račun svih prihoda što Crna Gora, posredno ili neposred- 
no, unosi u državnu kasu. Kad bi, preko kompetentnih i dobronamernih, 
izvelo taj bilans — ne mešajući Crnu Goru sa Srbijom ili drugim, skinulo bi 
jednu pravu zabludu koja postoji o pasivnosti Crne Gore. Taj bilans svaka- 
ko bi uticao i na pogrešna shvatanja nekih političkih glava. Crna Gora pla- 
ća sad poreze preko 300 miliona dinara. Rashodi za Crnu Goru iznose od 
80-120 miliona dinara. Znači da se crnogorka poreza, u iznosu oko 200 
miliona dinara, troši na ostale zemlje ujedinjene otadžbine"! 


! Crna Gora od Dr. Pera Šoća, str. 35. 

Ono što je pre ratova trebao učiniti zajam — posle rata je mogla učini- 
ti ratna odšteta u iznosu od 723 miliona nemačkih zlatnih maraka, koja 
je bila, odlukom Saveznih Sila na Konferenciji Mira, dosuđena Crnoj Go- 
ri. Od celokupne te sume njoj je obećano da se da svega 5 miliona mara- 
ka, ali i to na takav način da joj u opšte ne mogu pomoći da se ekonomski 
osnaži. Problem ishrane bio bi rešen dobijanjem plodnih krajeva: Meto- 
hijom sa varošima Peći i Đakovicom, zatim okruzima Bjelopoljskim, Plje- 
valjskim i dolinom Lima. Suvišna proizvodnja žita u tim delovima mogla 
je zadovoljiti u ishrani pasivne okruge. Dakle, Crna Gora bi, posle ratova, 
dobijanjem samo ratne odštete i osvojenih krajeva, imala potrebnih uslo- 
va za samostalni ekonomski opstanak i bez ikakvog zaduženja. Međutim, 
ona danas grca u ekonomskoj bedi i finansijskoj krizi; trpi od slabe jav- 
ne bezbednosti; njenu borbu za opstanak jako otežava glomazna državna 
administracija, koja joj više škodi nego koristi: činovništvo i žandarme- 
rija su pod direktnim uticajem režima koji hoće, po svaku cenu, da odr- 
ži Crnu Goru u ekonomskoj zavisnosti da bi je lakše imao politički; pra- 
vosuđe preživljuje krizu zbog nesolidne i nepravne ustrojenosti, a izgubi- 
lo je autoritet svojim fatalnim greškama učinjenim osudom crnogorskih 
nezadovoljnika — odmetnika; političke slobode i sloboda reči i štampe su 
apsolutno ugušeni; pravni poredak nije osiguran i u narodu kipi veliko 
nezadovoljstvo neuspehom izvršenog eksperimenta sa zajedničkom dr- 
žavom po centralističkom sistemu. Crna Gora predstavlja u državi jednu 
oazu bede i obespravljenosti, kojom još gospodare ljudi koji nisu odbra- 
nili i opravdali svoju mračnu prošlost pred narodom. Ona strada zato što 
joj je oduzeta moć da se sama brine o sebi, jer to, po sistemu centralnog 
uređenja, nema pravo, a u parlamentu ne samo da nije zastupljen osnovni 
i najširi elemenat narodnih slojeva, nego nije uopšte ni onaj suvišni para- 
zitski deo zastupljen jer on to i ne traži pošto mu se pasivnost dobro na- 
građuje. To dolazi opet od centralizma. Da bi neko mogao doći u Narod- 
nu Skupštinu mora biti član izvesne velike partije, a partija određuje i po- 
tvrđuje kandidate za pojedine izborne okruge, van i bez volje birača. Cr- 
na Gora se nalazi još u tome nesrećnom položaju da nju politički zastupa- 
ju ličnosti sa raznolikim pogledima i to obično takve koje, ako ne bi bile 
u parlamentu, imale bi da uprte na leđa jedno teško breme odgovornosti 
za sudbinu Crne Gore koja je, nema sumnje, tragična. 

Ako bi Crna Gora dobila sve ono na šta ima prava, a na prvo mesto slo- 
bodu i odrešene ruke da može raspolagati svojom sudbinim, bila bi u mo- 
gućnosti da podigne svoj ekonomski proizvod do te mere da može zado- 
voljiti sve svoje vitalne potrebe u dovoljnoj meri. Takva ekonomska neza- 
visnost doprinela bi da se otkloni i svaki štetni uticaj kulture na sloven- 

sku trpeljivost, miroljubivu politiku, etičke principe, javni moral i težnje 
za ravnopravnost i jednakost Crne Gore, kako je to danas slučaj. 

Ovaj porazno štetan uticaj oseća se naročito kod omladine, koja kao bez 
kompasa luta, gubeći svaku specifičnost onoga crnogorskog u sebi, što joj 
bi sigurno povećavalo duhovne vrednosti. Ipak, stalni kontakt, u koliko se 
on održava, sa Crnom Gorom čini da se ove vrednosti potpuno ne postave 
na drugu platformu i dobiju obrnutu vrednost od one koju bi trebalo imati. 

Crna Gora je ekonomski razorena, ali se iz tih razvalina opet bi mogla 
podići za kratko vreme, iako nešto umanjena i po veličini i po solidnosti, 
njena zgrada; ona se i duhovno razara, ali oni deformisani kamenovi nje- 
ne zgrade mogu se lako uvek izdvojiti i iz očuvanih, sa novima koji će se 
stvoriti, podići se opet hram slovenskog žarišta na Balkanu, koji bi nano- 
vo mogao da zagreva pokoljenja i da ih bodri na stvaranja; hram, koji bi 
nasledio filijalu velike majke Rusije na Balkanu. 

Vrednosti Crne Gore ne smiju se žrtvovati na njenu štetu, a u nečiju 
ličnu korist ni po koju cenu jer to bi bio atentat na život jedne, njega naj- 
dostojnije jedinke u svetu... 

Jedinstvo današnje države Srba, Hrvata i Slovenaca treba da očuva na- 
rod koji ju sastavlja. Da bi to hteo činiti mora od njega imati najpre moral- 
ne koristi, a da bi je imao — ne sme mu se skrnaviti prošlost i njome steče- 
na prava. Narod će čuvati jedinstvo sve donde dok mu bude obezbeđiva- 
lo bolji i korisniji život, a od njega se više ne sme ni tražiti ništa. Sila mo- 
že sprečiti samo momentalno normalan tok istorije koja ima svoje zakone 
i principe koji očito govore da je narod uvek ostajao u svim borbama po- 
bednik. Danas, ako nam je stalo do jedinstva države, moramo se postarati 
da ga učinimo korisnim — a narod će ga sam očuvati jer je sam stvorio ide- 
ju o njemu, samo — nije stvorio ovo što danas imamo u ujedinjenoj državi. 

Ujedinjena država može biti solidna samo onda kada njene pokrajane 
koje ju sastavljaju budu solidne i omogući im se održavanje i unapređi- 
vanje samih sebe. Sve dokle se to ne omogući, Crna Gora će predstavlja- 
ti teren jednog grubog mučilišta naroda, a jedinstvo, ovakvo kakvo je da- 
nas u desetoj godini, biće samo sredstvo za njeno iscrpljenje do izdisaja. 


KOME ZAKON LEŽI U TOPUZU... 
Berlinskim Ugovorom od 1878. god. Crna Gora je stekla punovažno 
međunarodno priznanje kao nezavisna i suverena država. Imala je ustav i 


zakone, Kralja i narodnu skupštinu, zatim i sve potrebne uslove za suve- 

reni opstanak i život. Njenom sudbinom može upravljati njen narod pre- 
ko zakonito i po ustavu izabrane narodne skupštine, a u sporazumu sa 
drugim ustavnim faktorom, Kraljem. To je jedini put kojim se može do- 
ći da njenog eventualnog nestanka, ma u čiju korist, kao samostalne dr- 
žave. Kad je reč o prestanku njenog postojanja kao države, mora se ima- 
ti u vidu da je taj prestanak, i makar ustavnim ili od koje države nasilnim 
putem izvršen, punovažan tek onda kada se donese jedan kolektivni akt 
Velikih Sila koji bi imao međunarodnog značaja kao što je to imao Ber- 
linski Ugovor, jer je ona međunarodna jedinica i kao takva priznata. Da- 
kle, ni voljom svoga naroda, i kad bi zakonitim putem bila izražena, niti 
nasilnim putem od strane koje bilo druge države u vidu aneksije, suvere- 
nitet njen ne može se izgubiti dok ne dobije međunarodnu sankciju. Od- 
redbe Berlinskog Ugovora, ukoliko se odnose na priznanje njenog suve- 
reniteta, do danas nisu zamenjene novima isto tako kompetentnog i nje- 
mu ravnog foruma, nego i dalje imaju punu važnost. To će trajati sve do- 
tle dok se ne stave van snage, a staviti ih može samo jedan kolektivno do- 
net akt Velikih Sila. 

Povoljnim završetaom Svetskog Rata po Saveznike, od kojih je jedan 
bila i Crna Gora, stvorena je mogućnost obrazovanja velike slovenske dr- 
žave na Balkanu. Pre rata, na tome terenu postojale su dve suverene i ne- 
zavisne slovenske države koje mogu imati izgleda za ujedinjenje po svi- 
ma znacima — naročito po vekovnim nastojanjima jedne i momentalno 
stvorenom položaju druge. Ostale pokrajine naseljene Jugoslovenima (ov- 
de ne ulaze u obzir Bugari) nisu bile suverene države, nego provincije 
aneksirane tuđinom koje su, pošto su oslobođene, mogle biti prosto pri- 
sajedinjene već postojećim državama Srbiji ili Crnoj Gori. Što se tiče njih 
dve, one su samo mogle biti ujedinjene jer su imale potrebne uslove za to. 
Samo dve ravnopravne države mogu se ujediniti i to slobodnom voljom 
svoga naroda, a po naročito sklopljenim međusobnim ugovorima. Ta- 
kvo ujedinjenje potrebno bi bilo da sankcionišu Velike Sile, odnosno da 
konstatuju jednim međunarodnim aktom prestanak suvereniteta i jedne 
i druge države i postanak nove države koja bi iz njih dve nikla sa prisaje- 
dinjenim drugim pokrajinama. 

Ujedinjenje između Srbije i Crne Gore moglo se, bez povrede državnog 
prava, ustava i zakona i jedne i druge i bez povrede međunarodnog prava, 
izvesti samo tako ako bi se posle rata državni život obadve njih povratio 
u normalan tok, pa posle, po donetim odlukama narodnih skupština pre- 
ko naročitih delegacija, da se povedu pregovori za izradu ugovora o spaja- 
nju država. Kad bi tako donet ugovor bio ratifikovan i od jedne i od dru- 
ge narodne skupštine i potpisan od obadva kralja, onda bi ujedinjenje bi- 

lo izvršeno i mogla bi se tražiti međunarodna sankcija. Svaki drugi način 
bio bi protivan državnom pravu Srbije i Crne Gore i međunarodnom pra- 
vu koje su dužne sve međunarodno priznate države poštovati. Crna Go- 
ra nije dobila ni ono što je od bitne važnosti da bi se izvršilo punovažno 
ujedinjenje — nije dobila slobodu naroda, niti političku, niti slobodu opre- 
deljenja jer se nalazila pod komandom vojnih trupa koje su njoj kao drža- 
vi bile ipak tuđe iako savezničke. A odluke koje bi bile donete bez slobode 
naroda, ne mogu imati važnosti, tim pre što se Crnoj Gori, kao pobedni- 
ci i saveznici, morala po završetku rata vratiti sloboda i dati odrešene ru- 
ke. Međutim ona je okupirana. 

Ulazak savezničkih trupa u Crnu Goru krajem 1918. god. shvaćen je 
od naroda kao oslobođenje od neprijatelja. Odmetnici od neprijateljskih 
vlasti organizovali su jake čete i pokušali da kanališu odstupanje austro- 
ugarske vojske putevima kojima ne bi mogla nanositi mnogo štete sta- 
novništvu. Često puta su oduzimani čitavi transporti ratnog materija- 
la, koji su docnije predati savezničkim trupama. Obrazovana je narod- 
na vojska koja se naoružala zaplenjenim oružjem i snabdela municijom. 
Predvođene dotadanjim odmetnicima, ove narodne čete stavile su se od- 
mah na raspoloženje savezničkoj vojsci, ali im nije bila poverena nikakva 
funkcija, isto kao ni činovnicima i ostalim državnim funkcionerima. To 
je bio prvi, iako dovoljno nezapažen, znak da nije izvršeno oslobođenje 
nego reokupacija. 

Prema mandatu Saveznih Sila, ove trupe su imale okupirati Crnu Go- 
ru, uspostaviti zakoniti poredak i mir i, do konačne uspostave njenog 
normalnog državnog života, upravljati u ime Crnogorskog Kralja Niko- 
le. Vršeći te svoje dužnosti one su išle, u stvari, na ruku pristalicama sr- 
bijanske politike, do te mere da su, u jedno vreme, pomagale međusob- 
ne krvave borbe jednih protivu drugih, te je general Venel, po tužbi Cr- 
nogorske vlade, bio smenjen sa položaja komandanta okupacionih save- 
znih trupa u Crnoj Gori. 

Pojavilo se sada pitanje: što će biti sa Crnom Gorom? Kralj i vlada na- 
lazili su se u Francuskoj, veliki deo inteligencije i oficira na putu iz zaro- 
bljeničkih logora, a narod neobavešten i neorijentisan. Inteligencija ko- 
ja se školovala u Srbiji i koja, inspirisana demokratskim idejama, još od 
ranije nije trpela režim Kralja Nikole kao ,despotski i apsolutistički", a 
predvođena učesnicima u poznatoj ,,bombaškoj aferi" i njenim inicijato- 
rima, jedva je dočekala zgodnu priliku da iskoristi momenat i trenutno 
raspoloženje naroda. Brzo su pridobili nešto pristalica i, rukovođeni lič- 
nim neraspoloželjem prema Kralju Nikoli, a znajući da bi njegov povra- 
tak u zemlju značio restauraciju Crne Gore prema kojoj su se kao prema 

otadžbini ogrešili te bi morali iskusiti zasluženu kaznu, poveli su energič- 
nu agitaciju protivu crnogorskog dvora i vlade kao i protivu restauraci- 
je Crne Gore. Sredstva nisu birali. Govorilo se: , Crnu Goru oslobodila je 
Srbija i time stekla pravo da je prisajedini ako ova ne bi htela da pristane 
na bezuslovno ujedinjenje; Crna Gora nikad nije mogla, pa neće ni sada 
moći, da samostalno živi bez tuđe pomoći, zato joj je potrebno jedinstvo 
sa Srbijom; Crnogorska vlada i dvor su se poslednjeg rata kompromitova- 
li jer su izdali svoju domovinu ne učinivši za nju ništa; Kralj Nikola je iz- 
dao Crnogorsku vojsku na Lovćenu i pobegao u Italiju da spase sebe; Cr- 
na Gora kao srpska zemlja mora biti zajedno sa Srbijom i sa njom obrazo- 
vati državu Veliku Srbiju"... 

Narod, budući tek otrgnut iz ropstva Austro-Ugarske i oslobođen te- 
škog života, a uz to neobavešten o prilikama i stanju u opšte — za čas se 
pokolebao. Jedna ogromna većina se ubrzo mogla orijentisati, ali već pro- 
tivu nje stajale su do zuba naoružane čete sa parolom: ,,Bezuslovno uje- 
dinjenje sa Srbijom!" Pored toga, ove trupe su se oslanjale na Savezničke 
okupacione trupe koje su ih tolerirale i pomagale iako bez odobrenja Sa- 
veznih Sila. 

Ona Crnogorska Narodna Skupština, koja je na poziv Srbije donela od- 
luku da stupi u rat sa Austro-Ugarskom da, pomažući je, omogući njenu 
pobedu i tako s njom podeli ratnu sreću, nije bila raspuštena kada se u Cr- 
noj Gori 1912. god. počelo tražiti načina da se izvrši ujedinjenje, odnosno 
u stvari prisajedinjenje Srbiji. Inicijativom dvojice Srbijanskih podanika 
i činovnika g. g. Sv. Tomića i Petra Kosovića i bivšeg crnogorskog mini- 
stra Janka Spasojevića, saziva se , Velika Narodna Skupština" u Podgorici. 

Crnogorski ustav i zakoni ne samo da ne dozvoljavaju nove izbore, koji 
ovoga puta nisu ni vršeni po zakonu nego po jednome privatno izdatom 
uputstvu, za skupštinu dok se stara ne raspusti i izbori ne raspišu zakoni- 
tim putem, nego u opšte ne poznaju forum ,,Velika Narodna Skupština". 

Na dan 13. novembra 1918. godine, sastao se izvestan broj politič- 
kih jednomišljenika u zgradi fabrike duvana u Podgorici, gde su održa- 
li jedan miting proizvoljno nazvan ,,Velika Narodna Skupština", koji ni- 
je pravno bio, kao merodavan forum, zasnovan ni na kakvom ustavnom 
ili zakonskom propisu, pa prema tome nije mogao imati nikakve zakono- 
davne ili upravne moći, a to tim pre što delegati na njemu nisu birani vo- 
ljom naroda, nego više voljom sazivača, u vidu jednog provizornog refe- 
renduma. Čak, mnozina od njih nisu se slagali s tim da se tome mitingu 
pridaje odlučujuća moć, ali, ne verujući da će se to učiniti, nisu svoje mi- 
šljenje na vreme izrazili. 

Kada je komandant Saveznih trupa, na zahtev Crnogorske vlade iz Pa- 
riza, slao izveštaj Velikim Silama o ,Velikoj Narodnoj Skupštini", nagla- 
sio je da su dva srbijanska i jedan crnogorski podanik sazvali narodni mi- 
ting i na njemu doneli rezoluciju koja ne samo da nema nikakve odluču- 
juće važnosti za Crnu Goru, nego se nije ni pokušalo od strane sazivača ili 
Izvršnog Odbora V. N. Skupštine omesti okupacione trupe u vršenju svo- 
je dužnosti koja se sprovodi u ime Kralja Nikole. 

Takva Velika Narodna Skupština donela je jednu rezoluciju koju je na- 
zvala odlukom i posle toga odmah su se učesnici razišli. Rezolucija glasi: 

,1. Da se Kralj Nikola Prvi Petrović-Njegoš i njegova dinastija zbaci s 
crnogorskog prestola; 

2. Da se Crna Gora s bratskom Srbijom ujedini u jednu državu pod di- 
nastijom Karađorđevića, te tako ujedinjena stupi u zajedničku otadžbinu 
našeg troimenog naroda Srba, Hrvata i Slovenaca; 

3. Da se izabere Izvršni Odbor od pet lica koji će rukovoditi poslovima 
dok se ujedinjenje Srbije i Crne Gore ne privede kraju; i 

4. Da se o ovoj skupštinskoj odluci izveste: bivši Kralj Crne Gore Niko- 
la Petrović, vlada Kraljevine Srbije, prijateljske sporazumne sile i sve ne- 
utralne države". 

Vlada Kraljevine Srbije znala je da ova rezolucija nema snagu odluke, 
a to je jednom prilikom priznao i sam njen predsednik Nikola Pašić, izja- 
vljujući kao delegat na Konferenciji Mira da postoji Crnogorsko pitanje? 
pa je ipak primila ovu odluku kao merodavnu i pomogda je da se privede 
u delo. Time se ona kao saveznica ogrešila o ,,Uslove Mira" proglašene od 
Vilsona 10. januara 1917. god., kojima se traži uspostava Crne Gore, Srbi- 
je i Belgije, a koji su kolektivno od svih Velikih Sila obnovljeni 16. avgusta 
1919. god. u odgovoru Nemačkoj Delegaciji. 

G. Andrija Radović, bivši predsednik ,Odbora za Narodno Ujedinje- 
nje" u Parizu, koji je tamo, uz novčanu pomoć zvanične Srbije, izdavao 
list i propagirao za ostvarenje ideja Vel. Nar. Skupštine u inostranstvu, ni- 
je u stvari priznavao pravomoćnost odluke od 13. novembra. On je u ,,Po- 
litici", 19. avgusta 1920. god. izjavio da je tražen plebiscit u Crnoj Gori. 
Njegove reči glase doslovno: 


2 Vreme" od 15. maja 1927. god. u članku Autentični Pašić, donosi iz jednog 
Pašićevog pisma Milutinu Jovanoviću, poslaniku Kraljevine S. H S u Bernu, doslov- 
NO Ovo: 

,Za nas ostalo je pitanje jadransko, koje stoji u vezi s pitanjem albanskim, a u ne- 
koj vezi i sa pitanjem Crne Gore". 

Pismo je datirano 26. decembra 1919. god. u Parizu, gde je g. Pašić bio na Kon- 
ferenciji Mira. 

;,.--Poznato je da su predstavnici našeg narodnog ujedinjenja, ne mo- 
gavši postići ništa, istakli ideju o plebiscitu u Crnoj Gori, tražeći da se bar 
on izvrši". 

Ako bi bio čvrsto uveren da je doneta odluka punovažna, onda, razu- 
me se, nikad ne bi dozvolio plebiscit, jer nigde u pravnoj praksi nije zabe- 
leženo da onaj ko dobije parnicu pred vrhovnim i poslednjim forumom, 
a to je bila po njihovom zvanično izraženom mišljenju Velika Nar. Skup- 
ština, dobrovoljno traži da se vrši revizija kad bi bio uveren da je ta od- 
luka pravilna i punovažna, kao što je javno tvrdio g. Radović. Razumlji- 
vo je da je on hteo nešto drugo reći dajući ovu izjavu, te je nehotice izra- 
zio svoje intimno uverenje. Uostalom, plebiscit se nije ni mogao odobri- 
ti jer Crna Gora je imala zakonitog puta da se opredeli na drugi način, a 
plebiscitom su se opredeljivale pokrajine koje nisu imale svojih posebnih 
zakona, a u njima su bili izmešani nacionalni elementi, kao što je bio slu- 
čaj sa Koruškom. 

Velika Narodna Skupština u Podgorici imala je istu važnost kao što 
bi ju imala skupština koju bi, na primer u Kragujevcu, iako Srbija ima 
Kralja, vladu, narodnu skupštinu, ustav i zakone, a zagarantovana joj je 
sloboda, sazvala dva crnogorska podanika sa jednim srbijanskim bivšim 
ministrom i koju bi sačinjavali njihovi politički jednomišljenici iz raznih 
krajeva Srbije. Jasno je da njihove odluke, pa makar se Kralj sa Vladom 
nalazio momentalno i van zemlje, kao što je to bio slučaj sa Crnom Go- 
rom, ne bi mogle imati nikakve važnosti za Srbiju kao državu, niti bi ih 
Velike Sile mogle uzeti u obzir, jer ne bi bile donete zakonitim putem, te 
se kao takve ni smatrati izrazom slobodne volje naroda, a naročito kad bi 
narod bio privremeno pod okupacijom trupa naklonjenih članovima te 
skupštine. 

Posle V. N. Skupštine poslato je u Beograd nekoliko narodnih poslani- 
ka na čelu sa g. Markom Dakovićem, jednim od glavnih ideologa ,,pokre- 
ta za narodno ujedinjenje u Crnoj Gori". Njihovo držanje tamo dovoljno 
svedoči da nisu imali iskrenih namera radeći za ujedinjenje i da im je pre 
bilo stalo omesti restauraciju Crne Gore, nego prisiliti je da primi ujedi- 
njenje, mada ih je, svakojako, radi ovoga drugog, Srbijanska vlada poma- 
gala. Kad su de fakto izvršili prisajedinjenje Crne Gore Srbiji i tako stvo- 
reno stanje počeli održavati na suprot volje naroda i svih pravnih odreda- 
ba, onda su prestali dalje voditi svakoga računa o njoj i njenom unapređe- 
nju koje je bilo pitanje životnog opstanka. Tada su smatrali da je njihova 
misija završena predajom Crne Gore u ruke Srbiji. 

Na poziv g. Ljube Davidovića, predsednika vlade u Beogradu, da uđe 
u vladu jedan od crnogorskih poslanika, g. Marko Daković je u ime njih 

jednim opširnim pismom odgovorio 30. oktobra 1919. god. u kojemu, iz- 
među ostalog, stoji i ovo: 

+. -Kako ne želimo biti posebna provincijska ili politička stranka, to i 
ne pretendujemo da budemo zastupljeni u vladi"... 

Tih dana Crna Gora je izgledala kao razbojište najdivljačkijih krvolo- 
ka i ,Politika", imajući to u vidu i odobravajući postupak g. Dakovića, u 
svome broju od 2. novembra 1919., posle ovoga pisma pravda njegov po- 
stupak i dodaje: 

Kao što je prisustvo g. A. Radovića bilo neophodno u Parizu — tako je 
g. M. Dakovića sada neophodno u Crnoj Gori..." 

Sad nastaje pitanje: šta je sa Crnom Gorom i njenim suverenitetom? 

Da li je ona izgubila samostalnost kao što je to primila k znanju Srbi- 
janska vlada, i kakvo Velike Sile zauzimaju stanovište prema tome pitanju 
koje je moralo biti najmerodavnije i odlučujuće, najočitije govore nekoli- 
ko značajnih diplomatskih dokumenata međunarodnog značaja koji su 
izmenjani između država Saveznica i Crnogorske vlade u Neji kod Pariza. 

Verne prepise tih dokumenata ima i Ministarstvo Spoljnih Poslova 
Kraljevine S. H. S., a njihova se autentičnost može potvrditi ako bi se pre- 
gledala arhiva prepiske Francuskog Ministarstva Spoljnih Poslova i nji- 
hovog opunomoćenog Ministra na Crnogorskom dvoru. 

Jedan od najvažnijih, o priznanju Crne Gore i posle Podgoričke Skup- 
štine od strane Velikih Sila, jeste odluka Konferencije Mira u Parizu, od 
13. januara 1919. god., koja doslovno glasi: 

Crna Gora biće predstavljena na Konferenciji Mira sa jednim pred- 
stavnikom, ali pravila koja se odnose na naznačenje ovoga delegata ne- 
će pre biti utvrđena, već u momentu kada se politička situacija razjasni u 
ovoj zemlji". 

U to vreme Crnu Goru su bile već okupirale savezničke trupe, a kad je, 
na zahtev Crnogorske vlade, francuski Opunomoćeni Ministar kod Kra- 
lja Nikole davao obaveštenja u ime svoje vlade o misiji i zadatku tih trupa, 
u jednom svom pismu, od 22. oktobra 1918. god., dok nisu još bile preuze- 
le vlast u svoje ruke, dakle pre Vel. Nar. Skuštine, saopštio je ovo: 

Vlada Francuske ne namerava da se meša u unutrašnje stvari jedne 
savezničke države. Jasno je, dakle, da kad budu francuske vojne vlasti ušle 
u Crnu Goru — da one neće prisvojiti drugo držanje, već isključivo prizna- 
nje legalne vlasti Kralja Nikole. Dakle, u ime ovog suverena, vršiće se sva 
administracija od kompetentnih savezničkih vlasti. Uostalom, nije nika- 
kva namera francuske vlade da violira osećaje naroda ili da bude — a to 
je isključeno — instrumentom ma kakve političke represije protivu ono- 
ga što vlada Kralja Nikole bude pokušala izvoditi. Ali ako se budemo re- 

zervisali s obzirom na to, mi se tim manje ne nalazimo u prisutnosti jed- 
ne priznate od nas vlasti, a ta je vlast jedina Kralj Nikola čiju egzistenciju 
nameravamo respektovati". 

Ne videći, prema tome, nikakvog razloga da dalje ostane u inostran- 
stvu sa svojom vladom, Kralj Nikola je odlučio da se vrati u otadžbinu i 
primi vlast od saveznih trupa u svoje ruke. Zatražio je jednim pismom 
od Saveznih Sila da mu omoguće i osiguraju povratak odmah, ali su mu 
one savetovale da to ne čini odmah, nego da sačeka pogodniji momenat. 
Predsednik Francuske Republike mu je, kao odgovor na taj zahtev, upu- 
tio, 4. novembra 1918. god., ovo pismo: 

,Predragi i Veliki Prijatelju, 

Ja sam mnogo zahvalan na demaršu kojega ste mi izvoleli uputiti. 
Francuska nije zaboravila odvažnost sa kojom se Crna Gora digla na po- 
ziv Vašeg Veličanstva za odbranu svoje nezavisnosti. Ona poznaje patnje 
i stradanja Crnogorskog Naroda i ona se trudi što je moguće bolje da ih 
ublaži. Vaše Veličanstvo može biti uvereno da vlada Republike, na koju 
Vi s razlogom apelujete kao na zaštitnicu malih država, neće oklevati sa 
svoje strane da osujeti pokušaj koji bi imao za cilj da prisili volju Crnogor- 
skog Naroda i da se protivi njegovim legitimnim aspiracijama. 

Što se tiče francuskih trupa pozvanih da okupiraju privremeno teri- 
toriju Vašeg Kraljevstva, respektujući ustavne institucije, one će se trudi- 
ti da održe red, pomažući, koliko je to moguće, narod na način da uspo- 
stavi normalan život koji je bio duboko uznemiren zbog bolnih iskušenja 
proizlazećih iz neprijateljske okupacije. Izgleda zgodnije da Vaše Veličan- 
stvo sačeka radi polaska u svoje Kraljevstvo dok ovaj cilj bude postignut i 
dok stalnost u Crnoj Gori bude primila svoj uobičajeni tok. Prisutnost sa- 
vezničkih trupa i pomoć koju one budu ukazale stanovništvu doprinijeti 
će, bez sumnje, da ubrzaju onaj momenat na koji Vaše Veličanstvo podse- 
ća svom željom. Kad bude taj momenat došao, vlada Republike biće sreć- 
na, Sire, da Vam olakša put povratka". 

Na ovaj predlog Kralj Nikola sa svojom vladom je pristao, ne želeći či- 
niti ništa protivu volje Saveznih Sila i čekajući pogodan momenat pa da 
se krene na put za svoju otadžbinu. O tome svome pristanku on je oba- 
vestio saveznike naročitim pismom. Na to pismo mu je odgovorio Mi- 
nistar Spoljnih Poslova Francuske Republike Pišon, 24. novembra 1918. 
god. ovako: 


SITE, 
Vaše Veličanstvo izvolelo je svojim pismom od 2. novembra izložiti 


razloge zbog kojih bi želelo poći odmah u Crnu Goru. Vaše Veličanstvo 

dodalo je da je Ministar Republike akreditovan kod Vas stavio Vam do 
znanja osećaje francuske vlade, koje deli sa ostalim vladama Saveznika, 
a koji sadrže ne oportunitet polaska u sadašnjim prilikama. Na osnovu 
toga saopštenja neka se Vaše Veličanstvo izvoli uveriti, kao što je u stva- 
ri, da je zgodnije odreći se poduzeti ovaj put i da nećete moći imati većih 
garancija za mir vaše zemlje od naređenja datog generalu vrhovnom ko- 
mandantu istočnih armija. 

Zahvaljujem Vašem Veličanstvu što je izvolelo podeliti naše mišljenje 
i doneti odluku u kojoj ja priznajem očiglednu mudrost koju ste Vi toli- 
ko puta dokazali. Vi možete biti sigurni, Sire, da trupe pod komandom 
generala Franše Depere-a neće zanemariti ništa da osiguraju Vašem Kra- 
ljevstvu održanje reda, poštovanje ustavnih vlasti i slobodu Crnogoraca". 


Prema tim dokumentima i priznanjima, jasno je da Podgorička Skup- 
ština nije ničim i ni od koga priznata kao odlučujuća institucija, pa pre- 
ma tome ni njene odluke nisu stekle punovažnu snagu. Crna Gora je pro- 
dužila biti zasebna država sa svojom ustavnom vladom, parlamentom ko- 
ji nije bio raspušten i suverenim Kraljem čija je egzistencija respektova- 
na od Velikih Sila. Pa i pošto je počela da radi Konferencija Mira, na ko- 
joj je Crna Gora bila zastupljena, Velike Sile su i dalje ostale pri svome ra- 
nijem gledištu. Decembra 1919. god., kada su nasilja i zločini nad nezado- 
voljnim narodom bili na vrhuncu, nije više u Crnoj Gori bilo francuskih 
trupa, odnosno okupacione trupe nisu bile pod francuskom komandom. 
Kralj Nikola je tih dana primio jedno pismo od Poenkarea, predsednika 
Francuske Republike i Klemansoa, predsednika vlade, datirano 19. de- 
cembra 1919. god., koje glasi: 


,Predragi i Veliki Prijatelju, 

Ponašanje vlade Francuske Republike prema Crnoj Gori nije se pro- 
menilo od kako sam imao čast poslati Vam pismo 24. novembra 1918. 
god., na koje se Vaše Veličanstvo izvolelo pozvati. 

Stvarno je da u sadanjem času Crna Gora nije više okupirana francu- 
skim trupama koje su se, uostalom, uvek striktno držale da ne interveni- 
šu u unutrašnje stvari vaše zemlje. Samo koji mali odred održava komu- 
nikacije između Skadra i Albanije, zbog međusavezničke okupacije gra- 
da Skadra. 

Što se tiče trupa države S. H. S. koje se nalaze u Crnoj Gori, one nisu 
pod komandom francuskog komandanta jer naša komanda ne postoji vi- 
še na teritoriji Saveznika. 

Francuska, verna svojim tradicijama i onima kojima je inspirisana 
Konferencija Mira, ostaje čvrsto odlučna da poštuje volju Crnogorskog 
Naroda i da ništa ne učini protivno njegovim zakonitim aspiracijama. 

U ovom će, dakle, duhu vlada Francuske, u sporazumu sa Saveznici- 
ma, učestvovati u regulisanju pitanja odnosno Crne Gore. 

Srećan sam nazvati se, Predragi i Veliki Prijatelju, Vašim iskrenim pri- 
jateljem. 

Klemanso, s. r. Poenkare, S. r. 


Zaključcima donetim na konferenciji u Ekslebenu u Švajcarskoj stvarno 
je doneta odluka da se ipak ne vaspostavi Crna Gora, protivno svima odlu- 
kama, obećanjima i međunarodnom pravu, jer to nije želela Srbija, odno- 
sno država S. H. S, a nije išlo u račun Italiji. Francuska se povela za želja- 
ma Srbije, a Italija za svojim interesima i samo je preostalo da se isčeka mo- 
menat koji je ubrzo nastupio, pa da se odreče priznanje samostalnosti Cr- 
noj Gori. Na izborima za konstituantu, koji su tobože izvedeni pod kontro- 
lom saveznika, a koji su provedeni na takav način da nikakve druge rezulta- 
te nisu mogli ni dati s obzirom na okolnosti pod kojima su vršeni, Crna Go- 
ra se izjasnila za ujedinjenje, odnosno prisajedinjenje Srbiji, to jest državi S. 
H. S. Čim su o ovome izvešteni saveznici odmah su povukli svoje akredito- 
vane poslanike na crnogorskom dvoru i prestali saobraćati sa crnogorskom 
vladom. Tom prilikom, opunomoćeni Ministar Francuske kod Kralja Ni- 
kole poslao je g. Jovanu Plamencu ovakvo pismo, 20. decembra 1920. god. 


Njegovoj Ekselenciji g. Jovanu S. Plamencu, Predsedniku Ministar- 
skog Saveta i Ministru Inostranih Dela Kraljevine Crne Gore 
Neji na Seni. 


Gospodine Predsedniče, 

Po naredbi vlade Francuske Republike čast mi je Vam, Ekselencijo, sa- 
opštiti sledeće: 

Na izborima za konstituantu, koji su sada izvršeni u Jugoslaviji, Crno- 
gorski se Narod izjasnio — ne može se više sumnjati — da ostane ujedinjen 
sa drugim Narodom Srpskim u Kraljevstvu S. H. S, čiju smo egzistenciju 
priznali. Vlada Republike smatra, dakle, da ujedinjenje Crne Gore sa re- 
čenim Kraljevstvom je od sada jedan svršen čin. 

Pod ovim okolnostima, vlada Republike ne vidi razlog za produženje 
održavanja diplomatskih odnosa sa Njeg. Veličanstvom Kraljem Niko- 
lom, i ona je, sledstveno tome, odlučila da ukine francusku legaciju u Cr- 
noj Gori. Moja misija, dakle, završava se. U isto vreme diplomatsko svoj- 

stvo neće biti od sada priznavano konzulima crnogorskim, akreditova- 
nim kod francuske vlade. S druge strane, zainteresovane vlasti obavešte- 
ne su da agenti, kojima je crnogorska vlada poverila konzularnu funkciju 
kod vlade Republike, ne mogu je dalje vršiti. 

Ja sam blagodaran Vašoj Ekselenciji da izvoli staviti do znanja napred 
rečeno Njegovom Veličanstvu Kralju Nikoli i crnogorskoj vladi. 

Izvolite primiti, Gospodine Predsedniče, uverenje o mome visokom 
poštovanju. 

Delaroš Verne". 


Ovim aktom Francuske vlade prestala je Crna Gora postojati kao suve- 
rena država jer je izgubila, kao takva, međunarodno priznanje, te se ima 
smatrati da je toga dana prisajedinjena državi S. H. S, ma da to prisajedi- 
njenje nije ni do danas dobilo međunarodnu sankciju putem jednog ko- 
lektivnog akta Velikih Sila, kojim bi se odredbe Berlinskog Ugovora, od- 
noseće se na nju, stavile van snage. 

Vidi se, dakle, da je Crna Gora, posle dvogodišnje okupacije, okupa- 
na svojom rođenom krvlju i pretvorena u zgarišta dok se po njoj na svaku 
stranu razlegao jauk i pisak bednih i uvređenih, definitivno prisajedinje- 
na već formiranoj Kraljevini Srba, Hrvata i Slovenaca. 

Ako pretpostavimo da je Vel. Nar. Skupština bila zakonito telo koje je 
moglo punovažno odlučivati, kao veran tumač raspoloženja celokupnog 
naroda Crne Gore, pa se osvrnem u nazad za deset godina, videćemo da 
njeno beskrajno poverenje u novu državu, izraženo odlukom o ujedinje- 
nju bez ikakve ograde i ucene, ni do danas nije od države revanširano ni 
sa minimalnim poverenjem u njenu državno-nacionalnu ispravnost. Pre- 
ma tome bi izgledalo kao da Crna Gora nije ni donela one odluke kojima 
je žrtvovala svoju državnu individualnost u korist države S. H. S., nego 
da joj ih je neko silom nametnuo, u koga se imalo više poverenja, a da cr- 
nogorski narod nije ni do danas pripravan da iskreno primi te odluke za 
svoje i na temelju njih pristupi doziđivanju državne zajednice. Takvo sta- 
novište je najbolje, iako indirektno, priznanje da je zbilja Velika Narodna 
Skupština samo miting izvesnog dela političkih jednomišljenika, kojim je 
izvršen prepad na Crnu Goru i prejudicirana volja naroda, davanjem od- 
lučujuće važnosti odlukama koje su mogle biti samo rezolucija, a koje ni u 
kakvom zakonskom i ustavnom propisu nisu mogle naći oslonca. 

Dakle, i u tom slučaju kad bi Velika Narodna Skupština bila odlučuju- 
će telo, prema današnjem stanju stvari Crna Gora bi morala ipak uvide- 
ti da ona predstavlja jednu kapitalnu pogrešku zbog svojih nepromišljeno 
donetih odluka. Zbog toga bi i viši državni interesi zahtevali da se nađe 

načina te da se temelji celog sistema, koji davi Crnu Goru, izmene ne bi li 
se time i sami sistem izmenio. U ovom slučaju ti temelji su odluke Veli- 
ke Narodne Skupštine, čiju su nevažnost potvrdili dovoljno do sad izne- 
ti navodi. 


... TRAGOVI MU NEČOVJEŠTVOM SMRDE! 


Odmah posle 13. novembra 1918. god., kada je sve bilo u potpunoj ne- 
izvesnosti i neobaveštenosti, u narodu se, nešto zbog prisustva saveznič- 
kih okupacionih trupa, a nešto zbog samih ljudi koji su, svojevoljno i neo- 
vlašćeno, preuzeli na sebe vođenje svih poslova oko izvođenja ujedinje- 
nja, idući pri tome direktno protivu interesa i časti Crne Gore kao celine 
i suverene države, pojavilo vrenje i komešanje od nezadovoljstva. Namet- 
nuti narodni vođi, koje je nekad, većinom, samostalna Crna Gora, odba- 
cila od sebe kao štetne po opšte interese, koristeći se time što su veći deo 
crnogorskih prvaka i sama vlada sa Kraljem bili u inostranstvu još ili na 
putu za svoju otadžbinu, požurili su da, pre njihovog eventualnog povrat- 
ka, stave Crnu Goru pred svršen čin. Oni su požurili i bez milosti stegli 
narod za gušu, ne prezajući ni od toga što će mu na taj način biti zadate 
smrtne rane koje on i danas boluje, samo da bi mu iscedili kroz usta pri- 
stanak na ujedinjenje sa Srbijom — onaj pristanak koga je on kroz sve ve- 
kove svog slobodnog života, ispunjenog borbom za slobodu, davao i koga 
bi i bez toga mučenja od svojih vođa — onako kako to pristoji narodu od 
rase — dao. Prirodno je da Crnogorac nije mogao ćutke pretrpeti ovo po- 
nižavajuće nasilje koje je bilo najamnički podvig prefarban ,višim naci- 
onalnim interesima" i brana da narod ne mogne muški i dostojanstveno 
da izreče svoju značajnu reč o ujedinjenju, ulazeći u novu državu kao po- 
bednik dobrovoljno i kao njen ideolog trijumfalno. Preći preko svega ćut- 
ke, ponosnom gorštaku značilo je: priznati da nije hteo ujedinjenje i da ga 
ne bi ni primio kad ne bi bio prisiljen; dozvoliti da ga nateruje na izvrše- 
nje značajnih istorijskih činova onaj škartirani elemenat koji bi hteo da od 
toga pravi sebi kapital; izdati vekovni ideal svoj i svojih predaka; dozvo- 
liti da, ostavši nepobeđen od tuđina, bude pobeđen od svojih najmljenih 
sinova, koji se radi ličnih interesa baciše kamenom na svoju otadžbinu i 
budućnost države, koju su tobože izgrađivali... 

Inicijatori saziva Vel. Nar. Skupštine, koji su pokušali prepadom i pro- 
stim nasiljem prisiliti narod da dade pristanak na ujedinjenje, bez obzira 
što je to dobrovoljno, samo na drugi način, hteo učiniti, imali su uz sebe 


68 


GORŠTAČKA KRV 


i savezničke okupatorske trupe, u kojima je bilo i Srbijanske vojske, a vi- 
deći da u narodu postoji otvoreno nezadovoljstvo, nisu propustili ni časa, 
nego su odmah najenergičnije, pod pretnjom upotrebe oružane sile, po- 
čeli sprovoditi odluke Vel. Narodne Skupštine u delo. Okupacione tru- 
pe, bez znanja i odobrenja Saveznih Sila, ukazivale su im pomoć i omo- 
gućile oružane napade, dajući municiju, hranu i druge potrebe, zbog če- 
ga je komandant trupa general Venel za kaznu bio opozvan sa svoga po- 
ložaja, pa, uviđajući svoju grešku, pokušao je, prilikom odlaska, u Koto- 
ru da izvrši samoubijstvo samo da ne bi morao odgovarati za svoje neu- 
redno vršenje poverene mu dužnosti. Očigledno je bilo da će narod dati 
otpora na takav pritisak, te je Izvršni Odbor Velike Narodne Skupštine, 
preko svojih članova i pristalica, stvorio po Crnoj Gori t. zv. ,Organiza- 
cije omladine"? koje su, dobro naoružane i snabdevene celokupnom rat- 
nom opremom, pozvane da budu pripravne i uguše u ognju i krvi svaki 
pokušaj ometanja organa Izvršnog Odbora u njihovom radu. Ova orga- 
nizacija bila je za narod provokacija. Njeno vođstvo počelo je, uoči Boži- 
ća 1918. god., hapsiti pojedine viđenije Crnogorce da bi na taj način one- 
mogućili vođstvo nezadovoljnom narodu. Kazneni Zavod u Podgorici za 
kratko vreme bio je pun nezadovoljnika. Cela atmosfera je bila puna elek- 
triciteta i svakog časa mogla se očekivati strahovita eksplozija. Od strane 
Izvršnog Odbora i omladinskih organizacija ne samo da nije ništa predu- 
zeto da se uzbuđeni duhovi smire i izbegne sukob, a eventualno i građan- 
ski rat, nego se išlo na to da nezadovoljstvo dostigne vrhunac. Takvim na- 
stojanjem htelo se postići da se nezadovoljnici stave u položaj ,,buntovni- 
ka" te da se kao takvi progone i ubijaju, jer se znalo da se neće smiriti dok 
ne steknu potpunu slobodu opredeljenja u pogledu ujedinjenja sa Srbijom 
i načina na koji treba da se ono izvrši, te se, kao dobro došlo, rado očeki- 
vao svaki oružani sukob. 

Stav i gledište toga narodnog pokreta protivu nasilnog ujedinjenja i 
protivu odluka Vel. Nar. Skupštine formulisan je ovako: 


JU ,organizaciju omladine" stupalo se po usmenoj naredbi pristalica i člano- 
va Izvršnog Odbora. Ko ne bi hteo stupiti u organizaciju i pomiriti se sa njenim ra- 
dom, primajući time na sebe odgovornost za taj rad, smatran je protivnikom omladi- 
ne i ujedinjenja, a svaki protivnik ujedinjenja - izdajnikom. ,Organizaciji omladine" 
bilo je stavljeno u dužnost da takve , izdajnike" ubija i uništava im imovinu. Dakle, 
svako ko nije bio organizovan, ako je hteo sačuvati život morao se odmetnuti u šu- 
mu i bežati u inostranstvo. Bilo je slučajeva da se seljaci upišu u organizaciju i proti- 
vu svoje volje, pa posle izvesnog vremena pobegnu u šumu i priključe se pobunjenim 
nezadovoljnicima. ,Organizacija omladine" dobivala je iz državnih vojnih magacina 
hranu, municiju, odelo i t. d., a njenim operacijama rukovodio je Izvršni Odbor pre- 
ko naročitih poverljivih ličnosti. 

Jedna srpska kraljevina ne sme služiti kao predmet kompenzacije dru- 
goj srpskoj kraljevini, prilikom pregovora među Saveznicima, jer će to bi- 
ti od ogromne štete moralne, političke, ekonomske i teritorijalne, ne sa- 
mo za Crnogorski Narod, nego i za celo Srpstvo. 

Crna Gora je jedna mučna, ali slavna tvorevina Crnogorskog Naroda ii, 
kao takva, ona ne sme, pri konačnom saniranju srpskog narodnog ujedi- 
njenja, biti smatrana od strane Srbije kao jedna obična bivša neprijateljska 
provincija, kao jedan objekat, već ima biti smatrana kao subjekat koji ima 
u tom pogledu sa Srbijom odlučivati, kao što je to činjela na bojnim polji- 
ma za opštu srpsku stvar, još i u ona vremena kad Srbija beše samo turski 
pašaluk, a da i ne govorimo da je Crna Gora, nošena narodnim opštim 
oduševljenjem, ušla u Svetski Rat, uz prkos drugim tendencijama, samo 
ijedino da spase Srbiju ili da s njom legne u zajedničku grobnicu. Ako bi 
Srbija, doista, omela da Crnogorski Narod ne može uzeti učešća, kao sve- 
štenik, putem svoje suverene otadžbine, u hramu narodnog ujedinjenja, 
nego da bude stavljena, u tom srećnom momentu krunisanja njegovih ve- 
kovnih podviga, u položaj oglašenoga, u položaj dojučerašnjih robova — 
on će smatrati da mu je od strane Srbije nanesena jedna neizlečiva isto- 
rijska uvreda, da je obesčašćena njegova prošlost i sve njegove neizmerne 
žrtve date za narodnu slobodu, pa, prema tome, da će se, bilo pre ili doc- 
nije, pojaviti u crnogorskoj narodnoj duši jedno reagiranje u pravcu osve- 
te prema Srbiji, i koje može, u jednom kritičnom momentu, naneti smrt- 
ni udar celom Srpstvu. 

U interesu je Srpskog Naroda da se na Konferenciji Mira pojave dve 
srpske države sa posebnim zahtevima, a u jednom istom cilju, tako što ne 
može jedna dobiti za Srpstvo da to dobije druga. 

Jedina je u stanju Crna Gora dobiti za Srpstvo Skadar sa celom Sever- 
nom Albanijom, odnosno svu nekadanju Donju Zetu ili možda celu Alba- 
niju, putem jedne realne unije između obadve države. To znači, ne samo da- 
ti mogućnosti Crnogorskom Narodu za njegovu bolju ekonomsku buduć- 
nost, nego, u isto vreme, otkloniti onaj opasni arbanaški klin, upravo reći 
nož koji je, po planu Austro-Ugarske, zaboden u srpsko državno i narod- 
no telo, kako bi sa tijem stalno razdvajao primorsko Srpstvo od zagorskog. 

Sva druga proširenja Srpskog Naroda nemaju one ekonomske, etnič- 
ke i političke vrednosti za Crnogorski Narod, koje ima Skadar sa okolnim 
zemljama. Za Crnogorski Narod znači ne dobiti odnosne krajeve, to isto 
što izgubiti Svetski Rat. 

Ujedinjenje između obadve srpske države ima biti privedeno u delo tek 
onda kad Crna Gora prisajedini svojoj državnoj teritoriji Skadar sa okol- 
nim zemljama. 

Dinastičko pitanje ne može biti nikakva smetnja za ujedinjenje Srp- 
skog Naroda. 

Životni interesi nalažu Crnogorskom Narodu da se ujedinjenje spro- 
vede putem jednog ugovora između srpskih država, kako bi se, tom pri- 
likom, obavezala proširena država da će se Crnogorskom Narodu učini- 
ti izvesne ekonomsko-finansijske koncesije pošto je on najviše podneo žr- 
tava za ostvarenje narodnih ideala, a koji treba u toj zajednici da ostane 
sposoban za očuvanje tih istih ideala. 

Crnogorski Narod, ako bude jednostavno aneksiran bez ikakvog dr- 
žavnog ugovora, neće biti u stanju da prethodno ma što tako lako dobije u 
toj zajednici, kao malobrojan, nego će biti uvek nadglasavan, čak i od ele- 
menata protivu kojih se morao vekovima boriti kao država. 

Crnogorski Narod, gubeći svoje političko ja kao država, mora za to do- 
biti izvesnih ekonomskih naknada, ne sme izgubiti i jedno i drugo; a to 
može samo putem jednog ugovora između obadve države, u protivnom 
on će u toj zajednici predstavljati mesto jednog plus — jedno veliko minus. 

Pre svega, prema njihovom gledištu, mora se u zemlji povratiti zako- 
niti red i mir. Kralj, vlada i narodna skupština imaju nastaviti rad do za- 
vršetka Konferencije Mira i prisajedinjenja krajeva koji trebaju pripasti 
Crnoj Gori, kada će se povesti zvanično pregovori sa Srbijom radi ujedi- 
njenja i to po naročitom ugovoru koji će biti obavezan za obadve strane. 

Međutim, pristalice Izvršnog Odbora, budući još uvereni da je Kralj 
Nikola od svoje inicijative i dobrovoljno ponudio 1915. Austro-Ugarskoj 
separatan mir? i time izdao Crnu Goru, a posle pobegao u Italiju da sebe 
sačuva, ostavljajući narod neprijatelju, protumačili su gledište svojih pro- 
tivnika tako kao da: 

,Oni hoće povratak Kralja Nikole koji se diskvalifikovao da dalje osta- 
ne na prestolu Crne Gore; odbijaju ujedinjenje sa Srbijom i time izdaju ve- 
kovni ideal Crne Gore; traže povratak zakonitog reda da biše mogli svoje 
zahteve i planove ostvariti na štetu nacije i buduće "Velike Srbije', kako su 
onda nazivali novu državu". 

Narodna garda" bila je spremna za boj sa nezadovoljnicima i čekala je 
samo pogodan momenat pa da pukne puška. Po brdima oko Cetinja bila 
je iskupljena masa Crnogoraca isto tako naoružanih, među kojima je bio i 


1Mnogi od njih vrlo dobro su znali čija je inicijativa bila za ponudu ovoga mi- 
ra i kakvu je tom prilikom ulogu igrao ondašnji pukovnik srbijanske vojske g. Pe- 
tar Pešić, koji je posle rata optužen i prećutao optužbu da je sam učinio da se Austri- 
ji ponudi separatan mir. (Vidi o tome ,Centralizam ili Federalizam" od Dr. Seku- 
le Drljevića. 

g. Jovan S. Plamenac, bivši ministar. Bilo je nekih pregovora između oba- 
dva fronta, ali zbog nepopustljivosti i sa jedne i sa druge strane, završili 
su se neuspešno, te je sukob postao neizbežan. Duhovni vođa i instruk- 
tor ,omladinskih organizacija" u Crnoj Gori bio je g. Marko Daković, po- 
znati protivnik Kralja Nikole i bivši zaverenik u t. zv. ,Bombaškoj aferi" 
zbog čega je bio osuđen na smrt. Inače operacijama tih organizacija ruko- 
vodio je Izvršni Odbor Vel. Nar. Skupštine, koji se sastojao iz pet članova, 
a bio mu je zadatak da skupštinske odluke privede u delo po svaku cenu. 
Na drugoj strani bile su narodne mase, čije je vođenje momentalno pre- 
uzeo g. Jovan Plamenac. Prvi je imao uza sebe ,,organizaciju omladine" i 
očiglednu naklonost i pomoć okupacionih trupa i Srbijanske vojske, koje 
su bile spremne da mu na svaki mig oružanom silom priskoče u pomoć; 
zatim, imao je potporu, moralni oslonac i potajnu pomoć i od zvanične 
Srbije. Drugi je imao samo nezadovoljni i uvređeni narod sa nekim istak- 
nutim prvacima, u koliko nisu bili van zemlje, koji su Crnu Goru vodili u 
ratove i sa njenom vojskom istrajali do kraja; zatim su se oslanjali na Cr- 
nogorski Ustav i pozitivne zakone kojima nije bila prestala obavezna sna- 
ga, te su smatrali svoj rad jedino zakonitim, pa čak i obaveznim, a svaki 
koji bi bio protivu njega uperen, izdajnički i antidržavni. Prvi su bili pot- 
puno naoružani i spremni za borbu, a drugi su u svemu oskudevali, jer se 
nisu imali odakle snabdevati. 

Sa takvim tendencijama i sa takvom silom obrazovana su dva fronta" 
i dovedeni u položaj neizbežnog sukoba. 

Srbija nije ni po koju cenu želela da se vaspostavi Crna Gora, jer se bo- 
jala da to ne bude razlog za odugovlačenje ujedinjenja, a zatim nije žele- 
la da se ujedinjuje putem ugovora, kad je već bilo izgleda da će se to moći 
izvršiti i kratkim putem. Zbog toga ona ne samo da nije sprečila svojom 
vojskom, koja je bila u Crnoj Gori, očigledni sukob naroda, nego je poma- 
gala Izvršni Odbor i njegove pristalice. 

Na dan 21. decembra 1918. godine, objavljen je ustanak naroda Crne 
Gore protivu okupatorske vojske, odnosno uprave Izvršnog Odbora Ve- 
like Narodne Skupštine, sa zahtevom da se od njih oduzme sva uprava u 
zemlji i uspostavi stara, sa dotadanjim zakonima i ustavom. Ustaničke 
trupe su pokušale, na badnji dan, 24. decembra, da uđu u Cetinje kojim 
je tada komandovao Srbijanski oficir Milutinović, i uzmu upravu u svoje 
ruke, ali ih je dočekao plotun omladinskih trupa... U međusobnoj borbi 


v:Đ 


ŠPristalice Izvršnog Odbora nazivani su u narodu ,,bjelaši", a njihovi protiv- 
nici, koji su tražili vaspostavu Crne Gore, ,,zelenaši". Ove su nazive dobili po boji 
hartije na kojoj su štampali svoje proglase. 

prolivena je bratska krv! Počele su se nizati žrtve koje su preturile u tim 
borbama cifru od nekoliko stotina! Ustanici su potišteni: vođstvo im se sa 
g.J. Plamencem sklonilo u Italiju, čime je učinjena kolosalna pogreška, jer 
prvi poraz nije morao značiti izgubljenu bitku, a ostali su se odmetnuli i 
potražili sebi skloništa u šumu. Od sudbine Cetinja zavisila je sudbina ce- 
le Crne Gore, jer da je ono onda osvojeno, danas bismo imali sasvim dru- 
gu sliku cele prošlosti od poslednjih deset godina. Vođstvo ustanka ni- 
je pokazalo potrebnu prisebnost u vođenju borbe oko njega, niti dovoljno 
organizacione sposobnosti, jer je, pre definitivnog izgleda na uspeh jedne 
ili druge strane, napustilo teren, te je nastala pometnja i zbunjenost ko- 
je su iskorišćene od ,,omladinskih trupa" i pretvorene u paniku i begstvo 
pobunjenika. To je bio odsudni trenutak po sudbinu Crne Gore, u koliko 
je njom mogao raspolagati narod. Odmah posle prvoga sukoba, koji je u 
inostranstvu odjeknuo kao revolt naroda protivu nametnutog mu bezu- 
slovnog ujedinjenja, gospodar situacije postao je Izvršni Odbor sa svojom 
gardom ,Omladinskim Organizacijama". Od toga momenta Crna Gora 
postaje poprište najkrvavijih zločina, ravnih onima koje su Bugarske če- 
te, pod komandom generala Protogerova, izvršile u Toplici 1917 god!... 

Kralj Nikola i crnogorska vlada u Parizu nisu znali u početku za pla- 
nove g. Jovana Plamenca i za ustanak. Tek docnije Kralj je saznao i, na 
ličnu molbu Vilsonovu, uputio je radiografski, preko Konferencije Mira, 
depešu vojvodi Božu Petroviću, u kojoj je preklinjao Crnogorce da osta- 
ve oružje i mirno sačekaju rešenje sudbine Crne Gore. Obećano mu je, re- 
kao je, sa kompetentnih mesta, da će mu se omogućiti uskoro povratak u 
otadžbinu, kada će se dobrovoljno predati narodnom sudu. Ova depeša 
je dockan stigla jer su borbe, paljenje domova, progonjenja, ponižavaju- 
ća mučenja, uništavanje imovine, ubijanje i razni zločini bili postali pro- 
fesija čitavih trupa koje su se pokazale nadmoćnije. Vilson je, preko svoga 
ličnog sekretara, Kralju zahvalio pismeno Za ovaj apel. 

Ustanici su optuženi da rade uz pripomoć i za račun Italije preko svo- 
ga vođstva, dok, međutim, to u stvari nije bilo. 

Italija je bila posela izvesne delove Dalmacije i Crne Gore, pa nije žele- 
la vaspostavu Crne Gore, hoteći tobože da se Srbiji načini prijateljem, jer 
je smatrala da će se ona zadovoljiti aneksijom Crne Gore i da neće praviti 
pitanja od posednutih delova Jugoslavije od strane Italijana. Pojmnjivo je 
da iz tih razloga ona nije ni mogla potpomagati nikakvu akciju za vaspo- 
stavu Crne Gore. Ustanici stvarno nisu imali nikakve pomoći, te su zato 
donekle morali i popustiti, ali ne i pomiriti se sa novostvorenim stanjem, 
nego su se odmetnuli ili emigrirali u inostranstvo. Na kraju, svi sem jed- 
nog manjeg dela, završili su kao ,,razbojnici" robijom ili smrću po crno- 

gorskim šumama. Nekolicina se nalaze i danas van naše države kao od- 
metnici, odnosno emigranti, a neki su se vratili, predali vlastima i, koji su 
mogli da se pomire sa stvorenim stanjem, dobili slobodu. 

Za vreme Austro-Ugarske okupacije mnogo se Crnogoraca bilo od- 
metnulo u komite, pa su se docnije većim delom pridružili ustanicima 
1918. god. i sa njima zajedno obrazovali nove komitske čete. Priznavanje 
Crne Gore od strane Velikih Sila i njihova uveravanja da će joj dati slo- 
bodu i dalje priznavati suverenitet, na koje ima prava po međunarodnom 
pravu, održavali su nadu kod ovih odmetnika da će jednoga dana njihov 
rad biti priznat kao rad za otadžbinu i državne interese. Nešto zbog to- 
ga, a nešto zbog toga što se nisu smeli predati vlastima Izvršnog Odbora i 
poverenika vlade S. H. S. na Cetinju, jer im je od njih pretila smrtna opa- 
snost — nisu se hteli predati, nego su produžili sa odmetničkom akcijom. 
Prinuđeni, kao takvi, da se od napada pristalica Izvršnog Odbora, a doc- 
nije i od novoustanovljene žandarmerije, koja ih je do maksimuma pro- 
vocirala kao čisto srbijanska ustanova, brane oružanom silom u krajnjoj 
samoodbrani, a ponekad rešeni da kažnjavaju izvesne ličnosti zbog težih 
povreda interesa i zakona Crne Gore, ili pak zbog njihovog sistematskog 
štetnog i antidržavnog rada po otadžbinu, mislili su da su u pravu ubija- 
ti ih, te su na taj način vršili, s vremena na vreme, ubijstva, koja su, razu- 
me se, trostruko plaćali svojim životima. Za nekoliko godina, u tim od- 
metničkim borbama palo je više stotina najviđenijih i najčestitijih Crno- 
goraca s obadve strane. Zla sudbina onih koji su se ranije predali vlastima, 
učinila je da se ostatak, koji je činio ogromnu većinu odmetnika, ne pre- 
daje ni onda kada je Crna Gora prestala biti priznavata kao suverena dr- 
žava od strane Velikih Sila. Tako su oni morali produžiti svoju odmetnič- 
ku akciju, više kao samoodbranu, i docnije, dok nisu skoro potpuno istra- 
ženi. Njih je u uverenju da će se Crna Gora vaspostaviti održavalo dugo i 
to što se u inostranstvu još osećalo borbe za njenu vaspostavu i pored to- 
ga što su Velike Sile bile prestale sa njom diplomatski saobraćati. Iz Beo- 
grada se nije pokazalo dovoljno volje i gotovosti da se ovima nezadovolj- 
nicima u inostranstvu izađe u susret u granicama zakona i povrate se od- 
mah u otadžbinu da bi se time komitska akcija pretvorila u besciljan po- 
sao, kako bi što pre prestala. Mislilo se da će nezadovoljnici sami kapitu- 
lirati i bez ikakvih ustupaka pomiriti se sa stvorenim stanjem u zemlji. U 
stvari to nije bilo, nego su ostali uporni sve do 1925. god., kada su se sko- 
ro svi vratili u svoju zemlju. 

Kao kontra akcija komitima pojavile su se, prvi put od kako Crna Gora 
postoji kao slobodna država, žandarmerija i kontra-komitske organizaci- 
je. U žandarmeriju i kontrakomite stupala su lica (u prvu skoro sve samo 

izvan Crne Gore) iz čistog koristoljublja, koja nisu na drugi način mogla 
dolaziti do novaca i zadovoljavati svoje nezdrave prohteve, često puta rav- 
ne životinjskim. Oni gone odmetnike samo radi toga što im se to plaća, a 
ne i radi toga što osećaju da je to interes države, jer, ako bi im komiti da- 
li i osigurali ono što dobijaju od države ili više od toga, brzo bi bili goto- 
vi da se njima stave u službu. O tome najbolje svedoče česta šurovanja sa 
komitama, puštanja da beže iz zatvora i t. d. samo kad su ovi imali novca 
da dobro plate za te usluge. Ljude su ubijali zato što su dobijali velike uce- 
ne od države za njihove živote. Tako im je poverena odbrana državnih in- 
teresa, i to odbrana od koga? — Od stvoritelja ideje ujedinjenja i izgradnje 
države S. H. S., od vekovnih zatočnika slobode i od čuvara svojih prava, 
svoje časti i svetlih tradicija! - Kontra-komite ili t. zv. , državni hajduci" 
bili su za narod isto što i komiti. Oni su bili odmetnici od zakona, a po- 
slušnici vlasti; a komite - odmetnici od vlasti, a braniči i izvršitelji zako- 
na. Kontra-komite sa žandarmerijom, a ponekad i vojskom, vršili su ne- 
čuvena nasilja, mučenja i zlostavljanja nad narodom, tragajući tobože za 
komitama, a ovi su s njima stupali često puta u otvorenu borbu, izlažući 
time narod najbliže okoline smrtnoj opasnosti od vlasti i svojih protivni- 
ka. Crna Gora do rata nije imala komita, pa prema tome ni kontra-komi- 
ta, a takođe ni žandarmerije. Narod je bio toliko visoko moralan i svestan 
svojih građanskih dužnosti da je primerno održavao red i čuvao bezbed- 
nost, kojoj nije bilo niti će dugo biti ravne u svetu, te nije dozvoljavao po- 
trebu uvođenja žandarmerije. Njena ustanova protumačena je kao obična 
provokacija i nepriznavanje onih karakternih vrlina naroda, koje su nje- 
no uvođenje činile izlišnim. Žandarm je u tim mučnim danima postao 
Crnogorcima pisani zakonik, njegov čuvar, tumač i izvršitelj, a kao takav 
ostao je sve do današnjeg dana, na sramotu savremene demokratije, civi- 
lizacije i humanitarnosti. 

Pored mnogih vandalskih zločina žandarmerije i kontra-komita, ko- 
ji su izvršeni nad odmetnicima, naročito su grozni dva, izvršeni nad mir- 
nim građanima. Potrebno je samo bez komentara ispričati kako su izvr- 
šeni ti zločini, pa da tek tada bude približno jasno sa koliko čovečnosti, 
plemenitosti i miroljublja mora biti da se postupalo sa eventualnim kriv- 
cima, kad se ovako postupalo sa nevinima. 

Petar Zvicer, jedan mladi Crnogorac iz Cuca, osumnjičen da stoji u ve- 
zi sa ustanicima, a zbog pritiska i neprestanog zlostavljanja od vlasti, od- 
metnuo se jednoga dana, ne smejući im više poveriti sudbinu svoga živo- 
ta. Posle izvesnog vremena data mu je garancija da će dobiti slobodu, sa- 
mo da se povrati kući, pošto inače nije bio učinio nikakvo kažnjivo delo. 
Čim se na taj poziv predao, vezan je i predan jednoj žandarmerijskoj pa- 

troli da ga zavede i ubije. On je pobegao ispred nje pre nego je uspela da 
izvrši svoj zadatak i ponovo produžio komitovanje, ne čineći nikakve šte- 
te, sem u koliko je to morao, u nužnoj odbrani. 

Kod kuće mu je ostala cela porodica: baba Đurđa od sto godina, maj- 
ka Anđa od šesdeset godina, žena Zagorka od dvadeset i tri godine, sestra 
Plana devojka od dvadeset godina i brat Vidak dečko od četrnaest godina. 

Oko pola noći, između 24. i 25. aprila 1923. god., došli su njihovoj kući 
šest žandarma. Bez ikakvog objašnjenja, kao izvršujući donetu presudu, 
poklali su noževima celu porodicu, sem stare baba Đurđe. 

Da bi njihov krvoločni zločin bio grozniji, njoj su ostavili život i izveli 
je pred kuću da svojim očima, pre nego će od užasa da svisne poput Maj- 
ke Jugovića, vidi kako joj u plamenu kuće sagaraju mrtvi leševi poklane 
porodice. 

Na tome mestu danas je jedna gomila kamenja, jezivi spomenik di- 
vljaštva i primera nenadmašno mučeničke smrti nevinih žena i dece, ve- 
čiti podsetnik Crnogorcima na dane najtežih stradanja u istoriji njihove 
otadžbine, koji se neće zaboraviti ni od mnogih docnijih pokolenja. 

Drugi zločin, skoro ravan prvome, ostaće, u dugom nizu sličnih, jed- 
na od najstrašnijih mrlja u našoj novijoj istoriji, na licu ondašnjeg krvavog 
režima. Žrtva žandarmerije ovoga puta bio je Šćepan Mijušković, major 
crnogorske vojske, junak kakvih crnogorska brda nisu mnogo imala, po- 
bednik na Medovu i Lješu, bombaški vođa na Tarabošu, komandant ba- 
taljona svoga plemena na Bregalnici, junak najkrvavijih megdana na Dri- 
ni, Romaniji, Javoru i Lovćenu... 

Od njegove kuće u Pješivcima, gde je mirno, kao i ostali seljaci, sedeo, 
odvela ga je žandarmerijska patrola, sa nekoliko rođaka, u Bogetiće. Tu 
su vezani i tučeni dok su pali u nesvest, pa posle, po naredbi žandarme- 
rijskog kapetana Milana Kalabića, utovareni su na jedan kamion i prene- 
ti u Nikšić. 

U Nikšiću su mučenja nastavljena do te mere, da su major Šćepan Mi- 
jušković i njegov bratunac Stevan izdahnuli, a drugi polumrtvi i onesve- 
šćeni su izbačeni iz zandarmerijske kasarne. Majora su žandarmi noću 
izneli i bacili u jednu jamu u obližnjem kamenjaru, pa zatrpali kame- 
njem, a Stevana odneli do na kraj jedne šume, gde su ga ostavili sa legi- 
timacijom policijskog agenta u džepu, da bi posle rekli kako je od komi- 
ta ubijen zato što se primio policijske službe. Posle sedamdeset dana, po 
smradu, našli su čobani majora i time otkrili zločin. 

Tako je završio mučenički život major Mijušković, noseći u svome telu 
u grob kuršume sa Taraboša, Bregalnice i Romanije, da posluži kao jedin- 
stven primer u istoriji kako se odužuje država svojim zaslužnim sinovi- 

ma, izmučenim na polju časti, gde su izgrađivali veliku i slobodnu otadž- 
binu, a umorenim u krilu te slobodne otadžbine, od onih koji su je gotovu 
primili na čuvanje. Za onaj zločin u Cucama i ovaj u Nikšiću niko nije is- 
kusio ni minimalnu kaznu. Čak je naredbodavac za izvršenje ovoga dru- 
goga — kapetan Kalabić, unapređen i odlikovan, a nalazi se danas u redo- 
vima naše vojske, na veliku sramotu, kao oficir! Time su nadležni sank- 
cionisali njegov zločin, deleći s njim zajedno učešće u njemu i primaju- 
ći ma sebe punu odgovornost pred istorijom koja će neumitno izreći svoj 
sud nad krivcima jedne ovakve užasne nacionalne tragedije. Da, nacio- 
nalna tragedija, jer je nacija preživela i preživljuje tragične momente, da- 
jući svoju sudbinu u ruke izroda slovenske rase, krvoloka i razbojnika u 
uniformi čuvara države i njenih interesa. U tome je tragedija nacije, koja 
je još veća time što je zli udes hteo da u njoj završe sve samo čestiti, pošte- 
ni i ponosni ljudi od rase, svetlih tradicija i sigurno bolje budućnosti, te je 
država ostala na leđima krlježi i elemenata za škartiranje, koji su joj kopa- 
li grobnicu pa je ljuljaju svojom slabošću da se zajedno sunovrate u nju... 

Druga vrsta zločina, učinjenih narodu Crne Gore, su uništenje imovi- 
ne i paljenje domova. I najokoreliji zločinački instinkti zadovoljili biše se 
kaznom ubijanja ,,krivca", kao najvećom koja se nad njim može izreći. Cr- 
nogorske omladinske organizacije nisu se time zadovoljile, nego su une- 
le ugarak u domove sitne dece i nemoćnih staraca, kojima su hranitelji ili 
bili poubijani ili proterani. To je vrhunac vandalizma, to čine samo divlji 
osvajači nad svojim neprijateljima koje žele do poslednjeg uništiti, a u Cr- 
noj Gori to su činili ,,zidari" Velike Srbije, kako su jedni nazivali novu dr- 
žavu ili Jugoslavije kako je drugi nazivahu! 

Broj tih popaljenih domova preturio je cifru od pet hiljada! 

Ovim paljenjem porušeni su i poslednji mostovi za povratak odmet- 
nika iz šume, koji i da bi se hteli i u koliko su hteli vratiti se — nisu vi- 
še imali kuda. Oni su bili revoltirani i razjareni ovakvim zločinima Iz- 
vršnog Odbora, do užasa. Nije nikakvo čudo da su, pod takvim prilika- 
ma, a još neprestano gonjeni i svakog dana ubijani, postali razbojnici i 
natovarili sebi na dušu po masu ubijstava koje će docnije glavom platiti 
ili okapati na robiji. 

Kao što sam već napomenuo, sudbina ovih komita bila je trojaka: jed- 
ni su odmah posle sloma ustanka emigrirali u inostranstvo, drugi su za- 
robljeni ili, pošto nisu izvršili nikakvo kriminalno delo, predali se do- 
brovoljno, a treći su ostali u šumi i dalje, gde su većinom izginuli ili po- 
hvatani. 

Tek oko 1925. god. počinje se likvidovati odmetničko pitanje jer ih po 
šumama beše skoro nestalo, po apsanama puno, a iz inostranstva se po- 

češe vraćati na poziv vlasti. U to vreme dolazi jedna amnestija Nj. Vel. 
Kralja Aleksandra, kojom se opraštaju sve političke krivice crnogorskim 
odmetnicima, učinjene za vreme pokreta narodnih masa. Ova amnestija, 
na veliku žalost crnogorskog pravosuđa," koje nije taj istorijski važan gest 
znalo pojmiti u suštini, nije postigla ono što se želelo postići. Jedan ma- 


$,,Novosti" u svom br. 2196. od 27. aprila 1928. god. donose o crnogorskom 
pravosuđu ovo: 

, U jednome kraju gde ekonomska kriza dostiže svoj vrhunac, gde su gladne ma- 
se ogorčene na upravni sistem i gde se u svaki rad državnih činovnika gleda sa ne- 
dovoljnim poverenjem — pravosuđe bi bilo jako utešan faktor za zaglađivanje i sti- 
šavanje toga neraspoloženja. Primetio sam, putujući po Crnoj Gori, da narod nije 
zadovoljan pravosuđem, nisu bili zadovoljni velikim delom ni intelektualci — naro- 
čito pravnici — te sam se obratio na g. Mata Pavićevića, predsednika advokatske ko- 
more za Crnu Goru i bivšeg dugogodišnjeg sudiju i predsednika suda, za obavešte- 
nja o tome. Posle razgovora sa njim dobio sam utisak da je veoma nezadovoljan i da 
ne veruje u spremu, objektivnost i savesnost mnogih sudija — naročito Velikog Suda. 

U jednom nevezanom dužem razgovoru rekao mi je o pravosuđu od prilike ovo: 

, Danas se u Crnoj Gori ništa ne može opisati lepim rečima, pa ni pravosuđe. Ve- 
liko je zlo što nemamo kasacije, te zbog toga nikome nije zajemčeno pravo. Ovi, ko- 
ji stoje na vrhovima sudstva u Crnoj Gori, svesni su da je njihova reč poslednja i da 
nad njima nema nikoga pa mogu da čine šta hoće. Danas, kada imamo u većini za 
sudije ljude pravnike, narod iz svega glasa kuka za pravosuđem starih, prostih i ne- 
kvalifikovanih sudija. Mi danas upravo nemamo pravosuđa, jer mesto pravde često 
se dešavaju slučajevi najveće nepravde. 

Evo, na primer, slučaja gde je jedan čovek nevin pošao na robiju: Neki marveni 
trgovci kupe na jednoj pijaci konja i dovedu ga na drugu pijacu da ga prodaju, no na- 
đe se neko ko pozna konja i dokaže da je ukraden. Ovo podkrepi svedocima i oduz- 
me ga od trgovaca, a oni potraže onoga od koga su ga kupili. Znali su na sigurno da 
je kupljen od nekog Vulanovića, ali se imena nisu tačno sećali, te proizvoljno stave 
da se zvao Savo. Tako podnesu Prvostep. Sudu u Nikšiću tužbu protivu Sava Vula- 
novića, kojega sud po tužbi docnije osudi na robiju i plaćanje troškova. Kad je stvar 
došla pred Veliki Sud, javi mi se neki drugi Vulanović i kaže da je on konja prodao, 
a ne Savo, te ja podnesem povodom toga predstavku Velikom Sudu, a on onda vrati 
ceo predmet na dosleđenje Nikšićskom Sudu, gde se sudski utvrdi da je Savo Vula- 
nović nevin, i da je konja prodao onaj drugi Vulanović. Sa ovim dosleđenjem pred- 
met dođe ponovo pred Veliki Sud i ovaj jednostavno presuđuje da se osnaži presuda 
kojom se Savo Vulanović osuđuje... 

Bez komentara! 

Eto, dakle, čovek za koga je dokazano da je nevin, ide na robiju zato što u Vel. Su- 
du uopšte ne čitaju predmete! 

Zar ovo nije vrhunac nepravde?! 

Ko god danas traži pravde, taj bira načina da izuzme sudije i pojedine sudove jer 
ne veruje u njihovu pravednu odluku. Ovo dolazi otud što se sudi bez razmišljanja, 
a o izuzećima imate masu primera... Traži se čak i izuzeće celog Velikog Suda, zato 
što se tamo čine pokloni u presudama. 

Drugi jedan slučaj je još gori: 

li deo nevinih nezadovoljnika pušten je u slobodu, a krivim tumačenjem 
ukaza zaobišlo se da se pod njim podvedu svi uhapšeni i osuđeni odmet- 
nici. Ovakvo tumačenje ukaza o amnestiji dao je Podgorički Veliki Sud, 
poslednja sudska instanca u Crnoj Gori, naređujući prvostepenim (okru- 
žnim) sudovima da imaju suditi po takvom tumačenju. No, nije to najve- 
ća greška crnogorskih sudova. Oni su, svesno ili nesvesno — sve jedno — 
dopustili da ljudi iz doba tih pokreta narodnih masa pođu potpuno ne- 
vini na robiju. Pored ostalih sličnih tome grešaka, sa kojima je javnost u 
svoje vreme upoznata, to je najveći greh crnogorskog pravosuđa. U ovim 
greškama izgleda da je Veliki Sud najizdašniji, čak i jedini krivac što se 
one čine. To, na svaki način, ukoliko se odosi na odmetnike, dolazi otud 
što su velikosudije skoro svi aktivni vođe i prvaci Velike Narodne Skup- 
štine i omladinskih organizacija. Zatim, fatalna je greška učinjena što su 
stali na gledište da je Crna Gora prestala postojati kao država 13. novem- 
bra 1918. god., a ne 20. decembra 1920. god. Budući da Crna Gora posto- 
ji do 20. decembra 1920. god., crnogorski odmetnici do toga dana što su 
god učinili, bilo radi vaspostave nezavisne Crne Gore, bilo radi lične od- 
brane, činili su to jer su morali, jer su im to odobravali postojeći pozitivni 


Dva seljaka vode između sebe parnicu, a treći je pozvan kao svedok. Prvostepe- 
ni Sud rešava spor u korist prvoga, s tim da se svedok zakune na svoj iskaz, ali kako 
ima Crnogoraca koji se u opšte nikad ne kunu, to i ovaj odbija da se zakune i sud ga 
zbog toga kazni zatvorom. On se žali na takvo sudsko rešenje kojim je kažnjem zbog 
nepolaganja zakletve na svoj iskaz, i na njegovu apelaciju Veliki Sud uzima ceo pred- 
met u rasmatranje te presuđuje parnicu u korist svedoka! 

Po naše pravosuđe je veliko zlo, rekoh vam, što nemamo kasacije, te zbog toga ni- 
kome nije pravda zajamčena. Po ustavu trebalo je da se uvedu tri instance sudske kao 
i u drugim pokrajinama naše države, ali na to na žalost još niko i ne pomišlja. Naj- 
eklatantnije oličenje nepravde u Crnoj Gori — to vam je razlika ocenjivanja i odme- 
ravanja kazne. Imate primera da okružni sud osudi nekoga na večitu robiju, a Veli- 
ki Sud ga pušta kao nevinog ili obratno. Prema tome, jedan od tih sudova mora biti 
diskvalifikovan za suđenje u opšte. 

Imamo još jedan slučaj dosta komplikovan, ali ipak jasan, gde su ljudi nevini ili 
kao svedoci osuđeni na robiju: 

Za bratstvo Vlahoviće, iz kojega su nekolicina osuđeni, nema nikakvih dokaza da 
su učestvovali u izvršenju ubistava, nego su osuđeni kao svedoci. Ja vam mogu otvo- 
reno reći da oni nisu učesnici u tim ubistvima više nego mi ovde. Zatim, zbog krv- 
nih veza sa Kraljem Nikolom, podmetnuto je Dr. Novici Radoviću da je učestvovao 
u ubistvu nekolicine žandarma, u cilju da izmeni režim i povrati Kralja ponovo na 
presto... Kažem vam, to su čestiti ljudi i nesposobni za takve zločine, a smeo bih pri- 
miti krivicu na sebe i ići na robiju, ako bi našla jedna nezainteresovana sudska komi- 
sija, koja bi njihove krivice savesno ispitala, da su i najmanje krivi. 

Interes je pravde i naroda da se svi ovi ljudi što pre amnestiraju i puste kućama 
da produže miran život"... 

zakoni i ustav, koji ničim punovažnim nisu bili stavljeni van snage. Pre- 
ma tome, ta dela morala su im biti oproštena, a pod sud su se trebali stavi- 
ti oni koji su njih progonili i ubijali do toga dana. Što su odmetnici i posle 
20. decembra 1920. god. produžili da komituju krivica je do crnogorskih 
vlasti koje su njihov dotadanji rad smatrali antidržavnim i, držeći ih za 
njega odgovornim, progonili ih i ubijali na svakom koraku. Ako su hteli 
sačuvati život i produžiti ga bar za koji dan, morali su ostati kao odmetni- 
ci od vlasti u šumi. Njihovi protivnici, ne samo da nisu odgovarali za sto- 
tine poubijanih ljudi, hiljade popaljenih domova, upropašćenu bolju bu- 
dućnost Crne Gore, obesčašćenje njene prošlosti i sva zla koja su na nje- 
noj teritoriji zapažena do danas, nego se i dalje nalaze u vrhovima države 
kao predstavnici Crne Gore, gde vrše, i ako na visokim položajima, svoje 
stalne uloge došaptača i podmetača za tuđ račun. Ne samo da je sa njiho- 
ve strane držanje na tim položajima protivno svakom moralu i svim ose- 
ćajima čovečnosti, nego je to ruglo za one koji ih drže i, identifikujući dr- 
žavne interese sa njihovima, u ime države i nacije traže od Crne Gore da 
ih tolerira i pomaže; to je za njih sramota koja vređa poštenje i osećaje hu- 
manitarnosti svih časnih ljudi. 

Profesor Dr. Novica Ž. Radović, sin čestite i ugledne porodice Radovi- 
ća iz Bjelopavlića, osuđen je na punu robiju iako je dokazano nepobitnim 
faktima da nije učinio nikakvo kriminalno delo. Optuživan je sa nekoli- 
ko drugova zbog ubijstava koja su izvršena dok je još Crna Gora postoja- 
la kao suverena država. Čak, pod pretpostavkom i da je izvršio u to vre- 
me kakav zločin, nije mogao biti osuđen jer je to činio braneći postojeće 
zakone, a u borbi protiv onih koji ih nisu poštovali. To je bio dužan činiti 
kao Crnogorac sve do momenta kada bi ga Kralj razrešio obaveze pridrža- 
vanja položene zakletve da će životom braniti otadžbinu i njene interese. 

Danas oni svi trunu po raznim kazamatima u našoj zemlji, osuđeni na 
robiju od 10 godina pa do doživotno, i to ne doživotno u smislu do dvade- 
set godina, nego doživotno — dok se živi. Oni će, okovani kao obični zlo- 
činci, po mračnim ćelijama, željni sunca i slobode, željni svega što je čo- 
veku potrebno — proslaviti, uz cvrkut tamničkih pacova i zveku sinđira, 
praznik desetogodišnjice Ujedinjenja! 

Oće li ko imati snage da pomisli na njihovu sudbinu onoga momenta 
kad fanfare i parade zatresu zemlju i vazduh na dan praznika... 

Osuda Dr. Novice Radovića i njegovih drugova, kao i ostalih crnogor- 
skih odmetnika, jeste i ostaje sramna mrlja na licu našeg pravosuđa, koje 
se time dovelo u položaj običnih policijskih vlasti onoga vremena. Istorija 
će biti tek u stanju, kada se budu pokoljenja otresla subjektivnih utisaka, 

da proceni koliki je greh učinjen prema nevinim ljudima, žrtvama svoje 
ispravnosti i ubeđenja, ovim presudama! 

Tako je crnogorsko odmetništvo u glavnom likvidirano kuršumom i 
robijom, onako kako ga je mogao likvidirati i ma koji divlji narod Srednje 
Afrike, a kako ga ne bi likvidirao ni jedan iole kulturan narod koji misli 
o svojoj sreći i budućnosti. 

Vlasti, kojima je stajao na čelu Izvršni Odbor, vladin poverenik na Ce- 
tinju i okupacione, a docnije čisto srbijanske trupe, bile su tumač želja i 
raspoloženja Beograda, striktni pridržavač njegovih uputstava i izvršitelj 
njegove volje. Utamanjivanje protivnika i nezadovoljnika, do istrage, či- 
njeno je sa naročitim planom. Dok su se u inostranstvo puštale lažne vesti 
o stanju u Crnoj Gori i raspoloženju naroda, ma da ovaj nije mogao slo- 
bodno da se izrazi, nego su tumač njegove volje bile vlasti, i tako se Velike 
Sile zavaravale — dotle su se u Crnoj Gori istraživali nezadovoljnici i pri- 
premao teren da obezglavljeni narod bezuslovno prizna nametnuto mu 
prisajedinjenje za ujedinjenje. Blagodareći sudbini Crne Gore u inostran- 
stvu, koja je zapečaćena u Ekslebenu u Švajcarskoj 1920. god., na konfe- 
renciji predstavnika Francuske Republike Miljrana i predstavnika Kralje- 
vine Italije Đolitija, uspelo se da se stvori pogodan momenat za definitiv- 
no prisajedinjenje Crne Gore državi Srba Hrvata i Slovenaca. Na toj kon- 
ferenciji, na molbu Srbije, Francuska je bila gotova da spreči vaspostavu 
Crne Gore, ma da su Engleska i Japan već bile dale pristanak da se vas- 
postavi, ne postavljajući pri tome nikakvih zahteva. Ova vaspostava bi- 
la je u interesnoj sferi Italije i reč njenog predstavnika trebala je biti pre- 
sudna. Miljran je to znao, pa je, kao uslov za vaspostavu, postavio u ime 
svoje države održavanje Vilsonove Linije, ne bi li zastupnik Italije odu- 
stao od svoga zahteva za vaspostavu, pošto nije imao interesa da se grani- 
ce predviđene njom održe. Italijanska vlada je znala da će Crna Gora biti 
uvek gotova da se ujedini sa Srbijom, odnosno državom S. H. S. i da nje- 
na vaspostava znači stvaranje jedne jake slovenske države na Jadranu, čija 
će vaspostava na svaki način škoditi interesima Italije i da održanje Vil- 
sonove Linije najviše škodi Italiji, te se odlučila da dade pristanak da se 
spreči vaspostava. 

Spremljeni materijal za upad g. Jovana Plamenca sa vojskom u Crnu 
Goru, zaplenila je i konfiskovala, te mu oduzela time svaku mogućnost da 
sa njenog terena diže dalje narodni ustanak ili protivu volje tamo uspo- 
stavljenih vlasti dovodi na presto Kralja Nikolu. Kad je Italija 1920. god. 
dala takav pristanak da se ne vaspostavlja Crna Gora, bilo je gotovo sa 
njenom sudbinom. Srbija je mislila da je to pozitivan rezultat njene spolj- 
ne politike, dok u stvari to je bila pozicija odakle će se osvojiti od države 

S. H. S. Trst sa Istrom, Zadar, Ostrva u Jadranskom Moru, Skadar i cela 
Severna Albanija. Čekalo se sada na momenat kada će se javno reći Crnoj 
Gori da se ne želi njena vaspostava. Taj momenat došao je na dan izbora 
za ustavotvornu skupštinu, decembra 1920. god. 

Na taj način je sudbina Crne Gore rešena u inostranstvu na štetu Ju- 
goslovenstva, u interesu Italije i Albanije, a pomoću nenacionalnog i ne- 
savesnog vođenja spoljne politike iz Beograda. Sva ona krv i vatra u Cr- 
noj Gori ne bi pomogli da se onemogući njena vaspostava, da to nije bio 
interes moćnog tuđina... 

Crnogorski emigranti i članovi vlade ostali su u inostranstvu i posle 
prestanka postojanja Crne Gore kao samostalne države, u glavnom dok 
nije umro Kralj Nikola, 1921. god. Od tada su počeli da se razilaze po 
Evropi, a da se vraćaju svojim kućama, koristeći se jednim ukazom NJ. V. 
Kralja S. H. S. Aleksandra o pomilovanju, počeli su većinom 1925. god. 

Početkom januara 1925. god. g. Jovan Plamenac je jednim opširnim 
pismom izložio Kralju tok borbe za vaspostavu Crne Gore i svoje ideje 
koje je želeo ostvariti sa drugovima i narodom u toj borbi. Na osnovu do- 
kaza o opravdanosti te borbe, zatražio je da mu se dozvoli povratak u do- 
movinu, jer je svaka dalja borba za vaspostavu Crne Gore bila besciljna, i 
da mu se amnestiraju sve političke krivice. Ta njegova molba je usvojena 
i odobreno mu je da se slobodno vrati u Beograd. 

Amnestiranjem njegovih političkih krivica nisu amnestirane i onih 
koji su se već nalazili po kazamatima okovani, a koji su tu dospeli zbog 
iste borbe. U pismu g. Plamenca Kralju o njima nije bilo ni reči, te su ta- 
ko ostali, protivno svakom političkom moralu i pravdi, da za svoj patriot- 
ski rad trpe, umesto toga da na njihovim mestima budu oni koji su ih na- 
pravili ubicama i zločincima — u koliko su to bili — a koji su se, dobro pre- 
poručeni u Beogradu, povoljno plasirali na visokim državnim položajima 
(Kad ovo kažem, ne mislim na one koji su vodili nezadovoljne mase, ne- 
go na one koji su ih tamanili od 1918. god. do danas). 

Dok se god oni nalaze po kazamatima kao žrtve svoje ispravnosti i 
ubeđenja, a u službi države na narodnoj grbači oni, koji su Crnu Goru do- 
veli do današnjeg položaja — narod se neće smiriti niti ućutati. Pokušaj 
koji bi danas došao da se taj revolt ublaži na neki drugi način, a ne kako bi 
on hteo, bio bi veće nasilje od svakoga dosadanjega i cinička provokacija. 

Posledice zakona, koji je od 1918. god. do danas ležao u topuzu, u sili i 
oružju raznih režima — smrđeće nečovještvom kao i do sada, dok se god 
u istoriji bude spominjalo ime Crne Gore. 

KOMITOVANJE DOKTORA VUKAŠINA MARKOVIĆA 


Jedno ne mirno pipersko čobanče osetilo je teskobu sredine i izgubi- 
lo se u svet, da proširi sebi horizonte. Od čobanskog poziva nije mu bilo 
teško početi sa najgrubljim radničkim poslom u njemu malo poznatom 
svetu, punom bliskih po zloj sudbini, sapatnika, pa da dođe do najvećih 
položaja u društvu, dobivenih radom i sposobnostima naročite vrste. Pun 
energije, a osposobljen pronicljivim oštroumljem - Vukašin Marković je 
znao jednom čvrstom linijom odrediti pravac svoje karijere i steći zavi- 
dan ugled u novoj domovini Rusiji, gde je, uz saradnju najviđenijih njenih 
ljudi, imao prilike osvedočiti svu veličinu svoje ličnosti. 

Do rata i revolucije bio je poznat više samo u Crnoj Gori, gde su se sa 
neobičnom pažnjom i interesovanjem čitala njegova pisma iz Moskve i 
Petrograda, zadahnuta demokratskim idejama savremenog socijalizma, 
u kojima su njegovi rođaci i prijatelji gledali simptome otvorene borbe 
protiv ondašnjeg sistema vladavine u Crnoj Gori. To je od njega napravi- 
lo u Crnoj Gori ličnost o kojoj se sa divljenjem govorilo. 

Pošto je položio doktorat celokupnog lekarstva (kao marveni lekar, 16. 
avgusta 1912. god. u Harkovu), došao je kao član jedne specijalne ruske 
misije Crvenog Krsta i učestvovao je kao lekar u oba balkanska rata. U 
Beogradu je bio 1913. u vojnoj bolnici kao lekar ordinator, docnije je bio 
poslat radi suzbijanja kolere u Pirotski Okrug. U početku Evropskog Rata 
1914. god. bio je lekar Šumadijske Divizije, a 1915. opet lekar vojne bolnice 
u Beogradu. Iste godine određen je za lekara Sandžačke Divizije na Drini. 

Posle sloma Srbije vratio se u Rusiju, gde je, na zapadnom frontu, uče- 
stvovao kao armijski lekar, a 1917. je postao varoški lekar u Petrogradu. 

Za vreme revolucije on se, kao po nekoj višoj sili, stavlja na čelo masa i 
uzima živog učešća u vođenju revolucionarnih operacija. Na prvom kon- 
gresu Treće Internacionale čuje se među prvima njegova reč u ime Bal- 
kanskih naroda, o čijem stanju i položaju, pošto se otud tek bio vratio, 
podnosi iscrpan izveštaj. Posle revolucije dobija ulogu da među plemeni- 
ma istočnog Sibira i u Kini širi propagandu i uči narod da se lakše i brže 
prilagodi novome društvenome poretku... 


+ 


Tek što su se bili u Crnoj Gori stišali pokreti masa i dok su još šume bi- 
le pune nezadovoljnika — pojavljuje se Dr. Vukašin Marković, prvi put po- 
sle dvadeset i četiri godine, kod svoje kuće. To je bilo 1921. godine. Nje- 
gov dolazak okupio je oko jedne sniske seljačke krovinjare u Piperima na- 
rod iz Crne Gore kao na poklonjenje. Mnjenje o njemu bilo je nepodelje- 

no i protkano iskrenim simpatijama svih koji su ga posetili. O njemu su 
se odmah stvorile čitave legende, narodu je imponovalo njegovo skromno 
držanje, neposredno interesovanje za seljački život, gvozdena volja i jaka 
sugestivna moć... Sve je to kod mase probudilo ljubav prema njemu, ko- 
ja će se jednoga dana manifestovati najoštrijim protestom protivu režima 
koji pokušava da mu oduzme život. 

Narod je mučen i izmučen večitim mukama, osuđen na doživotna 
stradanja i moralno ponižen kao skot gurbetskom nezajažljivošću posle- 
ratnog šljama, koji je sebe osigurao silom i bogatstvom opstanak na štetu 
rodnog i seljačkog naroda. Jedan slobodouman intelektualac, dobar so- 
ciolog i ekonomista, drug, brat i prijatelj, ulazeći u taj narod da mu reči- 
ma rasvetli misteriju zloga udesa koji je čitav deo čovečanstva zavitlao u 
beskraj ponora, jezikom i rečima mase, a toplinom rafiniranog mučeni- 
ka, počinje tiho, ali sigurno svoju misiju. Klasna revolucionarnost jedno- 
ga ideologa ruske revolucije napravila je od violentnog crnogorskog indi- 
vidualiste specijalni temperamenat i duh, koji ide i dalje od revolucionar- 
nosti pred slikama socijalne potištenosti onemoćenih, koje su u ljudima 
te vrste bile iskre velikih svetskih požara. 

Njegov je program bio: učiti da seljak i radnik upoznaju svoju moć i so- 
cijalni položaj, u koji su stavljeni buržoaskim sistemom vladavine, te na taj 
načan dođu do ubeđenja da opstanak društva zavisi od njih samih. Tako bi 
se izradila klasna svest osnovnog faktora društva, koji ga iz kaljužnog po- 
ložaja svojim životom rada održava, a to bi učinilo da se buržoaski kapi- 
talizam osudi na propast i pretvori u sredstvo za sahranu celog sistema ko- 
ji okiva radnika i seljaka. 

Vodeći elementi državne organizacije u Crnoj Gori smatrali su da je 
najveća opasnost po državu prosvećivanje mase i da organizacija i sve- 
snost crnogorskog seljaka mogu značiti stvaranje jedne neoborive tvrđa- 
ve koju ne bi mogao slomiti ni najreakcionarniji režimski sistem, te su 
proglasili prisustvo Dr. Vukašina Markovića antidržavnom misijom. To 
njihovo uverenje još više je potencirano zahtevom Doktorovim da mu se 
da mesto sreskog lekara u Spužu ili Bioču, mesto ponuđenih mu mesta u 
kojemu bilo većem gradu. 


+ 


Jedne tmurne i kišovite noći odjeknuo je pucanj grozda pušaka ispred 
jedne kuće u Stijenskom Selu... 

Nekoliko trenutaka, pa urnebesni poklici uzbuđenih seljaka prolomi- 
še tišinu i nastaviše čak do zore... 

To je žandarmerija izvršila atentat na Dr. Vukašina Markovića, okru- 
ženog desetinom, do tada kao jagnjad mirnih seljaka, a sada razjarenih 
kao tigrova... Pravi ratni poklici stotine razgnjevljenih meštana, brzo su 
u dubokoj noći razbudili celu okolinu. Mesto gde se trebala dogoditi tra- 
gedija visoko je uzdignuto nad ostalim selima, na dogled Podgorice, Spu- 
ža i cele Crne Gore. Odjeknuo je živi, temperamentni glas Doktorov, po- 
što se uzbuđenje seljaka malo stišalo, po mrtvom mraku, kao da je dola- 
zilo iz oblaka, teških kao olovo, koji su sakrivali od usplahirene svetlo- 
sti zvezda zločinačku misiju čuvara države i izvršitelja pozitivnih zakona 
i žilavi protest uznemirenih gorštaka, protivu podlog atentata na njiho- 
ve vekovne slobode. Desetina hiljada puščanim pucnjem probuđenih du- 
ša čitave okoline, Doktor u jednome hladnom govoru saopštava događaj 
i poziva narod da održi ladnokrvnost, a krivci će, nadati se, biti kažnje- 
ni po zasluži... 

Čete vojske i žandarmerije dolaze drugog dana da rasteraju hiljade sa- 
kupljenih seljaka, pred kojima se Doktor, od očigledne opasnosti po ži- 
vot, povlači u šumu, praćen i protivu svoje volje, od nekolicine najbližih 
rođaka. 

To je bilo novo kolo odmetnika, napravljeno od mirnih građana, po 
receptu režima. 

Blažo Nenadić i Jokica Marković ostavljaju školsku klupu i beže u šu- 
mu. Stoja Marković, ugledna seljanka, tip prave crnogorske žene i borca, 
vaspitana po uzorcima epskih heroja narodne poezije, progonjena i mu- 
čena, stupa u družinu svoga strica. Njihova i njihovih rođaka imovina ce- 
la se konfiskuje i pljačka. Čete vojnika i žandarma i horde državnih haj- 
duka (kontrakomita) iz mesta, izdržavaju se imovinom odmetnika i nji- 
hovih rođaka, dok je nije nestalo. Starci i sitna deca umiru od gladi po uli- 
cama i zatvorima... 

Šta radi sada Doktor kao odmetnik? — Ide od sela do sela, od varoši do 
varoši, umiruje narod, leči ljude i stoku, poučava, drži predavanja... Pre- 
dobija na svoju stranu i bivše protivnike izlažući se očiglednoj opasnosti 
dok dođe do njih. Nekoliko puta na tome poslu pada u ruke policiji i posle 
dugog puškaranja i borbe svaki put sretno umakne. U jednome okršaju 
Stoja ranjena, a Jokica zarobljen, padaju u ruke policiji... On ostaje sam. 
Tako usamljen, opet produžuje svoj rad i posle izvesnog vremena vlasti 
pribegavaju jednoj prevari. 

Data mu je garancija da će biti pušten u slobodu, pošto ne odgovara 
ni za kakvo krivično delo, ako se dobrovoljno preda vlastima. On, sa više 
stotina seljaka, trijumfalno dolazi u Podgoricu i predaje se vlastima, ko- 
je ga, posle nekoliko dana, hapse i okovanog sprovode na Cetinje. Tu ne 

ostaje dugo. Proglase ga ludakom i upućuju u Šibeničku Duševnu Bolni- 
cu, gde bude utvrđeno da je potpuno normalan. Opet se vraća na Cetinje 
i na jedan čudan način beži iz zatvora ponovo u šumu. 

Posle kraćeg zadržavanja po Crnoj Gori, odlazi u Beč. Tu ga stignu po- 
ternice Ministarstva Unutrašnjih Dela, sa celim optužnim materijalom. 
Bečki sudovi nalaze da nema dokaza o njegovoj krivičnoj odgovornosti 
da bi se mogao povratiti, te mu se daje pasoš za Moskvu. U Moskvi je je- 
dva dočekan. Odmah je dobio položaj sovjetskog komesara za Kinu. 

Crnogorski sudovi, po unapred spremljenom šablonu, osudili su Sto- 
ju i Jokicu, kao đaka petog razreda gimnazije, na punu robiju i bez ika- 
kve dokazane krivice, udarajući tim još jedan sraman žig na pravosuđe. 

Stoja, 1927. god., sa svojim bratom Radulom, učiteljem, beži iz ženske 
kaznione u Zagrebu, preko Beča u Moskvu, a Jokica i danas leži u Zenič- 
kom Kaznenom Zavodu. 

Tako se završava begstvom u inostranstvo i robijom, u koliko to nije 
ranije završeno grobljem, ovo odmetničko kolo, poniklo pod pritiskom 
upravnih vlasti, nedozrelih za svoj poziv i misiju čuvara reda i pravnog 
poretka u Crnoj Gori. 


86 


CRNA GORA U JUGOSLAVIJI 


ss MM ŠTEDIMLIJ A 


CRNA GORA 
U JUGOSLAVIJI 


PREDGOVOR : 


Dr. SEKULA DRLJEVIĆ 


Organizacija jedne države, ma 
kako podesna bila, ako nema osnova 
u zadovojstvu naroda, onda se mora 
kad-tad srušiti. 

Mfh. Polit-Desančić. 


POLITIČKA BIBLIOTEKA 
NA im ERE PE GE GETE JE GE 


Z A G R E B, 1 5 3 6 


CRNA GORA U JUGOSLAVIJI 


PRISTUP 


Likvidacija svjetskog rata. - Pašić kao neimar Jugoslavlje. 
- Crnogorci i jugoslavenska misao. 


Zapadnoevropski kapitalizam, kao i svaki drugi, nije se na završetku 
rata, pri likvidiranju njega samog i njegovih posljedica, rukovodio nika- 
kvim idejama pravde i morala, nego isključivo idejom zaštite svojih vlasti- 
tih interesa. Sa njegovog gledišta svjetski rat je bio u suštini svojoj jedna 
grandiozna trgovačka operacija, u koju je investiran ogroman kapital. Taj 
kapital ne samo da je morao, po shvatanju i volji zapadnoevropskog kapi- 
talizma, biti povraćen u trezore, iz kojih je iznešen, nego na njegov ukup- 
ni iznos morala je biti plaćena visoka suma kamate. Kad bi veliki i istak- 
nuti ljudski umovi, koji se rađaju u krilu širokih narodnih masa kao ven- 
tili njihove volje i težnja, uređivali oblik i sadržinu društvenog uređenja 
u svijetu, oni bi se rukovodili prvjenstveno i isključivo idejama morala i 
pravde, isključivo onako kako ih oni shvataju. Ti umnici su predstavnci i 
izraz jedne nepojmljivo velike sile na zemlji, sile koju predstavljaju najši- 
ri narodni slojevi, ali sile koja nije organizovana za efikasno i jedinstveno 
usmjereno djelovanje. Budući da se sve tekovine i sva prava na zemlji ina- 
ugurišu i održavaju samo i jedino silom, to nad silom, koju predstavljaju 
ovi ljudi, redovno odnosi pobjedu jedna druga, mnogo manja, ali organi- 
zovana i jedinstveno usmjerena u svom djelovanju: sila modernog kapita- 
lizma, to je i glas njihov u pitanjima, ne samo društvenog uređenja, nego 
i svim drugim, ako ne potpuno neodlučan, a ono nesumnjivo nadjačan, 
te njihova volja i htijenja ne dolaze do izraza niti do afirmacije. U koliko 
ih volja organizovanog kapitalizma, komu služe kao mjerila morala i eti- 
ke lični interesi, a ne interesi širokih narodnih masa, koje za pojmove ka- 
pitalizma predstavljaju samo objekt eksploatacije, u toliko ih ta volja uva- 
žava i uzima u obzir, i to čini samo zato, da svoje ideje i planove uspješni- 
je maskira, te otkloni u što većoj mjeri otpor eksploatisanih protivu njih. 
Zato sva kapitalistička poduzeća u pitanjima uređenja društvenih odno- 
sa i regulisanja prava nose jedno spoljno obilježje, koje je ne samo hu- 
manističko, nego i moralno i pravedno u najuzvišenijem smislu tih rječi. 
Tim spoljnim oznakama svojih čina kapitalizam postizava to, da ne iza- 


89 


TRI ZABRANJENE KNJIGE SAVIĆA MARKOVIĆA ŠTEDIMLIJE 


ziva jednodušni otpor eksploatisanih, a da to postiže ima da zahvali u pr- 
vom redu neobaviještenosti i neprosvećenasti, te zbog toga neorganizova- 
nosti njihovoj. Tajna uspjeha kapitalizma da vlada u svijetu i da se održava 
ne leži ni u moralnoj snazi, ni u pravednosti i svrsishodnosti (sa opšteljud- 
skog gledišta) njegovih ideja, nego u organizovanosti svih onih sila, koji- 
ma on djeluje nasuprot nesrazmjerno većih sila eksploatisanih, koje nijesu 
organizovane niti podvrgnute jednoj jedinstveno izraženoj volji. Otud do- 
lazi svestrani otpor kapitalizma protivu one nauke, koja ide za tim da na- 
učno i objektivno razjasni sve njegove čine i učini providnima sve maske, 
pod kojima nastupa, jer ta nauka uvijek daje prilike eksploatisanim masa- 
ma da saznaju istinu (da se obavijeste i prosvete), čega bi morala biti neiz- 
bježna posljedica ujedinjavanje njihovih sila nasuprot silama kapitalizma. 
Krajnji cilj ovoga otpora je u tome da se spriječi organizovanje veće sile od 
one, kojom raspolaže kapitalizam, jer bi njeno organizovanje i podvrgava- 
nje jednoj kolektivno izraženoj volji značilo uništenje kapitalizma. Kapi- 
talizam stoga unapređuje nauku samo dotle, dokle može da ju iskoristi u 
svrhu svoga vlastitog održanja, a mimo to on ju neštedice onemogućuje. 
Pri likvidiranju svjetskog rata i uređenju onoga što je njim poremeće- 
no zapadnoevropski kapitalizam je proklamovao svoje težnje za otkla- 
njanjem nepravdi potlačenim narodima, nepravdi koje su bile uzrok rata, 
a čije otklanjanje treba i može da bude jedino uslov međunarodnog mi- 
ra. Ističući to načelo kapitalizam je vješto maskirao sebe, te je predobio za 
saradnju na njegovom ostvarenju i one, koji ne bi inače nikad bili voljni 
da podupiru njegove tendencije. Likvidacija rata, izvedena po volji i u in- 
teresu kapitalizma, kome mir ne samo da ne konvenira, nego je i pogibe- 
ljan, dobila je, tako, oreol uzvišene čovjekoljubive plemenitosti. U stvari, 
ona onakva kakva je bila znači stvaranje pogodne atmosfere za izaziva- 
nje novog svjetskog rata tj. nove trgovačke operacije, koja kolikogod da je 
riskantna (jer se svaka trgovina može svršiti neuspjehom zbog nepredvi- 
divosti raznih novih momenata i posledica), toliko je nužno potrebna, da 
bi se njom izazvali poremećaji, koji znače odlaganje početka klasne bor- 
be protivu kapitalizma i isisavanje sa pijace u međuvremenu plasiranog 
kapitala natrag u trezore zajedno sa masnim interesom. Osim toga ratovi 
izazivaju bržu cirkulaciju kapitala i dovode narode i države u neposredni- 
ju zavisnost od kapitalizma i njegove volje, te on na taj način povraća se- 
bi vlast i silu, koje su u miru bile podrivane, i osigurava za nov niz godi- 
na uticaj na uređenje društvenih odnosa. Konačno likvidirati uzroke me- 
đunarodnih ratova za kapitalizam znači početak njegovog stalnog i na- 
glog slabljenja i pripravu za njegovu definitivnu likvidaciju. Zato je pot- 
pirivanje i izazivanje nacionalne i rasne mržnje, čije su posljedice nacio- 

nalno ugnjetavanje, nužni atribut održanja i snaženja kapitalizma. Bori- 
ti se protivu nacionalnog ugnjetavanja i ići za tim da se putem zadovolje- 
nja nacionalnih aspiracija potištenih naroda otklone uzroci nacionalnih 
trvenja i mržnje znači boriti se protivu interesa kapitalizma. Borba pro- 
tivu kapitalizma, nužno pretpostavlja borbu protivu svih onih njegovih i 
po njegovim intencijama zasnovanih društvenih ustanova. 

Zapadnoevropski kapitalizam (a iza njega američki) je finansirao svjet- 
ski rat, odnosno savezničke sile, koje su iz rata izašle kao pobjednice, te su 
bile u položaju onih, koji diktiraju uslove mira. Zaraćeni narodi su i u to- 
ku rata i po njegovom svršetku na razne načine pokazali kako žele da se to 
velko kapitalističko poduzeće likvidira, a kapitalizam je te želje i težnje sta- 
vljao na vidno mjesto na svojoj ratnoj zastavi sve donde, dokle god je treba- 
lo dizati i jačati duh naroda u borbi za nezavisnost. Čim je rat svršen, tre- 
balo je ta načela, za koja su se borili, izigrati i ratujućima, čija je snaga od- 
lučila o ishodu rata, spriječiti da ih sami ostvare. Njihovu ostvarenju je pri- 
stupio kapitalizam preko svojih eksperata. Na mirovnim konferencijama 
agenti kapitalizma su držali duge govore o pravdi i moralu, o čovjekoljublju 
i opštečovječanskim interesima, ali su praktično provodili u djelo samo 
one ideje, koje su osiguravale uspjeh i vlast kapitalizma. Rješenje nacional- 
nog pitanja u Evropi nije se smjelo izvršiti, da se ne bi time otvorilo široko 
polje za klasnu borbu. Ali načelo davanja prava i mogućnosti svakom naro- 
du da sam odlučuje o svojoj sudbini nije smjelo biti javno odbačeno! Ono je 
trebalo biti izigrano. Zašto? — U prvom redu zato da se narodi, koje je u ra- 
tu finansirao zapadnoevropski kapitalizam, ne urede u svojim zajednicama 
tako, da bude omogućeno donošenje njihove odluke o neplaćanju dugova i 
interesa na te dugove; u drugom redu zato da ne uspiju urediti svoje među- 
sobne odnose tako, da bude novi rat zauvijek otklonjen i najzad, u trećem 
redu, zato da svoje državno i društveno uređenje ne izvedu na jednoj pro- 
tukapitalističkoj osnovi, te da - međusobno udruženi — ne stvore protutežu 
državama, koje znače organizovanu silu zapadnoevropskog kapitalizma. 

Izigravanje načela o pravu samoopredjeljenja naroda izvedeno je tako, 
da je narodna volja, koja je samo formalno i u teoriji došla do izraza, bi- 
la falsifikovana djelimično falsifikovanjem u bukvalnom smislu te riječi, 
a djelimično nametanjem narodu sredstvom oružane sile onih odluka o 
oblicima i sistemu državnog i društvenog uređenja, koje su samo u inte- 
resu povjerioca. 


%+ 


Nikola Pašić, jedan od ,,neimara savremene Evrope" (kako kaže grof 
Sforza), koji je bio samo eksponent jedne politike zapadnoevropskog ka- 


91 


TRI ZABRANJENE KNJIGE SAVIĆA MARKOVIĆA ŠTEDIMLIJE 


pitalizma na Balkanu, u svrhu održanja vlasti i uticaja u projektovanoj 
državnoj zajednici Južnih Slavena, stavio se potpuno u službu toga kapi- 
talizma i postao slijepo oruđe 

u izvršenju njegove volje. Koristeći se već odavno izraženom voljom 
Južnih Slavena da stvore jednu državnu zajednicu u ovom dijelu Evrope, 
koji zapravo znači most između Sovjetske unije i zapadne Evrope, on je 
pribjegao sredstvu izigravanja te narodne volje, da bi spriječio ostvarenje 
onakve državne zajednice, za kakvu bi se sam narod odlučio. Uglavnom, 
trebalo je stvoriti državu, koja će moći da plati sve troškove rata povjerio- 
cu i koja će biti rentabilna pijaca za investiciju kapitala, a osim toga, što je 
ne manje važno, koja će na Balkanu vršiti ulogu žandarmerijske stanice 
prema ,crvenoj opasnosti" iz Rusije, te tako bditi nad bezbijednošću za- 
padnoevropskih kapitalističkih država. Kao što se ni jedno djelo kapita- 
lizma ne može trajno učvrstiti, a naročito kad su u pitanju djela, koja se 
održavaju sredstvom oružane sile manjine nasuprot neorganizovanoj ili 
nedovolino organizovanoj sili većine, tako se ni neimarsko djelo Niko- 
le Pašića nije moglo definitivno osposobiti za napredan i normalan život. 

Srbija, kola je iz rata izašla sa mnogobrojnim obavezama, među koji- 
ma je od naročite važnosti zaduženje u iznosu od preko 7.500 dinara po 
jednom stanovniku, morala je biti osposobljena da udovolji svojim oba- 
vezama i da plati dugove. Iznurena u tri rata, a i inače mala i siromašna, 
ona sama nebi nikad mogla da udovolji svojim obavezama a još manje da 
postane ono, što je trebalo njenim finansijerima da od nje naprave. Pa- 
šić je tražio i dobio mandat da pod nadzorom svojih povjerioca organizi- 
ra jednu jugoslavensku državu na Balkanu, koja će primiti na sebe oba- 
veze i dužnosti Srbije. Povjeriocima nije bilo važno kako i kojim metoda- 
ma će Pašić izvršiti ovaj posao; oni su vodili računa o tome, da se taj po- 
sao izvede sa rezultatom, koji će zadovoljiti njihove interese i obezbijediti 
ono što su žrtvovali u ratu. 

Da uđu u sastav države Južnih Slavena, dolazili su u obzir osim Slo- 
venaca, Hrvata i Srba još i Bugari. Stari bugarofil, Pašić, odmah je odba- 
cio ideju o ujedinjenju sa Bugarima, ma da je ona mogla po svršetku ra- 
ta, u kojem je Bugarska pobijeđena, da bude ostvarena. Bugari su u toku 
rata bili na strani centralnih sila. Međutim, jedna znatna većina bugar- 
skog naroda bila je moralno na strani Rusije i saveznika. Ideju o ujedi- 
njenju Južnih Slavena taj dio naroda bi prihvatio sa oduševljenjem. Da je 
došlo do ujedinjenja, odgovornost za njen ulazak u rat na strani central- 
nih sila svalila bi se na Ferdinanda Koburškog i njegove neznatne prista- 
lice, a bugarski narod bi pod jednom oreolom časti skinuo sa sebe klevetu 
da je htio bratoubilački rat sa bratskim slavenskim narodima. On bi bio 

u istom onom položaju, u koji su došli slavenski narodi iz Austro-Ugar- 
ske, koji su također ratovali protivu saveznika, prisiljeni svojim službe- 
nim vođstvom, koje je htjelo rat ne po želji naroda, nego po želji svojih go- 
spodara iz Beča i iz Berlina. Da je do tog ujedinjenja došlo, a moglo je do- 
ći sa manje krvi i teškoća, nego što je došlo sa drugim narodima, danas 
ne bi bugarski narod snosio teške posledice u ratu pobijeđenoga i za djelo 
rata okrivljenoga, nego bi u tom pogledu bio u istom onom međunarod- 
nom položaju, u kojem su Česi, Slovaci, Hrvati, Slovenci itd. Ali do ujedi- 
njenja sa Bugarima nije došlo. Zašto? 

Kao pobijeđeni u ratu Bugari su trebali da plate ratnu štetu savezni- 
cima, koja im je nametnuta kao krivcima za rat. Stoga nije bilo moguće 
da im se nametne obaveza da učestvuju u plaćanju dugova, koje je Srbija 
imala da plati kao saveznica u ratu protivu tih istih Bugara i njihovog sa- 
veznika, jer bi njen udio u ovom plaćanju bio nesumnjivo manji od onoga 
što je imala da plati kao krivac za rat. Taj je momenat odlučio da zapad- 
noevropske sile ne dopuste ujedinjenje sa Bugarskom. -— Drugi momenat, 
mnogo je karakterističniji od ovoga. Da je došlo do ujedinjenja sa Bugari- 
ma, ma da su oni pravoslavni i bliži Srbima, oni ne bi nikad u ovoj državi 
podupirali Pašićevu politiku, niti bi pristali da plate njegove račune. Sr- 
bija bi se našla između Bugara, Crnogoraca, Hrvata i Slovenaca u znatnoj 
manjini, te ne bi mogla garantirati da će izvršiti svoje obaveze prema po- 
vjeriocima. Da s Bugarima stvori jednu konfederativnu državnu zajedni- 
cu nije imala računa, jer u tom slučaju Pašić ne bi mogao da po volji ras- 
polaže njenim imanjem, a kao član jugoslavenske državne zajednice Bu- 
garska ne bi više bila država osuđena zbog odgovornosti za rat. Pašić pak 
nije se rukovodio načelom slobodnog samoopredjeljenja naroda, ali mu 
je bilo naročito stalo do toga da svaka njegova odluka o daljoj sudbini po- 
jedinih naroda dobije barem prividne sankcije sa strane tih naroda. Bu- 
dući da su te sankcije dobivene u nekim slučajevima i putem očiglednog i 
neprikrivenog nasilja, držeći se istog principa, a možda sa manje napora, 
mogla je biti sa strane bugarskog naroda sankcionisana odluka i o ujedi- 
njenju Bugarske sa ostalim zemljama Južnih Slavena, a da se pri tome Pa- 
šiću može mnogo manje i sa manje opravdanosti predbaciti, nego što mu 
se predbacuje za način izvršenja ujedinjenja sa drugim pokrajinama i ze- 
mljama. Kad je Aleksandar Stambolijski došao u ime bugarske vlade da 
pregovara za ujedinjenje, njega je radikalni režim jednostavno otjerao ne 
htjevši ni da čuje o tome, ma da je ovoj nudio mal te ne carte blanch za 
ujedinjenje. Iz ovoga proizlazi nesumnjivo da Pašiću i njegovim doglavni- 
cima nije bilo stalo do stvaranja jedne jake i mirne države na Balkanu, u 
kojoj bi ujedinjeni narodi našli onaj mir i ono blagostanje, koje pruža ve- 

ća zajednica, već mu je bila glavna i jedina briga da stvori što sposobnijeg 
i što rentabilnijeg izmećara svome povjeriocu sa zapada. 

U pitanju ujedinjenja ostalih zemalja Južnih Slavena Pašić je bio nači- 
sto, i to unaprijed, s tim da nova država mora biti centralistički uređena, 
a sva vlast da mora biti u rukama njegove stranke. Da je dopustio da se 
te zemlje legalno ujedine, slobodnom voljom svojih naroda, i putem spe- 
cijalnih ugovora, kojima bi bio reguliran njihov međusobni odnos u za- 
jednici, ne bi nikad došlo do centralističke države pod vlašću Pašićeve 
stranke, a to bi značilo neispunjenje obaveza prema zapadnoevropskom 
kapitalizmu. Da je Pašić htio centralističku državu da stvori zato, što se 
u njoj jače ispoljava jedinstvena volja i snaga i lakše dolazi do međusob- 
ne razmjene dobara i uzajamne pomoći, on bi se morao rukovoditi pri- 
mjerom Italije i Njemačke, koje su postale nakon ujedinjenja centralistič- 
ke po principu: prvo sloboda, onda samostalnost, pa ujedinjenje, ali nje- 
mu do toga nije bilo stalo. 

Centralizam pod vlašću radikala značio je i znači stalnu nacionalnu 
borbu unutar zemlje i ugnjetavanje podvlašćenih naroda. Na izborima za 
prvu ustavotvornu skupštinu, koji su provođeni u sjenci ratnih bajuneta 
i pod strogom kontrolom oružanih trupa, pokazalo se da su socijalistič- 
ke partije imale ogromnog uspjeha. Klasni proleterski pokret bio je uhva- 
to velikog maha u čitavoj zemlji. Do uspjeha ovoga pokreta moglo je do- 
ći blagodareći izgledu da je nacionalno pitanje riješeno u smislu Vilsono- 
vih uslova mira o pravu samoopredjeljenja naroda. Centralistički režim 
je stavio komunističku stranku izvan zakona, te je ona tim postala ile- 
galna, a da ju i kao takvu onemogući brže boje je donet vidovdnski ustav 
(1921), koji je protivu volje naroda u odsustvu većeg dijela njegovih pred- 
stavnika oktroisao centralizam. Ovaj ustav donijele su u glavnom srbijan- 
ske stranke (radikali i demokrati). Vidovdanski ustav je onemogućio kla- 
sni proleterski pokret kao politički na taj način, što je sve narodne snage 
angažovao u borbi za nacionalno oslobođenje od vlasti beogradskog ka- 
pitalizma, koji je vladao pod firmom Pašićevih radikala. Centralizam je, 
dakle, bio najefikasnije sredstvo za suzbijanje klasnog proleterskog po- 
kreta, kao najopasnijeg po interese kapitalizma. Osim toga centralističko 
uređenje države omogućuje Srbiji da dođe do potrebnih sredstava da pla- 
ti svoje povjerioce iz vremena rata. 

Socijalistički pokret u Jugoslaviji bio je za centralizam samo u prin- 
cipu, jer je pretpostavljao da će nacionalno pitanje biti povoljno riješeno. 
Ostale stranke, osim srpskih radikala i demokrata, bile su ili za autono- 
mističko ili federalističko uređenje države. Ukidanje vidovdanskog usta- 
va (6. I 1929) značilo je priznanje da se dalje ne može centralizam održati 

ni sredstvom sile, kako je do tada održavan. A da se spase ono zbog čega 
je on uspostavljen pribjeglo se proučavanju jedne druge osnove za držav- 
no uređenje. I sa strane radikala i sa strane demokrata nametnuta je ide- 
ja o trijalističkom uređenju države obzirom na tri naroda: Slovence, Hr- 
vate i Srbe. Priznajući posebne narodnosti Slovencima, Hrvatima i Srbi- 
ma tvorci vidovdanskog ustava su javno priznali da su nasiljem održavali 
vlast za 17 godina od ujedinjenja stojeći na stanovištu lažne i protunauč- 
ne teze o postojanju jugoslavenske narodnosti. Da spasu rezultate centra- 
lizma i ono što on donosi, odlučili su da prihvate trijalizam, t. j. da drža- 
vu organiziraju na tri jedinice: Srbiju, Hrvatsku i Sloveniju. 

Trijalizam ne znači rješenje nacionalnog pitanja u ovoj zemlji. Dok se 
Slovenija može strogo ograničiti od Hrvatske, dotle je Hrvatsku nemo- 
guće ograničiti od Srbije. Ma gdje da se postavi granica između Hrvatske 
i Srbije to bi značio povod za stalna trvenja, građanske ratove i iredentu. 
A postavljanje ove granice, kad nije prirodno određena, bilo bi izvršeno 
u korist onoga ko bude momentalno raspolagao većom silom, a na štetu 
onoga drugog. U tome bi bila sačuvana klica nezadovoljstva i trajnog na- 
stojanja za reviziju granica. 

No, ne nalazi se samo u tome poteškoća za trijalističko uređenje drža- 
ve. Nacionalno pitanje ne pojavljuje se kod nas samo kao pitanje Hrvat- 
sko, Slovenačko i Srpsko. Ono se javlja i kao pitanje Vojvođansko, Make- 
donsko, Crnogorsko itd. Rješenjem našeg državng problema na bazi trija- 
lizma ova pitanja ne bi bila riješena, već njihovo rješenje pogoršano i ote- 
žano. Zagovaračima trijalističkog uređenja države cilj je da ostave otvo- 
reno nacionalno pitanje, kao najjaču branu isticanju klasnog, jer klasna 
borba znači otvoren rat kapitalizmu, čiji su oni agenti i branitelji. 

U najnovije vrijeme šef srpske demokratske stranke, Ljuba Davidović, 
istakao je na dnevni red pitanje grupiranja državnih pokrajina oko četi- 
ri centra: Beograda, Sarajeva, Zagreba i Ljubljane. Umetanje Sarajeva kao 
četvrtog centra znači pokušaj da se stvori jedna prelazna zona između Sr- 
bije i Hrvatske, u kojoj bi mogle da se izmire suprotnosti, koje postoje iz- 
među ova dva naroda. Međutim, razlozi, koji ratuju protiv trijalizma, u 
isto vrijeme ratuju i piotivu četvornog sistema. 

Prema tome, ne centralizam, ne trijalizam i ne četvorizam! A šta on- 
da? — Organizovanjem državne zajednice na bazi podjele na nacionalno- 
istorijske i kulturno-političke individualitete, koji osim svojih političko- 
istorijskih imadu i prirodne ekonomske granice, otklonile bi se sve naci- 
onalne borbe i time konačno riješilo nacionalno pitanje u ovoj zemlji. Ta- 
kva podjela, koja bi bila izvedena po želji samoga naroda dotičnih zema- 
lja, značila bi najsnažniji udarac kapitalističkom imperijalizmu, jer bi ski- 

danjem nacionalnog pitanja s dnevnog reda bilo istaknuto pitanje dru- 
štvenog uređenja i regulisanja međusobnih odnosa. Svaka od tih zemalja 
mogla bi da bez oslona ili uticaja druge lako i brzo zavede na svojoj terito- 
riji ono uređenje, koje joj najbolje konvenira, što joj u centralistički uređe- 
noj zemlji nije moguće, jer biva preglasavana od drugih zemalja. Sve ove 
zemlje treba za zajednicu da vezuje, ne platonska ljubav i sila, nego naho- 
đenje da je u tome njihov interes, interes njihove bezbijednosti, prosperi- 
teta i slobode. Njihova borba, za pravo samoopredjeljenja i samoupravlja- 
nja zapravo je borba protivu kapitalizma, a to znači borba za slobodu, za 
ravnopravnost i pravu demokraciju. Ovoj se njihovoj borbi suprotstavlja 
nasilje kapitalističkog imperijalizma. 

Danas postoji u čitavoj državi jedno unificirano društveno uređenje, 
čija nam je suština poznata. Zapitajmo se, bi li se ono moglo održati ka- 
da bi svaka teritorijalna jedinica države mogla da nezavisno od druge od- 
lučuje o svojoj sudbini i svom društvenom uređenju? — Odgovor je u sva- 
kom slučaju negativan — ne! Uzmimo da, na primjer, u Crnoj Gori posto- 
ji u najvećem dijela naroda utvrđeno i konačno prihvaćeno jedno odre- 
đeno mišljenje o formi (unutrašnjoj) države i uređenju društvenih odno- 
sa. Danas, dok je Crna Gora samo jedan neznatan izborni okrug u drža- 
vi, ta volja ne može da dođe u zajedničkom narodnom predstavništvu do 
potpunog izraza, a još manje do zadovoljenja, jer njeni nosioci bivaju re- 
dovno preglasavani. Na slučaj da bi Crna Gora mogla da sama odlučuje o 
svojoj sudbini u pitanju svog državnog i društvenog uređenja, bila bi od- 
lučna volja većine njenog stanovništva. U centralističkoj državi odlučna 
je volja većine čitave države (u slučaju kad bi postojala idealna demokra- 
tija), a u našem slučaju nije odlučna ni volja te većine, jer zemlja ne poči- 
va na osnovama parlamentarne demokratije. Odlučuje volja jedne manji- 
ne, koja je silom uzurpirala vlast i drži ju već 17 godina u svojim rukama 
nasuprot skoro jednodušne volje naroda. 


%+ 


Očekivanje da naš državni problem bude riješen odozgo ili izvana po- 
sledica je jedne naivne, ali velike zablude. Ono se odražava pretpostav- 
kom da moćnici odozgo i spolja idu za tim da zadovolje aspiracije širo- 
kih masa. Narod se u svojoj borbi za slobodu i ravnopravnost ne može na- 
dati povoljnom uspjehu u dogledno vrijeme, jer mora računati sa silama 
ugnjetača i eksploatatora, a računati sa njihovim otporom ne znači drugo 
nego na izvjesnoj skali uspjeha u borbi napraviti kompromis i momental- 
no zastati dok se ne prikupe nove sile za dalju borbu. Otpor naroda, koji bi 
bio dan eksponentima zapadnoevropskog kapitalizma naišao bi na jednu 

snažnu reakciju. Uspoređena sa snagom te reakcije snaga narodnog otpo- 
ra odnijela bi samo jednu relativnu pobjedu i dobila potrebnu osnovu za 
vođenje dalje borbe. Kad je to tako — šta bi tek učinio kapitalistički impe- 
rijalizam kada bi narod odustao od davanja otpora njegovim nastojanji- 
ma? On bi učinio samo ono čime bi njegova vlast bila još jače učvršćena. 

U odlučnom momentu, kada narodu bude dopušteno da rješava o ob- 
liku svoje države, kao prikratitelj njegovih prava i sloboda pojaviće se za- 
padnoevropski kapitalizam, čiji je izvršitelj volje i eksponent beogradski 
kapitalizam sa svojim organima i agentima. Narod će imati da se bori 
za svoju slobodu sa ovim eksponentom. Od snage, koju u toj borbi bude 
utrošio zavisiće veličina i solidnost ostvarenog djela. Eventualnim pore- 
mećajima u Evropi, do kojih može dovesti rat fašizma protivu demokrati- 
je i slobode naroda, može se pojaviti prema Jugoslaviji kao nosilac i čuvar 
kapitalističkih interesa i neka druga sila, a ne Francuska, ali tim se u su- 
štini stvar nije promijenila niukoliko. Mi ćemo imati da se bormo sve do- 
tle dokle god ne uspijemo da se oslobodimo do te mjere, da možemo od- 
lučivati o svojoj sudbini. Ko će biti izvršitelj volje zapadnoevropskog ka- 
pitalizma prema nama, nije važno tako kao što je važno da ćemo imati da 
izdržimo borbu sa njim i njegovim poslodavcem. 

Crnogorci su za to, ne samo da se očuva jedinstvo jugoslovenske dr- 
žave naprama vani, nego da u njen sastav uđu i one zemlje, koje po svo- 
jim nacionalno-političkim težnjama gravitiraju zajedno s njom jednoj za- 
jednici. Ideal Crnogoraca bio je oduvijek da se stvori jedna snažna država 
Južnih Slavena, a po mogućnosti da se ostvari i ideja balkanske konfede- 
racije. Ostajući vjerni tom svom idealu, oni smatraju jednom istorijskom 
tekovinom ostvarenje jugoslavenske državne zajednice. Oni su se odrekli 
i prije ujedinjenja (1918) svoje posebne državne individualnosti, ali u ko- 
rist zajednice južnoslavenskih zemalja, a ne u korist pojedinih od njih ili 
pak pojedinih partijsko-političkih organizacija, koje su eksponent zapad- 
noevropskog imperijalističkog kapitalizma. Borba, koju će Crnogorci vo- 
diti u budućnosti, kretaće se u smjeru borbe za ostvarenje onog oblika ju- 
goslavenske države, koji će omogućiti i garantovati maksimum slobode i 
ravnopravnosti udruženim zemljama. Pripisivati Crnogorcima separati- 
zam, ne znači drugo, nego im poricati da oni nikad nijesu bili raspolože- 
ni za zajedničku državu Južnih Slavena, nego da im je ova, kakva jest, na- 
metnuta silom oružja. Jer da su oni bili ili htjeli biti separatisti, ne bi se 
nikad odrekli svoje posebne državne individualnosti, a nje se nijesu odre- 
kli 1918, nego mnogo ranije. Negativno djelovanje centralizma na odbra- 
nu državne cjeline, međutim, može da u krajnjim konsekvencama izazo- 
ve separatističke težnje, jer centralizam po pravilu hrani separatizam, ali 

ni tako nastali separatizam ne bi se dugo razvijao: samo donde dokle bi 
se došlo do mogućnosti da se može stvoriti ujedinjena država slobodnom 
voljom udruženih zemalja. To znači da bi i te separatističke težnje nužno 
morale da se pojave kao reakcija na onemogućavanje države slobodnih 
zemalja Južnih Slavena. 


BALKANSKI RAT 


Oslobodlačka misija Crne Gore. — Rad na uniji sa Srbijom. 


Crna Gora je obilježavala plan svojih nacionalno-političkih pretenzija 
nesakriveno sve od svršetka zadnjih ratova sa Turcima, pa do 1912. Prili- 
kom aneksije Bosne i Hercegovine (1908), kada je Srbija morala da odobri 
taj nasilnički akt Dunavske monarhije (a tražila je kompenzacije radi po- 
vrede svojih interesa), Crna Gora je izazvala koncentraciju austro-ugar- 
skih trupa duž svoje granice, jer je bila i sama, povodom aneksije, prekr- 
šila odredbe, aneksijom povrijeđenog, berlinskog ugovora tim, što je oslo- 
bodila svoje primorje austro-ugarske kontrole. Kralj Nikola je tada pjevao 
u ime anektiranih zemalja na poznati pozdrav rimskih robova, koji su se, 
osuđeni, spremali u smrt: 


Ave Caesar, mortituri te salutant! 
Na drugu stranu, ka istoku, on je svoje težnje preciznije formulirao: 


Onam', onamo! Da viđu Prizren! 
Ta to je moje — doma ću doć. 
Starina mila tamo me zove — 

Tu moram jednom oružan poć! 


A kad je izbio balkanski rat (1912) on je u proglasu na narod pozvao ga 
u rat za oslobođenje Starosrbijanaca i Malesije, koja se bori za ujedinjenje 
sa Crnom Gorom. 

Inicijativu za ovaj rat, koji je vođen pod parolom: Balkan balkanskim 
narodima! Oslobođenje balkanskih naroda od Turaka! — dalo je, po odo- 
brenju Petrograda, Cetinje. 

Dolaskom Mladoturaka na vlast (1905) bilo je u izgledu da će se u Tur- 
skoj izvesti znatne reforme i poboljšati stanje porobljenih naroda. Tim bi 
se turska vlast još više učvrstila na Balkanu, a do oslobodilačke akcije bi 
teže došlo, budući da se stanje naroda popravlja. Crna Gora je stajala na 
stanovištu da sa Turskom treba odmah obračunati i ne dati joj vremena 
da se konsoliduje. Zato je izgdašno pomagala malisorske pobune protivu 

Turaka u susjednoj Albaniji. Beogradska ,,Politika" pisala je tada opšir- 
no protivu rješenja Vaseljenskog patrijarha da za mitropolita prizrenskog 
postavi Crnogorca, dra Gavrila Dožića: 

,Dok je austrijska diplomacija pomagala svom silom megalomanske 
težnje crnogorskog vladara, potpomagala je Dožićev izbor samo zato što 
je protivustavljen kandidatu srpskoga naroda" (28. IV 1912). 

Tada se, dakle, u izvjesnim krugovima smatralo da su crnogorske ope- 
racije u sjevernoj Albaniji djelo Austrije. Međutim, kako ćemo poslije vi- 
djeti, Austrija je bila ta koja je silom omela Crnu Goru da izvede do kra- 
ja svoj ratni plan u pogledu Skadra i Albanije. ,,Politika" je i dalje pisala 
protivu Crne Gore: 

, Danas, kada je, zbog arnautskog ustanka, stanje na Balkanu vrlo kri- 
tično i vrlo opasno, Crna Gora preduzima izvesne operacije prema Tur- 
skoj ne samo bez ikakvog sporazurna sa Srbijom, već i ne obaveštavajući 
se o mogućnosti kakvog zajedničkog rada. Ispadi, koje pod takvim okol- 
nostima Crna Gora čini na svojoj granici prema Turskoj, pre će koristiti 
našem zajedničkom neprijatelju nego nama" (26. IV 1912). 

Za razumijevanje ovakvog stava uglednog beogradskog lista prema 
akciji Crne Gore uoči balkanskog rata, potrebno je navesti šta o tome piše 
predsjednik srpske kraljevske Akademije nauka i profesor beogradskog 
univerziteta, dr. Jovan Cvijić: 

Srbija tih godina po savetu velikih sila i po svojoj volji, vodila je tur- 
kofilsku politiku, nadajući se da će tako moći popraviti stanje svojih su- 
narodnika i doći do Dunavsko-Jadranske željeznice, koja bi bila i Turskoj 
od koristi." Cvijić dalje piše: ,,Od strane Srbije taj rat s Turskom nije naro- 
čito predviđan, niti se smatralo da će tako brzo izbiti, nije izazivan, i Srbi- 
ja je sada bila primorana da uđe u rat... Nepravedno bi, dakle, bilo misli- 
ti da... je naročito Srbija želela rat s Turskom a taut prix" (, Balkanski rat 
i Srbija", Beograd 1912). 

Stvarajući povod za rat na Balkanu Cma Gora je prvo uvukla u savez 
Grčku, pa onda Bugarsku i najzad Srbiju. ,, Politika" je pisala (22. V. 1913) 
i o tome, kako je došlo do ratnog saveza na Balkanu, ovako: 

, Ugovor između Bugarske i Crne Gore sklopljen je pre potpisa Grčko- 
Bugarskog ugovora. Kao što je predviđano ta transakcija pokazala se kao 
najlakša u celom preduzeću. Sredinom aprila 1912. dr. Danev i gg. Todo- 
rov i Rizonov imali su intervju sa crnogorskim ministrom predsjedni- 
kom u Beču, kuda je on pratio kralja Nikolu, pri njegovoj zvaničnoj po- 


'Tada za ,, Politiku" i njene inspiratore Crnogorci nijesu bili srpski narod ni- 
ti Dožić Srbin! 

sjeti Franji Josipu. Sporazum je tu na licu mjesta uglavljen. Docnije kralj 
Nikola je ratifikovao taj aranžman, izjavljujući da je gotov, da sam na svo- 
ju ruku otpočne borbu, pod uslovom, da mu se Bugarska i njeni savezni- 
ci pridruže u roku od mesec dana." 

Međutim, kralja je pratio u Beč dr. Tomanović, koga ,,Politika" naziva 
,Zloglasnim austrofilom", a za koga je sama javila 7. juna 1912. da je nje- 
gova vlada pala u vezi sa kraljevim povratkom iz Beča! Danas je svakome 
jasno da Austrija nije imala interesa da balkanski narodi, pod protektora- 
tom Rusije, ruše otomansko carstvo. Predsjednik bugarske vlade, Gešov, 
u jednom svom telegramu označuje kao inicijatora balkanskog saveza, ne 
vladu Tomanovićevu, nego Martinovićevu. Nakon što je Crna Gora obja- 
vla Turskoj rat Gešov telegrafira Martinoviću: 

, Da dobar i srećan početak kruniše djelo, za koje prva inicijativa uveliko 
pripada Vašoj ekselenciji i Ministarstvu kome ona predsjedava" (5 X 1912). 

Prva glavna etapa crnogorskog osvajanja trebala je da bude zauzima- 
nje Skadra, koji je bio veoma jako utvrđen i zaštićen. Neko vrijeme uz cr- 
nogorsku vojsku, koja se ovdje skoro prepolovila, borila se za osvojenje 
Skadra i srpska vojska, ali — kako je Austrija sa još nekim silama bezu- 
slovno zahtijevala da se Skadar ne osvaja, nego da ostane za Albaniju, ko- 
ja se imala obrazovati kao država pod protektoratom Austrije, — srpska 
vojska je morala napustiti opsadu Skadra, ostavivši same Crnogorce. Ta- 
da je kralj Nikola službeno izjavio poslanicima velikih sila da će abdici- 
rati na presto ako velike vile budu upotrebile silu da spriječe Crnu Goru 
u bombardovanju Skadra. U isto vrijeme on je dao poslanicima na znanje 
da će se Crna Gora u tom slučaju prisajediniti Srbiji. Predsjednik njego- 
ve vlade, đeneral Martinović, izjavio je: ,,Za Srbiju je izlazak na more ži- 
votno ptanje. Ona ga je svojom hrabrom vojskom oživotvorila i umjeće da 
ga zadrži. U tom će Srbija kod svojih saveznika naći jednodušnu pomoć i 
obranu", a nakon odlaska srpske vojske ispod Skadra dodao je ovoj izjavi: 

Crna Gora je odlučila da se bori za svoju čast. Kralj Nikola je svečano 
izjavio da će popustiti samo pred materijalnom silom i misli da održi svo- 
ju riječ, prkoseći evropskim silama do krajnjih granica". 

Crnogorska vojska je sama osvojila Skadar, ali je on morao biti predat 
posle kratkog vremena jednoj međunarodnoj posadi, jer su austro-ugar- 
ske trupe bile koncentrirane na crnogorskoj granici i svakog časa su mo- 
gle upasti u zemlju. Crna Gora je dobila samo veći dio Metohije i Sandža- 
ka, a izgubila Skadar i sjevernu Albaniju ne mogavši dobiti za Srbiju izlaz 
na more. Granice između nje i Srbije spojile su se, te se po završetku rata 
pitanje njihovog ujedinjenja, a naročito nakon nepovoljnog rješenja ska- 
darskog pitanja, samo nametalo. 

,U želji da otvori put događajima, koji su morali da se zbudu, i da ot- 
kloni po mogućnosti sve prepreke, tadašnja crnogorska vlada ne rukovo- 
đena nikakvom primišlju, a ubijeđena da je pravo ujedinjenje moguće sa- 
mo ako se bude izvodilo postepeno, u etapama, u neku ruku evolucioni- 
stički, predložila je, u zimu 1913, srbijanskoj vladi, da se Crna Gora i Sr- 
bija približe, stvaranjem međusobne unije u političkim i finansijskim po- 
slovima" (Plamenac).? 

Novi crnogorski opunomoćeni ministar u Beogradu, Lazar Mijuško- 
vić, koji je svoju dužnost nastupio novembra 1913, otpočeo je odmah raz- 
govore s Pašićem. Razgovori su vođeni u potpunoj tajnosti, tako da je za 
njih znao najmanji broj ljudi sa obje strane. Pašić je na predlog o razgo- 
vorima odgovorio: 

Ako bi kralj Crnogorski i njegova vlada izašli sa nekim predlogom, mi 
smo vazda gotovi da mu se najiskrenije odazovemo". Uz to je napomenuo da 
,kad bi se po tome poslu pristupilo, trebalo bi da oba kralja rade najpovjer- 
ljivije na njemu, sa što manje ljudi, da se stvar ne bi predala javnosti i iza- 
zvala nepredviđene smetnje i teškoće kako iz unutrašnjosti, tako i sa strane." 

Između Pašića i Mijuškovića postignut je sporazum na kojoj bazi bi 
trebalo voditi razgovore, a ta baza — po Pašićevom predlogu — bila je: pr- 
vo da se garantuje potpuna ravnopravnost obje dinastije i države. Zatim 
su se složili da obje države bi trebale da imaju zajedničku vojsku, spolj- 
nu politiku, finansije i komunikaciju ,,uz očuvanje načela nezavisnosti i 
prestiža obje dinastije i države, koje su potrebite srpskom narodu, a sve to 
dovesti u sklad sa opštim narodnim interesima, njegovim budućim raz- 
vijanjem i napretkom". Ruski poslanik u Beogradu, Hartvig, kad je upo- 
znat sa ovim radom, odobrio ga je i pohvalio u cjelosti u ime svoje vlade. 

Unionistički pokret je u Crnoj Gori hvatao sve većih razmjera, nezavi- 
sno i bez uticaja kralja i vlade, za čiji se rad u narodu nije ni znalo. Beč je 
budno i zabrinuto upirao pogled u ovaj pokret, gledajući u njemu sigurnu 
opasnost za svoje interese i preduzete planove na Balkanu. U Narodnoj 
skupštini na Cetinju održao je 23. februara 1914. dr. Sekula Drljević jedan 
govor uz predlog skupštinske adrese kao odgovor parlamenta na presto- 
nu besjedu. Braneći svoju ideju o uniji Srbije i Crne Gore prvo, kao najak- 
tuelnijim u tim časovima, ekonomskim razlozima, on naglašuje da: ,,Cr- 
na Gora mora smatrati jednim od glavnih uslova za svoj ekonomski raz- 


2 ,Nova Evropa", br. 10—11, 1926. 


101 


TRI ZABRANJENE KNJIGE SAVIĆA MARKOVIĆA ŠTEDIMLIJE 


vitak spoj svoga primorja sa Srbijom željezničkom prugom" čime bi se iz- 
vršio ekonomski preporod u životu čitave države. 

,Ta velika mogućnost našega kulturnoga i ekonomskoga preporoda le- 
ži u carinskoj, vojnoj i diplomatskoj uniji između Crne Gore i Srbije. U tim 
unijama ja nalazim jedini izvor našega narodnoga blagostanja, smatraju- 
ći ih prirodnom ekonomsko-političkom posljedicom teritorijalnoga spaja- 
nja srpskih kraljevina i nužnom nagradom krvavih ratnih napora Srpsko- 
ga naroda". Rezimirajući svoj govor, on je energično zaključio da: , Unije su 
kamen temeljac našega ekonomskoga, kulturnoga i političkoga preporoda; 
one moraju biti isključiva osnova našega budućega državnoga i društveno- 
ga života". Naposljetku je dao predlog svoje adrese Kruni, u kojem kaže, iz- 
među ostaloga, ovo: , Gledajući u pomenutim unijama jedino stvarno jam- 
stvo za ekonomski i kulturni procvat Crne Gore, narodno predstavništvo 
očekuje od vlade Vašeg Veličanstva, da će mu u najkraćem vremenu podni- 
jeti na rješavanje ugovore o istima i tim izići u susret kako jednodušnom za- 
htjevu Srpskog naroda, tako i pravilno ocijenjenim interesima Crne Gore". 

Iako su vlada i skupštinska većina po njenom predlogu, odbile predlog 
adrese dra Drljevića, jer su razgovori o uniji bili u najživljem toku, o če- 
mu skupština nije mogla biti javno obaviještena da se ne bi stvar u začet- 
ku kompromitovala, za nju je glasalo još šest poslanika i ona se u hiljade 
primjeraka, zajedno sa govorom, rasturala po cijeloj državi, te je u naro- 
du stvoreno povoljno raspoloženje za predstojeće radnje, koje su — u po- 
godnom momentu, kad izađu iz kritične faze — trebale da budu otkrivene. 
Beč je vidio da će se, nasuprot njegovim diplomatskim uspjesima na šte- 
tu Srbije i Cme Gore, stvoriti ipak od njih jedna unija, kao prepreka nadi- 
ranju Austro-Ugarske na jugo-istok, kuda su bili upućeni tada njeni pla- 
novi. Unija između Srbije i Crne Gore bila bi bezuslovno uperena proti- 
vu Habzburške monarhije. Nečijom indiskrecijom za ove pregovore sa- 
znaju Beč i Berlin, te su se u Beču duhovi toliko uzrujali, da je grofu Sa- 
pariju, austro-ugarskom poslaniku u Petrogradu, poslato uputstvo da iz- 
vijesti Sazonova, da, u slučaju da dođe do ujedinjenja između Srbije i Cr- 
ne Gore, Austro-Ugarska ne bi ostala miran posmatrač, budući da njeni 
jadranski interesi ne dopuštaju nikakovu promjenu u odnosu sila. Kad je 
ovo Sazonov dostavio Hartvigu (5. III. 1914), ovaj ode Pašiću i preporuči 
krajnju opreznost u ovoj stvari, a kasnije (7. jula) savjetuje odlaganje pre- 
govora radi umirenja Beča. 

U tim kritičnim momentima kralj Nikola je uputio kralju Petru jedno 
svojeručno pismo, u kojem je stajalo ovo: 

Mi smo obojica ljudi u godinama, te nam dužnost nalaže da naš na- 
rod i naše nasljednike ostavimo nakon nas na jednoj tvrdoj podlozi za nji- 

hov život, za njihovu bezbjednost i za očuvanje našljedstva, koje im osta- 
vljamo, kako bi tim načinom lakše mogli pristupiti ostvarenju ostalih na- 
cionalnih zavjeta. Što skoriji naš sporazum u tome pravcu bio bi koristan 
objema stranama. Prijeka je potreba saglasiti se na temelju nezavisnosti 
i jednakopravnosti naših država i dinastija u obilježenju dužnosti prema 
zajedničkom zadatku u vojničkom, diplomatskom i finansijskom polju." 
Dalje: ,Ne samo naš narod iz Srbije i Crne Gore sporazumu će se tome 
obradovati, nego i ona još neoslobođena braća srpska, pa i cijelo Jugosla- 
venstvo, i, u nadi jedne opšte zajednice, dušu će mu krijepiti." 

Prema ranijem Pašićevom obećanju kralj Petar je odmah odgovorio na 
ovo pismo (20. III.-2. IV. 1914) uglavnom prihvatajući predlog kralja Ni- 
kole. U njegovom pismu stoji: 

,Razmišljajući posle naših slavnih ratova o položaju Crne Gore i Srbi- 
je, koje danas ne deli tuđin — hvala neka je Gospodu i hrabrim njihovim si- 
novima, — sam sam dolazio na misli kojima je prožeto Vaše Veličanstvo." 

U glavnom, predlog kralja Nikole u cjelosti je prihvaćen i svaka nje- 
gova misao potvrđena sem jedne, a ta je: da će se uniji sem Srbije i Crne 
Gore obradovati i ,,ona još neoslobođena braća srpska, pa i cijelo Jugosla- 
venstvo, u nadi jedne opšte zajednice". Time je pitanje unije bilo ograni- 
čeno na samo rješavanje međusobnih odnosa i materijalnih potreba dvi- 
ju kraljevina. 

Za vođenje ovih pregovora bili su određeni Pašić i Mijušković. Kako je 
uskoro izbio rat, Pašić je predložio Mijuškoviću da se pregovori prekinu 
do završetka rata, kada će se — ako dođe do diobe Habzburške monarhi- 
je — nastaviti pod povoljnijim okolnostima. On je bio mišljenja da bi bi- 
lo korisnije da se pojave dvije zasebne srpske države sa zasebnim za- 
htjevima, koje bi odvojene — po zaključku mira — a pri diobi Monarhi- 
je, mogle svaka za sebe više dobiti. 

Tako je Svjetski rat omeo stvaranje unije između Srbije i Crne Gore. 


CRNA GORA U SVJETSKOM RATU 

Kako je Crna Gora ušla u rat? - Ponuda mira Austriji. 
- Zašto crnogorska vojska nije izvedena iz zemlje? 

— Ko jje kriv za katastrofu crnogorske vojske? 


Činjenica da je Crna Gora po svršetku svjetskog rata od saveznika tre- 
tirana kao jedna obična neprijateljska provincija, koja je imala da se pri- 
sajedini ujedinjenoj državi, branjena je i opravdavana ovim razlozima: 1. 
Službena Crna Gora je bila prisiljena da uđe u rat, sa strane javnog mnje- 

nja i naroda, inače bi ostala, da toga pritiska nije bilo, neutralna; 2. Crna 
Gora je separatno vodila pregovore o miru u toku rata sa neprijateljem; 3. 
Crna Gora nije izvela svoju vojsku izvan zemlje (kao Srbija), da bi s njom 
mogla stati na stranu saveznika. 

Koliko su tačni ovi zaključci, koji se još u izvjesnim krugovima upor- 
no održavaju, mi ćemo utvrditi na temelju službenih podataka i dokume- 
nata, čime ćemo opravdanje saveznika za ovakav stav prema Crnoj Gori 
potpuno obesnažiti. O ovim pitanjima još nijesu objavljeni svi dokumen- 
ti, ali po onima koji su objavljeni, može se potpuno tačno utvrditi kakva 
je uloga Crne Gore bila u Svjetskom ratu. Mi ćemo se, međutim, ograni- 
čiti samo na pobijanju ove tri tvrdnje, kojima se motivira postupak pre- 
ma Crnoj Gori (nakon završetka rata) zbog kojeg je ona zapala u bijedu iu 
poniženje, u kakvim se sada nalazi na sramotu nauke i civilizacije, u ime 
kojih se nju ugnjetava i blati. 

U svome djelu ,,Nova Srbija i Jugoslavija", piše Đurđe Jelenić ovo: 

sNa prvi glas o napadu Austro-Ugarske na Srbiju u Crnoj Gori se uz- 
budi ceo narod. Pod uticajem javnog mnenja i jednodušnog glasa naroda 
kralj Nikola beše prinuđen da i sam odmah objavi rat Austro-Ugarskoj..." 

Dakle kralj Nikola nije svojevoljno, na inicijativu vlade i svoju vlastitu, 
objavio rat, nego ga je na to prisililo javno mnjenje, glas, naroda! — Tako 
tvrdi gospodin Đurđe Jelenić. 

Učestvujući u polemici između Petra Pešića i Rad. Bojovića u ,,Pravdi" 
(1925) današnji naš ministar na strani, Jovan Đonović, napisao je u istom 
smislu za kralja i vladu Crne Gore ovo: ,,Moralno prisiljeni masom ušli 
su odmah u rat". Tim se i on složio sa Jelenićem u pitanju da su kralj i vla- 
da bili protivu rata, a da ih je narod prisilio da u rat uđu. 

Član tadanje crnogorske vlade, Savo Vuletić, dao je na ove klevete od- 
govor; u kojem je rekao slijedeće: 

, Kada se na Cetinju saznao tekst Austro-Ugarske ultimativne note, pre- 
date Srbiji 10. jula (s. k.) 1914 g., bilo nam je jasno, da se spor, nastao pogibi- 
jom Franca Ferdinanda i njegove supruge u Sarajevu, neće svršiti mirnim 
putem. Notom se bilo brutalno nasrnulo na nezavisnost jedne države i nije 
dopuštalo dostojanstvo njeno i njenog naroda, da se uslovi u njoj izneseni 
u svemu prihvate. Prema tome već se crnogorska vlada pripremala za do- 
gađaje, koji bjehu u izgledu za najkraće vrijeme. Sjutradan pošto je rečena 
austro-ugarska nota u Beogradu primljena, tj. 11. jula, dobila je crnogorska 
vlada od svog beogradskog poslanika, g. Lazara Mijuškovića, telegram, u 
kojem se pored ostalog veli: ,,...da Pašić nalazi, da je tekst austrijskog za- 


3 Kalendar ,,Crnogorac", 1929. 

htjeva suviše težak; da je molio za mišljenje Rusiju i Francusku i da je rad 
znati mišljenje kraljevske (crnogorske) vlade". Odmah iza prijema ovog te- 
legrama održana je na Cetinju ministarska sjednica pod predsjedništvom 
kralja Nikole. Na toj sjednici su donešeni značajni zaključci o mnogoče- 
mu što je onda bilo akutno. A, što je najglavnije, riješeno je da Crna Gora 
onda podijeli sudbinu sa Srbijom, pa ma kakva ona bila. Na sjednici je sa- 
stavljen i telegram kao odgovor poslaniku Mijuškoviću, koji mu je odmah 
uputio ministar spoljnih poslova Petar Plamenac i koji je glasio: ,,Teško je 
riješiti se, kakav odgovor da se dade Austriji. Naše bi mišljenje bilo, da se 
saslušaju savjeti Rusije. U svakom slučaju kažite g. Pašiću, da nam je zlo i 
dobro zajedno sa Srbijom". Ovaj se telegram razminuo sa Pašićevim, isto 
od 11. jula, koji je on uputio tadanjem poslaniku kraljevine Srbije na Ceti- 
nju, sada pokojnom dr. Mihailu Gavriloviću. Tim telegramom pita Pašić 
preko Gavrilovića Crnogorsku vladu: ,,Da li Srbija može računati na njenu 
bratsku i neograničenu pomoć u sukobu sa Austrijom." Crnogorska vlada 
je isti čas odgovorila preko Gavrilovića na ovo pitanje citatom gornjeg te- 
legrama, koji bješe upućen Mijuškoviću, i dodano je ovo: ,,Srbija može ra- 
čunati na bratsku i neograničenu pomoć Crne Gore, kako u ovom sudbo- 
nosnom času za srpski narod tako i u svakom drugom... " 

Sjutradan iza ovog, 12. jula, u 6 sati poslije podne, Srbija je odgovori- 
la Austro-Ugarskoj na ultimatum; ali nju taj odgovor nije zadovoljio i od- 
mah su između njih prekinuti diplomatski odnosi. Crna Gora mobiliše 
svoju vojsku. 14. jula regent Aleksandar telegrafira svom djedu, kralju Ni- 
koli, i, pored ostalog, u telegramu veli: ,Ispunjen sam velikom radošću, 
kad sam saznao, i ako u to nijesam ni sumnjao, da se Crna Gora solidari- 
še sa Srbijom u odbrani srpskog naroda". Dan docnije, tj. 15. jula, nepo- 
sredno ispred što će biti napadnuta Srbija vojnom silom Austro-Ugarske, 
kralj Nikola telegrafira regentu Aleksandru i veli: ,, Moji Crnogorci već su 
spremni na granici, da ginu u odbranu naše nezavisnosti". I rat je otpočeo 
odmah pošto je ova depeša stigla u Beograd." 

Iz tih službenih dokumenata nedvoumno jasno se vidi da, kad su kralj 
i vlada ovakve odgovore davali, nije moglo da se zna za mišljenje i raspo- 
loženje naroda niti za moralni pritisak javnog mnenja. Što su narod i jav- 
no mnenje docnije sa oduševljenjem prihvatili odgovor ratom na brutal- 
ni nasrtaj Monarhije, svjedoči da je Crna Gora sva, i službena i neslužbe- 
na, jednodušno stala u odbranu Srbije i žrtvovala se za njen spas bez na- 
de i izgleda i na kakvu nagradu. Tvrdnje, koje su iznijeli Jovan Đonović i 
Đurđe Jelenić, prema tome, potpuno su proizvoljne i bez ikakvog oslona 
na istinu. Naprotiv, istorijski podatci svjedoče da je Crna Gora dobrovolj- 

no i bez pritiska ma sa koje strane ušla u rat. Čak i Petar Pešić ne može da 
ne prizna (,,Ratnik" januar — februar 1925) ovo: 

, Odmah po oglasu rata od strane Austro-Ugarske Srbiji, Crna Gora je 
stala uz nas i oglasila je rat Austro-Ugarskoj, po jednodušnoj želji crno- 
gorske vlade i svih Crnogoraca". 

Zar je potrebno dalje pobijati klevetu, da službena Crna Gora nije htje- 
la rat u odbranu Srbije? 


+ 


O pokušaju da se sklopi separatan mir sa neprijateljem sa strane Crne 
Gore piše Đ. Jelenić: 

, Njegova (kralja Nikole) namera, da posle propasti Srbije zaključi se- 
paratan mir s Austro-Ugarskom i da kao njen satrap čak proširi svoju te- 
ritoriju na račun Srbije, beše od Habzburške monarhije prosto izigrana. 
7. januara 1916. g. austro-ugarska vojska preduze jedan, udešen i po spo- 
razumu, napad na celoj crnogorskoj granici; Crnogorska vojska imala je 
naredbu, da se povlači bez ikakvog otpora. Već 10. januara austro-ugar- 
ske trupe, bez ikakovih žrtava behu osvojile nebranjeni Lovćen, najjaču 
poziciju na Balkanskom poluostrvu. Posle izvesnih fiktivnih pregovora 
za zaključenje primirja, 13. januara, Austro-Madžari uđoše, opet bez ika- 
kvog otpora, i u samu prestonicu Cetinje. Pošto je diplomatski kor još ra- 
nije bio otišao, a 17. januara odoše i svi srpski oficiri, koji su za vreme ra- 
ta bili na raznim službama po crnogorskoj vojsci, kralj Nikola beše ostao 
bez i jednog svedoka, koji bi mu svojim prisustvom ometao dalje njego- 
ve radnje. Odmah zatim on izdade jednu prostu naredbu, kojom je vla- 
di saopštio svoj odlazak iz zemlje i kojom je u isto vreme naredio predaju 
neprijatelju celokupne crnogorske vojske. Ostavivši na taj način Austro- 
Ugarskoj i njenim saveznicima preko 50.000 zdravih i snažnih vojnika, 
koji inače po svome borbenom kvalitetu spadaju među najbolje u svetu, 
kralj Nikola zajedno sa svojom porodicom pređe u Skadar..." 

Istoričar Đurde Jelenić u svom djelu govori svjesno neistinu, da je bila na- 
mjera kralja Nikole da zaključi separatni mir sa neprijateljem pošto propad- 
ne Srbija, da bi svoju državu teritorijalno proširio na njen račun, jer Petar 
Pešić je nametnuo ideju o miru kralju i vladi na Cetinju. Jelenić teško optu- 
žuje srpsku vrhovnu komandu, čiji je izaslanik Petar Pešić bio odgovorni ko- 
mandant crnogorske vojske, da je neprijatelj napao na Crnu Goru, 7. januara 
1916, sa svih strana ,,po sporazumu", jer ako je postojao kakav sporazum on- 
da je za njega morao znati štab crnogorske vojske, odnosno njegov šef Pešić. 


2, Nova Srbija i Jugoslavija", str. 348. 


106 


CRNA GORA U JUGOSLAVIJI 


Ova optužba dobija na svojoj težini navodom, da je crnogorskoj vojsci bio 
izdan nalog za odstupanje bez otpora, jer takav nalog mogao je izdati samo 
Petar Pešić. A kako je Lovćen branjen i ,,upušten" neprijatelju, svjedoče do- 
kumenti, koje je objavio organ gl. đeneralštaba, ,,Ratnik". Ti dokumenti de- 
mantuju istoričara Jelenića. Da li je kralj Nikola ostao bio u zemlji bez svje- 
doka, da li je izdao naredbu da se vojska preda neprijatelju i da li je njegova 
krivnja što Crnogorci nijesu mogli izbjeći iz zemlje, vidjećemo u daljem iz- 
laganju. Na taj način ćemo utvrditi da je Đ. Jelenić, pišući svoju knjigu, or- 
dinarno klevetao Crnu Goru i Crnogorce sa očiglednom namjerom, da nju 
kao saveznika i slobodnu i nezavisnu državu moralno diskvalifikuje i tako 
dovede u položaj izdajnika savezničke stvari, sa kojim se može po završet- 
ku rata postupati kao sa običnom osvojenom neprijateljskom provincijom. 

Profesor nacionalne istorije na univerzitetu u Beogradu, član kraljev- 
ske srpske Akademije nauka i rektor univerziteta, dr. Vladimir Ćorović, 
u svom djelu ,Velika Srbija" ne piše o padu Lovćena sa velikom razlikom 
od Jelenića. On tu doslovno kaže: 

Crna Gora se za vreme ovoga sloma Srbije držala veoma bedno. Njena 
vojska se, uopšte, za čitavo vreme ovoga rata, nije istakla ni jednom sjaj- 
nijom pobedom. Ne, možda, s toga što ona ne bi vredila, nego s toga što 
nije valjalo njeno vodstvo. Jedna ružna ljaga u njenoj novijoj istoriji bi- 
će žensko upuštanje Lovćena, koji je, ma da sa onako vladajućim položa- 
jem, zauzet od Austrijanaca sa manje žrtava nego ma koje mačvansko se- 
lo. Cetinjski dvor, odnosno sinovi kneza (?!) Nikole, imali su nekih svo- 
jih ružnih računa sa Austrijom, i nisu zazirali čak ni od izdajstva narod- 
ne stvari. Da bi se spasla, Crna Gora je ponudila separatan mir, a nije hte- 
la da ide za primerom Srbije. U jeku uspeha prema Rusiji i Srbiji, Austri- 
janci su bili podigli glave i na crnogorsku ponudu, koja je pretpostavljala 
častan mir, odgovorili su uslovima, koji su bili sramni i ponižavajući."... 
Crna Gora bila je tim obrukana i pred svetom i pred svojim saveznicima, 
bez krivice svog čestitog naroda, koji je i voljno mro za veliku ideju i bio 
spreman i na dalje žrtve. To je bila posledica nesrećnog samovoljnog reži- 
ma kralja Nikole i njegove porodice". 

Iz sledećeg izlaganja jasno će biti svakome kako su ova dva naučnika 
svjesno lagali klevetajući Crnu Goru u svojim knjigama, od kojih je ona Je- 
lenićeva — na sramotu nauke i morala — služila i služi kao udžbenik čaki cr- 
nogorskim đacima, a autor druge je šef škole, u kojoj se ti đaci vaspitavaju. 


+ 


Da je Crna Gora iz vlastite inicijative, a krijući od saveznika, tražila da 
sklopi separatan mir sa neprijateljem i da nije bila u onom užasnom polo- 

žaju u kojem je bila, nego u mnogo boljem, bi li se taj njen postupak mo- 
gao smatrati nemoralnim sa gledišta saveznika? Mjesto svakog odgovora 
mi ćemo navesti ovdje jedan podatak iz istorije velikog rata. 

U vrijeme 1916. i 1917, dok je rat bio u najžešćem toku, predstavni- 
ci savezničkih država Francuske i Engleske vodili su, preko brata carice 
austrijske, Zite, princa Siksta Burbonskog, pregovore sa carem Karlom u 
cilju sklapanja separatnog mira radi očuvanja Monarhije od raspada i ra- 
di sprečavanja da se pripoji Njemačkoj. Burbonski princ je o tim prego- 
vorima publikovao i jednu knjigu, iz koje se vidi da su pregovori vođeni 
na bazi, između ostaloga, da će se ,,Srbija povratiti u njene granice, kakve 
su postojale krajem jula 1914, a teritorijalno će biti spojena sa Crnom Go- 
rom, te dobiti jedno pristanište na Jadranu". Crna Gora nije znala za ove 
pregovore i ako je bila saveznik. Kao što nije znala ni za ugovor između 
Srbije i Albanije, koji je sklopljen za vrijeme rata na štetu i protiv savezni- 
ce Crne Gore. Princ Sikst uzvikuje, u svojoj knjizi, na ove ponude prego- 
varača: ,,Evo još jedan narod, onaj Crne Gore, sa kojim se raspolaže pri- 
je nego jasno progovori on sam!" Pa i sama Srbija je za vrijeme rata vodi- 
la neobavezne razgovore o separatnom miru. 

Ako je bio moralan postupak Srbije i ovih savezničkih sila, koje su pod 
najpovoljnijim izgledima svršetka rata pregovarale o miru sa neprijate- 
ljem i raspolagale svojom ratnom saveznicom, Crnom Gorom, bez njenog 
znanja i pripita, onda zar bi mogao biti nemoralan postupak Crne Gore 
da je i zatražila mir, u momentu kad su joj vojska i narod, ostavljeni od 
saveznika koji ne izvršiše svoje obaveze, umirali od gladi i bili bez muni- 
cije i oružja? No, Crna Gora ni u tim okolnostima nije bila za mir; njoj su 
saveznici nametnuli tu ponudu, da bi ju kompromitovali i pretvorili u je- 
dan trgovački artikl, koji će zgodno poslužiti pri potkusurivanju njihovih 
međusobnih računa. 

U kakvom je stanju i odnosu prema neprijatelju bila crnogorska voj- 
ska prije traženja primirja vidi se najbolje iz svjedočanstva vjerodostoj- 
nih svjedoka-savremenika. Kralj Nikola je, 8. decembra 1915, uputio ru- 
skom caru ovu depešu: 

, Moja vojska, sastavljena od prilike od 50.000 boraca, kod kojih je mo- 
ral po opštem mišljenju veći nego ikad, nepokolebljivo je odlučena da pro- 
duži sa mnom očajnu borbu ne polažući svoje do sad nepobjedivo oruž- 
je do samo onoga dana, kada budemo dobili naredbu od Vašeg Veličan- 
stva, a to je tek onda, pošto moćna Rusija i njeni saveznici budu zaključi- 
li mir. Da bi mogli do kraja istrajati u vršenju svoje svete dužnosti, moja 
vojska i moj narod ne traže drugo, do samo hljeba i municije. Ali brzo će 
im nestati i jednoga i drugoga. Od 48.000 tona brašna, koje je Vaše Veli- 

čanstvo velikodušno podarilo vojsci i narodu Crnogorskom, mi do danas 
nismo primili do jedino 4000 tona. Od ovoga jedan dio služi sada za is- 
hranu ostataka hrabre srpske vojske, bačenih djelimično u Crnu Goru, i 
jednog velikog broja izbjeglica iz nesrećne bratske zemlje, koje već deset- 
kuju zarazne bolesti. Glad nam prijeti. Samo glad može osujetiti našu od- 
luku, da do kraja istrajemo sa vama i vašim slavnim vojskama u zadatku 
potpunog uništenja našeg zajedničkog neprijatelja. Grčka je ostala neu- 
tralna; Bugarska izdala svoju majku i dobrotvorku; Srbija pregažena; Cr- 
na Gora još jedanput sama bi dala na Balkanu odjeka usklicima slobode i 
ura Caru i svetoj Rusiji, kao što je to činila u doba slavnih predaka Vašeg 
Veličanstva, samo kad bi imala hljeba." 

U , Novoj Evropi" (XIII — 10-11 — 1926) je ministar spoljnih poslova 
Crne Gore, Petar Plamenac, ukratko prikazao u kakvom se položaju na- 
lazila crnogorska vojska krajem 1915. Ovaj njegov prikaz potvrđuju i dru- 
gi istorijski izvori i savremenici, koji su do sad objavili svoja zapažanja. 
On kaže: 

,Pašić je tražio od saveznika zatim pomoć u novcu, za Srbiju i za Crnu 
Goru, i dobio ju je, uz ovlašćenje da on, kroz svoje ruke, daje od nje odre- 
đeni dio Crnoj Gori. Od ove savezničke pomoći odredio je svakom crno- 
gorskom vojniku — na hranu, odijelo i obuću — po 1.50 dinara, a svakom 
srbijanskom, u iste svrhe, po 7 dinara dnevno!" ,,Kao uslov davanja po- 
moći Crnoj Gori — i ako su ovu davali objema saveznici — te pod uslovom 
dobrih odnošaja sa Srbijom, tražio je, i dobio, da jedan srbijanski đeneral- 
štabni oficir uđe u Vrhovnu komandu kao njen načelnik štaba. Služeći se 
istim sredstvima tražio je, i dobio, da dvije trećina crnogorske vojske ide 
u Sandžak, da brani bokove i pozadinu pri odstupanju srbijanske vojske." 

Ostala trećina crnogorske vojske imala je da brani sve ostale granice 
zemlje. Pašić je zadržao kod sebe novac što su ga radnici iz raznih jugo- 
slavenskih zemalja teškom mukom tekli i slali kao svoj prilog crnogor- 
skom crvenom krstu. Tako Pašić nije ispunio svoje obaveze i obećanja da- 
ta Crnoj Gori na početku rata, naime da će ju pomagati u hrani, odjeći 
i oružju. On je i ono malo oružja, što je dolazilo iz Rusije sve zadržavao, 
osim jedne sasvim neznatne količine. Pukovnik srpske vojske Petar Pešić 
došao je, 21. juna 1915, za šefa štaba crnogorske vojske, te je zbog jednog 
neznatnog događaja, pod prijetnjom prekida svih odnošaja između Srbi- 
je i Crne Gore, oduzeo kralju Nikoli svu vlast nad vojskom. Da izbjegne 
svjetski skandal i održi dobre odnose sa Srbijom, kralj je pristao da se ovaj 
nasilnu akt provede u djelo. 


5ŠM. Živković: , Pad Crne Gore". 

Plamenac, koji se služi, osim svojih podataka, koje je neposredno saku- 
pio na licu mjesta, i podatcima iz bečkog ratnog arhiva, ovako prikazuje 
stanje crnogorske vojske neposredno pred pad Crne Gore: 

,26. decembra, u 6 sati izjutra, neprijatelj je bio napao na Lovćenski 
odred crnogorske vojske sa 46.000 pušaka protivu nepuno 7000 Crnogo- 
raca, koji su branili Lovćen i njegovu okolinu od Mirca do Grahova. Ne- 
prijatelj je raspolagao svom artiljerijom sa kotorskih utvrđenja i ratnih la- 
đa, a sa pješadijom je vukao ovu artiljeriju: dva velika topa od 42 cm, tri 
topa od 305 mm, 13 teških baterija i 20 baterija poljskih i brdskih brzo- 
metnih topova (sve prema podatcima iz Bečkog ratnog arhiva). Na sa- 
mom lovćenskom sektoru: Solar — Mirac — Kuk — Žanjev do — Krstac, 
neprijatelj je napadao sa 25.000 pušaka đenerala Vebera, Štrajta i Sorši- 
ća. Ovaj su sektor duž 10 km vazdušne linije, branili 500 Cetinjana i dvi- 
je čete Cuca. Neprijatelj kaže da je lovćenski sektor, dakle sam Lovćen, 
bio onaj dio crnogorskog fronta koji je najlakše bilo probiti, i to iz razlo- 
ga što je po svojoj prirodi tako izložen djejstvu artiljerije da se neprija- 
teljska pješadija uz njega kretala pod zaštitom topovskih granata bez go- 
tovo i najmanje opasnosti, sve do samih ivica ove planine. Izgleda da je 
pukovnik Pešić bio drugog mišljenja, jer je bio poslao tri petine crnogor- 
ske vojske u Srbiju i Sandžak, a ostavio da Lovćen brane 700 Cuca i Ce- 
tinjana sa Riječkom brigadom od 1500 momaka, djece i staraca, kao re- 
zervom, a bez artiljerije. Na Lovćenu je bila samo jedna brzometna polj- 
ska baterija, a ostalo sve stara gvožđarija. Kuk, ključ lovćenskih položaja, 
pao je 28. decembra, u 6 sati uveče, — držao se, dakle, dvije noći i tri da- 
na. Neprijatelj kaže (Ratni arhiv), da su Crnogorci Lovćen hrabro brani- 
li, da je nailazio, penjući se, na otpore na mjestima, na kojima je mislio da 
se ni miš skloniti ne može... Na Crnu Goru su napadali, 26. i 27. decem- 
bra, na svim njenim granicama, austrijski đenerali Keveš i Sarkotić; pr- 
vi sa 60.000 vojnika u Sandžaku, drugi sa 76.000 pušaka prema Lovćenu 
i Hercegovini. Crnogorci su se hrabro držali na svim frontovima, što im i 
neprijatelj priznaje. U Sandžaku — i ako jedan protiv dva — Crnogorci tu- 
ku neprijatelja. Na Grahovu -— jedan protiv četiri — ne daju neprijatelju da 
ide naprijed. Na Lovćenu (Kuk — Krstac) položaj je teži, — tu je jedan cr- 
nogorski vojnik protiv 12 neprijateljskih! 27. decembra, u 6 sati uveče, ko- 
mandant Riječke brigade, čija vojska nije taina dobijala od 22. decembra, 
javlja telefonom, da su mu izgladnjela djeca i starci od umora i neprijatelj- 
ske artiljerije izbezumljeni, i da mora Kuk napustiti, jer na njemu nije vi- 
še bilo mjesta ni đavolu." 

Vrijedno je čuti svjedočanstvo o stanju na frontu i u zemlji, samog pu- 
kovnika Pešića, od koga su ostali i neki pisani dokumenti. Iz njegovih iz- 

vještaja srpskoj vrhovnoj komandi i vladi vidi se kakvo je bilo stanje u ze- 
mlji i na frontu. Iz tih izvještaja navodimo samo nekoliko karakteristič- 
nih citata uzetih iz njegovog članka u , Ratniku" (1924-1925). Evo šta se 
u tim izvještajima kaže: 

,U zemlji nema hrane za nekoliko dana. Sa strane ne može se ništa 
uvesti, saveznička flota neće da doprati transportne brodove do Crne Go- 
re, koji već više mjeseci stoje puni u italijanskim pristaništima (24. VIII. 
1915). , Stanje u Crnoj Gori s danom na dan postaje sve teže i nesnošljivi- 
je. Glavni uzrok ovome je oskudica u hrani, čija je cijena već sada dostigla 
maksimum, te je jasno što će biti dok nastupi zima i jedini put za snabdi- 
jevanje hranom Peć — Andrijevica bude zatvoren. Glad je neizbježna, a sa 
tim i sve posledice. Već danas vojska i narod nezadovoljni su i javno pri- 
jete pobunom; osjećaju se svi predznaci revolucije u zemlji, ako se narodu 
ne obezbijedi hljeb. Ovo vide svi." (31. VIII. 1915). ,Više puta javljao sam, 
da u Crnoj Gori vlada glad i da je hljeb 4 dinara kilogram" (9. XI. 1915). 

U mjesecu junu 1915, bilo je u pogledu naoružanja ovakvo stanje u cr- 
nogorskoj vojsci po izvještajima Petra Pešića: 

Crnogorska vojska raspolaže sa vrlo malo artilerijske i pješadijske 
municije, te je nesposobna za ma kakvu ozbiljniju akciju. Tako za austrij- 
sku Manliherovu pušku nema više od 200 metaka na pušku, za nemač- 
ku mauzerku 480 metaka, a za rusku moskovsku po 760 metaka na pu- 
šku. Sa topovskom municijom stoji se još gore, jer ima veliki broj topo- 
va, koji imaju po 80 metaka na cijev, kao polj. ruski obuhovski i poljski 
Krupov brzometni top 7.5 cm, a najveći broj metaka je na jedan top 650 
za poljske Debanžove topove. Za haubice Šnajder-Kane 12 cm ima svega 
po 75 zrna na cijev." 

Serdar Petar Pešić uputio je srpskoj vrhovnoj komandi, 18. XII. 1915, 
depešu sljedeće sadržine: 

Crnogorska vojska je pet dana bez hljeba. Narod je apsolutno gladan. 
Danas je kilo brašna 4 dinara. Katastrofa sa transportnim brodovima, 
punim hranom za vojsku i narod, dekuražirala je najhrabrije Crnogorce. 
Bombardovanje Drača, napadi na Lovćenski odred, nastupanje Bugara ka 
Draču, sve to stvorilo je paniku u svima krugovima, a naročito kod Kra- 
lja, koji se stalno savetuje sa austrijskim ljudima, naročito s Petrom Pla- 
mencom, vođom grupe za mir s Austrijom. Na sve ovo obratio sam pa- 
žnju engleskom i francuskom poslaniku i italijanskom vojnom izaslani- 
ku. Njihovi izvještaji saglasni su sa mojim, da je momenat kritičan i da 
može doći do separatnog mira. Molio sam italijanskog vojnog izaslanika, 

da se pošalje odmah jedan brod hrane za Crnogorce; on je hitno telegra- 
firao u tom smislu". 

Iz ove depeše valja izdvojiti dvoje: 

a) da su glad i strategijske oklonosti izazvali paniku u vojsci i u narodu 
u Crnoj Gori, koji su već pet dana gladovali i bili pred izvjesnošću da ne- 
će od saveznika dobiti obećanu hranu; 

b) da se kralj Nikola savjetuje sa austrijskim ljudima, te da može doći 
do separatnog mira. 

O tome da je i na frontu i u narodu zavladala strahovita glad, a da je 
vojsci manjkala i municija, govore i mnogi drugi dokumenti onoga do- 
ba. Saveznici ili nijesu mogli ili nijesu htjeli održati svoje obaveze, dobro- 
voljno primljene prema Crnoj Gori, te su njenu vojsku ostavili bez hrane 
i bez municije na bojištima, usred zime golu i bosu u sniježnim smetovi- 
ma na Lovćenu. 

Po ovoj depeši izgledalo je da pitanje mira forsiraju ,,austrijski ljudi" 
Petar Plamenac, a i sam kralj. Međutim jedan kasniji dokumenat Pešićev 
drugačije govori. On je, 31. decembra 1915, u svojstvu šefa štaba crnogor- 
ske vojske i delegata srpske vrhovne komande, podnio vrhovnom koman- 
dantu kralju jedan raport sa predlogom da se ponudi neprijatelju mir. 


+ 


Ko je zapravo tražio primirje i mir, odnosno dao inicijativu da se oni 
traže? — Serdar Pešić tvrdi da vrhovna komanda, kojoj je on bio na čelu, 
niti je dala tu inicijativu niti vodila pregovore. Svu krivnju za to on ba- 
ca na kralja i na Mijuškovićevu vladu. Pešić se malo, možda i nehotično, 
zapleo u prikazivanju ovih događaja. Po svjedočanstvu Petra Plamenca, 
neprijatelj je zauzeo Kuk tek 28. decembra, u 6 sati poslijepodne, a Pešić 
je, 27. uveče, pismeno izvijestio kralja da je Kuk zauzet i da se neprijatelj 
nalazi na tri sata hoda od prestonice, ma da tada neprijatelj nije bio pre- 
šao granicu još. Pešić je o padu Kuka i prelasku neprijateljske vojske pre- 
ko granice obavijestio i komandu sandžačke vojske. Učinak ove neisti- 
nite vijesti, koji je nesumnjivo vješto sračunat, bio je strahovit: nastala je 
u gladnoj, nenaoružanoj, goloj i bosoj crnogorskoj vojsci demoralizacija! 
Pešić je trijumfirao! 

Serdar Pešić je tvrdio da su parlamentari za traženje primirja bili sla- 
ti u Kotor 27. decembra, a tadanji kraljev sekretar Miloš Živković i mini- 


$,Ratnik" za januar-februar 1925. Povodom ove depeše Petar Plamenac je 
pozvao Pešića na dvoboj, ali se ovaj nije odazvao izjavivši da je gotov da svoju tvrd- 
nju u pogledu njega javno opozove. 

star P. Plamenac tvrde da su parlamentari poslati 29. decembra, posle pa- 
da Kuka. Do danas imademo nekoliko svjedoka o ovoj ponudi za primir- 
je, čiji se iskazi mogu smatrati od prvoklasne vrijednosti. Predsjednik ta- 
danje crnogorske vlade, Lazar Mijušković, ovako prikazuje taj događaj: 

Šef štaba, pukovnik P. Pešić, predložio je kralju Nikoli direktno, da se 
traži primirje od neprijatelja, od nekoliko dana, koje bi mu dozvolilo da 
dovede jednu brigadu sa Sandžačkog fronta i pojača i onako degarnira- 
ni Lovćenski front, koji nije mogao odoljevati jakom neprijateljskom na- 
padu. Kralj Nikola odbio je taj predlog za primirje g. P. Pešića. Tek tada 
se pukovnik Pešić usmeno obratio na mene, i tražio je moju pomoć i mo- 
je posredovanje kod kralja, tvrdeći da je to jedna čisto vojnička stvar, kao 
što je i Vlada smatrala." 

Tadanji ministar vojni, đeneral Radomir Vešović izjavio je povodom 
jedne polemike da je ovo traženje primirja imalo za cilj samo to da se do- 
bije u vremenu zadržavanjem napredovanja neprijatelja. 

Petar Plamenac sa svoje strane ovako prikazuje ovaj isti događaj: 

, U 11 sati prije podne (29. XII. 1915) kralj Nikola vraća se sa Lovćena 
na Cetinje. U dvoru ga dočekaše šef štaba pukovnik Pešić i predsjednik 
vlade g. L. Mijušković, kojega je g. Pešić međutim uvjerio o sigurnoj nje- 
mačkoj pobjedi i o uzaludnosti naših napora... Njih obojica, nakon jedne 
duge diskusije, koju zasad ovdje iznijeti neću, primoravaju kralja Nikolu 
da se traži primirje od neprijatelja. Na kraljevo: ,Ja sam protiv primirja; 
ne nalazim da je korisno ni potrebno, — ja ga tražiti nikad neću. Vi odgo- 
varate za politiku i vojsku ove zemlje, — tražite ga vi, ali na vašu ličnu od- 
govornost", oni odgovaraju: ,,Na našu odgovornost". I njih dvojica, Miju- 
šković i Pešić, stiliziraju akt kojim traže primirje od neprijatelja. Kralj iz 
njega izbaca sve što miriše na mir. Ovaj se akt docnije mijenja, bez znanja 
i odobrenja kralja Nikole. G. Pešić zna za promjene u aktu tajno od kralja 
učinjene... Za ovakvu njegovu sadržinu nije znao kralj Nikola." 

Ovdje je važno napomenuti — kaže Lazar Mijušković — da je kralj Ni- 
kola, na samom početku rata, bio stavio crnogorsku vojsku pod vrhovnu 
komandu srbijanske vojske, i ova je njom upravljala s pomoću svog naro- 
čitog višeg oficira kao šefa štaba crnogorske vojske, — u našem slučaju pu- 
kovnika Petra Pešića. Prema obećanju," pitao sam doajena diplomatskog 
kora, grofa Salisa, poslanika Velike Britanije, za njegovo mišljenje, i on se 
usmeno saglasio da se primirje traži; tek tada sam izdejstvovao od kralja 
Nikole pristanak na primirje. Ovo potvrđuje i jedna verbalna nota doaje- 


"Predsjednik vlade Mijušković bio je obećao po dolasku na vlast da neće ništa 
raditi bez znanja i odobrenja saveznika. 

na diplomatskog kora, grofa Salisa, koju mi je naknadno, poslije dva da- 
na napisao." 

Dakle primirje je traženo sa znanjem saveznika i po njihovom odobre- 
nju. Mijušković o tome nudi pismene dokumente i poziva se na žive svje- 
doke, ondašnje poslanike saveznih sila na Cetinju! 

Dakle akt je falsificiran! Traženje primirja je postalo svršen čin. Inici- 
jativu je dao lično šef štaba crnogorske vojske pukovnik-serdar Pešić, koji 
je u isto vrijeme i delegat srpske vrhovne komande. Budući da do primir- 
ja nije došlo, Pešić je nastavio akciju za ostvarenje svoje zamisli. Prvi nje- 
gov slijedeći akt bio je: traženje mira sa neprijateljem. 

,,30. decembra, u dvoru na Kruševcu kod Podgorice — kaže Petar Pla- 
menac — našli su se skupa: kralj Nikola, njegova vlada i šef štaba vrhov- 
ne komande pukovnik Pešić. Došao je bio odgovor na traženo primir- 
je. Neprijateljski uslovi bili su nečasni. Oni se primiti nijesu mogli, nijesu 
smjeli. Kralj je odlučan, ali se vlada — iako je u njoj i oficir čuven, ako ne 
po pameti, a ono po hrabrosti — mekana, koleba. G. Pešić interveniše. On 
kaže vladi da je sve izgubljeno, da u vojsku nade nema i da spas leži sa- 
mo u miru s neprijateljem. Kad je puk. Pešić ovo kazao crnogorskoj vla- 
di, Crna Gora je imala još nedirnutih 30.000 vojnika na Tari prema San- 
džaku, 6.000 u Skadru i okolici, 2.000 Kuča-Bratonožića, i 6.000 lovćen- 
skih i hercegovačkih branilaca, u sve dakle 44.000 vojnika od 53.000 mo- 
bilisanih, koji su bili gotovi da se bore; od njih, 30.000 bilo je poslije jed- 
ne sjajne pobjede. Ali g. Pešić savjetuje, a vlada se odlučuje za mir, i pred- 
laže kralju da se traži." 

Srbijanski poslanik tada savjetuje kralju da traži mir pa da abdicira. 
Kralj odlučno odbija savjet. Na to mu Mijuškovićeva vlada daje kolektiv- 
nu ostavku, u kojoj se kaže: 

, Kako je vašoj vladi poznato s druge strane," da naša vojska nije u sta- 
nju dati dalje ikakav otpor, to vam je maločas i predložila, da zatraži mir 
od neprijatelja. Vaše Veličanstvo je to odbilo, te je vaša vlada primorana 
ovim najučtivije podnijeti ostavku i izjaviti, da od ovoga časa prestaje dej- 
stvovati i snositi odgovornost za dalji razvoj događaja." 

Kralj je uvažio ostavku vlade. U času kad mu je neprijatelj gazio domo- 
vinu on je ostao sam, bez odgovorne vlade i savjetnika. 

Lazar Mijušković ovako prikazuje stvar: 

Poslije neuspjelog pokušaja sa primirjem, pukovnik Pešić ponovo se 
obraća neposredno kralju Nikoli sa pismenim predlogom da se traži mir 
od neprijatelja (poznato njegovo pismo već štampano u ,,Ratniku", i po- 


Ta ,druga strana" je lično pukovnik Pešić. 

slije u ,,Politici" ta 8. jula tg. od P. Plamenca). Kralj se nije odazvao ni tom 
predlogu g. Pešića."? 

Ovo svoje pismo Pešić je objavio u ,,Ratniku", sa datumom od 1. janu- 
ara 1916, ali je Petar Plamenac, posle njegovog objavljenja, utvrdio na te- 
melju originala koji posjeduje, da je Pešić falsifikovao ovaj dokumenat 
(,Politika" od 8. VII. 1926). Taj dokumenat u originalu nešto drugačije 
glasi, a, što je najvažnije, nosi datum 31. XII. 1915, a ne 1. I. 1916. Pešiću 
je trebalo da akt nosi datum za jedan dan kasnije, da bi mogao da se bra- 
ni da nije na temelju tog akta došlo do ponude mira Austro-Ugarskoj, ko- 
ja je ponuda učinjena 31. XII. 1915. 

Potrebno je da opet čujemo kako ovaj događaj (ponudu mira) prika- 
zuje Petar Plamenac. Po odlasku s Cetinja, kralj i vlada su se zadržali u 
dvorcu Kruševcu kod Podgorice. Za 31. XII. kralj je pozvao Plamenca da 
dođe, jer će mu biti potreban zbog eventualnog sastava nove vlade. Pla- 
menac o tome piše: 

,G. Pešić je sa stanom i za sofrom kod kralja Nikole na Kruševcu. Tu 
mu je i glavni kvartir. On, dockan u noći između 30. i 31. decembra, ima 
dug telefonski razgovor sa Skadrom, u kome je još sva zvanična Srbija bez 
izuzetka. 31. decembra, u 4.15 sati izjutra, g. Pešić ide kod kralja Nikole, i 
moli ga u ime svoga vladara i g. Pašića, da traži mir od neprijatelja i spase 
Srpstvu što se još spasti dade. Kralj Nikola odbija. G. Pešić se služi neisti- 
nom, kako bi lakše zadobio kralja Nikolu, i obmanjuje ga, u času kad ovaj 
nije imao uza sebe nijednog odgovornog savjetnika: kaže mu da je Ceti- 
nje palo, što nije bilo istina.. .'9 

Poslije toga (31. decembra 1915), g. Obnorski, ruski otpravnik poslova 
— piše dalje Mijušković — saopštio mi je povjerljivo, da bi kralj učinio do- 
bro, da pozove diplomatski kor, koji je namjeran da mu dade savjet da tra- 
ži častan mir. Saopštio sam gornju poruku ruskog predstavnika, i kralj je 
odmah poslao svoj automobil po strane predstavnike. Tom razgovoru na 
Kruševcu prisustvovali su: kralj Nikola, predstavnici savezničkih sila, i ja. 
Nakon pretresa situacije, predstavnici savezničkih sila predložili su kralju 
da traži častan mir od neprijatelja, u opštem savezničkom interesu. Uslo- 
vi toga mira bili su: 1) da se neprijatelj zadrži ondje gdje se tada nalazio 
(Lovćen), — da ne okupira Crnu Goru; 2) da se srbijanska zaostala vojska 
i građani mogu slobodno evakuirati sa teritorije Crne Gore; i 3) da Crna 
Gora ostane neutralna do kraja rata. Na taj predlog predstavnika velikih 
sila, ja sam izjavio da je to velika žrtva koja se od vlade traži, i da će vlada 


2 ,,Nova Evropa", 3-XIV-1928. 
'0 Cetinje je palo zapravo tek 1. I. 1916. 

na to pristati samo pod izrečenim uslovom: da se to ne smije docnije pri- 
pisati u grijeh zvaničnoj Crnoj Gori od strane saveznika. Na to su pred- 
stavnici sila izjavili: da se to neće nikako pripisati u grijeh zvaničnoj Cr- 
noj Gori, jer se čini sa njihovim odobrenjem i u opštem savezničkom in- 
teresu. Nakon ovog usmenog sporazuma sa diplomatama, potvrdio sam 
i pismeno doajenu diplomatskog kora Salisu, gore navedeni sporazum o 
uslovima za traženje mira. To je jedino bilo mjerodavno za kralja Nikolu 
i za crnogorsku vladu da su pristali na traženje mira." 

Sada Pešić predaje kralju svoj raport, u kojem se kaže: 

, Svi komandanti odreda na zapadnom frontu tvrde, da je kod vojske 
nastala takva demoralizacija,'! da je apsolutno nemoguć svaki dalji otpor 
i borba sa neprijateljem. Kotorski odred divizijara Martinovića sasvim se 
je rastrojio i više ne postoji. Hercegovački odred je takođe u hrđavom sta- 
nju i vojnici neće da se bore, a od Lovćenskog odreda može se računati sa- 
mo na Kučko-Bratonošku brigadu. Komandanti Lovćenskog i Kotorskog 
odreda nemaju više ni jednoga topa. Vojska je gladna i sa vrlo malo muni- 
cije i kako komandanti javljaju nema izgleda da će se ovo stanje moći po- 
praviti. Iznoseći ovo stanje vojske meni je čast predložiti sledeće: 

1. Produžiti pregovore za mir sa neprijateljem, koje je kraljevska vlada 
otpočela pre pet dana; '? 

2. Dvor, kraljevska vlada, strani poslanici i vrhovna komanda da odu 
u Skadar najdalje još sutra; 

3. Kod Skadra organizirati odbranu od tamošnje vojske i ove koju može- 
mo izvući iz Crne Gore i pod zaštitom utvrđenja i Drima produžiti borbu." 

Aludirajući na T. Božovića, piše Petar Plamenac u ,,Novoj Evropi" ka- 
ko je jedan agent Nikole Pašića obilazio naše iseljenike u Americi, te agiti- 
rao da se ne javljaju kao dobrovoljci u crnogorskoj vojsci. Pantelija Jovović 
u svojoj knjizi ,, Portreti crnogorskih političara" također kaže da je Božo- 
vić širio defetizam u vojsci za vrijeme rata. Inače taj je Božović igrao va- 
žnu ulogu u krvavoj i zločinačkoj raboti Mlade Crne Gore, čiji je bio ide- 
olog, 1918. godine i kasnije. 


u Vojnici u rovu bili su preko naročitih agenata obaviješteni o traženju mira sa 
neprijateljem i o padu Lovćena i Cetinja i prije njihovog pada. Demoralizatorska sna- 
ga Pešićevih , izvještaja" — kaže dr. Drljević —- dopunjavana je defetističkom agitaci- 
jom u pozadini. Ovu zadaću vršila je srbijanska oficirska organizacija, poznata pod 
imenom ,Crna ruka", preko svojih eksponenata. Jedan od njih, Todor Božović, bu- 
nio je regrute u Podgorici pred njima javno održanim govorom." 


'2 Kad kaže ,,pre pet dana" proizlazi tačno, ako su pregovori za primirje, kako 
on kaže, učinjeni 27. XII., ovaj akt je pisan 31. XII. 1915, a ne 1. I. 1916. 

Ovaj akt predao je Pešić kralju nakon jednog razgovora sa njim, kojom 
je prilikom kralj tražio napismeno da se učini savjet za traženje mira, ,,da 
bi bio pokriven". Pešić je prvo dugo razgovarao telefonom sa Skadrom, pa 
je tek tada predao kralju ovaj referat. 

Ne mogavši da nađe u ovom momentu drugu vladu, kralj je bio prisi- 
ljen da usvoji predlog Mijuškovićeve vlade o traženju mira, jer su taj pred- 
log učinili i saveznički poslanici i šef štaba Pešić. Kralj je, 31. XII. 1915, 
poslao Franji Josipu depešu ove sadržine: 

, Pošto su vaše trupe danas ušle u moju prestonicu," to je Crnogorska 
vlada prinuđena da se obrati vašoj Carskoj i Kraljevskoj vladi s molbom 
za primirje i sklapanje mira između države vašega C. i K. Veličanstva i 
moje zemlje. Pošto bi uslovi srećnoga pobjednika mogli biti suviše strogi, 
to se unaprijed obraćam vašem Veličanstvu, moleći Vas, da se zauzmete 
kako bi se sklopio častan mir, koji bi bio dostojan jednoga naroda, koji je 
uvijek uživao vašu visoku blagonaklonost, vaše poštovanje i simpatije. Ja 
se nadam da vaše plemenito i viteško srce neće dopustiti da taj narod pre- 
trpi nikakvo nezasluženo uniženje." 

U odgovoru na ovo traženje komanda austro-ugarske vojske je posta- 
vila ove uslove primirja: 1. Predaja srpskih trupa, koje se još nalaze u Cr- 
noj Gori; 2. Bezuslovna predaja crnogorske vojske, sviju njenih organizo- 
vanih jedinica i oružja; 3. Austro-ugarski garnizoni boraviće u Crnoj Go- 
ri za sve vrijeme rata; 4. Predaja austro-ugarskoj vojsci svih saobraćajnih 
sredstava i 5. Slobodan prolaz austro-ugarskoj vojsci put Albanije. 

Kralj je, u smislu prethodno donijete odluke, prekinuo svaki dalji raz- 
gvor po ovoj stvari. 

Sada je potrebno utvrditi u vezi sa ovom ponudom mira, više okolno- 
sti, koje su za ocjenu njenog značenja i moralne vrijednosti ondašnje slu- 
žbene Crne Gore, kao saveznice u ratu protivu centralnih sila. Tako treba 
utvrditi: a) Čiji je interes bio da Crna Gora učini separatnu ponudu mira 
ili čak i mir zaključi; b) Na čiju je inicijativu došlo do ove ponude; c) Dali 
su za ovu ponudu znali predstavnici saveznika i jesu li se sa njom saglasi- 
li; d) Je li Crna Gora svojom krivicom ili krivicom saveznika došla u po- 
ložaj da se ne može više braniti. 

Iz dosadanjeg izlaganja postaje čitava situacija jasna, pa se može sma- 
trati kao tačno: a) Serdar Pešić je, u jednoj polemici u , Pravdi" 1925, iz- 
ričito priznao čiji je bio interes da se Crna Gora kompromituje pred sa- 
veznicima. Pešić je ulogu crnogorske vojske shvatio kao zaštitnicu srp- 
ske vojske, koja je samo i jedino u tom smislu za njega imala nekog rai- 


'S A nijesu bile ušle u Cetinje tada, nego sjutradan. 


117 


TRI ZABRANJENE KNJIGE SAVIĆA MARKOVIĆA ŠTEDIMLIJE 


son d'etre-a. Čim je ta uloga bila izvršena sa uspjehom, trebalo je crnogor- 
sku vojsku uništiti, onako kao što se uništava most, pošto se preko njega 
u bjegstvu od neprijatelja pređe. Petar Plamenac je pobliže razjasnio ovo 
pitanje. On ga smatra indirektnim djelom Nikole Pašića. 

Ova ideja uništenja Crne Gore — piše Plamenac — bez biranja sredsta- 
va, bivala je utoliko snažnija ukoliko je srazmjer u snagama između Sr- 
bije i Crne Gore bivao manji. Sve dok su Srbijanci bili u Srbiji i živjeli od 
pobjede nad Poćorekom, g. Pašić je bio siguran u ostvarenje svoje zami- 
sli. U oktobru mjesecu 1915, kad su Srbijanci napuštali Srbiju i izveli iz 
nje ostatke svoje vojske, nada g. Pašića u izvođenje ujedinjenja na račun 
Crne Gore bila je mnogo manja. Na početku decembra 1915, Pašić je vi- 
dio u Skadru srbijansku vojsku, svedenu na 80.000 ljudi, od kojih je on- 
da još na 20.000 pomrlo od fizičke iznemoglosti i u more bačeno. 10. de- 
cembra, na Cetinju, on je saznao od g. Pešića, svoga oruđa, da Crna Go- 
ra ima nedirnutih 53.000 vojnika, najboljih po hrabrosti u Evropi, koji bi, 
najedeni, obučeni i naoružani, vrijedili više od pruske garde. Pašić je ta- 
da osjetio da je ravnoteža poremećena; ali ovoga puta u korist Crne Go- 
re, i uvidio je da od ujedinjenja, uz nestanak Crne Gore, ne može više biti 
govora. U ratu se cijene i nagrađuju vojničke zasluge. Jedan od diplomata 
(francuski poslanik) na Cetinju, izvijestio je svoju vladu, krajem novem- 
bra 1915, otprilike ovako: ,,Srbijanci su napustili zemlju pod zaštitom Cr- 
nogoraca... Crnogorci podcjenjivani sad su pokazali da su dostojni po- 
tomci svojih predaka." — Za ovo je sve znao g. Pašić, i njegova ideja za uni- 
štenjem Crne Gore od toga časa pretvorila se u strast. Znao je da se s ne- 
prijateljem pomiriti ne može. Znao je da se, u slučaju njemačke pobjede, 
Srbija uspostaviti nikad neće. Znao je da u svjetskom ratu 50.000 Srbija- 
naca i 15.000 Crnogoraca ne mogu odlučiti; — s njima ili bez njih, rezultat 
je morao biti isti. Sudbina Srbije zavisila je isključivo od saveznika. I zato 
je sada jedina politička briga g. Pašića bila uništenje Crne Gore. Trebalo 
je promijeniti ravnotežu u korist Srbije. Crnogorska vojska, u onom času, 
bila je u rukama g. P. Pešića, najizrazitijeg zastupnika politike g. Pašića. 
On je, dakle, još tu na Cetinju, 10. decembra 1915, - možda odmah pred 
večeru, ili odmah poslije večere kralja Nikole, stavio u dužnost g. Pešiću, 
da izda crnogorsku vojsku i kralja Nikolu. G. Pešić je primio na sebe ovu 
brigu i izveo ju je..." 

Dr. S. Drljević, u svom članku u ,Hrvatu", ovako prikazuje motive Pe- 
šićevog postupka prema crnogorskoj vojsci: 

Zašto je trebalo g. Petru Pešiću i njegovim saučesnicima zavođenje 
Crne Gore za Goleš-planinu? Pustimo g. Pešića da kaže sam, on najbo- 
lje zna: ,, Kakva bi situacija bila za cjelokupan naš narod, da kralj Nikola 

nije uputio Franji Josipu onu depešu, i da se je na Solunskom frontu po- 
red Srpske vrhovne komande našla i Crnogorska vrhovna komanda, a po 
proboju ovoga fronta i ulaska u otadžbinu pored kralja Petra i kralj Niko- 
la?" (Vidi članak P. Pešića u beogradskoj ,,Pravdi", od 9. maja 1925, broj 
125). Dakle, potreba eliminiranja kralja Nikole kao konkurenta kralju Pe- 
tru tražila je nacionalnu žrtvu, ništa manju nego zavođenje Crne Gore za 
Goleš planinu! Za ljubav te nepotrebne potrebe g. Pešić je pristao da bu- 
de glavni junak zločina, koji je, do njega, samo jedanput izvršen u istori- 
ji našega naroda." 

ad b) Inicijativu za ponudu mira dao je serdar Pešić i učinio sve da pri- 
sili kralja i vladu da prime njegov savjet, ne prezajući ni od upotrebe laži 
samo da postigne cilj. On je uspio nagovoriti i savezničke predstavnike da 
podupru njegov predlog, što su oni i učinili. 

ad c) Za ovu ponudu ne samo da su znali predstavnici savezničkih si- 
la, nego su savjetovali, a to znači: naredili, da se učini. 

ad d) Što je Crna Gora došla u bezizlazan položaj i dovedena njena voj- 
ska do rasula, a narod do užasne gladi, krivi su saveznici, koji nijesu izvr- 
šili date obaveze prema njoj, u koliko ta krivnja ne prelazi na Pešića i nje- 
govog šefa Pašića. 

Crnogorci neka budu srećni — završava svoj članak Drljević — što je 
pitanje odgovornosti za njihovu katastrofu skinuto sa dnevnoga reda ko- 
načnim utvrđivanjem nevjernika i nevjere, i time se oprostilo sa sada- 
šnjošću. Duševno i moralno osvježeni, neka sa novom snagom i starom 
odlučnošću povedu borbu za bolju budućnost Jugoslavije, koja ne može 
i ne smije biti izgrađivana na moralnim osnovama Pašićevih podviga." 

A moralni osnovi Pešićevih podviga su: izdajstvo! 

U novembru 1915, kada je srpska vojska odstupala preko Crne Gore i 
Albanije i kada je prijetila opasnost da joj neprijateljska vojska presiječe 
odstupnicu jednim prodorom preko Sandžaka, pukovnik Pešić telegrafi- 
ra Janku Vukotiću, komandantu sandžačkog odreda: 

, Ako uspete zaustaviti neprijateljevo nastupanje, Crna Gora će iskupi- 
ti svoj dug srpskoj stvari." 

Ovaj odred je uspio da u svemu izvrši svoj zadatak i preko očekvanja. 
U Kosovskoj Mitrovici, među srbijanskim izbjeglicama i vojskom obja- 
vljeno je službeno: 

,Narode! Naša junačka braća Crnogorci potukli su Austrijance i zau- 
stavili njihovo prodiranje, prema tome, nema nikakva osnova za uznemi- 
rivanje. Put nam je za Crnu Goru obezbeđen." Generalisim srpske vojske, 
vojvoda Putnik, kazao je: ,Crna Gora je na sva vremena zadužila srpski 

narod i istoriju", a regent Aleksandar: ,,U ovim najtežim danima po Srp- 
stvo, Crna Gora se više nego odužila Srpstvu." 

Ne samo ,,istoričar" Đurđe Jelenić, nego i mnogi drugi radikalski 
agenti i neprijatelji Crne Gore i njene slobode, poslije rata su pisali i govo- 
rili kako su se Crnogorci neprijateljski odnosili prema slomljenoj srbijan- 
skoj vojsci. Jelenić tvrdi kako je kralj Nikola bio izdao i jedno naređenje 
da se Srbijancima pri odstupanju ne smije ukazivati nikakva pomoć niti 
davati hrana. Ovu klevetničku tezu, koja se krijumčari u javnost kao na- 
uka, ne samo da pobijaju iz osnova dokumenti, koji potiču od predstav- 
nika službene Crne Gore, nego nju pobijaju i oni dokumenti, koji potiču 
od službenih predstavnika Srbije. Na veliku žalost ovih ,,istoričara" i nji- 
hovih naredbodavaca, sačuvani su dokazi o zaslugama Crne Gore za spas 
Srbije i njene vojske. 

Marko Petrović-Njegoš bio je, u vrijeme sloma Srbije i povlačenja njene 
vojske preko Albanije i Crne Gore, oblasni upravitelj u Peći. U jednoj svo- 
joj izjavi od 1. marta 1929. (, Vreme", 13 III 1929), on piše ovo: 

,Dok su se jedni Crnogorci kao vojnici lavovski borili od Užica do 
Mojkovca, da zaštite braći odstupnicu, dotle mi, koji smo bili u pozadini, 
od svojih duša i života odvajali smo, da se toj braći i inače pomogne. Po- 
znat je ondašnji raspis tadašnjeg crnogorskog ministra unutrašnjih djela, 
Sava Vuletića, upućen na sve upravne vlasti u državi, kojim se, uz široke 
instrukcije o tom kako će se izlaziti u susret Srbijancima, strogo naređu- 
je svakom u Crnoj Gori, da se čini što se može i što se ne može, kako bi 
se što više olakšala braći onda teška sudbina. Zna se i za pojedina njegova 
naređenja u tom smislu i za posljedice ovih. Znaće Jaša Prodanović kako 
sam za njega i za ostale tadanje srbijanske narodne poslanike, čim su na- 
išli na Peć, stvorio čitavu karavanu konja, koji su ih odnijeli do Andrije- 
vice, i onda su ih sreli državni automobili, na kojima su se odvezli u Pod- 
goricu. Ali pokojnom kralju Nikoli nije bio dovoljan onaj ministrov ras- 
pis i druga njegova naređenja, pa mi je, kao funkcionaru na onda važnom 
mjestu i svom rođaku, prije no će Srbijanci naići na Peć, on lično uputio 
telegram ove sadržine: ,,Kritični dani već su na vidiku. Sad ili nikada tre- 
ba pregnuti, da se spase što se spasti može. Tebi predstoji nešto, što je naj- 
teže, jer će Peć biti prolaz izbjeglica. Među njima će biti i viših lica, naših 
i stranih. Svakom bez razlike imade se dati način za prolaz k Podgorici. 
Uzeću te lično na odgovor, ako sve to najtočnije ne izvršiš." — I prije no što 
će Srbijanci naići na Metohiju, sva kola i konji u njoj bili su rekvirirani za 
njih i našim vlastima je stajalo sve to na raspoloženju, da je gotovo kad što 
ustreba... Tako, na traženje vlade Kraljevine Srbije, crnogorska je vlada 
onda dala za srbijansku vojsku jedan i pol milion kilograma kukuruza, 

koji je sabran bio od naroda u ime državne dažbine — desetka i smješten 
u državnim košarima u Đakovici. A istovremeno je od crnogorske vlade 
dopušteno da srbijanske vlasti mogu u Metohiji rekvirirati za vojsku žito 
i stoku za klanje na rekvizicione priznanice." 

Kao što vidimo, Cma Gora je trebala da osigura i zaštiti eventualnu 
odstupnicu srbijanske vojske. Kad to izvrši, ona je, po Pašićevoj i Pešiće- 
voj zamisli, imala da bude uništena. Prvo je provođen sistem demorali- 
zacije na taj način što su agenti i ideolozi Mlade Crne Gore širili defeti- 
zam u vojsci još od početka rata, kasnije je pukovnik Pešić preko svojih 
ljudi širio glasine o tome da kralj vodi pregovore za mir, pa da je ratova- 
nje uzaludno. Toj razornoj agitaciji treba dodati onu očajnu glad i nevo- 
lju, a naposljetku sticaj ratnih okolnosti, pa da bude jasno da iz Crne Gore 
nije mogao izbjeći ni jedan vojnik. Pogotovu ne kada je pukovnik Pešić u 
najtežem trenutku, smatrajući da je crnogorska vojska izvršila svoju misi- 
ju kao zaštitnica Srbije, a on svoju također, napustio svoje mjesto i pošao 
iz Crne Gore ostavljajući kao komandant svoju zavedenu i namjerno ra- 
strojenu vojsku na milost i nemilost neprijatelju. Vojska, koja je i inače bi- 
la rasuta, sada je ostala bez glavnog šefa, te je potpuno rasulo bilo nemi- 
novno. Nemogućnost odstupa crnogorske vojske u najtješnjoj je uzročnoj 
vezi (kao posljedica) sa pokušajem da se sklopi sa neprijateljem separatni 
mir. Autor separatnog mira, autor je i ovog akta protivu crnogorske voj- 
ske. Petar Plamenac tvrdi da je, 31. decembra 1915, bila povjerena vlada 
njemu i Janku Vukotiću, da bi oni naredili, pošto bi Pešića stavili u okove, 
da crnogorska vojska odstupi i da bi izveli oko 45.000 vojnika iz zemlje. 

Odgovor na ponudu mira stigao je 3. januara, a Pešić je, svršivši tim 
svoj zadatak, sjutradan napustio Crnu Goru i pošao da se javi svojoj ko- 
mandi, u Skadar. Tada je neprijatelj već bio presjekao odstupnicu crno- 
gorskoj vojsci, dok se najveći njen dio (30.000) nalazio u Sandžaku, gdje 
je čuvao da neprijatelj ne prodre preko Sandžaka i presiječe srpskoj voj- 
sci odstupnicu, pa je bilo isključeno da bi ova sandžačka vojska stigla pri- 
je neprijatelja u Skadar, kad bi pokušala da izbjegne. 

Tako je, zaslugom Petra Pešića, ometeno da crnogorska vojska odstupi 
iz zemlje pred neprijateljem. 


%+ 


Ovim izlaganjem bi bila, u glavnom, prikazana sudbina Crne Gore u 
svjetskom ratu, u koji je ušla da pomogne spasiti Srbiju, pa je izgubila svo- 
ju slobodu! 

CRNA GORA U EMIGRACIJI 
Držanje službene Crne Gore. — Pašić i ujedinjenje Crne Gore sa Srbi- 
jom. - Crnogorski odbor za narodno ujedinjenje. 


Padom Crne Gore 1916. prekinut je svaki rad na ujedinjenju u zemlji. 
Ovaj se rad obavljao sada u emigraciji. Pred odlaskom iz Cme Gore kralj 
Nikola je bio rekao u jednoj proklamaciji, da gdje on bude, tu će biti crno- 
gorska zastava i službena Crna Gora. Tim je on htio reći da se državni ži- 
vot Crne Gore ne gasi dok god on bude njen slobodan kralj. 

Dok nije srušen caristički režim u Rusiji, kralju Nikoli bilo je mno- 
go lakše voditi pregovore preko svoje vlade sa srpskom vladom na Krfu o 
ujedinjenju Crne Gore i Srbije. Po svjedočanstvu Lazara Mijuškovića bila 
je sa Pašićem stvorena neka osnova za ujedinjenje na taj način što se dina- 
stičko pitanje rješavalo priznanjem kralja Nikole kraljem ujedinjene dr- 
žave, a regenta Aleksandra njegovim regentom i nasljednikom. Ostala pi- 
tanja, bilo je ugovoreno da se sporazumno riješe. Ruska revolucija je po- 
kvarila ravnotežu u odnosima između crnogorske i srpske vlade, te je i 
ovaj plan o ujedinjenju sporazumnim putem odbačen. Od tada je srpska 
vlada prestala da sa predstavnicima službene Crne Gore vodi pregovo- 
re o zajedničkim poslovima i o ujedinjenju. Ali crnogorske vlade u emi- 
graciji nijesu obustavile svoj rad na pripravljanju pogodnog terena za uje- 
dinjenje. Samo je taj njihov rad, zbog nemanja kontakta sa srpskom vla- 
dom, bio jednostran. Srpska vlada nije više željela da pregovara sa crno- 
gorskom, pa ne samo to, nego je povela akciju protivu nje i stupila u ve- 
zu i saradnju sa onim Crnogorcima, koji su ustali protivu svoje otadžbi- 
ne izdajući njene interese. 

Lazar Mijušković saopštava kako mu je Stojan Protić, jedan od šefova 
radikalne stranke, predložio, kad je već bio u ostavci kao šef crnogorske 
vlade, da osnuje u Parizu jedan crnogorski odbor za narodno ujedinjenje, 
koji bi, kao jedna vrsta vlade, vodio poslove i pripreme za ujedinjenje sa 
Srbijom. Ovaj bi odbor finansirala srpska vlada i stavila mu na raspolaga- 
nje sva potrebna sredstva za rad. 

Mijušković je odbio taj predlog, ali nije mogao ubijediti Pašićevog iza- 
slanika da osnivanje jednog ovakvog odbora može da izazove teških po- 
sljedica po Crnu Goru i da pogorša njene odnose sa Srbijom. Kasnije, kad 
je dao ostavku na predsjedništvo vlade, Andrija Radović prihvatio je ovu 
ponudu i osnovao crnogorski odbor za narodno ujedinjenje, sa kojim je 
srpska vlada, i ako je bio njen organ, održavala veze kao sa službenom vla- 
dom jedne države. 

Radikalska narodna skupština kraljevine Srbije u Nišu 1915, na pred- 
log Pašićeve vlade, donijela je jednu rezoluciju, kojom je proglasila, do ta- 
da odbranbeni rat protivu Austrije, napadnim i fiksirala svoje minimal- 
ne ratne ciljeve. Za ovu rezoluciju, prije njenog donošenja, nije znala cr- 
nogorska vlada, pa prema tome nije mogla ni dati svoj pristanak na to, da 
ova skupština proglasi jednim od ratnih ciljeva Srbije i prisajedinjenje sa- 
veznice Crne Gore, koja je zagazila u taj rat samo zato, da pomogne Sr- 
biju. Dokle se crnogorska suverena država borila da spase Srbiju, polažu- 
ći za nju hiljade života svojih sinova i žrtvujući svoju slobodu i suvereni- 
tet, dotle je radikalski parlamenat u Nišu donosio i svijetu objavljivao svo- 
ju odluku da Crnu Goru uništi kao slobodnu i suverenu državu u korist 
kraljevine Srbije! 

Pašić je kazao za vrijeme krfske konferencije: ,,Postojale su u istoriji 
dve države čisto srpske..." — Tada je on bio premijer kraljevine Srbije, ka- 
da je ovo govorio, pa je razumljivo da za svoju državu nije mogao ni mi- 
slio da kaže da je ,,postojala", nego se ono ,,postojale su" odnosi jedino na 
Crnu Goru. Za njega je, dakle, tada — 1917. — dok je rat još trajao, dok još 
nije bila izvršena solunska ofanziva, već tada je za njega Crna Gora ,,po- 
stojala samo u istoriji"! 


%+ 


Krfskom deklaracijom, koju su donijeli službeni predstavnici vlade 
kraljevine Srbije i neslužbeni predstavnici Južnih Slavena ispod Austrije, 
bez Crne Gore, koja je bila još tada saveznik Srbije, bilo je zaključeno da 
se ne traži njeno izjašnjenje u ovom pitanju, te je o njenoj sudbini odluči- 
vano kao o sudbini koje god neprijateljske provincije, koja se ima okupi- 
rati i anektirati. Ovu Krfsku deklaraciju prihvatio je Odbor za narodno 
ujedinjenje u Parizu, koji je za radikalsku krfsku vladu bio postao službe- 
ni predstavnik Crne Gore, a na čelu čijih pododbora su bili sve sami či- 
novnici kraljevine Srbije. 

Akciju, odvojenu od one koju su vodili kralj i vlada Crne Gore u emi- 
graciji, za ujedinjenje Južnih Slavena poveli su neki crnogorski podanici, 
na čelu sa A. Radovićem, zajedno sa većinom srbijanskih podanika. Cen- 
tri ove odvojene akcije bili su Pariz, gdje je bilo sjedište Crnogorskog od- 
bora za narodno ujedinjenje, Krf, gdje je bila srbijanska vlada, i Solun, 
gdje je bila glavna vojnička baza sibijanske i savezničke vojske. Ovi ,,unio- 
nisti", kako su se sami nazivali, vodili su ogorčenu borbu protivu službe- 
ne Crne Gore, t. j. njene vlade i Kralja. Srpska vlada na Krfu prekida di- 

plomatske odnose sa Crnom Gorom, a stupa u najtješnje veze sa Odbo- 
rom u Parizu. Na taj način je potpuno obustavljena akcija za ujedinjenje, 
koja je započeta prije rata između službenih predstavnika Crne Gore i Sr- 
bije. Ona je zamijenjena akcijom vođenom sa strane Srbije i sa strane od 
nje osnovanog Odbora u Parizu. Kasnije ćemo vidjeti da ni ovaj Crnogor- 
ski odbor neće provesti ujedinjenje, nego Crnogorski otsjek pri ministar- 
stvu spoljnih poslova na Krfu, kome je bio na čelu Svetozar Tomić. Na- 
rodno vijeće u Zagrebu je 1918. izrazilo povjerenje Jugoslavenskom odbo- 
ru, koji je pregovarao na Krfskoj konferenciji sa srpskom vladom o ujedi- 
njenju sa Srbijom, ali onaj odbor u Crnoj Gori, koji je proveo ujedinjenje, 
nije ni to učinio prema Crnog. odboru u Parizu, a kamoli da je ovaj pari- 
ški odbor došao da preuzme vlast u zemlji i provede svoj program. 

U stvari, krfskoj vladi je bio potreban ovaj odbor, da bi pomoću nje- 
ga mogla da parira politiku crnogorske vlade, a čim je ta potreba presta- 
la, članovima odbora dati su unosni položaji u zemlji, te je time njihov rad 
likvidiran i bogato honorisan. Za vrijeme postojanja odbora i izlaska nje- 
govog lista , Ujedinjenje" sva se borba vodila protiv ličnosti službene Cr- 
ne Gore, te kralja i dinastije, a sav optužni materijal sastojao se isključi- 
vo od tvrdnji, da je kralj tražio separatni mir s neprijateljem, da je nare- 
dio kapitulaciju, da je izdao, da je iznio blago iz zemlje (u ćivotu sv. Petra!) 
itd. (Kasnije je Radović priznao da kralj nije imao novaca). Potrebno je bi- 
lo da se kompromituje u prvom redu kralj, a poslije svi njegovi saradni- 
ci. ,Ujedinjenje" je u prvom svom broju (14-27. marta 1917) objavilo i ovo: 

,Težinu njihova bola (Crnogoraca) pojačava i taj fakat, što su u taj kob- 
ni položaj dovedeni suprotno jednodušnoj volji Narodne skupštine kra- 
ljevine Crne Gore, koja je, na nekoliko dana pred samu katastrofu, doni- 
jela rezoluciju, da se do kraja ide po primjeru Srbije." 

Po tome bi izgledalo da je Odbor stajao na stanovištu da je crnogorska 
skupština pravilno cijenila situaciju i naređivala da se radi u onom du- 
hu, kako to žele i članovi pariskog odbora. Ali ta skupština, koja je doni- 
jela rezoluciju da se do kraja ide po primjeru Srbije, nije bila pozvana po 
završetku rata, kao ni ovaj odbor, da do kraja provede svoje želje o ujedi- 
njenju sa Srbijom. Odbor pak nije ni protestovao protiv rasturanja skup- 
štine i sebe samoga, jer se tim rasturanjem nije rasturalo ono zbog čega je 
on stvarno bio i osnovan i sa strane svojih osnivača i finansijera i sa stra- 
ne svojih članova. 

Još u proklamaciji kojom je objavio rat Austro-Ugarskoj, kralj Niko- 
la je, kada je Srbija vodila odbranbeni rat, rekao ovo: ,,Tržem mač za slo- 
bodu svih Jugoslavena!" — U tim riječima bio je iskazan program i njegov 
i čitavog crnogorskog naroda. Da se desilo to čudo, pa da je izveo svoju 

vojsku iz zemlje u broju od 40-—50.000 vojnika, onda bi to značilo preda- 
ti u ruke neprijatelju čitavu srpsku vojsku, vladu, parlamenat i kralja, jer 
bi im austrijska vojska presjekla odstupnicu preko Albanije, ali bi na pro- 
gramu: tržem mač za slobodu svih Jugoslavena — Crna Gora odigrala po 
završetku rata vodeću ulogu u svim poslovima. Ali, kako se to nije desilo, 
iz već poznatih razloga, Crnoj Gori nije pripala nikakva vodeća uloga, pa 
čak ni u pitanju rješenja svog vlastitog unutarnjeg problema. Na pomoć 
saveznika službena Crna Gora nije mogla računali ni u kom slučaju, pa ni 
u slučaju da zatraži provađanje u život svih onih zahtjeva, koje je postavio 
predsjednik Vilson u znamenitoj svojoj proklamaciji o uslovima za mir. 
Za jačega svaki zakon i moralni princip vrijedi samo dotle, dokle mu pri- 
bavlja izvjesne koristi od slabijega, ali kada štiti slabijega, biva bezobzir- 
no gažen. Sankcije se primjenjuju samo prema slabijemu, ali ih prema ja- 
čemu ne može slabiji nikad primijeniti. Tako su Vilsonovi uslovi mira bili 
primjenjivani samo u toliko, u koliko su jačima koristili, a kad su određi- 
vali neka prava slabijima, bili su jednostavno zgaženi i prećutani. 

Narod Crne Gore je bio u ropstvu, dakle nesposoban da se izjasni o 
svojoj sudbini, a njegovi legalni predstavnici bili su od saveznika igno- 
risani, te je bez njih i protivu njih odlučivano o sudbini njihove zemlje. 

Da pokažu pred svijetom kralj i vlada Cme Gore kako su sve ono laž i 
kleveta, što je protivu njih iznešeno u savezničkoj štampi odnosno njiho- 
vog stava u pitanju ujedinjenja, izdat je bio proglas Jugoslavenima (8. X. 
1918), potpisan od kralja i vlade, u kojem je, između ostaloga, stajalo i ovo: 

,Braćo, sa najvećim zanosom, radošću i oduševljenjem danas svečano 
izjavljujem da želim, a uvjeren sam da istu želju ima i sav moj vjerni narod 
u Crnoj Gori, da i naša mila Crna Gora bude sastavni dio Jugoslavije, da 
časno uđe u jugoslavensku zajednicu kao što je časno i do kraja za nju rato- 
vala i stradala. Želim da se složimo i bratski uredimo u jugoslavensku kon- 
federaciju, u kojoj će svak sačuvati svoja prava, svoju vjeru, uredbe i običa- 
je, i u kojoj niko neće smjeti nametati prvijenstvo, već svi da budemo jed- 
naki u čednim njedrima majke Jugoslavije, te da svak bratski i složno radi 
na njenu napretku i veličini u društvu slobodnih i prosvijećenih naroda." 

Pašić je telegrafirao, 19. oktobra (po starom) 1918. iz Pariza na Krf Pre- 
stolonasljedniku, između ostalog, i ovo: 

Ne treba pustiti iz vida, da se naša braća u Americi odriču Krfske de- 
klaracije i traže republiku; da imamo među mlađim svetom dosta repu- 
blikanaca; da kralj Nikola sada propoveda federativnu republiku Jugosla- 
viju."? 


4 Milan P. Đorđević: ,,Srbija i Jugoslaveni", str. 203. Beograd. 

Ministar prosvjete i zastupnik ministra inostranih poslova u emigra- 
ciji, dr. Pero Šoć, izjavio je listu ,,Democratie nouvelle": 

,Gledište kralja i vlade Crne Gore na pitanje jugoslavensko ne razliku- 
je se ni u čemu od onoga koje je izrazilo Narodno vijeće u Zagrebu i pred- 
sjednik vijeća dr. Korošec. To gledište je veoma prosto i jasno: volja na- 
rodna, koja se ima izraziti preko prave konstituante, da bude suverena u 
svemu i za svakoga, kako za Srbiju i Crnu Goru, tako i za sve zemlje jugo- 
slavenske, pa ma ta konstituanta proglasila i republiku." 

Postaje nedvojbeno jasno da su kralj i vlada Crne Gore bili za ujedinje- 
nje Južnih Slavena u jednu državu. Samo je njihovo gledište na način, ka- 
ko da se to ujedinjenje izvrši i kakva da bude zajednička država, bilo raz- 
ličito od gledišta Pašićevog na ista pitanja. Agenti Pašićeve politike, među 
kojima je bilo i nekoliko Crnogoraca, trubili su na sve strane kako kralj 
Nikola hoće da dođe u zemlju i da se održi na prestolu, a on je u stvari bio 
već odlučio da se odreče prestola i da traži republikansko uređenje. Tvr- 
dilo se da se tzv. ,,zelenaši" bore za separatnu Cmu Goru, a oni su se bo- 
rili za ujedinjenje slobodnim putem i slobodno izraženom narodnom vo- 
ljom. Najzad da su ,,zelenaši" protivu ujedinjenja, a u stvari Crna Gora je 
radi mogućnosti ujedinjenja ušla u rat, da izgubi svoj državni individu- 
alitet i utone u bijedu, kojoj nema ravne u djelovima civilizovanog dru- 
štva. Ove je klevete bilo potrebno širiti da bi se koliko toliko pred svijetom 
opravdao režim vatre i krvi, koji je ujedinio Crnu Goru sa Srbijom. Razbi- 
jajući te klevete, mi razbijamo osnove, na kojima je onaj zločinački režim 
nalazio svoj raison d'etre. 


UJEDINJENJE SA SRBIJOM 
Pašićev plan ujedinjenja. - Velika narodna skupština u Podgorici. 
- Pravni poredak u zemlji poslije ujedinjenja. 


Pašić je stavio u dužnost svome činovniku, šefu Crnogorskog otsjeka u 
Min. spoljnih poslova, Svetozaru Tomiću, da pripremi što je potrebno da 
se izvede plan o prisajedinjenju Crne Gore Srbiji. Tomić je organizovao 
razne odbore za ujedinjenje, u kojima su bili i odlučnu riječ vodili srpski 
drž. činovnici. Ne samo da nije imao povjerenja u crnogorsku vladu, ne- 
go ga nije imao ni u crnogorski odbor u Parizu, pa je zbog toga Pašić svo- 
jim najpouzdanijim činovnicima povjerio da kako znaju riješe pitanje Cr- 
ne Gore u duhu njegovih uputa. 

Svetozar Tomić je došao s vojskom u Crnu Goru noseći sobom gotov 
plan, po kojem će se izvesti ujedinjenje Crne Gore sa Srbijom. Taj plan, po 
njegovom kazivanju, bio je uglavnom izradio sam Pašić. Pašićevo gledište 
na ovo pitanje Tomić ovako izlaže: 

, Kad se obrazovao Crnogor. odbor sa nar. ujedinjenje Pašić je izjavio: 
Ja ću s najvećom predusretljivošću i voljom raditi sa tim Odborom, kome 
je predsednik g. Radović, na jedinstvu Srbije i Crne Gore i ja ću ga uvek 
svesrdno pomagati na tom poslu." A 22. marta 1917. godine rekao je, u 
prisustvu šefa Crn. odseka, nekolicini Crnogoraca, koji su svratili na Krf 
u prolazu za Solun, ovo: ,Sjedinjenje Crne Gore sa Srbijom mora se izvr- 
šiti pa bilo Jugoslavije ili ne. Ostvarenje toga pitanja ne zavisi, i ne treba da 
zavisi, da li ćemo moći osloboditi celo naše pleme. Čak i da ostane status 
guo ante bellum, ipak je anomalija da Crna Gora i Srbija ostanu razdvo- 
jene jedino iz interesa dinastičkih. Interesi naroda srpskoga u Srbiji i Cr- 
noj Gori zahtevaju, da se jedinstvo što pre postigne i da se narodu olak- 
ša živeti i razvijati." 

Pašić je zaista svesrdno i izdašno pomagao Radovićev Odbor u Parizu, 
ali mu ipak nije povjerio nikakvu dužnost na stvarnom provođenju ujedi- 
njenja. A prije nego je i izvršen proboj solunskog fronta, kada se nije znalo 
kakva će biti sudbina Srbije i Crne Gore, niti se moglo znati kako će se o 
ujedinjenju izjasniti Crnogorci, Pašić je rekao da se ujedinjenje dviju kra- 
ljevina mora izvesti. On je, dakle, bio već načisto s tim šta ima da se zbu- 
de sa Crnom Gorom. Stoga je raspoloženje Crnogoraca u zemlji bilo savr- 
šeno neodlučno za dalju njihovu sudbinu. Ako toga raspoloženja za Pa- 
šićeve planove ne bi bilo, ono se imalo stvoriti po potrebi i silom oružja, 
kao što je faktično i učinjeno. 

Pričanje Svetozara Tomića o radu na provođenju Pašićeve zamisli vrlo 
je dragocjeno. Idući s vojskom koja je nastupala pod komandom maršala 
Francuske Franše-a Depere-a k Crnoj Gori, Tomić se brinuo o izvršenju 
svoje misije. Tu svoju brigu on ovako izlaže: 

, Uz put sam krojio plan za rad unionista u Crnoj Gori, ako prilike za 
to budu podesne i već sa dolaskom u Peć plan je bio gotov. Plan se sasto- 
jao u ovome: I. U oslobođenom delu zemlje, pomoću naroda, obrazovati 
opštinske i policijske vlasti. U postavljanju vlasti naša vojska da ne uzima 
nikakvog učešća, da se ne bi moglo reći da od naše strane ima ičega oku- 
patorskoga. II. Pošto se u ovoj zemlji vlasti uspostave, raspisati izbore za 
narodne poslanike, ali ni po srbijanskom ni po crnogorskom izbornom 
zakonu, no nova pravila za to propisati. III. Glasanje da bude slobodno i 
javno kako je oduvek glasanje vršeno po plemenima u srpskom narodu. 
IV. Gledati da što više u skupštinu uđe mlađih i školovanih ljudi i zbog 

toga smanjiti cenzus godina na 25 za poslanike, i V. U skupštini da bude 
predstavljena cela zemlja preko svojih poslanika i da odluke skupštinske 
budu izraz volje celoga naroda." 

Ovaj plan, koji je ,,skrojen" prije oslobođenja Crne Gore (1918), bio je 
proveden, samo sa nekim korekturama koje ćemo detaljnije naznačiti. 

Sam Sv. Tomić, u svojoj knjizi o ujedinjenju Srbije i Crne Gore"? obja- 
vljuje dokumente iz kojih se vidi da je on, sa srbijanskim činovnikom P. 
Kosovićem, obrazovao jedan odbor u koji su začlanili još dva Crnogorca. 
Taj je odbor rukovodio organizovanjem vlasti u zemlji, a da li se on osla- 
njao na vojsku vidi se iz tvrdnje Tomićeve, kojom kaže da je komandant 
mjesta u Nikšiću, Milutin Dragović, srpski oficir, učino odboru ogrom- 
ne usluge. 

Politika" pak piše, povodom smrti pukovnika Stojana Popovića (20. 
III. 1928) koji je bio na službi u Crnoj Gori, ovo: 

, Stojan Popović je palio i pucao po Crnoj Gori, a ova o njemu čuva naj- 
ljepše uspomene... Umirio je Crnu Goru, te i na tom polju zadužio otadž- 
binu". 

Dakle vojska je bila odlučujući faktor i nosilac vlasti u Crnoj Gori od 
1918. do 1923. godine. Velike sile, poimenice Francuska, smatrale su Crnu 
Goru privremeno okupiranom savezničkim trupama. U njoj su ove trupe 
navodno vršile vlast u ime crnogorskog kralja i vlade. Njihova vlast je tra- 
jala do izbora za ustavotvornu skupštinu u Beogradu (1920), a od tada su 
tu vlast vršile trupe srpske vojske. 

Stojeći svakako na stanovištu srpskog patriote, šef otsjeka crnogor- 
skog u srbijanskom Ministarstvu spoljnih poslova ovako brani sebe i svo- 
je drugove: 

,Nije bio nesrpski i nepatriotski rad Ilije Lalevića, ondašnjeg srpskog 
profesora što je bio urednik unionističkog lista , Ujedinjenje" u Ženevi; 
nije bio nesrpski i nepatriotski rad Gavrila Cerovića, ondašnjeg srpskog 
sreskog načelnika, što je radio u Crnogorskom Odseku na Krfu; nije bio 
nesrpski i nepatriotski rad Milutina Dragovića, srpskog narodnog posla- 
nika, što je s vojskom, kao rezervni oficir, došao u Nikšić, tu postao ko- 
mandant mesta i unionistima i opštoj stvari dosta dobro poslužio; nije bio 
nepatriotski i nesrpski rad Petra Kosovića, ondašnjeg srbijanskog profe- 
sora, što je bio predsednik solunskog odbora za nar. ujedinjenje; nije bio 
nesrpski i nepatriotski rad Svetozara Tomića, ondašnjeg srbijanskog in- 
spektora Min. Prosvete, što je bio šef Crnog. otseka pri Ministarstvu ino- 
str. dela (kraljevine Srbije) i održavao veze između crnogorskih unioni- 


's Izdanje Društva sv. Save, Beograd 1928. 

sta s jedne strane i kralj. srp. vlade s druge strane. Nije bio nepatriotski i 
nesrpski rad Petra Kosovića i Svet. Tomića, što su kao vojnici s vojskom 
došli u Crnu Goru i tu, kao članovi Privr. Centr. Izv. Odbora za Narod- 
no Ujedinjenje, koji se tu na mestu stvorio — pomogli unionistima da se 
ujedinjenje onako mudro izvede. Neki zameraju Kosoviću i Tomiću što 
su se kao srbijanski podanici potpisali uz ostale članove Privr. Izvr. Cen- 
tr. Odbora na izbornim pravilima za izbor poslanika za Vel. Crnogorsku 
Narodnu Skupštinu. Potpisali su se što je, posle prolaska vojske, nastala u 
zemlji anarhija koju je trebalo što pre preseći i što su unionistički intere- 
si to zahtevali. Ali Crnogorci, srbijanski podanici, nisu se ni jednom pri- 
likom ogrešili o crnogorsko ustavno pravo." 

Kako se vidi iz ovog prikaza gospodina senatora Tomića, glavne funk- 
cije u radu na ujedinjenju Crne Gore i Srbije bile su u rukama visokih sr- 
bijanskih činovnika, na čelu kojih je stajao sam Tomić. Koliko su ovi ,Cr- 
nogorci" vodili u svom radu računa o Crnoj Gori, vidi se iz ovih Tomi- 
ćevih riječi: 

Nije se smelo dopustiti da se unionistički pokret među Crnogorci- 
ma razvije u drugom pravcu do u onom koji ide u suglasnost sa politikom 
Kraljevine Srbije i opštih srpskih interesa." 

I zaista to nije ni dopušteno! A naročito nije dopušteno da se taj rad 
razvija u pravcu koji ide u suglasnost sa politikom kraljevine Crne Go- 
re! A da Crnogorci, u izvođenju toga rada, nijesu imali druge uloge osim 
žandarmske, jer su poslom rukovodili sve sami, naprijed spomenuti srbi- 
janski činovnici, pod zaštitom, uz pomoć i pod pokroviteljstvom vojne si- 
le koja je bila zemlju okupirala, to je kao dan jasno! 

Iz jednog raspisa Podgoričkog odbora narodne omladine vidi se da je 
taj odbor bio potčinjen, u neku ruku, komandantu trupa na Cetinju, đe- 
neralu Mihailoviću. Iz drugih dokumenata poznato je da su vojne vlasti 
naoružavale omladinske organizacije, o čemu postoji sačuvanih dokume- 
nata, u koliko to nije notorno poznata stvar. Naposljetku, ove trupe, koje 
su se nalazile u Crnoj Gori, bile su pod komandom francuskih đenerala, 
pa je mjerodavno kakvom je francuska vlada u ono vrijeme smatrala ulo- 
gu svoje vojske u Crnoj Gori. Sa potpisom šefa vlade i šefa države, fran- 
cuska vlada je, 4. novembra 1918, izdala dokumenat u kojem se kaže ovo: 

,Što se tiče francuskih trupa, pozvanih da okupiraju privremeno teri- 
toriju vašeg Kraljevstva, respektujući ustavne institucije, one će se truditi 
da održe red pomažući, koliko je to moguće, narod da uspostavi norma- 
lan život, koji je bio duboko uznemiren zbog bolnih iskušenja proizlaze- 
ćih iz neprijateljske okupacije." 

Iz ovoga nesumnjivo proizlazi da su vlade čija je vojska posjela Crnu 
Goru, smatrale da su je time ,,privremeno" okupirale. 

Tomić naročito naglašuje da on sa svojim prijateljima nije povrijedio 
ustavno pravo Crne Gore. Međutim, on je donio odluku da izvrši izbore 
pomoću vlasti od njega i od okupatora organizovanih, ali ne po zakonu 
Crne Gore, nego po nekim pravilima koja će sam, kao zakonodavna vlast, 
izraditi. Crnogorski ustav, međutim, ne dopušta izmjenu zakona niti pro- 
glašenje novih, bez saglasnosti skupštine, koja još u ono vrijeme nije bila 
raspuštena. Tomić, koji kaže da nije postupio protivustavno, skršio je taj 
ustav i poništio sve zemaljske zakone i prava gazeći prethodno osnovna 
načela međunarodnog i ratnog prava. 

Bojeći se i znajući sigurno da narod neće odobriti ove nasilničke me- 
tode na slučaj da bude pozvan da odlučuje slobodno o svojoj sudbini, To- 
mić je odlučio da izbori budu javni, a glasanje usmeno. Teror i nasilje kod 
takvih izbora redovno odnose pobjedu bez ikakvih drugih obzira. 

Namjera da u skupštinu dovede što više mlađih i školovanih ljudi bila 
je logična posljedica saznanja da narod ne odobrava nasilno rješenje cr- 
nogorskog pitanja. Nametnuti im za zastupnike mladiće školovane u ško- 
li Marka Dakovića i renegatski raspoložene prema svojoj otadžbini, a pot- 
plaćene i podmićene obećanjima, značilo je osigurati donošenje odluka 
koje je sa Krfa gotove donio Tomić. Tomić objavljuje dokumenta iz kojih 
se vidi da su ga kandidati za poslanike pitali da li smiju, odnosno da li on 
dopušta da se kandiduju. Dakle, i o tome ko će se i ko se smije kandido- 
vati odlučivali su Tomić i Kosović. 


+ 


Punovažnost odluka Velike narodne skupštine u Podgorici branjena 
je tim što se tvrdilo da je to bila jedna revolucionarna skupština, a u re- 
voluciji se ne vodi računa o legalitetu i postojanju zakona i njihovih od- 
redaba. Zakon je ono što revolucionari takvim proglase. Na temelju toga 
ideolozi Vel. nar. skupštine su dokazivali da je neopravdan prigovor da su 
skupštinske odluke nepunovažne, stoga što nijesu donijete legalnim na- 
činom ni slobodno izraženom voljom naroda. Tomić priča kako je u ze- 
mlji, pošto je u nju ušla saveznička vojska, nastala prava revolucija, pljač- 
ka i nered, pa da je trebalo spriječiti revolucionisanje masa i zavesti što 
prije pravni poredak. Ako je u zemlji nastala revolucija i ako je Tomić sta- 
vio sebi u zadatak da tu revoluciju spriječi, onda je njegova uloga bila i je- 
dino mogla biti kontrarevolucionarna. O revoluciji, kojoj bi Tomić sa dru- 
govima bio na čelu, nema ni govora, jer on izričito obilježava svoju ulogu 
kao kontrarevolucionarnu. Revolucije redovno dižu društvene klase, sta- 

leži ili narodi, koji su podvlašćeni i porobljeni, a protiv onih koji nad nji- 
ma drže vlast i silu u svojim rukama. Rezultat revolucije može biti četvo- 
rostruk: ili revolucija pretrpi potpuni neuspjeh, te revolucionari izgube i 
ono što su imali; ili se završi remi-em, t. j. ostane svak na svome: i ugnje- 
teni i ugnjetač (status guo ante revolutionem); ili revolucionari uspiju da 
naprave kompromis sa zavojevačima, čime dobivaju neka veća prava; ili 
pak revolucionari potpuno pobijede, u kom slučaju u svemu diktiraju za- 
kone novog poretka i društvenog uređenja. Jednomišljenici Sv. Tomića 
nijesu imali nad sobom sile, sa čijim bi interesima kolidirali njihovi. Sa 
interesma one sile, koja je u Crnoj Gori držala u svojim rukama vlast i si- 
lu, interesi Tomića i drugova su bili koordinantni. Prema tome, Tomić sa 
svojim jednomišljenicima, organizatorima i članovima Velike nar. skup- 
štine, nije mogao biti revolucionarni faktor. Narod se u Crnoj Gori nije 
mogao pobuniti i zagaziti u revoluciju protivu vlasti kralja Nikole, jer da 
je to htio, on bi morao udariti na savezničke trupe, koje su tu vlast vrši- 
le u ime kralja, a protivu njegove volje. Tomić sa pristalicama nije ustao 
protivu vlasti savezničke vojske, već je, naprotiv, ustao protivu pokuša- 
ja onih Crnogoraca, koji su htjeli svrgnuti vlast savezničke vojske i njenih 
eksponenata Tomića i drugova. Taj pokušaj bio je ugušen u krvi i u og- 
nju sa strane četa, koje — u koliko nijesu bile regularna saveznička vojska 
— bile su od vojske naoružane, hranjene i organizovane. Prema tome, re- 
volucija je postojala, ali su ti revolucionari pretrpjeli potpun neuspjeh, te 
bili do noge potučeni sa strane armije Sv. Tomića, čija je uloga bila izrazi- 
to kontrarevolucionarna. Kako je Vel. nar. skupština djelo Tomića i dru- 
gova, to su i njene odluke u stvari odluke jedne kontrarevolucionarne or- 
ganizacije, koja je —- pomoću vojne sile — uspjela da uzurpira vlast i da po- 
kori narod. Kad bi se moglo, kao što ne može, smatrati Vel. nar. skupšti- 
nu jednim revolucionarnim parlamentom, onda bi morao nužno biti atri- 
but njene revolucionarnosti fakat da je ona uspjela srušiti u zemlji svaku 
vlast, koja je držala u potčinjenosti revolucionisane mase, pošto su odluke 
te skupštine u cjelosti provedene u djelo, što znači da je ona diktirala neo- 
graničeno zakone o novom poretku i društvenom uređenju. Međutim, 
skupština nije srušila vrhovnu vlast vojske u zemlji, čak je radila po volji 
i naredbi te vojske, niti je pak imala nad sobom vlasti čiji bi vladavinski 
sistem bio uperen protivu njenih želja i interesa. Dakle, i sa te strane ova 
je skupština tipičan primjer kontrarevolucije. Mogao bi se jedino smatra- 
ti revolucionarnim pokušaj onih Crnogoraca, koji su išli za tim da sruše 
autoritet vojnih vlasti u zemlji i da pozovu narod da se sam slobodno iz- 
jasni o obliku uređenja svoje države i zakonima poretka koji je imao da se 
uspostavi. Drugih revolucionara u Crnoj Gori 1918. nije bilo. 

,Zakon" za izbore poslanika za Veliku narodnu skupštinu u Podgorici 
donio je Tomić-Kosovićev odbor u obliku jednog običnog raspisa vlasti- 
ma, koji je nosio čak i broj djelovodnog protokola. U ovom ,,zakonu" ko- 
ji se naziva , pravilima" stoji da ga izdaje Privremeni odbor za ujedinjenje 
Srbije i Crne Gore, koji ,,radi da to u djelo privede". Odbor kaže ,,da bi se 
i najširim narodnim masama omogućilo da rade na ovom krupnom na- 
rodnom poslu" riješeno je da se 6. novembra izvrše izbori. Skupština se 
imala sastati 11. novembra da odluči o državopravnom obliku države i da 
izabere stalni odbor koji će dalje radom rukovoditi. Tim je skupštini bilo 
već unaprijed određeno šta će odlučiti i da će izabrati odbor koji će radom 
dalje" rukovoditi, dakle onim radom kojim je dotle rukovodio privre- 
meni odbor. Izbor poslanika vršio se javnim i posrednim glasanjem. Pr- 
vo su se birali delegati kojima su punomoći izdavali od odbora postavlje- 
ni kapetani i sreski načelnici, a poslije su ti delegati birali poslanike, opet 
javno i usmeno. Briga oko izvršenja ovih pravila bila je povjerena okru- 
žnim načelstvima. Pravila nijesu sadržavala nikakve odredbe niti sankci- 
je o načinu izbora, niti su određivala ko ima pravo da bira niti da bude bi- 
ran (osim broj godina biranih), a zatim nijesu predviđala nikakve garan- 
cije za slobodu birača, koja je i onako pravilima bila poništena. Ona su u 
stvari bila jedan poziv predstavnicima potčinjenih vlasti da pošalju svoje 
povjerljive ljude u skupštinu. 

Što je ovako brzo i bez saslušanja naroda i njegovih predstavnika po- 
stupio, Tomić se pravda razlogom da je u zemlji zavladala anarhija. Me- 
đutim, smiješno je da se govori o anarhiji u zemlji u kojoj svu vlast imadu 
u rukama savezničke trupe pod oružjem, pa — zar — ne mogu da usposta- 
ve red, a uspostaviće ga, bez oružja, civil Sv. Tomić pomoću varoških bes- 
posličara i lumpenproletarijata, sa jasno naglašenim zločinačkim instink- 
tima! Razlozi su morali biti drugi. Žurilo se da se skupština održi i za nju 
izvrše izbori prije nego se u zemlju vrate oni Crnogorci koji su bili u emi- 
graciji ili u internaciji. I to se postiglo. 

Po ovim pravilima izvršeni su izbori, te je skupština, koja se sastala u 
Podgorici (26-13. XI. 1918), donijela svoje poznate odluke o ujedinjenju sa 
Srbijom i o zbacivanju dinastije Njegoš s prestola. Izabran je i stalni 1Iz- 
vršni odbor koji je imao da u djelo provede odluke Velike narodne skup- 
štine. 

Po Tomićevoj logici trebalo je da ovo znači uspostavu vlasti i zavođenje 
jednog normalnog pravnog poretka. Skupštinske odluke donesene su 13. 
novembra 1918, a sedamnaest dana kasnije proglašeno je u Beogradu uje- 
dinjenje Srba, Hrvata i Slovenaca u jednu državu. Kakav je bio uspjeh To- 
mićeve politike na zavođenju pravnog poretka u zemlji svjedoči jedan do- 

kumenat onoga doba, iz kojeg se vidi kakva je u zemlji bila javna bezbjed- 
nost, kakav pravni poredak i ko su bili nosioci upravne, sudske i zakono- 
davne vlasti. Po svim crnogorskim plemenima bile su organizovane če- 
te, koje su se nazivale omladinskim organizacijama. Jedna od takvih četa, 
sve su bile organizovane na istim osnovima, u junu 1919, dakle osam mje- 
seci poslije ujedinjenja i izbora Stalnog izvršnog odbora, dobila je i pri- 
nudno primila ovaj statut: 

Organizacija čete ,, Ujedinjenje i sloboda" 

1. Zadatak čete je da obiđe sva sela u Piperima i da svoje pristalice or- 
ganizuje i zakune na zajednički i uzajamni rad. 

2. Četa će protivnike ujedinjenja pozvati da budu mirni, lojalni i po- 
korni vlastima i naredbama ove čete i da se na to zakunu. 

3. Ko se od protivnika, nazvanih zelenaša, ne bi zakleo na gornje, ima 
se odmah razoružati i kazniti da dadne potrebno jelo za četu. Ako bi se 
tome odupro oružjem, ima se odmah kao izdajnik domovine, naroda i 
slobode strijeljati. 

4. Rodbinu odmetnika odmah pozvati i narediti joj da odmetnutog što 
prije povrati i to u određenom roku, u protivnom slučaju primorati rod- 
binu da dadne potrebnu hranu za četu. 

5. Ako bi koji član rodbine odmetnikove s njim održavao vezu u na- 
mjeri informacija ili pokazivanja o kretanju čete, ima mu se kuća odmah 
kao izdajniku upaliti, a on se smrću kazniti. 

6. Niko od stanovnika ovog plemena ne smije odmetnika u kuću pri- 
mati. Ako bi mu odmetnici silom u kuću ušli, on mora odmah ili zvati 
u pomoć ili preko nekog izvijestiti komandu čete. Ko bi protivno uradio 
kažnjava se materijalno davanjem hrane ako ne bi bilo još teže krivice, u 
kom slučaju će mu četa suditi. 

7. Dragovoljno davanje hrane ili municije odmetniku smatra se izdaj- 
stvom i tako se sa krivcem postupa. 

8. Kako je naše ujedinjenje izvršio sam narod, to vojnikom čete može 
postati svaki Srbin koji se zakune na ova pravila i položi propisnu zakle- 
tvu i potpiše se na spisak. 

9. Četom komanduje major Blažo Božović, a upravlja pop Radosav 
Marković sa još dvije osobe koje četa bude izabrala. 

10. Svaki vojnik dužan je pokoravati se naredbama gornje komande. 

11. Državni činovnici koji bi bili u četi, kad ih pozovu vlasti na službu 
moraju se pokoriti vlastima, ali će po mogućstvu tražiti odsustvo da uče- 
stvuju u radu čete. 

12. Četa prestaje da djeluje kad u zemlji bude uspostavljen red i mir i 
osigura se ujedinjenje. 

13. Svaki vojnik koji se potpisao i zakleo na ova pravila, ako se ne po- 
kori naredbi komande smatrat će se izdajnikom i kao sa takvim postupiti. 
14. Zakletva glasi: ,, Mi, na ovom spisku potpisati, zaklinjemo se Bo- 
gom i svim svetim i milim, da ćemo se ovih pravila držati i po istima ra- 
diti, jedan drugog moralno i materijalno braniti i štititi do poslednje ka- 
pi krvi. Ko se o ova pravila ogriješio, oružje mu potavnilo i crn mu obraz 
bio među braćom kao izdajniku, a ko se vjerno ovih pravila držao, neka 
mu je ime svijetlo i drago u našim srcima. Amin." 
VII. 1919. 
(sljeduju potpisi članova) 


Ko je postavljao komandante i predsjednike četa po plemenima? — Iz 
pravila se to ne vidi, ali se to može upoređenjem dokumenata i analogi- 
jom događaja utvrditi. Četa ih nije birala, jer ih predviđa sam ustav (pra- 
vila), kojim se četa kreira. Osim toga, kada bi ih četa birala, ona bi im da- 
la neke dužnosti i odredila djelokrug prava. A da bi ih birala, potrebno bi 
bilo da ona postoji prije donošenja ovih pravila kojima se oni postavljaju. 
Međutim četa postoji tek poslije pravila. 

Ona druga dva člana komande čete, koja četa bira sama, mogu biti iza- 
brana na samom početku rada, kada još nije upisan nego samo jedan be- 
značajan broj članova. Četa postoji od momenta kada su pravila objavljena 
iu njima pomenuta lica primila dodijeljene im funkcije. A čim ona postoji, 
može da izabere dva člana komande. Nije predviđeno da moraju ti članovi 
komande biti vojnici čete. Faktično, četa kao organizacija većeg broja ljudi 
nije mogla ni ova dva člana da bira. Njih je birao najuži krug ljudi iz okoli- 
ne komandanta i predsjednika. Četa ih, po pravilima, nije mogla mijenjati. 

Ko je postavljao upravu čete vidi se po tome ko im je izdavao naređe- 
nja. Jer onaj ko je imao prava naređivati komandi čete, bio je svakako vla- 
stan da vrši uticaj na izbor njenog časništva i na prirodu njene organiza- 
cije. Mi ćemo navesti još jedan dokumenat iz kojeg će se vidjeti ko je bio 
četi nadležan. Taj dokumenat glasi u cjelosti: 


Svima organizacijama i svima plemenima 
Naređenje: 

Po sporazumu između najvećih okružnih vlasti i centralne organiza- 
cije, od danas naimenovat je g. pukovnik Mašan Božović iz Podgorice, 
da rukovodi svim vojnim stvarima sviju organizacija u ovom okrugu: 
razmeštaj trupa, razašiljanje trupa, stvaranje plana, kao i sve vojne i ad- 
ministrativne poslove. Gosp. pukovnik Božović stajaće u vezi sa g. đene- 
ralom Mihailovićem i njegovim pomoćnikom — načelnikom štaba i sa 

svima upravnim vlastima i sa njima u sporazumu celokupnim radom 
rukovoditi. 
U ime organizacije (Potpisi): 
V. Vukašinović s. r., dr. St. Radović s. r., A. Petrović, sudija, S. r., 
P. V. Popović s. r. 


U drugim dokumentima ova organizacija naziva se , Odbor organizo- 
vane omladine okruga Podgoričkog" (Predstavnici: M. Vukčević, Mih. 
Božović i Ljub. Krunić). Osim toga Odbora, koji izdaje naređenja mje- 
snim organizacijama, ustanovljenim po gore objavljenom statutu, posto- 
ji i Centralna organizacija koja pregovara sa najvećim okružnim vlasti- 
ma, dakle koordinantna im je. Centralna omladinska organizacija i naj- 
više okružne vlasti kojima se po statutu moraju pokoravati članovi omla- 
dinskih organizacija, stoje u vezi sa komandantom srpske vojske koja sta- 
cionira na Cetinju i njegovim pomoćnikom šefom štaba preko naroči- 
tog lica, pukovnika Božovića. Pukovnik Božović rukovodi svim vojnim 
,1 administrativnim" poslovima ovih organizacija u sporazumu sa đene- 
ralom Mihailovićem (odnosno njegovim pomoćnikom) i sa svima okru- 
žnim vlastima. Kad se kaže ,,u sporazumu", to znači da se vlast pukovnika 
Božovića ograničavala u toliko što je za svoj rad morao imati saglasnost 
predstavnika vojske i okružnih vlasti. Iz toga slijedi da postojeće okružne 
i vojne vlasti mogu da djeluju nezavisno od omladinskih odbora i orga- 
nizacija, dok odbori i ove organizacije mogu da rade samo ono za što do- 
biju saglasnost vlasti, vojnih i civilnih. Logično je, onda, da su ove vlasti 
mogle imati i imale presudnog uticaja na rad omladinskih organizacija. 

Iz svega do sad izloženoga vidljivo je kako je i pod kojim okolnostima 
izvedeno ujedinjenje Crne Gore sa Srbijom, a kakav je pravni poredak za- 
veden u zemlji nakon toga ujedinjenja. Bilo bi preopširno kad bi sada ov- 
dje izlagao sve posljedice ovakvog rada u Crnoj Gori i naveo koje su sve i 
kolike žrtve pale da se održi u važnosti djelo Svetozara Tomića, tog vjer- 
nog Pašićevog organa. O tome sam više govorio u svojoj knjizi ,Gorštač- 
ka krv" (Beograd 1928). 


ONI, KOJI ODLAZE I ONI, KOJI DOLAZE 

Jedna zabluda. — Predratni ,,unionisti". — ,,Mlada Crna Gora". 

— Uloga Marka Dakovića i njegovih jednomišljenika. - Razmjer 
političkih snaga u Crnoj Gori nakon 1918. — Plaćena gospoda. 


Kako to da su i neki Crnogorci, koji su ranije smatrani poštenim lju- 
dima, prišli onome organizovanom nasilju, koje je vršila tzv. , crnogorska 

omladina"? — Ti ljudi, kao ni mnogi drugi, makar koliko da su se dali ku- 
piti i zavesti, nikad ne bi pošli putem kojim su pošli, niti pomogli da se 
unosi ugarak u seljačke domove, a na stratište izvode stotine biranih Cr- 
nogoraca, žena i djece, da nijesu pretpostavljali da je istina ono što su slu- 
šali o predstavnicima službene Crne Gore. Pretpostavljajući da je to isti- 
na, oni su smatrali da najviše odgovara njihovoj časti ako stupe u redo- 
ve samozvane ,,crnogorske omladine" i pomognu njen teroristički rad. Iz 
izjave jedne grupe crnogorskih oficira (1919), koju je dala na putu pri po- 
vratku iz ropstva, a na kom putu je bila od policije zadržana dok podgo- 
rička skupština ne obavi ono što joj je bilo naređeno, vidi se šta su ti za- 
vedeni ljudi smatrali istinom i čime su pravdali svoj stav. U toj izjavi oni 
kažu ovo: 

,Da je Crna Gora, pored svih svojih istorijskih zasluga, težnja i žrtava 
za slobodu svoje braće, pored punog prava da ponosito, u društvu s osta- 
lim dijelovima našeg plemena, bude temelj naše opšte narodne zgrade, 
ipak izašla i pred sobom, svojim narodom i pred javnošću obilježena is- 
pod tih zasluga i prinešenih žrtava; 

,Da je za takav položaj, u koji je dovedena Crna Gora, jedini vinovnik 
i odgovornik zvaničnost crnogorska (!), a to je vladar Crne Gore s njego- 
vim domom i njegovim političkim i vojnim savjetnicima, jer očigledno 
izlazi da su ta zvaničnost, ti faktori i u miru tajno zavodili nesrpskim pu- 
tem Crnu Goru i u okvir neprijateljskih težnja, a u toku ovoga rata u naj- 
kritičnijem momentu po srpsko pleme, po predstavnika njegova, oni su 
mučki i bezdušno tom predstavniku nacionalne snage i moći stavljali ne- 
bratske prepone, a kao završni čin tih prepona priredili s neprijateljem i 
groznu i nečasnu katastrofu svojoj državi, tresnuli o zemlju snagu, slobo- 
du i ime Crne Gore, oduzeli braći bratsku potporu i gnusnim načinom 
bacili pod noge neprijatelja svoga slavno oružje crnogorsko." 

Potpisnici ove izjave kažu da svakom čestitom Crnogorcu ,,diktuje sa- 
vjest da izdajnike domovine, zločince narodne slobode, grobare srpske 
misli, povedu pred svoj sud, pred sud mučeničke krvi i znoja narodnog, 
sud gdje ima dati svoju riječ uvrijeđena duša i čast, život i srpsko ime Cr- 
ne Gore." — Kao što smo vidjeli, taj se , izdajnik Crne Gore" sam prija- 
vio 1925. godine u licu serdara đenerala Petra Pešića, a crnogorski ofici- 
ri, potpisnici ovog manifesta, nijesu održali svoju riječ. Naprotiv, pomo- 
gli su da se djelo Pešićevo i njegovih poslodavaca dovrši u moru krvi i 0g- 
nja, gdje se utopila i sagorela mnoga crnogorska glava.!$ 


'sCrnogorski narodni poslanik dr. Sekula Drljević tražio je u beogradskoj Na- 
rodnoj skupštini (16. II. 1926) da se u budžet unese suma od 50 milijuna dinara kao 

Odričući legalnim predstavnicima vlasti i države da vrše svoje zako- 
nom određene funkcije u zemlji, oni Crnogorci koji su se stavili u službu 
privremenog izvršnog odbora, učinili su to s motivacijom koju su najpot- 
punije izrazili ovi crnogorski oficiri. Pretpostavljajući da su tvrdnje u tom 
proglasu istinite, oni su pružili pomoć privremenom odboru. 

Ova motivacija za rušenje crnogorskog državnog autoriteta, kako se 
to vidi iz dosadanjeg našeg izlaganja, zasnovana je na netačnim činjeni- 
cama. Stoga su mnogi pristalice Privremenog izvršnog odbora, uvidjev- 
ši u čemu je istina, u koliko nijesu pristajali uz odbor iz sebičnih razloga, 
smjesta mu okrenuli leđa i poveli borbu za rehabilitaciju Crne Gore i za 
reviziju svih onih odluka i mjera koje su donešene s pretpostavkom da su 
klevete na račun Crne Gore istinite. Tako su ostali da brane sistem ubij- 
stava i vatre samo oni koji su mu bili tvorci, zato jer je u tome bio njihov 
lični interes, jer su bili plaćeni da taj sistem zavedu da bi se njim ostvari- 
li neki politički planovi. 

Mi smo vidjeli iz ranijeg izlaganja da su ove tvrdnje u cjelosti neistini- 
te i plod one kampanje koja je vođena protivu Crne Gore, ne samo na po- 
četku, nego i za vrijeme i poslije rata. Saznavši pravu istinu o ovim činje- 
nicama, makar i kasno, pristalice Izvršnog odbora nijesu mogle da se ne 
razočaraju u svoj rad i u svoje vođe i protektore, u koliko nijesu bili tuđin- 
ski agenti i plaćenici — provokatori. 

Vođa i ideolog ove organizovane bande palikuća i ubica, Marko Da- 
ković, vodio je sa bivšim ministrom, dr. Sekulom Drljevićem, 1928. jednu 
polemiku u kojoj mu je Drljević napisao ovo: 

Daković je dao sebi mnogo truda da što opsežnije odbrani režim va- 
tre i krvi, kojim se vladalo Crnom Gorom nakon ujedinjenja". Dobro je 
što priznaje taj režim za svoj. To priznanje treba svi Crnogorci da čuju i 
da upamte. - Daković kaže da je tako upravljao da bi učvrstio ujedinjenje, 
a danas i djeca vide da je na zgarištima crnogorskih domova izgorelo mo- 
ralno jedinstvo Srbijanaca i Crnogoraca, koje je prije državnog jedinstva 
postojalo kroz vjekove... Naposlijetku, zar ne zna Daković da nema ide- 
je ni nacionalne ni religiozne ni socijalne radi čijeg bi se ostvarenja smje- 
le spaljivati žene i djeca i paliti seljacima kuće." 


akontacija za naknadu štete učinjene paljenjem kuća crnogorskim seljacima u vri- 
jeme od 1918. do 1923. Budući da su ove paljevine izvršili organi vlasti i lica od njih 
nagovorena dr. Drljević je smatrao da je država dužna da plati odštetu koju su priči- 
nili njeni organi. U tome govoru rekao je još i ovo: , Smatram za dužnost konstato- 
vati da je uvaženi šef današnje vlade, g. Pašić, rekao jednom prilikom mojim drugo- 
vima i meni da je ovaj naš zahtjev pravedan." 

Marko Daković, kako se vidi, jedan je od onih Crnogoraca koji smatra 
dopuštenim i moralnim sredstvom u političkoj, pa čak i izdajničkoj bor- 
bi, spaljivati žive žene i djecu, strijeljati ljude bez suda i osude, paliti selja- 
cima kuće i uništavati i zadnje ostatke pokretne imovine. U ovome njego- 
vom shvatanju ogleda se moralni autoritet čitavog njegovog pokreta, ko- 
jem je stajao na čelu. 

I da nije bilo ponude mira sa strane Crne Gore Austriji i da je njena 
vojska izvedena iz zemlje 1916, ovi tzv. unionisti oba krila (i oni uz A. Ra- 
dovića kao i oni uz Marka Dakovića), govorili bi i o Crnoj Gori i njenom 
vladaru ono isto što su govorili i što govore o njima od sloma Austrije do 
danas. U godini 1905-1912. nije bilo ni ponude mira Austriji ni ,,kapitu- 
lacije" Crne Gore, pa je govoreno i pisano sa strane istih ljudi još gore ne- 
go poslije ovih događaja. 

Dolazeći u Crnu Goru, Tomić se 1918. obratio za saradnju i pomoć 
Mladoj Crnoj Gori Marka Dakovića, koja je ovaj poziv prihvatila i izvela 
dodijeljenu joj ulogu sa rijetkom žandarmskom poslušnošću i odanošću. 


+ 


Za pravilnije razumijevanje svih ovih događaja biće potrebno da se 
razjasni kako je nastala takozvana Mlada Crna Gora, kojoj na čelu stoji 
advokat Marko Daković, i pod čijim je imenom 1918. izvršeno ujedinjenje 
Crne Gore sa Srbijom u jednu srpsku državu. Kao i u drugim pitanjima i 
ovdje ćemo se obratiti istorijskoj nauci, da nam prikaže porijeklo i rad cr- 
nogorske omladine nazvane Mlada Crna Gora. 

Kako u vrijeme zaključenja ugovora između Crne Gore i Srbije (1868) 
na Cetinju nije bilo ni za obavljanje najnužnijih državnih poslova potreb- 
nog školovanog osoblja, to ,,po učinjenom sporazumljenju između knja- 
za Mihaila i knjaza Nikole, ovaj je zahtijevao od Srbije da mu se pošalje 
jedan sekretar koji bi državne poslove vodio u duhu ugovorom posveće- 
nom." Na ovo mjesto bio je iz Beograda poslat Milan Piroćanac. Tom pri- 
likom mu je stavljen u dužnost jedan poseban zadatak: da ispita prilike i 
mogućnosti za prisajedinjenje Crne Gore Srbiji, s tim da o tome podne- 
se detaljan izvještaj. Piroćanac je po završetku svoje misije podnio taj iz- 
vještaj. U njemu je on prikazao sve crnogorske vodeće krugove, na čelu sa 
knjazom Nikolom, kategorički izjavljujući da su oni jaka smetnja ,,za sje- 
dinjenje Crne Gore i Srbije". On je u tom izvještaju predložio da bi trebalo 
važnim ljudima u Crnoj Gori... pokazati da ih knjaz Mihailo dobro po- 
znaje i da vodi računa o njima. Mali pokloni u novcu, po prilici i u stva- 
rima, tome bi mnogo doprinosili." No, naglasio je još, da ,, naročito bi bilo 
korisno decu iz tih krajeva (periferije Crne Gore) kod nas (u Srbiji) u ško- 


138 


CRNA GORA U JUGOSLAVIJI 


lama podizati i vaspitavati. Da se na ovome iz ranije na velikom prostran- 
stvu radilo, naša (srbijanska) politika ne bi danas na nikakve teškoće na- 
lazila" u radu na prisajedinjenju Crne Gore." Ovaj je predlog prihvaćen i 
njegovom je ostvarenju poklonjena naročita pažnja. Prvi znaci nove poli- 
tike prema Cetinju bili su veoma značajni za crnogorske unutarnje prili- 
ke: Vojvoda Luka Vukalović, Marko Miljanov; Mašo Vrbica, Žarko Lje- 
šević, Jole Piletić, Peko Pavlović i toliko drugih, ili su se potpuno iselili iz 
Crne Gore ili pomrli u kneževoj nemilosti."!'? Iz Vasojevića, Brda i Graho- 
va jedan po jedan mladić odlazi u Beograd na školovanje. 

Tako se, na početku ovoga vijeka, našao u Beogradu na školovanju pri- 
ličan broj đaka, većinom iz periferijskih mjesta Crne Gore, u koliko to ni- 
jesu bila djeca roditelja kojima se neko od službenih ličnosti čime bio za- 
mjerio, pa se smatrao nezadovoljnikom. Još iza školske klupe ova je omla- 
dina počela da se aktivno bavi politikom okupljajući se oko ,,Slavenskog 
Juga", Narodne Odbrane, Crne Ruke, Četnika i drugih nacionalističko- 
borbenih organizacija u Beogradu. Za par godina ova je omladina, koja 
ne samo da je dobivala besplatno školsku spremu, nego i hljeb, a možda 
kad-kad i što više, postala oruđe u rukama pojedinih od ovih organizaci- 
ja, čija se politika, u pitanjima spoljnih odnosa Srbije i rada na proširenju 
njene državne teritorije, nije uvijek poklapala sa vladinom službenom po- 
litikom u toliko što ove organizacije nijesu bile neki odgovorni faktori, pa 
su njihovi programi i zahtjevi bili radikalniji, a djelimično i revolucionar- 
niji od vladinih, koja je bila odgovorna i obavezna na postupnost i barem 
prividno stajanje na principu legaliteta. Kad su, kasnije, ove organizaci- 
je ojačale, one su počele da vrše uticaj na pravac vladine spoljne i unutar- 
nje politike. Taj uticaj nije bio malen i bez krupnih posljedica po sudbinu 
jugoslavenskih zemalja do danas. Ciljevi ovih organizacija bili su, u glav- 
nim potezima, isti, ali su sredstva i metode rada za njihovo postizanje bi- 
li različiti, već prema karakteru pojedinih organizacija. 

Čim se saznalo da će se na Cetinju sazvati Narodna skupština i Crnoj 
Gori dati ustav, ova omladina je začas postala aktivna. Njen rad je bio pri- 
vidno pokriven idejom ujedinjenja Crne Gore i Srbije. Ideja je stvarno po- 
stojala, ali je branjena na dva načina. Jedni su držali da su ove dvije dr- 
žave centri oko kojih će se prikupiti neoslobođeni krajevi, pa se pristupiti 
ujedinjenju u jednu državu, a drugi da treba Srbija da postane centar rada 
na ujedinjenju, a da se ono mora izvesti putem pribiranja drugih krajeva 


"Bilješke M. Piroćanca u ,,Politici" od 19. VII. 1926. i dalje. Zanimljivo je da 


je i P. Pešić 1915. davao istovjetne predloge i u istu svrhu! 
18 VI. Ćorović: , Velika Srbija". 

njoj. Na ovom drugom gledištu stajala je ne samo Srbija, nego i jedan ve- 
liki dio ove crnogorske omladine u Beogradu. Crnogorski studenti misli- 
li su da treba onemogućavanjem jačanja i kulturnog podizanja Crne Go- 
re pripraviti put njenom nestanku iz reda samostalnih država u korist Sr- 
bije, pa su zato počeli, putem štampe, raditi na onemogućavanju donoše- 
nja ustava, na taj način što su tražili, prvo: najšire ustavne slobode i pot- 
puno suženje knjaževe vlasti; zatim, tražili su da: ,, Naša (crnogorska) Na- 
rodna skupština mora pred cijelim svijetom proklamovati: da je Crna Go- 
ra sa kraljevinom Srbijom jedna duša u dva tijela; da Crna Gora u svom 
spoljašnjem zadatku neće ništa započinjati bez bratske joj i mile Srbije, da 
je ona prirodna saveznica Srbijina i sve što bude u spoljašnjem životu ra- 
dila, to će uraditi u zajednici sa kraljevinom Srbijom.'? Na Cetinju je ova 
kampanja primljena sa čuđenjem i ne malim iznenađenjem, tim više što 
je i prije otvaranja skupštine i davanja ustava kritikovano novo državno 
uređenje i sistem vladavine na jedan vrlo neodmjeren i neuglađen način. 
Ali ta kritika niukoliko nije uticala na sam tok stvari i proces izvođenja 
reformi, jer su se jasno nazirale pozadina i namjere ove omladine i njene 
akcije, a takve inspiracije nijesu mogle biti rukovodne niukoliko u pita- 
njima državnog uređenja i kulturnog podizanja Crne Gore koja je, zbilja 
geografski udaljena od Rusije, izgledala kao 


Jedna slamka među vihorove; 
Sirak tužni bez nigdje nikoga. 


Na Cetinju se sastala skupština i Crna Gora je dobila ustav (1905). Pre- 
ostalo je tada jedino da se povede bezobzirna i žučna borba protivu usta- 
va, knjaza, vlade i onog dijela mladih ljudi, školovanih ili u Rusiji ili u 
Evropi (najviše u Italiji i u Francuskoj), kao nastavak borbe započete prije 
donošenja ustava. Crnogorska univerzitetska omladina u Beogradu pri- 
hvatila je tu borbu i 9. marta 1906. objavljuje opširnu ,, Riječ crnogorske 
univerzitetske omladine o prilikama u Crnoj Gori", koju su potpisa- 
li: Vladimir Popović, Đuro Vojvodić, Ivan Jovićević, Ilija Ljumović, Ili- 
ja Prelević, Jovan Đonović, Lazar Damjanović, Ljubomir Glomazić, Mar- 
ko Daković, Mihailo Jovanović, Mirko Todorović, Momčilo Kostić, Pavle 
Ivanović, Petar Ražnjatović, Radoje Čobeljić i Risto Nenezić. U toj , Rije- 
či" glavna napadna točka bio je ,,samovoljni knjaz" sa ,raskošnim cetinj- 
skim dvorom" usred ,,najdivljačnijeg kraja Crne Gore", zatim ,,predstav- 
nici Crne Gore" koji ,,su bili i ostaju protivnici i neprijatelji prave ustav- 


19, Štampa", 11. XI. 1905. 

nosti" i, na kraju, ,vajna inteligencija" koja ,dolazeći u narod, za najglav- 
niju dužnost je smatrala i srećnom se osećala, kad se mogla staviti u na- 
ručje nosiocima ličnoga režima". Ova defetistička izjava učinila je mučan 
utisak na Cetinju, no ne takav da bi zbog nje moglo doći do preduzima- 
nja diplomatskih koraka kod vlade u Beogradu, ispod čijeg se skuta radilo 
na uništenju Crne Gore. Prva ustavna vlada Lazara Mijuškovića optuži- 
la je potpisnike ,,Riječi" sudu na Cetinju radi veleizdaje i sud ih je pozvao 
na odgovornost s tim da lično predstanu isljednoj vlasti i prisustvuju su- 
đenju. Da bi beogradska vlada skinula svaku sumnju sa sebe, nagovorila 
je studente da pođu pred sud, da se ne bi reklo kako Srbija neće da ih iz- 
da. Nešto taj pritisak, a nešto i uvjeravanja sa Cetinja da neće biti osuđeni 
ako izraze kajanje za svoj postupak i gotovost da se poprave, a i nemanje 
jednog vlastitog plana za rad na preuređenju države, kojeg bi se dosljed- 
no pridržavali bez miješanja drugih — učinili su te se omladina pojavila 
pred sudom na Cetinju. Kao što se i očekivalo, a pogotovu poslije njiho- 
vog pokajanja, cetinjski sud (taj ,inkvizitorski sud jednog satrapa"!) oslo- 
bodio ih je kazne! Po saopštenju presude, koju je očekivala masa naroda 
pred sudnicom, omladinci su, pomiješavši se s narodom, oduševljeno kli- 
cali knjazu i pred dvorom mu priredili burne ovacije. Knjaz se pojavio na 
stepenicama dvora i omladincima darovao 1000 perpera napojnice. Ti- 
me je ova afera bila likvidirana, a omladinci su se vratili u Beograd da na- 
stave školovanje. No, njihovo kajanje, izraženo pred sudom na Cetinju i u 
ovacijama knjazu i dinastiji, nije značilo i odbacivanje dotadanjih metoda 
borbe protivu Crne Gore, nego se, ispočetka, potajno nastavilo sa akcijom 
i pribiranjem mladih ljudi, obično gimnazista i studenata, podesnih da u 
zgodnom momentu prihvate vođstvo svoje zemlje u ruke... 

Oktobra mjeseca 1907. otkrivena je na Cetinju anarhistička zavjera 
omladine protivu crnogorskog dvora i vlade, koja je spremljena i orga- 
nizovana u redakciji ,,Slovenski jug" u Beogradu. U to vrijeme viđao se 
u društvu srbijanskih nacionalista i crnogorskih studenata austrijski po- 
danik Đorđe Nastić, student filozofije, koji je brzo stekao puno povjere- 
nje mnogih vrlo uglednih ličnosti prestonice. Kraljev sekretar Nenadović 
i članovi redakcije ,,Slovenski Jug" poslali su ga u kragujevački oružnič- 
ki zavod da nauči rukovati bombama i eksplozivom, na što je on pristao 
,1 ne znajući za kakvu celj je ta priprema" — kako sam kaže. Kad se po- 
vratio iz Kragujevca u Beograd, predloženo mu je sa izvjesnih strana da, 
uz pripomoć nekolicine Crnogoraca, pođe na Cetinje i izvrši atentat na 
dvor i na ministarstva, ali se on odlučno usprotivio i odbio da bude sau- 
česnik u tome poslu. Nije isključeno — čak je vjerovatno — da je Beč saznao 
baš preko njega o ovim pripremama, te je naumio da se njima vješto ko- 

risti. Nastić je tako postao oruđe Beča u zavađanju Srbije i Crne Gore, či- 
me su one — po zamisli Beča — trebale da se diskvalifikuju pred Europom 
za kakve ozbiljne uloge na Balkanu, na koje su svaka za sebe pretendova- 
le. Ovome pokretu protivu Crne Gore dobro je došla naklonost Austrije, 
kojom se obilato koristio i ne sluteći, možda, da je ona tu naklonost sku- 
po naplaćivala na štetu srpskih i jugoslavenskih interesa. Vođa ove grupe 
Crnogoraca, nazvane Mlada Crna Gora, koji su primili umjesto Nastića 
bombe da ih odnesu i upotrijebe na Cetinju u iste svrhe u koje su nuđene 
Nastiću, Marko Daković ,,priznaje da su njegove bombe, spakovane u Be- 
ogradu, a namijenjene Cetinju, putovale, kao i on, preko Austro-Ugarske 
željeznicom. Unešene su u Austro-Ugarsku i putovale kroz Austro-Ugar- 
sku redovnim državnim prevoznim sredstvima... Jasno je da su austro- 
ugarskoj policiji bile poznate bombe Marka Dakovića i drugova mu i svr- 
ha njihova putovanja... Austro-ugarska policija ne samo da nije što pred- 
uzela da Dakoviću spriječi eventualno izvršenje djela, nego čak nije ni iz- 
vijestila crnogorsku vladu o akciji Marka Dakovića, što je bila bezuslov- 
na međunarodna obaveza Austro-Ugarske."?" ,, Pokretu omladine, zapo- 
četom ranije, su bombe došle kao nastavak i sastavni dio."?! Čim je došao 
u Kotor, Daković se javio ondašnjem šefu policije, Jaroslavu Buharu (sada 
u Moravskoj Ostrovi, Čehoslovačka), koji je bio detaljno upućen u čitavo 
preduzeće s bombama. Na Cetinju su bombe otkrivene (22. X. 1907) dok 
još nijesu bili priješli granicu Daković i drugovi. Zahtjev crnogorske vla- 
de da se saučesnici u bombaškoj aferi izdadu sudu na Cetinju, bečka vla- 
da je odbila, te ih je predala svome sudu u Kotoru koji ih je oslobodio od- 
govornosti donijevši rješenje u kome stoji ,,da bombe nijesu ni nošene" 
(branilac okrivljenih bio je dr. Rudolf Sardelić, današnji drž. savjetnik). 
Pošto je plan propao, Daković se sklonio kod svog ujaka Petra Zimonjića, 
mitropolita bosanskog, gdje je ostao duže vremena. 

Možda ne toliko svojom koliko krivicom bombaša, osuđeni su neki pr- 
vaci klubaške opozicione stranke, zajedno sa onima za koje je nesumnji- 
vo dokazano da su učestvovali u organizovanju zavjere. Na taj način je 
zavjeri dat mnogo širi razmjer nego što ga je inače mogla imati. Austro- 
Ugarska je mogla zabilježiti akciju na zavađanju Srbije i Crne Gore kao vi- 
dan uspjeh svoje spoljne politike. Kao što je bombaška afera bila, po svo- 
jim posljedicama, vanredno vješto i uspješno pripremanje aneksije Bosne 
i Hercegovine — isto je tako ova aneksija (1908) bila tako veliki potres, ne 
samo za Srbiju i Crnu Goru, ne samo za cijelo Južno Slavenstvo, nego i za 


2 Dr. S. Drljević u ,,Politici" 25. II. 1928. 
21 M. Daković u ,,Politici" od 7. II. 1928. 

cijelo Slavenstvo uopšte, da su Srbija i Crna Gora bile primorane na brzo 
izmirenje radi jedinstva akcije protivu aneksije. Inicijativu za to izmire- 
nje dao je knjaz Nikola. Ovim izmirenjem omogućena je dalja dinastič- 
ka saradnja između obadvije države, pa je Srbija crnogorskoj omladini iz- 
dala naredbu da za neko vrijeme obustavi rovarenja protivu Cme Gore. 

Pred balkanskim ratom (sve od 1908) Crna Gora, izmirivši se sa Srbi- 
jom, nije se mogla zadovoljiti samo ublažavanjem akcije svojih emigrana- 
ta u Beogradu i Srbija je (1910) udovoljila njenoj želji naredivši im da sa 
udalje iz Beograda. Oni su otišli u Švajcarsku, a neki u Ameriku. 

Izmirenje Srbije i Crne Gore najviše je pogodilo Austro-Ugarsku, jer je 
to bilo kvarenje njenih planova, pa je počela sama da radi na produženju 
rada crnogorske emigracije, iz bojazni da izvršeno izmirenje ne ostane 
trajno i eventualno se ne završi kakvom unijom. Kao djelo austro-ugar- 
skog poslanika na Cetinju, koji je preko svog sekretara Jurkovića održa- 
vao veze sa crnogorskom omladinom i njenim pristalicama, u koliko ih 
je bilo, izbila je (1909) kolašinska afera. Ona se završila osudom i strije- 
ljanjem krivaca od strane prijekog suda, naročito sastavljenog za suđe- 
nje anarhističkih zločina. Ovoga puta bečka diplomacija nije se mogla 
pohvaliti uspjehom svoga rada jer je crnogorskoj vladi već bilo jasno sa 
kakvim se namjerama organizuju ove zavjere i vodi ogorčena kampanja 
preko izvjesnih listova protivu Crne Gore, pa se starala da sa Srbijom 
očuva odnose dobrog prijateljstva. 

U bombaškoj aferi osuđeni su nekolicina istaknutih prvaka klubaške 
stranke. To su bili većinom ljudi koje su bombaši sami uvukli i bez njiho- 
vog saučesništva, u aferu, da bi joj dali veće razmjere i značaj, a svoj po- 
kret prikazali kao pokret masa. Zbog toga su oni, za koje je nesumnjivo 
dokazano da su učestvovali u pripremi zločina, u svojim iskazima teretili 
svakog na koga su se sjetili, a znali su da pripada klubaškoj stranci, nada- 
jući se da će tim angažovati i samu stranku za svoje ciljeve i uvući je u za- 
vjeru, a neki terećeni klubaši su — nadajući se odrješujućoj osudi — svojim 
držanjem i izjavama htjeli da se popularišu u izvjesnom smislu kao mu- 
čenici, ne odričući vezu sa zavjerenicima. Klubaši su, vidjevši konačno o 
čemu se radi, počeli poslije osude otvoreno ustajati protivu omladine ko- 
ja je nosila bombe u Crnu Goru i koja je išla dotle da se ne samo stavljala 
u položaj najvećih neprijatelja države, nego je svjesno ili nesvjesno bila u 
službi ondašnjeg neprijatelja cijeloga Slavenstva. 

Mihajlo Ivanović, viđeni klubaš i narodni prvak, jedan od školovanih 
ljudi, koji je bio osuđen na robiju jer su ga bombaši teretili za saučesništvo, 
pobjegao je iz podgoričke tamnice u inostranstvo i dao za javnost jednu 
izjavu u kojoj kaže ovo: 

Oslobodio sam se da bih bio u stanju raditi za namučene drugove i da 
bih pokušao, ne bi li se pomoglo kralju da iziđe iz ove preteške situacije 
koja prijeti opstanku Crne Gore kao države, i koja joj smeta i ne da da se 
preda istorijom i slavnom prošlošću određenoj joj misiji prema sebi, srp- 
stvu i slavenstvu... Ostajem na čisto ustavnom, lojalnom zakonskom gle- 
dištu, ne ratujući protiv dinastije, vjerujući da u Crnoj Gori nema antidi- 
nastičara jer je dinastičko pitanje odavno riješeno, a takvo pitanje mogu 
potrzati neozbiljni ljudi koji pojma nemaju o Crnoj Gori i njenoj dinastiji 
koja je s narodom rođena i spojena nerazdvojnom vezom. "?? 

Ovom izjavom je crnogorska omladina donekle demaskirana i prikaza- 
na kao grupa ljudi u tuđoj službi, s kojom niko iz Crne Gore ne ide niti že- 
li da ide. Kako je omladina, ona koja je bila optužena u bombaškoj aferi, bi- 
la tobože protjerana, to je onome ostatku u Beogradu dato jedno novo ime: 
crnogorska emigracija, koja je u stvari bila isto što i omladina, samo pod 
drugim imenom. Emigracija je požurila da smanji značaj Ivanovićeve izjave 
svojom izjavom koja je dobila širok publicitet blagodareći predusretljivosti 
beogradskih listova. U toj izjavi se žučno napadaju kralj i vlada Crne Gore. 

,Šest godina ustavne obmane naređale su toliko varvarstva, ubijstva, 
pljačke i razbojništva da Crna Gora više ne liči na ljudsku i državnu za- 
jednicu, nego na groblje i kosturnicu ljudi, na poprište zverova i neljudi. 
Sva ta čuda i prekori odigrali su se sa znanjem, odobrenjem i po zapove- 
sti kneževoj; stoga on mora biti odgovoran"... ,Legalna borba je u Crnoj 
Gori nemoguća, a sa strane bespredmetna"... , Mi imamo svoj cilj i svoj 
program: potpuno rušenje i uništenje današnjeg i sličnog režima u Crnoj 
Gori i uzdizanje narodne vladavine".. 2? 

Iz ovih izjava postaje nedvoumno jasno da su crnogorska opoziciona 
stranka klubaši bili jedno, a emigrantska omladina drugo. Omladina je po- 
kušavala da se nametne klubašima, ali bez uspjeha. Ona je ostala kao jedan 
defetistički pokret u službi tuđinskoj, a protivu interesa svoje vlastite zemlje. 

Uskoro je došlo do balkanskog rata, a zatim i do pada Skadra o Uskr- 
su 1913, kojom je prilikom kralj Nikola amnestirao osuđene u bombaškoj 
aferi te su pušteni iz zatvora, a oni iz emigracije se djelimično vratili u ze- 
mlju. Članovi tog omladinskog pokreta (Mlada Crna Gora) bili su oni ko- 
ji su na početku svjetskog rata širili defetizam u crnogorskoj vojsci i de- 
moralisali je u cilju da je onesposobe za ratovanje, a 1918. su uzeli na sebe 
ulogu da, pod zaštitom savezničkih trupa, izvedu ujedinjenje Crne Gore i 
Srbije i rušenje dinastije Njegoš. 


22 Politika" 23. VII. 1912. 
23 ,,Politika" 3. VIII. 1912. 

Je li Mlada Crna Gora rušila kralja Nikolu kao despota i nosioca jed- 
nog reakcionarnog režima? — Ona kaže da jeste, ali stvarnost je u tome 
demantuje. 

Razlozi na kojima se zasniva odluka Velike narodne skupštine u Pod- 
gorici neistiniti su, naročito u onom dijelu koji se odnosi na kralja Nikolu. 
On nije ni ,, prodao" ni ,,izdao" Crnu Goru, niti pak bio austrofil, ali sve i 
da jeste — to nijesu razlozi zbog kojih je Mlada Crna Gora, na čelu sa Mar- 
kom Dakovićem, ustala protivu njega 1918. Jer, 1905. i kasnije on nije bio 
izvršio nikakvu izdaju ili trgovinu Crnom Gorom, a i da je bio austrofil to 
onda, po shvatanjima Dakovića i njegovih poslodavaca, nije bio grijeh jer 
su oni služili Austriji, pa se ipak ustajalo protivu kralja, čak još žešće i još 
gadnije nego 1918. Podvale i klevete da je on ,,prodao" i , izdao" Crnu Go- 
ru 1915-1916, došle su samo kao izgovor. U stvari, u kralju Nikoli i ,,njego- 
vom režimu" rušeni su suverenitet i sloboda crnogorskog naroda. Da kralj 
Nikola nije mogao biti rušen zato što je bio despot i apsolutista najbolji je 
dokaz u tome što je on pred svršetak rata bio riješio da se odreče presto- 
la u korist republikanskog uređenja države, a u najboljem slučaju po sebe 
da povjeri vladu narodu da se izjasni o budućem vladavinskom sistemu. 
Borba protivu jednog vladaoca koji se na ovakve korake rješava, potpuno 
je deplasirana i smiješna. Subjektivno, a niti stvarno, već jedino formalno, 
on nije bio kralj Crne Gore u vrijeme kad je ,,zbačen s prestola 1918". Tada 
njega nijesu zbacivali s prestola kao ličnost, već kao nosioca suverene vla- 
sti Crnogoraca. Da se, borbom protivu ,,njegovog režima", nije išlo stvar- 
no protivu reakcije i nasilničkog apsolutizma da bi se na mjesto njih za- 
veli liberalizam i demokratija, dokaz je u tome što pobjedom nad tim re- 
žimom ne samo da nije nestalo reakcije i nasilja, nego su zemljom zacari- 
li najernji varvarizam i zločinstvo sa isključivim sredstvima: krvavim no- 
žem i ugarkom. Prema tome, nije moguće dovesti u saglasnost sa istinom 
tezu da se Dakovićeva Mlada Crna Gora borila protivu ličnosti kralja Ni- 
kole, jer da je bio despot, niti protivu njegovog režima, jer da je bio reakci- 
onaran i nasilnički, zato što se taj ,,despot" bio odrekao svog prestola i sta- 
vio svom narodu na raspolaganje i zato što nije srušen nikakav reakcio- 
narni, nego zaveden bratoubilački, palikućski i zločinački režim. 


%t 


Mlada Crna Gora Marka Dakovića ne nastupa kompletno ni u jednoj 
partiji. Međutim, ona je najmnogobrojnije zastupljena u zemljoradničkoj 
stranci (Marko Savićević, Jovan Ćetković, Stojan Cerović, Novica Šaulić, 

itd.). Osim toga imade ih i u demokratskoj stranci (Risto Jojić, Tripko Žu- 
gić, Pavle Čubrović, Nikola Škerović, itd.). Pristalice ovih stranaka u Cr- 
noj Gori smatraju Dakovića svojim vođom i zaklinju se njegovim ime- 
nom. Ne dobivši one nagrade koje je očekivao, ni od svojih poslodavaca 
ni od Crnogoraca, Daković se povukao iz politike odmah poslije donoše- 
nja vidovdanskog ustava. Međutim, on nije prestao da se interesuje politi- 
kom. On je spreman da se politički reaktivira svakog časa. Ako bi nasta- 
la kakva opasnost po centralizam, Daković će stupiti na čelu svojih jed- 
nomišljenika u političku borbu. Jedini kapital što će u tu borbu unijeti je- 
ste njegovo ,,poštenje" o kojemu njegove pristalice glasno govore. A to po- 
štenje (poslijeratno, razumije se) sastoji se u tome što Daković nije javno 
djelovao skoro 15 godina. Nije radio ništa, pa se ,, nije ni kompromitovao". 
I okićen tim svojim poštenjem, on će se jednog dana, kad mu to narede 
iz starog poslodavačkog gnijezda, baciti u borbu da postane u Crnoj Go- 
ri ono što su fašistički ideolozi Ljotić ili Hođera. U toj borbi on će imati, 
obzirom na strukturu svog političkog karaktera i interes poslodavca, da 
brani centralizam, alias beogradski kapitalizam i njegove potpornje: te- 
zu o narodnom jedinstvu i monopol vlasti za radikale i demokrate. Bu- 
dući da on zna da ga narod u tome neće pomagati, neće se ni zanašati de- 
mokratskim idejama, niti apelovati na povjerenje naroda, nego će nasto- 
jati da zavede diktaturu po primjeru 1918. Takav režim, koji će htjeti da 
nametne svoju partijsku diktaturu, koji će se boriti za spas interesa kapi- 
talizma braneći centralizam, nosiće sve atribute jednog fašističkog reži- 
ma. Na čelu tog režima stajaće Marko Daković ili neki njegov vjerni sljed- 
benik. Vojsku za taj fašistički režim pripremaju centralističke stranke: ze- 
mljoradnici, demokrati i radikali. Borba protivu njih znači borba za de- 
mokratiju i za narodne slobode. 

Za čitavo vrijeme svoga političkoga djelovanja Marko Daković nije is- 
takao nikakav politički program za koji bi se njegove pristalice trebale bo- 
riti. Pod firmom njegovog ličnog poštenja krije se stvarno namjera da ga 
se učini crnogorskim firerom, da mu se za Crnu Goru dadu sve potrebne 
ovlasti i stvori pokret sa parolom: borba za načela Marka Dakovića. Po- 
vikom na korupciju i na profesionalne političare, žele Dakovićeve prista- 
še da skrenu narodu pažnju sa pravoga zla. Boreći se tobože protivu ko- 
rupcije, oni se bore protivu jedne od posljedica centralizma, ali ono čime 
je omogućena korupcija ne diraju — centralizam, koji je njen izvor i omo- 
gućenje, oni najenergičnije brane, stavljajući se time neposredno u slu- 
žbu beogradskom kapitalizmu na čelu sa svojim vođom. Može se dopu- 
stiti paradiranje sa ličnim poštenjem čovjeka koji je organizovao nošenje 
bombi na svoju slobodnu, nacionalnu državu, a sa znanjem Austrije, i ko- 

ji je dirigirao paljenjem seljačkih kuća i ubijanjem ljudi, žena i djece na- 
kon ujedinjenja, ali se nema prava očekivati da se i drugi sa principima ta- 
kvog poštenja saglase. Ako se Marko Daković ponovo upusti u političku 
borbu, njegova sredstva svakako neće biti drugačija od onih iz 1918—1923, 
a njegova borba za centralizam sa tezom o ličnom poštenju nužno mora 
da se pretvori u jednu borbu za uspostavu fašističke diktature sa ljevičar- 
skim parolama, a reakcionarno-desničarskim terorom. Svi oni napredni 
i slobodoumni elementi u Crnoj Gori, koji ne budu htjeli da se konačno 
podvrgnu volji ovoga firera, biće bezuslovno stavljeni pod nož i na uga- 
rak, ako se budu samo usudili ne misliti i ne raditi kao on. 

Kad su Davidovićevi demokrati pozvali Dakovića da se na petomaj- 
skim izborima (1935) kandiduje na listi udružene opozicije, on je tu po- 
nudu odbio sa motivacijom da ne može biti kandidat na listi na kojoj se 
kandiduju crnogorski federalisti (koje on denuncijantsko-klevetnički na- 
ziva ,separatistima"). Izjavio je još da dok god federalisti ne priznaju pu- 
novažnim odluke podgoričke ,,Velike narodne skupštine", on ne može sa 
njima ni u kom vidu sarađivati. To znači da i Daković uviđa da su odluke 
ove ,,skupštine" i te kako sporne i da se za njihovo priznanje treba bori- 
ti još uvijek. Ovo je priznanje dragocjeno kao dokaz da u odsustvu fizič- 
ke sile odluke podgoričke ,,skupštine" bi bile mrtvo slovo na papiru, te da 
bi dopuštanje federalistima da se slobodno kandidiraju u Crnoj Gori zna- 
čilo predavanje vlasti u ruke narodu. S druge strane on je otkrio u kom 
bi pravcu imala da se kreće njegova politička borba u budućnosti: u prav- 
cu borbe protivu narodnih sloboda, demokratskih i liberalnih načela, a u 
odbranu ,velike narodne skupštine" i njom inaugurisanog položaja Crne 
Gore, što znači drugim riječima: borbu za fašizam, u najblažu ruku ona- 
kav kakav propagira srpski političar Dimitrije Ljotić. 


+ 


Parlamentarizam je u Crnoj Gori postojao zapravo svega šest godi- 
na, jer su za četiri ostale godine bili ratovi, za vrijeme kojih ni u država- 
ma sa parlamentarnim tradicijama nema pravog parlamentarizma. Za ta- 
ko kratko vrijeme u jednoj zemlji, u kojoj je parlamentarizam uveden vi- 
še radi forme pred inostranstvom, nego iz unutarnje potrebe, nijesu mo- 
gle da se formiraju političke partije u punom smislu značenja ovih riječi. 
U prvoj skupštini su se, doduše, poslanici podijelili u dvije grupe od ko- 
jih su nazvane, ona uz vladu pravaši, a ona uz opoziciju klubaši. Ni jed- 
na ni druga stranka nije imala neki svoj naročito izrađeni bilo politički, 
bilo ekonomsko-privredni program kojim bi se međusobno izdvajale. Do 
izdvajanja je konačno došlo tek pošto je izbila bombaška afera u kojoj su 

mnogi klubaši kompromitovani. Ali, poslije 1910, kada su utrveni tragovi 
komplota i zavjera, počela je da blijedi partijska zaoštrenost između klu- 
baša i pravaša. Ulaskom u ratove ova se partijska zaoštrenost izgubila te 
je partijski život gotovo zamro. 

U godini 1918. pojavile su se dvije političke grupacije. One, koji su pri- 
stajali uz Mladu Crnu Goru Marka Dakovića, te su bili za ujedinjenje sa 
Srbijom i prije vaspostave Crne Gore, a bez slobodnog izjašnjenja naro- 
da o tom pitanju i na način kako je ono izvedeno, nazvali su bjelašima, 
a njihove protivnike koji su tražili da se Crna Gora prethodno vasposta- 
vi kao i Srbija, pa da se onda ujedini slobodnom voljom svoga naroda sa 
ostalim južnoslavenskim zemljama, nazvali su zelenašima (po boji papi- 
ra na kojima su štampali svoje proglase). Pokušalo se bjelaše identifikova- 
ti sa predratnim klubašima, a zelenaše sa pravašima, ali to nije bilo tač- 
no jer smo imali među zelenašima veoma istaknutih klubaša, a to su bili 
omladinci iz Mlade Crne Gore sa pristalicama; zelenaši su bili crnogorski 
radnici i seljaci. Visoki činovnici i oficiri pošli su većim dijelom uz bjelaše 
(Mitar Martinović, Stevo Vukotić, Janko Vukotić, itd.), a manjim uz zele- 
naše. Kad je u krvi i u ognju ugušen zelenaški pokret oružanom silom, a 
pitanje crnogorske slobode skinuto s dnevnog reda međunarodnih foru- 
ma, prestale su djelovati kao političke grupe zelenaši i bjelaši. Budući da 
su zelenaši bili stavljeni stvarno van zakona, to se nijesu ni pojavljivali kao 
posebna politička stranka u izborima 1920. godine. U stvari, ni oni ni bje- 
laši nijesu bili političke partije, nego su bjelaši bili jedna teroristička orga- 
nizacija, koja je provodila u djelo Pašićevu radikalsku zamisao o prisaje- 
dinjenju Crne Gore Srbiji, a zelenaši su bili jedan aktuelan narodni pokret 
kojeg je nestalo kad je skinuto s dnevnog reda pitanje radi kojeg je nastao. 

Na prvim izborima u zajedničkoj državi, 1920. bivši bjelaši su stupili 
u dvije ,državotvorne" stranke, radikalnu i demokratsku, koje su na već 
poznati način propagande, a pod zaštitom i kontrolom savezničkih trupa, 
uspjele da dobiju samo 11792 glasa, a ostale stranke ukupno 16820 (ko- 
munisti — 10869, republikanci 4613, neopredijeljeni 1338). Na prvom ko- 
raku srbijanske ,,državotvorne" stranke, radikalna i demokratska, pretr- 
pjele su totalan neuspjeh, a narod je time, uprkos terora i bezbrojnih zlo- 
čina, najrječitije kazao što misli o pristalicama Izvršnog odbora ,, Velike 
narodne skupštine" na čelu sa Markom Dakovićem. 

Budući da su pristalice radikala i demokrata bili previše ogrezli u krvi 
i nasilju, pa su teško hvatali korijena u narodu, a željni vlasti i koristi, ri- 
ješe se da stupe u stranku radikalnog disidenta i velikog crnogorofoba Jo- 
vana Jovanovića, vođe zemljoradničke stranke. Na čelu ove stranke staja- 
li su nekadanji bliski Pašićevi saradnici, njegov ministar Jovan Jovanović 

i njegov lični sekretar dr. Milan Gavrilović. Bivši crnogorski bjelaši su se 
sklonili u ovu partiju i na izborima od 1923. pojavili se kao nova stranka 
sa izbornim rezultatom od 3487 glasača. Vođstvo ove stranke činili su oni 
koji su bili najgrlatiji u Vel. narodnoj skupštini 1918, koji su najsladostra- 
snije palili seljačke kuće i izvodili svoje suplemenike na stratišta. Privid- 
no opozicionarstvo ove stranke imalo je da ih rehabilitira pred narodom, 
te da im tako sačuva glave od eventualnog suda narodne pravde. Što se ti- 
če programa crnogorskih zemljoradnika, on je uglavnom isti kao i pro- 
gram srpske zemljoradničke stranke. Inače, u pitanjima koja predstavlja- 
ju životni problem Crne Gore, oni stoje na istom stanovištu sa srpskim 
radikalima i demokratima. Tako, oni najvatrenije brane Pašićevu tezu o 
narodnom i državnom jedinstvu, a nadasve brane centralizam koji je iz- 
raziti instrument politike beogradskog kapitalističkog imperijalizma. Po 
načinu svoga postanka, po političkoj prošlosti svoga vođstva i po njegovoj 
ideologiji i političkom programu, ova zemljoradnička stranka nije klasni 
seljački pokret, nego politička, vješto maskirana štafaža srbijanskih radi- 
kala i demokrata. Od mnogih, ne samo radikalsko-demokratskih, nego 
i diktatorskih režima, eksponenti ove stranke uživali su izdašne potpore 
(na pr. , Slobodna misao" u Nikšiću). Uloga zemljoradničke stranke u Cr- 
noj Gori je u tome da radi na absorbiranju i pariranju ekstremnih ljevi- 
čarskih pokreta, na taj način što će, služeći se njihovim parolama, uvlačiti 
vođe tih pokreta u svoje krilo, kao krilo ,,prave opozicije", pa ih tako neu- 
tralizovati i oduzimati im inicijativu iz ruku da bi mogle da se komotnije 
šire radikalska i demokratska stranka. 

One mase, koje su glasale 1920. za ljevičarske stranke, budući zbog to- 
ga ganjane i terorisane, rastjerane su, te su njihove stranke počele pod pri- 
tiskom terora slabiti. Na izborima 1923. jedan dio tih masa, u koliko ni- 
je mogao glasati za svoje stranke, stupio je u crnogorsku federalističku 
stranku, koja je nakon svog formiranja (1925) na prvim izborima dobi- 
la 7912 glasova i ako je bila ganjana isto tako kao i komunistička. Protiv- 
nici ove stranke pokušali su da je predstave kao nastavak zelenaškog po- 
kreta, a i sada njene pristalice nazivaju zelenašima, čak — u denuncijant- 
skim namjerama — borcima za separatnu Crnu Goru sa dinastijom Nje- 
goš na čelu. Međutim, vođa ove stranke, dr. Sekula Drljević ovako govori: 

,Sadržina naše državne ideje mora biti: jedinstvo prema ostalim 
državama, jedinstvo državnih emblema, pojmovno jedinstvo držav- 
nog imena i ravnopravnost udruženih zemalja u međusobnim odnosi- 
ma. To je federalizam". 

Ovim je iz osnova pobijena kleveta o borbi federalista za separatnu Cr- 
nu Goru. A što se tiče toga da su federalisti u stvari zelenaši, moglo bi se 

naglasiti samo to da su vođe zelenaša (na pr. Jovan Plamenac, Dr. Pero 
Šoć, Niko Hajduković, itd.) kruti centralisti, a da su mnogi nekadanji bje- 
laši federalisti. Federalistička stranka je jedna nova, seljačka stranka. Ono 
što je čini sličnom sa zelenašima, jeste njen seljački karakter. Stapanjem 
poslaničkih klubova crnogorske federalističke i hrvatske seljačke stranke 
(Radićeve) u jedan, crnogorski federalisti su preciznije odredili kakarter 
svoje političke borbe, postavši jedan klasni narodni seljački pokret. 

Makar da Crna Gora nije faktično radnička zemlja, kao što ćemo ovdje 
vidjeti, u njoj je stvoren jedan živ marksistički radnički pokret, koji po- 
stepeno zahvata selo. Taj pokret, koji većinom čine radnici i mnogobroj- 
na seljačka i varoška inteligencija, ide za tim da postane jedan masovni 
pokret. Ujedinjen sa crnogorskim federalistima, sa kojima imade najvi- 
še dodirnih točaka, on će apsorbovati sve političke snage Crne Gore i isti- 
snuti iz nje svaki uticaj tuđinskih kapitalističkih stranaka (radikalne, de- 
mokratske i zemljoradničke). 

Da se vidi kakvi su bili politički odnosi u Crnoj Gori u izbornim rezul- 
tatima do ukidanja parlamentarizma, 1929. navodimo ove 

Rezultate parlamentarnih izbora u Crnoj Gori. 

Pojedine stranke imale su glasača godine 


1920. 1923. 1925. 1927; 

Radikalna 3837 8134 9486 12025 
Demokratska 7955 8414 7698 10365 
Samostalno demokratska 627 441 
Federalistička 7912 8873 5153 
Zemljoradnička 3487 4029 4566 
Komunistička 10869 1778 1907 2081 
Republikanska 4613 2257 2445 
Neopredijeljeni 1338 641 

Ukupno 28612 32544 34455 34631 


Ovi rezultati su veoma poučni. Prilikom prvih izbora bio je najsurovi- 
ji teror, pa je ipak glasalo protivu centralizma 16820 glasova prema 11792, 
koliko je palo za centralizam. Postepeno teror je bio ublažavan da se pre- 
tvori u jednu organizovanu i s planom udešenu represaliju ekonomsko- 
socijalnog karaktera, koja se pokazala svrsishodnom. Na drugim izbori- 
ma bilo je protivu centralizma 12588, a za 20035 glasova; na trećim 13225, 
a za 21885, dok na četvrtim od 1927. nije bio ugušen skoro svaki opozici- 
oni politički pokret, te je rezultat otpora centralizmu u ciframa bio 7234 

glasa, a za 27397. Da Crna Gora nije bila dovedena u onaj ekonomski i so- 
cijalni položaj, u kojem se danas nalazi, do ovakvih izbornih rezultata ne 
bi moglo nikad doći, pa ni uz asistenciju najcrnjeg terora. 


%+ 


Nekoliko hiljada crnogorskih intelektualaca namješteno je u raznim 
službama van Crne Gore. Većina njih se veoma dobro snašla u novoj sre- 
dini. Osposobljenje Crne Gore za samostalan ekonomski život njima za- 
daje brige, jer — u svojoj kratkovidnosti — vide pred sobom avet nezapo- 
slenosti. Zaslužbe koje dobivaju, čini im se da dobivaju kao poklon zato 
jer su Crnogorci i jer su iz ,,pasivnog kraja", a ne uviđaju da je to samo na- 
knada za njihovu radnu snagu. U rušenju centralizma oni gledaju rušenje 
onih izvora iz kojih dobivaju svoje dohotke, pa su zato njegovi najvatre- 
niji branioci. U obrazloženju toga svog stava oni postavljaju pitanje: ,,Ka- 
ko će Crna Gora, ako država ne bude centralistička, moći da nas nekoli- 
ko hiljada intelektualaca, zaposlenih po čitavoj državi, zaposli?" — Pret- 
postavkom da Crna Gora neće moći da ih zaposli, oni brane centralistič- 
ko uređenje države i tezu da je Crna Gora za samostalan ekonomski život 
nesposobna. Ti ljudi ne žive u Crnoj Gori, oni s njom imaju i vrlo malo ili 
ni malo veze, ne poznaju njene prilike, ne učestvuju u njenom trpljenju i 
dnevnom životu. A ipak, kao intelektualci i učeni ljudi, vrše jedan preko 
drugog uticaj na seljaštvo, unose zabunu u njegove redove i ometaju ga u 
pravilnom snalaženju. Interesi ove inteligencije i seljaka su različiti, a ka- 
ko inteligencija imade više mogućnosti i prilike da svoje smjernice propa- 
guje i nameće, ona to i čini, te tako seljaštvo biva zavođeno i onesposoblja- 
vano za pozitivnu političku borbu. Seljaštvo u ovom slučaju biva demago- 
ški zavođeno na teren odbrane prolaznih interesa jedne neznatne manji- 
ne (inteligencije), a na vlastitu štetu. 

Ovim intelektualcima, kojih imade svega desetak hiljada, treba posta- 
viti protupitanje: ,, Zar je opravdano braniti jedan sistem koji vama daje, 
ali ne poklanja uhljebljenje, a oduzima ga istodobno desetorostruko ve- 
ćem broju isto takvih intelektualaca koji su nezaposleni i žive ili kod svo- 
jih kuća ili se potucaju od nemila do nedraga? Zar se može vašim uhlje- 
bljenjem braniti sistem koji ostavlja bez hljeba stotine hiljada stanovnika, 
seljaka i radnika koji su osnov društva i zajednice i koji gladuju i skapa- 
vaju u bijedi samo zato što vi zagovarate sistem koji vama, neznatnoj ma- 
njim, daje uhljebljenje? Naposljetku, zar vi od nekoga dobijate išta zaba- 
dava, i zar ono što dobijate mučno ne zarađujete? Prema tome, zar je cen- 
tralizam taj koji osigurava vaše uhljebljenje, ili je to isključivo dobar kva- 
litet vaše radne snage koju prodajete?" — Iz odgovora na ova pitanja vidje- 

lo bi se nesumnjivo da je jedan dio naše inteligencije, možda klasno ne- 
svjestan, stavljen u službu imperijalističkog kapitalizma, pa brani, nasu- 
prot interesima seljačkog naroda svoje zemlje, njegove interese pod vidom 
odbrane svojih vlastitih interesa i pod demagoškom maskom odbrane in- 
teresa radnog naroda. U krugovima te prodane inteligencije imade ih ko- 
ji sebe smatraju nosiocima naprednih, pa čak i revolucionarnih ideja i te- 
žnja, te time otežavaju prepoznavanje, pa naoružani ovim privlačnim re- 
kvizitom lakše prodiru u mase. Njihova nastojanja idu za tim da ometu 
prosvećivanje radnog naroda sela i grada, da vođenje njegovo i određiva- 
nje putova ka njegovoj budućnosti rezerviraju za sebe i vrše ga bez kon- 
trole i da tako ometaju težnje seljaštva za organizovanjem i jedinstvenim 
nastupanjem u političkoj i socijalnoj borbi. 

Sudbinom seljaka i radnika treba oni sami da odlučuju. A u njihovoj 
slozi, organizaciji i jednodušnosti nalazi se najčvršća garancija za njihov 
uspjeh. 

Pasivnost jednog kraja sastoji se u tome što njegovo stanovništvo ne 
može da proizvede toliko privrednih dobara da bi njima moglo osigurati 
svoj opstanak bez pomoći sa strane. Za državu čiji su dio ti krajevi, oni su 
pasivni jer ona, kao organizovana cjelina, mora u njima da nadoknađu- 
je manjak nekih dobara, koji nije mogao biti proizveden, a bez kojeg sta- 
novništvo ne bi moglo opstati. Država kao cjelina pokriva deficit ovih pa- 
sivnih krajeva suficitom proizvedenih ekonomskih dobara u drugim svo- 
jim krajevima. 

O tome da je Crna Gora pasivan kraj čuje se u našoj javnosti svako- 
dnevno. Teza o njenoj pasivnosti toliko se odomaćila i postala opšte pri- 
znata, da više niko, pa ni neki ekonomski stručnjaci, i ne pomišlja da bi je 
trebalo revidirati ili barem preciznije formulirati. Novine, kadgod pišu o 
pasivnim krajevima, govore stvarno o Crnoj Gori, govore o njoj kao o pa- 
sivnom kraju; u brošurama, člancima i razgovorima — svuda se čuje samo 
jedno te isto: Crna Gora je pasivan kraj! Crnu Goru treba raseliti! — Da se 
dođe do toga zaključka potrebno bi bilo prethodno fiksirati neke činjeni- 
ce bez kojih on ne bi bio ni istinit ni vjerovatan. Te bi se činjenice u prvo- 
me redu sastojale u ovome: a) da se utvrdi, sa podatcima i statistikama u 
rukama, da država na Crnu Goru više troši, nego što od nje ubire priho- 
da; b) da se utvrdi da se sve ono što država službeno votira, bilo u budžetu 
bilo specijalnim vanrednim kreditima i zajmovima, troši zbilja za potrebe 
stanovništva koje stalno živi u Crnoj Gori, a ne na opšte državne potrebe; 
c) da se utvrdi da Crna Gora nije u stanju da proizvede onoliko ekonom- 
skih dobara koliko joj je potrebno za opstanak, a da za tu nesposobnost 
nije kriva država kao cjelina; d) da se utvrdi da država kao cjelina nema 
nikakvog interesa da Crnu Goru drži u ekonomskoj zavisnosti i da ome- 
ta njeno osposobljenje za samostalan ekonomski život. 

Utvrđujući sve te činjenice, tvrdilo bi se nesumnjivo da je Crna Go- 
ra pasivan kraj i da država iz svojih sredstava pokriva njene deficite. U 
tom bi slučaju tvrdnja o njenoj pasivnosti bila istinita i na naučno utvrđe- 
nim činjenicama osnovana. Zato je potrebno da se ove činjenice provje- 
re i podvrgnu analizi, da bi se sa postavljenim pitanjem bilo načisto. Da- 


153 


TRI ZABRANJENE KNJIGE SAVIĆA MARKOVIĆA ŠTEDIMLIJE 


kle, prethodno ima da se utvrdi da li je Crna Gora pasivan kraj, a potom 
u kojoj mjeri, zašto, da li to mora biti ili ne i kako bi se mogla aktivizira- 
ti ako je zaista pasivna. Diskutovaćemo redom postavljene teze o njenoj 
pasivnosti. 


A. 

Bivši ministar dr. Pero Šoć piše u svojoj ekonomskoj bilješci o Crnoj 
Gori (Dr. P. Šoć: ,,Crna Gora", Beograd 1928) ovo: 

, U privatnim i u zvaničnim konverzacijama stalno se čuje: Crna Go- 
ra je pasivni dio Jugoslavije. Naprotiv! I pri današnjem stanju zapušteno- 
sti i nerada, Crna Gora materijalno više od polovine donosi nego odnosi 
Kraljevini Srba, Hrvata i Slovenaca. Ministarstvo Finansija može to utvr- 
diti kad bi izvelo potpun račun svih prihoda što Crna Gora, posredno ili 
neposredno, unosi u državnu kasu. Kad bi, preko kompetentnih i dobro- 
namjernih, izvelo taj bilans — ne miješajući Crnu Goru sa Srbijom ili dru- 
gim, skinulo bi jednu pravu zabludu koja postoji o pasivnosti Crne Go- 
re. Taj bilans svakako bi uticao i na pogrešna shvaćanja nekih političkih 
glava. Crna Gora plaća sad poreze preko 300 milijuna dinara. Rashodi za 
Crnu Goru iznose od 80 do 120 milijuna dinara. Znači da se crnogorska 
poreza, u iznosu od oko 200 milijuna dinara, troši na ostale zemlje ujedi- 
njene Otadžbine." 

Advokat i publicista Nikola Đonović navodi i preciznije podatke u 
istom smislu (N. Đonović: ,,Iskustva i potrebe Crne Gore", Beograd 1933). 
Poričući istinitost tvrdnje da je Crna Gora pasivna, on kaže: 

,lstina, ako bi se uzele u obzir globalne sume koje se predviđaju sva- 
ke budžetske godine na raznovrsne potrebe i investicije, stvar bi pribli- 
žno izgledala takva kakva se obično i zamišlja. Zbirni odnos predviđe- 
nih prihoda u odnosu prema rashodima bio bi odista pasivan. Ali, zna- 
tan dio budžetom predviđenih rashoda nikada se i ne ostvaruje. To su 
one sveće koje nikad ne dogorjevaju već se gase na pola svake budžet- 
ske godine. Stoga ne treba upoređivati cifru predviđenih rashoda sa pri- 
hodima, već cifru stvarno izvršenih godišnjih rashoda sa stvarno na- 
plaćenim godišnjim prihodima. Kad to utvrdimo dolazimo do sazna- 
nja da današnje područje Zetske banovine nije nikakav teret državne fi- 
nansije. Nema posebne statistike za krajeve Crne Gore po Bukureškom 
ugovoru, ali i za njih bi taj odnos ostao isti. Prema statističkim podaci- 
ma iz 1932. god., koja je bila naročito rđava kako za nacionalni prinos 
tako i za pribiranje poreza, državni prihodi u Zetskoj banovini kreta- 
li su se ovako: 

Porezi i trošarina Din 39.123.446 
Carinski prihodi Din 16.153.617.42 
Monopolski prihodi Din 118.360.000 
Poštanski prihodi Din 22.300.000 
Ukupno plaćeno prihoda za 1932. g. Din 195.937.063.42 


Što se tiče državnih izdataka, na ovom području oni iz godine u go- 
dinu znatno variraju poglavito zbog nestalnosti investicija i materijalnih 
izdataka. U toku 1932. drž. budžetski izdaci po svim granama iznosili su 
Din 158.766.846.65. U ovaj račun nisu ušli izdatci Min. vojske i mornari- 
ce u Zetskoj banovini, jer to i nisu izdatci za potrebe ove banovine, već iz- 
datci nacionalne odbrane radi opšte državne sigurnosti, stoga ih potpuno 
izuzimamo iz ovoga računa. Kad uporedimo iznos prihoda za 1932. g. sa 
rashodima, dobijemo saldo od 37.170.216.77. Što znači da su državni bru- 
to prihodi bili u prošloj godini za toliko veći od rashoda. Režijski troško- 
vi države oko ubiranja ovih prihoda dostižu ovu razliku tako da se gor- 
nji iznos približno izravnava. Sem toga što ovaj kraj sam snosi sve držav- 
ne rashode, snosi još uzato i veliki teret banovinskih i opštinskih dažbi- 
na, koje su u 1932. god. zajedno iznosile Din 100.198.259.38. Prema gor- 
njim ciframa cjelokupno narodno davanje po svima poreskim i prireskim 
oblicima za 1932. god. iznosilo je blizu 300.000.000. — Din. Uzeli smo po- 
datke iz 1932. naročito zbog toga što je ona znatno nepovoljnija od sviju 
ranijih godina. U njoj su državni prihodi znatno podbacili u svim pravci- 
ma. Samo carinski prihodi za 1932. manji su za čitavih 20.000.000. — ne- 
go u 1931. Isto tako pali su znatno u 1932. monopolski i poštanski priho- 
di. Ako uporedimo podatke iz 1931. saldo u korist prihoda bilo bi za pre- 
ko 10 milijuna veće nego u 1932. godini". 

U svojoj knjizi ,Centralizam ili federalizam" (Zemun, 1926) dr. Seku- 
la Drljević, bivši ministar i narodni poslanik, kaže: 

Gospodo, ja sam rekao da bi današnji budžet Crne Gore morao iz- 
nositi najmanje 20.000.000 Din u zlatu, a to je preko 200.000.000 Din 
u papiru. Toliko bi morao iznositi prema crnogorskom poreskom siste- 
mu. Ako uzmemo u obzir današnja ogromna povećanja pojedinih vr- 
sta poreza, onda je nesumnjivo da Crna Gora danas plaća poreze preko 
300.000.000 Din. Rashodi za Crnu Goru danas iznose oko 80-120 mili- 
juna Din. To znači da se crnogorska poreza, u iznosu od oko 200 miliju- 
na dinara, troši na ostale ujedinjene zemlje." 

Na taj način nijesmo utvrdili sa statistikama i podatcima u rukama da 
država na Crnu Goru više troši, nego što od nje dobiva, već smo utvrdi- 

li sasvim obratno: da država više ubira od Crne Gore nego što na nju tro- 
ši. U tom smislu ona, sa gledišta države kao cjeline, nije pasivan -već ve- 
oma aktivan kraj. 


B. 

Ekonomske prilike Crne Gore bi danas bile nesumnjivo drugačije da 
su svi oni krediti, koji su redovno predviđani u budžetima, trošeni za 
narodne potrebe. Ne ostvarujući te predviđene izdatke državnim budže- 
tom, u koliko su se odnosili na Crnu Goru, smanjivala se konstantno pro- 
izvodna sposobnost stanovništva, tako da su se smanjivali i predviđeni 
prihodi, ali ovo smanjivanje prihoda u uzročnoj je vezi (posljedica) sma- 
njenja državnih rashoda. 

,Doskorašnji Ministar finansija dr. Milan Stojadinović istakao je da, 
šta više, stoji neupotrebljivo 15 milijuna dolara, predviđenih 

za jadransku željeznicu, i država zbog toga gubi, plaćajući interes oko 
80 milijuna dinara godišnje". (Šoć: Crna Gora", 1928). 

Godine 1922. bio je donijet zakon o izgradnji Jadranske željeznice pre- 
ko Crne Gore, ali taj zakon nije nikad izvršen, ma da je 3. maja 1922. on- 
dašnji Ministar unutrašnjih djela, koji je poslije toga bivao član i pred- 
sjednik više vlada, dr. Voja Marinković odlučno izjavio: ,, Kraljevska vla- 
da stoji odlučno na stanovištu da se pruga koja bi vezala južno Jadransko 
primorje i Crnu Goru direktno sa prestolnicom, mora sagraditi pre sviju 
drugih pruga. Ni u kom slučaju vlada neće dopustiti da se ma koja dru- 
ga pruga gradi pre ove, koja ima da veže sa ostalom zemljom čitave kraje- 
ve naše otadžbine, sad isključene od željezničkog saobraćaja". Kao što ni- 
je nijedno obećanje, dato Crnoj Gori, održano niti i jedna obaveza prema 
njoj doborovoljno primljena, ostvarena — tako nijesu ni ovaj zakon ni ovo 
obećanje dra Marinkovića izvršeni. 

Finansijskim zakonom za 1928—1929. (čl. 240) bilo je predviđeno da 
normalna željeznica ide preko Crne Gore i da izbije na Kotor. Radi iz- 
gradnje ove željeznice zaključivani su zajmovi u inostranstvu, unošene u 
ugovorima sa zajmodavcima posebne odredbe o njenom građenju, ali je 
na kraju sve to ostalo samo mrtvo slovo na papiru, jer željeznica nije ni- 
kad ni započela da se gradi. 

,Prešlo je u običaj da se u državnom budžetu — zbog partijskih ili de- 
magoških motiva — predvidi po koja suma za poboljšanje u Crnoj Gori. 
To ostane samo na papiru, jer te sume bar u većini ostaju neutrošene. Na- 
rod to krsti: bacanje prašine u oči." (Dr. P. Šoć). To bacanje prašine u oči 
vršeno je po naročitom sistemu prema Crnoj Gori dugi niz godina, dok se 
nije došlo do rezultata koji sada karakterišu stanje u tom kraju. 

C. 

Za prosuđivanje pitanja da li je Crna Gora sposobna za nezavisan eko- 
nomski opstanak, odnosno da li je njeno stanovništvo u mogućnosti da 
proizvede toliko ekonomskih dobara koliko mu je nužno da bi moglo op- 
stati, potrebno je prethodno raspraviti: a) Da li je Crna Gora prije ujedi- 
njenja bila pasivan kraj, t. j. da li je njen zagranični bilans bio pasivan ili 
aktivan; b) Koje je ekonomske koristi dobila, a koje izgubila Crna Gora 
ulaskom u sastav zajedničke države Srba, Hrvata i Slovenaca; c) Koja je 
razlika između privrednih sposobnosti predratne i privrednih sposob- 
nosti poslijeratne Crne Gore; d) Koja je razlika između ekonomskih po- 
treba predratne i ekonomskih potreba poslijeratne Crne Gore; e) Kakva 
su sadanja sredstva proizvodnje i koji se rezultati njima postižu i f) Čime 
bi Crna Gora mogla da nadoknadi u novoj državi ono što je izgubila ula- 
skom u nju. Nakon što se sva ova pitanja detaljno i temeljito rasprave, mo- 
ći će se dati precizan i tačan odgovor na pitanje: da li je Crna Gora spo- 
sobna za samostalan privredni i ekonomski život ili nije? 


a. 

Crna Goraje bila država sa površinom od 9475 kv. kilometara, na kojoj 
je živjelo 250.000 stanovnika. Taj, do 1877. godine neprekidni ratni logor 
nije imao nikakvih stalnih privrednih izvora niti mogućnosti da se eko- 
nomski konsoliduje. Za dvadeset pet godina od prestanka ratovanja, Cr- 
na Gora je postala ustavna monarhija, a pet godina kasnije kraljevina. Cr- 
nogorci, kao ratnici, nijesu imali ni iskustva ni tradicije u raznim privred- 
nim poslovima, a u koliko bi ih imali, zemljište i prilike bili su nepogodni 
da se razvije jedna rentabilna privreda naglo i u svim granama. Izgleda- 
lo je da Crna Gora nema nikakve budućnosti i da se neće moći ekonom- 
ski konsolidirati nikad. Todor Božović i Jovan Đonović, sadašnji opuno- 
moćeni ministar na strani, u svojoj knjzi ,Crna Gora i napredni pokret" 
(Beograd 1911) u kojoj su veoma oštro i nepovoljno kritikovali crnogor- 
sku državnu upravu, pišu: ,,Ta bajka o nepopravljivim ekonomskim pri- 
likama kod nas više je nego jedna velika obmana, opasna po svojim po- 
sljedicama". — Privredni život nije bio dovoljno razvijen, ali je bio u raz- 
vitku, dok su uslovi za taj razvitak bili veoma povoljni, čak i po prizna- 
nju spomenutih pisaca. 

Nešto priliv novca iz Amerike, kamo je odlazio veliki broj Crnogora- 
ca radi zarade, a nešto povremene novčane pomoći Rusije, koje su troše- 
ne većinom na vojne potrebe i izgradnju putova, činili su da je crnogor- 
ski bilans bio aktivan. Što se tiče platežne moći seljaka, o tome govore do- 
sta jasno podaci koje objavljuju Božović i Đonović. Oni tvrde da ,,u cijeloj 

zemlji nema ni jednoga građanina koji bi dugovao prošlogodišnji (1910) 
porez, a nije redak slučaj i anticipiranje". Dalje navode ove podatke o na- 
plati poreza: ,,U godini 1906. predviđeno je po budžetu 2.452.900 d., a 
naplaćeno 2.633.835.11 d.; u 1907. g. predviđeno 2.773.690, a naplaćeno 
2.887.133.21 d.; u 1908. g. predviđeno 2.788.899, a naplaćeno 3.107.247.48 
d. itd." No i pored ovakvog stanja i stalnog priliva novca iz inostranstva, 
Crna Gora nije mogla da naglo unapređuje svoju privredu i trgovinu, ali 
je njen hod u tom smjeru bio veoma solidan i uravnotežen, te se svakim 
danom išlo na bolje. Da nije bilo raznih poremećaja spolja (ratovi) ona bi 
za jedan nevelik niz godina uspjela da se ekonomski potpuno sredi i poč- 
ne normalno funkcionisati. Bilo je izrađeno više planova i nađeno nekoli- 
ko povoljnih rješenja za ostvarenje programa rada na njenom kulturnom, 
prosvjetnom i ekonomskom podizanju. Ratovi (1912-1918) su te planove 
i mogućnosti iz osnova poremetili. 

Do rata 1912 g. bilans trgovine Crne Gore sa inostranstvom, zbog uvo- 
za žita koje se nije moglo u dovoljnoj količini proizvesti u zemlji, bio je pa- 
sivan, ali — kao što rekosmo — tu pasivu je pokrivao priliv novca iz Ame- 
rike (od iseljenika, koji su išli na zaradu) i pomoć Rusije za vojne potre- 
be (oko 200.000 din. godišnje), te je zagranični bilans bio redovno akti- 
van. Dobivši u balkanskom ratu plodne krajeve Metohiju i Sandžaka, Cr- 
na Gora nije više trebala uvoziti žito iz inostranstva, te je na taj način, da 
nije odmah izbio Svjetski rat, i njen trgovački bilans imao postati aktivan. 

Pri ulasku u zajedničku državu Crna Gora je imala državnog duga oko 
Din 100 milijuna, a Srbija oko 30 milijardi. Na svakog crnogorskog sta- 
novnika dolazilo je 250.— Din duga, a na svakog srbijanskog po 7.500 Din. 
Ovome treba dodati da je konferencija mira u Parizu 1919. bila dosudila 
Crnoj Gori ratnu otštetu od 750 milijuna maraka u zlatu, što iznosi oko 
osam milijardi dinara, a po podatcima dra Pera Šoća, od toga je Crna Go- 
ra dobila svega petnaest milijuna dinara preko Oblasne skupštine na Ce- 
tinju, pa i to što je dobila dato je u svrhe bogaćenja krupnih poduzetni- 
ka i trgovaca! 

Sadanji jugoslavenski opunomoćeni ministar u Tirani, inače po rođe- 
nju Crnogorac, Jovan Đonović?? daje ove podatke: 

, Evo kako je izgledao izvoz iz Crne Gore prije Balkanskih ratova: — 1. 
ovnova i ovaca izvoženo je, naročito za Francusku, do 50.000 komada; 2. 
krupne stoke (volova) izvoženo je, većinom za granične krajeve Austrije i 
nešto za Levant, oko 10—12.000 grla. Kako je govedo malo i rđavo njego- 
vano, nije imalo prođu na velikim pijacama; 3. koža ovčijih izvoženo je, 


24 Nova Evropa", 7-XV-1927. 

mahom u Trst, 810.000 komada (goveđe kože nisu izvožene; one su osta- 
jale za domaću upotrebu), koža od divljači izvoženo je na 4000 komada; 
4. vune je izvoženo oko 8 vagona; 5. maslinova ulja, preko domaće potro- 
šnje, izvozilo se do 10 vagona; 6. ukljeve (sarage) suhe izvozilo se mahom 
za Srbiju i Italiju, prosečno oko 10—12 vagona; a krljušti od nje 1-2 vagona. 
Pored ovih važnih izvoznih artikala, izvozilo se još: ruj (sumah), većinom 
za Holandiju; lipov cvijet (oko 4 vagona), većinom za Francusku; lincura 
2—3 vagona, za Zagreb i Maribor; buharica, 2-3 vagona, za Trst (a stvarni 
kupac bila je Amerika); nešto lavorike i pelina. Uvoženo je brašno, žito i 
kukuruz, na 200 vagona, da se narednih godina popne i do 6-800. Pored 
toga, uvoženo je platno, pamuk, čoha za odijelo i svi bakalski predmeti, 
itd. Ako količine nisu poznate, ipak se zna da je uvoz bio, i pod najpovolj- 
nijim uslovima, jači od izvoza. Deficit u trgovinskom bilansu popravljan 
je zaradom pečalbara na strani." 


b. 

Ulaskom u zajedničku državu Srba, Hrvata i Slovenaca, Crna Gora je 
za svoj ekonomski procvat dobila neke povoljnije mogućnosti nego što 
ih je imala kao samostalna država. Te bi se mogućnosti dale, u glavnom, 
svesti na ovo: 1. veće državno područje — šira pijaca; 2. veća država — veća 
bezbjednost izvana; 3. veća mogućnost naseljavanja u plodnijim predjeli- 
ma; 9. veća mogućnost uposlenja inteligencije i radništva; 5. više moguć- 
nosti za školovanje omladine. 

Dobijajući te povoljne mogućnosti, bez obzira da li ih je i ukoliko ko- 
ristila, Crna Gora je morala nužno izgubiti neke od onih koje je imala 
kao posebna država. Te izgubljene mogućnosti su, uglavnom, ove: 1. pri- 
hodi od carina i monopola; 2. ugovoreni trgovački odnosi sa inostran- 
stvom; 3. pravo slobodnog samoupravljanja; 4. planovi za kulturni, pro- 
svjetni i ekonomski preporod; 5. Date koncesije za iskorišćavanje prirod- 
nog bogatstva. 

Kad se ocijeni kakve koristi ima Crna Gora od proširenja pijace, obez- 
bjeđenja granica izvana, naseljavanja u plodnijim krajevima, zaposlenja 
inteligencije i radništva van svoje teritorije i školovanja omladine na viso- 
kim školama, pa se to uporedi sa koristima koje je imala od carina i mo- 
nopola, ugovorenih trgovačkih odnosa sa pojedinim državama, prava da 
samostalno upravlja svim svojim dobrima i privrednim izvorima i pred- 
uzećima, ostvarenja raznih započetih ili projektovanih planova za kul- 
turni, prosvjetni i ekonomski preporod i koncesija datih pojedinim dru- 
štvima i finansijerima radi eksploatacije prirodnog blaga, — postaje jasno 
kakav ekonomski značaj za Crnu Goru imade ono što je dobila, a kakav 

ono što je izgubila ulazeći kao nezavisna država u zajedničku državu Sr- 
ba, Hrvata i Slovenaca bezuslovno, bez ugovora i bez ikakvih zahtjeva. 


c. 

Razmatrajući ekonomske sposobnosti predratne i ekonomske sposob- 
nosti poslijeratne Crne Gore, odmah vidimo da su prve bile manje, ali su 
zato imale više praktičnog značaja jer su redovno bile iskorišćavane, te 
je njihov efekat bio stvaran i pozitivan. Za razliku od drugih, one su bile 
praktične i potpuno određene, dok su druge, makar veće, bile više teorij- 
skog karaktera, neiskoristive i gotovo neiskorišćene. Ta njihova slaba stra- 
na u praktičnom pogledu pogoršana je još i time što je Crna Gora u oslo- 
bodilačkim ratovima bila ekonomski potpuno uništena i ma da je kao sa- 
veznička država trebala biti jednom od pobjednica, nije poslije rata dobi- 
la nikakve otštete (jeste na papiru), da bi svoje prilike mogla koliko toliko 
popraviti. I da nije izgubila ni jedno od onih predratnih privrednih vre- 
la koja su za nju značila ekonomsku korist, a da je stekla sve one teorijske 
mogućnosti koje je stvarno stekla nakon ujedinjenja, bez naknade (barem 
nekakve) štete, pretrpljene u ratu, teško da bi se mogla ni za nekoliko go- 
dina oporaviti. Ne izvršujući nikakav plan njenog ekonomskog snaženja, 
pošlo se putom koji znači odvođenje Crne Gore onom stanju u kojem se 
ona danas nalazi, u vrijeme kada se mora na bazi milosrđa i dobrotvorno- 
sti organizirati pomoć za spašavanje od gladi njenog stnovništva. 


d. 

Državna administracija Crne Gore bila je do nevjerovatnosti uprošće- 
na i jeftina. Ona nije imala žandarmerije, niti posebnih vojnih formaci- 
ja za osiguranje poretka unutar zemlje. Nešto malo vojske (stalni kadar) 
što je imala, to je služilo više za paradu, a bilo je izdržavano uglavnom fi- 
nansijskom pomoću Rusije. Ako uporedimo budžet (iz 1910) Srbije sa bu- 
džetom Crne Gore, vidimo koliko su bile manje potrebe Crne Gore, ne- 
go Srbije koja je tada bila već privredno i ekonomski organizovana i kon- 
solidovana država. Budžet Srbije iznosio je Din 115.277.744.93, a budžet 
Crne Gore Din 3.423.847. Crna Gora je bila od Srbije manja sedam puta, 
ali je njen budžet bio manji od srbijanskog skoro trideset i četiri puta. Da- 
kle, Srbija je proporcionalno trošila na državne potrebe skoro pet puta vi- 
še nego Crna Gora. 

Smanjenjem privrednih sposobnosti i ekonomskih snaga Crne Gore 
poslije rata, što zbog rata, a što zbog likvidacije njenog državnog indivi- 
dualiteta sa svim odnosnim posljedicama, povećale su se njene ekonom- 
ske potrebe do te mjere, da su se one sve bez razlike potpuno ujednači- 

le jer su se popele do kulminacije. Podgorička Trgovinsko-industrijska i 
zanatska komora u jednom svom izvještaju ovako karakteriše savreme- 
ne prilike u Crnoj Gori: ,, Ali ni jedan kraj naše zemlje nije izložen tolikoj 
oštrini aktuelne privredno-finansijske krize kao komorsko područje, ko- 
je još satiru nedaće sušnih i nerodnih godina i stalna briga oko prehra- 
ne oskudnog stanovništva. U drugim krajevima teškoće su uglavnom na- 
stupile zbog nemogućnosti prodaje gotovih proizvoda i sirovina, a u na- 
šim krajevima je stalna kriza rada i zarade. A opšta proizvodnja ni iz da- 
leka ne pruža toliki privredni efekat (prinos), koliko je potrebno za opsta- 
nak i podmirenje drugih raznovrsnih potreba stanovništva. Zbog toga je 
bijeda i neimaština dostigla krajnje granice izdržljivosti, a narodna sna- 
ga posvednevno propada". Iz tih navoda nije teško izvesti zaključak o to- 
me kakva je razlika između predratnih i poslijeratnih ekonomskih potre- 
ba Crne Gore. 


€e. 

Po podatcima koje je objavila podgorička Trgovinsko-industrijska i 
zanatska komora, Zetska banovina (Crna Gora, Sandžak, Metohija i Ju- 
žna Dalmacija) imade neproduktivnog zemljišta (kamenjari i podvodno) 
6.416 kv. km, zemljišta pod šumom 11.301 kv. km, zemljišta podesnog 
za obrađivanje 12.280 kv. km. Ukupna površina zemljišta 30.997 kv. km. 

Prema popisu od 1931. broj stanovništva je 925.516. 

To znači da na svaki kv. km dolazi oko 7537 stanovnika ili na svakog 
stanovnika po oko 133 kv. m radne zemlje. 

Kad se uzme u obzir da u Sandžaku i Metohiji imade više radne ze- 
mlje, pa prema tome na stanovnika dolazi veća površina, dok u krajevi- 
ma predratne Crne Gore, a naročito Stare, neće doći na stanovnika ni po 
25 kv. m radne zemlje; — kad se sve to uzme u obzir moglo bi se zaključi- 
ti da ova radna zemlja ne može roditi toliko proizvoda da se njima pre- 
hrani stanovništvo ni u slučaju kad bi bilo obrađeno najmodernijim sred- 
stvima i kad bi bilo osobito plodno. A u to plodno zemljište uračunato je i 
ono koje se faktično ne obrađuje ili barem ne obrađuje stalno (livade, pa- 
šnjaci, močvare itd.). Prema tome je isključeno da bi obrađeno zemljište 
moglo roditi toliko žita i drugih poljoprivrednih produkata koliko je po- 
trebno za prehranu stanovništva. Manjak žitarica mora se uvoziti sa stra- 
ne, a kod plaćevnih mogućnosti crnogorskog seljaka nema ni govora da 
on može dobaviti koliko mu je potrebno za prehranu. O nabavci drugih 
potrebnih artikala ne može se ni misliti. 

Kako se i to malo radne zemlje danas obdjelava i iskorišćava? Može li 
Crna Gora i dalje biti zemljoradnička? Rentira li se više gajenje žitarica na 
zemljištu na kome su se do sada gajile? 

Istim onim sredstvima kojima je obrađivana zemlja prije 50—100 godi- 
na?" i danas se, uglavnom, obrađuje. Neznatni izuzetci ne dolaze uopšte u 
obzir jer su oni neodlučni za popravak opštih privrednih prilika. Zemlja 
zbog redovnog obrađivanja i iscrpljivanja postala je neplodna i nesposob- 
na za obradu. U brdovitim krajevima zbog nezaštićenosti podložna je iz- 
lokavanju i odnošenju planinskim potocima, te se tako namjesto plodnih 
površina pojavljuju pješčane zaravni. Od nužde za zemljištem podesnim 
za obradu, krče se šume koje se nalaze na zemljovitim prostorima, ali se 
time znatno ne poboljšavaju prilike, već u drugom smislu sve više pogor- 
šavaju. Zbog trijebljenja šuma pojavljuju se sve više kamene goleti, a one 
sve manje privlače oblake koji donose kišu i sve manje zadržavaju vlagu, 
te su suše sve češće i sve žešće, tako da one nekih zadnjih godina prave či- 
tavu pustoš satirući potpuno usjeve i pašnjake. Ne samo sredstva za obra- 
du, nego i sama radna zemlja postaje sve više nepodesna a daje sve manje 
plodova, tako da zemljoradnja konstantno opada. 

Stočarstvo bi imalo biti jedina rentabilna privredna grana. U Zetskoj 
banovini imade od prilike oko 2.151.317 grla domaće stoke. Kao i u ze- 
mljoradnji, tako i u stočarstvu ne primjenjuju se nikakve savremene me- 
tode i sredstva odgajanja i oplemenjivanja, te se stoka degeneriše i poste- 
peno se smanjuje korist koju stanovništvo od nje imade. Razne bolesti sa- 
tiru stoku u velikom broju. Kad se tim nedaćama pridruži još nemanje 
dovoljno hrane, oskudica u vodi i ostale mnogobrojne teškoće oko čuva- 
nja, može se slobodno reći da stočarstvo naglo pada, te se sve manje od 
njega imade koristi. Za vrijeme nerodnih godina, nemajući stočne hrane, 
seljaci prodaju stoku u bescjenje da im ne bi pokrepavala od gladi. Prije 
ratova je iz Crne Gore izvožena u Grčku, Italiju i Francusku, ali sada ne- 
što zbog nemanja trgovačkih veza, nešto zbog deviznih i drugih propisa, 
nešto zbog upućivanja naše izvozne trgovine u drugim pravcima, a nešto 
i zbog sve slabijeg kvaliteta naše stoke, toga izvoza više nema. Na doma- 
ćim tržištima stoka se prodaje zapravo za bagatelu. Isti je slučaj i sa stoč- 
nim proizvodima. 

Voćarstvo je u opadanju jer stare voćke izumiru i degenerišu se, a no- 
ve se ne donose. Ni ranije ono nije bilo na nekom visokom nivou, a da- 
nas pogotovu nije. 


25 Todor Božović i Jovan Đonović ih nazivaju sredstvima donešenim iz Bojke! 

Ribarstvo opada zbog nesavremenih metoda lova i zbog nepodesno- 
sti Za IZVOZ. 

O zanatstvu piše u , Almanahu Zetske banovine" sekretar Trg. indu- 
strijske i zanatske komore u Podgorici, ing. Blagota Radović: 

Naša zanatska radinost je prilično zaostala jer zanatlije nemaju mo- 
gućnosti da se usavršavaju... Sve većim prilivom fabričkih proizvoda na 
tržištu, zanatska radinost pada i gubi svoj značaj, poglavito u pogledu sto- 
larskih i obućarskih proizvoda. Sušne i nerodne godine, nedostatak posla 
i zarade za široke narodne slojeve ubili su potrošačku moć, pa time naj- 
više strada zanatska radinost. Zbog tega je zanatski stalež doveden u mu- 
čan položaj, a vrlo je moguće da će opstanak zanatlija i njihovih porodica 
predstavljati krupan socijalan zadatak." 

Industrije u Crnoj Gori u pravom smislu i nema. Ono nešto malo što 
imade, a što je veoma primitivno i nerazvijeno, služi uglavnom za doma- 
će potrebe. Jedini proizvodi koji se plasiraju na vanjske pijace jesu ulje iz 
barske uljare Braće Marić i sapun fabrike ,,Rivijera" u Kotoru. O razvitku 
industrije u Crnoj Gori (Zetskoj banovini) najrječitije govore podatci In- 
spekcije rada na Cetinju o zaposlenju radne snage u Banovini. Po tim po- 
datcima iz 1931. god. bilo je zaposleno u čitavoj banovini (a nezaposleno 
upravo čitavo stanovništvo) radnika i to: 

Od 10 do 14 god. 54 muških, 21 ženskih (ukupno 75), od 14 do 16 god. 
169 m., 31 ž. (200); od 16 do 18 god. 133 m., 25 ž. (158); preko 18 god. 2148 
m., 236 ž. (2384). Ukupno 2504 m., 313 ž. (2817). 

Prema tome, u Crnoj Gori je u industrijskim poduzećima svih vrsta 
bilo 1930. godine uposleno manje nego 3,05 pro mille. Dakle, može se re- 
ći da industrije gotovo i nema. Zaključujući svoje izlaganje o privrednim 
prilikama na komorskom području, ing. Radović kaže: 

, Nijedna privredna radinost na području Komore nije dostigla takav 
stupanj razvitka da bi uglavila rentabilitet i privredni efekat (prinos) koji 
su neizbježni u procesu proizvodnje. Drugim riječima, opšta proizvodnja 
na komorskom području, kao zasebnoj privrednoj jedinici, nije u stanju 
da privrednim subjektima osigura materijalnu naknadu u tolikoj mjeri 
koliko je potrebno za opstanak i podmirenje drugih raznovrsnih potre- 
ba. Zbog toga je privreda komorskog područja pasivna, a njeno stanovni- 
štvo materijalno siromašno. Radi toga je naš kraj izložen oštrini teške pri- 
vredne i finansijske krize. Ovakva karakteristika našeg privrednog života 
ima svoj puni izražaj od ujedinjenja pa ovamo. A ovakvo privredno sta- 
nje potrajaće sve dotle dok se ne pristupi racionalnom iskorišćavanju pri- 
vrednog bogatstva komorskog područja, uz rješenje saobraćajnih proble- 
ma podizanjem modernih komunikacionih sredstava (vazdušnih i želje- 

zničkih pruga), pa da se otvori novi horizont i potpuno izmijeni današnja 
privredna struktura našeg kraja". 

Prema svemu tome, sadanja sredstva proizvodnje u Crnoj Gori su za- 
starela, nepodesna i gotovo nekorisna, a rezultati koji se njima postižu da- 
leko su od toga da bi mogli zadovoljiti i jedan neznatan dio narodnih po- 
treba. Na zemljištu koje je do sad obrađivano, zemljoradnja nije više ren- 
tabilna. Zanatstvo i trgovina izumiru, a industrije još nema. 

Neki pokušaji da se sadanje stanje u Crnoj Gori ublaži palijativnim 
mjerama, tumače se sa izvjesnih strana kao temeljne mjere za njeno traj- 
no ekonomsko osposobljenje, a i kao dovoljne žrtve koje država podnosi 
da bi u njoj stvorila snošljivije prilike. U te mjere spada u prvom redu iz- 
gradnja jednog kraka uskotračne željeznice od Trebinja za Nikšić, a zatim 
izgradnja raznih putova, organiziranje ishrane (za vrijeme gladnih godi- 
na) i davanje penzija Crnogorcima više nego što imaju prava, čime se uno- 
se u nju znatne količine novca (kojima se, uzgred budi rečeno, i vrši dovo- 
đenje seljaka zaduženjem u položaj čipčije prema penzionerima-zelenaši- 
ma). Mi ćemo se na te mjere kratko osvrnuti, da ocijenimo koliko one ko- 
riste Crnoj Gori i da li predstavljaju neke izuzetne žrtve sa strane države. 


+ 


Uzana željeznica koja se gradi kao nastavak bosansko-hercegovačke 
željeznice od Gacka do Nikšića, mogla bi biti od znatnog ekonomskog 
značaja za Crnu Goru samo u ovim slučajevima: a) ako bi Crnogorci tom 
željeznicom imali što da uvoze iz drugih pokrajina; b) ako bi imali što da 
njom izvoze u druge pokrajine; c) ako bi se uporedo sa željeznicom razvila 
industrija u zemlji; d) ako bi ta željeznica mogla biti turistička; e) ako bi se 
troškovi uloženi u izgradnju željeznice rentirali sa ekonomskog gledišta. 

U kraju gdje su seljački proizvodi nevjerovatno jeftini, kao na primjer 
tovar drva koji seljak dotjera u grad putujući 6—8 sati, ubrao ga predhod- 
nog dana u svojoj šumi, izdangubio s konjem, vraća se natrag istim pu- 
tem, košta 8 do 10 dinara, tu je novac velika rijetkost. Kad seljak, koji ne 
proizvodi ni koliko mu je nužno za vlastiti opstanak, ne može doći do 
novca, on ne može ni da kupuje potrebne proizvode u drugim pokrajina- 
ma. Prema tome on neće ni imati što da uvozi novom željeznicom. Ipak, 
u Crnu Goru se uvozi svake godine velika količina robe koja, zbog nema- 
nja željeznice, znatno poskupljava. To poskupljavanje pogađa seljaka. Ali, 
ako se i pojeftine ovi proizvodi za onoliko koliko je jeftiniji podvoz želje- 
znicom, njima nije mnogo pomognuto, jer nije cilj da se proizvodi koji se 
uvoze u Crnu Goru pojeftine, nego da se u njoj samoj proizvode. Od ove 
željeznice, u koliko se tiče uvoza, najveću korist imaće trgovci jer će njiho- 

vi artikli pojeftiniti te će promet biti veći. Položaj seljaka se neće pobolj- 
šati, a naročito se neće povećati njegova proizvodna sposobnost zbog po- 
jeftinjenja uvezenih artikala iz drugih pokrajina. Kad je riječ o pojeftinje- 
nju raznih artikala uvezenih u Crnu Goru ovom uskotračnom željezni- 
com, treba imati na umu da to pojeftinjenje nije ni blizu toliko koliko bi 
bilo kad bi postojala normalna željeznica između Beograda i Crne Gore, 
jer se ovom uskom željeznicom zaobilazi pola države dok se dopre do sre- 
dišta Crne Gore. Osim toga, njene su prevozne sposobnosti znatno manje, 
a djelimično je za neke terete i neupotrebljiva. 

Kao što smo rekli, u Crnoj Gori se ne proizvodi ni toliko koliko je nužno 
za potrebe stanovništva. O izvozu ne može biti ni govora u sadanjim prili- 
kama. Nema ni izgleda da će se u Crnoj Gori razviti u dogledno vrijeme bi- 
lo šumska industrija, bilo rudarstvo, jer dok željeznica prođe kroz slavon- 
ske i bosanske šume, nema potrebe da bude upotrijebljena za prenos šume 
iz Crne Gore, a rudarstvo se neće skoro razviti zbog toga što još nema za 
njegovo razviće ni najnužnijih priprema i osnova. Osim toga, kad se grade 
željeznice, a poslije se traži mogućnost njihovog spajanja sa industrijskim i 
rudarskim centrima, onda ona svakako ne odgovara svojoj SVIsi. 

Stoka i stočni proizvodi iz Crne Gore neće se izvoziti iz više razloga, a 
najglavniji su što ne zadovoljavaju ni potrebe stanovništva što su sada sla- 
bog kvaliteta, pa ne mogu izdržati konkurenciju i što su tržišta, kad se ide 
ovom željeznicom, preudaljena. U pogledu izvoza, dakle, ova željeznica 
neće donijeti Crnoj Gori znatne koristi. 

Što se tiče mogućnosti da se zbog željeznice razvije uz nju i industrija, 
u to se ne može vjerovati obzirom na mnoge okolnosti, ali mogućnost ni- 
je isključena, no ni u najpovoljnijem slučaju neće se ta industrija razvija- 
ti u odgovarajućoj razmjeri sa potrebama naroda. A u pitanju razvitka in- 
dustrije, na ovome planu na vidiku se ističu interesi trgovaca, dok su inte- 
resi seljaka znatno u pozadini. 

U turističke svrhe ova se željeznica neće moći upotrijebiti jer je, prije 
svega, uzana željeznica za turiste nepogodna, a drugo, ona dolazi iz bo- 
sanskog gorja te putuje veoma dugo, tako da će putovanje njom, bez izla- 
ska na more, biti veoma nepoželjno. 

Obzirom na sve te okolnosti, amortizacija ove željeznice dovodi se u 
pitanje. Kad se uporede izdatci za njenu izgradnju sa koristima koje će se 
od nje imati, postaje jasno da se ona, sa gledišta ekonomskih interesa se- 
ljaka, ne rentira, niti pak za njih znači čak ni djelimično rješenje njihovog 
ekonomskog problema. Sudbina njena biće veoma srodna sudbini novo- 
sagrađenih kolskih putova po Crnoj Gori, koji, ma koliko da su potrebni, 
uveliko su neiskorišćeni i zapušteni. 

Od svih kolskih putova izgrađenih poslije ratova, jedan jedini je, i to 
onaj Peć — Andrijevica, od nekog ekonomskog značenja za Crnu Goru. 
Svi drugi građeni su više iz socijalnih i političkih, nego iz ekonomskih 
razloga. Da se ne bi pomoć za ishranu poklanjala, otvarani su javni rado- 
vi. Tako su putovi građeni bez plana i određene ekonomske svrhe. Njiho- 
vom izgradnjom pomoglo se narodu samo toliko koliko mu je dato nova- 
ca za dnevnice na radu. 

Prolazeći kroz krajeve, ekonomski potpuno iscrpljene i privredno za- 
ostale i neaktivne, a vezujući mjesta koja nemaju što jedno drugome da 
pruže ili da što zamijene, ovi putovi su ostali gotovo neupotrijebljeni. Se- 
ljak pored ovih putova ne pravi kola da njima pregoni teret ili da se vo- 
zi, jer niti ima za to tegleće marve, niti pak tovara da pregoni, a za prevoz 
ne smatra vrijednim praviti kola jer je vožnja luksuz. Tako imade puto- 
va kojima još seljačka kola nijesu prošla, niti će proći u dogledno vrijeme. 

Putovi su zaista krvne arterije u organizmu jedne zemlje, ali ako u tom 
organizmu nestane krvi, arterije će sa sasušiti i postati smetnja. Izdržavanje 
ovih poslijeratnih putova više košta državu, nego što od njih seljak imade 
koristi, a već da se i ne govori o tome da oni neće nikad biti amortizovani. 


f. 

Kad se sve što je dovde izloženo sumira, postaje jasno da suština eko- 
nomskog problema Crne Gore leži u pitanju njenog osposobljenja za sa- 
mostalan ekonomski život. Uprkos svih peripetija kroz koje je ona pro- 
šla zadnjih dvadesetpet godina i danas bi bilo moguće, bez ikakvih većih 
pomoći sa strane, izvršiti njen ekonomski preporod i osposobiti je da sta- 
ne na vlastite noge. Pitanja koja se moraju hitno riješiti da bi se osposobi- 
la za samostalan ekonomski život i opstanak, ovo su: 1. Skadarsko jezero; 
2. Barsko pristanište; 3. Jadranska željeznica; 4. Elektrifikacija; 5. Oprost 
dužnih poreza; 6. Oslobođenje od dugova; 7. Oslobođenje od trošarine i 
monop. taksa na seljaku potrebnu robu; 8. Oslobođenje od poreza na pa- 
sišta i komunice; 9. Pravo davanja koncesija za rudnike; 10. Pravo samo- 
stalnog raspolaganja šumama; 11. Pravo zaključivanja zajmova Za investi- 
cije; 12. Pravo donošenja posebnih zakona. 

Ovdje ćemo, samo ukratko, precizirati u čemu su ta pitanja i što bi se 
postiglo kad bi se ona riješila u smislu intencija Crne Gore. 


tk 


Dok je za isušenje pančevačkog rita potrošeno oko 300 milijuna dina- 
ra, iako u tom kraju imade dosta zemlje za obradu, dotle za isušenje Ska- 
darskog jezera nije utrošeno ni pare. Troškovi isušenja Skadarskog jeze- 

ra iznosili bi, po računu stručnjaka, oko 150-200, a najviše 250 milijuna 
dinara. Kad bi se to zemljište, dobiveno isušenjem jezera, zasijalo žitari- 
cama, dalo bi dovoljno ploda za ishranu čitave Crne Gore, pa bi preteklo 
i Za IZVOZ. 

U službenom ,,Almanahu Zetske banovine" (Sarajevo 1931) piše Ivan 
Vujošević ovo: 

Prosječan prinos pšenice sa jednog ha računa se u Jugoslaviji na 9 me- 
tr. centi ili kvintala. Kako bi zemljište, koje se dobije isušivanjem Skadar- 
skog jezera i melioracijama okoline, bilo prvoklasno, mi bi, bez bojazni da 
učinimo grešku, mogli tvrditi da prinos s jednog ha toga zemljišta mora 
biti najmanje prosječno 12—15 m. c. pšenice, odnosno 240-—300 kg po ra- 
lu. - Prinos kukuruza bio bi ne manji, nego duplo veći. Ali ćemo mi uzeti 
da bi nam jedan ha oslobođenog zemljišta isušivanjem dao prosječno sa- 
mo 10 m. c. odnosno 10 kvintala. Radi lakše ilustracije, pretpostavimo da 
bi se dobilo ne 31.000 ha, nego samo 20000 ha, po 10 kvintala po ha, to bi 
godišnji prinos u pšenici sa 20000 ha iznosio 200.000 m. c. Ako procijeni- 
mo samo 200 din. jedan kvintal, odnosno 2 din. kgr, dobili bismo okru- 
glo 40 milijuna din. godišnje. Ako, računajući na isti račun, uzmemo ci- 
jelo zemljište o kojem je riječ, tj. 31.000 ha, onda bi godišnji prihodi izno- 
sili okruglo 62 milijuna dinara." 

No nijesu samo ove koristi od isušenja Skad. jezera. Zbog velike pliči- 
ne jezera, niske i vodoplavne obale, okolina je malarična i podložna ra- 
znim bolestima koje bi nestale kad bi se ono isušilo. Kanal kojim bi se vo- 
da iz jezera odvela bio bi u stvari tunel kroz koji bi prošla željeznička pru- 
ga Podgorica — Bar, koja bi, nakon isušenja, mogla da prođe preko dana- 
šnje podvodne površine. Razumljivo je onda da se isušenje Skadarskog 
jezera mora smatrati jednim od glavnih problema u ekonomskom živo- 
tu Crne Gore. Dr. P. Šoć računa da bi Crna Gora mogla, nakon podmire- 
nja svojih potreba, da izvozi oko 3.000 vagona žitarica koje bi se proizve- 
le na isušenom tlu. 


+ 


Još od kad se počelo misliti o izgradnji Jadranske (transbalkanske) že- 
ljeznice, predviđalo se da njen izlaz na more bude u Barskom pristaništu. 
Bar je na čitavom Jadranu, od Sušaka do ušća Bojane, jedino pristanište 
podesno za trgovinu. Mora se imati na umu koliko je za lađe koje dolaze 
iz Sredozemnog mora, bliži Bar od Sušaka, a zatim kako je Sušak nepode- 
san i nesiguran kao trgovačko pristanište i najzad, kako mi nemamo trgo- 
vačkih pristaništa u pravom smislu na Jadranu. Ma sa kog stanovišta po- 
smatrali ovaj problem, moramo doći do zaključka da je Bar jedino pode- 

san da se učini velikom trgovačkom lukom. No, on se nalazi, kao morska 
luka, u rukama talijanskog Barskog a. d., koje imade, po ugovoru, pravo 
da ga drži sve do 1961. godine. Radi toga Bar ne može da se razvija ni u 
kom pogledu, niti može da bude vezan željeznicom sa drugim centrima 
u zemlji, a da se tim ne učine usluge talijanskom društvu koje je inače u 
deficitu tako da mora talijanska vlada da ga subvencioniše da bi pomoću 
njega mogla imati neku, bilo kakvu bazu za svoju ekspanziju na Balkanu, 
a naročito u našoj zemlji. 

Bar bi mogao, po svom položaju, klimatskim i prirodnim uslovima, da 
bude jedna od najljepših i najudobnijih plaža na Jadranu, ali on danas ni 
to nije jer bi plaža, ako bi se o njoj što radilo, morala da se postavi na ze- 
mljištu čija eksploatacija pripada Talijanima. 

Po ugovoru, sklopljenom između ovog društva i kraljevine Crne Gore, 
može se Talijanima dati određena ošteta koja nije velika, te ih otpraviti iz 
Bara i osloboditi tako pristanište od njih. Kako to država, kao nasljedni- 
ca Crne Gore, do sada nije učinila, pitanje Bara stavlja se u prvi red onih 
pitanja koja bi trebala da budu riješena da bi se doprinijelo osposobljenju 
Crne Gore za samostalan ekonomski opstanak. 


+ 


Pitanje Jadranske željeznice ima svoju dugu i opširnu istoriju. Tim 
su se pitanjem bavile i strane države: Carska Rusija, Francuska, Turska, 
Austro-Ugarska, itd. Prvobitno ona je trebala da ide od Kladova, pa pre- 
ko Niša, Peći i Podgorice za Bar. Poslije ratova, polazna tačka bila je Be- 
ograd. Njenu neophodnost priznavali su svi, ali se njenoj izgradnji nije 
pristupalo. Za Crnu Goru ona ima da predstavlja najkraću direktnu ve- 
zu sa Evropom suvozemnim putem, pa bez obzira gdje će se vezati sa nor- 
malnom željeznicom: da li u Begradu, Sremskoj Mitrovici, Brodu, itd. Sve 
ostale uskotračne i sporedne željeznice koje bi se gradile kroz Crnu Go- 
ru, a ne bi mogle da vrše onu funkciju koju bi vršila Jadranska željezni- 
ca, nemaju za Crnu Goru nikakvog osobitog značaja. Svojim izlaskom u 
barsku luku, ova bi željeznica znatno ubrzala oživljavanje ove luke i naglo 
povećanje i razvitak Bara, koji bi tada postao najznatniji trgovački cen- 
tar na Jadranu. Crnogorsko primorje postalo bi pristupačno evropskim 
turistima, a čitava Crna Gora bila bi jedan izvanredan turistički i sport- 
ski objekt, što bez ove željeznice neće nikad moći da postane. Nije suvi- 
šno da se naglasi da ova željeznička pruga imade osobitog značaja i kori- 
sti i za ostale krajeve Jugoslavije, a ne samo za Crnu Goru, no 0 toj kori- 
sti koju bi predstavljala za druge krajeve, ovdje nije mjesto da se govori. 
Predsjednik srpske kraljevske akademije nauka, poznati geograf i odlični 

poznavalac Balkanskog poluostrva, dr. Jovan Cvijić, rekao je o ovoj želje- 
znici: ,,Ne treba ni govoriti ni dokazivati nacionalne i ekonomske potrebe 
ove pruge. Ovo mora biti jasno svakome, i ja mislim da ne može biti vla- 
de kod nas koja ne bi ovo shvatila." 

U pomenutoj službenoj publikaciji Banske uprave na Cetinju piše biv- 
ši narodni poslanik, dr. Nikola Škerović: 

Jadranska pruga ne može biti pasivna. Njen rentabilitet, ma koliko bi- 
la skupa, osigurava ogromno prirodno blago same Zetske banovine; iz- 
voz i uvoz najbogatije naše oblasti — predratne Kraljevine Srbije sa uklju- 
čivo Beogradom i njegovim zaleđem na sjeveru; te najposle njen ogroman 
značaj za trgovinu Rumunije, Rusije i Bugarske, koje će tom prugom, kao 
najkraćim putem, tražiti zapadnoevropska tržišta." 

Značaj Jadranske pruge u ovom smislu uviđala je Rusija još 1909. ka- 
da je pitanje transbalkanske željeznice i pokretano kao jedno od najak- 
tuelnijih. Zbog nesporazuma, jer su Rusija i Crna Gora tražile da želje- 
znica ide od Kladova preko Srbije i Turske, odnosno Kosovske Mitrovi- 
ce, pa preko Crne Gore u Barsku luku, a Austrija, Turska i Srbija zastupa- 
le su gledište da ova pruga ne treba da izbija na crnogorsko tlo, nego pre- 
ko Albanije u Senđovansku luku, te zbog tog nesporazuma međunarod- 
no organizovani kapitali demobilisali su se, a izgradnja odložena ad ka- 
lendas grecas. 


+ 


Prije ratova je bio izradio ing. Ante Dešković jedan plan, po kojem je 
trebalo da se pomoću tunela spoje Morača i Tara, da bi se dobio jedan ve- 
liki vodopad na kom bi se podigla hidrocentrala. Ta bi hidrocentrala ima- 
la pogonsku snagu ljeti, kad je voda manja, oko 180.000 konjskih snaga. 
Stručnjaci su izračunali da bi se mogla rentabilno eksploatisati hidraulič- 
ka snaga u Crnoj Gori u jačini od oko 300.000 konjskih snaga. Ta bi sna- 
ga bila dovoljna ne samo za osvjetljenje varoši, pogon fabrika, mašina u 
radionicama, navodnjavanje bezvodnih polja i pogon električne željezni- 
ce, već bi se mogla upotrijebiti i za osvjetljenje sela. Prije rata je bilo obra- 
zovano i jedno akcionarsko društvo za eksploataciju hidrauličkih snaga u 
Crnoj Gori sa francuskim kapitalom, u iznosu od 32 milijuna franaka, ali 
je rat omeo ostvarenje njegovih planova. 

Skoro sve crnogorske rijeke mogu se iskoristiti za podizanje električ- 
nih centrala. Po mišljenju stručnjaka Banske uprave na Cetinju (1931 g.) 
na rijeci Zeti kod Vranickih njiva mogla bi se podići centrala sa pogon- 
skom snagom do 1200 KS, a kod bjelopavlićskog slapa sa snagom do 100 
KS. Na Limu bi se mogle podići dvije centrale sa po 10.000 KS, a na po- 


169 


TRI ZABRANJENE KNJIGE SAVIĆA MARKOVIĆA ŠTEDIMLIJE 


toku Đurice kod Plava sa 250 KS. O snazi centrala, koje bi se podigle na 
drugim rijekama nema podataka. Po istim podatcima danas imade u Zet- 
skoj banovini samo dvije hidrocentrale i to u Kos. Mitrovici (69 kw) i u 
Ivanjici (16 kw), dok su dvanaest na dizel-motorima, dvije sa plinskim 
motorima, a dvije lokomobile, - ukupno 19 električnih centrala sa ukup- 
nom mogućnosti od 3132,2 kw. Sva ova postrojenja služe, osim neznat- 
nog dijela, u glavnom za osvjetljenje, ali ni u tom pogledu ne zadovoljava- 
ju ni najnužnije potrebe.?5 Elektrifikacija Crne Gore jedan je od najglav- 
nijih uslova za razvitak industrije i privrede uopšte u njoj, a pogodnosti za 
elektrifikaciju su izvanredne, te bi se radovi u tom pogledu pokazali veo- 
ma rentabilnim, tako da kapital za njihovo izvođenje ne bi bilo teško naći, 
ako se ne bi mogao sopstvenim sredstvima stvoriti u zemlji. 


+ 


Nemogućnost redovnog plaćanja raznih državnih dažbina izazvala je 
prezaduženost seljaka, kojem se sada javlja kao povjerilac država. Poreske 
i sudske vlasti pribjegle su egzekutivnoj naplati državnh tražbina, ali se 
pokazalo da egzekutivni troškovi često puta premašuju, zajedno sa advo- 
katskim honorarima, svote koje se od seljaka stvarno naplaćuju. Zatim, 
kod ovih naplata ne ostaje pošteđen seljak ni u onim najpotrebnijim svo- 
jim imovinskim pravima, a da se i ne govori o jednom poraznom moral- 
nom efektu koji kod njega izaziva ovo ,prodavanje imovine na doboš". 
Kad bi se ove državne dažbine mogle stvarno naplatiti, od njih se ne bi 
imalo nikakve koristi, jer, da se ublaži bijeda stvorena tom naplatom, po- 
trebno bi bilo dvostruko više materijalnih sredstava nego što će se napla- 
titi. Zato je oprost dužnih poreza i drugih državnih dažbina jedini način 
da se izbjegne beskorisno (i sa gledišta države kao cjeline) izazivanje bi- 
jede i gladi. 


+ 


Da bi nadoknadio ono što nije mogao proizvesti da bi se prehranio, se- 
ljak se zaduživao gdje god je mogao. O tom zaduženju stoji u jednoj publi- 
kaciji Trg.-industrijske komore u Podgorici ovo: 

Pojedinačno, ovo zaduženje prelazi daleko realnu vrijednost cjelo- 
kupne imovine i dovodi u pitanje opstanak malih posjeda, pa izaziva- 
ju mučno psihološko raspoloženje kod zdravog elementa, poglavito onda 
kada mu se na javnim licitacijama prodaje pokretna i nepokretna imovi- 
na i to za bagatelu." 


26 Almanah Zetske banovine, 1931. 

Zaduženja se čine čak i uz kamatu koja dosiže 120% interesa godišnje. 
Kad se uzme u obzir da se ni kamate ne plaćaju redovno, a da se o glavnici 
i ne govori, onda postaje jasno da dugovanja, i kad se ne čine nova zadu- 
ženja, progresivno rastu. Platežna moć seljaka biva sve manja. Za kupo- 
vinu njegovih, uglavnom, nekretnina nema kupaca, pa ih povjerioci uzi- 
maju za bagatelne iznose, uprav ne pokrivajući njima ni po polovinu du- 
govine. Tako dobijamo, postepeno, seljake bez posjeda (od kojeg i onako 
nijesu imali osobite koristi), koji su stvarno jedna vrsta modernih čipčija, 
kmetova. Konkretno, od seljaka se dugovi ne mogu naplaćivati, pa da bi 
se spriječile zle posljedice i izazivanje poremećaja nakon kojih neće ipak 
doći do namire povjerilačkih potraživanja, potrebno bi bilo to već stvo- 
reno stanje moratorijuma legalizovati i formalnim ozakonjenjem, jer su 
inače stalno otvorena vrata nemilim posljedicama koje mogu nastati iz 
sadanjeg stanja. 


+ 


Visoka trošarina i monopolske takse na artikle potrebne seljaku (so, 
petroleum, šećer, kava, benzin itd.) čine da taj dio državnih prihoda pla- 
ćaju stvarno oni kojima se nema što oduzeti jer im je već sve oduzeto. Kad 
ne bi te trošarine i tih monopolskih taksa bilo, mogao bi seljak ono što da- 
je za takse i za trošarinu uplatiti u druge svrhe, te doprinijeti koliko toli- 
ko ublaženju bijede. Zatim, ovdje važe isti razlozi za skidanje trošarinskih 
i monopolskih taksa koji važe za oprost poreza i dugova. Razlika je u to- 
me što je ovdje nemoguće doći do potrebnih artikala ako se prethodno na 
njih ne plati predviđena taksa jer je ona uračunata u prodajnu cijenu. Za- 
to je skidanje trošarinskih i monopolskih taksa sa onih artikala koje se- 
ljak kupuje za svoju vlastitu upotrebu, jedna od najprečih mjera za njego- 
vo ublaženje bijede. 


+ 


U Crnoj Gori postoje velika prostranstva, većinom u planinama, pod 
šumom i pod travnjacima, koja su svojina pojedinih ili više plemena (ko- 
munice). Stočarstvo se ne bi moglo zamisliti bez ovih komunica jer po 
njima seljaci, većinom ljeti, napasaju stoku nemajući druge ispaše. Na ova 
pasišta je razrezan veliki porez koji se prije ratova nije plaćao jer se tada 
plaćao porez na stoku. Kako se od seljaka ne može naplatiti ni onaj po- 
rez koji lično neposredno duguju, to je bilo prirodno da se ne može napla- 
titi ni porez na ove komunice, te se on nagomilao po za više godina. Da 
ipak nekako dođu do svojih potraživanja, poreske vlasti su pribjegle jed- 
noj mjeri koju zakon ne poznaje, ali koja se donekle pokazivala kao svr- 

sishodna. Poreske vlasti su razrezale porez na stoku i to na onu stoku koja 
se izgoni na ispašu po ovim komunicama. Seljak sada mora ili smoći no- 
vaca da plaća ovaj porez ili da pusti da mu egzekutori gone stoku na lici- 
tacije. A da bi platio porez ili se zadužuje ili prodaje stoku u bescjenje, te 
se time postepeno sve više upropašćuje i violiraju se njegovi osjećaji. Da- 
kle, ne samo zato što ovakav način naplate poreze ne predviđa pozitivno 
zakonodavstvo, nego i zbog toga što postoje očite nemogućnosti da se na- 
plaćuje porez na komunice koji se nije prije ratova ni plaćao, kao i iz raz- 
loga važećih za oprost dužnih poreza i dugova, morale bi se ove komuni- 
ce osloboditi svakog poreza. Pribjegavanje nezakonitim mjerama radi na- 
plate poreza veoma je opasno, a najgore je što je opasno za porezovnika, 
jer se njega dovodi u napast da se silom brani od nezakonitosti i jer ga se 
ekonomski upropaštava. 


+ 


Crna Gora je bogata rudnim blagom koje se još ne eksploatiše ili se 
eksploatiše u sasvim neznatnoj mjeri. Budući da država nema novčanih 
sredstava ili neće da ih investira u eksploataciju rudnika u Crnoj Gori, bio 
bi jedini put da se Crnoj Gori dade ovlašćenje da traži za svoje rudnike 
eksploatatore te da se sa njima pogodi oko uslova za koncesije po jedno- 
me izrađenom planu koji bi obuhvatao čitavu njenu teritoriju. Na taj na- 
čin došlo bi se prije do koncesionara koji bi otvaranjem rudnika izazva- 
li otvaranje industrije u zemlji. Do oživljavanja rudarstva i industrije mo- 
že doći u ovom kraju samo tako ako se na tom oživljavanju radi bez oba- 
ziranja na druge pokrajine i njihove interese, jer ako se i o njima i O nji- 
hovim interesima mora voditi računa, onda to redovno ide na štetu Crne 
Gore koja se mora žrtvovati da im ne bi činila konkurenciju ili odvlačila 
kapital. Zbog toga je bezuslovno potrebno da se pravo, i to neograničeno, 
davanja koncesija za eksploataciju rudnog blaga, prenese na Crnu Goru. 


+ 


Nešto oduzimanjem izvjesnih šumskih kompleksa u korist države, a 
nešto šumskim zakonima i ograničenjima, spriječeni su seljaci da slobod- 
no raspolažu šumama i traže za njih kupca. Po podatcima Banske upra- 
ve na Cetinju (Almanah), od 1.179.498 ha površine pod šumama, državi 
pripada 493.719 ha, dok je ostali dio ili u privatnim rukama ili komunica. 
Ova su ograničenja dala prilike i nogućnosti raznim špekulantima i po- 
srednicima da se obilno koriste trgovinom crnogorskim šumama, a da od 
toga seljak nema nikakve koristi. Da bi se seljaku povratilo ono što je bi- 
lo njegovo i da bi se spriječilo svako špekulisanje sa njegovom imovinom, 

moraju se sve šume njemu dati na slobodno i neograničeno raspolaganje. 
Kakve koristi bi Crna Gora mogla imati od svojih šuma kad bi njima mo- 
gla slobodno raspolagati, vidi se iz ovoga: 

,Izračunato je da samog dozrelog šumskog drveta u Crnoj Gori ima 
najmanje 100 milijuna kubičnih metara. Kubni metar drveta u šumi na 
živo se računa 4 franka, a kad se preradi, bruto, do 60 zlatnih franaka, ta- 
ko da neto ostaje na svaki kubni metar zarade oko 30 zlatnih franaka."27 


+ 


Za velike melioracione i druge radove Crna Gora nema potrebnih ma- 
terijalnih sredstava. Do tih sredstava može se doći jedino putem zajma. 
Zajmovi bi se mogli dobiti obzirom na rentabilnost radova za koje se tra- 
že. Zajednička država nema računa da traži zajmove specijalno za Crnu 
Goru, a bez njh ona se ne može ekonomski osnažiti. Zato bi se moralo njoj 
dati pravo da sama traži i zaključuje investicione zajmove, razumije se — 
garantujući za njih sama. 

Obzirom na izuzetne privredne, ekonomske, političke i socijalne pri- 
like u kojima živi Crna Gora, bilo bi, u interesu njene ekonomske zaštite, 
potrebno da može sama za sebe donositi izvjesne zakone i odredbe sa za- 
konskom snagom, koji bi važili samo za njenu teritoriju. 


+ 


Rješavajući sva ova pitanja, koja su centralna, dok oko njih imade masa 
drugih, sitnijih i od drugostepene važnosti, rješava se upravo ekonomski 
problem Crne Gore. U tom slučaju promijenila bi se iz osnova njena pri- 
vredna struktura, jer više ne bi, kao do sad, bila zemljoradnička i stočar- 
ska zemlja, već uglavnom industrijska. Ne samo da bi se tim preobraža- 
jem otklonila potreba iseljavanja Crnogoraca, nego bi se dalo mogućnosti 
da se mnogi, koji su se iselili, vrate natrag i nađu u svom kraju zaposlenja. 

Posebno je pitanje po kom bi redu i planu ove probleme trebalo rješa- 
vati. Čim bi se dobile mogućnosti da se pristupi njihovom rješavanju, bi- 
la bi to stvar stručnjaka da odrede metode rada i način poslovanja. Ner- 
ješavanjem ovih problema Crna Gora je osuđena na smrt od gladi i sve- 
strane krajnje bijede. 


+ 


Na pitanje da li je Crna Gora u stanju da proizvede onoliko ekonom- 
skih dobara koliko joj je potrebno za opstanak, a ako do sad nije bila — 


27 Dr. Pero Šoć: ,Crna Gora", 1928. 

da li ima za to nečije krivnje, mi smo došli do odgovora, pošto smo pret- 
hodno utvrdili: (a) da je ona prije ratova imala aktivan trgovački zagra- 
nični bilans; (b) da je ulaskom u zajedničku državu kao nezavisna kralje- 
vina izgubila glavne proizvođačke sposobnosti, a dobila neke druge spo- 
rednije; (c) da su se njene privredne sposobnosti poslije rata znatno po- 
goršale i izmijenile; (d) da su se i njene ekonomske potrebe poslije rata iz- 
mijenile; (e) da bi ona mogla da nadoknadi ono što je izgubila i bez ičije 
pomoći i (f) da je sadanje njeno stanje bezizlazno i ekonomski katastro- 
falno. Odgovor na to pitanje glasi: da je Crna Gora u stanju da proizvede 
onoliko ekonomskih dobara, ne samo koliko joj je potrebno, nego i za iz- 
voz, a što nije dosad imala uspjeha, nije kriva ona, već je ta krivica na ne- 
kome drugome, van nje. 


+ 


Pitanje, da li država kao cjelina imade interesa da Crnu Goru drži u 
ekonomskoj zavisnosti i da ometa njeno osposobljenje za samostalan eko- 
nomski život, više je pitanje političko, nego ekonomsko. Raspravljajući to 
pitanje, može se o njemu govoriti iz izvjesne istorijske perspektive jer su 
događaji i ljudi, zbog kojih se ono mora postavljati, manje više prešli u ju- 
čerašnjicu, te postali rekvizit istorije naše bliske prošlosti. Istina je da nji- 
hovi tragovi sežu i do nas i da će se opažati vjerovatno još dugo, ali to je 
nužna posljedica međusobne povezanosti epoha, koja se ne može izbjeći 
niti pak ignorisati. 

Ima slučajeva kada je jednoj državi, kao cjelini, interes da izvjesne svo- 
je provincije drži u ekonomskoj zavisnosti, bilo da ih onesposobljava za 
ekonomski život slabeći njihovu proizvođačku moć, bilo da im oduzima 
izvjestan dio ekonomskih dobara ostavljajući im samo minimum za op- 
stanak. To su slučajevi gdje dolaze u obzir nacionalno-politički hetero- 
gene države, u kojima imade provincija sa jasno ispoljenim težnjama da 
se izdvoje iz državne cjeline ili da nastoje učvrstiti svoju hegemoniju nad 
ostalim provincijama. Da bi se država obezbijedila od teških posljedica 
takvih centrifugalnih težnji izvjesnih provincija, ona ih onesposobljava 
za borbu tim što ih ekonomski onesposobljava za život i drži u zavisnosti. 
Ovakva mjera je po pravilu nužno zlo koje traje privremeno, dok ne pro- 
đu opasnosti zbog kojih se uvodi. Ona, doduše, znači nasilje većine nad 
manjinom, ali se opravdava interesom države kao cjeline. 

Da li je ova mjera poduzeta i prema Crnoj Gori, može se utvrditi tako, 
ako se utvrdi (1) da li je ona dobrovoljno i pod kojim uslovima ušla u dr- 
žavnu zajednicu Srba, Hrvata i Slovenaca i (2) da li je naknadno pokazi- 

vala težnje da se izdvoji iz državne cjeline ili da zavede hegemoniju nad 
ostalim pokrajinama. 

Mogućnost ujedinjenja jugoslavenskih zemalja u jednu zajedničku dr- 
žavu zavisila je od mnogih okolnosti, ali su glavne ove: a) da se te zemlje 
međusobno dodiruju; b) da je svaka od njih slobodna i da može suvereno 
da odlučuje o svojoj budućnosti; c) da se one, svaka pojedinačno i udruže- 
ne zajedno, mogu oduprijeti nastojanjima spolja, koja idu za tim da ome- 
tu njihovo ujedinjenje. Ove mogućnosti za ujedinjenje u jednu državnu 
zajednicu predratne jugoslavenske zemlje nijesu imale. 

Do svršetka rata 1912. Srbija i Crna Gora, dvije slobodne kraljevine, 
bile su razdvojene pojasom turske teritorije (Sandžakom), pa je ujedinje- 
nje između njih bilo nemoguće. Ostale zemlje koje su dolazile u obzir za 
ujedinjenje, bile su u sastavu drugih država. 

Nalazeći se u sastavu Austro-Ugarske i pod skiptrom habsburške di- 
nastije, zemlje južnih Slavena van Srbije, Crne Gore i Makedonije, nijesu 
mogle ni da odlučuju ni da pregovaraju o ujedinjenju sa ove tri srpske ze- 
mlje, sve dok traje njihova veza sa Dunavskom Monarhijom. 

Završetkom balkanskog rata (1912) nestalo je turske teritorije između 
Crne Gorei Srbije, te su ove dvije države došle u neposredan doticaj. Tada 
je crnogorski kralj Nikola stupio u poznatu prepirku sa srbijanskim kra- 
ljem Petrom predlažući mu da odredi svoje delegate koji će sa crnogor- 
skim povesti pregovore o ujedinjenju Srbije i Crne Gore. 

Povoljnim svršetkom Svjetskog rata po saveznike i prijemom pozna- 
tih Wilsonovih uslova mira koji su predviđali garantovanje prava samo- 
opredjeljenja svih naroda, stvorena je mogućnost da se ujedine sve jugo- 
slavenske zemlje u jednu državu. Pored volje koju su narodi ovih zema- 
lja već imali, da se ujedine u jednu državu, sada je za to stvorena i potreb- 
na objektivna mogućnost, te je do ujedinjenja neminovno moralo doći. 

Posebno je pitanje da li je za sam način na koji je ujedinjenje izvršeno 
bila odlučna volja ujedinjenih ili ne, i da li je onakav način ujedinjavanja 
bio najsvrsishodniji sa gledišta zajedničkih interesa svih Južnih Slavena. 
Glavno je da je ujedinjenje Crne Gore i Srbije, a zatim njih dvije i ostalih 
zemalja Južnih Slavena moglo biti izvršeno tek poslije povoljnog svršet- 
ka Svjetskog rata. 


bg 
Način na koji su izvjesni političari iz Crne Gore i iz Srbije organizo- 
vali i izveli rad na prisajedinjenju Crne Gore Srbiji imao je teških poslje- 
dica po kasniji ekonomski život Crne Gore, a te posljedice još uvijek tra- 
ju. Sam kralj Nikola, za koga je vezivana sva borba koja je vođena od rata 

na ovamo za legitimna prava Crne Gore i prije nego je išta stvarno pod- 
uzeto da se izvrši ujedinjenje, dok je Crna Gora još bila pod okupacijom, 
izdao je 7. oktobra 1918. jednu proklamaciju Jugoslavenima, u kojoj je ja- 
sno i određeno obilježio svoj afirmativan stav u pitanju ujedinjenja Jugo- 
slavenskih zemalja. 

Na prvi pogled se vidi, praćenjem razvoja događaja, da je, u pitanju 
načina kako da se izvrši ujedinjenje, postojalo razmimoilaženje između 
gledišta crnogorske i gledišta srbijanske vlade. To razmimoilaženje ima- 
lo je kobnih posljedica. Crnogorska vlada (odnosno kralj Nikola) bila je 
za ujedinjenje svih Južnih Slavena u jednu konfederativnu državu. U pi- 
tanju vladavinskog državnog oblika naginjala je republikanstvu. Po nje- 
nom mišljenju ujedinjenje je imalo da se izvrši legalnim putem i po ugo- 
voru koji će ujedinjujuće stranke sklopiti. Prema tome, a u smislu Wilso- 
novih uslova mira, Crna Gora je trebala da prethodno bude vaspostavlje- 
na kao država. 

Srbijanska vlada (radikali) imala je drugo gledište. Ona je bila za cen- 
tralističku monarhiju i ujedinienje Srba, Hrvata i Slovenaca (bez Bugara) 
kratkim ,revolucionarnim" putem. Po njenom mišljenju vaspostava Crne 
Gore nije bila potrebna. Ujedinjenje je imalo biti bezuslovno, bez ugovora. 

Nastao je onda jedan nemoguć položaj u kojem se nalazila Crna Gora. 
Saveznici su nju priznavali sve do 20. decembra 1920. za saveznika i su- 
verenu državu, držeći na dvoru kralja Nikole (u Neiju kod Pariza) svoje 
opunomoćene ministre. Za to vrijeme ona je faktično bila jedna pokraji- 
na nove države Srba, Hrvata i Slovenaca. 

Revolucionarni pokreti Crnogoraca u ovom periodu dali su povoda 
nekim političarima i stranačkim vodećem krugovima da te pokrete tre- 
tiraju kao akciju za odcjepljenje Crne Gore od zajedničke države. I po- 
red sve očiglednosti da tim pokretima nije bio cilj da odcijepe Crnu Go- 
ru od države S. H. S., ova je kobna teza bila opšte prihvaćena. Stoga su vo- 
deće partije došle na misao da Crnu Goru ekonomski onesposobe da bi 
je na taj način pokorili i umirili. Osim toga se pristupilo raseljavanju sta- 
novništva sa istim ciljem. 

I kad bi ova presija bila svrsishodna, ona je bila neopravdana jer se mo- 
tivirala činjenicama koje su neistinite, a zatim, za te krivo tumačene uZro- 
ke ovih presija nijesu bili krivi Crnogorci. 

Dakle, kad je riječ o pitanju da li je bio interes zajedničke države da Cr- 
nu Goru drži u ekonomskoj potčinjenosti, mora se odgovoriti da, kad se 
pravilno protumače ti interesi, njih nema, ali, ipak, izvjesne vodeće parti- 
je koje su rukovodile državnom politikom, ne birajući sredstva da se odr- 
že na vlasti, nametnule su državi prividnu potrebu da Crnu Goru eko- 

nomski onesposobljava i raseljava da bi te partije mogle lakše i brže da 
osvajaju vlast i uklanjaju konkurente. 


tt 


Iz čitavog dosadanjeg izlaganja vidi se nesumnjivo da Crna Gora ni- 
je pasivan kraj. Ona ne može da, kod sadanjih prilika i sredstava proiz- 
vodnje, proizvede dovoljno žitarica za ishranu, a da nastali manjak uveze 
— nema sredstava jer su sve druge privredne grane u opadanju ili potpu- 
no zakržljale. Nemajući nikakve inicijative i ovlasti da preduzme potreb- 
ne mjere za oživljavanje privrede i industrije, do čega je došlo bez njene 
krivnje i protivu njene volje, ona se danas nalazi pred opasnošću ili da joj 
stanovništvo izumre od gladi ili da se raseli bez ikakvih sredstava. Iz to- 
ga teškog položaja nju ne mogu izvući akcije nikakvih karitativnih misi- 
ja, niti pak sporadične pomoći i palijativne mjere. Nju može spasiti samo 
jedna radikalna mjera: da joj se dade prilika da se sama pobrine za svoju 
budućnost, ne stavljajući joj u tom pogledu nikakva ograničenja izvana. 
Jedino tako, ako joj se dade prilika i mogućnost da se ekonomski osna- 
ži i postavi na svoje noge, ona može da u potpunosti odgovori potrebama 
jedne jake zemlje na Balkanu, koja bi bila ne samo gnjijezdo, nego i zatoč- 
nik mira i rada. Ministar Đonović kaže: ,,Po mom shvatanju, došlo se do- 
tle da oni koji upravljaju državom moraju ozbiljno pomisliti o posljedica- 
ma koje neminovno moraju nastupiti", a mi bi rekli da isto toliko o tim 
posljedicama moraju misliti i naročito sami Crnogorci. 


MOGUĆNOST INDUSTRIJALIZACIJE CRNE GORE 


Uslovi za razvitak Industrije. - Rudno blago. — Sirovine. — Pijace. 


Za razvitak industrije u jednom kraju potrebno je: a) radna snaga ko- 
ja ne nalazi u drugim privrednim granama uposlenja; b) lako pristupač- 
ne pijace u kojima bi se plasirali industrijski produkti i našli potrošači; c) 
sirovine; d) pogonske snage i e) kapital za organizaciju i početak radova. 

I. Dok god u Crnoj Gori budu jedini privredni izvori, pod sadanjim 
okolnostima, zemljoradnja, stočarstvo, zanati i trgovina, biće 90% nje- 
ne radne snage kroz čitavo vrijeme stalno neuposleno. Ta neuposlenost, u 
koliko se prilike više pogoršavaju, sve više raste, tako da se naglo ide tome 
da čitavo stanovništvo bude nezaposleno. Ta se radna snaga dade upotri- 
jebiti u industriji, za koju je naročito predisponirana. 

II. Obzirom da Crna Gora leži na moru i imade odlične uslove za stva- 
ranje jedne velike trgovačke luke u Baru, a naročito obzirom da bi Ja- 
dranskom željeznicom bila vezana sa Srednjom i Istočnom Evropom, sta- 
jala bi u tijesnoj vezi sa velikim svjetskim pijacama na kojima bi se našlo 
kupaca za njene industrijske proizvode. Zbog naročito povoljnih uslova 
za razvitak industrije i zbog razmjerno jeftine radne snage, Crna Gora bi 
mogla uveliko da, konkurencijom svojih proizvoda, nađe mjesta za raz- 
vitak svoje trgovine na tim pijacama. Ona bi mogla da, ne samo brže od 
drugih i kraćim putem, dovozi tu robu na svjetske pijace, da je izrađuje u 
boljoj kvaliteti od drugih i da je daje jeftinije, nego bi mogla da za nju sa 
istih pijaca kupuje one sirovine koje bi joj za razvitak industrije i za vla- 
stite potrebe bile potrebne, a time bi ona kod potrošača njene robe stekla 
znatan prioritet. 

III. Sirovine, potrebne za industriju, mogle bi se podijeliti u glavnom 
na 3 dijela i to: 1. mineralne; 2. biljne i 3. životinjske. 

Bogatstvo Crne Gore sa mineralnim blagom je izvanredno, tako da, 
osim što bi ona mogla sama da prerađuje izvjesne rude, jedan znatan dio 
njih mogla bi u sirovom ili poluprerađenom stanju da izvozi na strane pi- 
jace. Uprkos toga da je bogatstvo Crne Gore u rudnom blagu uveliko po- 
znato, u službenoj publikaciji Banske uprave na Cetinju tvrdi se (sasvim 
opravdano) da je Crna Gora, u pogledu iznalaženja rudnog blaga, terra 
incognita. Službeno se vode u evidenciji samo ona nalazišta za koja su se 
interesirali ili se interesuju strani i domaći kapitalisti. O drugima, iako su 
poznata, nema evidencije. 

Rudarski inženjer, Konstantin Maljicki, objavljuje u službenom ,,Al- 
manahu Zetske banovine" neke podatke o rudnom blagu Crne Gore: 

,1. Ugalj (mrki i lignit). - Kod varoši Peći i Bijelog Polja, te kod Pljeva- 
lja su otvorena dva majdana iz kojih se vadi ugalj za potrebe stanovništva. 
Kod Berana postoje 4 sloja debljine 2-3 metra. Isti ugalj pojavljuje se kod 
sela Budimlja, Luga, Petnika, Vinička, Donje Arsanice, te manastira Dur- 
đevih stupova. Ugalj ima 4500 kalorija, bez sumpora je i fosfora. — Kod 
varoši Ulcinja pojavljuju se tri sloja lignita sa većom sadržinom sumpora. 

2. Gvožđe (limonit i siderit). — Barski srez: a) na Ilijinom brdu, b) kod 
sela Limljana i c) u Sozini planini. Ovdje je izvršeno istraživanje rasko- 
pom i galerijama, te je konstatovan sloj od 6 metara debljine. — U Nikšić- 
skoj Dragi, te u Kolašinskom srezu, kod sela Osredaka u Gornjoj Morači, 
nalaze se također slojevi gvozdene rude. 

3. Bakrena ruda. — Konstatovana je u Nikšićskom srezu kod sela Mra- 
tinja u Pivskoj opštini. Analiza minerala dala je do 42% čistog metala sa 

većom sadržinom S (sumpora). U Barskom srezu konstatovano je nalazi- 
šte kod Sutormana. 

4. Živa i cinobar. — U Barskom srezu postoje naslage kod Spiča-Soto- 
more, u primorju ima nalazište samorodne žive u baritu. Ovdje je još pri- 
je rata izvršena galerija od 70 metara. 

5. Olovo-srebrna ruda (ceruzit). - U Bjelopoljskom srezu, kod sela 
Mojkovac-Brskovo, ima tragova od 100 starih okana koja su bila u radu 
za vrijeme cara Dušana. U potocima nalaze se velike naslage troska (šla- 
ka) iz starih livnica sa velikom sadržinom olova i bakra. Na ovo mjesto 
izdata je koncesija i jedno englesko društvo otvorilo je rudnike u Kosov- 
skoj Mitrovici. 

6. Manganove rude (polmanit i piroluzit). — Ima je u Barskom srezu 
u Ilinom Brdu, gdje je analiza mustara dala 96-98% čistog mangana, Za- 
tim kod sela Limljani i kod Starog Bara kraj sela Sustaš. Nadalje, postoji 
nalazište kod Vir-Pazara kraj sela Boljevića, gdje je još prije rata ing. An- 
te Dešković počeo sa istraživanjem (2 galerije). - U Andrijevačkom srezu 
postoje bogata nalazišta kod sela Konjuha po rijeci Peručici i na dva poto- 
ka: Bobovu i Bradovcu. 

7. Kaolin (porculanska zemlja). - U Barskom srezu ima ga u Ilinom 
brdu, gdje je izvršeno ozbiljno istraživanje i izdata koncesija. Na lice mje- 
sta izaslan je prof. Dr. Kerner iz Beča koji je dao svoj zaključak da ovdje 
ima naslaga kaolina od 30—40 miliona tona. 

8. Boksitne naslage. - U Barskom srezu postoji osobito velika nasla- 
ga od mora kod zaliva Kunja, odakle se pruža preko sela Kunja, Komina, 
Mala i Velja-Gurana sve do Šalskog blata. Prof. dr. Kerner iz Beča utvrdio 
je naslage od 30 miliona tona. Druga naslaga je kod Zočaja (Štojsko-Zo- 
čajska opština), i ona je veoma velika. — Pored ovih velikih naslaga, u Bar- 
skom srezu ima još cio niz tanjih i to kod sela Međurječja, Kalimeda, Mi- 
le, Brija, Kruči, itd. - U Podgoričkom srezu postoje naslage kod sela Svibe, 
Šujaka i Trmanja. - U Nikšićskom srezu postoje naslage u Nikšićskoj Žu- 
pi Dražići-Staro Selo, zatim u Nikšićskoj Župi kod sela Stupovi-Presjeka 
i u rejonu Trubjela na sjever od ceste, gdje se pojavljuju dva sloja debljine 
1-3 metra, koji se pružaju do na 3 km. Na jugu od ceste na mnogim mje- 
stima pojavljuju se slojevi i to kod sela Brestice, Ždriela, Jabuke i dr. Mno- 
ge od ovih naslaga su vrlo zamašne. Na koncu, ima naslaga i kod Graho- 
va. - Ovdje sam naveo samo neke ležaje koji su pregledani i ispitivani, ali 
moram reći da ima još desetinama ležaja koji nijesu čak ni pregledani. 

9. Asfaltni kamen. — Pojavljuje se na veoma mnogim mjestima i to: a) 
u Barskom srezu kod sela Tuđemila; b) u Cetinjskom srezu kod sela Plo- 
če na obali Rijeke Crnojevića; kod sela Gradac i Parci — Lješanska nahija; 

kod sela Kosijeri u Riječkoj nahiji; c) u Podgoričkom srezu kod sela Dino- 
ši, Tološi, Farmaci i na mnogim mjestima Piperske planine; i d) u Kola- 
šinskom srezu kod sela Trnovica u Gornjoj Morači. 

10. Čisti asfalt. — Pojavljuje se u vidu stokova u Cetinjskom srezu kraj 
Čeva. 

11. Bitum. — Čisti bitum teče iz krečnih brda do samog mora blizu 
Ulcinja. 

12. Mineralna ulja. - U Barskom srezu postoji nalazište kod Bukovih 
Brčela u Crmnici. Na mjestu zvanom Smrdež javljaju se tečni i gasoviti 
ugljovodici (hidrokarbidi). Zemljište je složeno od trijarskih (vertenskih) 
ilovačnih pločnika, na nekim mjestima izmiješanih sa solju koja svjetluca 
po površini. Sjeverno i južno od toga mjesta, gdje se javljaju ugljovodoni- 
ci, ima krečnjaka položenih na pločnike; okrenuti su sjeverni na S, južni 
na E. Nagib je 40%. Na ovom mjestu, gdje izvire voda, donji je pločnik sa- 
svim razjapljen. Između krečnjaka i pločnika teče izvor vrlo slabo, a vo- 
da mu je pomiješana sa sitnim mjehurima nafte koji se slažu po površi- 
ni gdje voda stoji". 

Završujući svoj izvještaj, ing. Maljicki, svjestan da ne raspolaže potreb- 
nim podatcima za sve krajeve i da u neke krajeve nije niko ni ispitivao ru- 
de koje se po površini zemlje nahode, kaže: 

Kraj velikih drugih prirodnih bogatstava s kojima raspolaže Zetska 
banovina, njeno rudno blago — u koliko je istraženo, a učinjeno je to u vr- 
lo ograničenom obimu — predstavlja također zamašnu mogućnost iskori- 
šćavanja. Aktiviranje ovog sada mrtvog dobra pretvorilo bi sadašnji pa- 
sivni kraj u jedan od najaktivnijih rudarskih krajeva, na korist ne samo 
siromašnog stanovništva banovine, nego i cijele Jugoslavije." 

O Banjama (kod Peći na pr.) i mineralnim vodama (kod Dečana na 
pr.) ovdje se ne govori, a da su ti izvori neiskorišteni i zapušteni potpuno 
— suvišno je da se i napominje. 

Od sirovina biljnog porijekla u Crnoj Gori za razvitak industrije do- 
laze na prvo mjesto šume. Na drugom mjestu već je rečeno koliko njima 
obiluje Crna Gora. Po mišljenju stručnjaka ,,u Crnoj Gori imade na 100 
milijuna kubičnih metara prezrelog šumskog drveta koje hoće, ako se ne 
eksploatiše, da propadne"?? Banska uprava na Cetinju, međutim, nalazi 
da bi tog zrelog drveta moglo biti i na 130 milijuna kubnih metara. Kad 
bi se pristupilo intenzivnoj eksploataciji šuma, ona bi trajala najmanje tri- 
deset godina, pa da se osjeti potreba za usporavanjem radi sačekivanja da 
šuma sazrijeva pa da bude sasječena za upotrebu. 


28 Savo Vuletić u ,, Novoj Evropi", br. 7-XV-1927. 

Krajevi oko Bara i Ulcinja naročito su pogodni za uzgajanje masline. 
Maslinovo ulje iz tih krajeva po svojoj kvaliteti spada među najbolja u svi- 
jetu. Kada bi se naročito išlo za tim da se uzgajaju masline, toga bi ulja bi- 
lo i za izvoz u znatnim količinama. 

Osim onih biljaka koje su prije ratova, doduše u neznatnim količina- 
ma, izvožene, došao bi u obzir naročito duvan koji se u Crnoj Gori rodi 
u najboljim kvalitetama. Onamo gdje duvan uspijeva ne bi se na oranica- 
ma sijala nikakva žita, nego samo duvanska biljka koja bi lako našla kup- 
ca na stranim pijacama. 

Poslije duvana dolaze u obzir lan, konoplja i buhač koje se biljke i sada 
siju u nekim krajevima, ali u malim količinama zato što se zemljište obič- 
no zasijava žitaricama, iako su one nerentabilne. 

U nekim krajevima Crne Gore mogle bi vrlo dobro uspijevati i druge 
industrijske biljke, ali sa njima nijesu vršeni ozbljni pokusi. 


+ 


Crna Gora sada nije naročito bogata sirovinama životinjskog porije- 
kla, ali pošto je ona bogata pašnjacima podesnim za gajenje stoke, kad bi 
se sadanje kržljave pasmine stoke oplemenile i našlo načina da se u svim 
krajevima sačuva vode preko ljeta, stoka bi opet našla prođe na tuđim pi- 
jacama. Meso i kože mogle bi se prerađivati na licu mjesta, a također i vu- 
na, koja je odličnog kvaliteta. 

Kad bi se ribarstvo unaprijedilo u pogledu primjene modernih sred- 
stava za lov i preradu, bilo bi ribe dovoljno za izvoz, a osim toga bi se pra- 
vljenje vještačkog bisera od ribljih krljušti i proizvodnja ribljeg ulja znat- 
no unaprijedili i razvili. 

Pčelarstvo je u Crnoj Gori i sada dosta razvijeno, ali je veoma primi- 
tivno, no kad bi se moderniziralo dalo bi znatnog prinosa zbog odličnih 
kvaliteta meda koji se tamo dobiva. 

Kad se zna da se na pr. u najrazvijenijem industrijskom centru, Le- 
skovcu u Srbiji, dobavlja znatniji dio sirovina za preradu ne samo iz bližeg 
inostranstva, nego i iz Amerike (guma), onda ne bi bilo neprirodno i ne- 
razumljivo da i Crna Gora dobavlja izvana neke potrebne sirovine. Dok 
Leskovac dobavlja sirovine iz zemalja u koje mi ne uvozimo ništa, dotle bi 
Crna Gora mogla da ne dobavlja te sirovine ni od kud, nego samo iz onih 
zemalja u koje bi uvozila svoje proizvode. Ali, uglavnom, najveći dio po- 
trebnih sirovina ona bi našla na svome tlu. Putem razmjene za jedan dio 
svojih sirovina ili prerađevina, dobavljala bi one sirovine kojih nema. Tek 
što se tiče sirovina, ona imade sve uslove da razvije industriju, čak i u ve- 
ćim razmjerama. 

Za svu svoju industriju Crna Gora bi moagla dobiti dovoljno pogonske 
snage izgradnjom električnih centrala na rijekama, tako da bi preostalo 
dovoljno snage i za druge potrebe, kao osvjetljenje, navodnjavanje, elek- 
trične željeznice (turističke i industrijske) i saobraćaj uopšte. No, osim to- 
ga, ona je dovoljno bogata ugljenom rudom koja, upravo svuda gdje god 
se javlja, nalazi se na samoj zemljinoj površini, te ju je naročito lako i jef- 
tino dobivati. Ugalj bi u Crnoj Gori bio veoma jeftin, a bilo bi ga u znat- 
nim količinama i za izvoz, gdje bi se njim moglo konkurisati uglju iz dru- 
gih pokrajina u kojima se teže dobija, a koji je slabije kvalitete. Industri- 
ja se u Crnoj Gori ne bi ni mogla nikad razviti do te mjere da apsorbuje 
sve raspoložive pogonske snage, koje su sada potpuno neupotrijebljene. 

Do Svjetskoga rata Crna Gora je bila na najboljem putu da se industri- 
jalizuje. Pred sam Balkanski rat data je bila koncesija za izgradnju elek- 
trične centrale na rijekama Tara — Morača.?? To je za Crnu Goru značilo 
ujedno rješenje pitanja željeznice, industrije drveta, osvjetljenja, itd. Bili 
su u toku i pred zaključenjem pregovori da se zaključi jedan zajam, pa da 
se tim novcem izgrade svi potrebni objekti za razvitak industrije. Rat je 
omeo ostvarenje toga zajma, kao i izvođenje radova na Tara-Morači. Na 
svršetku rata ukazala se Crnoj Gori jedna nova finansijska mogućnost za 
izvođenje plana. Ona je dobila na ime ratne štete 750 milijuna zlatnih ma- 
raka, koji je iznos bio dovoljan da nju ekonomski potpuno osnaži, razdu- 
ži i ublaži sve nedaće koje je ratom zadesiše. Danas njoj ne stoje u izgledu 
druge mogućnosti da dođe do potrebnog kapitala za razvitak industrije, 
nego da zaključi negdje vani zajam ili pak da dade koncesije za izgradnju 
nekih objekata ili eksploataciju izvjesnih rudnika da bi tako došla do ka- 
kvog takvog početnog kapitala. Obzirom na rentabilnost svih poduzeća 
koja bi se učinila u njoj u pravcu industrijalizacije, potrebni krediti mo- 
gli bi se naći brzo i lako. 


%+ 


Sve uslove potrebne za razvitak industrije Crna Gora mogla bi imati, a 
većim dijelom već ih imade. No, na slučaj izvođenja potrebnih priprem- 
nih radova, u njoj bi se pojavile povoljne mogućnosti za unapređenje ze- 
mljoradnje i stočarstva (u nekim krajevima), te bi bilo moguće da se na 
vlastitom tlu proizvede dovoljno žitarica i stočnih proizvoda za ishranu 
stanovništva, pa čak bi i preteklo. Razvitak industrije bi spriječio nago- 
milavanje stanovništva u plodnim i stočarskim krajevima, te u tom po- 
gledu ne bi bilo znatnih poremećenja. Buduća Crna Gora biće ispreplije- 


2 Dr. S. Drljević: ,Centralizam ili federalizam". 

tana električnim vodovima i zaglušivana piskom fabričkih sirena. Kao što 
je danas seljačka, tako će tada biti radnička zemlja. A u tome i jeste rješe- 
nje njenog ekonomskog i socijalnog pitanja. 


RADNI MORAL CRNOGORACA 
Pojam narodnosti. - Nacionalitet Crnogoraca. - Radni moral 
Crnogoraca. — Radnik ili zemljoradnik? 


Po vertikalnoj podjeli čovječanstvo je grupirano u narode. Čim su se 
izvjesne skupine ljudi individualizirale u narod, time su se podvrgle jed- 
noj specijalnoj, individualnoj zakonitosti svoga daljeg razvitka. Naciona- 
litet, prema tome, nije politički, nego jedan naučni pojam. 

Razmatrajući uslove i činjenice pod kojima i od kojih se jedna ljudska 
skupina individualizira u narod, mi ćemo doći do jasnog zaključka o cr- 
nogorskoj nacionalnosti. Do tog zaključka je potrebno doći da bi se pra- 
vilnije mogli shvatiti i razumjeti psihologija i radni moral Crnogoraca. 

Da se jedan dio društva izdvoji i posebno formira kao cjelina, kao na- 
rod, potrebno je da bude nastanjen na takvom geografskom području ko- 
je se po svojoj ortografiji, hidrografiji i klimi znatno razlikuje od područ- 
ja na kojem žive drugi djelovi toga društva. Da se formira narod potreb- 
no je da u takvoj sredini živi nekoliko vjekova, tako da se, zbog promjene 
privrednog sistema, društvene strukture i psihologije, stvori bitna razlika 
između te izdvojene cjeline i njene matice. Živeći u ovakvoj sredini i pod 
uslovima koji su njoj svojstveni, čovjek se preobražava i prilagođava no- 
vim prilikama, izgrađuje drugačije svoju materijalnu i duhovnu kulturu, 
imade druge običaje i navike, druge težnje i metode rada, drugi karakter 
i drugu psihologiju. Ova različitost njegova od čovjeka koji je nekad pri- 
padao s njim istoj društvenoj zajednici, izaziva razlike i promjene u svim 
njegovim fizičkim i duhovnim manifestacijama i proizvodima, jer su sve 
te manifestacije nastale u njegovoj borbi za opstanak i za održanje vrste, 
a kao posljedica uticaja i pritiska sila iz date spoljne stvarnosti. Ta naroči- 
ta spoljna stvarnost kojom je on okružen, odredila je oblik i sadržinu svih 
njegovih produkata. Živeći pod tim uslovima, društvene skupine, zbog 
jedinstvenog uticaja spolja, postale su srodne u svojoj fizičkoj i psihičkoj 
strukturi, a tim i u svim svojim proizvodima duhovnog i fizičkog rada. 
Time su se one izdvojile od ostalih i postale zaseban narod. 

U svom odnosu na prirodu i njene pojave, Crnogorci su za nekoliko 
vjekova bili podvrgnuti skoro istovjetnim opasnostima i udobnostima jer 

je njihova okolina kroz čitavo to vrijeme bila sasvim neznatno mijenja- 
na. Istrajno djelovanje prirode na Crnogorce u skoro istom smislu izazva- 
lo je njihovo istrajno reagiranje u obratnom smislu. Osposobljavajući se 
za što uspješnije reagiranje u tom smislu, Crnogorac je pribjegavao upo- 
trebi i proizvodnji raznih sredstava i oruđa kojima je olakšavao i poveća- 
vao svoje uspjehe. Ta sredstva i oruđa koja su se razlikovala od sredstava 
i oruđa ljudi ostalih krajeva, zbog specijalnosti svrhe u koju su bila upo- 
trijebljena i okolnosti pod kojima se njima čovjek služio, nijesu bila samo 
materijalne (materijalna kultura), već i duhovne prirode (religija, umjet- 
nost, filosofija). Crnogorska materijalna kultura, kao god i umjetnost, re- 
ligija i filosofija, mogu se objasniti jedino uslovima pod kojima su nastale, 
a ti su uslovi bili u najvećoj mjeri različiti od onih pod kojima nastadoše 
ova sredstva samoodbrane i samousavršavanja kod drugih naroda, pa se 
crnogorska — stoga — od njih razlikuju u najvećoj mjeri. 

Posmatrajući ono protivu čega su se borili i što su savlađivali, kao i re- 
zultate svojih borbi i nastojanja, Crnogorci su iznašli jednu teoriju zako- 
nitosti svega zbivanja i kretanja u kojem su i sami učestvovali. Ta je teorija 
rezultat gledanja na svijet i život iz naročite njihove perspektive, u kojoj se 
drugi ne nalaze, pa se zato od drugih i razlikuje. Tim se dade objasniti či- 
njenica da se, u praktičnom životu, Crnogorac teško srađa sa Necrnogor- 
cem i između njih vrlo sporo dolazi do razumijevanja i sloge. Noseći ove 
specifično svoje spoznajne rekvizite, Crnogorac u svakoj drugoj, necrno- 
gorskoj, sredini predstavlja jednu uočljivu, čak štrčeću oazu. 

Načelo kolektivnosti u borbi za vlastiti opstanak proizvod je potrebe 
da čovjek putem zamjene svojih tvoračkih snaga sa drugim ljudima, se- 
bi bliskima i srodnima, postigne to da za višak jedne vrste svojih realizo- 
vanih sila dobije višak drugačijih sila drugoga, bez kojih bi ugrozio svoju 
egzistenciju. Zatim, načelo kolektvnosti koje na prvo mjesto proklamuje 
moderna sociologija, proizvod je potrebe da se zbirom svih ljudskih sila 
suprotstane velikim silama prirode koje svojim datim smjerom djelovanja 
otežavaju čovjekov život. Koliko je Crnogorac uspio spoznati vrijednost 
načela kolektivnosti svjedoči pjesma , Gorski vijenac", za koju se može re- 
ći da je najdivnija i najrječitija apoteoza kolektivizmu koju do danas ima- 
de svjetska umjetnička književnost. 

Slaveni, dolazeći u krajeve današnje Crne Goie i naseljavajući ih, nije- 
su ih zatekli puste, nego naseljene. Sa tim starosjediocima (Ilirima i Vla- 
sima), koji su zbog oporosti sredine i naročith prirodnih uslova za život, 
bili žilaviji, borbeniji i jačeg instinkta, oni su se pomiješali, te su uspjeli da 
ovima nametnu samo svoj jezik i ime, a da od njih prime sve ostale ozna- 
ke nacionaliteta i karaktera. 

Zbog naročitog reljefa zemljine kore, naročitih orografskih i hidro- 
grafskih prilika, nastaju i naročite klimatske prilike, a s njima i svi ostali 
uslovi za život. Živeći pod tim uslovima, Crnogorac je nužno morao steći 
i naročiti fizički i politički oblik. 

, Nacije se obrazuju samo kao rezultat trajnog i redovnog opštenja i ži- 
vota ljudi, kao rezultat zajedničkog života s koljena na koljeno. A trajni za- 
jednički život je nemoguć bez zajedničke teritorije" (Staljin). 

Crnogorci su, nekoliko stotina godina, potpuno samostalno izdvojeni, 
na jedinstvenom i neprekidnom teritoriju međusobno opštili i zajednički 
živjeli. Tako je njihova nacija istorijski postala zajednica jezika, teritorije, 
ekonomskog života i psihičke konstitucije, izražene u zajednici sveukup- 
ne njihove duhovne i materijalne kulture. Ako je zaista ,,nacija skup lju- 
di spojenih zajednicom sudbine i zajednicom karaktera" (O. Bauer), onda 
su Crnogorci, sa svojom jedinstvenom i izdvojenom zajednicom sudbine 
i sa svojom specijalnom zajednicom karaktera, najbolji primjer jedne već 
formirane nacije. Crnogorci su, proživljavanjem svoje zajedničke sudbine 
kroz nekoliko vjekova, postali jedna duhovna zajednica, a ,,narod je du- 
hovna zajednica manjeg ili većeg broja ljudi u prošlim, sadašnjim i budu- 
ćim pokoljenjima, nastala na zasebnom teritoriju dugim doživljavanjem 
i proživljavanjem zajedničke sudbine (prof. Stjepan Ratković). Crnogorci 
su, prema tome, narod sa svim atributima značenja te riječi. 


% 


Još i danas žive Crnogorci koji su čitavu svoju ranu mladost proveli u 
ratovanju. Ponijeli su iz te mladosti prezir prema zemljoradnji (ratarstvu), 
kojem se u njihovo doba posvećivahu samo ,,plahi i lakomi", na koje je bi- 
la bačena narodna kletva. Prekornim i punim tuge riječima: 


Postadoše lafi ratarima! 


nije Njegoš stvorio kult preziranja ratarstva, nego je taj kult stvorio ovu 
rečenicu, u ,Gorskom vijencu". Pjevajući svojim Crnogorcima, Njegoš ,,u 
njim lafska srca budi", ne da prionu k zemlji, da, postanu ratari, nego da 
na vrhu od jatagana brane svoju slobodu. Školovani vjekovima u toj ško- 
li, u kojoj su vladali pojmovi da ratarstvo bezuslovno vezuje za jedno od- 
ređeno mjesto, za nizinui ,,od kud vida nema", gdje vlada Turčin i feudal 
i gdje se može biti samo rob, — i u kojoj se naučalo da ,,oro gnjezdo vrh ti- 
mora vije, jer slobode u ravnici nije", - Crnogorci nijesu mogli prekonoć 
da se preobraze i da sa oduševljenjem postanu poljoprivrednici (ratari), 

pogotovu ne još i radi toga što su generacije starih ratnika još uvijek žive 
i uticajne na odgoj mladih. 

Prestajući da bude ratnik, Crnogorac nije doveden u položaj da posta- 
ne ratar iz više razloga, od kojih su glavni: a) nesklonost ratarstvu; b) ne- 
manje potrebnih uslova za zemljoradnju, a naročito nemanje radne ze- 
mlje u dovoljnoj mjeri i c) potreba za naglim nadomještenjem prihoda od 
ratnog plijena. Stoga je nastala nagla emigracija u inostranstvo u cilju da 
nađu zaposlenja i zarade. Kao radnik u rudnicima i na putovima Crnogo- 
rac se osobito istakao, tako da je njegova radna snaga bila svuda tražena. 
Po pravilu, seljak se teško i nerado odvaja od svog posjeda, a ako ga mo- 
ra ostaviti, onda to redovno biva zbog krajnjeg osiromašenja i bijede. Po- 
stajući od ratnika radnik, Crnogorac je pokazao da ne žali svoj posjed, pa 
makar ako je bio i veći (i imućniji su odlazili na zaradu u Ameriku), ne- 
go ide sa zadovoljstvom da bude radnik, da prodaje svoju radnu snagu. 
Ali ipak, u većini slučajeva, on se vraća kući, a naročito ih se vratio velik 
broj na početku ratova (1912—1915). Razlozi (subjektivni), njegovom po- 
vratku u zavičaj više su socijalno-psihološkog nego ekonomsko-politič- 
kog karaktera. On se na vraća svome posjedu, nego svome društvu i rod- 
bini u čijoj je sredini rođen i odrastao. Opaža se da se rjeđe vraća ako ži- 
vi u mjestima gdje se nalazi veći broj Crnogoraca, a gotovo uvijek ako je 
u tuđini usamljen, bez obzira pod kakvim ekonomskim uslovima živi. Iz 
toga je zaključak jasan, da je razlog povraćanju u zavičaj još najmanje ne- 
posredno ekonomskog karaktera. Crnogorac ne teži za tim da se veže za 
jedno mjesto na kojemu se nalaze njegovi privredni izvori, ali u svakom 
slučaju teži da se povrati u krug svojih zemljaka, pa ma gdje se oni nalazi- 
li. Samo u slučajevima kada postoje nepremostive prepreke, on će propu- 
stiti da ne ,,doleti u svoje jato". 

Ratnik kao privrednik, osim ostalih, imade i sve one psihološke, mo- 
ralne i etičke odlike najamnog radnika. Stoga je Crnogorac, postavši brzo 
ilako najamnim radnikom, sačuvao i neke svoje ratničke odlike, naročito 
ljubav prema svojoj zajednici, avanturistički duh, nesklonost za vezivanje 
uz jedno mjesto, potcjenjivanje vrijednosti svoje radne snage i gotovost da 
se ona daje u bescjenje i rasipa, nastojanje da se gomila novac da bi se po- 
slije moglo bezbrižno barem i za najkraće vrijeme živjeti, sklonost da se 
najviše troši na uljepšavanje spoljašnjeg izgleda (odijelo, oružje, zlatni zu- 
bi, itd.), najzad, osvetoljubivost i častoljublje. Jednom riječju u Crnogorcu 
ratniku sadrži se bez ostatka Crnogorac radnik. 

Radni moral Crnogoraca, kako je to prikazao u svojoj knjizi ,,Rad i ka- 
rakter Crnogoraca" Nikola Đonović, nalazi se na veoma velikoj visini. Ali 
samo onda kada je on zaista radnik. 

,Na radovima u inostranstvu Crnogorac je dobar radnik, ali lutalica. 
Idući za velikom nadnicom došao je i do Beringovog mora, ne prezajući 
od neizvesnosti, fizičkih napora i opasnosti koje ga očekuju. U rudnike, 
na zlatne potoke, na zaleđene reke došao je crnogorski iseljenik u nadi da 
se otme od siromaštva, da stvori i privredi za sebe, zaboravljajući da pro- 
stor koji prevali, u odlasku i povratku, iznosi u novcu čitavo jedno ima- 
nje. U rudnicima sa ,,pikom" i ,,šavlom", u šumama sa sekirom, u fabri- 
kama i topionicama znojavim čelom i snažnom mišicom, stekao je reno- 
me radnika sa visokim radnim moralom koji ne uzmiče od napora i od 
opasnosti. Prvi na redu uposlenja; među prvima sa nadnicom; prvi u krč- 
mi da baci lake ruke teško zarađeni novac; prvi do ,,hazardnog stola", ta- 
kva mu je priroda. Lutajući po svetu on promatra, razmišlja, uči, puni vi- 
še glavu nego kesu. Oseća se uvek iznad zanimanja. Često misli više na 
opšta politička i socijalna pitanja, nego na svoju domaću ekonomiju. Po- 
sle nekoliko godina provedenih u inostranstvu kao običan radnik, daje, 
prema opštem obrazovanju, utisak školovanog čoveka. Kad se vrati kući 
to se u njemu još više potencira... Od australijskog Novog Južnog Velsa, 
južnoafričke Rodezije, Mitrotersranda, južnoameričke Puntarene, pa sve 
do severoameričkih džinovskih radova pod zemljom i na zemlji, nije ni- 
kada nikome palo napamet da ovoga našega čoveka nazove neradnikom 
i badavadžijom. Kapetani velikih svetskih radova, koji klasiraju rase i na- 
rode prema izdržljivosti, iskustvu i radnom moralu, dali su mu jedno od 
prvih mesta". (N. Đonović)?" 

Postajući, dakle, radnikom, Crnogorac nije pretrpio znatne promje- 
ne, niti su se njegove stvaralačke energije smanjile kao što je to bio slučaj 
prilikom njegovog prelaska u ratare. Naprotiv, nasade njegovog vaspita- 
nja u epohama ratničke romantike, pogodovale su u znatnoj mjeri uzdi- 
zanju njegovog radnog kvaliteta među radništvom drugih naroda. S dru- 
ge strane, njegov novi položaj znatno je doprinio povećanju njegovog su- 


Nikola Đonović je objavio (1936) knjigu , Zahtjevi Crne Gore, politički i 
ekonomski", koja je, zapravo, drugo prošireno izdanje njegove ranije knjige ,,Isku- 
stvo i potrebe Crne Gore". U njoj se on zalaže za centralizam tražeći samo da jugo- 
slavenske vlade imadu članova i iz Crne Gore, i zastupa gledište da pitanje Crne Go- 
re ,,svodi se u ovom kraju u krajnjoj liniji na potrebne političke slobode i poboljšanje 
blagostanja, ili još bolje iskorenjivanja bede koja je ovamo zavladala". Da ovo njego- 
vo mišljenje ne dijele Crnogorci, nadam se, nije potrebno naročito naglašavati i ako 
on nastoji da ovo izvede kao njihovo mišljenje. Uostalom, sa njim i njegovim ideo- 
loškim stavom tomeljito je obračunao dr. Savo Strugar u svojoj knjizi ,Crna Gora i 
njeni moderni poturčenjaci" (Beograd, 1936). Tim je Đonoviću data i dolična legi- 
timacija jednoga od , modernih poturčenjaka", koji se nadaju da se više neće nikad 
ponoviti badnje veče. 

bjektivnog zadovoljstva, koje je osnov i glavni dio sadržine optimističkog 
gledanja na svijet i život. 

Ovim svojim osobinama Crnogorac ne ispunja sve one uslove koje tre- 
ba da ispunja dobar, klasno-svjestan radnik, ali sve preduslove da takav 
postane on u cjelosti ispunjava. Međutim, da bi postao dobar ratar, on ne- 
ma nijednog jedinog preduslova, osim — ako to može biti potreban pred- 
uslov — da je gladan kao otjerano pseto. Imajući sve potrebne preduslove 
da postane dobar radnik, on obećava (i garantuje) da će se, postavši rad- 
nikom, u tom novom zvanju brže i temeljnije odgojiti, da stane na dostoj- 
nu visinu, od svih radnika iz gradova i agrarnih zemalja. 

Svakako, ovim sugestijama ne ide se za tim da se u pitanju iznalaženja 
najsvrsishodnijeg puta za rješenje pitanja Crne Gore rukovodi onim fak- 
torima koji su uglavnom emotivnog karaktera, ili da se povlađuje smjer- 
nicama, koje određuju ti faktori, ali je nesumnjivo uslov pravilnog prosu- 
đivanja problema ne zaobilaženje ove emotivne baze koju su izgradile i u 
datom pravcu usmjerile u toku istorijskih događaja, ekonomske i socijal- 
ne prilike u kojima se živjelo. Priznajući postojanje toga značajnog fakto- 
ra, koji je stvaran u onoj epohi, koja je u smislu odgovarajućih ekonom- 
skih i društvenih prilika, njime naoružala čovjeka da se lakše odupre sre- 
dini i duže istraje u borbi sa njom, ne znači drugo, nego uvidjeti da je čo- 
vjek iz jedne epohe prenio u drugu potpuno različitu, izvjesna sredstva, 
sklonosti i — naročito — vaspitanje. To što je on prenio u ovu drugu epohu 
predstavlja jednu vrstu oružja, kojim se uspješno služimo u prvoj. Poku- 
šaj da ga se na prečac razoruža, a naoruža zatim novim, modernim oruž- 
jem, bio bi bezuslovno praćen značajnim i sudbonosnim teškoćama. Ali, 
odustanak od pravljenja takvog "pokušaja ne znači da se odobrava dalje 
nošenje tog zastarjelog oružja kroz životne borbe. Nastojanje da se pro- 
mjenom životnih prilika izazove potreba promjene toga oružja, jedina je 
svrsishodna metoda rada u nadomještavanju emotivnog racionalnim u 
današnjem dobu. Ne da se emotivni faktor ugušuje kao posledica, nego 
da se otklanjaju uzroci koji ga stvaraju i čine kao putovođu; ne da se nje- 
mu povlađuje kao putovođi u bilo kojem smjeru, nego da ga se racionalno 
kanališe kao jednu živu silu i svrsishodno usmjeruje, kao što se to čini i sa 
svakim drugim izvorom i rezervoarom ljudske energije — to treba da bu- 
du načela naših sociologa pri svakom radu u ovoj oblasti. 

U oblasti racionalne logike Crnogorac je uviđavan i savitljiv, ali čim se 
ta oblast prijeđe i zahvati najmanji djelić njegovog emotivnog područja, 
reagira snagom čitavog svog temperamenta. Ne misleći ni na kakve ko- 
risti, a najmanje na zle posljedice, ovim reakcijama on ruši sve ono što je 
kroz dugo vremena, uz velike napore izgrađivano i stvarano. Da se to ru- 

šenje izbjegne, treba precizno razlikovati u njemu sve rezervoare energije, 
pa je iz njih oslobođavati, vodeći računa da bude pretvorena u koristan i 
plodonosan rad i oslobođena sa najmanje razornog djelovanja. Rukovod- 
stvo u ovom delikatnom poslu treba d preuzmu najrazumniji. 


+ 


Crnogorci, opterećeni jednim specijalno formiranim ratničkim men- 
talitetom, seljaci su, ali sve njihove moralne, etičke i uopšte psihološke 
predispozicije karakterišu ih kao radnike. Pokušaji da se od njih kolonizi- 
ranjem naprave zemljoradnici, završili su se neuspjehom, jer i u koliko su 
bili prinuđeni da ostanu na dobivenoj zemlji, postali su nezadovoljni, raz- 
očarani, dekuražirani i subjektivno osiromašeni još više nego što su bili u 
rodnom kraju. U vrijeme dok se od njih pravilo zemljoradnike, od agra- 
raca se pravilo radnike i intelektualce, te je tako privreda svestrano una- 
zađivana, a radni kadar demoralizovan, i efekat njegove ukupne proizvo- 
đačke moći smanjivan i konstantno slabljen. 

Stvaranju zemljoradničkog kadra od Crnogoraca imade više razloga 
na strani onih, od čije je volje zavisila njihova sudbina, a jedan od važni- 
jih je poznata kapitalistička tendencija da se u kadar radništva, koje je no- 
silac antikapitalističkih nastojanja, spriječi priliv onih koji se ističu svo- 
jom svjesnošću, otpornošću i borbenošću, kako bi se na taj način smanji- 
la otporna snaga eksploatisane radničke klase. Postupajući u duhu i smi- 
slu kapitalističkih tendencija, išlo se redovno za tim da se smanji broj rad- 
nika i intelektualaca iz Crne Gore, odnosno — u koliko se ne može sma- 
njiti — da se demoralizuju, kako bi bio pariran njihov eventualni otpor. 
Proletarizovani agrarac, zemljoradnik lakše se dade savladati i eksploa- 
tisati jer nije borben, svjestan i okretan kao gorštak-radnik. S druge stra- 
ne, gorštak-radnik, kad je naseljen u nenacionalizovane i rijetko naselje- 
ne krajeve, brže i uspješnije ih nacionalizuje jer je nacionalniji i otporni- 
ji tuđinskom uticaju, pa je Crnogorac bio kao poručen da odigra tu ulo- 
gu u nekim krajevima ove države, bez obzira na posljedice koje će mora- 
ti zbog toga da pretrpi. 

Interesi kapitalizma nalažu da se ekonomski položaj sela održi na iz- 
vjesnoj snošljivoj visini, kako bi moglo da odgovori kapitalističkim potre- 
bama i da ostane u njegovoj zavisnosti. Međutim, naš kapitalizam poka- 
zuje tendencije da crnogorsko selo do krajnosti ekonomski uništi. Ovaj 
izuzetak sa Crnom Gorom u svojoj praksi čini kapitalizam zato što u cr- 
nogorskom seljaku ne vidi stvarno seljaka, nego radnika, koji je tim opa- 
sniji što je nezaposlen i sklon svim kršenjima utvrđenih normi u datom 
poretku. 

Jedna od otežavajućih okolnosti za položaj Crnogoraca jeste činjenica 
da su oni objektivno seljaci, a subjektivno radnici. Da budu seljaci u pra- 
vom smislu, njima nedostaju one nužne subjektivne odlike koje karakte- 
rišu seljaka, a da budu radnici (konkretno sada) nedostaju im neke objek- 
tivne potrebe i mogućnosti. Nalazeći se na tom prijelazu, Crnogorac se 
nalazi u jednoj nepodnolšljivoj situaciji iz koje može — gonjen silom okol- 
nosti — da nahrupi i na ona vrata, na kojima se ne očekuje njegov izlazak 
iz ove situacije. Sve okolnosti i predispozicije njegove govore o tome da je 
jedini pravilan i koristan izlaz iz ove situacije, da se od Crnogorca napra- 
vi manuelnog radnika na vlastitom tlu, u njegovom zavičaju. Time bi se 
likvidirala njegova težnja da traži svoj elemenat i da žuri natrag u zavičaj, 
dalo bi mu se zaposlenje koje jedino odgovara njegovom karakteru i men- 
talitetu i na tom području rada mogle bi se iscrpsti sve njegove stvaralač- 
ke sposobnosti i očuvati mu se pozitivne moralne i etičke vrline. 


Zagreb, 20. I. 1936. 

NAPOMENA: 


Štampanje ove knjige nije moglo biti na vrijeme završeno, jer su izbi- 
le nepredviđene smetnje koje nije bilo lako prebroditi. Zbog tih smetnji 
je izostao i jedan znatan dio materijala, kao i spremljene ilustracije. No, 
Uredništvo ,,Političke biblioteke" priprema još jednu knjigu o Crnoj Go- 
ri, pa će u nju ući i onaj materijal, koji u ovu nije mogao ući. 

CRVENA HRVATSKA I NJENI KULTURNI TRAGOVI 


I. NACIONALITET CRNOGORACA 


Zatvorena sa istoka i sa sjevera visokim planinskim vijencima (Prokle- 
tije, Komovi, Durmitor i dr.) Crna Gora je bila uvijek otvorena samo pre- 
ma moru i, nešto prohodnijim putem, prema zapadu, preko Hercegovi- 
ne. Ovakav njen geopolitički položaj bio je za nju sudbonosan kroz čitavu 
historiju. Stari rimski put, koji je izbijao na more u Draču, a odatle pre- 
ko Skadra u Zetsku ravnicu bio je oduvijek put, kojim su osvajači sa is- 
toka dolazili u ovu zemlju na svojim ratnim pohodima. Kroz planinske 
prolaze sa sjevero-istoka i sjevera dolazili su u oblast današnje Crne Gore 
oduvijek bjegunci pred navalom istočnih osvajača, a rijetko kada da su se 
tim putem natrag vraćali, ako su već uspjeli da dopru do Zetske kotline. 

Pravac kojim su Slaveni prvi put došli u ove krajeve, bez sumnje je za- 
pad — istok, od Hrvatske preko Hercegovine. U koliko nijesu mogli na- 
ći mjesta pored starog ilirskog stanovništva, oni su ga potiskivali na istok 
prema nepristupačnim arbanskim planinama i na sjever prema oblasti- 
ma, koje su naselili Srbi. 

Blagodareći svojoj širokoj vezi morem sa zapadom, staro slavensko sta- 
novništvo današnje Crne Gore bilo je u povoljnoj mogućnosti da prenese 
u svoju sredinu nasade zapadne kulture i da se podvrgne njenom uticaju. 
To je bio put, kojim je ovamo došlo hrišćanstvo, a zatim put kojim je vje- 
kovima dopirao zapadnjački kulturni uticaj, čiji se tragovi i danas uveli- 
ko opažaju. 

Kad je dijeljeno istočno od zapadnog rimskog carstva, kada su izbili 
sukobi između istočne i zapadne crkve, oblast današnje Crne Gore bila je 
baš na međi tih sukoba. Ali ona je uvijek naginjala i bila podložna zapad- 
nom uticaju i katoličkoj crkvi do novijih vremena. Da je uspjela da tu svo- 
ju orijentaciju tako dugo sačuva, ima da zahvali u prvom redu svom ge- 
opolitičkom položaju i porijeklu svog stanovništva, koje je, čuvajući sta- 
re tradicije, nastojalo da im bude vjerno i da nastavi sa svojim razvitkom 
u započetom pravcu. 

Po vertikalnoj podjeli čovječanstvo je grupirano u narode. Čim su se 
izvjesne skupine ljudi individualizirale u narod, time su se podvrgle spe- 


193 


TRI ZABRANJENE KNJIGE SAVIĆA MARKOVIĆA ŠTEDIMLIJE 


cijalnoj, individualnoj zakonitosti svoga daljeg razvitka. Nacionalitet, 
prema tome, nije politički, nego jedan naučni pojam. 

Razmatrajući uslove i činjenice pod kojima i od kojih se jedna ljudska 
skupina individualizira u narod, mi ćemo doći do jasnog zaključka o cr- 
nogorskoj nacionalnosti. 

Da se jedan dio društva izdvoji i posebno formira kao cjelina, kao na- 
rod, potrebno je da bude nastanjen na takvom geografskom području, 
koje se po svojoj orografiji, hidrografiji i klimi znatno razlikuje od pod- 
ručja, na kojem žive drugi djelovi toga društva. Da se formira narod po- 
trebno je da u takovoj sredini živi nekoliko vjekova, tako da se zbog pro- 
mjene privrednog sistema, društvene strukture i psihologije stvori bitna 
razlika između te izdvojene cjeline i njene matice. Živeći u ovakovoj sre- 
dini i pod uslovima, koji su njoj svojstveni, čovjek se preobražava i pri- 
lagođava novim prilikama, izgrađuje drugačije svoju materijalnu i du- 
hovnu kulturu, imade druge običaje i navike, druge težnje i metode ra- 
da, drugi karakter i drugu psihologiju. Ova različitost njegova od čovje- 
ka koji je nekad pripadao s njim istoj društvenoj zajednici, izaziva razli- 
ke i promjene u svim njegovim fizičkim i duhovnim manifestacijama i 
proizvodima, jer su sve te manifestacije nastale u njegovoj borbi za opsta- 
nak i za održanje vrste, a kao posljedica uticaja i pritiska sila iz date spolj- 
ne stvarnosti. Ta naročita spoljna stvarnost, kojom je on okružen, odre- 
dila je oblik i sadržinu svih njegovih produkata. Živeći pod tim uslovi- 
ma društvene skupine, zbog jedinstvenog uticaja spolja, postale su srod- 
ne u svojoj fizičkoj i psihičkoj strukturi, a tim i u svim svojim proizvodi- 
ma duhovnog i fizičkog rada. Time su se one izdvojile od ostalih i posta- 
le zaseban narod. 

U svom odnosu na prirodu i njene pojave Crnogorci su za nekoliko 
vjekova bili podvrgnuti skoro istovjetnim opasnostima i udobnostima, 
jer je njihova okolina kroz čitavo to vrijeme bila sasvim neznatno mijenja- 
na. Istrajno djelovanje prirode na Crnogorce, u skoro istom smislu, iza- 
zvalo je njihovo istrajno reagiranje u obratnom smislu. Osposobljavaju- 
ći se za što uspješnije reagiranje u tom smislu, Crnogorac je pribjegavao 
upotrebi i proizvodnji raznih sredstava i oruđa, kojima je olakšavao i po- 
većavao svoje uspjehe. Ta sredstva i oruđa, koja su se razlikovala od sred- 
stava i oruđa ljudi ostalih krajeva, zbog specijalnosti svrhe u koju su bi- 
la upotrebljena i okolnosti, pod kojima se njima čovjek služio, nijesu bi- 
la samo materijalne (materijalna kultura), već i duhovne prirode (religija, 
umjetnost, filozofija). Crnogorska materijalna kultura, kao god i umjet- 
nost, religija i filozofija, mogu se objasniti jedino uslovima pod kojima su 
nastale, a ti su uslovi bili u najvećoj mjeri različiti on onih, pod kojima na- 

stadoše ova sredstva samoodbrane i samousavršavanja kod drugih naro- 
da, pa se crnogorska — stoga — od njih razlikuje u najvećoj mjeri. 

Posmatrajući ono, protivu čega su se borili i što su savlađivali, kao i re- 
zultate svojih borbi i nastojanja, Crnogorci su iznašli jednu teoriju zako- 
nitosti svega zbivanja i kretanja, u kojem su i sami učestvovali. Ta je teori- 
ja rezultat gledanja na svijet i život iz naročite njihove perspektive, u kojoj 
se drugi ne nalaze, pa se za to od gledanja drugih i razlikuje. Noseći ove 
specifično svoje spoznajne rekvizite, Crnogorac u svakoj drugoj, necrno- 
gorskoj, sredini predstavlja jednu uočljivu, čak štrčeću, oazu. 

Načelo kolektivnosti u borbi za vlastiti opstanak proizvod je potrebe 
da čovjek putem zamjene svojih tvoračkih snaga sa drugim ljudima, se- 
bi bliskima i srodnima, postigne to, da za višak jedne vrste svojih realizi- 
ranih sila dobije višak drugačijih sila drugoga, bez kojih bi ugrozio svoju 
egzistenciju. Zatim, načelo kolektivnosti, koje na prvo mjesto proklamira 
moderna sociologija, proizvod je potrebe, da se zbirom svih ljudskih sila 
suprotstave velikim silama prirode, koje svojim datim smjerom djelova- 
nja otežavaju čovjekov život. Koliko je Crnogorac uspio spoznati vrijed- 
nost načela kolektivnosti svjedoči Njegoševa veličanstvena pjesma ,,Gor- 
ski vijenac", za koju se može reći da je najdivnija i najrječitija apoteoza ko- 
lektivizmu, koju do danas imade svjetska umjetnička književnost. 

Slaveni, dolazeći u krajeve današnje Crne Gore i naseljavajući ih, nije- 
su ih zatekli puste, nego naseljene. Sa tim starosjediocima (Ilirima i Vla- 
sima), koji su zbog oporosti sredine i naročitih prirodnih uslova za život, 
bili žilaviji, borbeniji i jačeg instinkta, oni su se pomiješali, te su uspjeli da 
ovima nametnu samo svoj jezik i ime, a da od njih prime sve ostale ozna- 
ke nacionaliteta i karaktera. 

Zbog naročitog reljefa zemljine kore, naročitih orografskih i hidro- 
grafskih prilika, nastaju i naročite klimatske prilike, a s njima i svi osta- 
li uslovi za život. Živeći po tim uslovima Crnogorac je nužno morao ste- 
ći i naročiti fizički i psihički oblik. , Nacije se obrazuju samo kao rezultat 
trajnog i redovnog općenja i života ljudi, kao rezultat zajedničkog života 
s koljena na koljeno. A trajni zajednički život je nemoguć bez zajedničke 
teritorije", kaže jedan savremeni sociolog. 

Crnogorci su nekoliko stotina godina, potpuno samostalno izdvojeni, 
na jedinstvenom i neprekidnom teritoriju međusobno općili i zajednički 
živjeli. Tako je njihova nacija istorijski postala zajednica jezika, teritorije, 
ekonomskog života i psihičke konstitucije, izražene u zajednici sveukup- 
ne njihove duhovne i materijalne kulture. Ako je zaista ,, nacija skup ljudi 
spojenih zajednicom sudbine i zajednicom karaktera", onda su Crnogor- 
ci sa svojom jedinstvenom i izdvojenom zajednicom sudbine i sa svojom 

specijalnom zajednicom karaktera najbolji primjer jedne već formirane 
nacije. Crnogorci su proživljavanjem svoje zajedničke sudbine kroz neko- 
liko vijekova postali jedna duhovna zajednica, a ,,narod je duhovna zajed- 
nica manjeg ili većeg broja ljudi u prošlim, sadašnjim i budućim pokolje- 
njima, nastala na zasebnom teritoriju dugim doživljavanjem i proživljava- 
njem zajedničke sudbine" (prof. Stjepan Ratković). Crnogorci su, prema 
tome, danas, narod sa svim atributima značenja te riječi. 

Ma da se danas Crnogorce službeno smatra dijelom srpskog naroda 
i pored svih razlika, koje ih od njega odvajaju, oni ipak u dalekoj svo- 
joj prošlosti nijesu bili dio sprskog naroda, već su to postali, ali samo po, 
imenu, tokom vjekova. U svoju današnju zemlju oni su došli kao Hrvati 
i pod tim imenom u njoj živjeli nekoliko vjekova, a tek kasnije, kad je bi- 
la stvorena srednjevjekovna srpska država, u čiji je sastav ušla predhod- 
nica današnje Crne Gore, Zeta, počela je pod uticajem i pritiskom auto- 
riteta nove države da se gubi hrvatska u korist srpske nacionalne svijesti 
kod predaka današnjih Crnogoraca. Ova promjena, međutim, vještački je 
izazvana, te njom nije došlo do promjene i onih uslova materijalne priro- 
de, koji utiču na stvaranje posebnog nacionaliteta. Svi su ti uslovi, zavi- 
sni od geografskog položaja i posebne istorijske sudbine, a osim toga i od 
porijekla i kulturne orijentacije, ostali nedirnuti. Suština crnogorske na- 
cionalnosti nije promijenjena, nego joj je samo dato drugo ime iz oportu- 
nističkih državnih razloga. Da suština nije promijenjena ostaju dokazom 
mnogobrojne činjenice i iz novijeg doba, koje ćemo ovoga puta samo dje- 
lomično razmotriti. 

Kao što smo rekli, pretci današnjih Crnogoraca došli su u svoju zemlju 
kao Hrvati i tu, pod tim imenom, živjeli nekoliko vjekova. Ova činjenica 
već je utvrđena od strane više naučnika, ali o njoj se pisalo većinom uz- 
gredno i sporadično, pa ćemo se mi na njoj ovdje više zadržati i rezimira- 
ti rezultate dosadašnjih naučnih istraživanja u tom pravcu. 


II. ŠTA KAŽE POP DUKLJANIN? 


Najpoznatiji, a svakako i prvi, istorijski spomenik, koji govori o Cr- 
venoj Hrvatskoj, jeste Ljetopis Popa Dukljanina. U ovom djelu se Crve- 
na Hrvatska pod tim imenom spominje kao posebna samostalna drža- 
va sa određenim granicama i unutarnjim uređenjem. Iz Ljetopisa sazna- 
jemo, da je njegov pisac imao pri ruci neke još starije rukopise, kojima se 
služio, ali on te rukopise ne određuje pobliže, izuzev jedan (,,Metodos"), 

te se ne može ustanoviti da li je koji od tih njegovih izvora sačuvan. Op- 
ćenito se uzima da izvori, kojima se služio pisac Ljetopisa, nijesu sačuva- 
ni, odnosno do danas pronađeni. Nije čak sačuvan niti original Ljetopisa, 
nego samo prepisi i prevodi. 

Sudeći po do sada poznatim okolnostima, Pop Dukljanin bio je kato- 
lički svećenik iz Bara. Po njegovom slabom znanju latinskog jezika, kojim 
je Ljetopis pisan, zaključuje se da je bio slavenskog porijekla, vjerovatno 
baš iz Bara ili iz njegove najbliže okoline. Nikakvi podaci, koji bi nam što 
kazivali bilo o njegovom imenu, bilo o porijeklu ili drugim đogođajima 
u vezi s njegovim životom, nijesu sačuvani. Sve što se o njemu znade je- 
ste ono što se može zaključiti iz njegovog djela, koje izrično o svom auto- 
ru govori vrlo malo. Biografija ovog našeg najstarijeg pisca potpuno je ne- 
poznata, kao i original njegovog rukopisa, koji nam je, kao što rekosmo, 
za sada poznat samo iz prepisa. 

Jireček kaže (Istorija Srba I, 166), da je Dukljaninov Ljetopis napisan 
negdje u vrijeme od 1160. do 1180. godine, za vlade vizantinskog cara Ma- 
nojla. Sa Jirečekom se, uglavnom, slaže i Ferdo Šišić (Ljetopis Popa Du- 
kljanina, 104), te određuje Ljetopisu terminus ante guem non otprilike 
godinom 1148—-1149. To je vrijeme, kojim svršava Ljetopis svoje pričanje. 
Određujući terminus post guem non Šišić kaže ,,da je Ljetopis Popa Du- 
kljanina napisan najdocnije oko 1200, odnosno, kako je već Jireček odre- 
dio, u drugoj polovini XII vijeka, a u posljednje vrijeme vladanja cara Ma- 
nuila Komnena oko 1160—1180". 

Kasniji prepisivači i prevodioci Ljetopisa dodavali su prvobitnome tek- 
stu izvjesne stavove i rečenice u želji da ga, prema saznanju, dopune ili is- 
prave. Ovi kasniji dodaci doprinijeli su, nesumnjivo, mnogo nerazgovjet- 
nosti samoga djela, koja se - naravno — danas stavlja sva na teret samome 
autoru. Ali i pored svih tih ispravaka i dopuna, Dukljaninovo djelo mo- 
ralo je sačuvati svoj osnovni karakter i glavne istorijske i geografske po- 
datke u sadržaju. 

Suština Dukljaninovog pričanja o Crvenoj Hrvatskoj je, uglavnom, u 
ovome: Prostor od Jadranskog Mora do Drine, Save i Šarplanine bio je, 
u početku, pod jednim slavenskim kraljem. Ovo slavensko kraljevstvo 
(Regnum Sclavorum) podijelilo se kasnije na dva dijela: na Primorje (Ma- 
ritima) i Srbiju (Subria) odnosno Zagorje (Transmontana). Na saboru na 
Duvanjskom Polju kralj Svatopuk razdijelio je Primorje na dvije provin- 
cije: Bijelu Hrvatsku ili Donju Dalmaciju (Croatia Alba, guae et inferior 
Dalmatia) i Crvenu Hrvatsku ili Gornju Dalmaciju (Croatia Rubea, gu- 
ae et Superior Dalmatia). Bijela Hrvatska prostirala se od Duvna (Delmi- 
nium) do Vinodola, a Crvena od Duvna do Drača. ,,Pojam obiju Dalma- 

cija, kako ga je, s malom grješkom na jugu, fiksirao Pop Dukljanin, bio je 
u njegovo doba još živ i svjež" (M. Šuflaj: Srbi i Arbanasi, 107). Opisujući 
Crvenu Hrvatsku Dukljanin kaže, da su se u njoj nalazili ovi gradovi: Ko- 
tor, Budva, Bar, Ulcinj, Skadar, Trebinje, Pilot i dr., a također i ove oblasti: 
Hum, Trebinje, Podgorje i Zeta. 

Objasnivši ispočetka kako je došlo do formiranja Crvene Hrvatske, 
Dukljanin se dalje u čitavom svom djelu zadržava na njenom prikaziva- 
nju i opisivanju pojedinih dogođaja i ličnosti njene prošlosti. Bijelu Hr- 
vatsku spominje uzgredno tek na par mjesta, a Raške se dotiče još rjeđe. 
Njegovo prikazivanje Crvene Hrvatske obuhvata vrijeme od 450. do 1150. 
godine, dakle od prije dolaska Slavena u ove krajeve pa skoro do osniva- 
nja države Nemanjića. 

Iz Dukljaninovog pričanja za nas je ovdje od bitne važnosti njegovo 
vjerovanje da su Srbija, Bosna i Hrvatska nekad bile u jednom slaven- 
skom kraljevstvu i da se kasnije, diobom, izdvojila Hrvatska, koja je podi- 
jeljena na Crvenu i na Bijelu Hrvatsku, na čijoj se međi nalazio Dubrov- 
nik, no koji je stvarno pripadao Bijeloj Hrvatskoj. On to kaže u XII vije- 
ku, kada je narodno sjećanje bilo još svježe, a tradicije vrlo žive. Do ove 
diobe, po njegovom kazivanju, došlo je negdje polovinom X vijeka, do ko- 
jeg vremena su obje Hrvatske bile u jednoj istoj državi i pod jednim dr- 
žavnim poglavarem. 

Neki istoričari prigovaraju Ljetopisu Popa Dukljanina, da je kao isto- 
rijski izvor nepouzdan. Ovaj se prigovor temelji na činjenici, da u Ljeto- 
pisu nema potrebne hronologije niti navođenja data za pojedine ličnosti i 
događaje, o kojima se govori. Osim toga spominju se mnoge ličnosti, ko- 
je ostali istorijski izvori ne poznaju, a po značaju, koji im Dukljanin pri- 
daje, morali bi ih poznavati. Ljetopis spominje toliko tih vladara, da ih je 
nemoguće sve smjestiti u istoriju Duklje, pa i kad bi trajanje njihove vla- 
davine bilo ograničeno na najkraće vrijeme. Naposljetku, kod Dukljanina 
se nalaze i neki podatci, koje navodno opovrgavaju drugi, vjerodostojni- 
ji izvori. Sve to daje povoda da se posumnja u vjerodostojnost istorijskih 
podataka u njegovom Ljetopisu. 

Ovi prigovori, koje istoričari stavljaju Ljetopisu, ne mogu da prođu bez 
opravdanih zamjerki. Ma da Ljetopisac kaže, da se služio pri pisanju svo- 
ga djela i nekim starijim izvorima, on se - nesumnjivo — oslonio, uglav- 
nom, na narodno predanje onoga doba. Dukljaninovoj dobronamjerno- 
sti nema razloga da se prigovara, pa ako nije ostao vjeran izvorima, koji- 
ma se služio, to se može objasniti naučnom nespremnošću i nedostatkom 
vještine, da se tim ispravama i izvorima korisno posluži. No nije bez smi- 
sla ni pretpostavka, da mu ti izvori nijesu pružili mnogo pouzdanih po- 


198 


OSNOVI CRNOGORSKOG NACIONALIZMA 


dataka iz ranije prošlosti, a ako ih je bilo više, onda je ljetopisac morao biti 
u nedoumici kojem da vjeruje. Biće da je Dukljanin napravio kompromis 
na taj način, što se poslužio svim tim izvorima, te je tako nastala nerazu- 
mljiva zbrka u njegovom djelu, zbrka, kojoj su znatno doprinijeli i kasni- 
ji prepisivači Ljetopisa. Toj zbrki treba dodati sada ono iznakaženje istori- 
je, koje je izvršilo narodno predanje a kojim se — izgleda — Dukljanin naj- 
više poslužio. Što on spominje mnoštvo vladara, koji se ne mogu smjesti- 
ti u istoriju Duklje, to još ne znači da mu ne treba vjerovati, jer se zna da 
svi ti vladari nijesu dolazili na vlast redom jedan iza drugoga, niti na istu 
vladalačku stolicu, a mnogi od njih nijesu svakako vladali čitavom držav- 
nom teritorijom. Da Dukljanin nije naprosto izmislio sve one vladare Du- 
klje, odnosno Crvene Hrvatske, koje spominje u svom Ljetopisu, vidi se i 
po tome, što izvori ne poznaju ni nekog kneza Petra od Duklje iz IX-X vi- 
jeka, a nađen je njegov olovni pečat, koji svjedoči da je postojao (Jireček, 
I, 89). Iz toga primjera vidimo da nam ni oni istorijski izvori, čijoj se vje- 
rodostojnosti ne može prigovoriti opravdano, ne razjašnjuju prošlost du- 
kljanske države. Snalaženje u Dukljaninovom pričanju otežano je još i ti- 
me, što on za vladare navodi često puta imena, pod kojima oni u izvori- 
ma nijesu poznati ili su poznati pod drugima. Opravdana je pretpostav- 
ka, da su se ti vladari i velikaši, a Dukljanin je mogao izmiješati i jedne i 
druge, službeno nazivali u saobraćaju sa tuđincima svojim kalendarskim, 
a privatno u zemlji narodnim imenima. Stoga je nemoguće bez potrebnih 
stvarnih dokaza odbaciti Dukljaninovo pričanje kao neistinito. Teškoća 
je tek u tome što nije moguće bez potrebnih pomoćnih izvora porazmje- 
stiti po vremenskoj ljestvici sve te ličnosti i precizno im odrediti položa- 
je i mjesta u istoriji Duklje. Osim toga nije lako utvrditi ni njihova imena, 
pod kojima ih spominju drugi izvori, odnosno ustanoviti koja su narod- 
na imena odgovarala kalendarskim. Dakle, Dukljaninov Ljetopis otvara 
široke mogućnosti za kriva tumačenja, ali nigdje ni hotice ni nehotice ne 
navodi na neispravne zaključke. 

Za nas danas nije najvažniji dio u Ljetopisu onaj, gdje se nabrajaju vla- 
dari i događaji iz davnije prošlosti, već je mnogo važniji onaj drugi dio, u 
kojem su iznijeta geografska data i nazivi, dio koji se općenito smatra po- 
uzdanim vrelom. 

U Ljetopisu Popa Dukljanina Jireček je svakako tražio gotovu istorij- 
sku građu, koje nije našao, pa se stoga o njemu ovako izrazio: ,,Dukljani- 
nov je jezik bijedan; njegov pisac učio se, sa rijetkim izuzetcima, samo na 
prevodu biblije; u njemu nema nikakvih klasičnih mrvica koje se, pred 
kraj srednjega vijeka, javljaju čak i u poveljama notara. Sadržina kronike 
je genealogija, koja obuhvata 600 godina; ona počinje sa gotskim kraljem 

Totilom koji je kaluđerima iz legende o sv. Benediktu bio bolje poznat ne- 
go u skasci slavni kralj Teoderik koji je, uistinu, vladao Dalmacijom, te 
završuje sa kneževima Duklje u vrijeme cara Manojla. Očito je ova gene- 
alogija izmišljena bila u okolini Bara, da bi se povećala slava ovih malih 
država" (I, 166). 

Iz ovog Jirečekovog suda mi razaznajemo dvoje: 1. Da Dukljanin nije 
dobro znao latinski, i ako je bio katolički svećenik u Baru, što znači da je 
bio domorodac, najvjerojatnije slavenskog porijekla, te da je na svaki na- 
čin živio među slavenskim življem, pa svoje znanje latinskog jezika nije 
mogao školovanjem da do te mjere upotpuni, da bi njim mogao primjerno 
pisati. Njegova svjedočanstva tim dobivaju na svojoj vjerodostojnosti, ba- 
rem u onome dijelu gdje se govori o stvarima, koje nas ovdje naročito in- 
teresuju, jer su mu kao domorodcu i čovjeku iz naroda mogle biti pozna- 
te narodne tradicije i predanja bolje nego drugome, a da se posluži do ta- 
da pisanim izvorima bio je dovoljno učen i ako nije znao dobro pisati na 
latinskom jeziku. — Zatim 2. Saznajemo da je ,,ova genealogija izmišljena 
bila u okolini Bara, da bi povećala slavu ovih malih država", a to znači da 
je pisac svoj Ljetopis bio namijenio većem krugu ljudi, radi čega je morao 
do svih granica mogućnosti biti objektivan, ako nije htio biti demantovan 
i od savremenika opovrgnut. Što Jireček kaže, da je ovo djelo bilo napi- 
sano, da bi se povećala slava ovih malih država, to njegovu vrijednost ne 
smanjuje, jer su i svi ostali istorijski izvori nastali iz sličnih razloga, paim 
se pri upotrebi ne čine zbog toga značajne primjedbe. Dukljaninov Ljeto- 
pis svakako niti je imao razloga da bude, niti je bio napisan iz same, ničim 
iz praktičnog života ne potaknute, ljubavi prema istorijskoj istini. No sto- 
ga ipak nije mogao niti smio sadržavati takve neistine, koje bi njegovi či- 
taoci-savremenci mogli konstatirati ravnajuć se bilo po izvorima, bilo po 
živom narodnom predanju, što je jasno i razumljivo. 

Ovoga puta nas u prvom redu zanima pitanje, da li je država, o kojoj 
govori Pop Dukljanin, postojala kao takva pod imenom Crvene Hrvatske 
i da li su nju zaista naseljavali Hrvati. Utvrditi da su današnju oblast Cr- 
ne Gore naseljavali Hrvati od dolaska Slavena pa sve do stvaranja države 
Nemanjića i da se država tih Hrvata zvala Crvena Hrvatska, znači potvr- 
diti ono što o tome kaže Pop Dukljanin. 

Ako je Dukljanin mogao činiti grješke u izlaganju istorijskih događaja 
iz dalje prošlosti i u prikazivanju i nabrajanju pojedinih znamenitih lič- 
nosti, a naročito vladara, ne postoji opravdanog razloga da se posumnja u 
istinitost onoga što je napisao o stvarima i pojmovima, koji su u njegovo 
vrijeme bili još svježi u uspomenama naroda. Dok netko može zaboravi- 
ti imena i redosljed vladara svoje zemlje, isključeno je da bi mogao zabo- 

raviti kako se njegova zemlja zove. Također je isključeno da bi neko mo- 
gao u jednom spisu, koji je već po piščevoj namjeri trebao doći savreme- 
nicima u ruke, svom narodu i svojoj zemlji dati ime strano i tuđe, a vla- 
stito zatajiti. Stoga se pričanje Dukljaninovo mora primiti kao tačno, ba- 
rem u svim onim djelovima, za koje nalazimo potvrde i kod ostalih pisa- 
ca-savremenika. 

Crvenoj Hrvatskoj nije dato to ime pukom slučajnošću, već ono ima- 
de traga u pradomovini Hrvata, Rusiji. O plemenu Hrvata u Crvenoj Ru- 
siji, koja je obuhvatala dvije kneževine: Haličku na sjevernom obronku 
Karpata i oko gornjega Dnjestra, i Vladimirsku oko rijeke zapadnoga Bu- 
ga, pritoke Visle, govori u poznatoj kronici ruski ljetopisac Nestor, koji je" 
umro 1116. godine. I Klaić i Šuflaj misle da su Hrvati, dolazeći u ove ze- 
mlje, donijeli sobom ne samo mnoge običaje i navike, nego i mnoga topo- 
grafska imena i nazive. Tako kod nas imade više mjesta čija se imena po- 
klapaju sa imenima mjesta u nekadanjoj Crvenoj Rusiji. Ako se uzme da 
je većina doseljenih Slavena u krajeve današnje Hrvatske bila hrvatskog 
porijekla, razumljivo je da su donijeli i naziv ,,crveni" koji su dali jednom 
dijelu svoje domovine, naseljenom možda baš samim tim Hrvatima iz 
Crvene Rusije, dakle Crvenim Hrvatima. Ova navika da iseljeni narodi u 
manjim ili većim skupinama daju mjestima u novoj otadžbini imena mje- 
sta iz stare otadžbine održala se sve do najnovijeg vremena. Prema tome 
nema opravdanog razloga da se pobija pretpostavka da su Hrvati iz Cr- 
vene Rusije, prema nazivu svoje stare domovine dali novoj, ili barem jed- 
nom njenom znatnom dijelu, ime Crvena Hrvatska. Otuda vidimo da na- 
ziv Crvena Hrvatska nije slučajan niti bez razloga izmišljen, već da imade 
korijena u davnoj prošlosti Hrvata. 


III. ŠTA KAŽU GRČKI PISCI ? 


Osim toga što se iz pisanja cara Konstantina i Popa Dukljanina vidi da 
su Hrvati, došavši u novu postojbinu, donijeli sobom i neke nazive iz sta- 
re, pa svakako i naziv crveni i bijeli, kao god i Srbi (; Bijeli Srbi"), ostali su 
tragovi tih naziva i docnije očuvani, kada se ime Crveni i Bijeli Hrvati iz- 
gubilo. Nas ovdje zanimaju u prvom redu imena, koja potsjećaju na na- 
ziv crveni. Dr. Milan Šuflaj (Srbi i Arbanasi 112-113) vršio je ispitivanje u 
pravcu iznalaženja tih tragova, ali ni on nije iscrpio svu sačuvanu gradnju 
u imenima, koja potsjećaju na pojam crven. 

Svoje nalaze pri istraživanju u tom pravcu, on ovako prosuđuje:,,Da li je 
snena slika o Crvenoj Hrvatskoj imala utjecaja na postanak imena drevne 
župe Crmnica i susjednog kraja Kučeva, a posebno na postanak plemen- 
skog imena Kuči (arhicrven), ili su pak imena spomenutih župa služila kao 
podražaj za izronjenje drevnih uspomena iz pradomovine, to nije lasno 
odlučiti. Nu, da između obojega postoji realna veza o tom nema dvojbe". 
U svakom slučaju ime Kuči došlo je od riječi crven, također i Kučeva (u 
okolini Budve), a već ime Crmnica izrično imade značenje riječi Crvenica. 

Obje ove crvene župe (Crmnica i Kučeva) spominje i Pop Dukljanin. 
Crmnica se, po njemu, nalazila s južne strane Skadarskog jezera, kao i da- 
nas, a Kučeva bliže Budvi. ,,Nu zapravo — kaže Šuflaj — bila su to dva ime- 
na, arbansko i slavensko, za jednu istu oveću pokrajinu između Budve i 
Skadarskog Blata". Međutim, kad bi se ovom analogijom poslužili, mora- 
li bi naići i na dvostruka imena, arbansko i slavensko, i za druge oblasti, 
napr. Kuče, ali toga ne nalazimo. Stoga će biti vjerovatnije da su Crmnica 
i Kučeva dvije različite župe, samo je u Crmnici preovlađivao slavenski, a 
u Kučevu neslavenski elemenat, pa su tako došla dva imena sa istim zna- 
čenjem, a za dvije različite teritorije. No, u ovom slučaju moglo bi se re- 
ći: kako to da je neslavenski živalj davao svojoj župi imena slavenskog po- 
rijekla? Na to pitanje moglo bi se odgovoriti isto onako kako bi se odgo- 
vorilo na pitanje: zašto Kuči nijesu dobili slavensko ime, nego arbanaško. 
Crmnica je sa Kučevom prije dolaska Slavena svakako činila jednu oblast, 
a kad su oni došli, dali su onom dijelu uz Skadarsko jezero ime Crmnica. 
Tim su oni dali novo ime čitavoj oblasti, samo što su stanovnici u okolini 
Budve to ime preveli na svoj jezik, dok su ga Slaveni u okolini Skadarskog 
jezera sačuvali na svom jeziku. Sa imenom Kuči mogao je biti sličan slu- 
čaj. Slavensko stanovništvo, koje je svakako bilo u manjini, dalo je ovom 
kraju svoje ime, ali kako je vremenom nadvladao arbanski jezik, ono je 
prevedeno i tako se sačuvalo u prevodu. Ime Kuči nalaze neki spomenici 
i u okolini Tuzi i Skadra, što znači da je ono bilo rasprostranjeno i izvan 
oblasti današnjeg istoimenog plemena. 

Tragova naziva crven našao je Dr. Šuflaj i u jednoj povelji kralja Uroša 
III za manastir Vranjinski. Tamo se spominje Črlena Pećina, koja se ima- 
la nalaziti južno od Crmmce, u Krajini. , Između Danja i Orošija zvalo 
se je (1446) jedno selo Gurichuchi (Crveni Kamen), romanski (1459) ,,Pi- 
era Rossa", a blizu Elbasana i danas postoji pokrajina Čermenika". Sva ta 
imena, dakle, svojim značenjem potsjećaju na riječ crven. Kod pomnijeg 
ispitivanja tih bi se imena našlo u današnjoj Crnoj Gori više. Potsjećamo 
samo na do danas sačuvano prezime Crvenko (u Ljubotinju), koje je vr- 
lo starog porijekla, a sačuvalo se je, i pored sve svoje neobičnosti, do sada. 

Postojanje naziva Bijela Hrvatska do danas nije bilo u nauci osporava- 
no, a da je taj naziv postojao potvrđuju mnogobrojni izvori. Kad bi posto- 
jala samo jedna jedina hrvatska zemlja i hrvatska država, i to ona koja se 
je zvala Croatia Alba (Bijela Hrvatska), bio bi njen naziv Bijela potpuno 
nepotreban i suvišan, jer samim imenom Hrvatska, ona bi bila dovoljno 
određena. Njen naziv Bijela morao je značiti pobližu oznaku za matičnu 
hrvatsku zemlju i državu. On je svakako bio za to tu, da ovu zemlju razli- 
kuje od neke druge Hrvatske, koja nije bila Bijela, ali je bila Hrvatska kao 
i ona. Izvori ne spominju ni jednu drugu i drugačiju Hrvatsku osim Bi- 
jele, do Crvenu. Prema tome, ta druga Hrvatska koja nije bila Bijela, bila 
je Crvena Hrvatska u oblasti dukljanskoj, o kojoj govori Pop Dukljanin. 

Da je prije popa Dukljanina negdje upotrebljen naziv Crvena Hrvat- 
ska, do sada nije ustanovljeno po sačuvanim spomenicima. Međutim u 
literaturi, koja je nastala poslije njega taj naziv je na više mjesta upotreb- 
ljavan. Upotrebljavali su ga i oni pisci, koji nijesu tako daleko odmakli od 
Dukljaninovog vremena, da ne bi mogli opaziti eventualne oprečnosti iz- 
među narodnog predanja i tada još poznatih spomenika, s jedne, i Du- 
kljaninovog Ljetopisa, s druge strane. Sam naziv nije ni tako nevažan, ni- 
ti neprimjetan, da bi se preko njega moglo olako preći, ako bi se pojavio 
makar i jedan tračak sumnje u njegovu ispravnost. 

Šuflaj kaže da mletački kroničar Dandolo, nezavisno od popa Duklja- 
nina, znade za naziv Crvena Hrvatska (oko 1350), te citira rečenicu u ko- 
joj se spominje taj naziv (a plano itague usgue Hystrijam Croatiam Albam 
vocavit et a dicto plano usgue Dyrrachium Croatiam Rubeam). Kad bi za- 
ista bilo moguće nesumnjivo utvrditi, da se Dandolo nije poslužio Du- 
kljanovim djelom, kad je upotrebio ovaj naziv, bio bi to dokaz prvoklasne 
važnosti. Ali on u svakom slučaju ima veliko značenje, jer je Dandolo u 
najmanju ruku tada još vjerovao da se zaista gornja Dalmacija zvala Cr- 
vena Hrvatska, a da se nije tako zvala, on je mogao bez poteškoća ustano- 
viti bilo iz izvora, bilo od savremenika. 

Orbini (1601) je upotrebio ne samo Dukljaninov Ljetopis, nego i mno- 
ge druge, kasnije izgubljene, izvore. On spominje ,,Dioclea che fu la me- 
tropoli della Croatia Rubea". Razdiobu na Bijelu i Crvenu Hrvatsku (Cro- 
azija Alba, Croazija Rossa) čine i neki dubrovački pisci, kao n. pr. Luccari 
( + 1615) i Resti ( + 1735) i Italijan Flavius Blondus oko 1450. To je dokaz, 
da je Dukljaninov izričaj Crvena Hrvatska bio uopće prihvaćen od kasni- 
jih pisaca i analista kao istinit. 

Srpski izvori nijesu, iz razumljivih razloga, spominjali Crvenu Hrvat- 
sku, a naročito ne oni od Nemanjića pa kasnije. Nije moguće pretpostavi- 
ti da bi srednjovjekovnim srpskim piscima i biografima ostala nepoznata, 

barem neka verzija Dukljaninova Ljetopisa, pogotovo kad je među njima 
bilo i vrlo učenih ljudi, koji su se i u Zeti bavili raznim poslovima. 

Što oni u svojim djelima nijesu nigdje spomenuli postojanje nekada- 
nje Crvene Hrvatske u Duklji, to je razumljivo, ali što nijesu zanijekali 
da je postojala, ako su mislili da zaista nije postojala, već da je to Duklja- 
ninova izmišljotina, to zaista nije lako ni objasniti ni razumjeti. Njima je 
bez sumnje bilo u interesu, kad već nijesu mogli ni u ono vrijeme pobijati 
tvrdnju o njenom postojanju, da tu tvrdnju prećute, i time doprinesu ubr- 
zanju zaborava na nju. Pisce sa zapada nijesu mogli rukovoditi isti razlo- 
zi kao i srpske, pa su u svojim djelima spominjali naziv Crvena Hrvatska 
kao ispravan i onda, kada se nijesu bez prigovora poslužili ostalim Du- 
kljaninovim podacima (Lucije). 

Dali je Dukljanska oblast bila naseljena Hrvatima i da li se njihova dr- 
žava zvala Hrvatskom, o tome imademo dovoljno dokaza, koji potiču od 
savremenih pisaca, čijoj se objektivnosti ne samo ne može prigovoriti, ne- 
go se nije do danas ni prigovaralo. Tu dolaze u prvom redu grčki pisci, od 
kojih ćemo mi samo neke spomenuti, navodeći ukratko šta su oni rekli o 
narodu, koji je naseljavao Dukljansku oblast. 

Kad se pažljivo čitaju spisi grčkih pisaca Skilicesa, Brieniosa i Chonia- 
tesa, postaje jasno da oni govore o jednom narodu u Duklji, koji je nosio 
hrvatsko ime, pa ne samo to nego govore i o njihovoj zemlji kao Hrvat- 
skoj. Izvan svake je sumnje da bi ovi pisci mogli misliti na Bijelu Hrvat- 
sku kad govore o Duklji, jer oni i pobliže određuju teritorij, na koji se od- 
nosi njihovo pričanje. 

Car Konstantin Porfirogenit (912-956) opisujući zemlje primorskih 
Slavena počinje ovako: ,Ova spomenuta Hrvatska i ostali Sclavini raspo- 
ređeni su ovako: Dioclea približuje se Dyrahijskim gradovima, to jest He- 
lisu, Helkiniju i Antivaru i siže do Dekatera, a u gorama graniči sa Srblji- 
jom. Od grada Dekatera, počinje arhontija Trebunjska i stere se do Rau- 
zija, a u njenim gorama graniči sa Srbljijom. Od Rauzija počinje arhonti- 
ja Zahumljana i stere se do rijeke Orontija, a s primorja graniči s pogan- 
cima". Iz ovoga opisa vidimo da je nabrojenim zemljama primarno hr- 
vatsko obilježje, ali da u njima imade i nehrvata, kako je to car na dru- 
gom mjestu spomenuo govoreći o Zahumlju i Trebinju, a ispuštajući Du- 
klju. Kad kaže ,,ova spomenuta Hrvatska", on misli nesumnjivo na hrvat- 
sku državu, a ne samo na Hrvate, jer kad bi mislio na Hrvate, mogao bi 
kazati ono što misli, kao što je malo dalje spomenuo ,,Sclavine". Međutim 
pod riječju Sclavini mogao je misliti na onaj nehrvatski narod, koji je bio 
naseljen po hrvatskoj državi, a koji je živio u oblastima Trebinjskoj i Za- 
humskoj. Da je Porfirogenit htio ovdje da nabraja hrvatske i nehrvatske, 

a slavenske državne teritorije, on bi nesumnjivo spomenuo i Serbljiju, od- 
nosno Rašku, koja nije bila hrvatska, ali on to nije učinio. 

Opisujući pobliže onu Hrvatsku, koju Dukljanin zove Bijelom, Kon- 
stantin se s njim potpuno slaže. Kao i Dukljanin, on nju naziva Bijelom 
Hrvatskom i određuje joj iste granice služeći se samo drugim oznakama. 
No iz njegovog se pisanja ne vidi, da on Bijeloj Hrvatskoj pridaje teritorij 
Gornje Dalmacije, odnosno Dukljaninove Crvene Hrvatske, iz čega jasno 
slijedi da ovaj teritorij u njegovo vrijeme nije pripadao Hrvatskoj državi, 
koju on pod tim imenom opisuje. 

U opisivanju Srbije Konstantin se također potpuno slaže sa Dukljani- 
nom. I po njemu je Bosna sastavni dio one oblasti, koju Dukljanin naziva 
Zagorjem (Transmontana). Uostalom, i kancelar pape Eugena IV, Flavijus 
Blondus, piše u svom djelu (Decadis, II. knj. II. str. 177) oko god. 1450, da 
su i tada, u njegovo vrijeme bili u običaju nazivi Bijela i Crvena Hrvatska. 

Po Konstantinovom pričanju Hrvati su, pošto su razbili Avare za vri- 
jeme cara Iraklija, zavladali provincijom Dalmacijom, a jedan dio njih 
odvojio se je od ostalih, te je zavladao Ilirikom i Panonijom, gdje je osno- 
vao svoju državu sa posebnim vladarom. Dakle, po njegovom pričanju, 
Hrvati su osnovali negdje u Iliriku i Panoniji državu sa posebnim vlada- 
rom, državu, koja je bila odvojena od starije zapadne hrvatske države. No, 
on ne kaže ništa pobliže o toj državi niti određuje njene granice ili glavna 
mjesta. Nesumnjivo je, da Ilirik, koji su tada naseljivali Hrvati, nije bio ni 
djelomično identičan sa Dalmacijom, koja se prostirala od Istre do Dra- 
ča, već se morao nalaziti sjevero-istočno od nje. Konstantinov Ilirik, po 
Klaićevom mišljenju, ne bi bio drugo nego stara Dalmacija ili kasnija Ra- 
ška s Kosovim poljem. Otud jasno izlazi, po Konstantinovom pričanju, da 
su Hrvati naseljavali ne samo Dalmaciju, u kojoj se nalazila dukljanska 
oblast, nego i Ilirik, koji je bio sjevero-istočno od nje. Time on potvrđuje 
Dukljaninovu tvrdnju o postojanju Crvene Hrvatske u Duklji, dajući joj 
čak i veći opseg, makar da njeno ime ne spominje. 

Konstantin je bio u očitoj neprilici pri opisivanju oblasti Dukljaninove 
Crvene Hrvatske, jer ih nije izričito nabrajao kao hrvatske oblasti, ali ta- 
kođer ne ni kao srpske, što bi svakako učinio da ih je smatrao srpskima. 
On znade samo za Zahumljane, Travunjane, Konavljane, Dukljane i Ne- 
retljane, a to je znak daje bio u neprilici da li da ih nazove Hrvatima ili ne. 
Međutim bio je načisto s tim da ih ne može nazvati Srbima. Iz njegovih 
riječi ,ova spomenuta Hrvatska i ostali Sclavini..." jasno je, da je u ovim 
oblastima bilo dominantno hrvatsko ime, dok da se nehrvati nijesu nazi- 
vali Srbima, nego općenito nazivom, koji je tada prakticiran, Sclavini. Ti- 
me, kako rekosmo, Konstantin potvrđuje Dukljaninove navode, koji go- 

vore da su Gornju Dalmaciju naseljavali Hrvati, koji su tamo, odvojivši se 
od ostalih (Bijelih) Hrvata osnovali svoju državu sa nezavisnim kraljem. 
Nijednim navodom on ne pobija ono što je Dukljanin rekao, ali ako ga iz- 
rično ne potvrđuje, on ga potvrđuje indirektno ostavljajući dovoljno mje- 
sta za komotno opstojanje svih Dukljaninovih tvrdnji. 

Drugi Grčki pisci Skilices, Brienios, Cedrenus i Akominatos daju mno- 
go jasniju potvrdu Dukljaninovom pričanju od Porfirogenita. Dok Skili- 
ces potvrđuje Konstantinov navod da su Hrvati osvojili Ilirik, a Brienios 
svoje neprijatelje u ratu sa kraljem Mihajlom naziva Hrvatima i Dukljani- 
ma, dotle Cedrenus i Akominatos spominju Hrvate kao stanovnike Du- 
klje i susjednih oblasti, a Akominatos još stavlja svoju Horvatiju u oblast 
Dalmatia atgue Dioclea, dakle u oblast Dukljaninove Crvene Hrvatske. 

Ivan Skilices je živio sto godina poslije cara Konstantina, a sto godina 
prije Popa Dukljanina. U svojoj kronici prikazao je događaje u Vizantin- 
skom carstvu od 812. do poslije 1077. godine. Tada je po Dukljaninu Cr- 
vena Hrvatska već bila samostalna i odavno odijeljena od Bijele Hrvat- 
ske. Skilices na jednom mjestu kaže ovako: ,,Prve godine toga cara (Mi- 
hajla VII Duke), indikacije prve, narod Srba, koje također zovu i Hrvati- 
ma, izađe da pokori Bugarsku". Ovo se odnosi na Bodinov pohod proti- 
vu Vizantije, a za oslobođenje Bugara. Pošto su Bugari 1073. digli usta- 
nak protivu Vizantije, zatražili su od dukljanskog kralja Mihajla, da im 
pošalje za kralja svog sina Bodina. Mihajlo se odazvao ovoj molbi i poslao 
Bodina sa 300 ratnika u pomoć Bugarima. Bodina su Bugari u Prištini 
proglasili svojim kraljem i ispočetka uspješno suzbijali vizantinsku voj- 
sku. Mihajlo je bio poslao sa Bodinom kao savjetnika jednog svog velika- 
ša, Petrila (Petrislava). Dok je Bodin pošao u pravcu Niša, dotle se Petri- 
lo sa jednim dijelom vojske uputio na jug. No, budu oba potučeni, Bodin 
zarobljen i odveden u Carigrad, a Petrilo se jedva spase bjegstvom u svo- 
ju otadžbinu. Vizantinske vojvode su pošle u potjeru za Petrilom, udarili 
na njegovu oblast, koja se — prema tome — morala nalaziti negdje u istoč- 
nom dijelu Mihajlovog kraljevstva kad su prvo na nju naišli, a vjerovatno 
negdje baš u današnjoj Metohiji ili Kosovu. Sada Skilices kaže: ,Uhvatiše 
(Vizantinci) pak, također i onoga, koji je iza Petrila u Hrvata po redu vla- 
dao, te ga okovana odvedoše k caru". Govoreći o Petrilu i njegovoj oblasti 
Klaić pokušava da i pobliže odredi značenje ove ličnosti i položaj njegove 
oblasti. , Nema sumnje, da je Petrilo bio znamenita ličnost u kraljevstvu 
dukljanskom, pošto sam Skilices za nj kaže, da je bio prvak uz Bodina. 
Nadalje razabiremo, da je morao biti kakav župan ili knez, pošto je imao 
svoju oblast, u kojoj je vladao, a ta je njegova oblast morala biti negdje bi- 
lizu ratišta bugarskog, pošto su bizantinske vojvode umah nakon pobjede 

kod Kostura, čim je on pobjegao u Duklju kralju Mihajlu, provalili u nje- 
govu zemlju i zarobili njegova nasljednika. Petrilova, dakle, oblast morala 
se je sterati negdje među Dukljom i Prištinom, na Kosovu polju, a to on- 
da nije drugo, nego upravo oblast Raša (današnja Stara Srbija). Naše na- 
gađanje potvrđuje Pop Dukljanin, koji izrijekom kaže, da je za kralja Mi- 
hajla vladao u Raši Petrislav, bizantijski — Petrilo (Hrvati i Hrvatska, 31). 

Prema tome, Skilices ne samo što kaže da stanovnike Duklje neki na- 
zivaju i Hrvatima, nego izrično govori o Petrilu kao velikašu ,,koji je u 
Hrvata vladao", te da su Hrvati birali i njegovog nasljednika. Kad se uz- 
mu u obzir ostale okolnosti, koje spominje Skilices, vidi se da je njegova 
oblast bila zaista u istočnom dijelu Mihajlove države, što znači da je bilo 
Hrvata i u to vrijeme baš u onim provincijama koje su sačinjavale Ilirik, 
o kojem je govorio Porfirogenit. Na taj način Skilices potvrđuje Dukljani- 
novo pričanje o Hrvatima, koji su naseljavali dukljanske oblasti, samo što 
ih on nalazi i izvan te oblasti, na istoku. Kad se ovo svjedočanstvo dove- 
de u vezu sa Porfirogenitovim, onda postaje slika potpunija, a Dukljani- 
novo kazivanje dobija sve izričniju i jasniju potvrdu od strane pisaca, ko- 
ji su živjeli prije njega. 

Kako je daleko sezalo na istok hrvatsko ime svjedoči nam još jedan pi- 
sac iz 1203 godine. To je bugarski katolički nadbiskup Bazilije, koji je za- 
bilježio da je, čekajući na dozvolu da prođe kroz Drač, noćio ,,in villa Cra- 
vatochori". Šuflaj misli da je ovo ,,Selo Hrvata" indentično sa današnjim 
mjestom Hrvati u Donjoj Prespi. 

Nicefor Brienios bio je istaknuta ličnost na vizantinskom dvoru, pa je 
kao takav poslat 1075. u Drač, da se nađe tamo u odbranu carstva od na- 
pada kralja Mihajla. Te godine je došlo zaista do rata između Vizantije i 
Dukljanskog kraljevstva, pa u svom opisu tog rata Brienios kaže ,,da su se 
iznova Hrvati i Dukljani pobunili, pa su čitav Ilirik uznemirivali" U to- 
me opisu Brienios zove uvijek svoje neprijatelje ,Dukljanima i Hrvatima". 
Franjo Rački, a s njim Klaić, misle da Brienios pod imenom Dukljani mi- 
sli na stanovnike Zete, a pod imenom Hrvati na stanovnike drugih obla- 
sti u Mihajlovoj državi, kao napr. na one Skilicesove Hrvate, kojima je vla- 
dao Petrilo. Međutim za ovo mišljenje nema u izvorima potvrde, a mno- 
go bi logičnije bilo da se pretpostavi da Brienios pod Dukljane misli ne sa- 
mo starosjedioce, romanizovana ilirska plemena, koja su onda bila još živa 
i očuvana, nego i nehrvatska plemena, koja su se borila zajedno s Hrvati- 
ma protivu Vizantije. Jer nema razloga da se pretpostavi, da bi Hrvati na- 
seljavajući ove krajeve prešli čak i u Ilirik, a preskočili rodnu i bogatu Ze- 
tu. Oni su svakako morali naseliti i Zetu, samo što su ostala tu i tamo sta- 


rija plemena, koja nijesu bila hrvatskog porijekla i čiji su tragovi do danas 

očuvani. Za razliku od Skilicesa, Brienios ne spominje uz Dukljane, od- 
nosno Hrvate i Srbe, a to se dade objasniti činjenicom, da je Skilices opisi- 
vao događaje, koji su se zbivali sjevero-istočno od Mihajlove države, gdje 
je bilo svakako izmiješanih raških Srba sa Hrvatima, dok je Brienios opi- 
sivao događaje na jugo-istoku ove države, gdje su u prvom redu dolazila, 
osim Hrvata, plemena starijeg stanovništva dukljanskog, koja su onda bi- 
la živa. No, jezgro kod obojice je isto: da su u Mihajlovoj državi bili Hrvati. 

Nešto mlađi Skilicesov savremenik bio je Georgios Cedrenus, koji svo- 
jim pisanjem u glavnom potvrđuje, ali još određenije i od njega i od Bri- 
eniosa, a pogotovo i od Porfirogenita, da su dukljansku oblast naseljava- 
li Hrvati. On kaže: ,Svladavši Bugarsku, pokori se njemu i susjedni (Bu- 
garima) narod Hrvata i dva njegova vladara, dva brata, kojima car udijeli 
časti i obilne plodove". Dakle po njemu su u susjedstvu Bugara bili Hrva- 
ti, a nesumnjivo je da je to susjedstvo bilo Ilirik, o kojem govori Porfiro- 
genit, dakle još sjevero-istočnije od Duklje. Bilo bi nemoguće pretposta- 
viti da bi Hrvati preskočili gornju Dalmaciju (Duklju), pa naseljavali Ili- 
rik, a što Cedrenus ne govori i o Duklji, može se objasniti time što je sma- 
trao naravnim da i tu oblast naseljavaju Hrvati, kad već sežu do Bugara, 
sa kojima su u susjedstvu. Potvrđujući navode ranije spomenutih grčkih 
pisaca on naročito potvrđuje Dukljaninovo pričanje o Hrvatima i njiho- 
voj državi u dukljanskoj oblasti, odnosno Gornjoj Dalmaciji. 

Savremenik Popa Dukljanina bio je Nicetas Chonijates, koji je umro 
oko 1206. Pišući o Stevanu Nemanji on kaže da je , udario na susjedne 
zemlje, pa da je — zaboravivši na svoj raniji udes — prisvojio i Hrvatsku 
i oblast kotorsku". Poznato je da Nemanja nije nikad osvojio one zemlje, 
koje se danas općenito smatraju hrvatskim, a kad Chonijates kaže da je 
osvojio Hrvatsku i oblast kotorsku, to svakako znači da je prvo osvojio 
Hrvatsku, a zatim čak i oblast kotorsku, to jest da se ta Hrvatska nalazila 
na Nemanjinom osvajačkom putu prije kotorske oblasti. Iz toga proizla- 
zi da je on smatrao baš one oblasti, koje i Dukljanin, Hrvatskom, a hote- 
ći da pokaže koliko je Nemanja daleko pošao u osvajanju, označio je kao 
krajnju oblast kotorsku. Znajući koje je oblasti u primorju Nemanja osvo- 
jio i uveo u sastav svoje države, mi ne možemo da se dvoumimo pri odre- 
đivanju šta pod Hrvatskom misli ovaj grčki pisac. On je nesumnjivo pod 
Hrvatskom razumijevao one iste oblasti, koje spominje i Pop Dukljanin 
kao i ostali grčki pisci. 

Najzad grčki istoričar Ivan Zonaras, savremenik cara Aleksija I Kom- 
nena (1081-1118), kaže da se je godine 1019. , nakon pokorenja Bugarske 
pokorio i narod Hrvata i Srijem rimskom caru" (misli na vizantinskog ca- 
ra). Ovim on kaže skoro isto kao i Choniates. 


208 


OSNOVI CRNOGORSKOG NACIONALIZMA 


Mletački ljetopisac Ivan (912) naziva Mihajla Viševića ,, slavenskim 
knezom", a njegovu zemlju hrvatskom oblašću kroz koju je prolazio Pe- 
tar, sin mletačkog dužda, na povratku iz Carigrada za Mletke. Mihajlo je 
tada bio knez u Humu. Odatle vidimo da su kneževi i vladari imali naslov 
slavinski, ali da je njihova zemlja bila Hrvatska, čime se potvrđuje Šufla- 
jevo mišljenje, da je postojao jedan pojas, u kojem nije preovlađivalo slu- 
žbeno ni hrvatsko ni srpsko ime i da je u taj pojas spadao i Hum. 


IV. CRVENA HRVATSKA JE POSTOJALA 


Milivoje Matović se bavio istraživanjem tragova hrvatskog imena u 
današnjoj Crnoj Gori, pa je došao do ovog zaključka: ,,Da su Crnogorci 
porijeklom od slavenskog plemena Crvenih Hrvata, dokaz je i to, što i da- 
nas poslije Savske banovine na teritoriji Zetske banovine ima najviše mje- 
sta, koja nose naziv hrvatski. Tako imamo u srezu Kolašinskom, općini 
Lipovskoj, mjesto zvano Hrvatske Livade, gdje ima ostataka i starog nase- 
lja, za koje se tvrdi da je hrvatsko. U srezu Studeničkom, općini Pavličkoj, 
ima selo zvano Rvati, u srezu Deževskom, općini Vračevskoj, selo Rvat- 
ska, a u srezu Cetinjskom, općini Riječkoj, selo Rvaši, što znači da su se u 
tim mjestima stanovnici za dugo održali u hrvatskoj narodnosti (,,Zeta", 
9, 1936). Ovi Matovićevi nalazi potvrđuju pisanje grčkih pisaca, koji su 
opseg Crvene Hrvatske proširili i istočno od oblasti današnje Crne Gore, 
na nekadanji Ilirik, gdje je Matović našao pomenute tragove. Kako se vidi, 
tamo su oni i do danas očuvani, a kod mjesta Tutin u Sandžaku još posto- 
ji zapušteno ,,latinsko groblje", koje potiče svakako od katoličkih Hrvata. 

Za dokaz da je postojala podjela na Gornju i Donju Dalmaciju, kako 
kaže Pop Dukljanin, Šišić navodi više dokaza, a najubjedljiviji je ovaj: Pa- 
pa Aleksandar II. upravio je u aprilu 1036. pismo ,,regi et episcopis Dal- 
matiarum", to jest episkopima obiju Dalmacija donje i gornje. Pa i ,,Žiće 
Sv. Jovana Trogirskog", napisano je najdocnije oko 1150, kaže za Zadar, da 
je najjači grad ,inferiorum partium Dalmatiae", dakle donje Dalmacije, 
spram koje stoji gornja. I arhiđakon Toma, govoreći o nekim događajima 
XI vijeka, razlikuje gornju i donju Dalmaciju (superior D., inferior D.)". — 
Uzimajući u obzir ove i druge dokaze o podjeli Dalmacije na gornju i do- 
nju, dr. Šuflaj zaključuje: ,, Prema tome postaje posve jasnom, a u glavnom 
i istinitom razdioba Dalmacije, kako ju iznosi barski pop. Nu time biva 
posve razumljivim i to, što grčki pisci iz doba Komnena nazivaju Srbe ve- 
ćinom Dalmatincima i što pisac Kinam grad Ras stavlja u Dalmaciju. Ni- 

je ni malo začudno ni to, što se prema Stjepanu Prvovjenčanome Skadar 
nalazi u , pravoj Dalmaciji", a prema splitskom arciđakonu Tomi Ulcinj 
i Bar u ,,superior Dalmatia". - Kako vidimo, ne samo da je bilo razloga i 
mogućnosti da se jedan dio Hrvatske nazove Crvenom, nego su sačuva- 
ni tragovi toga naziva do danas. Da su oblast današnje Crne Gore nasta- 
vali Hrvati, koji su se pružali i dalje na sjever i na istok od njenih grani- 
ca, svjedoče nam spomenuti pisci. Također više savremenih izvora potvr- 
đuje, da je postojala podjela Dalmacije na gornju i donju. Time je pričanje 
Popa Dukljanina dobilo svestranu potvrdu, ukoliko se odnosi na postoja- 
nje Crvene Hrvatske i Hrvata u oblasti ondašnje Duklje. 

Pišući o Crvenim Hrvatima Popa Dukljanina, Šišić kaže ovo: ,, Ali ako 
se ne može poreći — bar s valjanim razlogom — postojanje hrvatskog ime- 
na u Gornjoj Dalmaciji XI i XII vijeka, taj rezultat još uvijek ne znači, da 
je ona bila i sastavna čest države hrvatske, pa čak ni to, da se ovdje radi o 
etničkim Hrvatima u onom smislu kao u Hrvatskoj, gdje je to ime bilo ne 
samo nacionalno, nego i političko (državno). To znači samo toliko, daje i 
među Srbima Dukljanima bila izvjesna skupina naroda, koja se zvala Hr- 
vati, baš onako kao što je takovih skupina Hrvata bilo i među Česima X 
i XI vijeka i među Poljacima onoga vremena" (Ljetopis, 172). — Nije mo- 
guće usvojiti ovo Šišićevo stajalište o sličnosti između Duklje i Česke, od- 
nosno Poljske, u pitanju Hrvata, koji su u njima živjeli, jer dok u Českoj i 
Poljskoj, ma da se spominju Hrvati, nigdje se ne kaže da se njihova domo- 
vina zove Hrvatska, dok se u Duklji domovina tamošnjih Hrvata po svje- 
dočanstvu savremenika — Popa Dukljanina, zove Crvenom Hrvatskom. 
U toj svojoj domovini, koja nosi njihovo ime, oni nijesu mogli biti samo 
jedna narodna manjina ili po tuđini rasijani djelovi naroda, kao što je to 
bio slučaj sa onim Hrvatima u Českoj i u Poljskoj. Čim jedan narod na- 
seljava zemlju, kojoj daje i svoje ime, ne može se govoriti da ta zemlja nije 
naseljena etničkim narodom, čije ime ona nosi, kako to kaže Šišić za Hr- 
vate, naseljene u Duklji. Kad on kaže da se ne može iz činjenice da je u 
Duklji bilo Hrvata izvoditi zaključak da je ta oblast bila sastavni dio Hr- 
vatske države, on tim ne tvrdi ništa suprotno Dukljaninovom pričanju. 
Kako je poznato ime Hrvat i Srbin pojavljuje se tek u IX vijeku, a do tada 
su Slaveni na Balkanu nosili zajedničko slavensko ime. Prirodno je da su 
oni, došavši na Balkan, pretstavljali jednu jače ili slabije povezanu cjeli- 
nu, a poslije izvjesnog vremena, kada se već bilo pojavilo ime Srbin i Hr- 
vat, u vrijeme koje opisuje Pop Dukljanin došlo je do diobe te slavenske, 
odnosno hrvatske države. Poslije te diobe Dukljanska oblast se pojavljuje 
kao Crvena Hrvatska. Ona se javlja kao posebna ne samo politička, nego 
i etnička cjelina, od dana kad je ta dioba izvršena. Izvan svake sumnje je 

da je ona prije ovog izdvajanja bila sastavna čest one zajednice, odnosno 
države, koja se prostirala duž Jadranske obale, a ako je ta država već prije 
toga imala svoje hrvatsko nacionalno obilježje, a ne opšte slavensko, on- 
da se ne može valjanim razlogom pobijati činjenica, da Dukljanska oblast 
nije bila njen sastavni dio. 

Dr. Milan Šuflaj se ne slaže sa Šišićem u ovom pitanju, te kaže: ,,Sam 
Šišić iznosi (str. 168) sve bizantinske pisce, koji spominju Hrvate oko Ko- 
tora, pa Hrvate i Dukljane zajedno, a ne iznosi ni jednog dokaza, da su se 
ti tadašnji Dukljani zvali Srbi! A zašto bi to bili kakvi drugi Hrvati, ne- 
go onakvi, koji su sjevernije, između Knina i Zrmanje, baš tada započe- 
li s osnivanjem saveza dvanaest plemena, ili onakvi, koji su pod imenom 
Hrvatin, Hrvatinić sjedili tada u Bosanskim ,, Donjim Krajevima". Kad se 
znade da u arbanaškom jeziku imade čakavskih pozajmica, da u arban- 
skom Pilotu (uz pokrajinu Duklju) još u XIV vijeku sjede ljudi, koji ne go- 
vore štokavski, već čakavski, koji se zovu Ivan, a ne Jovan, i kad se u Sv. 
Srđu na Bojani i u Skadru spominje (1372) ,,Stanchus frater Chervatini"!) 
(Obzor, 7. IV. 1928.). 

O samom nazivu Crvena Hrvatska Šišić dalje kaže ovo: ,,No ako se i ne 
može nikakvim svjedočanstvom iz drugoga izvora potvrditi izričaj ,Cr- 
vena Hrvatska", pa ni to, da se Hrvatska državna vlast ikad širila po Gor- 
njoj Dalmaciji, a ono je ipak hrvatsko ime živjelo u nekom izvjesnom di- 
jelu Gornje Dalmacije, vjerovatno baš u samoj Duklji" (Zeti). - Ovome Ši- 
šićevom zaključku mogu se staviti također opravdani prigovori, jer se iz 
više vjerodostojnih izvora može potvrditi da su Duklju uistini naseljava- 
li Hrvati, kao što smo već dokazali i kao što sam Šišić na više mjesta do- 
kazuje. Samo dok Pop Dukljanin izrično spominje Crvenu Hrvatsku, do- 
tle drugi izvori govore o Hrvatima u Duklji, a iz raznih drugih sačuvanih 
naziva i iz logičnog izvođenja zaključaka iz istorijskih imena i događaja, 
utvrđuje se da su ti Hrvati nosili naziv Crveni. Naprotiv, u ovom pitanju 
ni jedan izvor ne pobija Dukljaninove navode, već ih svi potvrđuju, ako 
ne izrično i u cjelosti, a ono svaki po u nečem i indirektno, tako da oni do- 
bivaju potvrdu u cijelosti. Njih bi bilo moguće odbacivati samo u slučaju 
kad bi od drugih izvora bili opovrgnuti. 

Iz posebnih razloga potrebno je ovdje osvrnuti se i na jednog crnogor- 
skog istoričara, koji je pisao o Popu Dukljaninu. U svojoj -"ukratko iz- 
vedenoj Istoriji Crne Gore" (Beograd, 1898) Đorđe Popović se osvrće na 
pitanje Crvene Hrvatske, pa kaže (str. 17): ,Dukljanin ima mnogo šta u 
svom letopisu, što nikako ne može da se dovede sa poznatim i dokazanim 
istorijskim događajima. On, istina, piše o srpskim gospodarima u gor- 
nje četiri oblasti (Neretva, Trebinje, Zahumlje i Duklja), ali u prvom delu 


211 


TRI ZABRANJENE KNJIGE SAVIĆA MARKOVIĆA ŠTEDIMLIJE 


svoga kazivanja meša i Hrvate, Dalmaciju, pa čak i Moravsku. Ovo će na 
svu priliku biti otuda, što je njegov letopis dospio kako u hrvatske krajeve, 
gdje je kakav fratar pokušavao da ga popuni. Lucije, koji je napisao najbo- 
lju do sad i najkritičniju istoriju Hrvata, slabo reflektuje na Dukljanina, 
još manje na kakvu Crvenu Hrvatsku..." a za Crvenu Hrvatsku veli: ,,Što 
(Pop Dukljanin) zove Crvenom Hrvatskom, ili Gornjom Dalmacijom, za 
nju se zna, da nije bila primorski deo Hrvatske, nego Srbije". Osim toga 
—- da dokumentuje svoje tvrđenje, Popović se poziva na Farlatijevo djelo 
,lllyricum Sacrum" (tom I, 125—126). Tu dokumentaciju on nalazi u ovo- 
me tekstu: ,,Biće, veli, da je ova četvorna podela izmišljena, jer Konstantin 
Bagrenorodni (Porfirogenit)... dao je granicu pomorskoj Dalmaciji, koju 
su Hrvati zauzeli, na reci Tiluru ili Cetini, a ostalu Dalmaciju preko Ceti- 
ne prema istoku daje Srbima i daje joj ime Srbije. Ova podela koju su izvr- 
šili Hrvati i Srbi... postojala je bez ikakve promene u granicama ili ime- 
nima i onda, kad je Konstantin vladao, koji hoteći knjigom nazvanom O 
upravi carstvom svoga sina Romana poučiti o položaju i prirodi zemalja i 
o granicama oblasti, držao se imena i podele, kako ih je zemljopis njego- 
va vremena upotrebljavao i primio. Kad je dakle Hrvatska, za vlade Sve- 
topuka, prešla Tilur i pod svoje ime i vlast uzela primorsku Srbiju do Dra- 
ča, kako je to da je Konstantin svu zemlju preko Tilura Srbima dosudio? 
Zašto je opisao onu staru deobu učinjenu između Hrvata i Srba, a ćuta- 
njem ostavlja noviju, do koje više je bilo stalo i njemu i sinu, da sina pou- 
či?... Zašto, najposle, nikad ne spominje Crvenu Hrvatsku i nikada nećeš 
naći, da je ovu spomenuo pre Popa Dukljanina? Istina znam, da Konstan- 
tin Bagrenorodni često pominje Belu Hrvatsku i Belu Srbiju, ali i jednu i 
drugu meće daleko od Dalmacije..." U ovome Popovićevom pisanju po- 
stoje neke upadljive netačnosti, koje je potrebno posebno naglasiti. Tako 
on kaže da Dukljanin piše ,,o srpskim gospodarima u gornje četiri obla- 
sti", dok —- međutim — Dukljanin nijednom riječju ne kaže da su ti vlada- 
ri bili Srbi, a kako njihov narod naziva Crvenim Hrvatima, očito proističe 
da ih je, ne naglašujući im posebno nacionalnost, smatrao Hrvatima. Po- 
pović kaže kako Dukljanin u opisivanju Duklje ,,meša Hrvate, Dalmaciju 
pa čak i Moravsku", a zapravo on daje tačan opis granica pojedinih obla- 
sti i stavlja Dukljansku oblast u Gornju Dalmaciju, gdje je ona spadala i 
po svjedočanstvu ostalih pisaca. O ,,miješanju Hrvata" da tim politički ne 
naškodi opstanku svoje zemlje (Crne Gore), jer pretpostavlja da bi na te- 
melju nekog ,, istorijskog prava" Hrvati mogli posegnuti i za tom oblašću, 
koja je nekad bila hrvatska. Takvi i slični motivi doveli su mnoge pisce 
pri raspravljanju ovog pitanja, do vrlo smiješnih i neozbiljnih zaključaka. 

... može"! se govoriti, kad on Dukljane smatra Crvenim Hrvatima. Popo- 
vić navodi da Dukljanin ,,meša Moravsku", vjerovatno zbog toga što spo- 
minje kralja Budimira pod imenom Svatopuk, a Svatopuk se zvao i vladar 
u Moravskoj. Drugih razloga za ovu zamjerku niti imade niti on navodi. 
Na citat, navodno uzet iz Lucija, da je Crvena Hrvatska bila primorski dio 
Srbije, a ne Hrvatske nije se potrebno osvrtati, s razloga što taj navod pobi- 
jaju svi sačuvani izvori, govoreći o samostalnosti Duklje sve do Nemanji- 
ća, kada je ušla u njihovu državu sačuvavši sve atribute nezavisne kraljevi- 
ne čak do cara Dušana. Prema tome, ona nije mogla biti primorski dio Sr- 
bije ni u kom slučaju prije ulaska u državu Nemanjića. Uostalom, Lucijevo 
djelo, u ovom slučaju, ne može poslužiti kao izvor, pa je pozivanje na njega 
bezpredmetno. No i iz citirane rečenice (Crvena Hrvatska... nije bila pri- 
morski dio Hrvatske nego Srbije) vidi se da Lucije ne niječe postojanje Cr- 
vene Hrvatske već ju smatra u geografskom pogledu primorskim dijelom 
Srbije. U njegovo vrijeme to je bilo tačno, ali u Dukljaninovo vrijeme i rani- 
je, znamo iz ostalih izvora, nije. Za nas je važno da on ne poriče postojanje 
Crvene Hrvatske, a kome je pripadala, to znamo iz vjerodostojnih izvora. 

Citiranju Farlatija ovdje nije bilo mjesta, zato što se ovaj citat sastoji 
uglavnom, iz prepričavanja izvora, koji su nam neposredno poznati. Mi 
smo vidjeli koliko i čim Konstantin ,,pobija" Dukljanina, a ovdje treba 
skrenuti pažnju samo na Farlatijevo naglašavanje kako Konstantin , više 
puta spominje Belu Hrvatsku i Belu Srbiju, ali i jednu i drugu meće dale- 
ko od Dalmacije". Šteta je što Farlati nije rekao kako objašnjava ovo spo- 
minjanje samo bijelih a ne i drugobojnih! Inače Farlati kaže: ,, Naziv Crve- 
na Hrvatska ili je postankom mnogo pozniji (od Konstantina Bagrenorod- 
noga, koji je živio u X stoleću), ili je posve izmišljen, jer nigdje ga nećeš na- 
ći u starijih pisaca". To ne znači drugo, nego da Farlati dopušta mogućnost 
postojanja ovog naziva, ali samo konstatuje da ga stariji pisci ne spominju. 

Ovakvom nesolidnom obrazlaganju jedne teze (o nepostojanju Crve- 
ne Hrvatske) nalazimo objašnjenje u završnoj Popovićevoj rečenici, koja 
nam otkriva, ni malo naučne, motive koji su ga na to nagnali. Ta rečeni- 
ca glasi: , Tako o Crvenoj Hrvatskoj jezuit Farlati, koji je zacelo većma na- 
klonjen dobrim katolicima Hrvatima, nego li šizmaticima Srbima. Ipak i 
na takvoj stvari osnivaju Hrvati neko svoje državno pravo!" — Dakle, kao 
i mnogi drugi pisci, Popović se boji ako kaže istorijsku istinu, da tim po- 
litički ne naškodi opstanku svoje zemlje, jer pretpostavlja da bi na teme- 
lju nekog istorijskog prava Hrvati mogli posegnuti za tom oblašću. Doista 
smiješan i neozbiljan zaključak! 


'Prvi dio rečenice je izostao (primj. D. R.). 

Posmatrajući peripetije, kroz koje je prošlo nastojanje za promjenu 
imena od Crvena Hrvatska u Crna Gora, dakle od imena, koje je naro- 
du davalo karakter hrvatskog, do imena, koje mu daje karakter dijela srp- 
skog naroda, vidimo da su presudnu ulogu igrali politički događaji i od- 
nosi Crne Gore prema Srbiji. U tom nastojanju vidimo tri karakteristične 
faze. Prva faza je ona, kada je izgrađivana država Nemanjića. Crna Gora 
je bila već u znatnoj mjeri natrunjena Srbima iz Raške i prećutno se po- 
davala srbiziranju, jer je u stvaranju jedne slavenske države na Balkanu 
vidjela najsigurniju garanciju za očuvanje svoje nezavisnosti i opstanka. 
Njeno nacionalno identificiranje sa Rašanima pod srpskim imenom ima- 
lo je karakter, ne samo prihvatanja jednog zajedničkog državnog imena 
više kategorije, po njihovom hotimičnom shvaćanju, nego i davanje pot- 
pore Nemanji kao Zećaninu, da pozivom na nacionalno jedinstvo stvori 
prema vani slobodnu i nezavisnu državu. Crnogorci su popuštali nastoja- 
nju da se napusti staro nacionalno ime pred izgledom mogućnosti stvara- 
nja veće i jače državne zajednice, jer su u tome vidjeli pobjedu svoje kon- 
cepcije u borbi za jednu prema vani jedinstvenu i jaču državnu zajedni- 
cu. Drugu fazu karakterizira otpor prema toj zajednici, koja nije dala za- 
dovoljenje aspiracijama Crnogoraca, zadovoljenje koje su oni očekivali. 
U ovoj fazi se primjećuje težnja za isticanjem jednog posebnog imena, jer 
već nije bilo ni smisla ni mogućnosti da se povrate starom, koje je bilo na- 
pušteno. Raspadom Dušanovog carstva omogućeno je ostvarenje ove te- 
žnje, jer se tada Crna Gora pojavljuje pod svojim imenom, koje joj je da- 
valo pojam posebnosti i nezavisnosti. U ovoj fazi je Crna Gora, ondašnja 
Zeta, bila u opasnosti da se pretvori kao samostalna zapadnjačka zemlja 
u teritorijalno proširenje srpskog Dušanovog carstva, koje je u svojoj kul- 
turnoj orijentaciji naginjalo Vizantiji. Treća faza je ona, koja traje od iz- 
dvajanja Zete iz Dušanove državne zajednice, pa do konačnog usvajanja 
imena Crna Gora sa srpskim nacionalnim karakterom. Za trajanja ove 
faze srpski narod bio je u glavnom u turskom ropstvu, bez svoje države i 
nezavisnosti. Slobodna Crna Gora nije imala tada bojazni za svoju egzi- 
stenciju od državne koncepcije porobljenog srpskog naroda. Opasnost je 
prijetila od turske državne koncepcije i najezde, kojoj je Crna Gora sada 

morala i radi vlastite bezbjednosti suprotstaviti svoje sile. Tada je ona bi- 
la jedina u mogućnosti da se bori za oslobođenje Srba, a na to je bila i pri- 
siljena, jer je u njihovom oslobođenju od Turaka mogla vidjeti obezbjeđe- 
nje svoje vlastite zemlje od azijskog osvajača. Pravo rada na oslobođenju 
ostataka Dušanovog carstva od Turaka ona je počela izvoditi iz jedinstve- 
nosti svog i srpskog naroda. U toj oslobodilačkoj misiji na Balkanu Cr- 
noj Gori je bilo potrebno da se za momenat povrati opet srpskom imenu, 
te da time osvešta svoje pravo osloboditeljke, a s druge strane da ukazi- 
vanjem na stradanja i patnje ,bratskog srpskog naroda" uzdigne duh Cr- 
nogoraca i svestrano pojača njihovu borbenu snagu u davanju otpora za- 
jedničkom neprijatelju. Ova posljednja faza završena je onoga dana ka- 
da je Srbija, ne samo konačno postala nezavisnom državom, nego zauze- 
la čitav svoj etnografski neprekinuti teritorij spojivši tako granice sa Cr- 
nom Gorom (1912). Toga dana prestala je djelovati ona pogonska sila, ko- 
ja je održavala u životu težnju za popularizacijom i održavanjem srpskog 
imena u Crnoj Gori. 

Mi ćemo se podrobnije osvrnuti na neke momente iz sve tri ove faze. 

Ulaskom u sastav Nemanjine države nestalo je 1184. Crvene Hrvatske 
kao samostalne zemlje. U sastavu srednjevjekovne Srbije, ali kao država 
sa potrebnim atributima, doduše više formalnim nego stvarnim, ostala je 
ona sve do 1360, kada se u njoj kao gospodari pojaviše Balšići. 

Za ovo vrijeme za zemlje Crvene Hrvatske bio je u upotrebi obično 
naziv Duklja, Primorske strane, a kasnije Zeta. Pod tim imenima ona se 
spominje za čitavo vrijeme trajanja države Nemanjića. Iz značenja koje 
imaju ova imena, vidjet ćemo da nije bilo razloga da se njihovoj upotrebi 
i odomaćenju kod naroda pojavi otpor. Tako će nam biti razumljivo zašto 
su se mogla trajnije održati. 

Premda su oblasti Dukljaninove Crvene Hrvatske više od stoljeća i 
pol (1184—1360) bile pod srpskim Nemanjićima, ipak ih sami Nemanji- 
ći nisu nikada smatrali za srpske. No zato se ne može poreći, da se je vla- 
danje Nemanjića znatno doimalo tih zemalja u tom smjeru, da se je ime 
srpsko stalo u njima polagano širiti. Tomu su dakako najviše doprinijele 
dvije stvari: državna zajednica sa Srbijom i jedinstvo srpske narodne cr- 
kve" (Klaić, Hrvati, 41). Zajednička država kao nosilac nacionalnog ime- 
na nametala je to ime svim svojim pripadnicima svojim državnim auto- 
ritetom, ali samo u granicama izvan kojih bi to nametanje izazvalo, kao 
nasilni akt, oružani otpor. Jedinstvena srpska crkva, ustanovljena od dr- 
žave iz političkih razloga, bila je također nosilac srpskog imena. Povla- 
šćena i protežirana od državnih organa, srpska crkva je bila u povoljnoj 
mogućnosti da suzbija druge crkve i vrši zadatak nametnut joj od drža- 

ve. No ni uspjeh državni ni crkvene organizacije u doba Nemanjića ni- 
je bio toliki, da bi oni mogli oblast nekadanje Crvene Hrvatske proglasi- 
ti srpskom oblašću i ta imena brisati iz imenika zemalja ujedinjenih u za- 
jedničku državu. 

Ime Duklja imalo je karakter samo geografskog naziva jednog kraja, te 
nije ničim išlo za tim da i nacionalno fiksira njene stanovnike. Geografski 
teritorij Duklje nije se ni poklapao sa teritorijem naseljenim jednim na- 
cionalno homogenim stanovništvom, pa nije bilo ni moguće stvaranje, u 
pravom smislu, nacionalnog naziva ime: Dukljani. 

Kasnije, kada je postalo popularno ime Zeta, koje je novijeg datuma 
od Duklje, može se reći da je njena oblast bila naseljena čitava slavenskim 
i slaveniziranim elementom, ali ni tada nije bilo moguće njene stanovni- 
ke nazvati Zećanima, pridajući tom nazivu karakter nacionalnog imena. 
Imenom Zeta bilo je nadomješteno staro i novom stanovništvu tuđinsko 
ime Duklja sa potpuno istovjetnim značenjem u svim pravcima, osim u 
jednom: Zeta je bila bliže mogućnosti da postane i nacionalno ime naro- 
da, kojim je bila naseljena, nego što je bila Duklja, zato što je u vrijeme, 
kada je njeno ime bilo dovoljno popularno, bila naseljena slavenskim ži- 
vljem i smještena u etnografski određene granice, kojima se izdvajalo od- 
sječno od drugih krajeva. Ali ipak nije došlo do usvajanja imena Zeća- 
ni kao narodnog imena. Zeta je ostala kao ime samo za jedan geograf- 
ski pojam. 

U ovom izlaganju potrebno je naročitu pažnju pokloniti činjenici, da 
oblast nekadanje Crvene Hrvatske nije u prošlosti bila nikad istaknuti 
nosilac ni hrvatstva ni srpstva, jer nije bila nikad u čvršćem spoju sa cen- 
trima, koji su bili nosioci tih značajki. ,, Kako su to već pokazali Rešetar i 
Jagić, postojali su od XII-XVI vijeka od Drave pa sve do u Zetu široki po- 
jasi, u kojima nije bilo u običaju ni hrvatsko ni srpsko ime, već opći etnič- 
ki termin slavenski", kaže Šuflaj. U ovom pojasu su se nalazila sukobišta 
ne samo između zapadne i istočne kulture i civilizacije, nego i između za- 
padne i istočne crkve, a kasnije i između hrvatskog i srpskog imena. Na 
tim sukobištima su pripadnici i jednog i drugog fronta vremenom prilič- 
no za borbu neutralizirani, te su u pomirenju suprotnosti između zapad- 
nog i istočnog uticaja, te njihovih nosilaca, znatno evoluirali u pravcu bi- 
lo zadržavanja najstarijih zajedničkih oznaka i pojmova, bilo u stvaranju 
novih, kojima su se suprotnosti izmirivale. Značajno je da su u ovom po- 
jasu ponikli, na sukobištu crkava: nova bogumilska crkva, na sukobištu 
hrvatskog i srpskog nacionalizma: prvo ,,slavenski" nacionalizam, a Za- 
tim regionalne nacionalističke težnje bez izrazitog hrvatskog ili srpskog 
obilježja. U novije vrijeme u ovoj oblasti su ponikle sve one težnje i rad- 

nje, koje su išle za tim, da izmire istok sa zapadom, srpstvo sa hrvatstvom 
i pravoslavlje s katolicizmom (bogumilstvo, slavenstvo, narodne umotvo- 
rine, jezik, slavenofilstvo, i dr.). Ove težnje i radnje praćene su tradicija- 
ma iz najdalje prošlosti. 

U takvim prilikama i predispozicijama iz prošlosti u ovom pojasu su 
morali doći do jačeg izraza i većeg uspjeha težnje i nastojanja onih, koji su 
u nj dolazili sa većom, organizovanom državnom silom. S jedne strane je 
bila nosilac hrvatskog imena, katolicizma i zapadne kulture i civilizacije 
hrvatska država, a s druge nosilac srpskog imena, pravoslavlja i vizantin- 
ske kulture i civilizacije srpska. Hrvatska država nije išla za tim da traj- 
no podvlasti i hrvatizira ovu , neutralnu" oblast, i ako je to mogla mnogo 
lakše i brže da učini nego srpska, a srpska država pod pritiskom historij- 
skih događaja i radi svog izlazka na more obratila se na ovu stranu. Srbi- 
ziranje ovog pojasa počelo je naročito intenzivno da se vrši od onda, ka- 
da je srpska država počela padati pod udar osvajača sa istoka, a završe- 
no je konačno kad su ti osvajači suzbijeni i granice srpske države s njiho- 
ve strane obezbjeđene. 

, Mnogo je, napokon, širenju srpskog imena u Dukljaninovoj Crvenoj 
Hrvatskoj doprinijelo još i neprestano seljenje Srba u tu zemlju. Započelo 
je to seljenje već u IX stoljeću za bugarsko-srpskih ratova, kada su Bugari 
stali Srbe potiskivati na zapad i otimati im njihova prva sjedišta na Polu- 
otoku. Car bizantinski Konstantin naročito spominje, kako je srpski ve- 
liki župan Zaharije s jednim dijelom svoga puka morao god. 924. bježa- 
ti u Hrvatsku, pa dodaje, da je tada Srbija ostala gotovo pusta. Vjerojat- 
no je, da se je za malo vremena opet najveći dio srpskih bjegunaca vratio 
u svoj zavičaj, no nema sumnje, da ih je štogod ostalo u Hrvatskoj. Sele- 
nje se je nastavilo i za kasnijih ratova srpskih budi s Bugarima budi s bi- 
zantskim carstvom" (Klaić, Hrvati, 43). Naročito je ovo seljenje bilo mno- 
gobrojno u novije doba, pred navalom Turaka. Zeta je postepeno postala 
zasićena srpskim stanovništvom, kojem je ona ukazivala gostoprimstvo. 
Dok su doseljenici kao žrtve političkih borbi i ratnih neuspjeha donosili 
jače razvijenu političku svijest i veću borbenost, dotle je kod domorodaca 
bila veća kulturna i civilizatorska premoć. U pomirenju ovih razlika lo- 
gično je bilo da pobijede i održe se u zemlji obilježja političkih nastojanja 
došljaka, a kulturna i civilizatorska sadržina narodnog i državnog života 
i uređenja domorodaca. Postepeno je tako stvoren jedan novi tip države 
sa nacionalnim imenom došljaka (srpskim) i političkim težnjama, koje su 
oni donjeli sobom, a sa kulturnom orijentacijom i civilizacijom domoro- 
daca, koje su bili nasljedili od svojih predaka, Crvenih Hrvata. Ukazujući 
na opasnost od invazije neprijatelja, pred kojima su pobjegli, srpski emi- 

granti su Dukljane pripremali na otpor i vršili uticaj na njihov nacionalni 
preobražaj i preorijentaciju. Što su ove selidbe bile češće, a iseljenici mno- 
gobrojnji, to je i uticaj na Dukljane sa njihove strane bio veći. Pod tim uti- 
cajem počelo je da se ime Hrvat zamjenjuje imenom Srbin. 

Jedinstvo i cjelina nacionalne države su garancija za očuvanje nacio- 
nalnog imena. Hrvatska država od Tomislava pa dalje nije zahvatala te- 
ritorij Duklje, nego se u njoj organizovala posebna država, koja je — na- 
glašujući svoj individualitet — izbjegavala da se po imenu identifikuje sa 
moćnijom državom, makar i jednokrvnog, ali geografski razdvojenog su- 
sjeda. Geopolitički položaj Duklje nije dopuštao da se ona sjedini s Hr- 
vatskom u jednu državu, isto onako kao što je spriječavao sjedinjenje i sa 
srpskom državom na istoku. Kako geografski naziv Duklja nije mogao bi- 
ti uzet za nacionalno ime njenog stanovništva, a hrvatsko ime, zbog ne- 
pripadanja hrvatskoj državnoj zajednici, počelo je bilo da se postepeno 
napušta i zaboravlja, to su nadiranju srpskog imena bila otvorena sva vra- 
ta, jer ga je donosila prvo mnogobrojna emigracija, a kasnije državna vlast 
i crkva. Otpor ovome novome imenu i njegovom nametanju nije se mo- 
gao razviti u dovoljnoj mjeri, jer su oni, koji su ga donosili, bili već sro- 
đeni sa domaćim stanovništvom, a osim toga to su bili ratnici, istaknuti- 
je ličnosti i redovno imućnije. Geografski položaj Duklje davao je garan- 
cije da sa tim novim imenom neće doći kao zavojevačka nacija pozivom 
na pravo, koje joj daje isto nacionalno ime i jedinstvo naroda. Kad se ima 
odlučiti da li da se prihvati i jedno nacionalno ime, koje nosi veliki broj is- 
taknutih doseljenika, ili da se stvara novo, onda je u Duklji, gdje nije bilo 
nacionalnog ugnjetavanja i opasnosti od tlačenja nacionalno nesrodnih, 
moglo srpsko ime da se postepeno učvršćuje. Sa strane Hrvata nije vršen 
nikakav uticaj u pravcu održanja hrvatskog imena, jer su se oni bili po- 
mirili sa tim, da svoje ime sačuvaju u granicama svoje države, koja je no- 
sila narodno ime. Također nije bilo emigracije sa zapada, da bi donosila 
sobom i hrvatsko ime u Duklju. 

Još je jedan faktor doprinio oslabljenju otpora pred nastojanjem da se 
hrvatsko ime zamijeni srpskim, a to je činjenica da Slaveni, kad su do- 
šli u Duklju, nijesu autohtono stanovništvo potisli nego su ga apsorbova- 
li i, pomiješavši se sa njim, u neku ruku nacionalizovali. Tim miješanjem 
je morao biti znatno oslabljen osjećaj nacionalnosti i svijest o zajedničkoj 
prošlosti. Primanju novog nacionalnog imena su time bila otvorena vrata. 

Nemajući hrvatska država aspiracija na podvlašćenje teritorija Duklje, 
njeni pripadnici nijesu ni nastojali da tamo očuvaju hrvatsko ime i svijest 
o zajednici prošlosti i krvnom srodstvu između Crvenih i Bijelih Hrva- 
ta. Hrvati su se mogli samo u jednom smislu interesirati za očuvanje sta- 

tus guo-a ante emigrationem u Duklji, a to je zapadne crkve i civilizaci- 
je. A kako su i emigranti redovno ili prihvatali ili pak ispočetka tolerirali 
zapadnu crkvu i postajali njenim pripadnicima, nije ni sa ove strane bilo 
razloga da im se daje kakav otpor ili podgovara Dakljane, da se sami od- 
upiru njihovom nadiranju. Opasnost po zapadnu crkvu nastala je tek on- 
da, kada je Nemanjića država ojačala, te je silom vlasti nastojala u Duklji 
uspostaviti istočnu crkvu. 

Dukljani su kao Hrvati mogli u svom nacionalnom životu imati samo 
dva važna događaja, koji se trajno pamte i koji doprinose očuvanju nacio- 
nalnog imena, za koje su ti događaji vezani. Ti događaji su: stvaranje hr- 
vatske države i primanje hriščanstva. Dukljanska država, odnosno Crve- 
na Hrvatska, je stvorena na teritoriju naseljenom Crvenim Hrvatima, ali, 
za razliku od države Bijelih Hrvata, ona se kasnije prozvala dukljanskim 
kraljevstvom, pa je tako pojam nacionalnog imena ostao nevezan za dr- 
žavno ime. Hriščanstvo su Dukljani primili nod imenom Hrvata sa za- 
pada kao i ostali njihovi jednokrvni susjedi u Donjoj Dalmaciji, ali kako 
se hrvatski naziv identificirao vremenom sa pojmom hrvatske države, ko- 
joj Dukljani nijesu više pripadali, a promjenom imena hrvatskog nije bi- 
lo opasnosti po hrišćanstvo zapadnog obreda i po uticaj zapadne kultu- 
re, prema kojoj su se orijentirali kao i ostali Hrvati, to ni ovaj faktor nije 
mogao biti uzrok otporu prijemu dukljanskog državnog imena, a kasni- 
je i srpskog. Da nije bilo emigracije Rašana, koji su donosili srpsko ime, 
najvjerojatnije je da bi se hrvatsko ime Dukljana održalo samo u tradici- 
ji, ali bi se nesumnjivo za službeni narodni naziv, iz razloga državno-po- 
litičkih uzelo jedno drugo ime, na pr. dukljansko, kako su savremenici za 
dugo i nazivali ovaj narod i njihovu državu, ili kasnije zetsko, odnosno u 
novije doba crnogorsko. 

Može se reći, da je tek od dolaska dinastije Njegoša na upravu Crne 
Gore srpsko ime popularizirano i službeno usvojeno kao nacionalno ime. 
To je ime najviše u narodu posvetio vladika Rade, pjesnik , Gorskog vijen- 
ca", ali — naravno — iz posve državno-političkih razloga.? 

Kasnije, kad je Duklja ušla u sastav države Nemanjića, srpsko ime je 
bilo protežirano, ali se tada počeo javljati otpor toj protekciji, jer dukljan- 
ske državne težnje nijesu našle zadovoljenje u koncepcijama Nemanjića 
države. Rezultat toga otpora bio je očuvanje etnografskog imena Duklje 
u nazivima i titulama srpskih vladara. Težnja za povraćanje hrvatskom 


2Iz novije istorije znademo za jedan pokušaj promjene nacionalnog imena 
iz sličnih motiva, no koji nije uspio. Taj pokušaj je bio Ilirski pokret, koji je htio na- 


metnuti mjesto slovenačkog, hrvatskog i srpskog ime ilirsko. 

imenu nije se mogla vidnije ispoljiti, jer je to ime bilo već napušteno, a ni- 
je ni bilo stvarnih državno-političkih razloga kod naroda da mu se vrati, 
jer ti razlozi bi mogli postojati samo onda, ako bi se uplivu srpske htio su- 
protstaviti upliv hrvatske državne ideje i težnja za stvaranjem jedinstvene 
hrvatske države, kojoj bi pripadala i Duklja. Niti je hrvatska država kao 
takva ispoljavala težnju da Duklju učini sastavnim dijelom svoga teritori- 
ja, niti su Dukljani za tim išli već i zbog svoje geografske odijeljenosti od 
Hrvatske. Oni su se mogli zadovoljavati formalnim priznanjem svoje po- 
sebnosti sa strane srpske države i toleriranjem katoličke crkve sa strane 
srpskih vladara. Nemanjići su, međutim, paralelno sa snaženjem države 
počeli suzbijati katoličku crkvu u Duklji, ali — da ublaže otpor tome — da- 
li su joj položaj prividno samostalne kraljevine, koji koliko god da je bio 
samo formalan, ublažavao je oštricu narodnog otpora. Dukljanski kralje- 
vi su bili katolici, priznavali su vrhovnu crkvenu vlast rimskog pape, ali 
kao nasljednici srpskog prestola morali su dopuštati širenje pravoslavlja 
kao službene državne crkve u svojoj zemlji. Njihovi česti pokušaji da pre- 
orijentiraju pravac vođenja srpske državne politike završavali su se mno- 
gobrojnim borbama sa centralnom vlašću i državnim udarima, ali to sve 
nije moglo da konačno izmijeni smjernice ove politike. Ovi su pokušaji 
dostigli vrhunac u državnom udaru, koji je izvršio dukljanski kralj Du- 
šan, kada je svrgao svoga oca sa prestola i proglasio se kraljem srpske dr- 
žave. No Dušan, premjestivši svoju stolicu iz Duklje u Srbiju, pošao je pu- 
tem još većeg radikaliziranja srpske državne politike. On nije, kao njegovi 
prethodnici iz iste dinastije, svog nasljednika postavio za kralja dukljan- 
ske države. I ne samo sa strane Duklje, nego i sa strane drugih zemalja, 
počeo je rasti otpor Dušanovoj vlasti i nezadovoljstvo sa njegovom poli- 
tikom. Njegovom smrću, koja je po svoj prilici bila nasilna, carevina srp- 
ska se raspala, a Duklja se potpuno otcijepila i počela živjeti kao nezavi- 
sna država. U težnji za što potpunijim otcjepljenjem od Srbije, Duklja je 
uzela za službeni svoj naziv ime Zeta, a pored nacionalnog imena srpskog 
počelo je da se uporedo javlja i zetsko, koje će biti u upotrebi samo vrlo 
kratko vrijeme. Nakon otcjepljenja Duklje od srpske države nastaje u njoj 
potpun nov period državne politike. 

Primajući srpsko ime Dukljani, odnosno Zećani, nijesu bili primili i 
ostale atribute i odlike srpskog naroda. Oni su ostali u katoličkoj vjeri i 
izloženi uticaju zapada, te su se tako izgrađivali kao poseban narod, ma- 
kar što su imali formalno zajedničko ime sa Srbima. Čak su i jezično nar- 
ječje zadržali isto ono, koje su imali i ostali Hrvati (ijekavsko). Putevi uti- 
caja istočne, vizantijske, kulture i mentaliteta izgrađenih na balkanskom 
podneblju pod okriljem Vizantije bili su i ostali do kraja za Duklju zatvo- 

reni. Njen geografski položaj i istorijska prošlost sa svojim tekovinama i 
očuvanim tradicijama od toga su je najsigurnije čuvali. 

Pitanje, zašto su Crnogorci prihvatili srpsko ime u vrijeme od odla- 
ska Crnojevića, pa do vladike Rada, koji je tome imenu dao najveću po- 
pularnost, nije ni tako jasno ni tako jednostavno. Crna Gora je bila i suvi- 
še malena da bi kao jedna nacionalna cjelina mogla, po mišljenju vladiči- 
nom, da uzdrma savjesti velikih evropskih naroda i zainteresuje ih za svo- 
ju sudbinu. Tek prikazana kao dio jednog većeg, tada porobljenog naro- 
da, ona je mogla da to postigne. Zatim prikazujući se dijelom toga naroda, 
ona je mogla da sebi pribavi pravo osloboditeljke srpskoga naroda od Tu- 
raka, čime bi ujedno sebe oslobodila jedne velike napasti, koja joj je ugro- 
žavala egzistenciju, miran život i napredak. Stoga je tada uzela srpsko ime. 

Uživajući zaštitu moćne pravoslavne Rusije, a to je bila jedina zaštita 
Crne Gore u ono vrijeme, ona je morala da barem po spoljnoj formi održi 
pravoslavlje, koje je bilo crkva sa izrazito srpskom državnom i nacional- 
nom koncepcijom. Na taj način je ostala u najbližem srodstvu sa Srbima, 
za koje se Rusija također interesirala. Da bi ovu zaštitu mogla i dalje uži- 
vati Crna Gora se približavala onom narodu, koji je bio pravoslavni i koji 
je uživao ruske simpatije, a nalazio se u položaju ugroženom od istog ne- 
prijatelja kao i Crna Gora. 

Da uputi sve borbene snage svoga naroda na istok, otkud je dolazio 
Turčin, Njegoš je morao da ukazuje na ono što tom narodu pripada, a što 
je Turčin zauzeo. Stoga je činio sve što je trebalo, da prisvoji Crnogorce za 
one srpske zemlje, koje su Turci osvojili. Iz tih razloga on je morao da na- 
glašava da su Crnogorci Srbi i da njihova misao mora biti uvijek na ono 
što su im Turci oteli i prisvojili. Time je postizavao dvoje: budio je u naro- 
du borbeni duh i osiguravao se od najezde Turaka, kojima su se borbeni 
Crnogorci suprotstavljali, a zatim je ukazivao na pravac, u kom treba da 
se proširuje crnogorska državna teritorija. 

Svi su ovi razlozi eminentno političkog značaja, a oni su bili jedini 
uzrok što je Njegoš onako glasno istakao srpsku nacionalnost Crnogora- 
ca. No, uprkos toga pjesnik Njegoš je u svojim literarnim djelima ostao 
čisti zapadnjak sa najmanje pravoslavnog u sebi. Odoljevajući glasu svoje 
unutrašnjosti, on nije uspio da se povede za koncepcijama, koje je u poli- 
tici imao i propagirao. Glas njegovog srca odzvanjao je zapadnjački na vi- 
bracije misli, kojima je upućivao svoju zemlju ka istoku i ka Rusiji. U bor- 
bi ovih oprečnosti, kojima je nošen kroz svoj život, on ostaje tipični pret- 
stavnik zapadnjaštva na jednom vještački zastrtom terenu duhom vizan- 
tinskog pravoslavlja. 

Nije bez interesa obratiti posebnu pažnju na pojam imena Crna Gora, 
ne obazirući se na sva ona objašnjenja, koja postoje o tome u današnjoj li- 
teraturi. Nesumnjivo je da je ovo ime postojalo daleko prije, nego se po- 
čelo spominjati u pisanim dokumentima, samo možda u nešto starijem 
i drugačijem obliku. U vrijeme kad se ono pojavilo još je u memoriji na- 
roda živjela uspomena na naziv crvena (od Crvena Hrvatska), a postojala 
je tada živa želja da se ova zemlja otrgne konačno ispod imperija dinasti- 
je Nemanjića ili eventualnih njihovih nasljednika. Ona je tada bila svede- 
na u glavnom na gore i planine, jer su nizine bile pod najžešćim udarom 
istočnih i drugih osvajača (,Oro gnijezdo vrho timora vije, jer slobode u 
ravnici nije"). Sudbina hrvatske države, od koje je Zeta bila i prirodnom 
i vještačkom granicom tada odijeljena, nije joj mogla ulivati neke povolj- 
ne nade u ono vrijeme, niti biti privlačna baza za spajanje u jedan nepre- 
kinuti državni teritorij, već osim drugog i zbog gorkog iskustva sa Duša- 
novom carevinom. Sav državni i narodni život u njemu niti je bio ugodan 
niti zaslužan veličanja i slavljenja. To je bio crn život u crnim zetskim go- 
rama. U narodnoj svijesti se kravila već uzmućena i snena uspomena na 
nekadanju samostalnu državu, na nacionalno ime Crvena Hrvatska. Ta 
se uspomena osvježavala kao reagens na centralističke težnje Dušanove 
države ukoliko je značila pojam samostalnosti i nezavisnosti, ali je ovome 
reagensu suprotstavljan drugi: saznanje sudbine hrvatske države, od koje 
se bilo udaljeno i za koju se nije više moglo čvrsto povezati. Kad bi se is- 
pitivalo psihološko opravdanje traženju novog narodnog i državnog ime- 
na u ovim teškim danima, onda bi se ono jedino moglo naći u pravljenju 
kompromisa između starog imena i spontanih težnji naroda. Taj kompro- 
mis je nađen u izvoru imena, koje sjeća na staru samostalnost i nezavi- 
snost i na novu sudbinu. Hrvatsko ime je već odmah otpalo iz već pozna- 
tih razloga, a naziv crvena više nije odgovarao novom stanju, u kojem je 
živio zetski narod. Njihovoj planinskoj gorštačkoj zemlji pristojao je na- 
ziv gora, ali ta gora je trebala dobiti i svoju tradicionalnu boju, samo nešto 
više prilagođenu novom shvatanju i novoj situaciji. Život na toj gori bio je 
crn i težak, pa je zato i u njenom imenu to izraženo: Crna Gora. U to ime 
je dakle evoluirao stari naziv Crvena Hrvatska! 

Da ova promjena u narodnim očima ne bi značila neki otstup od sa- 
držaja, već samo od forme, pogodovala je još jedna okolnost, koja se dade 
samo filološki objasniti. To objašnjenje sastojalo bi se u etimološkom iz- 
vođenju porijekla riječi crna iz crvena. Analogijom sličnih primjera mi za 
ovo objašnjenje imamo dovoljnu argumentaciju. 

Prof. A. Pavić, po Klaićevoj interpretaciji, u svojoj studiji ,Cara Kon- 
stantina VII Porfirogeneta De administrando imperio glave 29-36" (Za- 

greb, 1906) piše: ,, Današnja Crna Gora... još se u XV vijeku zvala Črm- 
na i Crmna Gora (a to je od adjektiva črmn, koji je oblik stariji od črven). 
Od crmna postala je crna kao od Crmnica (kraj u Crnoj Gori) Crnica. Pa- 
vić još dodaje: ,,...u Gornjoj Dalmaciji, nekad Crvenoj Hrvatskoj, danas 
u Crnoj Gori, ima još i danas ,Crveni brijeg", brdo između Crmnice i Pa- 
štrovića! Polemizirajući sa Jirečekom A. Pavić piše u drugom izdanju iste 
svoje knjige: ,, Mi se možemo dosjetiti, da se donji Hrvati u Dalmaciji pro- 
zvaše Bijeli, Bjelogorci, valjda po onom dobro znanom Strahonovom ,,Al- 
bion" i Ptolomejevom ,,Albanon oros", to bijaše u njihovoj zemlji, a gornji 
da se prozvaše Crljeni (Crmnogorci: Crnogorci, kao što Črmnica: Crnica, 
obramnica: obranica) opet po nekoj gori Crvljenoj u onim krajevima, jer 
još danas ima ,Crveni brijeg", brdo između Črmnice i Paštrovića u Crnoj 
Gori. Vidi akad. rječnik s. v. , crveni brijeg". Pavić dalje, na istom mjestu 
nastavlja: ,Još u XV i XVI vijeku dva Srbina Crnu Goru više Želigova i 
Skoplja pišu Črmna — Crna Gora, a to je Crvena Gora. Tako kaže Daničić, 
koji ona dva pisma cituje u akad. rječniku s. v. Crna Gora pak još dodaje, 
da se ona Crna Gora može biti prije doista zvala tako" t. j. Crmna — Cr- 
vena Gora! Da !' se nije i Dukljanska arhontija, danas Crna Gora, u kojoj 
je nekoć bila i Croatia Rubea, iznajprije zvala Crmna Gora?" 

Kao što se vidi Pavićevi izvodi nijesu lišeni osnova, a kada im se još do- 
dadu razlozi za nastojanje za krivim izvođenjem riječi crna od crvena, on- 
da postaju posve uvjerljivi i logični. 

Ako se uzme u obzir da pored prezimena Crvenko, koje je po svom po- 
stanku vezano za Crmnički teritorij, postoji između Crmnice i Paštrovi- 
ća Crveni brijeg, a zna se, da je postojala Črlena Pećina i blizu Budve žu- 
pa Kučeva (kuč = crven), onda je logično, i kad to ne bi filološki bilo obja- 
šnjivo, da je Crmnica ovo svoje ime dobila ne od crnica, nego od crvenica. 
Zašto bi onda ime Črmna Gora poticalo baš od pojma crna, a ne od crve- 
na, to se ne da dokazati niti logičnim izvođenjem zaključaka, a niti filolo- 
škom analizom riječi crven. Nema dakle nikakva razloga da se pravi raz- 
lika između porijekla riječi crna (Gora) i Crnica, pošto je očigledno da su 
obje nekada imale značenje crven, a danas pojmovno znače crn. Dok nam 
filologija i istorija mogu dati objašnjenje za ovu promjenu, dotle nam na- 
rodna sklonost za označavanje stanja i životnih prilika u zemlji u narod- 
nom imenu te zemlje daju mogućnost da vidimo uzrok ,,izigravanja" filo- 
logije sa strane naroda u tome što je, čuvajući njene formalne principe, iz- 
vedena od riječi, koja znači jedan određeni pojam, druga riječ sa sasvim 
drugim pojmovnim značenjem, a da time pravila o jeziku nijesu pretrpje- 
la nikakvu znatno primjetnu povredu sa formalne strane. 

U konačnom sukobu dviju suprotnosti, istok-zapad, u Crnoj Gori, a u 
nedostatku onih političkih razloga, koji su navodili Njegoša, da se orijen- 
tira prema istoku, u ovoj zemlji danas odnosi trijumfalnu pobjedu duh 
zapadne kulture i civilizacije, duh odbrane tradicija čuvanih vjekovima 
od predaka današnjih Crnogoraca. Vođena tim duhom ona polazi u bu- 
dućnost putovima, kojima se kreću veliki zapadni narodi, a da li će njeno 
kretanje biti za njima ili sa njima, zavisiće od brzine, kojom će Crna Go- 
ra stresti sa površine lica svoga naslagane slojeve mrtve istorijske prašine, 
koju su za sobom ostavili mučni događaji iz njene duge prošlosti. 

Što se ne htje u lance vezati, 

To se zbježe u ove planine, 

Da boj bije i krv prolijeva." 
Njegoš 


Oro gnjezdo vrh timora vije, 
Jer slobode u ravnici nije. 
Mažuranić 


Kome zakon leži u topuzu, 
Tragovi mu nečovještvom smrde. 
Njegoš 


I. CENTRALIZAM HRANI SEPARATIZAM 


Do XII vijeka Crvena Hrvatska, odnosno Regnum Dioclitiae, bila je 
samostalna država. U ratovima sa Vizantijom i sa Bugarima došla je nje- 
na samostalnost u opasnost. Da otkloni tu opasnost, ona se morala obra- 
titi za savez i pomoć onim pokrajinama na sjeveru i na istoku, koje su bi- 
le prve na putu istočnom osvajaču. Time je pravac njenom teritorijalnom 
proširenju bio upravljen istoku. Ali taj pravac bio je fatalan za njenu sa- 
mostalnost. Geopolitičke sile su bile jače od njenih fizičkih sila, a one ni- 
jesu dopuštale nikakvo državno proširenje izvan granica, koje su bile ge- 
ografski određene. Uviđajući te okolnosti zetski velikaš Nemanja je od- 
mah odbacio, na početku svog političkog rada, misao o proširenju svoje 
zemlje (Duklje) na istok. Međutim, nije se odrekao težnje da od istočnih 
pokrajina učini jednu veću državu, koja bi bila sposobna da se odupre na- 
valama istočnih naroda. Stoga se odlučio da sjedište svoje zemlje prenese 
u Rašku, a da Dukljansku oblast pokuša njoj pripojiti. Njemu se činilo da, 
kada Dukljanska oblast ne može biti baza za teritorijalno proširenje na is- 
tok, može onda biti sama pretvorena u teritorijalno proširenje nove drža- 
ve, koja bi se imala obrazovati izvan nje. 

Nemanja se mogao lako i brzo uvjerili da se u svom računu prevario, 
jer pripojenje Zete Raškoj nije išlo onako kako je on očekivao. Zeta, od- 
nosno Duklja, mnogo kulturnija i naprednija, vezana sa zapadom mno- 
gim vezama, koje su bile tradicionalne, zemlja u kojoj je katolička crkva 


" Njegoševi stihovi nijesu tačno navedeni (primj. D. R). 

bila jedina crkva, nije se dala ukopčati u državnu zajednicu Nemanjine 
države, jer je u tome prikopčanju gledala gubljenje svog prestiža i znača- 
ja. Borbe o prevlast između Zete i Raške trajale su dugo sa promjenljivom 
srećom, sve dok nije raskinuta definitivno svaka veza između njih nakon 
smrti cara Dušana. Nemanja je morao ostaviti Zeti naslov kraljevine, a 
svoga sina Vukana imenovati njenim kraljem. Dok je skoro čitava drža- 
va Nemanjića bila pravoslavna, dotle je Zeta sa svojim kraljem bila stro- 
go katolička država. Koliko god su organi državne vlasti nastojali da za- 
vedu u srpskoj državi centralističko uređenje, toliko je otpor tome nasto- 
janju više rastao. Pred nastupom centralističkih težnja rađao se separati- 
zam, koji je konačno i pobijedio. 

Najznačajniji vladar dinastije Nemanjića bio je car Dušan, koji je u za- 
vođenju centralističke vlasti pošao dalje od svih svojih predaka. Govore- 
ći o međusobnim odnosima pojedinih pokrajina u njegovoj državi prof. 
Stanoje Stanojević kaže ovo: ,, Razlika između severnih i južnih zemalja 
u Dušanovoj državi bila je u svakom pogledu vrlo velika. Ta razlika bila 
je osnovana na dubokim razlozima, posledicama razne rase, razne pro- 
šlosti, kulture i raznih kulturnih uticaja a bila je utvrđena dugom tradi- 
cijom. Trebalo je da prođe mnogo vremena zajedničkog života, pa da se 
sve političke, kulturne, socijalne i ekonomske razlike između severa i juga 
uglade i izjednače". Na drugom mjestu isti pisac kaže: ,,U Zeti su postoja- 
le tradicije o položaju i značaju njenom u ono doba, kada je ona bila sre- 
dišna oblast srpske države. Te su tradicije podržavale separatističke težnje 
zetske vlastele i njihovu svagdašnju želju da igraju što veću ulogu u drža- 
vi i da dobiju presudni uticaj u njoj. Stoga je Zeta bila stalan izraz neza- 
dovoljstva sa središnom upravom i izvor svih pokreta protivu nje. Na tom 
vulkanskom zemljištu nicali su svi pokreti protiv središne uprave; Zeta je 
izazivala sve unutrašnje sukobe, otuda su dolazili svi prevrati". Stoga se 
posle Dušanove smrti moglo desiti da ,,krajevi, koji su labavo i samo spo- 
lja bili spojeni sa državom, a nisu bili sa njom organski vezani, niti su se 
bili stopili u jednu cjelinu, odvojili su se ubrzo, bez velike muke i velikog 
potresa". Na taj način došlo je i do odvajanja Zete iz Dušanovog carstva. 

Konačno, uvjerenje da u onom dobu organizovana država ne pripada 
narodu, nego vlasteli i vladarima, stvorilo je u Zeti pokret i protivu vla- 
stele. Kad god je država stradala od spoljnjeg neprijatelja, stradali su u pr- 
vom redu vladari sa svojim doglavnicima, u koliko nijesu htjeli biti potči- 
njeni i pokorni vlasti i gospodstvu osvajača. Ako se nijesu htjeli pokoriti, 
oni su gubili vlast i uticaj, a ako su se pokorili, postajali su tuđinski agen- 
ti i namještenici. I u jednom i u drugom slučaja puku se davala prilika da 
razvije borbu protivu njih i da sa sebe strese jaram njihovog gospodstva. 

Ova borba imala je, dakle, ne samo karakter borbe za nacionalno, nego 
i za klasno oslobođenje širokih narodnih masa. Zbog neorganizovano- 
sti masa i nemanja potrebnog kontakta između pojedinih skupina, nije se 
mogao njihov pokret pretvoriti u jedan jedinstven pokret na čitavoj teri- 
toriji zemlje. Prva posljedica njihove borbe bila je raspad Zete u plemena. 

Jedna država kao društvena organizacija može nestati na dva načina: 
razbijanjem izvana i raspadom iznutra. Vrlo često oba ova procesa idu za- 
jedno, no po pravilu prednjači u nestajanju države proces njenog razbija- 
nja izvana, a tek kao posljedica slabljenja države dolazi do unutarnjeg ras- 
padanja. Slučaj Dukljanske države govori nam da je moguće i odstupanje 
od toga pravila. Crvena Hrvatska pod imenom Dukljanskog kraljevstva 
(Regnum Dioclitiae) ušla je voljom i odlukom svojih gospodara i velikaša 
u državu Nemanjića, a kada je stekla uvjerenje da tim nije postignut cilj 
njenog ulaska u tu državnu zajednicu, otrgla se, u pogodnom momentu, 
od nje. Ona je sada opet postala samostalna i suverena država sa organi- 
zovanom centralnom vlašću, ali je - postepeno — i kao takva nestala, sa- 
mo ne udarom spolja, nego raspadanjem iznutra. Njeno unutarnje raspa- 
danje pratio je proces razaranja izvana, koji je donio sobom takvu opa- 
snost, da se ovaj proces raspadanja zaustavio i opet je došlo do formira- 
nja države u XIX vijeku. 

Ovakvoj sudbini Crvene Hrvatske, odnosno Dukljanskog kraljevstva, 
najviše su doprinijele greške vladara i upravljača, koji su odlučivali u od- 
ređivanju njene spoljne politike i o uređenju odnosa sa susjedima. Kon- 
statujući te greške, mi ćemo doći u povoljnu mogućnost da utvrdimo i 
uzroke i posljedice unutarnjeg raspadanja Dukljanske države. 

Srednjevjekovni sistem državne uprave pretvarao je državu u vlasni- 
štvo vladara i njegovih najbližih doglavnika. Vladar je sudbinom svoje 
zemlje i svoga naroda slobodno mogao raspolagati. On je objavljivao rat 
i potpuno suvereno rješavao o njemu, zaključivao mir i donosio sam ili 
sa najužim brojem saradnika, odluke o mirovnim uslovima, ne pitajući 
za to svoje podanike i ne tražeći od njih nikakav pristanak. Tako su na- 
rodi vođeni iz rata u rat, iz ropstva u ropstvo i ispod vlasti jednog gospo- 
dara pod vlast drugoga. Ovakav vladavinski sistem je tokom vjekova mo- 
rao ostaviti dubok i nezaboravan utisak na narod i pustiti ga da se zami- 
šlja nad svojom sudbinom i budućnošću. Ali posljedice tih utisaka dolazi- 
le su veoma sporo, jer je do izmjene misli i življeg međusobnog saobraćaja 
teško dolazilo. Odlaženje u rat i poremećaji, koji su zatim nastajali bile su 
najbolje prilike da se ljudi međusobno poznaju, razgovaraju i kuju plano- 
ve o svom oslobođenju. Zato je po svršetku ratova redovno nastajala opa- 
snost od poremećaja unutar države. Vodeći o tome računa, vladari su na- 

stojali da barem površno ublaže svoje vladavinske režime, da ne bi izazi- 
vali neposredan otpor ratom potresenog i uzbuđenog naroda. Ovo odstu- 
panje od njihovog suverenog prava upravljanja narodom po vlastitom na- 
hođenju i interesu vršeno je u cilju izbjegavanja unutarnjih potresa koji bi 
mogli koliko toliko da okrnje autoritet vladara. 

U koliko je moglo doći do izraza narodne volje, ona se redovno mani- 
festirala u otporu protivu vlasti gospodara. Razlikovali su se interesi viso- 
kog plemstva i velikaša od interesa širokih narodnih masa, ali je bilo slu- 
čajeva kada su se protivu istog neprijatelja i jedni i drugi zajednički borili. 
Napadi stranih država prisiljavali su i jedne i druge da se bore u odbranu 
svoje domovine. U tim borbama je otpor vlastele i velikaša, sa vladarom 
na čelu, bio mnogo življi i davan sa više oduševljenja, dok su široke ma- 
se katkad znale i popustiti, jer one — padajući pod tuđu vlast — nijesu uvi- 
jek mnogo gubile: mijenjale su samo gospodara. Tek onda kad ih se mo- 
glo uvjeriti da tuđinski gospodar imade manje milosti i razumijevanja za 
njih i da će robovanje njemu biti teže od robovanja vlastitom gospodaru, 
tada je rastao borbeni duh i kod tih masa, jer su mislile da brane nešto od 
onih tekovina i prava, stečenih u vlastitoj državi. U unutarnjoj borbi po- 
kreti masa bili su upravljeni protiv vladajućeg sloja, a često puta su bili vo- 
đeni i od manje povlašćene vlastele protivu one moćnije, na čijoj je strani 
stajao vladar sa svojim doglavnicima. 

Narodne mase, prirodno je, iza ovakvog stanja i raspoloženja, tražile 
su spontano načina da vlast, koju su bile povjerile svojim državnim po- 
glavarima, da ju ovi vrše bez kontrole, po ličnom nahođenju, da tu vlast 
mase same preuzmu. To preuzimanje vlasti sa njihove strane nije moglo 
biti izvršeno sistematski i po nekom smišljenom planu, već i radi nedosta- 
taka nužnih organizatorskih sredstava i mogućnosti, koje su u zavisnosti 
od kulturnog nivoa naroda i od njegove zrelosti za organizovano vođenje 
narodnih demokratskih pokreta. U narodnoj svijesti je država kao orga- 
nizovana cjelina sa jednim, apsolutnim državnim poglavarom bila omr- 
znuta. Najjača unutarnja potpora za održanje države bila je poništena. 
Diskusija o formi društvene organizacije, koja bi imala da zamijeni drža- 
vu, bila je nužna, ali do nje nije moglo doći. U tu diskusiju, i kad bi bila 
povedena, ne bi dolazilo u raspravu pitanje dali da se održi dotadanja for- 
ma države ili ne. To pitanje je bilo, nakon dugog i teškog iskustva, potpu- 
no odbačeno. Preostalo je da same životne prilike prisilno dovedu mase 
do stvaranja pojma o jednoj novoj formi društvene organizacije. Rušenje 
države, započeto s vrha, kretalo se postepeno dolje ka osnovnoj jedinici — 
porodici. Pitanje je bilo gdje će se ovaj proces razaranja zadržati. Po tome 
gdje se je taj proces zadržao, dakle na plemenskim organizacijama, mo- 

že se utvrditi da je on pogodio samo sistem centralističke države sa jed- 
nim državnim poglavarom kao centrom narodnog života i svega zbiva- 
nja u državi. Država se iznutra raspadala baš iz istih onih razloga, koji su 
potkrijepili istinitost aksioma da centralizan hrani separatizam. Najveće 
društvene zajednice, nakon ovoga raspada, bile su plemenske zajednice. 


II. PLEMENSKE ZAJEDNICE 


Postoje dva sasvim različita tipa plemenskih zajednica. 

Još na prvom stupnju svoga razvitka iz životinje u čovjeka, čovjek istu- 
pa kao član jedne uže zajednice, zasnovane na krvnom srodstvu. Potre- 
ba zajedničke borbe za opstanak, zatim potreba davanja otpora zajednič- 
kom neprijatelju i nužda da se prilikom lova na opasne životinje njima 
doskoči organizovanom snagom, našle su krvnu vezu kao najpodesniji 
spoj, kojim se mogu držati u zajednici više pojedinaca. Ove zajednice bile 
su prvenstveno ekonomski samostalne jedinice i cjeline. To je pratip ple- 
menske zajednice, koji se održao samo kod najprimitivnijih naroda, ko- 
ji se nalaze još na veoma niskom stupnju kulture. Takve zajednice su za- 
uzimale naročito podesne strateške položaje, koji su bili pogodni za lov, 
pljačku i za gusarenje. 

Drugi tip plemenskih zajednica, koji sa prvim nije ni u kakvoj organ- 
skoj vezi, jeste organizacija plemena u kasnijim, istorijskim epohama, kod 
naroda, koji su svojim istorijskim razvitkom odavno bili prošli fazu ple- 
menskog života, pa čak i fazu života u doba čovjekovog najprimitivnijeg 
stupnja kulture. Dok se prvi tip plemenskih zajednica, po pravilu, formi- 
rao u doba najprimitivnijeg stupnja društvene kulture, u vrijeme kojem 
nije prethodio nikakav tip društvenih zajednica iz potrebe da se lakše i 
sigurnije obezbijedi privredni odnos i da se lakše dade otpor bilo prirod- 
nim elementarnim, bilo životinjskim silama, dotle se drugi tip javlja na 
stepenu višeg kulturnog razvitka čovjeka i društva, a iz potrebe da se lak- 
še protivustavi, ne više prirodi i životinjama, nego ljudima drugih naro- 
da i plemena, pa čak i ljudima iz istog plemena, ako su njihova vlast i eko- 
nomska snaga bili od štete po cjelinu. U prvom slučaju je plemenska za- 
jednica zasnovana na krvnom srodstvu, a u drugom slučaju na socijalno- 
ekonomskom, privrednom i geopolitičkom srodstvu. U prvom organizo- 
vanje plemenskih zajednica znači početak udruživanja pojedinaca u gru- 
pe, a u drugom raspadanje već formiranih većih zajednica u manje jedi- 
nice, pomoću kojih će volja pojedinaca ili bar kompromis između njiho- 

vih volja u najmanje mogućem broju doći lakše i više do izraza, nasuprot 
volje drugih, čija vlast postaje nepodnošljivom iz bilo kojih razloga. U 
prvom slučaju pleme nastaje voljom pojedinaca, koji se odriču izvjesnih 
svojih prava dobrovoljno i preuzimaju više dužnosti, da bi bolje osigura- 
li svoju egzistenciju, a u drugom opet voljom pojedinaca, ali koji nasto- 
je da povrate sebi izvjesna izgubljena prava i da se odreknu nekih namet- 
nutih dužnosti. U prvom slučaju postaje ideal autoritativan tip plemenske 
zajednice, a u drugom tip demokratski uređene skupine slobodnih ljudi, 
kojima se priznaje pravo otcjepljenja od ostalih zajednica (ius separandi). 
Za postojanje plemena u prvom slučaju nije potrebno jedinstvo i određe- 
nost jedne stalne teritorije boravka, dok za pleme u drugom slučaju bez- 
uslovno je potrebno da postoji jedinstvo određene stalno naseljene teri- 
torije, koja uslovljava jedinstven privredni tip, te time pored strategijskog 
položaja, čini svojom geopolitičkom snagom onu vezu između pojedina- 
ca, koju kod primitivnih čini krvno srodstvo. Prvobitno pleme znači po- 
četak stvaranja društvene zajednice, dok pleme iz novijih epoha znači po- 
četak raspadanja nepodesnih većih zajednica i povraćanje vlasti iz ruku 
vladajuće manjine u ruke podvlašćene većine. 

Prema tome, ova dva plemenska tipa ostala su i po svojim uzrocima i po 
posljedicama, kao i po svojim funkcionalnim smjernicama, potpuno raz- 
ličita i dobila su različit karakter. Te različitosti ne dopuštaju pretpostav- 
ku da je u ovom drugom slučaju došlo do obnavljanja onih istih istorijskih 
uslova, koji su izazvali stvaranje prvobitnih plemena. Što su se pak prvo- 
bitna plemena u nekim dijelovima svijeta održala, tome je doprinijelo nji- 
hovo sporo razvijanje i nemanje doticaja sa civilizovanim narodima. Cr- 
nogorska plemena su po svojim karakteristikama tip ovih drugih plemena. 

Plemenske zajednice, onakve kakve su se pojavile u srednjem vijeku, ni- 
jesu mogle da se obrazuju u vrijeme dok stanovništvo nije bilo vezano za 
jedno stalno mjesto stanovanja. U vrijeme kada su stočarska i pljačkaška 
privreda bile isključivo zanimanje, plemenske zajednice kasnijeg tipa bile 
su nemoguće, jer su neprekidno seljenje, miješanje, rasturanje manjih po- 
četničkih srodničkih grupa, stalno deformirali primarne plemenske za- 
jednice te ometali njihov razvoj i individualiziranje u pojedine za određe- 
ni teritorij vezane cjeline. U Raškoj i u Staroj Srbiji, gdje je do organizova- 
nja države došlo naglo, tako da je moglo da se bez postupnosti od stočar- 
ske i pljačkaške (ratne) privrede pristupi trgovini i zemljoradnji, a potom 
i zanatima, nije ni došlo do obrazovanja plemena. Ona su se formirala sa- 
mo u krajevima, gdje je razvitak privrede bio postupan, bez naglih prelaza. 

U državi, u kojoj je vlast dobro funkcionisala, plemenske zajednice se 
nijesu mogle formirati, jer zato nije postojalo onih nužnih spoljnih uzro- 

ka. Čim je bila veća spoljna bezbijednost pojedinih naselja od drugih i od 
tuđina, tim je bila manja potreba da se ta naselja zbijaju i stapaju u pojedi- 
ne cjeline radi samoodbrane. Osim toga, veća bezbijednost omogućavala 
je slobodno kretanje pojedinaca i manjih srodničkih skupina, njihovo mi- 
ješanje i promjenu boravka, naročito u prvom stadiju prilaženja zemljo- 
radnji. Potreba individualiziranja izvjesnih naselja u plemenske zajednice 
bila je, prema tome, ne samo suvišna, nego najčešće i nemoguća. Ono što 
se u ovakvim prilikama, ali tokom dugog vremena, moglo formirati, jesu 
bratstva, ali su se i ona, čim bi se namnožio broj njihovih pripadnika, br- 
Z0 i lako raspadala u manje cjeline. Svijest o plemenskoj zajednici nije se 
mogla izgraditi još i zato što se na tradicije i prošlost manjih skupina ni- 
je mnogo polagalo, zato što se sva snaga i umješnost narodnog pamćenja i 
pričanja prenosila na državnu zajednicu kao cjelinu. U samoodbrani duh 
patriotizma formira se napram one cjeline, koja vrši vlast na naseljenom 
teritoriju ili se bar u narodnoj fantaziji pretpostavlja da ju vrši, a ne prema 
cjelinama, koje se u praktičnome životu kao takve ne javljaju. U ovim slu- 
čajevima je plemenski patriotizam zakržljao pred državnim. 

Priroda zemljišta je imala najznatnijeg udjela u formiranju plemena. 
Na velikim prostranim ravnicama, gdje je pristup neprijatelju-tuđincu 
bio lakši, plemenske zajednice se nijesu mogle formirati. Samo onamo 
gdje imade prirodno planinama ograđenih plodnih polja i dolina, koje 
su bile zaštićene od napada izvana, postepenim naseljavanjem stvorile 
su se plemenske zajednice. Pojam ovakvih zajednica ograničavao se na 
jednu određenu, malu teritoriju, koja je od ostalih bila geografski sko- 
ro potpuno odijeljena. Njihovo stanovništvo bilo je osuđeno da se sa- 
mo brani od neprijatelja i da se na vlastiti račun razvija, podešavajući 
svoj život prema spoljnim prilikama i uslovima življenja. Pojam pleme- 
na postao je nerazdvojan od pojma jedne određene plemenske teritori- 
je istog imena. Najcjelovitije i najduže su se očuvala ona plemena, koja 
su imala najbolje prirodne ograde od ostalih, a tim i najbolja utvrđenja 
oko sebe od neprijatelja. Ova utvrđenja dobila su osobiti značaj od on- 
da, od kad je zemljoradnja postala glavna privredna grana, jer je od ta- 
da stanovništvo bilo prisiljeno da brani svoj glavni privredni izvor: ze- 
mlju. Ako se kad morao upustiti koji dio te radne zemlje, onda se pri- 
stupalo vraćanju stočarskoj i pljačkaškoj privredi, a ovo vraćanje je re- 
dovno značilo i slabljenje plemenske zajednice, jer su i ratnici i stoča- 
ri lakše odlazili od svog ognjišta za boljim privrednim izvorima, ma da 
je kod njih osjećaj plemenskog patriotizma bio najjače izražen i najdu- 
lje nošen. 

Crnogorska plemena nijesu ni organski ni tradicionalno povezana sa 
primitivnim plemenskim zajednicama, u kojima su živjeli Slaveni. Čak 
nije vjerovatno da su se mogle očuvati ni brastveničke zajednice, a teško 
je pretpostaviti da su uvijek očuvane i porodične, jer ni u modernom do- 
bu, kad dolazi do seobe kao posljedice ratnih sukoba, ne mogu da se oču- 
vaju mnoga tehnička sredstva za međusobno pronalaženje i održavanje 
veza, a kako li je tek bilo, kad je međusobni saobraćaj između rastavljenih 
pojedinaca i grupa bio nemoguć. Po svom dolasku u Duklju Slaveni nije- 
su naišli na narod grupisan u plemenskim zajednicama, nego na pripad- 
nike jedne za ono vrijeme dobro uređene rimske države, sa kojima su se 
pomiješali i stopili u zajedničku cjelinu. U to vrijeme su pojedinac i poro- 
dica nalazili dovoljno zaštite i potpore za sebe kod organizovane državne 
vlasti, pa nije bilo nužde za formiranje plemenskih organizacija. Ta nu- 
žda nastupila je kasnije, kada je ideal velike države bio kompromitovan. 

Jireček kaže, da se postanak plemena u Crnoj Gori može pratiti una- 
trag sve do XIV vijeka, a u jednom slučaju i do XIII. To znači baš do onda 
kada je nastalo najveće snaženje države Nemanjića i kada je u Zeti moralo 
biti najveće nezadovoljstvo sa njom kod narodnih masa, koje su u prvom 
redu morale negodovati protivu svojih velikaša. Navodeći kad je nastalo 
koje pleme, Jireček kaže: , Zupci se spominju u meni poznatim spomeni- 
cima od 1305, iščeznuli Riđani, više Risna u Krivošijama i u Grahovu, od 
1430, Predojevići i Maleševci kod Bileće u XIV vijeku, Banjani od 1319, 
Drobnjaci na Durmitoru od 1354. U Crnoj Gori javljaju se Njeguši više 
Kotora, najzad na 400 kuća jaki, od 1435, kojima susjedni Ćeklići od 1381, 
Bjelice od 1430, Bjelopavlići u dolini Zete od 1411, skupa sa Ozrinićima 
i Piperima od 1416, Vasojevići od 1444, kada još nijesu sjedjeli na Gor- 
njem Limu, nego kod tvrđave Meduna, neslavenskoga imena Mataguži 
kod Podgorice od 1330" (I, 99). Prema tome, već u XV vijeku bio je pot- 
puno završen proces formiranja plemena, koji je nesumnjivo počeo da se 
vrši odmah na početku stvaranja države Nemanjića, a to je u XII vijeku. 


II. KRVNA OSVETA 


Unutarnja veza crnogorskih plemena bila je zasnovana na krvnom 
srodstvu ili pak, ako njega nije bilo, kao što je vrlo čest slučaj, onda su se 
pojedina bratstva srađala i stapala tako, da se brzo zaboravljalo da su razli- 
čitog porijekla, pa se tako srodnička veza vještački stvarala. Pri tome, obič- 
no se proces srođavanja svršavao tako, da su jača bratstva apsorbovala sla- 

bija, nametala im svoje ime, pa ih zatim smatrala sastavnim dijelom svoje 
cjeline. Između plemena je saobraćaj bio vrlo slab, skoro nikakav, te su se 
međusobno slabo poznavali pojedinci iz njih. Njihovi uže shvaćeni intere- 
si su se često sukobljavali, a kako nijesu imali zajedničke vlasti, da posre- 
duje između njih, niti su priznavali nekog suda, to su sve svoje sporove rje- 
šavali silom. Pravo je bilo na strani onoga, ko je na maču pobjeđivao. Po- 
bijeđeni se, međutim, nije mogao nikad pomirili sa pobjedom protivnika, 
jer je time gubio i bio osuđen na vječitu potčinjenost, na ropstvo, pa se za- 
to potajno neprekidno pripremao da stekne više snage, da bi povratio no- 
vom borbom izgubljeno svoje pravo. I pobijeđeni se, kad god je mogao, di- 
zao na pobjeditelja, te je s njim ponovo stupao u borbu i vršio otmicu svo- 
jih dobara i povraćaj izgubljenih prava. Naizmjeničnim takvim postupci- 
ma stvorila se osveta, koja se docnije razvila i u krvnu osvetu. Svako je ple- 
me unutar svoje nadležnosti sudilo po običaju, ali običaji jednoga nijesu 
obavezivali druge, i, budući da zajedničkih zakona nije bilo, jer takvih nije 
ni moglo biti, zato što plemena nikad nijesu bivala niti htjela biti zajedno u 
jednoj centralizovanoj državnoj cjelini, za koju bi važili izvjesni zakoni, to 
nije postojalo ni pisanoga, a niti usumenoga zakonodavstva, po kome bi se 
sudilo bilo plemenima kao cjelinama, bilo pojedincima iz njih. Ekonom- 
ska dobra su bila najčešće uzroci međusobnih borbi plemena, pa bilo da se 
radilo o sporu oko pojedinih dobara ili da se htjelo oteti sa strane jednih 
drugima nešto od imovine ili prava na uživanje kakve imovine. Iz takvih 
sporova su se postepeno razvijali sukobi zbog pitanja časti, a ta su se pita- 
nja, koja počivaju na jednoj eminentno ekonomskoj bazi, redovno raspra- 
vljala oružjem i tek nešto, u novije vrijeme, na drugi način: nagodbom ili 
materijalnom naknadom. Može se reći da su odnosi plemena bili u najviše 
slučajeva tako loši, da su ona jedno prema drugome bila u pravom ratnom 
stanju, koje je godinama trajalo. Što su bile teže životne prilike, naročito sa 
ekonomske strane, to je zaoštrenost između plemena bila veća. Klala su se 
kao gladni vukovi oko gole kosti, pa makar ih iz prikrajka vrebala sa za- 
petim puškama gomila lovaca. Radije bi ti kurjaci dopustili da ih postri- 
jelja lovačka puška, nego da jedan drugome popusti u svojim zahtjevima. 
Plemena su htjela slobodu, a njihova sloboda nije bila ista kao i ona, ko- 
ju su proklamovali Francuzi u svojoj Deklaraciji o pravima čovjeka i gra- 
đanina: sloboda, bratstvo i jednakost. Crnogorci nijesu priznavali od to 
troje ništa, do slobodu. A ona je morala biti cjelovita, nenatrunjena ni- 
čim, nedirnuta. Bratstvo je jedan više sentimentalni nego pravni pojam. 
Ono ne govori ništa o pravu i sposobnosti čovjeka, a niti čovjeka na ne- 
što obavezuje tako, da određuje i sankcije te obaveze. Zbog toga je pojam 
bratstva bez ikakvog pravnog značenja. Jednakosti da ne postoji u svijetu, 

Crnogorci su se mogli uvjeriti i uvjeravati neprekidno kroz čitav svoj ži- 
vot, jer su vidjeli da sve zavisi od snage čovjeka i od njegovog otpora sre- 
dini: što je imao više snage da se odupre, to je više mogao da se održi na 
površini. Jednakih nije bilo, niti ih je moglo biti. Stoga je pojam jednako- 
sti jedna sušta apstrakcija, koju su izmislili, ne oni ljudi, koji su htjeli sebe 
sniziti na ravno sa ostalima, da bi jednakost ostvarili, nego oni koji su se 
bojali hegemonije jačih, pa su ih htjeli obavezati tim principom, da se po- 
vinuju kroz život do nivoa onih slabijih, sa kojima treba biti jednak; kao 
da nijesu znali da stvarno jači nikad ne poštuje zakone slabijega, jer mu 
ne konveniraju, niti za njega ti zakoni imaju kakve sankcije, prosto zato 
jer je jači. Ostala je u važnosti za Crnogorce samo sloboda. A slobode je 
imao više i trajnije onaj, ko je bio jači i mogao suzbiti sve svoje neprijatelje 
i napadače. Zato su se oni i borili neprekidno među sobom, da nadjačaju 
jedan drugog i da steknu za sebe što više slobode. Živeći u jednome bes- 
plodnom, krševitom, pustom i nepristupačnom kraju, gdje se teško i uz 
nesrazmjerno velike napore sticalo premalo dobara za život, te je ovaj bio 
neobično skup, teško se, uz najveće žrtve održavao, to je i odbrana toga 
života bila življa, temperamentnija, i žešća od odbrane života onih, koje 
on nije skupo stajao, kojima je bio lak i bezbrižan, koji se nijesu mučenič- 
ki naprezali da ga očuvaju i unaprijede. Po tome je i njihova krvna osve- 
ta bila krvavija, nego što bi se to moglo inače shvatiti. Život je reakcija na 
smrt, odupiranje smrti, — i što je smrt bliže, što snažnije korača k životu, 
to je njegova reakcija jača, to mu je otpor intenzivniji. Kad je život bio u 
neprekidnom kontaktu sa smrću, onda su njegove žile bile tako ojačane i 
tako očvrsle, da ih nije lako mogao rasjeći nijedan nož običnog smrtono- 
sca. Međutim, smrt će lako pokositi onoga, ko je od nje bio kroz čitav ži- 
vot daleko, ko joj se nije odupirao, ko nije svoje životne mišiće vježbao u 
odupiranju njenim silama, jer će ga naći nepripravljenoga za borbu, ma- 
laksaloga, zapuštene energije, opuštenih udova, omekšalih mišića, pa će 
ga prvim udarcem usmrtiti. Život Crnogoraca odvijao se čitav na samoj 
ivici smrti: samo jedan milimetar i smrt bi bila trijumfator! Ali taj je mi- 
limetar bilo teže prijeći, nego - na drugom mjestu — čitavu planinu pre- 
gaziti. Na tome milimetru je davan maksimum otpora, samo da ga se ne 
prijeđe, a tek pokraj njega je život imao pravu cijenu, zato što je on, kao 
žižak svjetlosti, najjače mogao svijetljeti samo tada, kad se nalazio opko- 
ljen gustim, najgušćim mrakom smrti i ropstva. U takvom se mraku Zra- 
ci svjetlosti najjače opažaju i najdalje vide, imadu najveću cijenu i najdra- 
gocjeniju vrijednost, pa makar kako inače bili slabi i nejaki. Tim se može 
i objasniti da su Crnogorci sa onoliko istrajnosti i otpora branili vjekovi- 
ma sebe, svoju slobodu i svoja prava. 

Ta plemena je opkoljavala jedna velika, strana sila: turska vojska, koja je 
prethodno pokorila sve države na Balkanu, pa se ustremila i na crnogor- 
ska plemena. Njena je vojska donosila svuda, gdje god je došla smrt i pu- 
stoš. Šale i potcjenjivanja, dakle nije moglo biti. Međutim, crnogorska ple- 
mena su ostala i dalje zavađena i zakrvljena. Navala Turaka ih nije sjedi- 
nila ni prinudila na zajednički otpor. Zato su Turci ona plemena u pristu- 
pačnijim krajevima osvojili, a ostala su se povukla u planine i nepristupač- 
ne predjele, (;,što se ne hće u lance vezati, to se zbježa u ove planine, da boj 
bije i krv prolijeva"), gdje osvajač nije mogao, bez većih žrtava, prodrije- 
ti. Nije bilo nikoga, ko bi mogao sjediniti ta plemena, centralizovati njiho- 
ve sile i staviti ih u jedan front protivu neprijatelja. Nije bilo nikoga za to, 
jer ona nijesu priznavala ničiju vlast niti ničije pravo da im se izvana sudi 
i zapovijeda. Potreba sjedinjenja plemena, potreba njihovog međusobnog 
izmirenja i koncentracije njihovih otpornih snaga, bila je očigledno jedno 
važno životno pitanje za njih. Ali kako da se to pitanje riješi? Ko da sjedi- 
ni i izmiri plemena? Ko da ih okupi na jedno i da koncentriše njihov otpor 
Turcima, kad ona ne priznaju nikoga i ne pokoravaju se nikome? — Ipak, 
ona su priznavala nad sobom jednog poglavara, bila mu ,,odana i poslu- 
šna", poštovala ga i cijenila, ali on nad njima nije imao nikakve svjetovne 
vlasti, niti je mogao da ih ma na što prisili. Ko je to bio? — Bila je to crkva! 
Crnogorska narodna crkva. Crkva i crkveni poglavar bili su poštovani od 
svih Crnogoraca bez razlike kojem su plemenu pripadali. Ali, kakva je to 
crkva bila? Je li imala sličnosti sa onom srednjevjekovnom srpskom cr- 
kvom? Koja je njena uloga u Crnoj Gori bila? Kakve metode? Kakva vlast? 


IV. NARODNA VJERA 


Prethodno je potrebno raščistiti pitanje zašto su, iz kojih razloga, Cr- 
nogorci ostali ,,hrišćani" i onako se krvavo borili ,,za krst časni i slobo- 
du zlatnu", jer to pitanje, — kad se ima na umu da onaj, ko se htio potur- 
čiti, bio je punopravan turski građanin, kome niko nije smio krivo učini- 
ti bez opasnosti da snosi posljedice učinjene nepravde, a da su se i Crno- 
gorci poturčili, mogli su živjeti na svojim ognjištima mirnije i lakše, — to 
je pitanje, dakle, svakako zanimljivo i važno. Osim razloga, koji su ih sili- 
li da daju otpor Dušanovoj državi, bilo je i drugih zbog kojih su se još jače 
oduprli vlasti turske države. Crnogorci se nijesu poturčili, barem ne veći- 
na i glavni dio, nego su dosljedno ostali da budu hrišćani, da ispovijedaju 
svoju ,,pravu vjeru". Za ovaj njihov otpor muhamedanstvu ne treba traži- 

ti objašnjenja nigdje drugo, nego u njihovom formiranom pogledu na svi- 
jeti u samoj psihi njihovoj, koja se formirala pod uticajem prilika, u koji- 
ma su živjeli, i koja je u svemu odraz tih prilika kao i ondašnjeg njihovog 
kulturnog nivoa. Prije svega, oni nikad nijesu uspjeli biti hrišćani u onom 
smislu, kako crkva bilo istočna bilo zapadna, izučava hrišćanstvo. Kao i 
svi ostali zakoni, tako su i zakoni Hristovog učenja bili kod njih nepisa- 
ni i spojeni sa nizom njihovih običajnih i pravnih pojmova, a radi toga 
sasvim različiti i daleko odmakli od službenog učenja crkve. Oni su hri- 
šćanstvo, koje je bilo jedan od rekvizita njihovog pogleda na svijet, prila- 
godili svojim prilikama, udesili ga za sebe i za svoje potrebe, dodali mu 
ono što im je konveniralo, a reducirali iz njega ono što im je smetalo. Na- 
pravili su oni tako jedno novo evanđelje, koje je zadržalo samo naslov ne- 
promijenjen. Oni nijesu primili ono hrišćanstvo, koje su srednjovjekovni 
srpski vladari i velikaši iz državnih razloga silom nametali narodu preko 
svog sveštenstva, niti je ono među njima moglo da vrši onaj zadatak, koji 
je vršilo kod Srba u vrijeme prije dolaska Turaka na Balkan. Crnogorsko 
hrišćanstvo, kada bi bilo šireno u Nemanjinoj državi i kada bi njegovo na- 
učanje bilo još pisano — bilo bi na isti način, kao i bogumilstvo, istraženo, 
jer je bilo odozdo nametnuto, u najširim slojevima formirano. Da su pak 
Crnogorci donijeli u svoje krševe hrišćanstvo iz srednjevjekovne Srbije, 
onda bi ga tako dugo sačuvali kao što su ga sačuvali oni Srbi, kojima je bi- 
lo nametnuto, pa su ga se, ,,poturčivši se", odrekli prvom prilikom, kada 
je došao silniji zavojevač sa svojom novom vjerom. Odricati su ga se mo- 
gli tim lakše, što nikad nijesu ni osjećali da je to njihova, narodna vjera, a 
ne instrumenat osvajačke politike. Crnogorci se svojega nijesu lako odri- 
cali, jer je to bila zaista njihova prava narodna vjera, koju su sami izgra- 
đivali, sami usavršavali i koja je u svemu odgovarala njihovim potreba- 
ma i njihovom mentalitetu, a to je bila nepisana, pa podesna za usavrša- 
vanje i dotjerivanje prema novijim potrebama i shvatanjima. Svaka druga 
vjera, koja im se nudila, dolazila im je napisana, uformljena, ukalupljena, 
gotova i imala je da bude primljena alimine, od početka do kraja, kao je- 
dan zakon. Ona je za njih bila strana, nerazumljiva, nepodesna, nesrod- 
na, a uz to ona je za njih značila nametanje roptsva, jer bi se tražilo da se 
njoj pokoravaju i ako ju nijesu oni stvorili, nego neko drugi. S druge stra- 
ne, bilo je očigledno da vjera, koja daje neke ovozemaljske povlastice, ko- 
ju inaugurišu ljudi sa manje moralne i tjelesno snage, nego što su ima- 
li oni sami, da takva vjera nema mnogo vrijednosti za njih. Oni su se bili 
odlučili već iz nužde, koja ih je silila na svestranu nepopustljivost i konse- 
kventnost, da budu do kraja protivni svemu onome što ide za tim, da na- 
ruši ma u kom pogledu njihovu duhovnu ili fizičku cjelovitost, pa su, do- 

sljedno tome, bili za to, da ostanu kod onoga što je stečeno i izabrano slo- 
bodnim uvjerenjem, a ne da prime ono što je nametnuto gotovo, što je po- 
klonjeno, a strano je, tuđe, nesrodno, slabićsko, nepodesno, porobljavaju- 
će... Zalažući se za hrišćanstvo Crnogorci su se zapravo zalagali za svo- 
ju vlastitu vjeru, koju su sami osnovali, bili njeni proroci i poslušnici; a da 
budu protivnici islama, nijesu ih rukovodili nikakvi drugi vjerski ili na- 
cionalni razlozi, osim onih koje navedosmo, a koji su pretežno politički. 

U opasnosti pred Turcima imali su Crnogorci da brane dvoje: svoje 
hrišćanstvo i svoju zemlju. Ne htijući napustiti hrišcanstvo, oni su izlo- 
žili velikoj opasnosti svoju zemlju, a da su primili islam — zemlja bi bila 
očuvana. Tako braneći oružjem svoju zemlju, oni su se zapravo borili za 
odbranu od islama, za odbranu svoje vjere, koja je bila ugrožena. Brane- 
ći svoju vjeru, oni nijesu branili samo slobodu vjeroispovijesti, slobodu 
mišljenja i vjerovanja, nego su branili svoju stvarnu slobodu, kojoj je do- 
kumenat postojanja bila ta njihova slobodna vjera, njihovo nepriznavanje 
ničijeg autoriteta i ničije vlasti, njihov otpor protivu svakoga, ko bi htio 
da ugrozi, ma u kom smislu, njihove interese. Braneći svoju vjeru, brani- 
li su oni stvarno svoje političke i ekonomske slobode, branili su se od po- 
vrede opštih društvenih prilika (zapravo od njihovog pogoršanja), u koji- 
ma su živjeli i kojih je bila rezultat ta njihova vjera. Kako su te prilike sko- 
ro na čitavom teritoriju Crne Gore, svih njenih plemena, bile skoro iste, 
barem iste u koliko su uslovljavale stvaranje jedne religije, to je i njihovo 
hrišćanstvo na čitavoj teritoriji bilo najvećim dijelom homogeno, cjelovi- 
to, neprekinuto rašireno. Jedina veza, koja je spajala plemena, bilo je nji- 
hovo hrišćanstvo i jezik. Druge veze oni nijesu priznavali niti uvažavali, 
pa one — i u koliko ih je moglo biti — prema tome, nijesu od njih bile hoti- 
mično korišćene ni u koju svrhu, a naročito ne u smjeru podizanja nivoa 
životnih prilika u okviru zemlje kao cjeline, kao skupa svih plemena. Je- 
zik po svojoj prirodi nije takva spona, koja može u primitivnim sredina- 
ma vršiti one funkcije na zbližavanju djelova jednoga pocijepanog naro- 
da, koje vrše geopolitičke sile, pa se po njemu crnogorska plemena teško 
bi mogla sjediniti. Zadatak sjedinjenja, dakle, pao bi na crkvu, na njihovo 
zajedničko dobro: ,,/hrišćanstvo". 


V. MISIJA NARODNE CRKVE 


Na čelu crnogorske crkve stajali su vladike. U pogledu svjetovne vlasti 
oni su bili potpuno nemoćni. Djelokrug njihovog rada bio je ograničen na 

tumačenje i širenje narodne vjere, na izvršenje formalnih običaja vjerske 
prirode (krštenje, vjenčanje, parastosi itd.). Ta služba je bila zapravo slu- 
žba narodu, a nije imala, niti mogla imati, karakter neke političke upra- 
ve ili vlasti. Čak ni u vjerskim pitanjima nijesu mogli vladike i svešteni- 
ci imati vlasti da naređuju kako će se obavljati pojedini crkveni obredi, u 
kojima je imao učestvovati narod, ili kako se imadu tumačiti izvjesni sta- 
vovi iz crkvenih knjiga ili svetog pisma, ako bi se njihovo tumačenje raz- 
likovalo od narodnog. Crnogorci su i za to imali svoje običajno pravo, a 
gdje toga nije bilo, oslanjali su se na svoj zdravi razum te nijesu dopuštali 
da se ma ko miješa u ona pitanja, koja su mogli sami da rasprave i rastu- 
mače. Smatrali su oni da su hrišćansko učenje primili dobrovoljno, da su 
njegove pristalice i vjernici iz uvjerenja, zato što su se osvjedočili da je to 
za njih najbolja i najispravnija vjera. Onima, koji su imali da vrše vjerske 
obrede i da sprovedu formalno održanje vjere, a to su bili sveštenici, oni 
su se pokoravali u toliko, ukoliko su ti propovjednici vjere nastupali pre- 
ma njima molbom, kletvom, blagoslovom i poniznošću. Ni same vladi- 
ke nijesu imale druge vlasti nad svojom pastvom nego takve, a sva sred- 
stva kojima je mogla da se pribavi sankcija toj vlasti bila su, dakle, molba, 
kletva i blagoslov. Zato su ,vladike crnogorske vodili narod i učili ga ne 
samo radom i primjerima, nego ga vaspitavali propovijedima, svojom re- 
čitošću i uzgajali ga pjesmom"? Vladike nijesu mogli formirati neke po- 
sebne poglede na probleme svoje zemlje i svoje vjere, jer su u svemu za- 
visili od samoga naroda, zato što ih je on birao sve do uspostave dinasti- 
je Njegoš, koja je nezvanično, ispočetka, postala nasljednom. Birajući ih, 
narod je mogao imati znatnog uticaja na njihov rad i na njihovu politi- 
ku. , Kako takvi oni su svojim djelovanjem u krajnjoj liniji odjek i izraz 
narodne duše, koja u ovoj oblasti pokazuje najviše nacionalne snage, po- 
jačavane životom u planinama i zajedničkom borbom. I što je karakteri- 
stično, odgovarajući nemirnoj psihi svoje sredine, brdskog i plemenskog 
naselja, oni u posljednjim vjekovima otvoreno istupaju kao revolucionar- 
ni faktor; latentnoj snazi mase daju impuls aktivnosti, a borbenoj energiji 
svjesnu direktivu i vode je višim ciljevima. Pri tome motivi njihovih va- 
žnijih radnja potiču s jedne zajedničke baze, iz kolektivne duše narodne, 
u kojoj je inače krajnji izvor svega bivanja u istoriji. Oni se ne udaljuju i 
ne zastranjuju, nego su u svemu sa narodom vezani. Njihove lične težnje 
i ambicije spajaju se s nacionalnima i uzimaju sve više karakter idealnih 
tendencija i djelovanja. I u koliko su jače duhovno izraženi, kao ličnosti, 
u toliko više predstavljaju sobom opštije interese. U skali njihovog sledo- 


3R. Vešović u ,,Spomenici" P. P. Njegoša 1926. 

vanja, provlači se linija, koja se nikako ne prekida, kao da se gotovo stal- 
no sve više penje i rijetko gdje čini krivine.? Drugi niko ne bi mogao ni 
pomišljati na to da izvrši ujedinjenje plemena crnogorskih, nego vladike. 
Ali je njima bilo potrebno da se prethodno što intimnije srode s narodom 
i što je moguće više postanu organ njegovog djelovanja, volje i shvatanja, 
a naročito njegov neophodan posrednik i vođ, pa posle da mu postepeno 
kroz crkvu nametnu i neku vrstu državne vlasti, te pomoću nje izvrše iz- 
mirenje plemena i njihovo sjedinjenje u jednu državnu cjelinu. Nužda od 
spoljne opasnosti prisilila je vladike da svu svoju brigu posvete unutar- 
njem jačanju, slozi i miru među plemenima, jer se bez toga nijesu mogla 
odupirati uspješno navalama Turaka i Mlečića. ,Opšta je sudbina crno- 
gorskih vladika, ne samo borba u odbrani od neprijatelja, nego postojana 
briga u teškoćama, da sačuvaju narod od međusobica i cijepanja. Bez po- 
trebnog mira za rad i sređivanje unutarnjih prilika, Crnogorci, naviknuti 
na plemenski život i divlju slobodu, nijesu imali zdrave pojmove o zajed- 
nici, potrebi jednog stalnog, za sve obaveznog, poretka. U toliko je muč- 
niji bio položaj crkvenih poglavara u Crnoj Gori i teži njihovi zadaci. Ali 
u ovako surovoj borbi života, oni su živjeli kao u svojoj rođenoj stihiji i te- 
žili su ne samo da to izbjegnu, nego da narod oslobode. Pritiješnjeni iz- 
van i iznutra, oni su osjećali što i cijela zemlja osjeća, uvijek u ,,nuždi i ne- 
dovoljstvu", trpjeli su muke svoga naroda u strašnoj tragediji gdje , zemlja 
stenje a nebesa ćute", gledajući nad sobom ,,nebo zatvoreno", te ,,ne slu- 
ša plača ni molitve". Oni su vođe u užasnoj borbi, gdje su ,,luna i krst dva 
strašna simvola", a ,,krv pravedna dimi na oltare"; ali u toj borbi ne klo- 
nu, jer ,,nove nužde rađu nove sile, a djejstvija naprežu duhove"; sve pod- 
nose mučenički s vjerom, koja osveštava patnje, jer ,,stradanje je krsta do- 
brodjetelj". Oni su u neprestanoj brizi da sačuvaju narod od gladi i nužde 
kao i od krvnika, i u svojim naporima žive asketski, sa isposničkom uzdr- 
žljivošću. I često su u smrtnoj opasnosti od katolicizma, koji podriva pra- 
voslavlje, i od muslimanstva, koje se kao ,,guba li torinu" uselilo i razjedi- 
nilo braću jedne krvi i iz jedne kuće, a protiv ovoga uznose ,vjeru Obili- 
ća" i gaje nadu u konačnu pobjedu. Ovakvo podvižništvo traje ne godinu, 
nego kroz vijekove; svoju istorijsku misiju oni vode s odanošću apostola, 
bore se i preodoljevaju svemu"? 

Tek kada je nastala opasnost od Turaka unutar zemlje, kada su se po 
nekim plemenima namnožili poturčenjaci, koji su bili pristalice turske 
vlasti i ispovijednici njihove vjere, tek tada počinje narod da uviđa opa- 

snost od toga zla domaćega, pa se počinje sve više skupljati oko vladika, 
tražiti od njih savjeta i pomoći. Ta pojava je prisilila plemena da počnu 
popuštati u svome držanju, te da pošalju svoje glavare na Cetinje, da tamo 
odlučuju o zajedničkim koracima svih plemena, koracima koje je trebalo 
poduzeti za obranu zajedničkih granica između države, odnosno slobod- 
nih plemena, i Turske. Međutim, to još nije značilo da narod priznaje pu- 
novažnima glavarske odluke, koje su donosili na skupštinama na Cetinju. 
Ako te odluke ne bi konvenirale narodu, on ih ne bi, jednostavno, usvojio. 
One su imale više savjetodavan karakter, nego karakter naređenja jedne 
više vlasti ili zakona. Opasnost od plemenske zavade, zbog koje nije bilo 
jedinstvene akcije protivu neprijatelja, nije sada više bila takva kao opa- 
snost od poturica, koje su nagrizale plemensku snagu iznutra. ,,Ne bojim 
se od vražjega kota, neka ga je ka na gori lista, no se bojim od zla domaće- 
ga" — kaže Njegoš. Domaće zlo je sada nadmašilo sva ostala zla i opasno- 
sti. ,Isturči se plahi i lakomi", poturčiše se oni kojima je bilo glavno da, 
makar za momenat, dobro prođu kroz život i ne pitajući šta će i kako bi- 
ti sjutra. Naročito u onim plemenima, kroz koja su prolazile turske osva- 
jačke čete i sijale pustoš i smrt, bilo je dosta poturica, jer oni ne htjedoše 
ostavljati svoja ognjišta i bježati u planine ,,da boj biju i krv prolivaju", ne- 
go radije ostadoše kod svojih domova, dočekaše Turke i primiše njihovu 
vjeru, te im obećaše pomoć i pokornost. To sada nije više bila ni de iure ni 
de facto raja, nego su to bili slobodni građani velike turske imperije, sul- 
tanovi podanici. Oni što ,,pohuliše na vjeru Hristovu" stvarno su razarali 
plemenske snage i otpornost, a s druge strane izdavali Turcima svoju bra- 
ću i pomagali da ih se pljačka, silom turči i odvodi u ropstvo. Ta je opa- 
snost zaista bila daleko veća nego sve ostale, pa je do otpora njoj moralo 
što prije doći. I došlo je, makar i ne u onoj formi, kako je to prikazao Nje- 
goš u ,Gorskom vijencu". Poturice su morale da se iz crnogorskih pleme- 
na isele ili vrate svojoj staroj vjeri ako nijesu htjeli izginuti od bratske ru- 
ke. To je bila ta znamenita istraga poturica u Crnoj Gori na badnje veče. 
No, nesloga plemena ni tada nije prestala niti je krvna osveta još istra- 
žena. Crkveni poglavari su upotrijebili sve svoje sile, da tome zlu stanu na 
put, ali bez uspjeha. Tek mali uspjeh je mogao biti postignut sredstvima 
kao što su bila molba, kletva i blagoslov, a to su, sve do Petra I, bila jedi- 
na sredstva vladika crnogorskih. Kad je Petar II Petrović Njegoš (Vladi- 
ka Rade) u svojoj devetnaestoj godini došao na crnogorski vladičanski i 
vladarski presto, zatekao je plemena zakrvljena, Turke na domaćem kuć- 
nom pragu, a glad i nevolje u kući. Svi oni radovi, koje je bio poduzeo nje- 
gov predhodnik, Petar I, na umirenju plemena i zavođenju vlasti, bili su 
na samom početku skoro zamrli. Trebalo ih je snažnom rukom ponovo 

oživjeti. Da bi se uspješno branili od Turaka, trebalo je imati slogu unu- 
tar zemlje, a da bi se održali kakvi takvi sudovi, valjalo je imati makar i 
najmanji budžet, kojim bi se sudije plaćale. Svega toga nije bilo ili je bilo 
u slabom začetku. Njegoš je pregao da to stvori. Prvo da izmiri plemena, 
zatim da spriječi krvnu osvetu zavođenjem sudova i, najzad, da uvede po- 
rez, te osnuje neki državni sud. Da bi taj posao mogao izvesti, potreban je 
bio veliki autoritet, a mladi arhimandrit Petar II tek je bio navršio sedam- 
naest, ili devetnaest godina kada je stupio na presto. Fizičkoj otpornosti 
plemena trebalo je suprotstaviti opet neku silu, jer se, inače, ne bi moglo 
ni misliti na reformu i zavođenje autoriteta državne vlasti umjesto dota- 
danjeg autoriteta crkvene vlasti, koja nije imala nikakvih sankcija. Fizičke 
sile Njegoš nije mogao imati da njom prisili plemena na pokornost, slogu 
i međusobno izmirenje, te je bio primoran da se za tu silu obrati —- samim 
plemenima, da ih pridobije za sebe, da se njihovom silom posluži u spro- 
vođenju državne organizacije, zavođenju sudova i uspostavi neki, kakav 
takav, pravni poredak. Njegov uticaj na plemena mogao se vršiti na dva 
načina: ili kroz narodno hrišćanstvo ili kroz poeziju. To su bila jedina 
dva puta kojima je mogao poći da bi pridobio naklonost plemena, jer ko- 
jim bilo drugim putom da je pošao, pretrpio bi neuspjeh i došao u otvoren 
sukob sa Crnogorcima. Na njih se moglo uticati, ali im se nije moglo na- 
ređivati, moglo ih se moliti, a nikako na nešto prisiljavati. Njegoš nije išao 
za tim da postigne svoje ciljeve bez obzira na način, jer je uviđao kako tra- 
gične posljedice bi mogle imati njegove reforme, ako bi se narodni osjećaji 
violirali u većoj mjeri, a naročito u ime osjetne manjine, koja bi na slučaj 
bune ili sukoba mogla biti lako potučena i onemogućena. Potreba da na 
Crnogorce izvrši uticaj kakav je želio, natjerala ga je da baš poezijom iz- 
vrši taj uticaj. Oblik i sadržinu njegovog pjesničkog djela odredili su una- 
prijed viši životni uslovi, kojima se on, makar i nesvjesno, morao podvr- 
ći, te time svoje književno djelo istaviti kao jedan od neposrednih rezulta- 
ta istorijskih događaja, u kojima je ono nastalo i na koje je imalo da utiče. 

Proces formiranja plemena bio je, kako smo vidjeli, dovršen još u vrije- 
me kada je posljednji Crnojević ostavio Crnu Goru. Po mišljenju Dra. Se- 
kule Drljevića raspadanje države u plemenske sastojne čestice nije znači- 
lo slabljenje crnogorske državne misli. Ovaj proces značio je, u stvari, je- 
dan obranbeni strategijski potez. 

Dr. Drljević ističe, da se unutrašnja državna politika u Crnoj Gori, ko- 
ja je bila uslovljena jačim uticajima izvana, nije mogla kretati u pravcu ja- 
čanja centralne vlasti. Kako su Turci posjedovali skoro sve crnogorske 
gradove osim Cetinja, to je narod bio lišen svojih kulturnih centara, a za 
ratne operacije bila su izgubljena glavna uporišta. Tim je bio udaren te- 

melj razvitku separatizma crnogorskih plemena, jer su bile uništene baze 
za održavanje veza i saobraćaja između njih. Dr. Drljević to ovako izlaže: 
, Da spasu državu uzeše za osnov unutrašnje politike antidržavni princip 
plemenskog separatizma, u namjeri da tim potaknu plemeniti rivalitet 
plemena u pravcu što intenzivnijeg razvijanja otporne snage protivu tur- 
ske najezde. Ovaj momenat, ukoliko bi dolazio u kombinaciju pri organi- 
zovanoj borbi na bojnom polju, vjerovatno bi bio u datim prilikama veo- 
ma ženijalna strategijska koncepcija, ali u svojoj primjeni na unutrašnje 
odnose države morao je nužno dovesti do nepovoljnih rezultata. Vječno u 
borilačkom stavu, plemena su se utrkivala, rukovođena međusobnom su- 
revnjivošću i željom za plijenom, u izvršivanju napada na Turke, a naro- 
čito na njihove varoši, gdje su im bili najbolji izgledi za plijen, u kome su, 
uslijed nemogućnosti mirnog ekonomskog života, gledali skoro najjači 
izvor kako za nabavku ratnog materijala, tako i životnih namirnica uop- 
šte. Ovaj ekonomski momenat, u vezi sa naprijed pomenutim rivalitetom, 
doveo je plemena jedno prema drugom u položaj međusobne nesnošlji- 
vosti. Da državna ideja u pravnoj svijesti crnogorskih plemena bude re- 
ducirana na minimum, pridružio se ovim unutrašnjim prilikama jedan 
momenat spolja, koji je svoje porijeklo opet zahvaljivao državnoj politici 
Crne Gore. Okolna plemena u Turskoj granici trajno su održavala preko 
svojih prvaka veze sa crnogorskim mitropolitima i razvijala svoju otpor- 
nu snagu protiv turske državne vlasti u pravcu njihovih uputstava. U na- 
mjeri da sebi olakša teret borbe Crna Gora je među plemenima van svojih 
političkih granica propagirala pravo plemenskog otpora turskoj državnoj 
vlasti identifikujući ta borbu, po njenom pravnom osnovu, sa svojom bor- 
bom protiv Turske (,,Arhiv za pravne i društvene nauke", knj. IX, 1910). 

Crnogorska plemena, koja su bila pod turskom vlašću, održavala su 
veze sa cetinjskim vladikama i nastojala su da se u svom držanju prema 
Turskoj upravljaju po njihovim savjetima. Ova su plemena stvarala jednu 
specijalnu državo-pravnu doktrinu, po kojoj su se postavila prema tur- 
skoj državnoj vlasti u takav odnos, koji se može nazvati guasi ius resi- 
stendi. Ova državo-pravna doktrina plemena potčinjenih Turskoj preni- 
jeta je i na crnogorska plemena, te je tako Crna Gora morala kasnije da se 
bori protivu te vlastite doktrine, koja joj je pričinila stvarno više štete ne- 
go koristi. 

Kad je crnogorska država dobila izgled konfederacije samostalnih ple- 
mena, pojavila se ozbiljna opasnost po njen opstanak zbog turskih napa- 
da i neprekidnih sukoba između tih plemena, sukoba u kojima nije bilo 
nikoga ko bi mogao uspješno posredovati za izmirenje, jer nije postojalo 
ni zajedničkog zakona ni zajedničke od plemena priznate centralne poli- 

tičke vlade. Tada se pojavila nova državo-pravna doktrina, kojom se išlo 
za tim, da se vlast centralizuje i otpor plemena turskoj vlasti usredsrijedi. 
Ovu doktrinu rodila je opasnost od turske vlasti i uvjerenje da je plemen- 
ski separatizam prešao one granice, do kojih je mogao pozitivno djelova- 
ti na slobodan razvitak pojedinaca i plemenskih cjelina. Ova nova dok- 
trina, začeta u doba Petra I, konačno je izvojevala pobjedu u doba Petra 
II — vladike Rada. 

Ne samo da je vladika Rade uspio zavesti zakoniti poredak u zemlji, 
nego je uspio prinuditi Tursku da prvi put sa njim sklapa ugovore kao sa 
suverenom Crne Gore. Tako je već njegov nasljednik, Danilo, mogao da 
se proglasi, umjesto mitropolitom, knjazom Crne Gore. Crna Gora je po- 
stala knjaževina! Danilo se onda pobrinuo, da njegova zemlja stekne i 
međunarodno priznanje kao suverena država, ali ga je omela iznenadna 
smrt da tu zamisao do kraja privede potpuno u djelo. 

Iza knjaza Danila dolazi na crnogorski presto njegov sinovac, Niko- 
la Mirkov. Prve godine vlade knjaza Nikole bile su ispunjene borbama sa 
Turcima, iz kojih Crna Gora izlazi kao pobjediteljica. Ove borbe sa strane 
Crne Gore imale su za cilj da se prošire granice Crne Gore i stvori osnova 
za njen nesmetani razvitak u budućnosti. Berlinskim ugovorom 1878. ko- 
načno je Evropa priznala Crnu Goru kao suverenu državu i dala garanci- 
je za očuvanje njenog integriteta, odredivši joj granice prema svim susje- 
dima. Od tada, pa do 1912, Crna Gora je radila na svom unutarnjem ure- 
đenju i pripremala teren za izvođenje planova koji će se započeti izvoditi 
1912. Godine 1905. dobila je ustav, a 1910. proglašena kraljevinom. 


VI. ONO ŠTO JE NEMANJA DRUGČE UČINIO 


Crna Gora je obilježavala plan svojih nacionalno-političkih pretenzija 
nesakriveno sve od svršetka zadnjih ratova sa Turcima (1877), pa do 1912. 
Prilikom aneksije Bosne i Hercegovine (1908), kada je Srbija morala da 
odobri taj nasilnički akt Dunavske monarhije (a tražila je kompenzacije 
radi povrede svojih interesa), Crna Gora je izazvala koncentraciju austro- 
ugarskih trupa duž svoje granice, jer je bila i sama, povodom aneksije, 
prekršila odredbe aneksijom povrijeđenog berlinskog ugovora tim što je 
oslobodila svoje primorje austro-ugarske kontrole. Kralj Nikola je tada 
pjevao u ime anektiranih zemalja na poznati pozdrav rimskih robova, 
koji su se, osuđeni spremali u smrt: ,,Ave Caesar, morituri te salutant!" 

Na drugu stranu, ka istoku, on je svoje težnje preciznije formulirao: 


243 


TRI ZABRANJENE KNJIGE SAVIĆA MARKOVIĆA ŠTEDIMLIJE 


Onam', onamo! Da viđu Prizren! 
Ta to je moje — doma ću doć', 
Starina mila tamo me zove — 
Tu moram jednom oružan poć"! 


A kad je izbio balkanski rat (1912), on je u proglasu na narod pozvao 
ga , u rat za oslobođenje Starosrbijanaca i Malesije, koja se bori za ujedi- 
njenje sa Crnom Gorom". 

Inicijativu za ovaj rat, koji je vođen pod parolom: Balkan balkanskim 
narodima! Oslobođenje balkanskih naroda od Turaka!, dalo je, po odo- 
brenju Petrograda, Cetinje. 

Dolaskom Mladoturaka na vlast (1909) bilo je u izgledu da će se u Tur- 
skoj izvesti znatne reforme i poboljšati stanje porobljenih naroda. Tim bi 
se turska vlast još više učvrstila na Balkanu, a do oslobodilačke akcije bi 
teže došlo, budući da se stanje naroda popravlja. Crna Gora je stajala na 
stanovištu da se sa Turskom treba odmah obračunati i ne dati joj vreme- 
na da se konsoliduje. Zato je izdašno pomagala malisorske pobune proti- 
vu Turaka u susjednoj Albaniji. 

Tada se u izvjesnim krugovima smatralo da su crnogorske operacije u 
sjevernoj Albaniji djelo Austrije. Međutim, kako ćemo vidjeti, Austrija je 
bila ta, koja je silom omela Crnu Goru da izvede do kraja svoj ratni plan u 
pogledu Skradra i Albanije. Stav Srbije u ovom pitanju ovako je prikazao 
predsjednik srpske kraljevske Akademije nauka i profesor beogradskog 
univerziteta, dr. Jovan Cvijić: , Srbija tih godina, po savetu velikih sila i 
po svojoj volji, vodila je turkofilsku politiku, nadajući se da će tako moći 
popraviti stanje svojih sunarodnjaka i doći do Dunavsko-Jadranske žele- 
znice, koja bi bila i Turskoj od koristi". Cvijić dalje piše: ,Od strane Srbije 
taj rat s Turskom nije naročito predviđan, niti se smatralo da će tako brzo 
izbiti; nije izazivan, i Srbija je sada bila primorana da uđe u rat... Nepra- 
vedno bi, dakle, bilo misliti da... je naročito Srbija želela rat s Turskom a 
tout prix" (,, Balkanski rat i Srbija", Beograd 1912). 

Stvarajući povod za rat na Balkanu, Crna Gora je prvo uvukla u savez 
Grčku, pa onda Bugarsku i najzad Srbiju. 

Prva glavna etapa crnogorskog osvajanja trebala je da bude zauzima- 
nje Skadra, koji je bio veoma jako utvrđen i zaštićen. Neko vrijeme uz cr- 
nogorsku vojsku, koja se ovdje skoro prepolovila, borila se za osvajanje 
Skadra i srpska vojska, ali — kako je Austrija sa još nekim silama bezu- 
slovno zahtijevala da se Skadar ne osvaja, nego da ostane za Albaniju, ko- 
ja se imala obrazovati kao država pod protektoratom Austrije, — srpska 
vojska je morala napustiti opsadu Skadra, ostavivši same Crnogorce. Ta- 

da je kralj Nikola službeno izjavio poslanicima velikih sila, da će abdici- 
rati na presto, ako velike sile budu upotrijebile silu da spriječe Crnu Goru 
u bombardovanju Skadra. U isto vrijeme on je dao poslanicima na znanje 
da će se Crna Gora u tom slučaju prisajediniti Srbiji. Predsjednik njegove 
vlade, đeneral Martinović, izjavio je: ,,Za Srbiju je izlazak na more život- 
no pitanje. Ona ga je svojom hrabrom vojskom oživotvorila i umjeće da 
ga zadrži. U tom će Srbija kod svojih saveznika naći jednodušnu pomoć i 
obranu", a nakon odlaska srpske vojske ispod Skadra dodao je ovoj izjavi: 
Crna Gora je odlučila da se bori za svoju čast. Kralj Nikola je svečano iz- 
javio da će popustiti samo pred materijalnom silom i misli da održi svoju 
riječ, prkoseći evropskim silama do krajnjih granica". 

Crnogorska vojska je sama osvojila Skadar, ali je on morao biti predat 
poslije kratkog vremena jednoj međunarodnoj posadi, jer su austro-ugar- 
ske trupe bile koncentrirane na crnogorskoj granici i svakog časa su mo- 
gle upasti u zemlju. Crna Gora je dobila veći dio Metohije i Sandžaka, a 
izgubila je Skadar i sjevernu Albaniju ne mogavši dobiti za Srbiju izlaz na 
more. Granice između nje i Srbije spojile su se, te se po završetku rata pi- 
tanje njihovog ujedinjenja, a naročito nakon nepovoljnog rješenja skadar- 
skog pitanja, samo nametalo. 

, U želji da otvori put događajima, koji su morali da se zbudu, i da od- 
kloni po mogućnosti sve prepreke, tadašnja crnogorska vlada ne rukovo- 
đena nikakvom primišlju, a ubijeđena da je pravo ujedinjenje moguće sa- 
mo ako se bude izvodilo postepeno, u etapama, u neku ruku evolucioni- 
stički, predložila je, u zimu 1913, srbijanskoj vladi, da se Crna Gora i Sr- 
bija približe, stvaranjem međusobne unije u političkim i financijskim po- 
slovima" (,,Nova Evropa", br. 10-11, 1926. Petar Plamenac). 

Novi crnogorski opunomoćeni ministar u Beogradu, Lazar Mijuško- 
vić, koji je na svoju dužnost nastupio novembra 1913, otpočeo je odmah 
razgovore s Pašićem. Razgovori su vođeni u potpunoj tajnosti, tako da je 
za njih znao najmanji broj ljudi sa obje strane. Pašić je na predlog o razgo- 
vorima odgovorio: ,,Ako bi kralj Crnogorski i njegova vlada izašli sa ne- 
kim predlogom, mi smo vazda gotovi da mu se najiskrenije odazovemo". 
Uz to je napomenuo da ,,kad bi se tome poslu pristupilo, trebalo bi da oba 
kralja rade najpovjerljivije na njemu, sa što manje ljudi, da se stvar ne bi 
predala javnosti i izazvala nepredviđene smetnje i teškoće kako iz unu- 
trašnjosti, tako i sa strane". Između Pašića i Mijuškovića postignut je spo- 
razum na kojoj bazi bi trebalo voditi razgovore, a ta baza — po Pašićevom 
predlogu — bila je: prvo da se garantuje potpuna ravnopravnost obje di- 
nastije i države. Zatim su se složili da obje države bi trebale da imaju za- 
jedničku vojsku, spoljnu politiku, finansije i komunikacije ,,uz očuva- 

nje načela nezavisnosti i prestiža obje dinastije i države, koje su potrebi- 
te srpskom narodu, a sve to dovesti u sklad sa opštim narodnim interesi- 
ma, njegovim budućim razvijanjem i napretkom". Ruski poslanik u Beo- 
gradu, Hartvig, kad je upoznat sa ovim radom, odobrio ga je i pohvalio u 
cjelosti u ime svoje vlade. 

Kralj Nikola je tada uputio kralju Petru jedno svojeručno pismo, u ko- 
jem je stajalo ovo: ,,Mi smo obojica ljudi u godinama, te nam dužnost na- 
laže da naš narod i naše nasljednike ostavimo nakon nas na jednoj tvrdoj 
podlozi za njihov život, za njihovu bezbjednost i za očuvanje nasljedstva, 
koje im ostavljamo, kako bi tim načinom lakše mogli pristupiti ostvare- 
nju ostalih nacionalnih zavjeta. Što skoriji naš sporazum u tome pravcu 
bio bi koristan objema strankama. Prijeka je potreba saglasiti se na teme- 
lju nezavisnosti i jednakopravnosti naših država i dinastija u obilježenju 
dužnosti prema zajedničkom zadatku u vojničkom, diplomatskom i fi- 
nansijskom polju". Dalje: ,,Ne samo naš narod iz Srbije i Crne Gore spo- 
razumu će se tome obradovati, nego i ona još neoslobođena braća srp- 
ska, pa i cijelo Jugoslavenstvo, i, u nadi jedne opšte zajednice, dušu će 
mu krijepiti". Prema ranijem Pašićevom obećanju kralj Petar je odmah 
odgovorio na ovo pismo (20. III. — 2. IV. 1914.) u glavnom prihvatajući 
predlog kralja Nikole. U njegovom pismu stoji: , Razmišljajući posle na- 
ših slavnih ratova o položaju Crne Gore i Srbije, koje danas ne deli tuđin 
— hvala neka je Gospodu i hrabrim njihovim sinovima, — sam sam dola- 
zio na misli kojima je prožeto Vaše Veličanstvo". 

Uglavnom, predlog kralja Nikole u cjelosti je prihvaćen i svaka njegova 
misao potvrđena sem jedne, a ta je: da će se uniji sem Srbije i Crne Go- 
re obradovati i ,,ona još neoslobođena braća srpska pa i cijelo Jugosla- 
venstvo, u nadi jedne opšte zajednice". Time je pitanje unije bilo ograni- 
čeno na samo rješavanje međusobnih odnosa i materijalnih potreba dvi- 
ju kraljevina. 

Za vođenje ovih pregovora bili su određeni Pašić i Mijušković. Kako 
je uskoro izbio rat, Pašić je predložio Mijuškoviću da se pregovori preki- 
nu do završetka rata, kada će se — ako dođe do diobe Habzburške monar- 
hije — nastaviti pod povoljnijim okolnostima. On je bio mišljenja da bi bi- 
lo korisnije da se pojave dvije zasebne srpske države sa zasebnim zahtje- 
vima, koje bi odvojene — po zaključku mira — a pri diobi Monarhije, mo- 
gle svaka za sebe više dobiti. 

Tako je svjetski rat omeo stvaranje unije između Srbije i Crne Gore. 

VILI. JEDNA ŽRTVA BLAGORODNOG ČUVSTVA 


Padom Crne Gore 1916, prekinut je svaki rad na ujedinjenju u zemlji. 
Ovaj se rad obavljao sada u emigraciji. Pred odlaskom iz Crne Gore kralj 
Nikola je bio rekao u jednoj proklamaciji, da gdje on bude, tu će biti crno- 
gorska zastava i službena Crna Gora. Tim je on htio reći da se državni ži- 
vot Crne Gore ne gasi dok god on bude njen slobodan kralj. 

Dok nije srušen caristički režim u Rusiji, kralju Nikoli je bilo mno- 
go lakše voditi pregovore preko svoje vlade sa srpskom vladom na Krfu o 
ujedinjenju Crne Gore i Srbije. Po svjedočanstvu Lazara Mijuškovića bila 
je sa Pašićem stvorena neka osnova za ujedinjenje na taj način što se dina- 
stičko pitanje rješavalo priznanjem kralja Nikole kraljem ujedinjene dr- 
žave, a regenta Aleksandra njegovim regentom i nasljednikom. Ostala pi- 
tanja bilo je ugovoreno da se sporazumno riješe. Ruska revolucija je po- 
kvarila ravnotežu u odnosima između crnogorske i srpske vlade, te je i 
ovaj plan o ujedinjenju sporazumnim putem odbačen. Od tada je srpska 
vlada prestala da sa predstavnicima službene Crne Gore vodi pregovore o 
zajedničkim poslovima i o ujedinjenju. Ali crnogorske vlade u emigraci- 
ji nijesu obustavile svoj rad na pripravljanju pogodnog terena za ujedinje- 
nje. Samo je taj njihov rad, zbog nemanja kontakta sa srpskom vladom, 
bio jednostran. 

Lazar Mijušković saopštava kako mu je Stojan Protić, jedan od šefova 
radikalne stranke, predložio, kad je već bio u ostavci kao šef crnogorske 
vlade, da osnuje u Parizu jedan crnogorski odbor za narodno ujedinjenje, 
koji bi kao jedna vrsta vlade vodio poslove i pripreme za ujedinjenje sa Sr- 
bijom. Ovaj bi odbor finansirala srpska vlada i stavila mu na raspolaga- 
nje sva potrebna sredstva za rad. Mijušković je odbio taj predlog, ali ni- 
je mogao ubijediti Pašićevog izaslanika da osnivanje jednog ovakvog od- 
bora može da izazove teških posljedica po Crnu Goru i da pogorša nje- 
ne odnose sa Srbijom. Kasnije, kad je dao ostavku na predsjedništvo vla- 
de u emigraciji, Andrija Radović prihvatio je ovu ponudu i osnovao Cr- 
nogorski odbor za narodno ujedinjenje, sa kojim je srpska vlada, i ako je 
bio njen organ, održavala veze kao sa službenom vladom jedne države. 

Radikalna narodna skupština kraljevine Srbije je, u Nišu 1915, na 
predlog Pašićeve vlade, donijela jednu rezoluciju, kojom je proglasila do 
tada odbranbeni rat protivu Austrije, napadnim i fiksirala svoje mini- 
malne ratne ciljeve. Za ovu rezoluciju, prije njenog donošenja, nije znala 
crnogorska vlada, pa prema tome nije mogla ni dati svoj pristanak na to, 
da ova skupština proglasi jednim od ratnih ciljeva Srbije i prisajedinjenje 
saveznice Crne Gore, koja je zagazila u taj rat samo zato da pomogne Sr- 

biju. Dokle se crnogorska suverena država borila da spase Srbiju, polažu- 
ći za nju hiljade života svojih sinova i žrtvujući svoju slobodu i suvereni- 
tet, dotle je radikalski parlamenat u Nišu donosio i svijetu objavljivao svo- 
ju odluku da Crnu Goru uništi kao slodobnu i suverenu državu u korist 
kraljevine Srbije. Tome aktu nema ravna u istoriji civiliziranog svijeta! 

Tako je Crna Gora postala žrtva svoga blagorodnog čuvstva! Program 
niškog parlamenta proveden je po završetku rata u djelo! 

I. FORMIRANJE MODERNOG NACIONALIZMA 


Još od početka istorijske epohe, redovno je bila fiksirana vertikalna 
podjela čovječanstva na narode. Samo što ranije narodnost nije smatrana 
središtem zajedničkog života i mjerilom za utvrđivanje te podjele, jer je 
pojam narodnosti u današnjem smislu nov, već je tim središtem smatran 
ili monarh sa svojom porodicom ili pak država kao politička organizacija. 
Monteskije je tvrdio: ,,La nation, c'est a dire, les seigneurs et les evegues" 
(Nacija, to su velikaši i biskupi). U XVI vijeku je pravljena razlika između 
pojma riječi narod kad je njom trebalo označiti plemstvo (populus) i na- 
rod (plebs). Tek kada je pojam države uzdignut na viši stepen od pojma 
vladara i državnih funkcionera, njegovih najbližih saradnika, tada se po- 
javilo otačastvoljublje, a sa njim i shvatanje da su funkcioneri države za- 
jedno sa državnim poglavarom samo službenici državne zajednice. Ovo 
shvatanje je usvojio i ruski car Petar Veliki, koji je jednom prilikom, uo- 
či poltavske bitke, rekao svojim četama: ,,Ne mislite da se borite za Petra, 
nego za državu, koja je njemu povjerena!" Za ovim primjerom poveo se i 
pruski kralj Fridrich II., koji je sebe proglasio ,državnim službenikom". 

Znamenita francuska deklaracija o pravima čovjeka i građanina (1798) 
proklamovala je načelo da je narod, a ne monarh ili država, središte za- 
jedničkog života i suština subjekta jedne društvene jedinice po vertikal- 
noj podjeli čovječanstva. Ali je ova deklaracija pojam riječi ,, narod" ra- 
zumijevala kao skupinu pojedinaca, koji su mogli po svojoj volji, kako 
kad hoće, da se opredjeljuju kojem će narodu pripadati, a garantirano im 
je da će biti uvijek priznati državljanima one države, na čijoj teritoriji ži- 
ve i za koju se opredjeljuju. Time je riječi narod pripisivan jedan politič- 
ki, a ne naučni karakter, ma da pojam naroda nije označavao, po toj de- 
klaraciji, ono što danas znači riječ politički narod (la nation). Tek kasnije, 
kada su se drugi narodi udružili protivu revolucionarne Francuske, poja- 
vilo se u njoj shvatanje, da narod nije skupina pojedinaca, koji svoju na- 
rodnost mijenjaju i određuju kako im se kad svidi, rukovodeći se, pri to- 
me, samo svojom slobodnom voljom. Pojava Marseljeze označava zapra- 
vo pojavu francuskog patriotizma. Sada više nije bilo dovoljno biti sa- 
mo čovjek i podanik države, već je trebalo biti i rodoljub, po shvatanjima 

pobornika načela francuske revolucije. Po tome shvatanju rodoljubom je 
mogao postati ne samo Francuz, nego i svaki pripadnik drugog naroda, 
samo ako je htio i ako je u tome nalazio svoj interes. Dakle, još nije bio 
izgrađen naučni pojam naroda i ako je narodnost smatrana centrom na- 
rodnog življenja. 

Kada je Napoleon, proglašujući Francuze ,velikom nacijom", svojim 
pohodima ugrozio opstanak drugih naroda, pojavila se, kod ovih ugro- 
ženih, teza o narodnosti suprotna onoj, koju je proklamovala francuska 
revolucija i njeni kasniji sljedbenici. Jungman je postavio tezu da ,,koliko 
je jezika, toliko je naroda", a to znači da je mjerilo za određenje narodno- 
sti bio samo jezik. Međutim, jezik nije bio dovoljan da izvjesnu skupinu 
ljudi, koji njim govore, učini jednim narodom. Talijanski nacionalni bo- 
rac, Macini, istakao je, kao glavno načelo svog nacionalnog pokreta, tvrd- 
nju, da su narodi subjekti međunarodne zajednice; narodi, a ne države, i 
da svaki narod treba i imade pravo da dobije političku nezavisnost i svoju 
nacionalnu državu, čije će se granice poklapati sa etnografskim granica- 
ma toga naroda. Macinijeva teza o narodnosti s međunarodnog gledišta 
općenito se smatra osnovom za formiranje modernog nacionalizma svih 
naroda XIX vijeka. Ova teza je imala da obori protutezu, po kojoj je drža- 
va osnovno obilježje jednog međunarodnog subjekta, a ne narodi. Nosioci 
ove protuteze bile su imperijalističke države u prvoj polovini XIX vijeka. 

Moderna sociologija je u najnovije vrijeme precizirala što znači po- 
jam narodnosti i nacije (političkog naroda) i pod kojim uslovima posta- 
je jedan narod, onako kako je to izloženo u prvom poglavlju ove raspra- 
ve. Dok bi ekonomisti i političari kazali da je svjetski rat izbio kao potreba 
kapitalističke ekspanzije, dotle bi sociolozi kazali, ne pobijajući tu tvrd- 
nju, da su njega izazvala neriješena nacionalna pitanja. U svakom slučaju, 
nosioci kapitalizma i nacionalnog ugnjetavanja nijesu mogli biti zadovolj- 
ni rezultatima rata, jer se po njegovom svršetku moralo pristupiti ostva- 
renju onih ideja, koje je formulirao Macini, kad je tražio da svaki narod 
dobije svoju državu i da postanu subjekti međunarodne zajednice narodi, 
a ne države. Vilsonova ideja o društvu naroda sa tezom o pravu njihovog 
samoopredjeljenja, bila je samo nominalno prihvaćena. Stvarno je u dje- 
lo provedena stara pruska teza, koju više nijesu branili samo Bizmarkovi 
Prusi, da se država, a ne narod smatra subjektom međunarodne zajed- 
nice. Tako nije došlo do obrazovanja društva naroda, nego društva drža- 
va. To je značilo pobjedu istih onih faktora, koji su izazvali svjetski rat. 
Opasnosti od novog rata pošlo se tim sve više u susret, dok se nije došlo 
dotle, da je njegovo izbijanje samo pitanje dana. Vilsonova ideja je posve 
kompromitovana i zabačena. 

Svjetski rat poveden je u znaku borbe država protivu naroda, a Zavr- 
šen je stvarno u znaku pobjede država, a ne naroda. Stoga se i nakon usta- 
nove društva naroda pojavio novi val nacionalizma, koji se danas smatra 
smetnjom uspostavi međunarodnog mira u svijetu, smetnjom koja ugro- 
žava civilizaciju i ometa horizontalnu podjelu čovječanstva. Rezultatima 
rata su ostale nezadovoljene neke države, a zatim mnogi mali narodi. U 
nezadovoljenim državama pojavio se nacionalizam, ne kao težnja za na- 
cionalnim oslobođenjem i ujedinjenjem, već kao pokretač borbenog dr- 
žavnog organizma u pravcu pribavljanja onih zadovoljština, koje ratom 
nijesu dobivene. Ovo više nije bio nacionalizam, koji prikuplja sile za od- 
branu, nego za napad. Takvi su danas njemački i talijanski nacionalizam. 
Ova dva nacionalizma danas predstavljaju onaj faktor, koji je 1914. poveo 
Evropu u svjetski rat. 

Poslije ratova nacionalizam se javlja u trojakom obliku. Na sukobištu 
između potlačenih naroda sa jako izraženom nacionalnom individual- 
nošću i političkom sviješću, s jedne, i naroda koji ove tlače držeći u ruka- 
ma državnu vlast i propovijedajući prihvatanje svog, bilo pod pravim bilo 
pod vještačkim imenom, nacionalizma, s druge strane, pojavljuju se dva 
nacionalizma. Kao treća forma nacionalizma javlja se onaj njemački i tali- 
janski (državni nacionalizam"), koji je u suštini svojoj vještačka tvorevi- 
na nosioca državne vlasti. Dok se drugi, zavojevački nacionalizam oslanja 
na pravo jačega maskirano brigom za očuvanje državne cjeline kao najve- 
ćeg dobra, dotle ovaj treći nalazi za svoje osvajačke težnje uporišta u svo- 
joj bogodanoj i predodređenoj misiji u svijetu, te se izdaje za preporodi- 
telja i civilizatora čovječanstva. Ovaj treći nacionalizam samo je viši ste- 
pen onog drugog, razvijenog od defanzivnog imperijalizma u ofanzivni. 
Razumljivo je da su njihova opravdanja samo maska osvajača i ugnjetača. 

Kod malih naroda, koji su ostali nezadovoljeni svjetskim ratom, jer 
njihova pitanja i prava nijesu bila pravedno riješena, javio se je odbranbe- 
ni nacionalizam, koji ide za tim da prikupi snage potrebne za realizaciju 
onih težnja, koje je svome pokretu bio postavio Macini. 

Nema nacije bez ujedinjenja! — uzvikuje Macini; nema trajnog ujedi- 
njenja bez nezavisnosti, ni nezavisnosti bez slobode. Zato Mlada Italija 
traži ujedinjenje, nezavisnost i slobodu". Ova teza značila je udar na tezu 
o državi kao nosiocu nacionalnih težnji. Ona je proglasila narod tim no- 
siocem. Država, po Macinijevoj tezi, ne može biti nosilac suverene vlasti i 
diktator prava naroda, već to treba da bude sam narod. ,,Narod je — kaže 
on — princip na kome treba da se podigne cjelokupna socijalna i politička 
zgrada; to je jedna velika jedinica koja obuhvata sve stvari, zbir svih pra- 
va, sve vlasti, sve slobode; to je centralna tačka, živi zakon svijeta". Naci- 

onalizam, čije je parole na svom barjaku ispisao Macini, nije bio ekspan- 
zivni nacionalizam osvajača, koji koriste državu i njenu silu, da pomoću 
nje ostvare svoje nacionalističke pretenzije, već je to bio nacionalizam ro- 
ba i nacionalno ugnjetenog buntovnika, koji je pravu države istavljao živo 
pravo naroda. Stoga on ne priznaje slobodu, koju narodima donose osva- 
jači. , Može li jedan narod, kaže on, ili jedna ličnost imati kakve vrijed- 
nosti, kad njihova sloboda nosi pečat tuđeg dobročinstva? Ne uzdajte se u 
strance! Prava je sloboda samo ona, koju građani dobiju svojom sopstve- 
nom krvlju!" Ova Macinijeva teza postala je u prošlom, a ostala i u sada- 
njem vijeku barjak vođa svih potlačenih i razjedinjenih naroda, barjak 
pod kojim se daje žestoki otpor svakom imperijalizmu i pokušajima vje- 
štačkog stvaranja političkih naroda. 

Ovakav revolucionarni nacionalizam je, blagodareći pogodnosti histo- 
rijskih i geopolitičkih sila, Italiju i Njemačku ujedinio u prošlom vijeku. 
Rješenjem nacionalnog pitanja i u jednoj i u drugoj državi, došlo je na red 
jedno drugo, klasno pitanje. Na putu razvitka modernog kapitalizma sta- 
jale su prije ujedinjenja kao prepreke granice između malih, srodnih na- 
roda. Ukidanjem tih granica išlo se na ruku nesmetanom jačanju kapita- 
lizma, koji je stalno težio i teži za velikim državama sa istim zakonodav- 
stvima i običajima na čitavom teritoriju, jer su one samo kao takve pred- 
stavljale za njega ogromne pijace i podesne baze za opsežne operacije. Pod 
pritiskom njegovog naleta rodila se teza o podjeli društva na klase. Pro- 
letarijat kao nosilac borbenih parola i sila protiv kapitalizma, u zemljama 
gdje je nacionalno pitanje bilo riješeno, nasuprot nacionalizmu istakao je 
internacionalizam i istovjetnost interesa i dužnosti svih onih koji rade, 
bilo u kojoj se zemlji nalazili. Da se odupre ovoj tezi proletarijata i sprije- 
či solidarnost proletarijata raznih država, kapitalizam je potencirao na- 
cionalizam i dao mu karakter jedne snage, koja ,,po božjem predodređe- 
nju" ima da izvrši preporod čovječanstva. Tu se rodila teza o identifikaci- 
ji pojma naroda sa pojmom države (totalitarna država). Prema tome, ko 
bi ustao protivu države kao nosioca vlasti i sile, dok je u rukama kapitali- 
zma, taj bi - po njegovom shvatanju — morao biti proglašen protivnikom 
naroda i narodnih aspiracija. Na liniji borbe tih dviju teza rodio se impe- 
rijalistički nacionalizam velikih naroda pod imenom fašizma. Kod malih 
naroda, koji — računajući sa svojom snagom — znadu da ne mogu bez opa- 
snosti po vlastiti opstanak i slobodu biti zavojevači nad drugim narodi- 
ma i njihovim državama, nije moguća pojava imperijalističkog nacionali- 
zma sa fašističkom ideologijom u smislu njemačke i talijanske. Nakon rje- 
šenja nacionalnog pitanja kod njih, u smislu Macinijevih zahtjeva i nakon 
ostvarenja država, koje bi obuhvatale čitav njihov etnografski neprekinu- 


252 


OSNOVI CRNOGORSKOG NACIONALIZMA 


ti teritorij, mogla bi se kod njih nesmetano razvijati klasna borba, koja ne 
bi za druge narode predstavljala naročitu opasnost, bez obzira na izgled 
koja će društvena klasa odnijeti konačnu pobjedu. Stoga se nacionalizam 
malih potlačenih naroda nikad neće moći pretvoriti u onaj nacionalizam, 
koji danas ispisuju ideolozi i protagonisti fašizma u Evropi. 

Nacionalizam malih naroda je oslobodilački, Macinijevski, i ne ide za 
drugim, nego da se postigne oslobođenje, ujedinjenje i sloboda naroda 
kao živih i izgrađenih jedinica. ,Osvajački nacionalizam se ne zadovolja- 
va samo ujedinjenjem svih ljudi iste narodnosti u jednu, čvrstu cjelinu, 
kaže E. Spektorski, nego teži i za tim da osvoji bilo kulturno, bilo politič- 
ki i druge narodnosti. Imperijalizam je dobio toliki zamah da je francu- 
ski pisac Ernest Sielliere napravio čitav metafizički sistem. U Musolinije- 
voj državi se ne proglašuje mirna italietta, nego izazivajuća italienitta. Još 
je više u tom smislu uznemiravajuća popularna njemačka teorija, kojoj 
nije dovoljna samo totalitarna integracija svih Njemaca, nego je potrebna 
još i njihova ekspanzija, jer se Njemci smatraju, ,,gospodskim narodom", 
kojem je svjetska istorija dodijelila vladavinu nad drugim narodima i da- 
la im još pravo da potpuno unište one, koji bi ga ometali na njegovom tri- 
umfalnom putu". Mali narodi, koji bi pokušali da svom nacionalizmu da- 
du ovakve smjernice, došli bi u neizbježnu opasnost da u tom pokušaju 
iskopaju grob svojoj, vlastitoj slobodi. Stoga pretpostavka da bi se nacio- 
nalizam malih naroda mogao pretvoriti u nacionalizam istog karaktera 
kao što je onaj kod velikih naroda, ne može zabrinjavati nikoga, zato što 
bi pokušaji malenih da pođu stopama njemačkog i talijanskog nacionali- 
zma značili njihovo samoubijstvo. 


II. IZMEĐU DVA NACIONALIZMA 


Crnogorski nacionalizam se formirao između dva, po nečemu njemu 
srodna, a po nečemu oprečna nacionalizma, hrvatskog i srpskog. Dok se 
proces crnogorskog kulturnog nacionalizma vršio paralelno sa hrvat- 
skim, zbog istovjetnosti porijekla, crkve, jezika i opće kulturne orijenta- 
cije i civilizacije, dotle se proces razvitka političkog nacionalizma razvi- 
jao uporedo sa srpskim, zbog slične istorijske sudbine i naknadno stvo- 
renog zajedničkog imena i zajedničkog neprijatelja. Sjedinjenjem utica- 
ja formiranja oba ta nacionalizma i nalaženjem izvjesnog kompromisa iz- 
među njih, formiran je crnogorski nacionalizam. 

Vrijeme formiranja modernog hrvatskog i srpskog nacionalizma pa- 
da u XIX vijek. To je doba, u kojem su ova dva naroda, oslanjajući se na 
svoju prošlost i u njoj stečena istorijska prava i na svoje kulturne tekovi- 
ne i životno pravo samostalnog opstanka i razvitka, stvorila svoj moder- 
ni nacionalizam. Isto tako, to je doba u kojem je formiran crnogorski na- 
cionalizam. 

Nalazeći da je imao značajnih posljedica po formiranje crnogorskog 
srpski politički nacionalizam, mi ćemo prvo razmotriti one njegove zna- 
čajke, koje su te posljedice izazvale, obzirući se naročito na okolnosti, ko- 
je su pogodovale uspjehu njihovog uticaja. 

U formiranju svakog nacionalizma dominantnu ulogu igraju dvije 
ideje: nacionalna i državna ideja. Težnje, koje hrane nacionalnu ideju svo- 
jim silama, to su težnje za kulturnim razvitkom i napretkom, to su težnje 
koje se smatraju rekvizitom kulturnog nacionalizma. One pak težnje, ko- 
je hrane državnu ideju, to je politička misao jednog nacionalno individu- 
alisanog naroda, misao posve političkog karaktera, to je upravo politič- 
ki nacionalizam. 

Proces formiranja kulturnog nacionalizma pojavljuje se kod svakog 
naroda, kod kojeg su ispunjeni potrebni uslovi za formiranje posebnog 
nacionaliteta. Međutim, proces formiranja političkog nacionalizma javlja 
se samo tada, kad je kulturni nacionalizam već stekao svoje glavne for- 
me i karakteristike i ako dotični narod još nema svoje nacionalne države. 
Nosioci državne ideje mogu biti samo oni narodi, kod kojih su prethod- 
no ispunjeni svi potrebni uslovi za konstatovanje postojanja posebnog na- 
cionaliteta. Tako individualizirana narodna cjelina pojavljuje se kao su- 
bjekt koji nosi svoju državnu ideju. Ostvarenje državne misli jednog na- 
roda treba da znači trajno osiguranje njegovog daljeg individualnog i ne- 
smetanog razvitka u društvu ostalih kulturnih i prosvijećenih naroda. 

Govoreći o formiranju srpskog nacionalizma, mi imademo u vidu sa- 
mo moderni srpski nacionalizam, koji se formirao u XIX vijeku. 

Normalni put za ostvarenje jedne državne misli, jeste da dotični narod 
prethodno bude izgrađen kao posebna cjelina, pa da onda povede borbu 
za stvaranje vlastite države. Kod Srba je slučaj bio drugačiji. Oni su već u 
srednjem vijeku imali državu, pa pošto su je izgubili i pali u ropstvo, po- 
veli su borbu za ostvarenje svoje državne misli, t. j. za obnovu izgubljene 
države. Moralno opravdanje ova njihova državna ideja nije nalazila u ži- 
votnom pravu jednog već formiranog naroda, kod kojeg se budi svijest o 
posebnoj individualnosti i o pravu na samostalan život u slobodi, nego u 
istorijskom pravu na obnovu Dušanovog carstva. Ovdje je državna ide- 
ja dobila prevagu nad nacionalnom, a to znači da je prevagnuo politički 

nad kulturnim nacionalizmom. Zato su postale glavne parole srpskog na- 
cionalizma osveta Kosova i obnova Dušanovog carstva. Ideja osvete Ko- 
sova i obnove Dušanovog carstva osnovna je i glavna karakteristika srp- 
skog nacionalizma do posljednjih ratova u prvoj četvrti ovoga vijeka. 
Srpskom nacionalizmu bila je moralna podrška, sve do najnovijeg do- 
ba, kult o Dušanovom carstvu. Ma da se srpski naučnici i istorici (Stojan 
Novaković, Stanoje Stanojević, Konstantin Jireček i dr.) slažu u tome da 
je srednjevjekovna srpska država, a naročito Dušanova, bila takva, da se 
njom ne bi mogao ponositi niko i da je ona primjer na kome se treba uči- 
ti potomstvo kako se ne smije raditi, ona je ipak, u doba kad je srpski na- 
rod robovao Turcima preko 500 godina, obavijena kultom sjaja, veličine 
i snage. Nesumnjivo, ona je bila za srpski narod najveći doživljaj u istori- 
ji. Takvi doživljaji, ma kako gorki bili narodu, najteže se zaboravljaju. Tr- 
peći teški jaram ropstva, srpskom narodu je u fantaziji zasjala pred očima 
uspomena na jednog srednjevjekovnog satrapa, koji je, po njegovom mi- 
šljenju, bio jedini kadar da svojom silom nemilosrdno skrši novog ugnje- 
tača. Tada se nije ni mislilo ni moglo misliti na to, daje i Dušan bio ugnje- 
tač; činilo se da je lakše nositi malo prije zbačeni jaram domaćeg, nego tek 
primljeni tuđeg gospodara; od dva zla birano je manje, a najvećem priti- 
sku istavljana je misao o najvećoj moći koju su Srbi ikad imali. Kult o Du- 
šanovom carstvu važan je samo za proučavanje psihologije srpskog naro- 
da, ali ne i istorije njegove. Stanoje Stanojević ovako prikazuje postanak 
toga kulta: ,,I što je dalje odmicalo vreme vlade cara Dušana u prošlost, 
sve više su se, kao što obično biva, zaboravljale rđave strane njegove vla- 
davine, a sve su se više u uspomeni potomstva, koje je patilo i robovalo, 
isticale pozitivne strane njezine, sve su više sjaj i sila njegove države za- 
nimale i zauzimale fantaziju naroda, koji je u ropstvu tavorio svoje dane. 
Slika cara Dušana i njegove države bivala je sve svetlija i draža, u koliko 
je stanje srpskog naroda, i pod Turcima i docnije u Austriji, bivalo sve go- 
re i sve teže. Onda je car Dušan postao simvol slave i snage srpskoga na- 
roda, a njegova država ideal, čije je ostvarenje smatrano zavetnom mišlju 
svih Srba" (,,Car Dušan", 5). Koliko je narodna fantazija uspjela u splijeta- 
nju vijenca slave oko Dušanove glave i države da odbjegne od stvarnosti, 
vidi se iz jednog fanatičnog velikosrpskog propagandnog članka, u kome 
stoji: ,, Njemu je trebalo carstvo: no ne carstvo kao proizvod bolesne i neu- 
ravnotežene ambicije, zavojevačko vizantinjsko carstvo, već misionarsko, 
kao ujedinjena narodna snaga za nošenje jednog velikog ideala rase i pra- 
voverja, koje se kod njega identifikovalo sa slavenstvom. Dušan je razu- 
meo da se narodna slavenska misija na Balkanskom Poluostrvu mogla da 
učvrsti samo pod jednim uslovom — oslobođenjem od vizantijskog utica- 

ja, vizantijske svešteničke jerarhije." U tome monstruoznom članku da- 
lje se kaže: ,,Do srži rasan, Dušan je (ime Dušan je arijsko i pominje se u 
Ramajani, knj. III. Rat na Cejlonu) spas Balkanskih Slovena, kao nosioca 
i čuvara drevne kulture, vidio u svom carstvu. A carstvo kao i sve ostalo 
van njega i u njemu hteo je da potčini svojoj velikoj ideji, da stavi u službu 
svome velikom cilju, čuvanju istine i pravde" (Ilija Živančević: , Novom 
pokoljenju", 1935). U ovoj formi kult Dušanovog carstva ulazi još uvijek 
kao riječ — sila u svojstvu faktora od prvostepene važnosti kod formiranja 
srpskog nacionalizma. Ovaj pojam kulta pretstavlja jednu živu, djeluju- 
ću silu, ma da je lišen svakog stvarnog potkrepljenja istinitošću sadržaja. 

Da ne citiramo posve negativnu ocjenu Dušanovog doba i vladanja, 
koju je izrekao Stojan Novaković, upozorićemo na mišljenje eminentnog 
srpskog istoričara i nacionaliste, Stanoja Stanojevića. On kaže, da u prvo 
doba, za Dušanovog života i neposredno poslije njegove smrti, savremeni- 
cima njegovim i onima, koji su ih neposredno naslijedili, rezultati njego- 
vog rada i njegove vlade nijesu izgledali ni malo sjajni ni primamljivi. Vla- 
stela nije bila zadovoljna sa vladom Dušanovom, jer ju je on držao u ste- 
zi. (Razlog zbog koga vlastela nije bila zadovoljna Dušanovom vladavinom 
nije bio samo taj, što je on svojim zakonodavstvom ograničio njena pra- 
va, dok je puk ostao skoro samo sa dužnostima, a bez ikakvih prava, nego 
i taj što su oni, kao nosioci težnji ujedinjenih zemalja, bili protivni njego- 
vom centralizmu i ugušivanju svakog znaka individualne egzistencije nje- 
govih zemalja. Op. p.). Sveštenstvo je u većini bilo nezadovoljno, zato što 
je on pogazio tradicije sv. Save i što je zbog toga raskinuo sa grčkom cr- 
kvom. Narod je bio ogorčen, jer su ratovi Dušanovi i troškovi oko njih tra- 
žili sredstva, koja su dobivana sve većim pritiskom feudalnog sistema na 
seljaka i pastira. Jedan pak srpski velikaš odmah iza Dušanove smrti oka- 
rakterisao je njegovo značenje ovim riječima: ,,Zaneo se visinom dostojan- 
stva i veličinom vlasti toliko, da je ne samo gledao lakomim očima na tuđe 
gradove, koji nisu bili njegovi, da je ne samo nepravednim mačem pljač- 
kao one koji ga ničim nisu uvredili, da je ne samo opako lišavao grčkih 
sloboda i uprave ljude, koji su u njima odgojeni i odrasli, nego je neprav- 
du raširio i u oblast božansku, te je pogazio stare crkvene uredbe i grdno 
porušio od otaca ostavljene granice i počeo cepati i seći kako je stigao, na- 
činivši se kao neki nebeski sudija i zakonodavac, koji postavlja zakone ne 
tek zemaljskim, nego i božanskim stvarima, vršeći i u njima svoju volju." 

To i takvo Dušanovo carstvo narodna fantazija je obukla u sjaj veliči- 
ne i sile, te ga postavila sebi za ideal, u koji su bile uprte oči sve dok god je 
nošen turski jaram ropstva. 

Fridrih Niče bi rekao, da je ideal slabih i nemoćnih uvijek bio da po- 
stanu jači i moćniji od svojih ugnjetača. Srpski narod se u ropstvu uvjerio 
da svoju slobodu bi mogao kupiti snagom i oružjem cara Dušana, pa mu 
je pred očima kroz nekoliko vjekova sjala njegova kruna kao nedostiživi 
ideal i kao jedino sredstvo iskupljenja iz teškog položaja. 

Moderni srpski nacionalizam počeo se formirati u devetnaestom vije- 
ku, kao i kod svih drugih naroda, u vrijeme kada su Srbi u Šumadiji dobi- 
li neke vrste nezavisnu državu, te je time bila ostvarena prva etapa njiho- 
ve državne misli. To je dalo povoda bržem razvitku srpske narodne misli 
i formiranju srpskog kulturnog nacionalizma. Da se pripravi teren za ši- 
renje srpske, tek stvorene, države, potrebno je bilo da se utvrdi koji su sve 
krajevi naseljeni istim narodom i u kojima se govori istim jezikom. Tvo- 
rac kulturnog srpskog nacionalizma, Vuk Karadžić, mislio je da Srbi mo- 
raju biti ,,svi i svuda" gdje se govori ,,srpskim jezikom". Karadžić je tvo- 
rac srpskog jezika, on ga je oglasio narodnim i uveo u književnost, te mu 
postepeno pribavio priznanje i udario osnovne temelje njegovom daljem 
razvitku. Glavna baza za razvitak političkog srpskog nacionalizma bio je 
kult Dušanovog carstva, a taj je kult bio sačuvan u Srbiji samo u crkvi i 
u narodnoj poeziji. Tu, u narodnoj poeziji, Karadžić je potražio materi- 
jali za kulturni nacionalizam, te je sakupljanjem, objavljivanjem i prou- 
čavanjem narodnih umotvorina došao do uvjerenja i zaključka, da srp- 
ski narod imade svoju kulturu, svoj jezik, svoju istoriju, pa, prema tome, 
i svoja, ne samo životna, nego i istorijska prava na samostalan život i op- 
stanak u nezavisnoj državi. U ,,Kovčežiću za istoriju, jezik i običaje Srba 
sva tri zakona" on je napisao članak ,,Srbi svi i svuda". U tom članku sto- 
ji i ovo: , Zaista se zna da Srbi sada žive u današnjoj Srbiji (između Drine 
i Timoka i između Dunava i Stare Planine) u Metohiji, u Bosni, u Herce- 
govini, u Zeti, u Crnoj Gori, u Banatu, u Bačkoj, u Srijemu, u desnom Po- 
dunavlju od više Osijeka do Sentandreje, u Slavoniji, u Hrvatskoj i turskoj 
i austrijskoj Krajini, u Dalmaciji i u svemu Adriatičkom primorju, gotovo 
od Trsta do Bojane. Zato u početku rekoh zaista se zna, jer se upravo ne 
zna, dokle Srba ima u Arnautskoj i u Maćedoniji". Vuk je na ovu tezu do- 
šao, jer je vidio da se u pobrojanim, a nesrpskim krajevima, govori veći- 
nom štokavskom ijekavštinom. Zato je on ovo narječje proglasio srpskim 
jezikom, ma da kao takav on nije bio nikad primljen u Srbiji, nego se ta- 
mo ostalo kod štokavske ekavštine. Za njega su Hrvati bili samo oni, koji 
su još govorili čakavštinom, dok su kajkavci ,,predstavljali samo prelaz iz- 
među Slovenaca i Srba". Ova Karadžićeva teza, spojena sa kultom Duša- 
novog carstva, dala je poleta srpskoj državnoj i nacionalnoj misli po ob- 
novljenju Srbije, te je pravac srpske državne i nacionalne politike upućen 

u pravcu prisajedinjenja svih onih zemalja, koje je on označio kao srpske. 
Ideal srpskih nacionalista postao je: ujedinjenje svih tih zemalja u jed- 
nu državu, koja bi zapravo značila obnovu Dušanovog carstva. Što je srp- 
ska država postajala samostalnija i veća, to je ova ideja dobivala sve većeg 
maha, dok nije došlo na dnevni red u Hrvatskoj pitanje priznanja Srba u 
hrvatskim zemljama za poseban narod, a njihovog jezika za srpski jezik. 
Još živi tragovi ilirskog pokreta, koji je napustio hrvatsko ime i za narod i 
za jezik, pogodovali su ovim nastojanjima Srba, koji su u Hrvatske i Ugar- 
ske zemlje bili našli utočišta pred navalama Turaka. Dok je njima bilo sta- 
lo da suzbiju hrvatsko ime i hrvatski naziv za jezik, dotle je hrvatska in- 
teligencija pod uticajem ideja ilirskog pokreta bila pasivna sve dok se ra- 
dilo o suzbijanju hrvatskog imena, a Srbi nijesu htjeli ni čuti o primanju 
ilirskog imena kao zajedničkog za sve Južne Slavene. Kasnije su se oni isto 
tako oduprli i prijemu jugoslavenskog imena kao zajedničkog za sve Srbe, 
Hrvate i Slovence, jer su istrajno tražili priznanje svoje posebne narodno- 
sti i svog imena. Blagodareći njihovome otporu prema ilirstvu i jugosla- 
venstvu, nije došlo do uspjeha ni jednog ni drugog pokreta. Hrvati, ko- 
ji su prihvatili štokavsku ijekavštinu i time se približili Srbima po jeziku; 
koji su zatim nudili u ilirskom pokretu i svoje ime za ljubav jedinstva svih 
Južnih Slavena, te tražili da se prihvati jedno nenarodno, tuđe ime, a za- 
tim kasnije mjesto njega ime jugoslavensko, koje je izgledalo manje stra- 
no i nenarodno, morali su osjetiti potrebu da odbrane do tada nebranje- 
no hrvatsko ime i hrvatski nacionalizam. 


II. SUKOB NACIONALNIH IDEJA 


Pojava Ante Starčevića ne znači drugo, nego podizanje jedne snažne i 
glasne riječi probuđenog, a ugroženog hrvatskog nacionalizma; riječi, ko- 
ja ima, kao živa djelujuća sila, da okupi u jednu falangu sav hrvatski na- 
rod i da suzbije svaki uticaj, koji ide za tim da hrvatska narodnost, hrvat- 
sko ime, hrvatski jezik i hrvatska istorija budu zapostavljeni. Za uspjeh 
srpske državne misli pojava Ante Starčevića znači snažan udar u zemlja- 
ma van Srbije. No, ako je uspjeh izostao, pretenzije su se sačuvale, samo tu 
sada više nije moglo da se govori o jugoslavenstvu, jer su ga Srbi naknad- 
no usvojili istom pošto su dobili priznanje svoje narodnosti i jezika, kao 
o nacionalnoj ideji, jer ono nije bilo niti je moglo biti više smatrano naci- 
onalnom, nego samo i jedino državnom idejom jugoslavenskih naroda. 

Nas ovdje u prvome redu zanimaju Starčevićevi teorijski pogledi na pi- 
tanje otklanjanja smetnji formiranju hrvatskog nacionalizma, dok pitanje 
njegove terminologije, pitanje koje je zavelo mnoge srpske pisce na krive 
putove, a naročito Skerlića kada je raspravljao o njegovu stavu i držanju 
prema Srbima, smatramo da je momentalno od sporednije važnosti. Že- 
limo ukazati na teorijsku stranu njegovog raspravljanja o ,,Slavosrbima" 
kao naročitoj pasmini, koja smeta formiranju hrvatskog nacionalizma. 

Starčevićevo držanje prema Srbima bilo je vrlo često predmetom kri- 
ve, zlurade i tendenciozne interpretacije od strane mnogih pisaca i javnih 
radnika. Nama se čini da je do sada najvjernije njegovo gledanje na Srbe 
prikazao g. Dr. Mile Starčević u svojoj studiji ,,Dr. Ante Starčević i Srbi". 

Svoje se teze o imenu Srb Starčević konzekventno drži i u drugim svo- 
jim, čisto političkim raspravama. Za njega su otada samo dva naroda na 
jugoistoku Evrope srodni Rusima: to su Hrvat i Bugar". ,,Srbija nije ništa 
drugo, nego Hrvatska kroz vjekove u povijesti i u pravu, a i danas u na- 
rodnosti. Ipak se je ona ,rukovet Hrvata", što se je doselila u tu pokraji- 
nu, ,kroz dvanaest vjekova na udarcu svih neprijateljskih živalja" ne sa- 
mo održala, nego je ,,kroz vjekove kvasila i ukvasila susjedne narodno- 
sti". Sve historijske važnije ličnosti Stare Srbije njemu su ili čisti Hrvati ili 
,pohrvaćenici". Stevan Dušan mu je na pr. ,, poslednji trag prejasne hrvat- 
ske dinastije Nemanjića, koji kroz vjekove i kao kraljevi vladahu istočno 
sjevernim pokrajinama Hrvatske". Poslije njegove smrti — kaže Starčević 
— zavlada u tim zemljama nered, te nakon ,,preljuta komešanja" postade 
vladarom ,,Lazar Branković, pohrvaćenik, nu po svoj prilici nečiste krvi. 
S njim tuđi živalj nadjača u onim krajevima." U bitci na Kosovu ,,Miloš 
Obilić pokaza se Hrvatom"... ,,Na mjesto Lazara dođe Stefan Branković, 
dok Turčinu rđa ne dodijala, te zemlju oko 1459. utjelovi carstvu". 

Jednak je dakako i onaj dio pasmine, koji je ostao pod turskom vlašću: 
on se ne može pomiriti s novim stanjem, ali sada više ne čini otvorene ne- 
rede, kao u vrijeme narodne države, nego samo ,,u potaji" rovari, među- 
tim ,,dok bi se to opazilo, ona moradijaše na sajam, ili pod mač, ili bježati 
ispod turske vlasti." Tadanji historici zabilježiše, da Turci i u vrijeme pri- 
mirja stalno robe hrvatske krajeve, ali , lako je opaziti" — kaže Starčević — 
,da ono ne bijahu pravi Turci ni njihova vojska, nego da bijaše ova pasmi- 
na, koja bi se podkrala kroz šume, izdavajući se za Turke... te nošnjom, 
jezikom, ukoliko ga imađaše, običajima, svim osim poštenja i junaštva, u 
istinu bijaše turska". 

To su u prvom redu oni, ,,koje su tuđinci takvima učinili". U svakom 
narodu ima ,,čovječuljaka" — kaže Starčević — koji su ,,brzi na čast i na no- 
vac", pa ih svaki tuđinac može upotrijebiti za svoje svrhe; mora im samo 

dignuti glas u narodu, a oni mu za uzvrat ,,u svoje vrijeme zasuču i obma- 
ne narod tako, da on i sam u propast hrli. Kroz zadnjih 400 godina naći je 
ovakvih ljudi u svako doba naše povijesti". 

Uz takve ubraja Starčević i najveći dio tadanje hrvatske inteligenci- 
je, koji se udaljio od naroda, i za volju lagodna života ,,prilijepio" uz svoje 
službice, ne vodeći nikakva računa o dužnostima prema narodu. A to ni- 
je ni čudo, jer ,,kod nas je odgojenje takvo, da se njime odbijamo od po- 
sla, da svaku radnju smatramo sramotnom, da dobijemo želju za gospod- 
stvom, volju za ugodno življenje. I, jer gospodstvo davaju tuđe ruke, ne- 
ma načina za dočepati se ičesa, osim hvatajući se tuđinca, i to onoga ko- 
ji ti daje, ili će ti dati". U te spada takva inteligencija po ropskom odnosu, 
koji vlada između nje i vlastodržaca, po puzavosti pred tuđincem po stra- 
hu da ju netko ne bi možda smatrao politički sumnjivom, koji ju strah či- 
ni spremnom na najgore zločinstvo protiv svoga vlastitog naroda. Prema 
takvima iz redova tadanje hrvatske inteligencije osjeća Starčević upravo 
fizičku odvratnost, on ih istovremeno i mrzi i prezire. To su ljudi, kojima 
je — kaže on — ,nedostiživo ludo sve što je izvan njihova trbuha i kese"... 
U njima je lična korist posve potisnula osjećaj dužnosti prema sredini iz 
koje su nikli. , Ako se sutra pokaže Turčin, Francez itd. oni će biti za po- 
turčenje, za pofrancezenje itd. Da bi ih plaćali Hrvati, oni bi bili i Hrva- 
ti"... Oni nikada ne kažu što hoće, što li neće, kod njih čovjek nikada ne 
zna na čemu je." Iza nekoliko decenija javnoga rada, promatrajući izbliza 
dvije-tri generacije tadanje hrvatske inteligencije, Starčević je mogao za- 
ista opravdano doći do žalosne konstatacije: ,,Kod nas ne staja dobitnik 
golom sabljom narodu za vratom, nego pored naroda plemenita, hrabra, 
velika, jaka, staja ništetna kukavica". 

U tu ,pasminu" ubrojio je Starčević nosioce srpske državne i nacional- 
ne ideje na tlu Hrvatske. Ali to nijesu bili samo Srbi po narodnosti, nego 
Slavosrbi po karakteru i moralu. 


IV. VJEKOVI ČINE SVOJE 


Pitanjem utvrđenja tačnosti ili netačnosti jednoga suda još nije iscr- 
pljeno pitanje njegove praktične vrijednosti. Suvišna su sva raspravljanja 
o tome da li je Starčević imao pravo i da li je svoj sud o Srbima zasnivao 
na realnim činjenicama, jer je taj sud, bez obzira na to, važan kao faktor 
koji je doprinio formiranju hrvatskog nacionalizma. Mogli bi se mi zapi- 
tati šta bi se dogodilo da se Starčević nije pojavio sa svojom teorijom o hr- 

vatskom nacionalizmu i o Slavosrbima. Nema sumnje da bi u tom slučaju 
moralo da se zbude jedno od ovo dvoje: ili bi ilirski, odnosno njegov na- 
sljednik jugoslavenski pokret, politički uspio i doveo do ostvarenja ilir- 
ske, odnosno jugoslavenske države, ili bi pak mnogo kasnije došlo do po- 
jave jednog istovjetnog Starčevića, koji bi nesumnjivo izazvao jake potre- 
se i poremećaje u toj novoj državi. Ako bi u toj državi Hrvati bili manji- 
na, njihova nacionalna individualnost bi postepeno iščezavala, dok se ne 
bi probudila kod njih svijest o posebnoj nacionalnosti. Ako bi pak bili ve- 
ćina, njihova nacionalnost bila bi, znatnim primjesama anacionalnog ele- 
menta, rasplinuta i oslabljena do te mjere, da se ne bi moglo govoriti o jed- 
nom homogenom hrvatskom narodu. Nastupanje tih posljedica spriječila 
je Starčevićeva pojava. Ali na njegovu pojavu ne treba gledati kao na slu- 
čajnost. Ona je bila djelo istorijske nužde onoga vremena. Vještačko stva- 
ranje nacionalizma redovno je praćeno neuspjesima. Ti neuspjesi pratili 
su i sve one ideologe ilirskog i jugoslavenskog pokreta, koji su mislili da 
pod tim imenima mogu formirati jedan novi nacionalizam. 

Razlika između srpskog i hrvatskog nacionalizma u njihovoj izgradnji 
došla je otud što je izgradnja srpskog vršena u znaku borbe za nacional- 
no oslobođenje i ujedinjenje u nezavisnu državu upotrebom oružane sile, 
a hrvatskog u znaku borbe za očuvanje državo-pravnih tekovina protivu 
presizanja drugih država upotrebom zakona i ugovora, te pozivom na le- 
galnost sredstvom kulturne odbrane historijskog prava i suvereniteta na- 
rodnog. Tamo gdje je morao da se gaji kult sile, izostajali su obziri na kul- 
turna sredstva, a tamo gdje je trebalo braniti princip civilizacije i zakoni- 
tosti, izgradnja nacionalizma je vršena u skladu sa kulturnim razvitkom i 
u utakmici na tom polju. Tuđinska vlast je kod srpskog naroda, dok joj je 
robovao, uništila klasnu razdjelu na taj način što je stvorila podjelu dru- 
štva po svom shvatanju i interesu na dvoje: na raju i na gospodare. Gospo- 
dari su bili Turci bez obzira da li poturčenjaci ili Osmanlije, tako da su svi 
nepoturčeni Srbi, koji su ostali kao jedini nosioci srpske državne i nacio- 
nalne misli, postali robovi, jedan podvlašćeni stalež. Svojoj klasnoj podči- 
njenosti oni su našli oduška u borbi za ostvarenje svojih nacionalnih ide- 
ala protivu tuđinske vlasti. Kod Hrvata je bio drugi slučaj. Sačuvavši svo- 
ju nacionalnu državu, oni su sačuvali i klasnu podvojenost u njoj. Tako je 
došlo i do pokreta klasnog karaktera (Matija Gubec), odvojeno od pokre- 
ta za odbranu državno-pravnih osnova Hrvatske i za uzdizanje hrvatskog 
nacionalizma na viši nivo. 

Kao što je Karadžić smatrao i govorio da ne postoje Hrvati, osim ona- 
mo gdje se govori čakavski, a to je jedan brojno posve neznatan dio prema 
cjelini hrvatskog naroda, tako je Starčević, pozivom na istoriju i kulturu, 

kako ih je on znao i prosuđavio, došao do zaključka da ne postoje Srbi kao 
poseban narod, nego samo kao mješavina Hrvata sa neslavenskim ili od 
Slavenstva odrođenim elementom i to u vrlo neznatnom broju. Kad bi se 
htjelo prosuditi ko je učinio veću nepravdu: Starčević Srbima ili Karadžić 
Hrvatima, nesumnjivo bi za Starčevićev sud našli više opravdanja. Kara- 
džić je svoj zaključak zasnovao na činjenici da postoji srpski jezik, pa pre- 
ma tome i srpski narod, svuda gdje se govori tim jezikom. A taj jezik bio 
je baš hrvatski, a njim se u Srbiji nije govorilo ni tada kao ni danas. Ka- 
radžić ga je donio iz Hercegovine u Srbiju, ali nije uspio da ga tu uvede u 
život. Starčević je ne samo na temelju jezika, koji nije dovoljan dokaz za 
utvrđenje jedinstva i cjeline jednog naroda, nego i na temelju čitave isto- 
rije, kulture, religije, narodnog pogleda na svijet, geopolitičkog položaja i 
narodne žive volje stvorio svoje zaključke. 

Mi vidimo da oštrica Starčevićevog pera nije uperena protivu onih Sr- 
ba koji su živjeli izvan etnografskih granica Hrvatske, koliko protivu Sla- 
vosrba u samoj Hrvatskoj, koja je bila njihova domovina. U koliko je on 
udarao i na Srbe izvan Hrvatske, to dolazi otud što je on nesumnjivo htio, 
u interesu samoodbrane hrvatskog narodnog i državnog individualite- 
ta, da Slavosrbima ubije svaku nadu i povod za pomisao da bi mogli na- 
ći oslonca kod Srba izvan Hrvatske pri davanju svog aktivnog ili pasiv- 
nog otpora izgradnji hrvatskog nacionalizma. Njegovi Slavosrbi su rene- 
gati sa hrvatskog gledišta, kao što su bili poturčenjaci renegati sa crnogor- 
skog gledišta. On nalazi da Slavosrbi predstavljaju jednu posebnu pasmi- 
nu, ali ne i narod. Po svojim političkim smjernicama oni se protive for- 
miranju hrvatskog nacionalizma i samostalne hrvatske države. Po svojoj 
brojnoj snazi oni su nesposobni da hrvatskoj državnoj i nacionalnoj mi- 
sli suprotstave neku drugu, svoju nacionalnu i državnu misao, jer ne žive 
u kompaktnoj zajednici i na svom neprekinutom etnografskom teritoriju. 
Stoga oni suprotstavljaju hrvatskoj nacionalnoj državnoj misli jednu vje- 
štački konstruisanu misao, čije bi ostvarenje za njih značilo pobjedu nji- 
hove koncepcije nad hrvatskom. 

Zar Njegoš nije vršio također, kao i Starčević, obračun sa svojim Slavo- 
srbima? Veliki dio ,Gorskog vijenca" grmi strašnim prokletstvom na iz- 
dajnike, na one kojima izgradnja vlastite države, kao najsigurnije garan- 
cije za očuvanje narodnog individualiteta u slobodi, nije bila svetinja i ko- 
ji su toj zajedničkoj svetinji pretpostavljali svoje posebne interese, bilo iz 
slabosti prema ličnom uživanju, bilo od straha, bilo pak iz neuviđavno- 
sti ili političke nedozrelosti. Dok je Starčević udario i zadnji kamen teme- 
ljac zgradi hrvatskog nacionalizma, pod pravim imenom, te mu odredio 
smjer formiranja i dalje izgradnje u budućnosti, dotle je Njegoš udario sve 

temeljne kamenove crnogorskom nacionalizmu, ali ne pod pravim ime- 
nom, te ostavio otvorena vrata na sve strane za njegovo dalje formiranje 
i razvijanje. To krivo ime biće kasnije glavni uzrok nerazlikovanju, hoti- 
mičnom i nehotimičnom, crnogorskog od srpskog nacionalizma. Tek on- 
da kada nastane realna opasnost po crnogorski nacionalizam, dr. Seku- 
la Drljević će ukazati jednim sjajnim primjerom na razliku koja postoji i 
koja se mora imati u vidu, razliku između crnogorskog i srpskog naroda. 

Dr. S. Drljević postavlja pitanje da li je vrijeme krivo tome, da su se Sr- 
bi i Crnogorci razjedinili. ,,Dabome, da ko drugi! — kaže on. - Omnia gu- 
ae flunt, flunt in tempore. Logičkim dedukcijama u tom pravcu juriste do- 
laze do pojma: praescriptio longissimi temporis. Sve što se putem te pre- 
skripcije stekne juristički je nesporno, a sve što je juristički nesporno jako 
je. Bar je toliko jako, da se bez većih bolova ne može poništiti. Ne mislim 
ovim reći da su tvorevine praescriptionis longissimi temporis vječne, jer 
je vječnost samo privilegium Božanstva, ali sam rekao i ponavljam, da 
mogu promijeniti svoga vlasnika sine iusto titulo et bona fide opet samo 
praescriptione longissimi temporis. Jest: ,Vrijeme gradi niz Kotare kule, 
vrijeme gradi, vrijeme razgrađuje". Što stvore vjekovi to mogu samo vje- 
kovi uništiti. Ali ako dođe udbinski dizdar i popali u Kotare kule, šta mu 
mogu vjekovi, pitaće me neko. Čujte odgovor! Vjekovi će ga grdno kazni- 
ti, zapaliće mu njegove dvore u Udbini: ,,Pali, žari udbinski dizdaru, red 
će doći i na tvoje dvore!" 

Zar nijeste nikada čuli tu poruku vjekova udbinskom dizdaru, ili mo- 
žda zaludu preživljujete doslovno ispunjenje te poruke? Da, gospodo, ni- 
šta na svijetu nije tvorevina jednoga dana, niti je išta na svijetu srušeno u 
jednom danu. Svi naši sukobi rezultiraju iz gvozdenog otpora vjekova..." 

Zar ideal tih vjekova, o čijem nam otporu govoriš, može negledati 
svoj triumf u danu današnjem? Zar ovaj dan nije pravedna nagrada krva- 
vih napora tih istih vjekova? Zar kolijevka Nemanjića, otadžbina Balšića, 
Crnojevića i Petrovića, zar domovina Baja Pivljanina, Vuka Mandušića i 
svih ostalih iz onog divnog Vijenca besmrtnika ne bi majka ove politič- 
ke ideje, koja tako pobjedonosno dominira današnjim danom? Ili je mo- 
žda vidoviti pogled Draška od Mletaka toliko obnevidio, da ne poznaje 
čedo rođeno? — Ja osjećam da svi na mene upućujete ta i slična pitanja ka- 
da vam govorim o otporu vjekova". 

,1 ako sam svjestan težine dužnosti koju primam na sebe priznajući 
se obveznim dati odgovor na ta pitanja, ja sam ipak na njima blagodaran. 
Odgovoriti na ta pitanja znači govoriti o onome što je u današnjem vre- 


+ ve 


slavenskog problema". 


263 


TRI ZABRANJENE KNJIGE SAVIĆA MARKOVIĆA ŠTEDIMLIJE 


, Da počnem sa onim posljednjim pitanjem od malo čas postavljenim. 
Zar je vidoviti pogled Draška od Mletaka toliko obnevidio da ne pozna- 
je čedo rođeno, pitali ste me vi. Kako je moguće da Ivo Crnojević trže nož 
na svoga sina Maksima, pitam vas ja. Ko je kriv? Di li Ivov oslabljeli vid ili 
Maksimov promijenjeni lik? Kriv je Maksimov prominjeni lik". 

,Pa ko je od nas Ivan a ko je Maksim, pitat ćete me vi. Čini mi se obo- 
jica i Ivan i Maksim u jedan isti mah. Razdvojili smo se davno, i od ono- 
ga našega nevoljnog rastanka do današnjega toliko željkovanog sastan- 
ka bolovali smo na svoj način svi. Jedni smo bolovali ropstvo sopstveno, 
drugi smo slobodovali krvavu slobodu i bolovali ropstvo brata svog. Jed- 
nom je ropstvo prošaralo lik, drugom je vječna borba za slobodu dala no- 
vi lik. Vjekovi nejednakog života svakoga od nas dali su nam nejednake 
mentalne sklopove". 

,Da li je tačno to? Da li su pogled na svijet, na društvo, na državu, na 
religiju, na moral, oni Srbijanaca i oni Crnogoraca zbilja toliko različiti, da 
se može govoriti o njima kao raznorodnim? Da li junaci ,Gorskog vijenca" 
zbilja nemaju ničega zajedničkoga, ili zar imaju tako malo zajedničkoga sa 
junacima ,,Koštane" Bore Stankovića? Zar bi nemoguće bilo prve zamisliti 
u postojbini drugih i obratno? Ja mislim da bi takva zamjena bila nemogu- 
ća. Ko hoće protivno da tvrdi, mora mi prvo nešto rastumačiti". 

Nije jedan profesor srbijanski i vojvođanski postao poznat po tome 
što je mnogo i sa mnogo truda pisao o ,Gorskom vijencu". Neki od njih 
sa gordošću slušali su sud drugih o sebi, da su dobri poznavaoci toga re- 
meka, koji stoji bez takmaca u jugoslavenskoj literaturi. Jedan od tih pro- 
fesora koji doduše uživa kod nas reputaciju najboljeg poznavaoca filozo- 
fije, otišao je tako daleko da je proglasio svoje poglede na filozofsku stra- 
nu ,Gorskog vijenca" kao potonju riječ o filozofiji lovćenskog genija, i ako 
je već sa prvih nekoliko rečenica svojih izlaganja nesumnjivo dokazao da 
nije razumio ne samo ,Gorski vijenac" nego ni njegovu posvetu ,,Prahu 
oca Srbije". U poznatim stihovima: 


Iz grmena velikoga lafu izać trudno nije: 

U velikim narodima geniju se gnjezdo vije, 
Ovdje mu je po gotovu materijal k slavnom djelu 
I triumfa dični vjenac, da mu krasi glavu smjelu. 


našao je naš , filozof" negaciju mogućnosti genija u malom narodu, i 
ako Vladika odmah u stihovima, koji neposredno predhode citiranima, 
ubraja Karađorđa, bez ikakve rezerve, među osam genija zbog kojih, pre- 

ma njegovim riterskim pogledima na svjet i život, treba devetnaesti vijek 
da bude ,,era strašna ljudskijema koljenima". 

,lako Vladika vidi u Milošu Obiliću ,vojinstveni genij svemogući", ia- 
ko svoj poznati testamenat počinje onim snažnim izrazom svijesti o sop- 
stvenoj genijalnosti, od koga nije jači ni onaj Danteov, kada ga primaju 
u paklu zajedno sa Virgilom kao ravnopravne u društvo najveći pjesni- 
ci staroga vijeka s Omirom na čelu, ni onaj Ovidijev: ,,In genio peru Naso 
poeta meo", pa ni poznati stihovi Hajneovi slične sadržine, ipak naš pro- 
fesor predaje i dalje svojim đacima na univerzitetu, da Lovćenski Genij 
poriče mogućnost genija u malom narodu". 

Šta je to kod Vladike Rada, zbog čega ga tako učeni Srbi Necrnogorci 
ne mogu razumjeti? Vladika Rade je pjesnik crnogorskog riterstva i crno- 
gorske religije, on je crnogorski i Šekspir i Dante. On se ne može razumje- 
ti bez osjećanja, on se može samo osjećati sa razumijevanjem. U tome leži 
uzrok, radi koga ga potpuno razumiju crnogorski seljaci, koji žive u tra- 
dicijama toga istoga riterstva i te iste religije, a skoro potpuno ne razumi- 
ju profesori, za koje su te tradicije strane. Samo profesori, potpuno strani 
tim tradicijama, mogli su doći na čudnovatu misao, da u našem Vladici 
nađu nekakvog preteču poznatog Darvinovog učenja o postanku specija". 

, U tome sukobu vjekova sa političkim koncepcijama ovoga današnje- 
ga dana, ja vidim otkrivenu tajnu naših današnjih sukoba" (Odbrana đe- 
nerala Vešovića, 14. I. 1921). 

Eto, kada je dr. Drljević rekao ono što je trebalo reći čitavu stotinu go- 
dina ranije, ili bar onda kada je i Starčević formiranje hrvatskog naciona- 
lizma povratio na pravi put! 

Ako bi pretpostavili da je Starčević sa onom svojom vehementnošću 
ustao u odbranu hrvatskog nacionalizma, ali pod ilirskim ili jugoslaven- 
skim imenom, kao što su slično učinili Vladika Rade i Kralj Nikola u svo- 
jim pjesničkim djelima, šta bi se sa Hrvatskom kasnije dogodilo? Hrvati, 
bez sumnje, kao jedan realno postojeći narodni individualitet, ne bi pre- 
stali osjećati i proživljavati tu svoju nacionalnost, ali bi ona bila pod tuđim 
imenom, pod istim onim koje su i drugi prihvatili bilo ranije ili kasnije. 
Formalno Hrvati bi pripadali jednoj nehomogenoj skupini naroda, u ko- 
joj bi predstavljali sasma posebnu, ali nedovoljno individualiziranu cjelinu. 
Ako bi oni u toj skupini bili jači, nema sumnje njihov bi se nacionalizam 
i dalje formirao, ali uz suradnju jednog srazmjerno velikog broja Slavosr- 
ba, faktičkih pripadnika druge nacionalnosti, koji bi na to formiranje vršili 
negativan i destruktivan uticaj. Ali ako bi oni u toj skupini bili nejači, on- 
da bi njihov nacionalizam bio ugušivan, a prema ideji konstruisanog naci- 
onalizma bila bi njihova ideja, iako nemoćna da se do kraja odupre, prema 

državnoj cjelini posve slavosrpska u Starčevićevom smislu. Desilo bi se sa 
Hrvatima, da je Starčević ustao u odbranu hrvatskog nacionalizma pod tu- 
đim imenom, isto ono što se desilo sa Crnom Gorom nakon ,,obnove Du- 
šanovog carstva", a da se to desilo, značilo bi da bi formiranje hrvatskog na- 
cionalizma moralo da se vrati u početnu fazu, u fazu dokazivanja da posto- 
ji poseban hrvatski narodni individualitet, sa svojom istorijom i kulturom. 

No, ovo dokazivanje postojanja jednog narodnog individualiteta ne 
znači samo konstatovanje tek nastalih onih činjenica, kojima se utvrđuje 
postojanje naroda kao posebne cjeline, već ponavljanje tih odavno izreče- 
nih konstatacija o postojanju još ranije zapaženih činjenica, koje su dokaz 
o posebnosti jednog narodnog individualiteta. 


V. ČAHURE SRPSKOG NACIONALIZMA 


Općenito se priznaje da su srpsku narodnu i državnu misao kroz čita- 
ve vjekove ropstva očuvale narodna pjesma i crkva. A i narodnu pjesmu 
i crkvu, dok su Srbi robovali, samo u nešto drugačijem smislu, sačuvala 
je slobodna Crna Gora; dakle, ona je sačuvala čahure, u kojima je bila po- 
hranjena srska narodna i državna misao za vrijeme dok su njihovom ze- 
mljom vladali Turci. Šta bi se sa tom mišlju dogodilo, da je Crna Gora za- 
bacila srpsko ime, da je napustila pravoslavnu crkvu i vratila se crkvi svo- 
jih pradjedova? Da je to učinila, za nju samu bilo bi od značaja samo uto- 
liko što se nikad ne bi kasnije pojavilo, ne samo tvrdnje, nego ni sumnje 
da ona nije poseban nacionalni individualitet. Prenoseći tovar bijele kre- 
de preko opasne bujice i kroz neprohodno granje, ona je od okrznutog 
praha sa tog tuđeg tovara ostala posuta po svojem crvenom, purpurnom 
ogrtaču, da su je nakon prelaza na drugu obalu ropstva jedva prepoznali, 
a u koliko su je i prepoznali, zatajili su to i proglasili je pripadnicom ple- 
mena sa bijelom opravom, a ne sa crvenom. A njoj je trebalo samo da stre- 
se tuđi prah sa sebe, pa da opet zablista u sjaju svog purpurnog ogrtača. 
Crna Gora je prenosila teško breme nacionalizma srpskog naroda s jedne 
obale njegovog ropstva na drugu, s jednog kopna na drugo kopno slobo- 
de; prenosila ga i njim se naprašila tako, da spolja viđena izgleda istoboj- 
na sa tim narodom, čiji je nacionalizam sačuvala. Ali ispod te nepričvr- 
šćene boje neizblijedjela stoji vjekovima boja toga naroda, karakter njego- 
vog nacionalizma. 

Srpska narodna poezija predstavlja dokumenat o jednom narodu, koji 
se u njemu nigdje ne prikazuje kao jedna formirana i individualisana cje- 

lina sa jasno izraženom voljom i određenim htjenjima. Na jednom mjestu 
u narodnoj poeziji izbija žudnja za obnovom Dušanovog carstva, na dru- 
gom za osvetom Kosova, na trećem za nebeskim carstvom, na četvrtom 
za oslobođenjem od tuđinskog jarma, na petom za oslobođenjem od sva- 
kog jarma, na šestom, itd. Ovako različite žudnje u narodnu poeziju nije 
unosio ni jedan cjelovit narod niti pak jedan izdvojen stalež, već pojedin- 
ci ili čitavi manje ili više diferencirani staleži: plemići, sveštenici, seljaci, 
ratnici itd. Zbog toga je narodna poezija, kao cjelina, dobila karakter do- 
kumenta o jednom narodu, koji se u njemu ne pojavljuje kao posebna i iz- 
građena individualnost. 

Ma da je ognjište narodne poezije, uglavnom, tromeđa: Crne Gore, 
Hercegovine i Sandžaka, ipak bi bilo moguće izdvojiti sve one pjesme, ko- 
je su nastale u Crnoj Gori, i razlikovati ih od ostalih. Kosovski ciklus, na 
pr. pa i onaj Marka Kraljevića, ne bi mogao da se smjesti svojim postan- 
kom u cijelosti u oblast Crne Gore. Njegoš o Kosovskoj tragediji imade sa- 
svim različito mišljenje od narodnog pjesnika, a Marka Kraljevića pod- 
cjenjuje i kao čovjeka, i kao junaka, i kao patriotu. Narodna pjesma blago- 
silja kosovske junake okupljene na večeri uoči bitke, a Njegoš ih sve pro- 
klinje i kaže: 


Kud ta sreća da grdne glavare 
Sve potrova i trag im utrije, 
Sam da Miloš osta na srijedi 
Su obadva svoja pobratima! 


Lazar u pjesmi narodnog pjesnika opredjeljuje se za nebesko, a Njegoš 
je za zemaljsko carstvo; Majka Jugovića umire od bola, jer više ne može 
da izdrži žalost za svojom djecom, a Njegoševa sestra Batrićeva umire ho- 
timično jer neće da trpi sramotu što Crnogorci ne ginu za svoju slobodu i 
ne ustanu da pokolju svoje Slavosrbe — poturčenjake. To su opreke između 
Njegoša i narodnog pjesnika. Dakle, srpski nacionalizam narodnog pje- 
snika nije uvijek isti kao i onaj Njegošev. 

Crnogorska hrišćanska crkva bila je samostalna. Ona je najviše zaslu- 
žna za stvaranje crnogorske države. Ali ta crkva, kako je utvrdio i pravo- 
slavni episkop dr. Nikolaj Velimirović, nije bila ne samo pravoslavna, ne- 
go ni hrišćanska u potpunosti. Ona je propovijedala crnogorsku religiju, 
religiju heroizma, bila je za otpor, u čemu se razlikuje od hrišćanstva. Cr- 
nogorska crkva je samo po imenu bila istočno — pravoslavna. Ona je to 
morala ostati zbog zavisnosti Crne Gore od Rusije i zbog njenih nada, ko- 
je je polagala u Rusiju. Da je crnogorska crkva prišla katoličkoj, kao što 

je bilo pokušaja da se to učini, nesumnjivo je da bi interes Rusije za Cr- 
nu Goru znatno opao, a Crnogorci nikad ne bi mogli postati disciplino- 
vani katolici. Oni su previše cijenili svoju ličnu slobodu i nezavisnost, da 
bi mogli priznati primat katoličke crkve i njenu disciplinu i organizaciju. 
Oni nijesu ostali vjerni disciplini i propisima ni pravoslavne crkve, koja je 
bila manje dogmatska, a još teže bi to mogli ostati prema katoličkoj, koja 
je u svakom pogledu bila stroža i dogmatski izrađenija. Zbog svega toga 
crnogorska pravoslavna crkva stvarno nije bila nosilac i čuvar srpske, ne- 
go crnogorske državne misli, ali pod srpskim imenom. Njenom zaslugom 
ova je misao ostvarena i u jednom i u drugom smislu. 

Dušanovu srpsku državnu ideju donijeli su u Crnu Goru pokosovski 
uskoci, a očuvala se u jednom dijelu narodne poezije. Crna Gora ju je pri- 
hvatila zato što je sebe smatrala jedinom bazom, koja može poslužiti kao 
osnov za stvaranje jedne nove države, na novim osnovima i sa novim ure- 
đenjem, u kojoj bi našli utočišta svi tada od Turaka porobljeni narodi. To 
je kod Crnogoraca bila ideja, koja se suprotstavlja srpskoj državnoj ideji. 
Kada je, poslije nekoliko vjekova, došlo do obnove Srbije, tada se pojavila 
crnogorskoj državnoj ideji jedna konkurentska ideja. Ali po crnogorsku 
državnost od nje nije bilo opasnosti, jer se Srbija i Crna Gora nijesu dodi- 
rivale granicama sve do 1912. 

Starčević se trebao pojaviti u Crnoj Gori i 1912, za vrijeme balkanskog 
rata, kada je nestalo onog turskog pojasa koji je razdvajao Srbiju i Cr- 
nu Goru. Međutim, tada su političku pobjedu u Crnoj Gori odnosili nje- 
ni Slavo-srbi, ali oni od njih, kod kojih su pobijedili viši etički motivi nad 
osjećanjem vlastitog nacionalizma. Kod njih je, u sudbonosnim trenutci- 
ma i na jednoj prekretnici u povijesti Crne Gore, bilo premalo nacional- 
nog egoizma. Oni su učinili ono što je spriječio Starčević da učine Ilirci ili 
Jugoslaveni kod Hrvata: zadržali su u svojoj misli srpsko ime i time, ma- 
kar i nehotično, postali trudbenici na njivi srpskog nacionalizma, odno- 
sno srpske nacionalne i državne misli. 


VI. SMISAO SRPSKOG NACIONALIZMA 


Nosioci i ideolozi srpske narodne misli smatraju da ta misao još ni do 
danas nije ostvarena. Zbog toga, po njihovom mišljenju, još uvijek postoji 
problem Srpstva". Taj problem srpski književnik i kulturni radnik Siniša 
Kordić (datum: 1928!) ovako predstavlja: ,,I pre nego što bih ma šta rekao 
o problemu Srpstva koji se danas nameće prvo nama Srbima, pa onda ce- 

lom svetu, moram reći da je problem samo zato što smo ga mi Srbi posta- 
vili kao problem, umesto da ga postavimo kao izvor prave snage i pravog 
smisla za prava dela. I ono što treba prvo videti to je sadržina toga proble- 
ma koja mora biti usko vezana za osnovne kvalitete Srba kao nečega što 
postoji. U svim pesmama narod je otkrio samo obim svoga kruga, obim 
svojih mogućnosti, i zbog toga se ona ne može tretirati kao nešto što je sa- 
vršeno i gotovo, pa prema tome ni osnova za budući život, jer mi samo vi- 
dimo periferiju toga kruga. 

Mi smo kroz našu narodnu poeziju otkrili i pokazali svoju dušu i svi- 
jest, a po broju žrtava naša istorija pokazuje samo naše mogućnosti. Otu- 
da je problem naše stvarnosti pravi i jedini problem Srpstva: ,,I ceo pro- 
blem Srpstva je u tome, što građani Srpstva ne vide realnost legendarno- 
sti svoga naroda i prisvajaju je kao takvu, i ako ju je u stvari nemoguće 
kao takvu prisvojiti, jer bi je u tom slučaju i sam narod prisvojio. Onoga 
dana kad građani Srpstva budu otkrili realnost svoje legendarne istorije, 
narodna istorija će prestati biti samo obim snage našega duha i postaće is- 
punjen krug — izvor snage za prava dela za koja smo predodređeni. Tada 
će nestati problem Srpstva, a s njim i problema hrvatskog, slovenačkog, pa 
i bugarskog. Jer, ako čovek dublje stvari posmatra i vidi, otkriće, recimo, 
u ponašanju bugarskog plemena prema Srbima odsustvo svake savesti. 
Pred neotkrivenom realnošću Srpstva, Bugare i ne može gristi savest za 
počinjena nedela prema Srbima, jer je samo realnost, suština nečega, ne- 
što sveto. Kad Srbi steknu realnost svoje istorije, to jest sebe, Bugari će ste- 
ći savest u odnosu prema Srbima. Tek onda će se moći stvoriti od malo- 
brojnog srpskog naroda veliki i mnogobrojni narod. Dakle, problem Srp- 
stva je u prvom redu kulturni problem, ako se tako može reći: to je pro- 
blem građanski i državni u najlepšem smislu reči, a ne plemensko-po- 
litički kako se često na izgled manfestuje". (,, Preteča", br. 3, 1928). 

Kako vidimo, problem Srpstva je, po Kordiću, danas samo kulturni, a 
ne više i politički problem. Politički nije zato što je ,,Dušanovo carstvo ob- 
novljeno, a Kosovo osvećeno". Kulturni je za to što u Dušanovom carstvu 
treba da bude otkrivena srpska istorija i kultura, da bi se srpskom narodu 
privoljeli i drugi slavenski narodi na Balkanu, te da zajedno s njim stvo- 
re jedan veliki srpski narod. Ove pretenzije srpskog nacionalizma, i kad 
su bile sakrivene ili maskirane, mogle su se uvijek opaziti, ali ovdje ih je 
Kordić sasma jasno izložio. Ovakva teza ugrožava sve slavenske naciona- 
lizme na Balkanu, pa je razumljivo da su se morale pojaviti i vidnije istaći 
njene oponente kao protivteze. Samo, ove protivteze javljaju se danas ne 
samo kao kulturni, nego i kao politički nacionalizmi. 

Razumljivo je da Crna Gora ne gleda i ne može gledati na problem Srp- 
stva onako kao Kordić i njegovi sumišljenici. Ona sa svoje strane tome 
problemu istavlja svoj problem. Danas ona nastoji da zadrži svoje istorijsko 
ime i da srpskom nacionalizmu suprotstavi svoj vlastiti nacionalizam. 

Osim ,,problema Srpstva" kako ga shvata Kordić, postoji još u istoj per- 
spektivi kulturnog srpskog nacionalizma i ,,tragedija Srpstva". Razvijaju- 
ći svoju tezu o ,,tragediji Srpstva" Miloš Crnjanski nalazi da ,,u bližoj pro- 
šlosti našeg naroda, tokom XIX veka, nigde i ništa se ne može uporedi- 
ti sa gorkim i tragičnim radom srpstva. Ne mora se biti Srbin — kaže on — 
dovoljno je biti čestit, pa da se to prizna. Srpstvo je radilo na svom vaskr- 
su istrajno, pečalbarski, puno idealizma i strogog morala svih srpskih slo- 
jeva koji su se bavili ili zanosili narodnim poslovima i koji su se patili da 
srpstvo oslobode za srpstvo, a ne za babino zdravlje, da ga spasu, okupe 
i sjedine". Priča dalje Crnjanski kako su se borili od pojedinaca, društve- 
nih viših i nižih slojeva, ,vojnika, trgovaca, sitnog sveta, do kalfe i šegrta, 
do najsiromašnijeg strašćara za srpstvo, za bolje dane srpstva". I to gdje? 
— Srpstvo je radilo na svom vaskrsu istrajno ne samo u srpskim kneževi- 
nama Crnoj Gori ii Srbiji, nego i u turskim krajevima, srpski čovek bosan- 
ski i hercegovački, i primorjem, u hrvatskim i vojvođanskim varošima i 
varošicama je neprekidni napor i patnja" za vaskrs srpstva. 

Evo gdje se sada Miloš Crnjanski identifikuje u tezi o srpstvu i o Veli- 
koj Srbiji sa Krstom Cicvarićem, koji smatra da je 1918. trebalo obrazo- 
vati Veliku Srbiju, pa se ne bi nikad pojavila oponenta nacionalnoj dr- 
žavnoj ideji Srba! Evo u čemu on vidi tragediju srpstva što se u imenu no- 
ve države ,,izjednačilo dobrovoljno sa hrvatstvom i slovenaštvom". Treba- 
lo je, kaže Crnjanski, usvojiti ,,pruski metod". ,,Kad se u nas kaže Pruska, 
onda se misli da to znači čizma, ali, po našem mišljenju, to je tvorac, mo- 
ralni tvorac i realni izvršitelj onoga što je bilo najbolje u doba ujedinjenja 
nemačkog naroda". Koja je snaga trebala da odigra ulogu pruske čizme po 
Crnjanskome? — On odlučno kaže: srpska! ,,Ne samo vojnička, nego i po- 
litička, a još više kulturna i socijalna snaga srpstva, bila je apsolutno stva- 
ralačka. Ona je to i sada. Treba raditi na tome da se svest o tome vrati i 
da se mnogo štošta uvidi". O kakvoj to srpskoj snazi govori Crnjanski? — 
,Kad kažem srpska, ja ne mislim samo na vrednost vojničkih crta, nego 
ijoš više na prevashodne crte srpske pri stvaranju zajednice, na društve- 
ne snage srpstva u seljaku, u kaputašu, u malom čoveku, pri stvaranju za- 
natlijstva i školovanih staleža. Da bi srpski elemenat, na dobro ove drža- 
ve, opet bio snažan kao što je bio nekad, nikakva mu pomoć sem povrat- 
ka svome, nije potrebna, čak ni ,,bratska". Tihim radom, vrlo jednostav- 
nim, taj elemenat treba da se opomene, obavesti, i bez ikakvih perturba- 

cija on bi mogao da učini da u nas otpočne jedna nova epoha". Crnjanski 
nalazi da ovoj ideji srpstva stoji danas na putu ideja hrvatstva, pa naga- 
lašuje da srpstvu do izgradnje vlastite države nije potrebna nikakva po- 
moć, pa ni bratska, tj. hrvatska, već jedino ,,povratak svome". Srpstvo je, 
po njegovom mišljenju, učinilo jednu veliku grešku: ,,U političkim stva- 
rima srpskih partija, pri slomu Austrije, slaba tačka je otsustvo egoizma, 
principa da se od svoga ništa ne daje ako se ne dobija. Srazmerno lako, 
njima je brzo nametnuto mišljenje da je sve što se radi korisno po njih, a 
od druge strane žrtva. Stvorena je čitava skala imetka koji je bajagi druga 
strana (hrvatska, op. p.) unosila u brak, dok je u stvari tu srpska strana i 
te kako mogla da poživi i bez toga". Evo šta je to, po Crnjanskome, što su 
Hrvati , unijeli u brak" kao ,,druga strana": ,,Zasebne velike književnosti, 
industrije (sve same provincijske laži), prošlosti još malo pa značajnije od 
engleskog parlamenta, kulture (ah te kulture), sve su to bile parole koje su 
skupo plaćene sa srpske strane". 

Ali znam — kaže Crnjanski — da je srpstvo vekovima bilo na pragu jed- 
ne vanredne Srbije" i da je zastalo naivno i neumešno pred problemom 
frankovluka". Crnjanskome se čini da se ,vrše pljuvanja na srpstvo", pa se 
— identifikujući frankovluk sa hrvatstvom, — pita u svojoj žučnoj jarosti: 
Ali zar u toj rulji frankovačka rulja nije najodurnija? Zar nije krajnje vre- 
me da se protiv frankovluka rodi i snaga srpskog egoizma?" — Crnjansko- 
me ,izgleda kao da je sudbina srpska da pita: da li će to da se svidi gospodi 
frankovcima i kao da je aksiom postojanja i boljitka srpstva ljubav sa dro- 
ljom frankovluka. Daleko od toga. Naprotiv, samo tu je njegova tragedija". 
Dakle, tragedija srpstva je, po Crnjanskom, u tome što nije ,,pruskom meto- 
dom" zauvijek izbrisalo svaki trag onoj ideji, koja se javlja kao konkurentna 
ideji srpstva. ,,Nije teško zamisliti — kaže on — da bi srpstvo bilo srećno i da- 
leko naprednije pod drugim uslovima. U očima sveta, i što je gore u očima 
svojim, srpstvo je palo, po našem mišljenju od onog trenutka kad je naivno 
se našlo pred problemom frankovluka. Ono se troši kao stena, kap po kap, 
s godine u godinu, frankovluk će da ga izloka" (;,Ideje" br. 24 1 28, 1935). 

I Crnjanski i Kordić sa ostalim ideolozima i kulturnim radnicima sa 
iste idejno-političke linije nastoje dati pojmu srpstva one atribute, koje je 
Hitler dao germanstvu ili Mussolini rimskom narodu. Ali oni zaboravlja- 
ju da je srpski narod premalen i nemoćan da bi, prema drugim narodima, 
mogao dugo kroz istoriju izdržali pod teškim bremenom pretenzija koje 
mu tovare ovi ideolozi. Stoga, ako zaista postoji ,tragedija Srpstva", kao što 
kaže Crnjanski, onda ona nije u tome što nije u ostvarenju ovako shvaće- 

nih svojih pretenzija bilo nepopustljivo, već u tome što je ovakve pretenzije 
imalo i još uvjek ih imade. Karakteristično je da su naglašavali i naglašuju 
ovakve pretenzije kulturnog srpskog nacionalizma samo oni ljudi, počev 
od Šafarika i Karadžića pa sve do Kordića i Crnjanskog, koji nijesu rođe- 
ni i odrasli na tlu Srbije i kojima ona stvarno nije otadžbina. A čovjek koji, 
na pitanje da kaže koja je njegova otadžbina, ne može ili neće da odgovo- 
ri riječju koja znači ime njegovog naroda i zemlje na koju taj narod pola- 
že ili uživa svoje istorijsko i državno pravo, taj čovjek nema otadžbine, on 
je Slavosrb u Starčevićevom smislu, a takovi ljudi, kao kulturni i politič- 
ki ideolozi, opasni su ne samo po narode protiv čijeg nacionalizma ustaju, 
nego i po onaj narod čijeg nacionalizma žele biti ideolozi i teoretičari. Za 
praktično ostvarenje njihovih teorija potreban je režim sile i oružja, ,,pru- 
ski postupak", koji bi stvarno bio bez pruskih mogućnosti, a to znači po- 
četak kraja svakog malog naroda koji pođe za ostvarenjem takvih teorija. 


VII. ZNAČAJ CRNOGORSKOG NACIONALIZMA 


Najznačajnije ličnosti, koje su doprinijele formiranju crnogorskog na- 
cionalizma XIX vijeka jesu crnogorski vladari Petar II Petrović — Njegoš 
(vladika Rade) i kralj Nikola. Nikad se oni ne bi mogli pomiriti sa veli- 
kosrpskim tezama koje zastupaju pjesnici i ideolozi Kordić i Crnjanski. 
Obojica su bili pjesnici i vladari Crne Gore: prvi, njen i crkveni i svjetov- 
ni gospodar, a drugi, samo svjetovni. Djelovanjem prvog završena je pr- 
va polovina XIX vijeka, a druga polovina je skoro ispunjena djelovanjem 
drugog. U XX vijek ušle su Crna Gora, kao god Srbija i Hrvatska, sa svo- 
jim posebno izgrađenim pogledom na svijet, sa svojim formiranim naci- 
onalizmom i u svojim vlastitim državama. 

Zanimljivo je da ni vladika Rade ni kralj Nikola nijesu na formiranje 
crnogorskog nacionalizma uticali autoritetom svoje političke vlasti i sile, 
nego snagom svojih pjesničkih djela. Ta značajka karakterizira i razlikuje 
crnogorski od srpskog nacionalizma. Vladika Rade je crnogorskom naci- 
onalizmu dao srpsko ime i time ga za čitav vijek okrstio, a kralj Nikola mu 
je dao crnogorsku sadržinu koja je bila prekuhana na vatri zapada, pro- 
klinjući: ,,Ko crnogorstvu ne bio vjeran, Bogom i ljudma svud bio tjeran". 

Crnoj Gori je nedostajalo ono što je uticalo na definitivno formiranje 
hrvatskog nacionalizma. U smjernicama hrvatske inteligencije, u prvoj 
polovini XIX vijeka, bilo je stvaranje nacionalizma pod tuđim imenom i 
sa stranim nacionalnim elementom. Oni su smatrali da se osjećaji nacio- 

nalne pripadnosti jednoj vještački konstruisanoj cjelini mogu stvoriti po 
planu i po direktivama. To je bilo ono isto shvatanje nacionalizma koje je 
stvarala i ostvarila Crna Gora kroz čitavu svoju istoriju. U ilirskom po- 
kretu je samo obnovljen primjer Crne Gore u stvaranju nacionalizma pu- 
tem samoodricanja i borbe za druge. Ali pravi hrvatski nacionalizam is- 
tupio je protivu ovog vještačkog snažnom svojom riječju, riječju dra. An- 
te Starčevića. ,, Posve je jasno da je Starčević, kada je vidio kuda je zabro- 
dio ilirski pokret, ustao protiv njega, kao što je posve jasno da je još ve- 
ćom žestinom svoga temperamenta udario protiv jugoslavenskog pokre- 
ta, koji se — iza neuspjeha prvoga — kod nas javio, jer ako je hrvatski narod 
kao individuum postajao u povijesti i životu, a to niko nije mogao pore- 
ći, onda se ne može narodu dati drugo ime, osim imena hrvatskoga. Po- 
stoje doista primjeri da se je za novu državu, sklopljenu od različitih na- 
roda, uzelo novo ime, ali ne postoji primjer u povijesti da se jednoj goto- 
voj kulturi, kao što je naša, daje novo ime, jer ako se kultura izvršila pod 
tim imenom, ona je time dobila svoju povjesnu sankciju" (F. Lukas: ,,Star- 
čević", 1936). Opasnost hrvatskom nacionalizmu od ideja ilirskog pokreta 
nije bila političkog, jer je hrvatska cjelina bila politički obezbijeđena, nego 
kulturnog karaktera. Ali kulturni nacionalizam, kad je u opasnosti, ra- 
zara osnove političkog nacionalizma. To će se najbolje pokazati u slučaju 
Crne Gore. I Ante Starčević je poveo borbu za formiranje hrvatskog kul- 
turnog nacionalizma. Svojom smjelo postavljenom tezom o Slavosrbima 
on je doprinio potpunom i pravilnom očišćenju hrvatskog kulturnog na- 
cionalizma od svih stranih i negativnih primjesa koje su ga razarale i či- 
nile sterilnim. To je mogao učiniti samo blagodareći okolnosti da nije bi- 
la neposredna državna nužda formiranje nacionalizma, već da je to bi- 
la samo jedna posredna državna, a neposredna kulturna nužda. Opsjed- 
nuta Turskom, Crna Gora nije mogla voditi računa toliko o svojim kul- 
turnim kao o političkim potrebama. Zato njen nacionalizam nije doživio 
svoju istorijsku riječ kao hrvatski u Starčevićevoj riječi, već je doživio svo- 
je značajne političke žrtve koje su ga učinile izrazito političkim, a bez od- 
govarajuće kulturne sadržine i nomenklature. Tako je on svoje konačno 
formiranje doživio pod srpskim imenom, ali je značaju pojma koji ima to 
ime dao svoju sadržinu, koja se bitno razlikuje od one koju mu daje srp- 
ski nacionalizam na tlu Srbije. U Crnoj Gori je njen , ilirski pokret" do- 
duše do kraja izveo svoj program, pretvorivši se u čisto politički pokret, 
zato što Crna Gora nije imala prilike doživjeti riječ svog nacionalnog pre- 
poroditelja. Ali i ako je taj pokret odnio pobjedu, duh Crne Gore nije uni- 
šten, njena misao je spašena. 

Hrvatsko ilirstvo, a kasnije jugoslavenstvo, i crnogorsko srpstvo mo- 
gli su, kao oznake novog nacionalizma, biti propagirani kulturnim sred- 
stvima. Uspjehu te propagande ispriječile su se na putu političke pretenzi- 
je posebnog, pravog nacionalizma, nošenog političkim težnjama naroda. 
Ali politički nacionalizam nije nikad mogao, u propagiranju ovih oznaka 
nacionalizma, ne samo imati izgleda na uspjeh, nego ni izdržati suprotna 
nastojanja kulturnog nacionalizma. Formiranje političkog nacionalizma 
moguće je samo onda, ako mu predhodi istoimeni i sadržajno podudarni 
kulturni nacionalizam. Završna faza formiranja kulturnog nacionalizma 
je njegov izvana politički, a iznutra kulturni sadržaj, faza u kojoj naciona- 
lizam u ostvarenju narodne države zadobija svoj definitivni oblik i sadržaj. 

Dok su se Srbi borili samo za svoju slobodu etikom kneza Lazara i 
Majke Jugovića, dotle su se Crnogorci borili ne samo za slobodu, nego i 
za čovječnost, čojstvom i junaštvom koji znače etiku Njegoševog Obilića, 
Vuka Mićunovića, Sestre Batrićeve i Igumana Stefana. Hrvati su se pak 
borili za slobodu i za pravdu. 

Misleći na otpor koji treba da dade hrvatstvo nastojanju da ono kao po- 
sebna narodnost treba da isčezne u korist neke druge narodnosti, dr. Mi- 
lan Šuflaj ovako karakterizira njegovo značenje: ,, Mozak i najprosvjetlje- 
nijeg Hrvata mora, iz etičkih motiva viših nego što je to nacionalizam, slu- 
šati glas svoje, hrvatske krvi. Jer na rubu Balkana, na granici zapada i isto- 
ka, katoličanstva i pravoslavlja... Ime hrvatsko, krv hrvatska ne znači sa- 
mo naciju! Hrvatska krv tu znači civilizaciju. Hrvatstvo je tu sinonim za 
sve što je lijepo i dobro stvorio europski zapad. To je ono na što misli HSP. 
Ali ona misli i na plastiku tla, na geopolitičke sile koje su jače od svake ide- 
je. Ona misli na tisućljetni jaz koji je pukao baš u blizini hrvatskog naroda. 
Misli na svoje susjede koji crpe snagu lih samo iz prošlosti i proti kojima 
se ne može uspješno povesti u borbu — čista budućnost. Misli i na silu, hi- 
storijsku živu silu Dušanovog carstva. Protiv Stjepanovoj kruni, proti srp- 
skom carskom diademu, proti rimskom imperijalizmu, ideja Tomislavove 
države ne smije biti mrtva. Nju mora kombinirati Radić, neće li da bude 
satrt hrvatski narod, danas najdivnija domovina čitavog planeta". (,,Hr- 
vatska misao", 24. VI. 1924.). Kad shvatimo smisao ovih Šuflajevih reče- 
nica, zar nam ne postaje jasno da je Crna Gora znala bezbroj puta, iz etič- 
kih motiva uzvišenijih od nacionalizma, da izloži svoja prsa i prolije svo- 
ju gorštačku krv u odbrani čovječnosti i pravde. Ona je bila međa kojom 
je išla granica između istoka i zapada kad se dijelilo veliko rimsko carstvo, 
granica između istočne i zapadne crkve, zapravo granica između dva svi- 
jeta. I kad se misli na plastiku tla, na geopolitičke sile i na k istoku zračeće 
sile iz stare crnogorske kulture i civilizacije, onda se ne može izbjeći misli 

o opasnosti koja prijeti crnogorskom narodu i onome što je njemu sveto, 
kao i ostalim civilizovanim narodima, od pretenzija zavojevača. 

Svaka od ovih Šuflajevih misli, onome ko osjeća i proživljuje duh čoj- 
stva i junaštva crnogorskog, izgleda kao napisana baš za Crnu Goru, a ne 
samo za Hrvatsku. Zar nijesu one misli Dr. Sekule Drljevića o dejstvu vje- 
kova za formiranje crnogorskog subjekta samo jedna modifikacija ovih 
Šuflajevih misli o značaju hrvatske krvi? Ja mislim da jesu! Riječi Drlje- 
vićeve o ulozi i značaju vjekova u formiranju jednog naroda djelovale su 
onako osjetno kao svojedobno i Starčevićeve, ali dok su Starčevićeve do- 
šle u pravi čas, Drljevićeve su nešto zakasnile. Stoga danas u Crnoj Gori, 
kao i u Hrvatskoj, kuca jedno srce i živi jedan jedinstveni duh. 

Njena misao, misao Crne Gore, još uvijek živi neprekidno i intenziv- 
no, a tu misao izražava ova pjesma Sekule Drljevića, koja je postala him- 
nom crnogorskog gorštaka: 


Vječna naša Crna Goro! 

Sinovi smo tvog stijenja, 

Čuvari smo tvoje časti 

I seljačkog tvog poštenja. 


Volimo vas, brda tvrda, 

I stravične vaše klance, 
Koji nikad ne poznaše 
Sramotnoga ropstva lance. 


Lovćen nam je oltar sveti, 
Vazda smo mu vjerni bili, 
U njega smo vjerovali 

I njime se ponosili. 


Odkada je Badnje Veče 
Našu vjeru očistilo, 
Među nama seljacima 
Nevjernika nije bilo. 


Dok seljačkoj našoj misli 
Naša sloga daje krila, 
Biće gorda, biće slavna 
Domovina naša mila. 
Rijeka će naših vali 
Uskačući u dva mora, 


Okeanu glas nositi, 
Da je vječna Crna Gora! 

